
„Corespondenta de față întăreşte multe din cunoaştere noastre 
despre Carol |, intregește altele, nuanţează de cele mai multe ori ceea ce 
se stia mai mult sau mai putin. Se ştia de pildă că regele aprecia pe unii 
dintre oamenii politici români mai mult decăl pe alb Acum avem 
convingerea că are cu adevărat mare încredere în I.C. Bratianu și în 
D.A. Sturdza 

Dintre toți oamenii politici români pe aceştia i-a apreciat cel mai 
mult. După cum dmitre partide pe cei bberal l-a preferat totdeauna., 
O decăară lără nici ò ezitare de mai multe on, enervat de incapacitatea 
conservatorilor de a se înțelege intre ei şi de a asigura o stabilitate 
guvernamentala. Dar enervat mai ales de opoziția acestora la unele din 
dorintele sale; cazul lui L. Catargiu, PP. Carp sau Gh. Gr. Cantacuzino, 
care nu se sfiau deloc să-i deciare pe laţă părerile lor, 

<< Puasta se poate Mavestate Aiasta nu! >>, după vorba lui Lascăr 
Catargiu. Şi Carol | e un om foarte mândru.” 

lon Bulei 


“Crt! Cina 


CAROL | 


| 3(obpociisca p'îrulă 


Sorin Cristescu (n. 1962) dupa ce a absolvi Politehnica. s-a 
dedicat in exclusivitate studiemi istoriei şi a absolvit în 1997, ca ṣef de 
promoție, Istona. la Unnersilatea Bucureşti, Este doctor în stone, cu 
magna cum laude, (din 2004) 

Actualmente este lector la Facultatea de istone a Unrersității 
„Spiru Haret”. 

CUPRINS 


Carol I în corespondenţă privată (Ion Bulei) .. n... annann 
Studiu introductiv: Corespondeţa personală a lui Carol | ............ 


Guvernul I.C. Brătianu 
Februarie 1878 - martie 1888 
1. Bucureşti, 4/16 februarie 1878, către Maria de Flandra 

V.B.498-. ame ceai a caine td E an ala 52 
2. București 3/15 martie 1878, către Fritz von Hohenzollern 

VD IIO eco cette că a parea ot aa ce GE 80 isa a Aude cd sa 
3. București 11/23 aprilie 1878 

AVA DE A BAE EEEE aaa CE odata 3 Oi Ari ode E E EE a 


VBASE eta tea d a ta Ul N ca a e ud aa 
5. Cotroceni 3/15 iulie 1878, către Fritz von Hohenzollern 

YVD:930) e, E area ae d pla aa de aa Mas ada dară i lia 
6. Cotroceni 6/18 iulie 1878 către Maria de Flandra 

VIB AD caracatite a eta Bot ouă a AAAA EAA AAAA 


VB:439; tra că aa n ena a Do a d 0 ua ti d Ea a 
8. Sinaia 22 august/3 septembrie 1878, către Fritz von Hohenzollern 
VD 930: ere aa apa fa ia 0 nd 0 a o ate AT AE a 
9. Cotroceni 18/30 octombrie 1878, către Fritz von Hohenzollern 
VID'930. or raene ae ata Pete aaa a de raah CAREA EE 
10. Cotroceni 2/14 noiembrie 1878 către Maria de Flandra 
VB:438, aceea ae a a e a cb a m aaa E a 7 e ta o a 
11. Bucureşti 12/24 decembrie 1878, către Fritz von Hohenzollern 
Ran Ee O recrea A te E a oa ecua a da nina 
12. Bucureşti 16/28 decembrie 1878 către Maria de Flandra 
VB AJA neie sista îi ma dă aaa n a 30 aaa a ua tă 


VB:435 e e nuce set ui e a AE A o aa 2 00 aa Ea a abili atat 


VB AIO 3 dai ea Di e aE E E d căii E 38 ea 
15. Cotroceni 17/29 iunie 1879, către Maria de Flandra 
VBA e ee i a at a a aa ciclic 


TA E aAa acea near aaa td ura n ae Na a tata at a 


VALD 99 ae faci cală ea ta 0 A EE A E aa ta 
18. Cotroceni 30 octombrie/11 noiembrie 1879, 

către Maria de Flandra 

VB499 asa Burlea da aa i a ud Sea fc 0 it fa e T a aa 


VB'439 ea arena Aa ae ei aa ae aa lac că a 3209008 3 ara A 
20. București 22 ianuarie] 3 februarie 1880, 

către Fritz von Hohenzollern 

VDSI A a a PE II RE DR RR 

25. 

27. 


28. 


29. 


30. 


31. 


32. 


33. 


34. 


35. 


36. 


37. 


38. 


39. 


40. 


41. 


42. 


43. 


București 19/31 martie 1880 către Maria de Flandra 

VB 44 arinetan e paa ea a 3 d aaas 79 
București 2/14 aprilie 1880, către Fritz von Hohenzollern 

A B Oo E IRINEI PARANA REA RER NR Ca Ec a RE i 82 
Sinaia 12/24 iunie 1880 către Maria de Flandra 

VBAAT ai eat iona Sa aa 2 tă taia at ORZ Pap E AA 85 
București 14/26 noiembrie 1880, către Fritz von Hohenzollern 

VO-931 ce e aie o a, a e ea E E E 87 
București 15/27 decembrie 1880 către Maria de Flandra 

VBAAD: oaza ine ăi a 00 ae E acea E S ate E A 88 
Bucureşti 3/15 ianuarie 1881, către Fritz von Hohenzollern 

VDI L er i e a aa do A ii rd ra iati toba Aa 89 
Bucureşti 26 ianuarie/7 februarie 1881, către Karl Anton von Hohenzollern 
VD'1959 ice n ovare ai aa aaa Aa ua dit aa ot 8 a a ăi 90 
Bucureşti 2/14 februarie 1881 către Karl Anton von 

Hohenzollern 

VD 1959; se min păi a ta oa d aia E te na ul Acela a 91 
Bucureşti 26 februarie/10 martie 1881 către Maria de Flandra 

VB'443;7 e aia că aa 0 3 oa pă a na aeaa r aaa rE 93 
București 22 martie/3 aprilie 1881, către Maria de Flandra 

BYA Ba P K sateni trai ea oaia 0 a d ia adi iata a a i a aaa 95 
Bucureşti 11/23 aprilie 1881, către Fritz von Hohenzollern 

VROIA ra ene E EE a arta pt lt ae a aaa te 96 
Sinaia 29 aprilie/11 mai 1881, către Karl Anton von 

Hohenzollern 

VD TISA insera deasa ai a Ci ta e E A a a a Aa 98 
Cotroceni 29 mai/10 iunie 1881, către Karl Anton von Hohenzollern 

VD TISI (BIC) cure ein d 0 20 ta i o e aur 8 100 
Sinaia 11/23 iulie 1881, către Karl Anton von Hohenzollern 

VOIS aei cara a acei Boa a ia ud i E îl EEE AAA 101 
Sinaia 23 august/4 septembrie 1881, către Karl Anton von Hohenzollern 
YD:1956:-a5 a, cete ata aa tai d 0 a 0 E 102 
Sinaia 10/22 septembrie 1881, către Karl Anton von 

Hohenzollern 

AA Be AI e a DR N R E AA AAA 103 
Cotroceni 2/14 octombrie 1881 către Maria de Flandra 

VB:446 si pas iată ie aaa 8 cu? at 08 0 atat ta aa a 03 aS 105 
Cotroceni 14/26 noiembrie 1881, către Karl Anton von Hohenzollern 

VD TISE a eo e zip dee e ada du a aaa e i ea a 105 
București 18/30 decembrie 1881, către Maria de Flandra 

VB AAT scoata pia aa 88 E Ata aiba ia apa a 109 


Bucureşti 25 decembrie 1881/6 ianuarie 1882, către Karl Anton von 
Hohenzollern 

VD TODI rag e arenă e atita ar i a al rel EE ERORA NA 109 
București 28 decembrie 1881/9 ianuarie 1882, către Fritz von Hohenzollern 
VI):99 Ia. e ies apei odin ra tt e ala lol aaa ăi e et ada Pa ua 115 
București 28 ianuarie/9 februarie 1882, către Karl Anton von Hohenzollern 
VD 1960. spin seacă o pa acute e a n ao tac a ca Zu aci aa a 116 


Bucureşti 12/24 februarie 1882, către Fritz von Hohenzollern 
VD IIL D. ase caca pică aaa a at a te a pat a S 117 

63. 


64. 


65. 


66. 


67. 


68. 


București 15/27 februarie 1882, către Maria de Flandra 

NBAA n E IRAN O ROI EA Rt 
The Queen a Windsor .......cce ae 
Răspunsul: ss ese ta a a ce tra na at a n dea pa a dl aia ape ii n 
București 1/13 martie 1882, către Karl Anton von Hohenzollern 
VDOT e one a ada E a deea ta pa Aa pi AE E 


VD TIO tori a ai gate ua da i dt e a aa tu aa, 
Cotroceni 20 mai/1 iunie 1882, către Karl Anton von 

Hohenzollern 

VD IIOS isi patat e teza Diete ia 08 e aici a a a dt cat 
VID 1964: sta ez Pro a ol tza a 0 dna d aliata fă al 
V.B:450.- cu cooptat Se da pt ct, 2 upon ag Aaaa: uta ai ara 
VDT Srm orale e ali ati aia Uau tati iai a Boa oa O 00 panda AT 
VB:45 Le cae da tata car EAE at e O e a a ec lea. up ta 
VBASE ada Rata Ata placa a fa N CCR ata ba A 
Sinaia 2/14 noiembrie 1882, către Karl Anton von 

Hohenzollern 

VD TIGO enodd e cae ză e ata cata, a air 5 a ana ea ia E 
VBD ra e ai ai a eesti Dacia dz aa az A Mata 
VID TIOM aeei ta atit a do a a aa eta DO ia 


VB ADA iineoa i eie Eea OR E E AE E OR E NEYE 


VB 4DE areae ore ae n tea iau ani 00 pa E EE 3 E aaa 


VD:930 Ee a aaa zei ua 0 ata aaa A dace la) ala 
Villa Spinala la Sestri 18/30 martie 1883, către Karl Anton von 
Hohenzollern 

VI):1968 + saca: poiana cae că Pta d 2000001940 Alo 8 48 Cd EE 


Villa Spinala 26 martie/7 aprilie 1883, către Karl Anton von Hohenzollern 


VD AIOI y cerea atică, aa Fota 90 a da aul a at a 
VDI a cite e e tei e date ataca caca 3 aa N e a E 
VDI se ned ate presei te a ea nt ui aaa a aa d 
VB:456. se sira etc oa ai Aaa AER n cast i aaa da DA 
VD.938:.-ă te oz as daca ne acu De a a ap Bt 


Cotroceni 21 iunie/3 iulie 1883 către Maria de Flandra 
V.B:457 ete ati E Adidas tza TA aaa aaa at a 

91. 


Sinaia 28 iunie/10 iulie 1883, către Karl Anton von 

Hohenzollern 

V1)19779; acraea topreni ta do A a a e a 00 90 UP 154 

Sinaia 20 iulie/1 august 1883, către Maria de Flandra 

VBA DBn in NT e aa RE 0 7 208 N 156 

Sinaia 25 iulie/6 august 1883, către Karl Anton von 

Hohenzollern 

VD TI Sna ee poa ea e Ea Sate e a ae 157 

Sinaia 11 Aout 1883 către Wilhelm de Prusia ................... 158 
. Sinaia 1/13 august 1883, către Fritz von Hohenzollern 

V DOSA ires se teapa aa na EO uită da Ca tar ti a pia a 159 

Sinaia 22 august/3 septembrie 1883, către Karl Anton von Hohenzollern 

VDI A ze e ana d dau d ta pa ra 1 au ae e 160 

Sinaia 30 august/11 septembrie 1883, către Maria de Flandra 

VBADG Ai al menu ee arterei Aa ză or da a a a e Pta tă iure 161 

Sinaia 14/26 septembrie 1883, către Fritz von Hohenzollern 

VD 935 n ee ae date Ata n a aaa ra ate al sa ur a ara 162 

Sinaia 24 septembrie/6 octombrie 1883, către Karl Anton von Hohenzollern 

VD 11975. ss ce aere ei ae E d ua ao a de ELE 163 

Castel Peleş 29 octombrie/10 noiembrie 1883, către Maria de Flandra 

VB'460;1ms în cre ananas era a m ad na a 164 


Castel Peleş 23 noiembrie/5 decembrie 1883, către Karl Anton 
von Hohenzollern 


VD TINO ieena clu anal dea a al) ata Ec a si eee a 166 
Sinaia 25 decembrie 1883/6 ianuarie 1884, către Maria 

de Flandra 

V.B-AGL ss aceea ei ate aan aa aa m T tag oa 170 
Sinaia 26 decembrie 1883/7 ianuarie 1884, către Fritz von Hohenzollern 
VD IIG ranraman aie bu ut a tă A a ta 8 170 
București 14/26 ianuarie 1884, către Maria de Flandra 

VB:463; uiar moca aa să aud 88 ta E 3 doo e căi 28 8 007,4 171 
București 17/29 ianuarie 1884, către Fritz von Hohenzollern 

VD IZT yaen d ste ea Chi e aa dd e aa 8 Ata A d a 172 
Bucureşti 24 ianuarie/5 februarie 1884, către Karl Anton von Hohenzollern 
VELO Toate ana teal aa ata ati ot nat A NEA aaah 172 


Bucureşti Palatul [regal] către principele Karl Anton de Hohenzollern 6 
aprilie 1884 

VIOL mora nenna e o ri Sola Ea era AEA aaa le 3 175 
București 7/19 aprilie 1884, către Karl Anton von Hohenzollern 

VI) TIO iea treen 0 eee 0 ant ea e i a zi aan ai 175 
București 21 aprilie/3 mai 1884, către Maria de Flandra 

VB AGA: ste pe a ta Oena a ae tea etil E aia EN 178 
București 22 aprilie/4 mai 1884, către Fritz von Hohenzollern 

VDI3g Ai oo a A a a aie E EE RENSE 180 
Cotroceni 10/22 iunie 1884, către Fritz 

VD.938 (sic!) „maree ee ua aa a Ba a e nt E E dania a 181 
Cotroceni 11/23 iunie 1884, către Karl Anton von Hohenzollern 

YI)1980 see Saca e adie aratat i ae ce, ae a a a Er a cil a ră 182 


Cotroceni 18/30 iunie 1884, către Maria de Flandra 
VBA4A65: ce sote sote dea a că taie ea paie dă otel ea cot o O d a 53 186 


92. 


93. 


94. 


95. 


96. 


97. 


98. 


99. 


Castel Peleş 7/19 august 1884, către Maria de Flandra 


VB466 ini Bu it i Bai tea d Tue 57 ra dă Ta ta Pa a 187 
Castel Peleş 4/16 septembrie 1884, către Karl Anton von Hohenzollern 
NDL981 n iert ori ae a n a tipare aaa i a da ea 188 


Cotroceni, 22 septembrie/4 octombrie 1884, către Karl Anton von 
Hohenzollern 


VD I982 miez m cai e o Dita 30 ocara OAE aaa a 190 
București 18/30 noiembrie 1884, către Fritz von Hohenzollern 
VID:O040); cancer ONERA a 70 a EEREN 190 


București 23 noiembrie/5 decembrie 1884, către Maria de 
Flandra 


VBAG iata tota eta ta atac ar a i ala 191 
București 3/15 decembrie 1884, către Karl Anton von 
Hohenzollern 
VD T983 T oaste ara aer T e aa a ra ta a 192 
București 11/23 decembrie 1884, către Maria de Flandra 
VB.468 ardoare ana a ate at aa a na 70 a ară tan aaa Fa 193 
București 28 decembrie 1884/9 ianuarie 1885, către Fritz von Hohenzollern 
VDI ice eta a Bi aceia i ala e aa aa ad na ap aa 194 
00. București 14/26 ianuarie 1885, către Maria de Flandra 
VB:AGOa mocirla na ati e oara nea aa aia 194 
01. Bucureşti 16/28 februarie 1885, către Maria 
VBA ae sa cote a natatie e da Aia 70 aa ada dt la 195 
102. București 11/23 martie 1885, către Karl Anton von 
Hohenzollern 
VDELO84: si je tea ceea aaa ea Că 00 aa Aaaa E 196 
03. București 21 aprilie/3 mai 1885 către Maria de Flandra 
VBEAȚI ist aaa au SIN E i AA ae Ec 198 
04. Castel Peleș 1/13 iulie 1885, către Maria de Flandra 
VBA roscata ti R C 8 a Tolea 50 a ERO Aa 199 
05. Castel Peleș 11/23 iulie 1885, către Fritz von Hohenzollern 
RAB EE EEE aa at a Ad 4 005, 8 E tacă a 08 DS 200 
106. Castelul Peleș 9/21 octombrie 1885, către Maria de Flandra 
VBA ne arate a a e e aE O at OT ai al 088 a 200 
07. București 2/14 decembrie 1885, către Maria de Flandra 
VBA: e sote a, page haret ue put pat toma n d e 202 
08. București 15/27 decembrie 1885, către Maria de Flandra 
VBAȚG neant dai atat d au tau 9 e a ră a 8, aa 1 a 202 
09. București 16/28 decembrie 1885, către Fritz von Hohenzollern 
ND 94870 aaa Sao ea ah, MERE aan COAR ata sist fă al 203 
10. București 2/14 ianuarie 1886, către Maria de Flandra 
VBL mere tot ta a ăia i E oua Ea e ar aaa a 204 
11. București 7/19 ianuarie 1886, către Fritz von Hohenzollern 
Dra D E E e aia a tota EE E E AE TONE 204 
12. București 7/19 martie 1886, către Maria de Flandra 
VBA Se so tacă E at, o ap a a a 0 at 205 
113. București 25 martie/6 aprilie 1886, către Fritz von 
Hohenzollern 
VD AA arca aaa 0 eat aia a 3 ae ca T a ada EAG, 205 


14. Cotroceni 9/21 iunie 1886, către Fritz von Hohenzollern 


VD:945. se etate te ate dă daca la acu DE E eta i a a 206 


115. Castel Peleș 23 iulie/4 august 1886, către Maria de Flandra 

VBA 79ia a emit Aaaa Ra i Gat tat a pia al AN ANAA 208 
116. Castel Peleş 6/18 august 1886, către Fritz von Hohenzollern 

VD IAO af a aaa doc area ia Dau a BET art e a Să, a aa al A 209 
117. Castel Peleş 21 octombrie/2 noiembrie 1886, către Fritz von Hohenzollern 

VIRAT E E af e a at a EE Aa ata ae E e 210 
118. Castel Peleş 25 octombrie/6 noiembrie 1886, către Maria de Flandra 

VB:A8O: notate dada etil a Baal a E ai 30 a a ta d 212 
119. Bucureşti 7/19 decembrie 1886, către Maria de Flandra 

VBA Larga une ot Aaaa 6 la aa ae Bă ciot 000 ea ERA UD ta 213 
120. Bucureşti 25 decembrie 1886/6 ianuarie 1887, către Maria de Flandra 

VBA4A82 sai e ierti a adela ii a 0 ae de T NEERU a 214 
121. Bucureşti 7/19 ianuarie 1887, către Fritz von Hohenzollern 

VDA strecura Beta ESE at aa aa E i E TE a 216 
122. Bucureşti 7/19 februarie 1887, către Fritz von Hohenzollern 

NI):950._ msg cete tac at aE E d da Le a 02 da 88 ăia t 217 
123. Bucureşti 16/28 februarie 1887, către Fritz von Hohenzollern 

VD IDN ze a aaa ae cea parea tan ta ae ice aaa ta a 219 
124. Bucureşti 23 februarie/7 martie 1887, către Fritz von Hohenzollern 

VD 953 cea e atol aia oc a 0 E EA io asc a ara acida Pa 220 
125. Bucureşti 25 martie/6 aprilie 1887, către Fritz von Hohenzollern 

TAB Lo ODER et a Ra aaa a E a RR T E 221 
126. Bucureşti 6/18 aprilie 1887, către Fritz von Hohenzollern 

VI):955cmacp aceia ac 0 0 a a si e a a ta E 8 a PA 221 
127. Bucureşti 6/18 aprilie 1887, către Maria de Flandra 

VB; 499 eons eee ada eat 8 da a al Dna ete ata E aie E 222 
128. Castel Peleş 25 mai/6 iunie 1887, către Fritz von 

Hohenzollern 

TA D100 lui 6 Ia AEAEE PERA DR OC RC AA AE 223 
129. Castel Peleş 6/18 iunie 1887, către Fritz von Hohenzollern 

VID unaa ne a aa San as a aa Et TAS 224 
130. Castel Peleş 14/26 iulie 1887, către Maria de Flandra 

IV BARA: aaa eina a ea ne a ln e e 3 225 
131. Castel Peleş 19/31 iulie 1887, către Fritz von Hohenzollern 

VI) 9580 pe ure pă d e tn og a re i ot a ee Za a pă 226 
132. Castelul Peleș 19/31 octombrie 1887, către Fritz von Hohenzollern 

VD95 9: e mo tatei aa la AO Ee EEA aa pe ar at N 227 
133. Castel Peleş 1/13 noiembrie 1887, către Maria de Flandra 

VB ABD pa pai tt 000 900 at E a AAE EA 09000 8 a 000 e Apa 228 
134. Castelul Peleş 8/20 noiembrie 1887, către Fritz von 

Hohenzollern 

VD IGO A a deea ie că ata i apa de 0 dsr at ca ea ca a 229 
135. Bucureşti 18/30 noiembrie 1887, către Maria de Flandra 

Bad 80, aa oa a a a a a a RT la a il daca da a 230 


136. Bucureşti [27 decembrie 1887//8 ianuarie 1888, către Maria 
de Flandra 


VB487 unian seta a T etc tt da AE Ba ca E e ad IPA 233 
137. Bucureşti [14//26 ianuarie 1888, către Fritz von Hohenzollern 
VI) 96 Lose ce teză za a se Ba ce a ari Roata aia au EE ti 234 


Primul guvern Th. Rossetti 
23 martie 1888 — 12/24 noiembrie 1888 


138. Bucureşti 11/23 aprilie 1888, către Fritz von Hohenzollern 

VD:962: îm scie te tite ca tată 0 a au doua APA i arat El 236 
139. Bucureşti 14/26 aprilie 1888, către Maria de Flandra 

VB:487 DiS este pinete eee Ditec ac 30050 a aa a Al 237 
140. Cotroceni 26 mai/7 iunie 1888, către Fritz von Hohenzollern 

VD:963: rrene geen e 00 ba 8 ae e a E a a 239 
141. Cotroceni 2/14 iunie 1888, către Maria de Flandra 

VB ABBA, ana iradiat Ea a aa oi atat ata ia ti 240 
142. Grafenberg 4 august 1888, către Maria de Flandra 

MBASI aa ara ac aa a tina et a tatea a ua 241 
143. Castel Peleş 6/18 noiembrie 1888, către Maria de Flandra 

V.B:490 a taiat e cae tal pa pe a AE a IC E a EEA 241 
144. Castel Peleş 8/20 noiembrie 1888, către Fritz von 

Hohenzollern 

VD IOo cati ant ta Anul staruri a A ata ră aa 242 


Al doilea guvern Th. Rosetti 
12/24 noiembrie 1888 - 22 martie/3 aprilie 1889 
145. București 3/15 ianuarie 1889, către Fritz von Hohenzollern 


VABE ARE fitoasa E i diana ate a E ad E 8 243 
146. Bucureşti 3/15 ianuarie 1889, către Maria de Flandra 

MBA atei aa i iati aa Pa A ea G sol a i au a Rail 244 
147. București 24 februarie/8 martie 1889, către Maria de Flandra 

V Ro ES ii Piave oct tu mă ea ao Flu aa at 3 ea a EE 245 


Guvernul Lascăr Catargi 
29/martie] 10 aprilie — 3/12 noiembrie 1889 
148. Bucureşti 11/23 aprilie 1889, către Fritz von Hohenzollern 


VD:966: scara ce it tace e d a a 9 iz ta ad aaa ad a a D 247 
149. Bucureşti 24 mai/5 iunie 1889, către Maria de Flandra 

VB:493; ps cra ace pna ăi aer 8 aana a ăi d aa a 249 
150. Castel Peleş 25 august/6 septembrie 1889, către Maria de Flandra 

VBA -eiren it ura ae a ua a i ra, tt aaa 230 


Guvernul general George Manu 

5/17 noiembrie 1889 - 15/27 februarie 1891 

151. Bucureşti 14/26 noiembrie 1889, către Maria de Flandra 

VBAG imita a iata d 0 pe a AU 0005 Et, av a dee a aaa ral e 251 


VB:497_ saca esa ai a at E ei A EA pe ap 50 EA O a 253 

VD OGD i rr ema aiet nea e Pe a An E EEES EAEE 253 

DAR Fe e le eat et A EN E S TA 254 
55. Bucureşti 31 martie/12 aprilie 1890, către Fritz von 


Hohenzollern 
AVA Do EE NAE E ao E E EE EEE 03 at 255 


156. Castel Peleș 25 iulie/6 august 1890, către Fritz von 


Hohenzollern 

VDOT rare că ui 0 reia a ei a le a aa aaa a ti 256 
157. Castel Peleş 2/14 noiembrie 1890, către Maria de Flandra 

VB DOL «m ice te rerai ga ai a a ET EAEE rol ein dă ce e RALAS 257 
158. Bucureşti 27 decembrie 1890/8 ianuarie 1891, către Maria de Flandra 

V BSO se ieniceri a Pt E a A ia Dep 258 
159. Bucureşti 2/14 ianuarie 1891, către Fritz von Hohenzollern 

VDOTS a parenie atare ea să 87 a 0 a a dal a a 0 a PA 259 
160. Bucureşti 13/25 ianuarie 1891, către Maria de Flandra 

VB-DOA e a na ea ntenni aea a E aa o ca a cae ui 260 
161. Bucureşti 27 ianuarie/8 februarie 1891, către Maria 

de Flandra 

VB DOS ne rare oaze aa la ga Pi VEERE EEEE cei aa 260 


Guvernul conservator al generalului 

Ioan Emanuel Florescu 

21 februarie/5 martie - 26 noiembrie/8 decembrie 1891 
162. Bucureşti 3/15 martie 1891, către Maria de Flandra 


VB:506: șî note zac ntz aa E Oaea te E E a că ti a a a 261 
163. Bucureşti 11/23 aprilie 1891, către Fritz von Hohenzollern 

VDOTS on ant A a eta E a a a la aa e E 261 
164. Bucureşti 10/22 iunie 1891, către Fritz von Hohenzollern 

VIOI A. m-a ace să Ac a ud gi Anea ul tă a ia E Ea LALA 282 
165. Castel Peleș 26 iulie/7 august 1891, către Maria de Flandra 

VB SOT acas aci ere eu or a ea ra Atari Da Peas ata iu at iu 263 
166. Castelul Peleș 18/30 august 1891, către Fritz von 

Hohenzollern 

ATA DIO WETEA ENN sc EE ESE ta 000 cu eta MN dune Ata e e AZ 264 


167. [octombrie 1891] Original și copie a ciornei scrisorii reginei Victoria a 
Marii Britanii către regina Elisabeta a României 


Valsi AL D185 ernennen erene ae a aa yh 266 
168. Bucureşti 2/14 noiembrie 1891, către Maria de Flandra 
VB SOS einne ste ata te OEE nt e ea EAEN ERORE TEG A 267 


Guvernul Lascăr Catargiu 
27 noiembrie/9 decembrie 1891 - 3/15 octombrie 1895 
169. Bucureşti 1/13 decembrie 1891, către Maria de Flandra 


VB 509 score pacat toata naid raae eaa eae l 30 AFA d A pr 268 
170. Bucureşti 19/31 decembrie 1891, către Fritz von Hohenzollern 

VD-976 regn cazare a aa d a a aa ea ata aa 269 
171. V 16 la sfârșitul anului 1891: către Elisabeta .................. 270 
172. Pallanzza 9/21 ianuarie 1892, către Maria de Flandra 

V BD lO renie reg pi da a a aaa N a i ua i a a a ate 273 
173. București 24 ianuarie/5 februarie 1892, către Maria de Flandra 

VB SII zor eeur i 03 0R noa Îi a ata tai 0 su ba Sai dai ie 274 


174. Bucureştiu 30 ianuarie/11 februarie 1892, către regina 

Elisabeta 

VI EEE E EEA E EEE EEA a te EE a EEE 275 
175. B[ucureşti] 16/28 februarie 1892, către regina Elisabeta 

VAS e anca da cca aer e iza o ADE ocnă dă cai ca 9 ră 280 


176. Bucureşti 15/27 martie 1892, către Maria de Flandra 


VB OTZ e coca it eeraa 70 A a A A dara a 0 a a să Iata 281 
77. Bucureşti 28 martie/9 aprilie 1892, către regina Elisabeta 
VELO e si aaa Petz ARE ue fc a TTE ad TA 284 


178. București 4/16 aprilie 1892, către regina Elisabeta; să nu se predea, ci să 
rămână confidențială 


MD) sis trata A sonate a Eat ră 0 a ah AN al Pa Ma ba fa ra atoli 286 
79. București 9/21 aprilie 1892, către Maria de Flandra 
AA Era e act dna a a o căt na da te aaa ie E 287 
80. Bucureşti 11/23 aprilie 1892, către Fritz von Hohenzollern 
DA B IES W Ar EE ies ata ora ru a că tt i E ES 288 
181. B[ucurești] 12/24 aprile [18/92], către regina Elisabeta 
VO Îi patriot oa ae noa EE uita ac Sar arta ia 290 
82. București 29 aprilie/11 mai 1892, către regina Elisabeta 
529: catorva oala ot la bara a pa a dă 291 
83. Către regina Victoria 
VADI seo eta a aaa ca e ao Oa a a aaa lea a AEEA 292 
184. Castel Peleș 22 iulie/3 august 1892, către Maria de Flandra 
VB SIA enea n d a A E dn aa E era a EAS 293 
185. Castelul Peleș 21 august/2 septembrie 1892, către Fritz von Hohenzollern 
BaB 1E ina danie de A Soc i ate lt at nad 2 ata ui a aaa pala 294 
186. Castel Peleş 25 august/6 septembrie 1892, către principele Ferdinand 
SV e IEAI manei a iii cat ca EET E anca IN sărac n delta 295 


187. Castel Peleș 25 august/6 septembrie 1892, către regina 
Elisabeta 


VAr ie o) esa n a Sete 8 ata d lea AO aa 296 
188. Castel Peleş 4/16 septembrie 1892, către Maria de Flandra 

VB 5I ate ie E aa a a Ti atat a ud îi a 297 
189. Castel Peleş 6/18 septembrie 1892, către regina Elisabeta 

VODA? arene aaa 0 i ai ada a a IER an aaa d d ae aia tt 298 
190. Castel Peleş 7/19 septembrie 1892, către principele Ferdinand 

EAT e căpitan A 0 d ta 0, 8 ca 0 a ad a a a 302 


191. Castel Peleş 18/30 septembrie 1892, către Leopold von Hohenzollern 
[singura adresată lui Leopold] 


VID 23420 zorg enaa E Ra E OET AAA R AA EROA 303 
92. Segenhaus 10 noiembrie 1892, către Maria de Flandra 

VB olore araneae e no ea a aa a E 304 

193. Bucureşti 6/18 decembrie 1892, către Maria de Flandra 

NVB OTI sigact aaa a 0 ăia 306 ati ai a a Aa 305 
94. [nedatat, probabil decembrie 1892] către regina Elisabeta 

NAID. ceată aie i bazar ete aa tăia e oa 8 3 d ta da 306 
95. [București] 12/24 decembrie 1892 către regina Elisabeta 

AE pirat aptă odata aa ză a a zac da E te ta E a 308 


196. Bucureşti 31 decembrie 1892 către regina Victoria 
a Marii Britanii 


VA:DD arian aa la a a E ET rd zl atei at 309 
97. Bucureşti 3/15 februarie 1893, către Maria de Flandra 
VB5L8 atat le aceea a Dea e 7239 dit aa a ar pn iara 309 
198. Bucureşti 10/22 martie 1893, către Maria de Flandra 
VBOI e tote a a că sa tă os a a oa n, cabana cel tt ră aa 310 


199. Bucureşti 12/24 aprilie 1893, către Fritz von Hohenzollern 


VID979: ss n re si acu a a Bă ad d e a 8 8 A dar 


VDT EENET EATA WEEE E ua a ala it A a EA 


V BDZ: iano Aaa ea e ia ca aa TA a 007 a el 


EA E EE E E Oa 8 a EN, 


VBZ T eanais onea Re 


VAS e he ra coada a eta E E d tra ai la 


VDI980i ii eo oua anca alama a ce nn tă tea let E 


VB:599. cir bă că Doe git d e ea a 8 de căt cp Da ăla 


VADE ce i a doboara oaia ras na dz ii E Ice A 


MB O29 e reteta tei iai aaa ae i a a e aa aia 


209. Castel Peleş 12/24 noiembrie1893, către Fritz von 
Hohenzollern 


VD OSL ae ce aceea ep ca daca da aa ada a aa aa a Mia ea 


Hohenzollern 


213. București 28 ianuarie/9 februarie 1894, către Maria 
de Flandra 


214. București 26 februarie/10 martie 1894, către Maria 
de Flandra 


215. București 21 martie/2 aprilie 1894, către Maria de Flandra 
216. București 14/26 aprilie 1894, către Fritz von Hohenzollern 
217. București 16/28 aprilie 1894 către Maria de Flandra 


218. București 23 aprilie/5 mai 1894, către principele Ferdinand 


219. București 2/14 mai 1894, către Maria de Flandra 


VB 530 cet a re et a o a a a tun te i bal 


220. București 3/15 iunie 1894, către Maria de Flandra 


VB:531 „iii aa EAA E A e da 8 pr cela 


221. Ragatz 3/15 august 1894, către Maria de Flandra 


VB 532 coat eco pacat e ăia e pia d pr dea a 


V282 oa e o e RS e A Da Re 
211. București 25 decembrie 1893/6 ianuarie 1894, către Fritz von 


AAD ES To E E EE E E E ET 


MB DZD cea ră n pa Tataru la E a A iai Aa tra 


VB:526 scara ace ae aaa că bc a it ul 8 2 2 dar 


VB:D0IŢ af ună ia aa uta ga Du pă vota 30 aa et a 
VB D28 tacuta i pa aa os aa n ea al aaa na pf 
VB:983: norr zeta 9 aaa aaa a Pauza aa acarpa a 
VB:D DO cec ete i i et se ale Saar At ai agonia 


VAD ciao it pede a baia îi da iaca ad ta ae sl atu ol E NEES 


222. Ragatz 10/22 august 1894, către Fritz von Hohenzollern 


VD IBe ei coace a od OAE a eaa ti 344 
223. Castel Peleş 22 septembrie/4 octombrie 1894, către Maria 

VB:599- tonna a a aa ala Dă o ta a a ar la T 344 
224. Castel Peleş 31 octombrie/12 noiembrie 1894, către Maria de Flandra 

ART EE ata a EE E TEET ăla T a 0 345 
225. Castel Peleş 10/22 noiembrie 1894, către Fritz von 

Hohenzollern 

VD:985 setata A nd an aia dee e are a a 346 
226. Castel Peleş 20 noiembrie/2 decembrie 1894, către Maria de Flandra 

VB 53D sc ctitor 347 
227. București 23 decembrie 1894/4 ianuarie 1895, către Fritz von 

Hohenzollern 

VD:986 ne iai ee da a ae rai aaa pie reali apa it pa a 348 
228. București 30 decembrie 1894/1895, către Maria de Flandra 

VB 536 ucisa Sac 00 a a 300 sa Aa 059 0050 348 
229. Bucureşti 12/24 februarie 1895, către Maria de Flandra 

VBOI aa del it e ia au CP 0 aa E sa da 349 
230. București 22 martie/30 aprilie 1895, către Maria de Flandra 

VB'538 up oa merele în că e a A iaca E a N a ia DaN 349 
231. București 16/28 aprilie 1895, către Fritz von Hohenzollern 

VD IBT n cit ini o tacela 70 că a 5 aa a aa e i dt Aa Cta BA 350 
232. București 2/14 iunie 1895, către principele Ferdinand 

V-50:fond'Pesdinand. +, ia, să ce ra a aa imi kenn aA arta pita 351 
233. Castel Peleş 10/22 iunie 1895, către Fritz von Hohenzollern 

VDI988; i nai seats reia a Aa) a că OTSE ETEN d 351 
234. Castel Peleş 20 iulie/1 august 1895, către prințesa Maria a României 

V 454 fond regina Maria ........ ceea 352 
235. Ragaz 24 august 1895, către principele Ferdinand 

V 51 fond regele Ferdinand .......... cc 352 


Guvernarea D.A. Sturdza 
4/16 oct. 1895-21 nov./3 dec. 1896 
236. Castel Peleş 12/24 octombrie 1895, către Maria de Flandra 


VB SiOn ieir A EI sat, Ei ont aa ca 0 353 
237. Castel Peleș 2/14 noiembrie 1895, către Maria de Flandra 

VBDAL, creasta a a ti i ua IE E e a a a ri 80 354 
238. Castel Peleș 30 noiembrie/12 decembrie 1895, către Maria de Flandra 

VB BAZ se postate a d at Aaa Da 3 a 00 A EE i dt 354 
239. București 15/27 decembrie 1895, către Fritz von Hohenzollern 

VID) 989.7, ho sana et oaie ata ăi atata da n a aaa ÎN a sai 355 
240. București 24 decembrie 1895/5 ianuarie 1896, către Maria de Flandra 

VB:D49 a tasta at cap a a S AI A ua 356 
241. București 4/16 ianuarie 1896, către Fritz von Hohenzollern 

VID:990 „si ces a Dc e oaie, on 00 i a 357 
242. Bucureşti 27 ianuarie/8 februarie 1896, către Maria 

de Flandra 

VBDAA. isi e tg ace E Ea ia i A DĂ ac a ata ia 357 
243. Bucureşti 14/26 februarie 1896, către Fritz von Hohenzollern 

VID. 991. ii teaca ea ala dă o ca eo căt EE et ră aa 358 


244. Bucureşti 9/21 martie 1896, către Maria de Flandra 


VB DAD eurae a 30 do A E EEA ada A Bi 028 y 358 
245. București 2/14 mai 1896, către Maria de Flandra 

VB DAD 2-a ed dia state torta 0 a 5 d 3 6 E 00 a 359 
246. Castel Peleş 7/19 iulie 1896, către Maria de Flandra 

VB BAT ocean a et a a at E ap ca cata te DE E 360 
247. Castel Peleş 14/26 octombrie 1896, către Maria de Flandra 

VB D48 oaia ureaza Ale Dida o e do E pa e e 078 a da Pa 360 
248. Castel Peleş 2/14 noiembrie 1896, către Maria de Flandra 

V.B:549: n sie coca ca a ea tc aut a pă e dat a aa EES 361 


Guvernul P.S. Aurelian: 
21 nov./3 dec. 1896-26 martie/7 aprilie 1897 
249. București 3/15 ianuarie 1897, către Maria de Flandra 


V.B:500) ns ce anaa te eu aia a ETE ai A Re Et 362 
250. București 26 martie/7 aprilie 1897, către Maria de Flandra 
VBI e piece DE ea a Pia a aaa a aaa ad ep 363 


Guvernul D.A. Sturdza 
31 martie/12 aprilie 1897-30 martie/11 aprilie 1897 
251. Abazzia Villa Angiolina 3 mai 1897, către Fritz von 


Hohenzollern 

VIDIJA ape dee tă da 9 tai Dv ist da a Se 3 et 364 
252. București 25 mai/6 iunie 1897, către Maria de Flandra 

V.B:552: rn a la cip ucis 365 
253. București 10/22 iunie 1897, către Fritz von Hohenzollern 

VD:995 40 iata a io a eat a aan aa at o nea at a ua nat 366 
254. București 16/28 iunie 1897, către Maria de Flandra 

AA ET B E cuc aaa aaa E aa ut EE 367 
255. Castel Peleş 29 octombrie/11 noiembrie 1897, către Maria 

de Flandra 

BD OA A a apt roate Mle EAE E AET E AA 368 
256. Castel Peleş 10/22 noiembrie 1897, către principele Ferdinand 

V 52 — fondul regele Ferdinand ......... cn 369 
257. Bucureşti 2/14 decembrie 1897, către principele Ferdinand 

V 53 fond regele Ferdinand ..........< ce 370 
258. Bucureşti 8/20 decembrie 1897, către prințesa Maria a 

României 

V 454-2 fond Regina Maria .........cc ee 371 
259. București 10/22 decembrie 1897, către principele Ferdinand 

V 55 — fond regele Ferdinand ........< cn 371 
260. București 17/29 decembrie 1897, către principele Ferdinand 

V 54 — fond regele Ferdinand ........< ce 372 


261. București 27 decembrie 1897/8 ianuarie 1898, 
către Mania de Flandra 


VB 555: ma ioana agatat ii doc, O e ai iu a aa 372 
262. București 4/16 ianuarie 1898, către Fritz von Hohenzollern 
VD:996: tai ara za aa daca a Se a Da eta tea a Aa 373 


263. Bucureşti 7/19 ianuarie 1898, către principele Ferdinand 
V 56 — fond regele Ferdinand ..........c cc 374 


264. București 6/18 februarie 1898, către Ferdinand 


V 57 — fond regele Ferdinand .........< cn 375 
265. București 18 februarie/2 martie 1898, către Maria de Flandra 

VBD56 ie eo ti a ăi a că oi Da e a id and eA 376 
266. București 11/23 martie 1898, către Fritz von Hohenzollern 

MABES E an etate Pa ca asa) n a i Nalatan ao d d a 377 
267. București 28 martie/9 aprilie 1898, către Maria de Flandra 

VB Daa aa e et agite e au pu a a a A i a OR 378 
268. București 5/17 octombrie 1898, către Maria de Flandra 

VB2D59: ata sotia ac A 07 ne En Rt pa EE Ada 8 08 378 
269. Castel Peleş 17/29 octombrie 1898, către Maria de Flandra 

VB:5607 en săi re aa i cărti ad n n a 379 
270. Castel Peleş 2/14 noiembrie 1898, către principele Ferdinand 

V 58 fond regele Ferdinand ..........<c e 379 
271. București 25 decembrie 1898/6 ianuarie 1899, către Fritz von 

Hohenzollern 

MI):098i m-a ae cae sot e aa vi da a ie leat a pu 380 
272. București 26 decembrie 1898/7 ianuarie 1899, către Maria de Flandra 

VB:DGL a piete dei ia ct ta a eta a aa dă 381 
273. București la 4/16 ianuarie 1899, către principesa Maria a României 

V 455 — fond regina Maria .......cceee e 382 


274. Bucureşti 29 ianuarie/10 februarie 1899, către Maria de 
Flandra 


VB S62 ra enhi  ctă alea AR i a ul a a i a a 383 
275. Bucureşti 17 februarie/1 martie 1899, către Fritz von Hohenzollern 

VD:999 aie gi at taia d cai ta i ae al 8 tin ae 384 
276. Bucureşti 12/24 martie 1899, către prinţesa Maria a României 

454/12 — fond regina Maria ........ e 385 


Guvernarea G. Gr. Cantacuzino 
11/23 aprilie 1899-7/19 iulie 1900 
277. București 18/30 aprilie 1899, către Maria de Flandra 


AE T spere ete arti ta Ana pat n dn uita aia a a Oa aa d il 385 
278. București 9/21 iunie 1899, către Fritz von Hohenzollern 

VD:1000. acts acetat cea aa tea E au a ati Eta ia 386 
279. Castel Peleș 9/21 iulie 1899, către Maria de Flandra 

VB DGA: caine e ode Data a Deta ar 055 a ed aa a 388 
280. Castel Peleș 2/14 noiembrie 1899, către Maria de Flandra 

VB DOI weai anne ENERE ERA ORT 00 a aE rd a 388 
281. Castel Peleş 16/28 noiembrie 1899, către Fritz von 

Hohenzollern 

VID 10014 ci eta d A oo i a da aa e aa la 389 
282. VB 566 15/27 noiembrie 1899, către Maria de Flandra 

Carte poștală vedere generală a Bucureștilor .................. 389 
283. VB 568 16/28 decembrie 1899, către Maria de Flandra 

Carte poştală: ţigancă cu copii în sălaș ţigănesc (colorată) ........ 389 
284. București 12/24 ianuarie 1900, către Fritz von Hohenzollern 

VD a00 i etice ara ei E ră ea a e Of E A LA 390 


285. Bucureşti 25 ianuarie/6 februarie 1900, către Maria de 
Flandra 
VB.569-s ei ăia esa te o a) d oc aa ada iara 390 


286. Bucureşti 6/19 martie 1900, către Maria de Flandra 


VB:57O. im ta do grăi Pia ud sc PTE up pi al 80 A t 391 
287. București 4 aprilie 1900, către Maria de Flandra 
MBTI S tai fu e oi 00 DR seat Ba EETA AERAR 392 


Guvernul P.P. Carp 
7/19 iulie 1900-13/26 februarie 1901 


288. Castel Peleș 19 iulie/1 august 1900, către Maria de Flandra 

V:.B:5 79 atinae Ea a d aa ea EE e ea a 392 
289. Castel Peleş 1/14 august 1900, către Maria de Flandra 

VBBO ie pe aie tanga 8 Ci oa Nat ani a EGEE 393 
290. Carol I către regele Alexandru I al Serbiei 12/24 august 1900 

VEG rara îi iată oaie arte da tran a ep melania 393 
291. Castel Peleş 14 octombrie 1900, către Maria de Flandra 

VB:582. sic tezaur e ra dă iza 5 d 0 e ri, a an 394 
292. Castel Peleș 1/14 noiembrie 1900, către Maria de Flandra 

VB 585: i oroe oua a AG ni ca a a dt E a cl Ea e GE 394 


Guvernul D.A. Sturdza 
14/26 februarie 1901 - 20 decembrie 1904 
293. București 15/28 februarie 1901, către Maria de Flandra 


VI To 200 e oieri ai ai EEE ere ale dea aa a 395 
294. București 29 martie/12 aprilie 1901 către Maria de Flandra 

V. BDS see cielo aci De ata aa za E EN a A ai e e a sl 396 
295. București 16/29 aprilie 1901, către Maria de Flandra 

VB:D88. ceace O EOE De au a a nai ee a N 398 
296. București 28 mai/10 iunie 1901, către Maria de Flandra 

VB:589. sn e pearl ora 0 aa data să aa aa Eat 399 
297. Castel Peleş 8/21 iunie 1901, către Fritz von Hohenzollern 

VD TOOG crese ere să azotate tarot i ut a ai 0 Ea Da 400 
298. Castel Peleş 12/25 iunie 1901, către Maria de Flandra 

V.B:590 se ea acei fe ai dp 8 e i a a 200 d dea Aa APA 401 
299. Castel Peleș 15/28 august 1901, către Maria de Flandra 

VB DIT agate a dee Pct a d 00 2 n a A pă o aa 402 
300. Castel Peleş 24 octombrie/6 noiembrie 1901, către Maria de Flandra 

VB DIZ co eta i ra m pa ci aaa ati da mea d EAE 403 
301. București 1/14 decembrie 1901, către Maria de Flandra 

VB5Q3:, E te aura tal PA ae Baci e iu, oua a i aa eae ANa 404 
302. București 15/28 decembrie 1901, către Fritz von Hohenzollern 

VD TOOT “sosete zorii 0 acea re dart a TE e aaa tdi 405 
303. București 26 decembrie 1901/8 ianuarie 1902, către Maria de Flandra 

VB 595 aci oratii 9 dap e ba anti a d a 0 Eat 405 
304. București 20 februarie/5 martie 1902, către Maria de Flandra 

VB D90 creta ie atei tite ar i Baie DE ce aur re oii ea 406 
305. București 25 aprilie/8 mai 1902, către Fritz von Hohenzollern 

VI) 1008 an naea a e ra a cazat de re st aa e Ala Y 406 
306. București 1/14 iunie 1902, către Maria de Flandra 

VBBO7 5 cască ao 38 cae a e nr e a d A vă a Era dica a a 407 


307. Peleş 9/22 iunie 1902, către Fritz von Hohenzollern 
VD 1012: casete dota pi ec ata e a a o o a ar aia AU 408 


308. Telegramă descifrată, 13 iulie 1902, Londres, Prince de 


Roumanie 

V59 DiS Ei pie ea ia ea aaa ea nu da nah aa aria et a 408 
309. Castel Peleş 1/14 iulie 1902, către Maria de Flandra 

VB598 area aaa i tuia acu o ca at oa de nai 409 
310. Castel Peleș 5/17 iulie 1902, către principele Ferdinand 

V 59 fondul regele Ferdinand ...........c ce 410 
311. Castel Peleş 10/23 noiembrie 1902, către Fritz von 

Hohenzollern 

MELO: ceea pa ea n Abt A e oa noa E el au pl 413 
312. Bucureşti 15/28 noiembrie 1902, către Maria de Flandra 

VB DIOE po nt a te ac a ap Da ea ae Ba 0 pd a a na 414 
313. Bucureşti 8/21 decembrie 1902, către Fritz von Hohenzollern 

VIDOLOLL: rcs tzeapa da eee Dia ata 0 teza DB a ea ae a 414 
314. Bucureşti 11/24 decembrie 1902, către Maria de Flandra 

VB:600. n e ao ue sanaa eta dă Pa a peana Al 07 ad a d tt 415 
315. București 6/19 februarie 1903, către Maria de Flandra 

VB:601. ni atacata ae i au a atu E SE 416 
316. Castel Peleş 9/22 iunie 1903, către Fritz von Hohenzollern 

VD IOLA ae E aaa dă dei 23) aaa e ot aa ae e ce ata 417 
317. Bucureşti 14/27 decembrie 1903, către Fritz von Hohenzollern 

VDELOLSi-0cs is uzata tea re pata o uit ua a aa EANN 417 
318. Bucureşti 17/30 decembrie 1903, către Maria de Flandra 

VB:603; neoroiianeieia A aa tă Da Aaa a d sai Da 418 
319. Bucureşti 2/15 martie 1904, către Maria de Flandra 

VB:606 ie cs eu ae eo ate ea LA că a a i aa 0 419 
320. București 10/23 aprilie 1904, către Fritz von Hohenzollern 

VID 1014. ciot ate ti oa se aptă tota 0 ca ăi aaa ani en aa 420 
321. București 17/30 aprilie 1904, către Maria de Flandra 

V.B:607 urere aaaea os 6 0 oaste 421 
322. Bucureşti 4/17 iunie 1904, către Fritz von Hohenzollern 

VD1015 spre inoata ic ei EE IRNED EE le apa a e a d 423 
323. Castel Peleș 22 iunie/5 iulie 1904, către Maria de Flandra 

VB:608: îsi ceea care sa ae Re aaa ia NL caca d A E NE 424 
324. Castel Peleş 18/31 octombrie 1904, către Maria de Flandra 

VB:009 ra eee ta ae a aaa aa ana at dac nt ca at, aia 425 
325. Bucureşti 2/15 decembrie 1904, către Maria de Flandra 

VE GLOS tru eat ee ee i E ap i a O a arta a da a 425 
326. Bucureşti 4/17 ianuarie 1905 către Maria de Flandra 

VBOI ns lori, 4 nasti 0 ui n Da oile lao a 00 să il 426 
327. București 8/21 februarie 1905, către Maria de Flandra 

VB OIlS ei cun ia ae a a BE atat odata A auda AE ori aia 427 
328. Bucureşti 12/25 aprilie 1905, către Maria de Flandra 

DA ea E AAE cad ar a a ee a Re ata a iai 429 
329. Castel Peleş 29 iunie/12 iulie 1905 către Maria de Flandra 

VB.615, sis cea e ae aa o aa tau E gt 3 PG data i a CO 430 
330. Castel Peleş 22 iulie/4 august 1905, către Maria de Flandra 

MEGLIO, niz ret a aE a e mu a pal ta 1 ea Aaa ata să aa m aer a E Rai 482 


331. Bad Gastein 5 septembrie (stil nou) 1905 către Maria de 
Flandra 
VB OLP see aia da ai tă o AR a e acul aa 1 EEN 433 


332. Castel Peleș 5/18 octombrie 1905, către Maria de Flandra 


V.B:619. se pie scoate ae stai dee ba a a esta 07 a AA 434 
333. Castel Peleş 29 octombrie/11 noiembrie 1905, către Maria de Flandra 
VBG20: ai re areale da tă fa Tot pă ui ta i aul în 435 


334. Castel Peleş 7/20 noiembrie 1905 [în text: 1901] către Maria 

de Flandra 

VBO 1 Aire oe fe cl hal gta 0,8300 that ot ocean fall ră a tz apă e ae 437 
335. Bucureşti 2/15 decembrie [în text: 2/14 decembrie] 1905 

către Maria de Flandra 


VB O22 rior ie teza acasa ate E R E EOE deea 0 cani i 438 
336. Bucureşti 24 ianuarie/6 februarie 1906, către Maria 

de Flandra 

VB623: tate aaa aie A a d lite er ti na a ata 438 
337. București 15/28 februarie 1906, către Maria 

VBZ m îi ia rii tăi aa du i a Me bl ta e poet tă aia Aa 439 
338. București 2/15 martie 1906, către Maria 

YVB:625: 1 aut aan tă A at ni ac oa et să a Cara ăia a 440 
339. București 24 mai/5 iunie 1906, către Maria 

VB:620: sn pi ia e ca a a e EEE de e ea Curat dacia aa a 440 
340. Castel Peleş 27 iunie/10 iulie 1906, către Maria 

iTA A YA ee e eng a Na dai dna a e ot ea iapa ae a aa 441 
341. Castel Peleş 22 august/4 septembrie 1906, către Maria 

0 Ao EEA E rapa a Baza ana dt en ee aaa ta A 442 
342. Castel Peleş 2/15 septembrie 1906, către Maria 

V.B.629, ic atatia Data aa ci e Pda VUEN TE ză ERE 442 
343. București 27 noiembrie/10 decembrie 1906 către Maria de Flandra 

VB 630 inne anna te tool rea i pe al a E Dai ata i 443 


344. Schonbrunn 2 aprilie 1907, Telegrama împăratului Franz Josef 

al Austriei către Majestatea Sa Regele României 

VOTOS cerea a inoata a ae ta E A E at 444 
345. martie/3 aprilie 1907 Telegrama Regelui Carol I către 

Maiestatea Sa Imperială şi Regală 


VID 14621 ra caca a aa 8 ad e il d a 088 a yt 444 
346. București 3/17 (sic!) ianuarie 1908 către Maria de Flandra 

VBIG9L aa d Ata 7 da aer a cu 3 Das 0050 uita ARR 445 
347. București 5/18 februarie 1908 către Maria de Flandra 

VB OIZ sa ha tona ala Oa na aa pa ao ata a Da a lup 446 
348. București 23 februarie/7 martie 1908, către Maria de 

Flandra 

VB 033r cesit Ie O NR e ae a E r e a E AAE E 447 
349. București 15/28 martie 1908, către Maria de Flandra 

VB.694- sasea inec a aa ara aa a dă Daca a a E REE a 447 
350. București 24 aprilie/7 mai 1908, către Maria de Flandra 

V.B:630 nerra E pi asa ua trbuie ENO EERENS E 448 
351. București 25 mai/7 iunie 1908, către Maria de Flandra 

V.B:630: ei ati ra aie ati 3 la eat e et bla ia ENSE 449 
352. Sinaia 27 iulie/14 iunie 1908 (sic!) către Maria de Flandra 

VB:637: nască geaca Pair dia za 8 at a ac ecoul cata a 451 


353. Castel Peleş 10/23 august 1908, către Maria de Flandra 
VB:638 ie eco A că arts a aa i tt d îi ea ar sl a a 8 452 


354. Castel Peleş 5/18 octombrie 1908, către Maria de Flandra 

VB GIGS + sasea tata ceai Ai tă 8 a ca a ta ti că să 452 
355. Castel Peleș 2/14 (sic!) noiembrie [1908], către Maria de 

Flandra 


V B-0A40- ra ea oa ale te Ara a Rana Ea a a EEE E 453 
356. Bucureşti 8/21 decembrie 1908, către Maria 

VB OALE nara, so 8 a ea cant a Al 2 aa ial tza las atatia aula 455 
357. București 2/15 ianuarie 1908, către Maria de Flandra 

VB:643 sites dna a ret 0 a tă ana a at, a IE a 456 
358. București 10/23 februarie 1909, către Maria de Flandra 

VB:644;; tao tau ca ae Da 5 tea 0 ce ae 0 457 
359. Castel Peleş 4/17 mai 1909, către Maria de Flandra 

VB 645 aie dea it a aa aa oaia not ee au a tip aaa 458 
360. Castel Peleș 19 iunie/2 iulie 1909, către Maria de Flandra 

VB.646. ans ca ee d a iat oa Ea pt ia Aaaa pt aa a 461 
361. Castel Peleş 18/31 iulie 1909, către Maria de Flandra 

VB'648:. «ee tacea acasa ca căt a a a a Ei 462 
362. Castel Peleş 6/19 septembrie 1909, către Maria de Flandra 

VB:649: aie zar lee cica d dac e eE a 0 a 8 EA d ic pa 464 
363. Castel Peleş 30 octombrie/12 noiembrie 1909, către Maria de Flandra 

VEGSO einer eg area pa aaa aaa so pete Baa oa EA aa a 465 
364. Bucureşti Palatul Regal 24 decembrie 1909, către Maria de Flandra 

VB GAT n ete e maaadaaa a Dau pă REE aaa 467 
365. Bucureşti 2/14/15/ ianuarie 1910, către Maria de Flandra 

VBOI i ice ae 0 it Di a pa NT sasa il E CUAN 467 
366. București 8/21 februarie 1910, către Maria de Flandra 

VB:652. rreri i tata astea Pa aaa a dp ea Pa 469 
367. Bucureşti 17/30 mai 1910, către Maria de Flandra 

VE 053 rene a a E E TEOT E EE A E A 470 
368. Peleş 2/14/15/ iulie 1910, către Maria de Flandra 

VB GEA peste îti prn i enio pia pennaa pa e tt 471 
369. Telegramă către Maria de Flandra 16 august 1910 

VB:655. sara atena e pia 00 aa aaa ud ad ea it da 6 472 
370. Castel Peleş 29 august/11 septembrie 1910, către Maria de Flandra 

VE GDO atan Ema ud ata sc G dl inta ni e A N aia 472 
371. Castel Peleş 30 octombrie/12 noiembrie 1910, către Maria de Flandra 

NME GDI mona RER Ve en af luă pi E E asa taia NE aut 474 
372. Bucureşti Crăciun 1910, către Maria de Flandra 

VB658; speien aron EAEE OTER E a re Ea aa 478 


Guvernarea conservatoare P.P. Carp 
29 decembrie 1910 - 27 martie 1912 
373. Bucureşti 24 ianuarie/6 februarie 1911, către Maria 


VB OS gieo oe nt e a a in T arc arce a A a 479 
374. Bucureşti 9/22 martie 1911, către Maria de Flandra 

VB:660 sis uta nt i lia aaa aa 6 uzi E e at pt o a 479 
375. Bucureşti 16/29 aprilie 1911, către Maria 

VB:6G1. miocene EE E ANE EERE EA i Eno 480 
376. Castel Peleş 15/28 iunie 1911, către Maria de Flandra 

VB 66S o a EE cca at oi a a E EAE E are n aa 482 


377. Castel Peleş 7/20 septembrie 1911, către Maria de Flandra 

V.B:660. = scie eră atei ae Aa ac ea E a au toat E 483 
378. Castel Peleș, către Maria de Flandra, datare internă 

începutul lui octombrie 1911 


VB SBA (Siel); gusar ana na dara Da 8 80 Mal aa a ea pe 485 
379. Castel Peleş 31 octombrie/13 noiembrie 1911, către Maria de Flandra 

VB OOO scz rre a E R  aip OE EE ER 486 
380. București 2/15 decembrie 1911, către Maria de Flandra 

ATA STA S1 o7 AIT AAE EA A A A AAA dat aaa, e AA 488 
381. Bucureşti 24 februarie 1912, către Maria de Flandra 

VB GGR az tuner aia aaa N ea dat fa a a el a 489 


Primul guvern Titu Maiorescu 
28 martie - 12 octombrie 1912 
382. București 28 martie/10 aprilie 1912, către Maria 
VB GGI na ii aa IE aa va pin Dă uitati Et ta et as 489 
383. 19 mai/1 iunie 1912, Sf. Gheorghe carte poștală yachtul 
„Stefan cel Mare“, către Maria de Flandra 


VB OIO ocs ceeace ta d pe atat a iba ob e E Ela 491 
384. Castel Peleş 15/28 iulie 1912, către Maria de Flandra 
VB OTT aies demesidas iea a a fu datat i et a 491 


CAROL | 
ÎN CORESPONDENȚĂ PRIVATĂ 


Personalitatea lui Carol I este în bună măsură cunoscută. Memoriile sale, 
care acoperă perioada dintre 1866-1881, memoriile sau însemnările altora, 
ale lui T.Maiorescu, Al. Marghiloman, I.G.Duca, Take Ionescu, C. Bacalbașa, 
C. Argetoianu, Schefer.., scrieri ca acelea ale Mittei Kremnitz, numeroase 
consemnări ale nenumăraţilor oameni politici, diplomaţi, gazetari, oameni 
simpli întâlniți de rege în îndelungata sa domnie... toate acestea ne dau o 
imagine, aceea a unei personalităţi care a lăsat urma sa adâncă în memoria 
contemporanilor și a oferit istoricilor ceea ce ei numesc „documentaţie“ pentru 
reconstituirea epocii şi a oamenilor ei. Dar oricât de multă cunoaștere am 
avea despre o personalitate sau alta, despre un eveniment sau altul, ceva în 
plus nu numai că nu strică niciodată, dar e totdeauna bine venit. Întregeşte 
imaginea. Cu atât mai mult atunci când se introduc în circuit surse provenind 
de la însăși personalitatea în cauză, de la Carol I însuși. 

Sorin Cristescu, cu aceasta lucrare, întreprinde un demers exemplar. 
Reușește să citească și să ne prezinte ceea ce nimeni până acum n-a reușit 
s-o facă: corespondența personală a lui Carol I. Corespondenţa cu sora lui 
Maria de Flandra (până la moartea ei în 1912), cu tatăl lui, Karl Anton (până 
în 1885, când acesta încetează din viaţă), cu fraţii lui, Frederic (mort în 1904 
și Leopold, mort în 1905). O corespondenţă de familie se putea spune, o 
corespondenţă particulară. Are ea şi o valoare publică? Incontestabil. Suveranii 
rămân în orice împrejurări personaje istorice. Rămân în prim planul vieții 
publice. Sorin Cristescu nu se oprește, reluând scrisorile regale, la amănuntele 
de natură internă casnică, la relaţiile dintre membrii familiei, la diversele 
lor întâmplări de viaţă, care, desigur, pot avea relevanţa lor, dar care nu intră 
în cadrul mai larg, de viață publică. Ceea ce nu ne redă S.Cristescu din 
corespondența lui Carol este începutul scrisorilor, cu obișnuitele şi repetatele 
formule de adresare, obositoare prin chiar repetarea lor şi, în fapt, 
nerelevante. Corespondenta lui Carol e scrisă în germană. Mai mult, e scrisă 
cu caractere gotice, greu de descifrat pentru oricine, chiar și pentru un 
germanist cu îndelungată experienţă. Şi Sorin Cristescu nu e un germanist 
de profesie. A studiat singur limba germană, nu în şcoală, cu profesori și 
manuale la îndemână, ci printr-o trudă singulară, pornită dintr-o mare ambiție 
și tenacitate. Cu atât mai mult cu cât ochii săi sunt bolnavi (poartă lentile 
cu 8 dioptrii). Un remarcabil exemplu de dăruire. În plus, scrisul lui Carol I 

e dificil de înţeles și devine şi mai dificil cu anii ce trec. Treptat prescurtările 
se înmulţesc, literele îşi pierd contururile iniţiale, apare graba de aşternere 
a gândurilor, neuniformitatea. În calea lui Sorin Cristescu au stat deci greutăţi 
multe, una după alta. Toate au fost până la urmă depășite. Corectitudinea 
preluării și traducerii corespondenței ne-o asigură verificarea repetată pe care 
autorul o face, coroborarea cu evenimente și întâmplări cunoscute, 
confruntarea cu opiniile unor germaniști. Suntem siguri că traducerile sunt 
cele mai corecte. Mai mult, sunt făcute și în limbajul vremii, într-o limbă 
română de epocă. 


Scrisorile sunt însoţite de comentarii. Ele oferă o încadrare a informaţiei 
în epocă, în evenimentele epocii, în atmosfera acesteia. Aceste referiri puteau 
fi oricând mai multe, dar Sorin Cristescu a dorit să nu înăbușe informația 
scrisorilor cu prea multe trimiteri. Notele pun la curent cu toate chestiunile 
care fac obiectul corespondenței lui Carol și dau asupra lor judecata 
istoriografiei. 

Preluarea corespondenţei s-a făcut în respectul cuvenit meseriei, cu 
profesionalism. A meritat efortul descifrării ei, un efort atât de mare și de 
durată?. Corespondenţa nu este cu oameni politici, cu diplomaţi, militari de 
carieră..., deci cu persoane interesate de politică, de mișcările de pe eșichierul 
politic european, de strategii militare și considerente de tactică. E o 
corespondenţă cu persoane mai puţin interesate de alte chestiuni decât de 
cele de familie și dinastice în genere. Carol scrie unor membri ai familiei sale 
rămași în Germania sau aflaţi în Belgia, cum este sora sa Maria, despre 
chestiuni pe care aceștia nu le cunosc. In consecinţă scrisul regelui nu se 
adresează unor persoane informate în problemele românești sau europene 
în genere, ci unor persoane care, nu-i așa, se presupune că sunt atente la ceea 
ce se întâmplă în mica Românie doar dintr-un interes de familie. Inevitabil 
scrisul lui Carol e doar de punere în temă, nu de analiză, de comentariu la 
obiect, pe care nu le poţi face decât cu cineva pregătit să te înțeleagă. 
Corespondenţa lui Carol cu rudele sale nu adânceşte nici un subiect anume, 
rămâne la suprafaţa lucrurilor. Ea trebuie luată ca atare. În plus, pretenţiile 
pe care am fi putut să le avem de la o personalitate istorică precum e un 
suveran trebuie reduse în acest caz şi pentru că, se știe, Carol nu e un om 
de cultură, cu gusturi rafinate sau cu nuanţe de stil și de gândire. El e un 
ofițer german, șlefuit în comportament și pregătire de spiritul aristocratic al 
familiei princiare din care provenea. Dar nu un suveran de fineţea 
intelectuală a unui Eduard al VII, contemporanul său. Carol începe „meseria 
de rege“, cum îi plăcea lui să spună, foarte tânăr, formându-se din mers. 
Oamenii politici români cu care intră în contact, în primul rând cu ei, îi sunt 
superiori prin cultură și pregătire. Dar îi sunt cei mai mulți inferiori ca 
disciplină civică şi capacitate de stăpânire în viața publică. Carol joacă atuurile 
de care dispune de la înălțimea „suveranităţii“ sale. Şi o face cu mult succes, 
reușind în România ceea ce nu reușește dinastia străină în Grecia sau 

dinastiile pământene în Serbia. Adică reușește să asigure stabilitate politică, 
temei al oricărei dezvoltări. Şi care lipsea din Balcani. 

Corespondenţa de față întărește multe din cunoașterile noastre despre 
Carol I, întregește altele, nuanţează de cele mai multe ori ceea ce se știa mai 
mult sau mai puţin. Se știa de pildă că regele aprecia pe unii dintre oamenii 
politici români mai mult decât pe alţii. Acum avem convingerea că are cu 
adevărat mare încredere în I.C. Brătianu şi în D.A. Sturdza. Dintre toți 
oamenii politici români pe aceștia i-a apreciat cel mai mult. După cum dintre 
partide pe cel liberal l-a preferat totdeauna. O declară fără nici o ezitare de 
mai multe ori, enervat de incapacitatea conservatorilor de a se înțelege între 
ei și de a asigura o stabilitate guvernamentală. Dar enervat mai ales de 
opoziţia acestora la unele din dorinţele sale (cazul lui L. Catargiu, P.P. Carp 
sau Gh.Gr. Cantacuzino, care nu se sfiau deloc să-i declare pe faţă părerile 
lor. „Aiasta se poate Maiestate. Aiasta nu!“, după vorba lui Lascăr Catargiu. 
Şi Carol I e un om foarte mândru). După încercările neizbutite ale 
conservatorilor de a da un guvern „tare“ (expresia epocii) în anii de criză 
1899-1901, la 29martie/12 aprilie 1901, Carol scrie despre ei surorii sale Maria, 
și, prin contrast, despre adversarii lor politici, liberalii, care preiau guvernul 
după februarie 1901: „Camerele liberale și liberalii sunt pe deplin conștienți 
de marea lor misie. În cinci zile au rezolvat bugetul cu o economie de 6 milioane 
și cu un şir întreg de legi și măsuri financiare. Această enormă activitate a 
stârnit respectul Europei și a ridicat foarte mult creditul nostru. Conservatorii 
nu ar fi fost niciodată în stare să reglementeze finanţele cu atâta energie și 
prevedere; am avut puţină încredere în munca și capacitatea lor și sunt 
bucuros că am scăpat de ei. Liberalii, care-și au rădăcinile în popor, sunt 
singurii care pot să dea o guvernare puternică. Sturdza are o extraordinară 
putere de muncă și este un om pe care se poate conta, are cea mai mare 
aderenţă în ţara, în vreme ce Carp are doar un grup, dă oamenilor peste nas 
Și în cursul scurtei sale guvernări a făcut numeroase greşeli“. Despre Sturdza 
cu alt prilej, în ianuarie 1905, nota: „hotărât lucru, este unul din cei mai 
însemnați bărbaţi de stat ai noștri“. Sau.:... Pe conservatori sunt momente în 
care îi consideră, ca în 1879: „nu numai ca niște revoluționari, ci şi trădători 
de țară care prin aceasta au rupt toate punţile în urma lor. Joacă un rol 
primejdios, căci nu am nevoie de ei la guvernare și dacă nu vreau eu, ei nu 
pot veni la putere, în vreme ce liberalii, ca partid popular, sunt o forță...“ Erau 
momente în care Carol uitase de rolul esenţial avut de conservatorii lui L. 
Catargiu la 1871, când domnia i-a fost în pericol, și în anii 1871/1876, cand 
ei dau primul guvern care aduce pentru prima data stabilitate politică în ţară. 
Părerile lui Carol despre oameni sunt dictate mai totdeauna de împrejurările 
imediate. De aceea sunt adesea contradictorii. De pildă despre Sturdza n-a 
gândit totdeauna pozitiv. În 1899 scria despre „greșelile impardonabile pe 
care D.A. Sturdza le-a comis ca ministru“, de faptul că el „a asmutit pe când 
era în opoziţie pe românii transilvăneni împotriva ungurilor și după aceea, 
ajuns la guvernare, nu numai că i-a lăsat de izbelişte, dar le-a mai și oprit 
subvenţiile pe care noi le plăteam pentru școli“ 


26 | SORIN CRISTESCU 


Dincolo de aceste păreri asupra partidelor și oamenilor politici, cel mai 
adesea întâlnim în această corespondență impresia de lehamite a suveranului 
pentru tevaturile politice, pentru disputa continuă a partidelor între ele. Scrie 
regele: „Din nou ţara si eu suntem cei care suferim de pe urma certurilor 
partidelor. Sunt obișnuit cu luptele si furtunile politice și de cele mai multe 
ori ies victorios din ele, dar pe termen lung devii obosit foarte și stresat. 
Sentimentul acesta îl am acum“. Cu Carol I începe monarhia constituțională 
în România și toate începuturile sunt grele. Şi el, un Hohenzollern, n-avea 
în România puterea pe care un Wilhelm I, un alt Hohenzollern, o avea în 
Germania. 

Ceea ce aflăm din corespondenţa lui Carol despre oamenii politici români 
sau străini, despre situaţii politice sau de altă natură de regulă nu sunt 
neapărat noutăţi. Sunt confirmări, nuanţări. Şi apoi avem acum chiar cuvintele 
lui Carol I anume despre acei oameni și acele evenimente. Zisele lui Carol 
le putem acum corobora, interpreta. Nu avem doar mărturiile altora despre 
ceea ce gândea suveranul României, avem chiar gândurile lui exprimate. 

Corespondenţa e importantă pentru cunoașterea raporturilor din sânul 
familiei princiare (regale). Asa, de exemplu, ne dăm seama că legăturile sale 
cu Elisabeta (principesa şi regina) au fost mult mai strînse decât se știau. 
Cu excepţia anilor de plecare din țară a Elisabetei, 1891-1894, plecare motivată 
de incidentul adus în familia regală de idila Ferdinand- Elena Văcărescu, cei 
doi erau aproape în fiecare zi împreună, la micul dejun, la prânz, la ceaiul 
de după amiază, noaptea (dormeau împreună, în acelaşi pat). Doar seara, 
regina se îndeletnicea cu reuniuni artistice, şi nu era de regulă urmată și de 
rege, care prefera o partidă de biliard. În memoria contemporanilor Carol trece 
drept o persoană rece. Pare că îşi face și în matrimoniu doar datoria ca orice 
german bine educat. Constatăm cu ajutorul corespondenței pusă nouă la 
dispoziție de Sorin Cristescu că făcea mult mai mult. Sunt unele scrisori ale 
regelui către Elisabeta emoţionante prin sentimentul ce le domină. În acest 
context constatăm că idila prinţului moștenitor Ferdinand cu Elena 
Văcărescu din 1891 a avut un impact mult mai mare pentru familia regală 
decât acela acceptat de istoriografia noastră. A stârnit cu adevărat multă 
preocupare și a pus chiar în pericol, pentru prima și ultima dată, căsătoria 
lui Carol. Incidentul implică multe personaje, mai multe decât se credea, și 
stârneşte numeroase reacţii în tot felul de medii. Din corespondenţă observăm 
mult mai bine raporturile lui Carol I cu principesa Maria, cordiale la început, 
preocupante mai apoi, de confruntare în multe cazuri. Sunt așa din cauza 
comportamentului Mariei. Raporturile sunt tensionate mai cu seamă în 
1899-1900, când, în urma legăturilor principesei cu Zizi Cantacuzino, se naște 
Marioara. Inevitabil chestiunea ridică și atitudinea faţă de principele 
Ferdinand. Scrie Carol: „Mă tem că Nando ajunge tot mai mult sub papucul 
nevestei şi ceea ce este și mai rău și sub papucul despoticei sale soacre. El 
n-are deloc voinţă, lucru care mă îngrijorează mult pentru viitor. Eu îl zgâlțâi 
adesea, dar din păcate degeaba“(6 ianuarie 1894). În 1899-1901 cuvintele sunt 
şi mai aspre la adresa nepotului său, pe care îl vede mult prea ușor 

influențabil, fără o pronunţată personalitate. Pe Ferdinand regele nu-l implică 
în deciziile politice și nici în treburile politice (se confirmă din această 
corespondență), dar îl implică mult în armată. Excelentă părere are despre 
micuțul principe Carol, viitorul Carol II, „ care aduce soarele în casa noastră“. 

Informaţii puţin cunoscute ne aduce corespondența particulară privind 
părerile lui Carol I despre chestiunea evreilor din România de atunci. De pildă, 
în momentul crizei din 1899-1901, când băncile europene au fost solicitate 
de România pentru un împrumut absolut necesar și acestea l-au tot amânat 
mult timp sau au pus condiţii de neacceptat, deoarece Alianţa Izraelită căuta 
să influenţeze lumea financiară pentru a face presiuni asupra Romaniei ca 
să modifice statutul politic al evreilor (acestora li se acorda condiționat 
cetățenia). Părerile lui Carol I sunt tranșant exprimate și sunt desigur 
influențate de momentul de criză al ţării peste care domnea: La 16/29 aprilie 
1901 el îi scria sorei sale Maria: “Evreii instigă în presă și se servesc ca pretext 
de noua lege a meseriilor, afirmând că ea îi exclude pe evreii de aici, ceea ce 
este cu totul fals, ca să speculeze cu hârtiile noastre de valoare. Acestea se 
prăbuşiseră ca urmare a infamelor articole şi apoi fuseseră cumpărate de 
bancherii evrei. La aceştia este vorba numai de interese băneşti. Problemele 
umanitare nu joacă nici un rol“. Şi astfel de exprimări, chiar și mai nete, 
întâlnim și în alte scrisori. Dar numai în anii de criză ai României de la 
începutul veacului al XX-lea. Poate surprinde că într-o problemă atât de 
controversată în epocă, regele are aceleași păreri cu ale elitei politice românești 
de atunci. În fond, în patria Hohenzollerni-lor evreii aveau în acea vreme 
drepturi politice neîngrădite. Dar Carol preia atitudinile elitei politice de care 
era înconjurat în România. El, de fapt, ca rege, este produsul acestei elite. 

Ne-am fi aşteptat la interesante referiri la răscoala din 1907. Dar cei care 
au voit să şteargă urmele răscoalei în mărturiile vremii, în toate mărturiile 
vremii, le-au șters și din corespondenţa lui Carol I. Lipsesc toate scrisorile 
din perioada răscoalei. Absolut toate. Şi ştim, din corespondenţa ulterioară, 
că ele au fost. Mare păcat! Am fi avut elemente în plus pentru a stabili o cifră 
mai apropiată de realitate a victimelor răscoalei. În legătură cu răscoala avem 
prilejul o dată în plus să ne dăm seama că regele era conștient de gravitatea 
problemei agrare, chiar și de faptul că o revoltă ţărănească stătea în aer (mai 
cu seamă după revoluţia rusă din 1905). Şi totuși Carol nu îndeamnă la o 
rezolvare sau măcar la o atenuare a chestiunii. E la fel ca toți ceilalți membri 
ai elitei politice românești de atunci. Din nou, constatăm, că el este un produs 
al ei. 

Avem noi informații despre sănătatea regelui și a familiei regale, 
informaţii care pot explica lipsa suveranului din viața publică românească 
în unele din momentele domniei sale. Avem, totodată, date despre starea 
sănătăţii altor suverani europeni sau membrii ai familiilor domnitoare 
europene. 

Informaţii suplimentare găsim despre călătoriile familiei regale în diferite 
orașe europene, îndeosebi din Germania și Austro-Ungaria. Regele se arată 
deosebit de atent la ceea ce se întâmpla în imperiile vecine, Austro-Ungaria 

şi Rusia, dar și în Germania. Corespondenţa mai demonstrează preocuparea 
sa constantă de ceea ce se întâmpla în Bulgaria vecină (sunt numeroase 
referiri la vecinii de la sud), la sârbi, la greci sau în Turcia. Regele e foarte 
informat asupra spaţiului balcanic și de cele mai multe ori previziunile sale 
se împlinesc. Rămâne cu totul german în impresiile sale asupra altor europeni. 
Nu-și ascunde, de pildă, satisfacția atunci când francezilor le merge prost în 
Franța sau în altă parte, inclusiv în România (vezi Afacerea Hallier). 

E foarte conștient că sub domnia sa țara a făcut mari progrese. Și se 
declară mereu mândru de ele. Asistă cu mare satisfacție la tot felul de 
inaugurări de construcţii. Şi consemnează cu mare bucurie momentele acestea, 
cu proporţii de evenimente. E mai ales satisfăcut de stabilitatea politică pe 
care a adus-o în România. Și face mereu comparații cu ceea ce vede că se 
întâmplă la sârbi, la bulgari sau la greci, turci. Între realizări trece mereu 
şi pe acelea din domeniul militar. Acestea au existat însă numai în prima 
fază a domniei, pentru că mai cu seamă după 1900 în acest domeniu România 
face progrese puţin relevante. Toate ţările încep să cheltuie mai mult cu 
armata. Nu și România. Şi în această privinţă Carol a avut partea lui de 
necontribuţie. Reiese din corespondenţa aceasta privată a suveranului român 
că el era foarte mândru de faptul că Hohenzollernii aveau un rol civilizator 
în România, un rol pe care ei şi-l asumaseră deliberat. Reacţia românească 
n-a lipsit. Când Iorga e chemat și el să contribuie la educaţia principelui Carol, 
primul născut al moștenitorului tronului, acesta ţine trei conferinţe pentru 
viitorul rege „ca să învederez, spune Iorga, ce nu i se spusese lui Carol I: că 
aici nu e o mână de barbari care să trebuiască a fi ridicaţi de o dinastie energică 
și inteligentă la rangul naţiunilor civilizate, ci un vechi şi nobil popor care-şi 
are locul, deşi pe nedrept nerecunoscut, în istoria lumii“. Şi Iorga era cel mai 
îndreptăţit să dea o astfel de lecţie. 


Cu acest volum al lui Sorin Cristescu ne găsim în fața unei remarcabile 
realizări istoriografice. In fața unei realizări concrete, cu atât mai de observat 
într-o vreme în care mai ales tinerii istorici sunt foarte atrași de speculații, 
fără îndoială absolut necesare, dar parcă proprii altei vârste, meseria de istoric 
fiind una care se câștigă, se cucerește treaptă cu treaptă. Sorin Cristescu aduce 
contribuţia sa de o mare valoare în chiar discursul istoriografic clasic, într-o 
istoriografie română care este una dintre cele mai sărace istoriografii europene 
în izvoare scrise. 


ION BULEI 


STUDIU INTRODUCTIV 
CORESPONDENŢA PERSONALĂ 
A REGELUI CAROL | 


Republicarea „Memoriilor Regelui Carol I...” la începutul anilor '90 a 
reprezentat un moment deosebit pentru cercetările de istorie modernă 
românească. Cele patru volume cuprindeau un bogat material faptic, 
indispensabil înțelegerii evenimentelor istorice dintre 1866-1881, și mai ales 
pentru înțelegerea personalităţii celui care conducea destinele României, 
princepele Carol I. La finalul lor, editorul, dl. Stelian Neagoe, se întreba unde 
s-ar putea găsi jurnalul monarhului care să permită continuarea publicării 
memoriilor pentru perioada deceniilor următoare 1881-1914. 

Dar din cercetările întreprinse de noi la Arhivele Statului din București 
a rezultat indubitabil că jurnalul — multe volume acoperite cu un scris aproape 
ilizibil — nu oferea decât o informaţie laconică, fiecărei zile fiindu-i alocate 
maxim 6 — 7 rânduri dintre care două referitoare la vreme, iar celelalte 
consemnând numele persoanelor cu care monarhul venea în contact. La fel 
se exprimă despre acest jurnal și Nicolae Iorga, în memoriile sale, într-o 
discuţie cu regele Ferdinand din primii ani de după războiul de întregire. 

În aceste condiţii am cercetat geneza celor patru volume de memorii ale 
regelui la care ne-am referit la început. A reieșit că sursa principală a 
memoriilor, redactate de monarh împreună cu Mite Kremnitz — soția medicului 
personal al regelui până în 1897 și confidentă a familiei regale — o constituie, 
în primul rând, scrisorile personale ale suveranului adresate de acesta rudelor 
lui cele mai apropiate: tatăl său Karl Anton, fratelui Friedrich (Fritz) și, mai 
ales, surorii sale, Maria de Flandra. Așa că am revenit la Arhivele Statului, 
unde în fondul personal al regelui Carol I (nr. 1651-1654) se află legată 
corespondența regală. Am aflat astfel scrisorile adresate de rege tatălui său 
până la moartea acestuia în 1885, apoi către sora sa până la decesul ei survenit 
în 1912 și către fratele său Friedrich până când acesta a încetat din viaţă în 
1904. Acestor scrisori li s-au adăugat cele către soţia sa, regina Elisabeta, 
cele mai importante referindu-se la conflictul care a marcat căsnicia lor între 
anii 1891-1893, nu prea multe la număr. La fel de reduse numeric sunt cele 
adresate prinţului moștenitor Ferdinand și soţiei sale prințesa Maria. Am 
considerat importante și câteva scrisori către monarhii străini: regina Victoria 
a Marii Britanii şi un schimb de telegrame cu împăratul Franz Josef al Austro- 
Ungariei din anul 1907. Acesta din urmă lipsește din corespondența regelui, 
deși există o referire la scrisorile adresate de rege surorii sale în acel an — 

au fost probabil distruse, fiind considerate mărturii incriminatorii ale 
represiunii răscoalei țărănești. 

Astfel s-a constituit un fond de aproape patru sute de scrisori, din care 
am selectat toate referirile politice și, de asemenea, orice referire cât de cât 
interesantă privind viaţa de familie. Am păstrat la fel și consideraţiile despre 
vreme ale regelui. Nu am suprimat decât formulele de început și de sfârșit 
ale scrisorilor, cât şi aspectele banale de viaţă de familie, care ar fi încărcat 
inutil volumul. Din simpla înșiruire cronologică a scrisorilor a rezultat astfel 
volumul al V-lea al memoriilor regelui Carol I, întregit doar de puţine note 
explicative necesare cititorului modern. O viitoare ediție va adăuga și textul 
german al scrisorilor pentru cei interesaţi de limba și stilul literar al 
monarhului. 

Am pornit în prezentarea scrisorilor de la anul 1878, așadar cuprinzând 
ultimii trei ani ai Memoriilor, reuniți în volumul IV publicat, pentru că am 
considerat acest volum mai sărac în informaţii decât precedentele şi am putut 
să continui memoriile regelui până în anul 1912, când ultimul corespondent 
al suveranului — sora sa Maria de Flandra — a încetat din viaţă. În ce măsură 
sunt importante aceste memorii pentru istoria României este un lucru pe care 
doar cercetătorii și publicul iubitor de istorie îl vor preciza. 


* 


După 11 ani de domnie, la 1877, în contextul internațional determinat 
de criza orientală, Carol I a angajat România pe drumul obținerii 
independenței, fiind susținut în această direcție de partidul liberal și de liderul 
Ion C. Brătianu. Liberalii au știut de la început, ca de altfel întreaga clasă 
politică românească, faptul că obținerea independenţei pe această cale, singura 
posibilă, atrage după sine pierderea celor trei judeţe din sudul Basarabiei, 
la care Rusia ţinea cu orice preţ să le recucerească! și această pierdere le va 
fi imputată liberalilor ca o trădare de ţară de către opoziţia conservatoare. 

La începutul anului 1878, când reprezentantul României nu este primit 
la încheierea preliminariilor păcii de la Adrianopol (19/31 ianuarie), această 
perspectivă devine certitudine şi Parlamentul român adoptă o rezoluţie de 
protest la 25 ianuarie/6 februarie?. Carol I a acceptat de la început ideea acestui 
sacrificiu pentru realizarea dezideratului independenței naţionale. Mai mult, 
situaţia dificilă a României, în condiţiile unei politici rusești amenințătoare, 
pune în evidenţă rolul decisiv al monarhului ei pentru apărarea suveranitătții 
țării, aşa cum îl subliniază însuși Carol I: „România a ajuns să recunoască 
acum că fără mine ar fi tratată ca o provincie rusească”3. Siguranţa lui Carol 
I nu se baza pe sprijinul Berlinului: „acolo am uitat cu totul că Dunărea este 
un fluviu german pe care trebuie să-l apere un principe german”, ci pe 
convingerea că nu se va ajunge la un nou război, căci „Rusia este prea slăbită, 
iar Anglia nu vrea să intre în posesia moștenirii Orientului”. 

Faptul că pentru a aplana tensiunea diplomatică între acele două mari 
puteri anterior menţionate s-a ajuns la întrunirea Congresului de la Berlin 
(iunie — iulie 1878), se pare că a mai dat speranțe liderilor politicii românești 

pentru salvarea Sudului Basarabiei. Aceste speranţe s-au spulberat însă 
repede în faţa hotărârilor Congresului de a accepta cererea Rusiei de a impune 
României acceptarea Dobrogei, în schimbul celor trei judeţe. În plus, condiţiile 
suplimentare impuse pentru recunoașterea independenței României 
(răscumpărarea căilor ferate şi acordarea de drepturi politice evreilor) produc 
o amară indignare în toată ţara: „Va trebui să manevrăm cu mare înţelepciune 
ca ţara, în indignarea ei, să nu declare că preferă să renunțe la 
independență”. 

In privința schimbului teritorial, Carol I a recunoscut imediat valoarea 
economică și geostrategică a Dobrogei, cu perspectivele deschise ale 
comerțului maritim, şi a susținut în deceniile următoare că trebuia 
acceptată de jure propunerea Rusiei pentru a obține și linia Varna-Rusciuk- 
Şumla (viitorul Cadrilater), plus o compensație bănească®. 

În perioada următoare obiectivele României și ale monarhului ei, căruia 
la 8/20 septembrie Consiliul de Miniștri i-a acordat titlul de Alteță Regală”, 
au fost îndreptate spre realizarea condiţiilor impuse de Congresul de pace 
de la Berlin. 

La 22 februarie/5 martie 1879, Camerele legislative ale României încep 
dezbaterile pentru modificarea art. 7 din Constituţie (articol care interzicea 
acordarea de drepturi cetățenești evreilor). Iniţial se elaborează un proiect 
de lege, care nu satisfăcea cererile Congresului (23 iunie/5 iulie 1879. 
Brătianu a respins categoric proiectul de lege și s-a arătat dispus să 
demisioneze. Însă Carol I i-a încredinţat tot lui Brătianu formarea noului 
guvern de fuziune (11/23 iulie 1879), guvern care, până la urmă, a reușit să 
impună propriul proiect legislativ care abolea „deosebirea de credința 
religioasă” drept criteriu pentru „dobândirea şi exercitarea drepturilor politice” 
(6/18 octombrie 1879). Se stabileau şi condiţiile de obţinere a naturalizării?. 

Dezbaterile parlamentare din toamna lui 1879 cresc antipatia monarhului 
pentru conservatori, consideraţi pe nedrept de el, ca „revoluționari și trădători 
de țară...în vreme ce liberalii, ca partid popular, sunt o forță, un sprijin de 
nădejde al guvernului și un pericol în opoziţie”10. 

Acceptarea proiectului guvernamental de către Germania a fost însă legată 
de acceptarea de către guvernul român a convenției de răscumpărare a căilor 
ferate. Aici Carol I s-a implica personal în lungi discuţii cu liderii liberali 
pentru a-i convinge să accepte sacrificiile financiare impuse de Germania. 
Acest lucru s-a întâmplat la 15/27 ianuarie 1880, când Camera Deputaţilor 
a votat convenţia căilor ferate în forma impusă de Germania, prin care se 
stabilea un preț de 3 ori mai mare comparativ cu valoarea investiției!!. 

Era singura soluție pentru a obţine recunoașterea independenței 
României din partea Germaniei, Angliei și Franţei (8/20 februarie 1880). 

Această victorie diplomatică, scump plătită, a fost premisa consolidării 
statutului internaţional al României. În vederea proclamării regatului la 15/27 
noiembrie 1880 s-a reglementat succesiunea la tronul României prin „pactul 
de familie” care a fost comunicat parlamentului și acceptat la 19 noiembrie/1 
decembrie 188012. 

Mulţumit de acest rezultat, Carol I scria surorii sale: „Problema succesiunii 
a fost reglementată după dorinţă și am primit din toate părțile numeroase 
dovezi de mulțumire”13. 

Proclamarea regatului însă a întârziat o vreme din considerentele de 
menajare a susceptibilităţii Austro-Ungariei și Carol I era dispus să amâne 
această până în toamna lui 18814. Dar la 14/26 martie 1881, miniștrii liberali, 
impulsionaţi de Ion C. Brătianu, au cerut lui Carol I să accepte proclamarea 
imediată a regatului ceea ce s-a și întâmplat!5. 

Serbările încoronării din 10 mai 1881 au fost unul dintre marile momente 
de triumf ale regelui. În scrisorile sale el evidenţiază acest rezultat ca o dovadă 
a stabilităţii politice din România în comparaţie cu situaţia tensionată din 
țările vecine, Grecia și, mai ales, Bulgaria16. 

Însă nici în România lucrurile nu aveau să evolueze fără asperităţi. După 
proclamarea regatului apare la orizontul politicii una din crizele mai lungi 
ale domniei lui Carol I: problema Dunării. În esenţă, aceasta reprezenta 
acceptarea de către noile state independente Serbia și România a pretențiilor 
hegemonice exprimate prin gesturi de subliniere a prestigiului, pe care le cerea 
Austro-Ungaria asupra controlului traficului fluvial în zone care nu erau de 
competenţa eit. 

Dacă Ion C. Brătianu se retrăsese din politică, în momentul ceremoniilor 
proclamării regatului, el revine ca prim-ministru la cererea hotărâtă a 
„naţiunii” la 9/21 1881 de a rezolva această problemă. 

Dar deschiderea sesiunii parlamentare din 15/27 noiembrie 1881 este 
marcată de un incident diplomatic determinat de un pasaj din mesajul 
Tronului, a cărui traducere în limba franceză a declanșat reacţia Austro- 
Ungariei. Carol I a anticipat efectul acestui mesaj, care „va surprinde probabil 
Europa”18, dar în faţa atitudinii tranşante a dublei monarhii, a virulentei 
campanii de presă austro-ungare, a acceptat ideea că guvernul român trebuie 
să ceară scuze imperiului vecin. Faţă de tatăl său justifică tonul mesajului 
prin faptul că astfel urmărea „să smulgă opoziţiei o primejdioasă armă”. 
„Opoziția a răspândit [zvonul] că eu pentru Coroana Regală aș fi făcut 
concesiuni însemnate [Austriei] etc.”!?. 

Pentru a reglementa această problemă, Franţa intervine la 2 iunie 1882 
prin așa numita propunere Barrère, care acorda Austro-Ungariei președinția 
Comisiei mixte a Dunării, ceea ce reprezenta o gravă încălcare a suveranității 
micilor state riverane”. Pentru Carol I este un motiv de satisfacţie, căci 
„Franţa a pierdut o mare parte a simpatiilor ei aici și opoziţia noastră nu se 
mai îndreaptă direct împotriva Austriei21. 

Carol înțelegea necesitatea unei alianţe a României cu ceea ce în epocă 
se va numi în curând Puterile Centrale sau Tripla Alianţă și, în acest sens, 
erau decisive bunele relaţii cu Austro-Ungaria. 

Pe plan intern se punea problema revizuirii Constituţiei prin modificarea 
legii electorale. Monarhul privește cu neplăcere acest lucru și îl acuză în acest 
sens pe C.A. Rosetti, care „a sădit buruiana sufragiului universa/”22. În 
realitate, reforma urmărea anihilarea influenţei marilor proprietari rurali, 

nemulţumiţi de legea tocmelilor agricole a aceluiași C.A. Rosetti prin unificarea 
colegiilor I și 11%. 

Tot în 1882 monarhul se angajează personal în aducerea în România a 
generalului belgian Henri-Alexis Brialmont (1821-1903) pentru a proiecta un 
vast sistem de fortificaţii în jurul Bucureștilor?4. Dar din cauza faptului că 
regele nu a solicitat în acest sens acceptul primului ministru belgian — Frere 
Orban - s-a ajuns la un incident diplomatic și la concedierea temporară a 
generalului din serviciul patriei sale. Intervenţia energică, prin sancțiuni 
economice asupra Belgiei, impusă de Carol I, a rezolvat această situație”. 

Conferința de la Londra a marilor puteri pentru reglementarea 
problemei Dunării dă câștig de cauză Austro-Ungariei (martie 1883). La 
aceasta se adaugă incidentul diplomatic legat de cuvântarea senatorului liberal 
Petre Grădişteanu cu ocazia dezvelirii statuii lui Ştefan cel Mare de la Iași 
(6/18 iunie 1883)%, în urma căreia Austro-Ungaria ameninţă cu ruperea 
relaţiilor diplomatice. Din nou guvernul român își cere scuze (27 iunie/9 iulie 
1883), dar situaţia rămâne tensionată. 

Atunci însă, la invitaţia Curţii imperiale de la Berlin, Carol I se duce în 
capitala Germaniei ca naş al unuia din fiii viitorului împărat Wilhelm al II- 
lea (18 august 1883)27. Acolo, la Berlin, și apoi la întoarcere, la Viena, regele 
pune bazele aderării României la Tripla Alianţă; o alianţă în Austro-Ungaria 
la care a aderat imediat și Germania (30 octombrie 1883) prin semnătura 
lui Ion C. Brătianu şi D.A. Sturdza?. 

Tratatul de alianţă a rămas secret la cererea lui Bismarck, iar 
importanţa lui a fost covârșitoare pentru politica externă a României. Doar 
primii miniştri (și nu toţi) au aflat despre el. Pentru monarh a fost criteriul 
de numire a unui lider în funcţia de prim ministru. În plus, a asigurat 
suveranitatea naţională a României în următorii treizeci de ani, în condiţiile 
în care nu au lipsit fricţiunile cu Austro-Ungaria pe tema naţională. În felul 
acesta hotărârile Conferinţei de la Londra vor rămâne literă moartă pentru 
România. 

Acest succes diplomatic nu diminuează cu nimic spiritul critic și 
capacitatea de previziune a regelui Carol I. El scria: „Stările de spirit ale 
maselor sunt adesea mai puternice decât tratatele, mai ales în ţările cu 
constituţii democratice”?. Cuvinte profetice care anticipează decizia României 
din vara lui 1914 în momentul izbucnirii primului război mondial. 

Anul 1884 a fost marcat de revizuirea Constituţiei, mai precis a legii 
electorale (6-7/18-19 iunie). Conservatorii i-au cerut regelui să refuze 
sancţiunea acestei legi, dar monarhul, mulţumit de schimbările minime aduse 
de lege, a refuzat și nu s-a lăsat intimidat de amenințările cu „revoluția” din 
partea conservatorilor“, 

La fel de mulțumit a fost regele de votarea legii Domeniilor Coroanei (5- 
6/17-18 iunie 1884), al căror venit anual iniţial estimat era de 700.000 franci?! 

Formarea unei opoziții antiliberale reprezentată de unirea disidenţilor 
liberali cu conservatorii producea mai mult zgomot decât o perturbare serioasă, 
astfel încât România putea fi considerată o oază de liniște și stabilitate în 

comparaţie cu țările vecine balcanice Serbia și Bulgaria. Belgradul primește 
vizita lui Carol I la 4/16 septembrie 1881 într-un moment când relaţiile dintre 
cele două state încep să se tensioneze“?. În anul următor are loc răscoala din 
Rumelia, care izbucnește la 5/6 septembrie 1885 și va duce în scurt timp la 
unirea acestei provincii cu Bulgaria. Faţă de această situaţie, Serbia declară 
război Bulgariei, dar ajunge repede la un dezastru, blocat doar de intervenția 
Austro-Ungariei (noiembrie 1885). Pacea s-a încheiat la Bucureşti la 19 
februarie/3 martie 1886, expresie a prestigiului la care ajunsese România în 
Balcani și în Europa. Ă 

Carol I considera că „Anglia este răspunzătoare de acest război”3. În acest 
context monarhul se preocupa intens de fortificațiile Bucureștiului, o lucrare 
însă pe cât de costisitoare, pe atât de inutilă până la urmă%. 

Succesul repurtat de Alexandru Battenberg, principele Bulgariei, care 
se bucura de simpatia lui Carol I, nu-i consolidează însă autoritatea şi 
stabilitatea domniei. La sfârșitul lunii august 1886 un complot organizat de 
Rusia îl răstoarnă pe Alexandru. Chiar dacă bulgarii cer și obțin aproape 
imediat restaurarea prinţului lor, opoziţia Rusiei este amenințătoare și, pentru 
a salva pacea Europei, Alexandru abdică definitiv chiar atunci (septembrie 
1886). Această evoluţie confirmă cele mai negre temeri ale lui Carol I în 
privința Rusiei, care ameninţă în continuare autoritatea regenței bulgare: 
„corupe armata cu bani, instigă poporul, se servește de cele mai josnice 
elemente” și regele se teme de fenomene asemănătoare în România, din cauza 
manevrelor subversive ale ministrului plenipotenţiar rus Hitrowo. 

An de an regele așteaptă izbucnirea unui conflict general european; uneori 
face previziuni exprimându-și, de exemplu, speranța că 1887 va decurge totuși 
„fără război”5. În schimb, pe plan intern „pasiunile de partid au luat un 
caracter atât de agresiv că va trebui găsit un mijloc de remediere...O schimbare 
de guvern... dă totul peste cap şi astfel statul e zguduit din temelii. Doar 
armata, opera mea, va sta neclintită...Ei conduc nava statului și o voi putea 
conduce şi în momentele grele pe care le aşteptă. 

În consecinţă, monarhul nu întreprinde nimic pe plan intern, lăsându-i 
pe liberali să conducă mai departe. El urmărește situaţia externă, anticipează 
alianţa franco-rusă, cere votarea creditelor militare“? și își exprimă 
nemulțumirea față de alegerea lui Ferdinand de Saxa Coburg ca principe al 
Bulgariei la 7 iulie 1887. Îi prezice un eșec rapid“, care însă nu se va produce. 

Mai repede decât s-ar fi așteptat se produce însă deteriorarea situaţiei 
interne din cauza contestării liberalilor. Speranţa lui Carol I, ca prin intrarea 
junimiștilor în guvern să se aplaneze tensiunea existentă, se loveşte de refuzul 
lor de a accepta soluţia propusă de monarh. La Berlin i se cere regelui 
menţinerea cu orice preţ a lui I.C. Brătianu ca o garanţie a tratatului secret 
de alianță“!, dar nimic nu-i mai poate salva pe liberali. 

La 13/25 martie 1888 încep manifestații de stradă care durează trei zile, 
ajungându-se la „luptele și omorul din curtea Mitropoliei” — după cum notează 
C. Bacalbașa, care consemnează și prezența legaţiei ruse la fața locului, cu 
excepția lui Hitrowot2. La 14/26 martie, „o mulțime gălăgioasă a împresurat 

palatul [regal], dar o sarjă de cavalerie a măturat piaţa” — scria Carol I — 
„noi am rămas liniștiți și când am fost văzuţi la fereastră s-a strigat: 
“Trăiască Regelehb”45. 

La 19/31 martie 1888 Regele Carol I primește demisia lui Ion C. Brătianu. 
Succesiunea guvernării nu va fi însă încredințată Opoziţiei Unite, ci 
junimiștilor „oameni devotați mie, care au fost întotdeauna corecți”*t. Mai 
precis, cei care garantau continuitatea alianţei României cu Puterile Centrale. 

Din prima zi însă noul guvern condus de Theodor Rosetti se confruntă 
cu o realitate gravă: izbucnirea unei puternice răscoale țărănești la 
Urziceni, care se extinde rapid în toată Muntenia, amenințând și Bucureștiul“5. 
Carol I încuviințează o sângeroasă represiune realizată prin aducerea pe calea 
ferată a 16.000 soldaţi din Moldova şi își exprimăp satisfacția pentru 
atitudinea „energică” a armatei, care a fost „mai presus de orice elogiu”. Deşi 
înăbușită rapid și sângeros, frământările ţărănimii continuă și trupele stau 
gata de represiune: „La sate fierbe într-una, dar ţăranii au respect pentru 
gloanţele adevărate... Armata mă susține ferm, pentru că știe bine că fără mine 
nu contează prea mult: același sentiment îl au cei mai mulți oameni politici. 
Aici stă puterea mea”*®, 

Regele nu se preocupă câtuși de puţin de cauzele reale ale răscoalei, 
atribuind-o uneltirilor Rusiei și nu situaţiei ţărănimii. Se mulțumește să 
accepte soluția paleativă a junimiștilor, a vânzărilor moșiilor statului — 
parcelate — către țăranii care aveau posibilităţi materiale să cumpere loturile 
respective (aprilie 1889)“. 

Această soluţie nu rezolvă problema agrară şi nici nu consolidează situația 
junimiștilor, care trebuie să se retragă la 22 martie/3 aprilie 1889. După o 
săptămână de criză guvernamentală, prelungită de situaţia exasperantă, 
pentru monarh, a lui P.P. Carp, regele încredinţează guvernul lui Lascăr 
Catargiu (29 martie/10 aprilie), deşi nu mai avea deloc încredere în cel care 
îi salvase domnia în martie 1871. Acum îl considera accesibil uneltirilor 
Rusiei%, lucru neconfirmat ulterior. În scrisori regele nu pare întotdeauna 
convins de rusofilia primului său ministru, căci scrie: „Catargiu nu este mai 
rusofil decât mine. În opoziţie s-a înţeles bine cu Rusia ca o contrapondere 
la politica occidentală. Dar dacă va sta câtva timp la cârmă, va lua chiar 
atitudine împotriva Rusiei. De altminteri, am discutat deschis cu el şi i-am 
explicat necesitatea de a nu sprijini Puterile Păcii [Tripla Alianţă]. 
Programul lui este neutralitatea și el nu va tolera nici o intrigă aici, lucru 
de care sunt ferm convins”+%. 

Temerea față de Catargiu provenea din atitudinea ostilă pe care o aveau 
faţă de acesta miniștrii plenipotenţiari ai Austro-Ungariei și Germaniei, la 
rândul lor influenţaţi de liberali. Carol I trebuie să cedeze și se arată dispus 
să-l sacrifice pe Catargiu, „dar nu înainte de toamnă”5%0. 

De aceleași temeri se loveşte regele în iunie 1889, într-o discuţie la 
Sigmaringen cu tânărul împărat al Germaniei Wilhelm al II-lea; cei doi nu 
se vor simpatiza niciodată. lar un an întreg, după această discuţie, regele se 
va considera abandonat de către Berlin și Vienai!. 

Regele își ține promisiunea făcută Puterilor Centrale. Nici un succes al 
guvernului: venirea în țară a principelui Ferdinand, la 19 aprilie/1 mai, 
afirmația ziarelor ruse din iulie că Lascăr Catargiu a înșelat speranțele Rusiei, 
manevrele de toamnă din Moldova și apoi drumul regelui prin Moldova până 
la lași, care a decurs „într-un mod strălucitor”, nu-l pot menţine. La 5/17 
noiembrie 1889 regele îl numește prim-ministru pe generalul George Manu 
în fruntea unei formaţiuni de „concentrare” conservatoare. 

Una din menirile guvernului Manu era să oprească o acţiune politicește 
greșită, care îl deranja profund pe rege și îl împiedicase să-i dea „frâu liber” 
lui Catargiu (expresia aparţine lui C. Bacalbaşa): anume darea în judecată 
a lui I.C. Brătianu. „Această infamie patronată de agenţii franco-ruși ca 
Blaramberg et comp. va eșua răsunător”52. Așa s-a și întâmplat la 31 
ianuarie/12 februarie 189053. 

La 8/20 martie 1890 toată Europa este consternată de demisia 
cancelarului german Bismarck şi Carol I își exprimă îngrijorarea față de o 
posibilă deteriorare a situaţiei din Europa și faţă de lipsa de experienţă (și 
nu numai) a tânărului împărat Wilhelm al II-lea5. 

Dar vara lui 1890 aduce o reconciliere cu Viena și Berlin, liderii de acolo 
„regretă neîncrederea pe care au manifestat-o față de mine”. Dar nu mai 
dorește o vreme să revadă capitala Germaniei. 

În octombrie 1890 regina Elisabeta se întâlnește la Balmoral, Scoţia, cu 
regina Victoria pentru a discuta o eventuală căsătorie a lui Ferdinand cu o 
prințesă engleză. Este dorită fiica cea mare a ducelui de Edinburg (Coburg 
din 1892), Maria, ceea ce se va şi întâmpla până la urmă. Aceasta era preferată 
de Elisabeta pentru înrudirea ei rusească56. În decembrie 1890 prinţul 
Ferdinand întâlnește pe Maria și pe sora ei la Berlin, dar nu-și precizează 
vreo opțiune“? 

Începutul lui 1891 aduce o criză guvernamentală. Generalul Manu 
demisionează la 14/26 februarie și o săptămână mai târziu, după lungi 
tratative, este numit prim-ministru generalul I. Em. Florescu la propunerea 
predecesorului său. Noului prim-ministru îi este acordată de către rege și 
dizolvarea parlamentului şi organizarea de noi alegeri. Dar numirea lui 
Florescu nu era pe placul Puterilor Centrale, care îl considerau rusofil şi 
apreciau drept periclitată reînnoirea tratatului secret de alianță. Şi Carol I 
scrie despre acest guvern că „îmi este puţin simpatic..., dar chemarea lui la 
putere a fost inevitabilă. Este ușor să critici, când nu cunoşti situaţia”58. 

Guvernul câștigă alegerile, ca de obicei, și organizează și jubileul celor 
25 de ani de domnie ai regelui, unde nu lipsesc nici manifestări şi atitudini 
antidinastice. 

Dar la scurt timp, după 10/22 iunie se declanșează cea mai gravă criză 
familială din viaţa lui Carol I. Sub influenţa ocultă a Elenei Văcărescu, regina 
Elisabeta ajunge să creadă în dragostea care ar exista între ea și prințul 
Ferdinand și acceptă ideea unei căsătorii a celor doi și încearcă să-l convingă 
pe rege în acest sens. Se pare că regele s-a lăsat iniţial convins, dar aproape 
imediat reacția negativă, de vehementă opoziţie, a tuturor marilor familii 

boiereşti, l-a convins să dezaprobe categoric acest mariaj, văzând periclitată 
însăși stabilitatea dinastiei. Acest lucru a supărat-o nespus pe regina 
Elisabeta, care s-a îmbolnăvit și a plecat în iulie la Venetia, fiind chiar dispusă 
să se despartă definitiv de rege??. 

Pentru Carol I aceste evenimente au fost lovituri greu de suportat, dar 
pasiunea de a conduce l-a ajutat să învingă pe rând toate greutățile. La 24 
noiembrie/6 decembrie 1891 guvernul Florescu demisionează și regele — 
nemulțumit de francofilia noului lider liberal D. Brătianu, care preluase 
succesiunea fratelui său Ion — încredinţează frânele puterii lui Lascăr Catargiu 
la 26 noiembrie/8 decembrie. Acesta se raliase deplin ideii de alianţă cu 
Puterile centrale şi era sprijinit acum de toţi conservatorii, fără a mai avea 
nevoie de vreun sprijin al liberalilor disidenți. Tratatul de alianță este reînnoit 
şi guvernul va conduce aproape 4 ani®, „...Un guvern excelent, care se bucură 
de încrederea Ligii Păcii [Puterilor Centrale)”, scrie Carol I, la sfârșitul anului 
189161. 

Tot atunci începe o lungă corespondenţă cu regina Elisabeta, încercând 
să o convingă de intrigile a căror victimă devenise, scrisori cu un ton pătimaș, 
cu reflecţii asupra vieţii pline de sacrificii ale monarhilor®?. 

Apoi impulsionează tratativele căsătoriei lui Ferdinand cu Maria de 
Coburg, care se finalizează în mod fericit la Sigmaringen la 10 ianuarie 1893. 
Perechea este primită entuziast în România în februarie. Apoi la 3/15 
octombrie 1893, când se naşte viitorul Carol al II-lea, la botez, lacrimi de 
bucurie curg pe obrajii regelui. 

Tot pe plan personal, publicarea unui roman de ficţiune, jignitor la adresa 
familirie regale, de către Robert Scheffer, fostul secretar particular al reginei 
Elisabeta între anii 1886-18918, o convinge pe aceasta din urmă de justeţea 
vederilor augustului ei soț şi cei doi se vor împăca în cele din urmă, sărbătorind 
la București nunta de argint la 3/15 noiembrie 18946. 

Pe plan politic guvernul Catargiu — Carp, întărit prin alegeri, a reînnoit 
tratatul secret de alianţă în 1892, iar în 1893 a încheiat noi convenţii 
comerciale cu Germania (9/21 octombrie 1893) și cu Austro-Ungaria (la 21 
decembrie același an)%6. Criza fusese depășită pe toate planurile, doar firele 
albe din barba și părul monarhului erau mult mai multe. 

Problemele politice apar din Transilvania. Acolo mișcarea memorandistică 
(iniţiativă a lui Carol I) fusese pedepsită cu ani grei de închisoare pentru liderii 
românilor din partea autorităţilor maghiare. Așa că în România noul lider 
liberal D.A. Sturdza pornește campania de răsturnare a conservatorilor tocmai 
pe problema naţională, acuzându-i pe aceștia de trădare, în discursuri 
fulminante în Parlament$. Regele își exprimă nemulțumirea: „Asta-i cel puţin 
grotesc...”68. 

La începutul lui 1894 Carol I este luat prin surprindere de demisia 
colectivă a 127 de ofiţeri de cavalerie, ca expresie a nemulțumirii lor faţă de 
situația din armată. Liberalii se aflau în spatele acestei manevre, care lovea 
direct în prestigiul regelui de „cap al oștirii”6%. Scandalul a fost aplanat prin 

reprimirea, la cererea lor, a majorităţii ofițerilor demisionari, cu excepţia a 
14. În aprilie 1894 monarhul considera aplanată „fatala chestiune”70. 

Dar la sfârșitul lui 1894 și începutul lui 1895 se îndreaptă asupra legii 
minelor preconizată de conservatori. Campania se desfășoară cu o vehemenţă 
mai rar întâlnită. Eugeniu Stătescu este trimis la rege, care „cere să se renunţe 
la lupta politică violentă și extralegală, apoi făgăduiește că va aduce pe liberali 
la putere spre cârmă. Guvernul apropiat era făgăduit”7!. Și într-adevăr la 
4/16 octombrie 1895 D.A. Sturdza primea mandatul de prim-ministru, 
consacrându-se astfel formula rotativei guvernamentale. 

Debutul guvernării liberale este marcat compromițător de gestul de 
retractare făcut de D.A. Sturdza faţă de declaraţiile sale acuzatoare la adresa 
Austro-Ungariei (lași, 13/25 octombrie 1895)72. 

Carol I se preocupă mai mult de politica externă în această perioadă, 
urmărind cu atenţie evoluţia situaţiei din Balcani, problema Macedoniei 
disputată de Serbia, Bulgaria şi Grecia, situaţia din Turcia etc. şi criticând 
pe toată lumea. România se bucura într-adevăr de o situaţie mult mai stabilă 
decât vecinii ei și vizita împăratului Franz Josef la 15/27 — 18/30 septembrie 
189678 este un moment de mare mulţumire pentru regele Carol I, chiar dacă 
nu ne-a parvenit descrierea pe care el o face evenimentului. 

Dar pe plan intern decizia monarhului — sugerată de D.A. Sturdza — de 
destituire a patriarhului Ghenadie (17/29 mai 1896) declanșează o afacere 
care va determina înlocuirea liderului liberal de la guvernare cu P.S. Aurelian 
(21 noiembrie/3 decembrie 1896 — 26 martie/7 aprilie 1897)'4. 

Guvernul P.S. Aurelian a reușit să aplaneze acest scandal, care 
mobilizează întreaga opinie publică, chiar înainte de sfârșitul lui 1896. Carol 
I considera aceasta ca „un mare succes personal prin soluţia elaborată și 
impusă de mine... Investitura noului mitropolit, desemnat de mine, s-a 
transformat într-o adevărată sărbătoare a păcii și împăcării de unde n-a lipsit 
nimeni...”75. Regele exagerează aici, căci rolul cel mai important l-a avut totuși 
Lascăr Catargiu. 

Monarhul îl readuce însă la putere pe D.A. Sturdza, omul în care avea 
cea mai mare încredere. 

Anul 1897 este marcat pe plan familial de boala gravă a lui Ferdinand 
(tifos), care alungă orice alte preocupări de la sfârșitul lui aprilie până la 
sfârșitul lui mai'6, când prinţul este salvat. 

Fevenimentele din Balcani, războiul greco-turc din primăvara lui 1897, 
încheiat cu înfrângerea rapidă a Greciei (aprilie — mai 1897) sporesc încrederea 
regelui în sistemul său de guvernare. I-o spune lui Maiorescu la 21 octombrie 
1897 la laşi: „nu mai este astăzi adevărată vorba «Le roi regne mais il ne 
gouverne pas». Că astăzi Regele trebuie constrâns (constituţional?) să 
guverneze. Exemplul despre răul contrar din Grecia”7. 

La sfârșitul lunii octombrie apar însă probleme de imagine și prestigiu 
a familiei regale provocate de adulterul prințesei Maria’, mușamalizat rapid. 
Dar scandalul provocat de neglijenţa lui D.A. Sturdza, care a contrasemnat 
decorarea acuzatorului maghiar al memorandiștilor (12/24 octombrie 1897) 
nu mai poate fi aplanat la fel de ușor. Deschiderea Camerelor la 15/28 


CORESPONDENŢA PERSONALĂ A REGELUI CAROLI |1 39 


noiembrie înseamnă începutul unui șir de manifestații antiliberale, apoi 
manifestații antisemite determinate de legea gen. Berindei. Lor li se adaugă 
inundaţii și o recoltă slabă”?. 

Regele însă privește destul de optimist situaţia, sentiment care provine 
din felul superior cu care el media conflictele dintre liderii liberali. Aici se 
împlinise o profeție a regelui faţă de rezultatele zdrobitoare ale victoriei în 
alegerile obţinute de D.A. Sturdza în decembrie 1895: „Parlamentele fără 
opoziţie sunt absolut proaste şi slăbesc orice guvernare, deoarece apar 
contradicții între proprii ei adepţi, care formează apoi o opoziţie nesănătoasă”5. 

Alegerile comunale din 1-3 noiembrie 1898, desfăşurate cu o „rară 
violenţă”, sunt contestate de conservatorii lui Lascăr Catargiu și regele le dă 
câștig de cauză, după o anchetă efectuată de cei pe care Bacalbașa îi numea 
„poliţia secretă personală a regelui”ăl. 

Autoritatea liberalilor este și mai mult zdruncinată de răscoala 
țărănească în Oltenia, care a permis însă represiuni mai ales împotriva 
socialiștilot consideraţi instigatori. Dar regele intenţiona să menţină 
guvernul Sturdza până în toamna lui 1899. 

În martie 1899 însă căderea lui Sturdza este precipitată prin publicarea 
și dezbaterea în parlamentul de la Budapesta a unei broșuri laudative la 
adresa primului ministru al Ungariei. Această broșură îl prezenta pe D.A. 
Sturdza ca înfeudat guvernului maghair. In România are loc o izbucnire de 
„adevărată revoltă sufletească” împotriva „trădătorului”. Chiar și liberalii îl 
înfierează pe Sturdza: „A lucrat ca și cum ar fi trădat”. Obstrucția 
parlamentară prin lungi discursuri ale conservatorilor și zile în șir de 
manifestații de protest (21-25 martie) pecetluiesc soarta guvernului D.A. 
Sturdza, care abandonat de rege, demisionează la 30 martie 1899. 

În acea zi însă încetează din viaţă Lascăr Catargiu, tocmai când fusese 
chemat de rege să formeze guvernul, așa că după 12 zile de tratative laborioase, 
monarhul încredințează puterea noului lider conservator Gh. Gr. 
Cantacuzinot?. 

Soarta este potrivnică noului guvern. O gravă criză financiară și o secetă 
nimicitoare compromit situația politică. Carol I nu are prea multă încredere 
în guvern: „nu este pe gustul meu. Singura calitate a șefului de cabinet este 
averea sa: are un venit de 1,5 milioane franci”8, 

Toate încercările conservatorilor de a remedia situaţia printr-un 
împrumut extern, apoi prin introducerea de noi impozite eșuează. Nici numirea 
lui Take Ionescu la Ministerul de Finanţe la 9/22 ianuarie 1900 și nici 
preluarea guvernului de către P.P. Carp la 7/22 iulie 1900 nu rezolvă nimic 
din gravitatea crizei. În plus, afacerea Hallier (retragerea concesionării 
construcţiilor dfe la portul Constanţa) atrage după sine mari manifestații de 
stradăst. 

“Guvernul care, fie vorba între noi, este cu totul incapabil, a fost nepriceput 
și în această problemă conflictuală și a pus în mâinile adversarilor o armă 
redutabilă”, scrie regele”. 

Doar o politică de economii drastice și o recoltă bună puteau redresa 
situația. Or economiile doar liberalii le puteau impune. Așa că la 14/27 

februarie 1901 D.A. Sturdza şi partidul liberal revin la conducerea ţării, în 
pofida sprijinului pe care guvernul Carp îl avusese din partea ministrului 
plenipotenţiar al Germaniei la Bucureştis6. 

Din nou alegeri, din nou majoritate guvernamentală. Camerele legislative 
se reunesc la 24 martie/6 aprilie 1901 și în următoarele cinci zile s-a votat 
un impresionant pachet de legi financiare, prin care se reduceau drastic 
cheltuielile statului prin scăderea numărului funcționarilor publici și a 
veniturilor salariale”. O performanţă unică în istoria finanţelor românești, 
care se bucură de aprobarea regelui, dar trezesc temerile sale faţă de o 
eventuală reacţie populară. Monarhul subliniază încrederea lui în partidul 
liberal: „Conservatorii nu ar fi fost în stare să reglementeze finanţele cu atâta 
energie şi prevedere; am avut puţină încredere în munca și capacitatea lor 
şi sunt bucuros că am scăpat de ei. Liberalii, care își au rădăcinile în popor, 
sunt singurii care pot da o guvernare puternică. Sturdza are o extraordinară 
putere de muncă”. 

O recoltă favorabilă sporește eficacitatea măsurilor liberale, contribuind 
la atenuarea crizei financiares?. 

Cu toată evoluția favorabilă a guvernării liberale, regele se arată plictisit 
de agitaţiile politice și nu ezită să-și exprime gândurile: „Sistemul 
parlamentar s-a perimat și ar trebui înlăturat, dacă s-ar putea găsi altceva 
pentru control”%. 

Măsurile drastice ale liberalilor nu vor întârzia să provoace nemulțumiri 
populare în Capitală la 14/26 februarie 1902. Doar șarjele cavaleriei reușesc 
să disperseze mulţimea și urmează numeroase arestări, peste 15091. Pentru 
monarh „chestia nu este gravă”. Regele are motive de încredere în liberali, 
care reușiseră încă din 1899 să-i atragă de partea lor pe liderii socialiști 
(“trădarea generoșilor”)”? și, de aceea, „eu prefer să guvernez cu liberalii — 
subliniază Carol I — căci aceștia dispun de cele mai multe ori de mase, pe 
care le pot conduce și subordona”%. 

Prelungirea tratatului secret de alianţă cu Puterile Centrale decurge fără 
probleme și regele are răgaz pentru a sărbători 25 de ani de la proclamarea 
independenţei, prilej cu care întreprinde o călătorie în Bulgaria, la Plevna, 
unde Ferdinand de Coburg îi organizează o primire strălucitoare?! — semn 
al unor mai bune relaţii cu această ţară. 

La începutul anului 1903 liberalii reușesc conversia împrumuturilor 
înainte de termen, un succes unic în istoria economiei românești „...finanțele 
noastre sunt reglementate pe o bază trainică — scrie regele — așa că nu mai 
avem griji pentru viitor”, 

Insă la 11 iunie 1903, la Belgrad, un grup de ofiţeri conduși de șeful 
serviciilor secrete, Dragutin Dimitrievici-Apis, îl asasinează pe regele 
Alexandru Obrenovici și pe soţia acestuia, Draga Machiu, împreună cu încă 
15 persoane. O crimă oribilă care consternează toată Europa, producând o 
reacție diplomatică unanimă. La București știrea a stârnit aceeași 
consternare, dar în presă - anume în ziarul „Acţiunea” condus de Victor 
Ionescu, fratele lui Take Ionescu -, regele Carol I este avertizat că va avea 
soarta monarhului de la Belgrad. „Și asta ar putea să-l facă pe un criminal 

să pună mâna pe armă”, spunea Carol I lui Titu Maiorescu. Era aici un semn 
al nemulțumirii populare împotriva măsurilor drastice ale liberalilor”. 

Regele României a condamnat ferm odiosul asasinat, dar aceste 
evenimente tragice evidenţiază încă o dată stabilitatea de care se bucura ţara 
noastră: „România are acum rolul conducător între ţările balcanice asupra 
cărora influenţa noastră este în creștere”%. Această influenţă va fi folosită 
de clasa politică românească în sprijinul românilor din Macedonia, pentru 
care se urmărea subvenţionarea unui învățământ propriu. 

La sfârșitul anului 1903 apar însă disensiuni în interiorul partidului 
liberal, unde politicienii din jurul „Ocultei”, organizate de Eugeniu Carada, 
contestau autoritatea lui D.A. Sturdza și îl susțineau pe Ionel Brătianu, fiul 
lui I.C. Brătianu. În ceea ce îl privește pe rege, acesta l-ar fi preferat ca succesor 
al lui D.A. Sturdza pe fruntașul liberal V. Lascăr, care se remarcase ca 
ministru de interne’. Dar acesta a încetat din viaţă în 1907 şi regele va 
accepta, în cele din urmă, succesiunea lui Ionel Brătianu. 

La aceste disensiuni se adaugă şi scandalul falsificării tragerilor la sorți 
a amortizării rentelor statului, care face vâlvă pe tot parcursul anilor 1903 
și 1904. Însemnările lui Titu Maiorescu vorbesc și de implicarea secretarului 
particular al regelui, Basset, în această fraudă a liberalilor. Ameninţat cu 
dezvăluirea acestui fapt, Carol I promite liderului conservator Gh. Gr. 
Cantacuzino venirea la putere în anul 1904, fără condiţii, ceea ce se va și 
întâmpla1%. 

Începutul anului 1904 este marcat de izbucnirea războiului ruso-japonez, 
a cărui evoluţie este urmărită atent de regele Carol I: „Războiul va costa 
miliarde și va slăbi considerabil Rusia pentru ani de zile de acum înainte, 
ceea ce pentru politica mondială nu este deloc regretabil”!?!, În plus, „De la 
complicațiile extrem asiatice, peninsula Balcanică s-a liniştit — scrie regele 
— agenţii panslaviști nu îndrăznesc să mai instige..., iar bandele nu au bani 
să lupte mai departe”102. 

România, în schimb, este lovită din nou de o secetă cumplită. În București 
se organizează mari procesiuni religioase de invocare a ploii cu moaștele 
Sfântului Dimitrie Basarabov, la care participă şi regele și prințul 
moştenitor1%. O soluţie mai practică, dar cu sacrificii din partea guvernului, 
este cumpărarea și distribuirea de porumb din America de Sud în valoare 
de vreo 20 milioane franci!04. 

În iarnă „Oculta” trece la ofensivă împotriva lui D.A. Sturdza, criză de 
altfel anticipată de monarh, și liderul liberal demisionează la 20 decembrie 
(st. vechi) 1904. Două zile mai târziu, guvernul condus de Gh. Gr. 
Cantacuzino depune jurămîntul. 

Alegerile dau câștig de cauză guvernului, dar și opoziţia liberală este bine 
reprezentată. 

Guvernul I.C. Brătianu 
Februarie 1878 - martie 1888 


1. București, 4/16 februarie 1878, către Maria de Flandra 
VB 428 


Astăzi pot doar câteva rânduri să-ţi scriu căci gândurile mele 
sunt preocupate de vremurile grave şi grele. Cu mare îngrijorare 
privim spre viitor, care este mult mai nebulos decât înainte de 
izbucnirea acestui război sângeros, dar categoric nu cred în 
continuarea lui, doar că va dura mult până când valurile acestei 
furtuni se vor linişti. România va mai avea câteva lupte de dat 
și trebuie să mulţumim lui Dumnezeu dacă ieşim cu faţa curată. 
Militar și politic ne-am cucerit poziţia noastră şi nimeni nu ne mai 
poate răpi prestigiul câștigat. Orice injustiţie făcută acum 
României va cădea asupra celui care o va face. 

Alaltăieri au trecut pe aici marii duci în drum spre Sankt 
Petersburg. Au luat masa la noi şi ne-au mulțumit din inimă 
pentru primirea prietenească. Din nefericire timpul a fost prea 
scurt, altminteri aș fi avut o discuţie serioasă cu moștenitorul 
tronului [viitorul Alexandru al III-lea] despre problemele care ne 
preocupă azil. 

Competiţia dintre flota engleză și trupele rusești în fața 
Constantinopolului începe să devină comică; ruşii sunt şi rămân 
politicieni mai abili decât englezii. Ar trebui să se găsească o altă 
mare putere care să înfrâneze trufia rusească căci cabinetul englez 
a luat-o pe un drum greșit (fausse route) și prin aceasta pierde 
mult din autoritatea sa. 

Pe tot parcursul războiului m-am înțeles foarte bine cu 
colonelul Wolsley care m-a vizitat adesea la cartierul meu general 
şi şi-a deschis inima faţă de mine căci poziţia sa a fost foarte 
ciudată (schief). I-am spus că Anglia, mai mult sau mai puţin are 
pe conştiinţă acest război şi urmările lui, fiindcă Turcia a sperat 
în sprijinul britanic. Noi am fi participat oricum la război fiindcă 
voiam cu orice preţ independenţa. Anglia a fost mereu aceea care 
ne-a făcut să simţim cel mai mult suveranitatea turcească, eram 
convins că va fi ultima mare putere care va recunoaște 


1. Memoriile... vol. IV, p. 54. 

independența noastră. El mi-a spus deschis: nous avons suivi une 
mauvais politique en face de la Roumanie, mais jespere qu'on la 
changera completement. Hai să vedem. 

Societe de la croix rouge (Bruxelles) mi-a oferit preşedinţia 
de onoare; eu nu am răspuns încă deoarece aflu că perechea regală 
belgiană se află în fruntea ei. Sau probabil pot fi numiţi mai mulţi 
preşedinţi de onoare? Elisabeta a primit aceeași ofertă în vreme 
ce eu mă aflam în Bulgaria. Te rog să-mi dai un sfat în această 
privinţă şi să-mi scrii cum vine asta. 

.. Pentru la primăvară sunt de temut epidemii aici, de pe 
acum bântuie tifosul exantematic. 


2. Bucureşti 3/15 martie 1875, către Fritz von Hohenzollern 
VD 930 


„„. Pacea (tratatul de pace de la San Stefano) a fost semnată 
și Rusia pune la grea încercare răbdarea Europei. Ruşii nu vor 
să ne lase şi pe noi să participăm la aplicarea tratatului de pace. 
După ce am fost împreună în pericole au uitat cu totul că fără noi 
n-ar fi stat astăzi în faţa Constantinopolului. Dacă eu aș fi ezitat 
în august (1877) să răspund la strigătul lor de ajutor (subl. C.I.) 
şi să mărșăluiesc peste Dunăre, ei ar fi fost complet nimiciţi la 
Plevna și cine ştie ce întorsătură ar fi luat atunci războiul. La acest 
imens serviciu ei răspund cu cea mai neagră ingratitudine aşa că 
toată ţara este revoltată și eu abia mai pot să stăpânesc indignarea. 
Este uşor de dovedit că în toată campania rușii au avut mai mult 
noroc decât pricepere, iar conducerea superioară a fost deficitară 
în toate privințele. Astăzi cunosc foarte bine armata rusească şi 
am ajuns la convingerea că orice trupă care nu este prea prost 
condusă și are aceeaşi tărie numerică îi va bate întotdeauna pe 
ruși. La ei domneşte așa o dezordine, o lipsă de prevedere, risipă 
de bani şi un sistem de favoritisme cum n-aş fi crezut cu putinţă. 
Curajul individual al soldaţilor este mai presus de orice elogiu și 
despre vitejia ofiţerilor de front nu se poate vorbi decât de bine, 
dar generalii sunt atât de invidioşi între ei încât pot să ignore și 
să sacrifice totul din acest motiv. 

Armata mea a făcut o bună școală a războiului și eu sunt 
mulțumit de realizările ei. A mai avut ocazia să se distingă în 
luptele din jurul Vidinului și prin luarea cu asalt a celor trei redute 

de la Smârdan (unde au fost capturați 160 de prizonieri și trei 
tunuri) a închis cercul în jurul acestei puternice fortărețe dunărene 
pe care am fi cucerit-o în câteva săptămâni dacă nu se încheia 
armistițiul. 

Deocamdată am dat ordin armatei să se concentreze în 
Valahia mică (Oltenia) unde o voi inspecta la sfârşitul săptămânii 
viitoare. 

Mă bucur nespus că ești mulțumit de regimentul tău 
(regimentul 2 de dragoni ai gărzii imperiale) căci i-am păstrat 
mereu amintirea; din păcate prea puţini din foştii mei camarazi 
mai sunt acolo. 

Sper că în cursul acestui an voi putea veni la Berlin; asta 
depinde în primul rând de rezultatul conferinţei sau congresului 
care se va ţine acolo. Până acum independenţa noastră nu a fost 
recunoscută și mă tem că tratativele se vor prelungi destul de mult. 

Alăturat îţi trimit cele mai noi fotografii ale noastre şi le 
aştept pe ale tale... Aici este deja primăvară lucru care nu este 
deloc dorit din cauza bolilor epidemice. Toate drumurile de etapă 
sunt acoperite de cadavre. 

Rămâi cu bine... 

Carl 


3. București 11/23 aprilie 1878, către Maria de Flandra 
VB 429 


„„. în aceste momente extrem de grele nu este timp nici de 
odihnă nici de corespondenţă regulată... De săptămâni de zile trăim 
într-o emoție crescândă și mai mult ca niciodată sunt silit să-mi 
păstrez sângele rece ca să alung îngrijorarea justificată a ţării mele. 
Momentan poziţia noastră este extrem de critică și nu avem voie 
să ne pierdem curajul ca să navigăm norocoși pe lîngă toate 
stâncile. 

Anul trecut la începutul războiului Elisabeta mi-a dăruit un 
ceas pe care sunt gravate următoarele versuri scrise de ea: 

Oricât s-ar clătina bordul 

şi oricât s-ar ridica valurile 

Fii mereu la cârmă eroul meu 

Neînfricat până la capăt 

[Traducere în Memoriile. Vol. IV, p. 257 menționate în 
scrisoarea lui Carol I către tatăl său la 17/29 iulie 1879]. 

Ideea acestei mici poezii i-a dat-o deviza lui Wilhelm de 
Orania: „Saevis tranquillus in undis“ pe care astăzi o am mereu 
în faţă căci valurile care se înalță în faţa mea sunt atât de puternice 
că ar putea uşor să răstoarne mica navă a statului meu. Pot să-mi 
imaginez cu ce atenţie plină de îngrijorare urmărești tu 
evenimentele din Orient. Dar de departe lucrurile par întotdeauna 
mult mai grave decât atunci când trăieşti în mijlocul acestui 
tumult. Ruşii ne sunt astăzi oaspeți incomozi în cel mai înalt grad, 
dar ziarele exagerează când vorbesc despre o ocupaţie a ţării. 
România a ajuns să recunoască acum că fără mine ar fi fost tratată 
ca o provincie rusească. Sper mereu că nu se va ajunge la război, 
deoarece Rusia este prea slăbită, iar Anglia nu vrea să intre în 
posesia moștenirii Orientului. Pentru noi această incertitudine este 
extrem de penibilă deoarece suntem imobilizaţi şi nu știm ce ne 
va aduce primăvara căci Bucureștiul nu este foarte sigur în acest 
moment. Probabil că ne vom duce în curând în Oltenia (Valahia 
Mică) unde îmi voi inspecta trupele. De mai multe săptămâni 
aveam acest plan, dar din cauza aituației grave nu aveam voie 
să părăsesc Capitala nici măcar pentru o zi. 

De ziua mea [8/20 aprilie] mi-au fost aduse multe ovaţii, 
Camerele au venit in corpore la mine, sute de telegrame au sosit 
din toată ţara. Seara a avut loc o retragere cu torţe. Generalii ruşi 
care sunt aici mi s-au prezentat în ţinute de gală. Niciodată încă 
nu se înodase o legătură atât de strânsă între mine și ţară și fiecare 
simte că eu sunt o adevărată protecţie pentru existenţa ei. 

Toată presa europeană ne-a exprimat cea mai mare simpa- 
tie şi Nord [deutsche Allgemeine Zeitung] nu mai știe ce ton să 
adopte pentru a se apăra de toate atacurile și adevărurile brutale!. 

Rusia regretă astăzi amarnic tot războiul cu urmările sale 
din care va ieşi doar slăbită și cu o înfrângere morală. ţarul 
Alexandru al II-lea mi-a scris acum câteva zile? şi m-a asigurat 
de prietenia lui sinceră. Şi de la împăratul Austriei am primit o 
scrisoare foarte măgulitoare, doar Berlinul rămâne rece: acolo au 


1. Vezi Memoriile... vol. IV, p. 94. 
2. Vezi Memorii... vol IV, p. 97. 

uitat cu totul că Dunărea este un fluviu german pe care trebuie 
să-l apere un principe german. 

Alăturat îţi trimit o scrisoare a așa-numitei societé naţionale 
Belge de la croix rouge, [nu se află în arhivă] care ar fi vrut să 
mă pescuiască pe mine ca președinte. l-am refuzat deja o dată după 
cum m-ai sfătuit. Aş vrea acum să știu dacă și alţi suverani au 
primit oferte asemănătoare sau dacă ei vor doar să ne păcălească 
pe noi. 

în curând se va încheia convenţia comercială între Belgia și 
România. Aș vrea să folosesc această ocazie pentru a remite regelui 
(Leopold al II-lea) şi lui Filip (de Flandra, soţul Mariei) decoraţiile 
(ordinele) mele. Am procedat la fel faţă de Italia și Grecia. Te rog, 
sondează terenul și scrie-mi. 

Elisabeta se ocupă acum mult cu pictura; are cu sine o tânără 
artistă din München care o inițiază în pictura în ulei. De ziua mea 
mi-a dăruit primul tablouaș pictat în întregime de ea pe care l-a 
făcut cu mult talent; poţi să-ţi închipui cât mă bucur Deocamdată 
se ocupă de pictatul florilor. 

De trei zile avem o vreme îngrozitoare cu ploi și furtună, 
termometrul a căzut până la + 2 R; la munte a nins strașnic. Astăzi 
s-a împlinit un an de când rușii au intrat în România. Pe atunci 
credeau că în trei luni vor sărbători victoria la Constantinopol. 
La mica mea armată se uitau cu dispreț, la asigurările mele că 
armata turcă este eficientă și a ocupat poziţii puternice, clătinau 
din cap. Astăzi gândesc cu totul altfel. 

Îţi trimit cele mai noi fotografii ale noastre care aici s-au 
vândut cu miile... Ministrul de război belgian mi-a trimis din nou 
hărţi. Am pus să i se mulțumească. (Nota 1) 


4. București, 29 aprilie/11 mai 1878 către Maria de 
Flandra 
VB 430 


Doar două cuvinte în grabă pot să-ţi scriu, căci chiar astăzi 
plec în Valahia Mică pentru inspectarea armatei mele. Voi lipsi 
vreo 14 zile din București iar Elisabeta va locui între timp la 
Cotroceni. 

Alăturat îţi trimis un Pro Memoria, privind convenţia 
comercială cu Belgia [nu se află în arhivă] cu rugămintea să pledezi 

prin Filip la Rege, ca aceasta să se încheie între mine și el, cum 
a fost cazul cu convențiile cu Italia și Grecia. În altă formă nu va 
fi votată în nici un caz de către Camere. Eu nu înţeleg de ce la 
voi se fac greutăţi asupra acestui punct şi sper că acestea vor putea 
fi înlăturate. 

Acţiunea energică a Angliei va sili cu siguranță Rusia să 
cedeze şi prin aceasta sperăm că războiul va fi evitat. Această 
incertitudine este foarte chinuitoare. Aşteptăm evenimentele 
următoare cu cea mai mare liniște și nu suntem nicidecum îngri- 
joraţi deoarece dreptatea este de partea noastră. Situaţia Rusiei 
cu siguranţă nu este deloc de invidiat căci ea nu poate să câștige 
nici prin război și nici prin pace. 


Carl 


5. Cotroceni 3/15 iulie 1878 către Fritz von Hohenzollern 
VD 930 


Au trecut luni de zile de când nu ţi-am mai scris, dar vei 
înțelege acest lucru într-un timp atât de agitat. Scumpa ta 
scrisoare, pe care ai încredinţat-o lui Calenderoglu [Kalinderu], 
m-a bucurat nespus și am fost fericit să mai aflu câte ceva de la 
tine. Miniștrii mei mi-au spus că te-au văzut în repetate rânduri 
și au constatat aspectul tău înfloritor. Cât îi invidiez pe toţi cei 
care pot călători în străinătate și pot să adune de acolo forţe 
proaspete, concepții noi şi idei practice. Anul acesta sunt din nou 
țintuit aici şi chiar la plăcerea de a revedea Sinaia trebuie să 
renunţ uneori deoarece hotărârile Congresului (de la Berlin) îmi 
dau mult de lucru. 

Aştept cu nerăbdare textul Tratatului de la Berlin pentru 
ca în funcție de acesta să-mi elaborez deciziile. Va trebui să ne 
împăcăm cu inevitabilul și să căutăm să tragem cât mai multe 
foloase din situaţia creată pentru noi. Am ieșit din campania 
diplomatică la fel de onorabil ca şi din cea militară și toată opinia 
publică este de partea noastră. 

Tot oprobiul cade asupra Rusiei care, prin câștigarea unei 
mici porțiuni de teritoriu la care ţineau românii, a pierdut toate 
simpatiile. 

Acum demobilizăm armata după ce a stat sub arme 18 luni; 
în acest timp au fost mobilizați peste o sută de mii de militari. 

De la sfârşitul lui aprilie am ocupat excelente poziţii strate- 
gice şi am stat în poziţie de luptă faţă de ruși, care, drept urmare, 
și-au întărit considerabil trupele lor de aici. Trebuie mereu să trec 
prin tabăra ruşilor pentru a ajunge la trupele mele. A fost o situaţie 
foarte ciudată şi extrem de incomodă ruşilor, care altminteri m-au 
primit de fiecare dată cu onorurile militare. Aceştia se retrag acum 
de aici şi vor păstra doar drumurile de etape. Trebuie să recunosc 
că mi-au arătat întotdeauna cel mai mare respect și mi-au 
recunoscut toată autoritatea în problemele militare. 

Despre teritoriile de dincolo de Dunăre pe care ni le-a atribuit 
Congresul se spune că sunt frumoase și fertile; avem un câștig în 
lungimea litoralului și în câteva porturi. Despre Constanţa care 
este legată de Dunăre prin calea ferată se spune că este o frumoasă 
staţiune balneară. In orice caz sub administraţia noastră aceste 
noi provincii vor căpăta o cu totul altă evoluţie decât sub turci. 
Aici în ţară mai sunt unii care se împotrivesc la acceptarea 
Dobrogei de teamă că ar putea să coste prea mult. Nu împărtăşesc 
câtuşi de puţin această părere şi cred că cu timpul vom avea 
venituri de acolo. Retrocedarea Basarabiei şi mai ales acordarea 
de drepturi politice evreilor au provocat aici o mare agitație iar 
pe mine m-a silit ca de 14 zile să o las pe Elisabeta la Sinaia și 
să vin în grabă la București. Spiritele s-au mai potolit într-o 
oarecare măsură și sper ca la sfârşitul acestei săptămâni să mă 
pot întoarce în aerul proaspăt al munţilor căci aici căldura este 
insuportabilă. 

Cele două atentate săvârșite asupra iubitului nostru 
împărat aruncă o lumină tristă asupra realităţilor sociale din 
Germania și este nevoie de multă precauţie pentru a stăvili răul. 
Doar o guvernare de fier nu poate ajuta cu nimic. 

Trebuie că l-a îndurerat profund pe sărmanul împărat să 
trăiască aşa o cumplită ingratitudine. Mă tem foarte mult că nu 
se va mai putea urca pe cal ceea ce trebuie să vină extrem de greu. 
Lipsa de mișcare este un pericol pentru dânsul. Prinţul moștenitor 
are o poziţie deosebit de grea cu atât mai mult cu cât el nu poate 
acţiona conform convingerilor sale şi nu are voie să schimbe nici 
persoanele nici sistemul. 

„„„Când te vom mai putea primi pe la noi dragă Fritz? Sper 
că nu ai nici o amintire prea neplăcută din șederea ta în România... 

Cu drag Carl 

P.S. Îti trimit fotografii de ale mele, amintiri de la Plevna 
şi Poradim; stau călare în fața cortului pe care mi l-a dăruit țarul 
Alexandru. 


6. Cotroceni 6/18 iulie 1878 către Maria de Flandra 
V B 481 


De trei săptămâni m-am despărţit de Elisabeta ca în această 
perioadă critică pentru ţara mea să mă implic imediat în chesti- 
unile de stat. Dar cum ieri am închis Camerele, sper ca în două-trei 
zile să mă întorc din nou la Sinaia pentru a mă odihni acolo câteva 
săptămâni. 

Congresul [de la Berlin] a procedat foarte sumar cu noi şi 
hotărârile sale au provocat aici o considerabilă agitaţie. Recu- 
noașterea condiționată a independenţei noastre, pe care ţara a 
răscumpărat-o cu sângele ei, este chiar revoltătoare. Va trebui să 
manevrăm cu cea mai mare înțelepciune pentru ca ţara în indig- 
narea ei să nu declare că preferă să renunţe la independenţă. 
Statele mici trebuie să fie astăzi mai prudente ca oricând căci 
marile puteri au arătat că nu șovăie să le sancţioneze, să le 
amputeze și la un moment dat chiar să le înghită. 

Recunoaşterea măririi noastre dincolo de Dunăre trebuie să 
o acceptăm - deși aici un partid [conservator] se străduie împotrivă 
— ca să avem ieşire la Mare, sigura cale pentru a impulsiona 
comerțul nostru. Aceste noi judeţe au un mare viitor, numai că 
trebuie să le scoatem din starea jalnică în care le-au lăsat turcii 
şi trebuiesc construite imediat şosele și școli. Dobrogea are o 
reputaţie mai proastă decât merită, ţara este fertilă și pământurile 
micului Balcan, pe care le cunosc, sunt foarte frumoase. Măcinul, 
unde eu am fost anul trecut după ce îl ocupaseră rușii, este un 
oraş frumos așezat; la fel Tulcea. Firește că am fi păstrat mai bine 
Basarabia care este cu 1/3 mai mică decât ceea ce am primit noi 
astăzi, deoarece era mai uşor de administrat și constituia un întreg 
împreună cu ţara. 

Pentru noi este o mare povară că ruşii pot să mai treacă pe 
aici încă un an de zile; mă tem de numeroase conflicte, pe care 
eu până astăzi le-am putut evita. Populaţia este foarte pornită şi 
se uita la foștii aliați ca la dușmani. Cu două zile în urmă ministrul 
meu prezident era cât pe ce să-şi piardă viaţa. Întorcându-se seara 

târziu de aici la București caii au luat-o la goană și el a fost azvârlit 
din trăsură, s-a lovit de o piatră şi a căzut leșinat la pământ, 
rănindu-se grav la cap. 24 de ore s-a aflat în cel mai mare pericol, 
iar restabilirea sa va dura câteva săptămâni. În aceste momente 
grave îmi este foarte greu să mă lipsesc de Brătianu care prin 
influenţa sa poate face acceptabile naţiunii asprele condiții ale 
Congresului. El lucrase deja în acest sens și a obţinut un rezultat 
destul de favorabil; firește că opoziţia lucrează împotriva lui. 

„„. Belgia, după exemplul marilor puteri, va numi aici un 
ministru plenipotenţiar. Până atunci va fi reglementată și proble- 
ma convenției comerciale. Deocamdată nu aplicăm principiile de 
tarif autonom. 

Îţi trimit câteva fotografii ale mele făcute în Bulgaria; cortul 
mi l-a dăruit ţarul Alexandru al II-lea, este exact ca acela pe care 
el l-a avut în timpul campaniei. 


7. Sinaia 30 iulie/11 august 1878 către Maria de Flandra 
VB 432 


Aducătorul acestor rânduri este colonelul C. Blaremberg 
(aide de camp honoraire) căruia i-am încredinţat prezentarea 
felicitărilor mele perechii regale belgiene cu ocazia nunţii de argint. 
Aghiotantul meu se află într-un concediu de călătorie în Belgia 
ceea ce m-a determinat să-i încredințez această misiune de onoare 
și să-i înmâneze regelui o scrisoare de felicitare din partea mea. 
Ti-l] recomand în mod special pe Blaremberg, care îmi este foarte 
devotat, a participat la ultimul război lângă mine și aparține uneia 
din cele mai bune familii: mama sa este sora domnitorului 
Alexandru Ghica care s-a căsătorit cu generalul rus Blaremberg 
[Vladimir] ce s-a stabilit definitiv în România după războiul din 
1829. Cumnatul său este generalul [Iancu] Ghica, care în aceste 
vremuri grele este reprezentantul meu la Sankt Petersburg, unde, 
în pofida acţiunii sale energice, este respectat și bine văzut. 
Blaremberg poate să-ţi povestească multe despre noi, a fost 14 
zile de serviciu aici și aproape toată ziua cu noi; amândurora ne 
este foarte drag. În anii trecuţi [3 octombrie 4 februarie 1878/1, 


1. Anuarul presei române, 1910, p.152 

a fost prefect al poliţiei Bucureştiului şi astfel mereu în imediata 
mea apropiere. Leopold și Fritz [fraţii lui Carol I] îl cunosc foarte 
bine. Nu ştiu dacă își va lua și soţia la Bruxelles, firește en cachette, 
ea este o doamnă fermecătoare născută Băleanu dintr-un vechi 
neam boieresc şi cumnata fostului meu ministru de finanţe 
Cantacuzino. 

Ti-am dat toate aceste detalii ca să fiţi au courant cu per- 
sonalităţile pe care eu le trimit la curtea din Bruxelles. 

Săptămâna trecută a fost în vizită aici reprezentantul vostru 
Mr. De Hooricks, el este o companie foarte plăcută. A luat parte 
la o mare serbare câmpenească la cascadă și la un dejun la stâna 
de la poalele muntelui... 

Construcţiile căii ferate prin frumoasa vale a Sinaiei se 
desfășoară cu cea mai mare energie și în vara următoare o vom 
putea folosi deja. Atunci o să călătorim în 3 ore de la București 
aici. 

Construcția castelului meu îmi face multe griji. Cu câteva 
zile în urmă am pus să vină aici un arhitect francez, unul din cei 
mai buni elevi ai lui Voolt, pe nume Le Duc, ca să mă sfătuiesc 
cu el pentru continuarea lucrărilor. El trebuie acum să elaboreze 
noile planuri întrebuințate la fundaţia castelului și dependințe. 
Casa noastră de pădure este terminată și fermecătoare, este 
înconjurată de brazi enormi și aşezată într-o sălbăticie care a 
făcut-o să devină reşedinţa preferată a Elisabetei. 

Vă hotărâți o dată să ne vizitaţi? Călătoria de la Viena la 
București se poate face în 32 de ore și drumul de la Timişoara la 
Olt este cu totul încântător. 


8. Sinaia 22 august] 3 septembrie 1878 
către Fritz von Hohenzollern 
VD 930 


„În 14 zile trebuie să mă întorc la Bucureşti pentru a 
dispune executarea dispoziţiilor care ne privesc pe noi din Tratatul 
de la Berlin. Este o muncă aspră şi grea dar care se va desfăşura 
fără prea mari obstacole. Am desemnat deja trupele care vor intra 
în Dobrogea și doresc să asist la trecerea lor peste Dunăre. Am 
constituit un al treilea regiment de cavalerie permanent pentru 
teritoiriul ocupat care împreună cu regimentul 2 de Roşiori vor 

forma brigada de cavalerie a zonei. În plus vor mai intra două 
regimente infanterie de linie, un batalion de vânători și șase baterii 
cu efective de război. Apoi se vor lua măsuri pentru formarea 
armatei teritoriale. Lipsa de ofiţeri îmi face multe griji şi se simte 
de pe acum: în război am pierdut 68. Din cauza criteriilor exigente 
care se pun la selectare aspiranţii nu sunt prea mulţi. Mulţi tineri 
vor să meargă în Prusia pentru instruirea militară și speră că vor 
fi admiși în școlile de cadeți. La întrebarea pusă de consulul general 
de la București s-a răspuns că mai ales pentru școala de cadeți 
de la Potsdam trebuie să se adreseze o cerere direct împăratului. 
Acest lucru nu mi se pare nici posibil nici corect. De aceea te rog 
pe tine, dragul meu Fritz, să ai bunăvoința să-l întrebi în numele 
meu pe prinţul moștenitor în ce mod pot fi admişi tinerii la şcoala 
militară din Potsdam. Spune-i că un colonel destoinic comandant 
de regiment de-al meu, care în război a condus exemplar o brigadă, 
ar vrea să-l trimită acolo pe fiul său în vârstă de 12 ani, cu plata 
completă, firește; şi eu intenționez să suport pe cheltuiala mea 
instrucția câtorva tineri. 

Mi-aş dori foarte mult să ştiu regulamentele, programele, 
termenele de plată, costurile etc. de la școala de cadeți din 
Potsdam. Poate poţi să mi le procuri. Fii bun și îl înștiinţează cât 
mai curând pe prinţul moştenitor ca să pot să dau dispozițiile 
necesare. 

La mijlocul acestei luni te vei duce în frumosul Weinberg 
iar eu te voi însoţi cu gândul meu de dor. Este foarte greu pentru 
noi ca și anul acesta să fim ţintuiţi aici, dar în Orient totul este 
încă în fierbere și n-aş putea să călătoresc în liniște. La anul însă 
sper cu certitudine să mă duc în străinătate pentru mai multă 
vreme. 

Am scris scumpei noastre mame ca să o rog să ne viziteze 
în noiembrie; sper că această dorință se va împlini cu atât mai 
mult cu cât călătoria nu mai este obositoare. Trebuie să recu- 
noaştem că nu suntem deloc incomodaţi de vizitele celor dragi. 

În curând vor fi numiţi la noi miniștrii plenipotenţiari și 
intenţionăm să deschidem pe urmă şi noi legaţii în străinătate 
ceea ce va da ţării un cu totul alt prestigiu. Până acum reprezen- 
tanţii noştri nu erau nici cai nici măgari, iar poziţia lor era foarte 
stânjenitoare. 

Mă bucur că îi merge așa de bine bătrânului împărat 
[Wilhelm 1]. Natura lui robustă l-a ajutat din nou să depăşească 
pericolul în care s-a aflat. Germania a fost scutită de ruşinea ca 
cel dintâi și mare împărat să moară ucis de o mână criminală. 
Situaţia însă nu mi se pare să fie deloc îmbucurătoare în vechea 
patrie și este nevoie de multă energie și înțelepciune pentru a 
stăvili răul. 

Rusia stă prost de tot; acolo nihilismul face progrese înspăi- 
mântătoare și a cuprins toate clasele societăţii. Moartea lui 
Mesensow m-a îndurerat mult, a fost un om destoinic şi viteaz cu 
care m-am înţeles foarte bine în Bulgaria; îi dădusem cordonul 
ordinului meu. 

Acum trebuie să închei... al tău frate 

Carl 


9. Cotroceni 18/30 octombrie 1878 
către Fritz von Hohenzollern 
VD 930 


Dragul şi bunul meu Fritz 

Deși am foarte puţin timp liber pentru scris vreau să-ţi 
adresez aceste câteva rânduri din nou cu rugămintea urgentă de 
a reveni asupra chestiunii corpului de cadeți despre care ţi-am 
scris acum câteva săptămâni. Poate vei găsi un moment liber să 
adresezi prințului moștenitor în această problemă și să-mi trimiţi 
răspuns cât mai curând, de asemenea și regulamentele și condițiile 
din această instituţie de învăţământ. Colonelul care vrea să-şi 
trimită fiul acolo aşteaptă doar decizia pentru a pleca apoi la 
Berlin. Ţi-a fi foarte recunoscător dacă te-ai putea ocupa de 
această chestiune. 

„Intrarea trupelor mele (în București) la 8/20 octombrie a 
fost măreaţă şi frumoasă; numai la Sosea la ultimul rond, unde 
a fost înălţat un mare arc de triumf şi unde m-a primit primarul 
precum şi delegaţiile din toată ţara trebuie să fi fost peste 50.000 
de oameni. Am primit așa de multe cununi că ofiţerii din suita 
mea, 60 la număr, aveau fiecare câte două; pe celelalte le-am 
atârnat de drapelele turcești cucerite care erau purtate înaintea 
mea. 

Divizia care urmează să ocupe Dobrogea a fost deja dislo- 
cată la Brăila, dar vom intra acolo abia peste 10 zile. Totul este 
atât de confuz în Orient că ne temem mereu de noi complicaţii. 
Nu cred că vom avea un nou război dar în nici un caz liniște 
deplină. De aceea Dobrogea ne face multe griji căci prin ocuparea 
ei putem fi implicaţi oricând în conflicte dincolo de Dunăre. Rușii 
nu fac încă nici o pregătire pentru retragere. Aici în ţară sunt 
puţini soldaţi, dar în schimb un număr considerabil de ofițeri 
cărora le place în mod special Bucureștiul. 

Din nou ai lăsat să-ţi scape o femeie minunată. (Emma de 
Waldeck-Primont 1858-1934) care se va căsători acum cu regele 
Olandei (Wilhelm al III-lea n. 1817- m. 1890 rege din 1849). Elisa- 
beta a sperat mereu că ai putea să fii cumnatul viitorului rege al 
Wurtemberg-ului. 

Dacă te mai interesează mai este disponibilă încă o prinţesă 
fermecătoare (Luise von Thurnund Taxis). Chiar ai renunţat la 
orice idee de căsătorie? Momentan sunt atât de ocupat că nu știu 
unde-mi stă capul, de aceea te rog să-mi ierți această epistolă scrisă 
în grabă și urât și pe care te rog să o arzi. 

Germania nu vrea să ne recunoască până când nu vom rezol- 
va chestiunea evreiască. Este singura ţară în care nu este permisă 
purtarea decoraţiilor românești. Pentru mine este foarte neplăcut 
că tocmai din vechea patrie se arată atât de puţină bunăvoință. 
Asta-i răsplata pentru simpatiile franceze, care există aici. 

Trebuie să închei căci se apropie miezul nopţii. Stau la 
fereastră și îmi este prea cald; de mai multe săptămâni avem cele 
mai frumoase zile și nopţi de vară. 

Te îmbrățişez 

Carl 


10. Cotroceni 2/14 noiembrie 1878 către Maria de Flandra 
VB 433 


De la românii mei care au venit la Weinburg vei fi aflat cât 
de ocupat este timpul meu... 

Doamna Văcărescu ne-a povestit mult despre tine... 

Situaţia a fost prea gravă anul acesta ca să mă pot îndepărta 
de aici fie şi pentru scurtă vreme... din nefericire nici azi nu pot 
să iau vreo hotărâre deoarece multe probleme grele își așteaptă 

rezolvarea. Amânarea recunoașterii independenţei noastre din 
partea marilor puteri [Germania, Franţa, Anglia] îmi pricinuieşte 
multe neplăceri şi din cauza asta sunt toţi foarte indignați Sper 
că Belgia își va reglementa în curând reprezentanța diplomatică 
aici. Noi vom prevedea în bugetul nostru pe 1879 un post de 
ministru plenipotenţiar la Bruxelles. Hooricks care a fost ieri la 
mine speră mereu că va putea să rămână aici; el a acționat în acest 
sens și în Belgia. Mi-ar fi foarte plăcut deoarece am multă simpatie 
pentru el. Jooris nu era bine văzut aici. În corespondenţă oficială 
va fi utilizat pe viitor epitetul Monsieur mon frere, cum deja am 
făcut cu regele Spaniei. Belgia îl dă tuturor suveranilor. Faţă de 
Austria nu s-ar fi întrebuințat așa ceva deoarece ca urmare a 
întrebării făcută la Viena mie mi-au fost recunoscute prerogativele 
unui mare duce și împăratul Austriei mi s-a adresat „mon bon 
cousin“. Cu ocazia acestei întrebări Austria mi-a recunoscut și titlul 
de Alteță Regală [luat de Carol I din 9/21 septembrie 1878]. 
Această empressement a avut motivul ei în speranţa că așa se evită 
evită titlul de rege care va veni totuşi la timpul său. 

Aceasta a fost determinarea schimbării titlului meu la care 
pe moment nu m-am gândit deloc, deoarece motto-ul meu este: 
„Totul sau nimic“. Celelalte puteri au urmat exemplul Austriei. 
Aceasta se teme că printr-un regat al României provinciile 
românești din Ungaria s-ar putea simţi prea mult atrase de noi, 
dar în această privinţă am putea să-i dăm garanţii. Cabinetul din 
Viena ne arată o așa de prietenoasă atitudine de bunăvoință că 
și noi va trebui să ne arătăm recunoscători faţă de el. 

Primirea care i s-a făcut colonelului Blaremberg la Bruxelles 
m-a bucurat nespus şi te rog să-i transmiţi regelui mulțumirile 
mele cele mai călduroase și pentru înalta distincţie pe care i-a 
conferit-o. 

[...] Săptămâna viitoare sper să călătoresc la Brăila pentru 
a asista acolo la trecerea Dunării de către truplele mele în 
Dobrogea!. Din fericire avem cea mai frumoasă vreme, care deja 
durează de mai multe săptămâni. Din păcate nu este prea 
favorabilă sănătăţii, din cauza căldurii nefireşti sunt multe cazuri 


1. Evenimentul a avut loc la 14/26 noiembrie. Memoriile, vol. IV, 
p. 185-188. 

de febră care au un caracter grav. Elisabeta a avut un puternic 
acces de febră... de câteva zile îi merge iar bine. 

Rușii trec mereu prin țară, dar la iarnă trebuie să înceteze 
cu totul această neplăcută ocupație. Nu-i consider capabili să mai 
înceapă un nou război, armata lor este într-o stare proastă și le 
hpsesc armele și banii. Ultimul război a costat sume nebunești, 
în vreme ce noi ne-am acoperit toate cheltuielile şi nu avem nici 
un deficit. Armata este iar nou echipată şi nou înarmată şi toate 
acestea fără împrumuturi. Niciodată nu au fost finanțele noastre 
într-o situaţie atât de înfloritoare. Căile ferate și Dunărea au avut 
în ultimele 18 luni un venit suplimentar de 38 milioane franci [...] 


11. București 12/24 decembrie 1878 
către Fritz von Hohenzollern 
VD 930 


Dragă Fritz! 

Ceea ce se lasă multă vreme așteptat durează mult. Să dea 
Dumnezeu ca acest proverb să se împlinească în adevăratul sens 
al cuvântului și ca alegerea inimii tale să-ţi aducă numai noroc 
și fericire. Pe drumul vieţii tale ai întâlnit câteva decepţii amare, 
care ar fi putut să te descurajeze în a mai încerca încă o dată să-ţi 
întemeiezi fericirea conjugală. Viteaz și hotărât ai îndrăznit să-ţi 
iei avânt şi ai luat cu asalt o inimă care de acum înainte va bate 
mereu pentru tine cu iubirea devotată. Primește cele mai 
călduroase urări de la mine pentru acest fericit eveniment care 
mi-a adus o sinceră bucurie și adevărată mulțumire. A fost mereu 
o grijă pentru mine să te știu burlac bătrân convins că în anii 
următori vei resimţi profund singurătatea şi izolarea. Acum îţi 
va sta alături o tânără tovarășă de viață care va fi cel mai frumos 
punct luminos al vieţii tale, care este chemată să împartă cu tine 
bucuria şi durerea şi care va putea să risipească sau să-ţi facă 
suportabile durerile şi grijile inevitabile pe drumul vieţii pămân- 
teşti. Bucuros și încrezător să priveşti viitorul care îţi strălucește 
luminos. Inima ta este prinsă și toate gândurile îţi sunt înlănțuite 
de ființă drăgălașă pe care ai ales-o ca viitoare soţie. Trebuie că 
toate acestea ţi se par un vis frumos de a cărui realitate și tu și 
noi toţi trebuie mai întâi să ne obişnuim. Cu nerăbdare aştept clipa 
scumpul meu Fritz când te voi putea strânge în braţe ca pe un 

mire fericit şi când voi putea să fac cunoştinţă cu drăgălaşa ta 
mireasă. Elisabeta împărtășește toate sentimentele mele și se 
bucură din toată inima pentru logodna ta. Deocamdată păzim încă 
cu străşnicie secretul publicat în toate ziarele în speranţa că ne 
va parveni cât de curând ştirea oficială care aici a fost primită cu 
nu mai puţin interes decât în patrie. 

Astăzi am primit o scrisoare de la scumpa noastră mamă în 
care mi-a povestit despre prima voastră întâlnire de la Miinchen 
în toamna aceasta. Sunt foarte curios să aflu mai multe detalii 
pe care mi le-ai promis deși nu pot aștepta o scrisoare mai amă- 
nunțită căci logodnicii și îndrăgostiţii nu au timp să scrie. În orice 
caz așteptăm ca în cel mai scurt timp să primim o fotografie de 
a miresei tale ca să ne facem cel puţin o idee despre aspectul ei. 
Îmi amintesc foarte bine de mama ei pe care am văzut-o deseori 
la Dresda, la fel de unchiul și mătușa ei cu care ne jucam la Pillnitz 
şi Vesenstein. Ce potrivire extraordinară să te logodeşti în Dresda 
de care ne leagă atâtea amintiri din copilărie. Te-ai gândit probabil 
în timpul șederii tale acolo la vremurile de odinioară cu povești 
neplăcute, dar care ne-au șlefuit și ne-au oţelit pentru viitor. 

Sper că după căsătoria ta nu vei renunţa la cariera militară 
cu atât mai mult cu cât ai cucerit în armata germană o poziţie pe 
care nu ar trebui să o pierzi. In viaţă este absolut necesar să ai 
o anumită profesie care să-ţi impună o anumită constrângere prin 
care să se limiteze oarecum libertatea deplină. Există acum în 
Germania garnizoane atât de frumoase în care poţi îmbina plăcutul 
cu utilul; mai ales în sudul Germaniei sunt oraşe unde poţi ocupa 
o poziţie de frunte. 

In ultima vreme am fost extrem de ocupat. Alipirea Dobro- 
gei, situaţia noastră grea faţă de ruşi şi Camerele mi-au dat mult 
de lucru. Cele din urmă mi-au votat adrese foarte măgulitoare în 
care îmi exprimă încă o dată recunoştinţa ţării pentru victoriile 
repurtate pe câmpurile de bătălie din Bulgaria. 

Astăzi s-a împlinit un an de când m-am întors de pe teatrul 
de război înfruntând primejdia de moarte a blocurilor de gheaţă 
de pe Dunăre după ce cu o zi înainte am călătorit pe câmpul 
acoperit cu cadavre de la Nicopole la un ger de -18 grade Celsius. 
Acest timp mi-a lăsat amintiri de neșters. 

Îţi trimit cadou de Crăciun butoni de manșetă... 

Cu drag Carl 

12. București 16/28 decembrie 1878 către Maria de Flandra 
VB 434 


„+. Nu am putut să realizăm acest plan atât de scump inimii 
noastre [vizită la Sigmaringen la părinţii lui Carol I] deoarece aici 
situația este încă prea puţin lămurită şi în fiecare zi sunt 
numeroase greutăţi de rezolvat, în care eu trebuie să mă implic 
personal. Acum suntem fericiți în posesia Dobrogei, dar zilnic ne 
ameninţă conflicte acolo, căci trupele ruse și române se află 
împreună în aceleași localităţi. Această situaţie neplăcută mă 
neliniștește permanent și nu mă lasă fără câteva griji, căci cauzele 
mici pot avea ușor urmări mari care ar putea atrage după ele 
responsabilităţi deloc neglijabile. De aceea nu pot să întreprind 
cu inima ușoară o călătorie în străinătate, ce ar putea deveni 
semnalul unor conflicte pe care unii foarte bucuros le-ar dori 
întâmplător provocate, căci prezenţa noastră în Dobrogea este 
extrem de antipatie văzută. 

Am pretins acum ca rușii să evacueze noua noastră provincie 
şi am consimțit doar la trecerea trupelor lor. Sper, dar nu sunt 
sigur, că am obţinut rezultatul dorit. Din nefericire Europa ne 
sprijină foarte puţin în campania pașnică pe care noi o purtăm 
împotriva Rusiei în interesul păcii de la Berlin. Și Anglia este mult 
mai ocupată cu Afganistanul și Ciprul decât cu organizarea internă 
a rușilor în Bulgaria și Rumelia. În repetate rânduri au fost date 
ordine pentru retragerea câtorva corpuri de armată rusești, care 
apoi au fost din nou revocate în ultima clipă. 

Sper ca în curând să trimit regelui [Leopold II] și lui Filip 
decoraţiile românești, dar mai întâi vom notifica în Belgia 
independenţa noastră. Reprezentantul meu la Paris, Calimachi 
Catargiu, a primit misiunea să se pună de acord acolo cu ministrul 
vostru plenipotenţiar asupra formei ce trebuie respectată. Dacă 
se înţeleg în această privință atunci el va ocupa acest post la 
Bruxelles și apoi la Haga. Miniștrii mei și cu mine lămurim 
Camerele să nu taie posturile pentru legaţiile din Belgia și Olanda; 
în plus am prevăzut un reprezentant pentru Berna și Atena. Dar 
domnii deputaţi, din cauza cheltuielilor, nu mai vor nici o legație 
în cele două state mici și vor să lege Bruxelles cu Paris, Berna cu 


1. Vezi Memoriile... vol. IV, p. 198 

Viena și Atena cu Constantinopol. Sper că voi putea obține măcar 
Bruxelles-ul motivând prin numeroșii tineri români care 
frecventează școlile belgiene. Calimachi Catargiu o să-ţi placă, are 
maniere elegante și aparţine uneia din cele mai bune familii din 
Moldova; nepoata sa Lucia Ghica este domnişoară de onoare a 
Elisabetei, iar sora lui s-a căsătorit cu Alexandru Ghica fiul 
ultimului domnitor [1849-1856] al Moldovei. 

18/30 [decembrie]. Două zile mi-am întrerupt scrisoarea din 
cauza numeroaselor audienţe şi lucrări cu miniștrii mei dintre care 
zilnic vin doi la consfătuiri. N-o să mă crezi că nu am fost încă în 
nici o seară la teatru. Elisabeta se duce adesea, dar eu am atunci 
conferinţe politice sau militare. În fiecare miercuri vizitez cercul 
militar unde se strâng toţi ofiţerii garnizoanei. Astăzi dăm un mare 
dineu de gală în onoarea legaţiei turceștiu la care au fost trimise 
60 de invitaţii; vor veni două pașale și prinţul de Samost. A avut 
loc o mare apropiere între România și Poartă și sultanul [Abdul 
Hamid al II-lea] care în ultimele patru săptămâni mi-a scris de 
două ori speră să poată conta pe prietenia mea. Ministrul meu 
plenipotenţiar la Constantinopol [D. Brătianu] are acolo aproape 
o poziţie de excepție și adesea este primit de către Sultan în 
audienţe particulare. Dar situaţia din Turcia este de așa natură 
că relațiile noastre cu aceasta au mai mult un interes istoric decât 
valoare practică şi reală, spre deosebire de vremurile trecute. Abia 
de câteva zile am expediat ultimii prizonieri de război care au 
plecat de aici cu mare regret și profundă recunoştinţă. 

Logodna lui Fritz [Friedrich von Hohenzollen 1843-1904, 
fratele mai mic al lui Carol I, viitor general în armata germană] 
îmi face mare bucurie... și toate ziarele românești se ocupă în 
detaliu de aceasta. Aici interesează așa de mult problema deoarece 
conform Constituţiei fraţii mei sau nepoţii Hohenzollern sunt 
meniţi să fie moștenitori. Această problemă îi preocupă enorm pe 
oamenii noştri politici care ar vrea să vadă asigurat tronul 
României independente, cu atât mai mult cu cât rușii răspândesc 
ideea că ţara nu poate să dăinuie mai mult decât trăiesc eu. La 
ultima dezbatere la Mesajul Tronului în ambele Camere au vrut 
să pună în discuţie chestiunea și doar la rugămintea mea au 


1. Vezi Memoriile... vol. IV, p. 199 

renunţat. Războiul, cu toate evenimentele lui, a dezvoltat consi- 
derabil sentimentul devotamentului față de noi și marea majori- 
tate a adversarilor și dușmanilor noștri s-au lepădat [de 
convingerile lor anterioare]. In Camere s-a vorbit deschis de data 
aceasta că fără prezenţa mea România ar fi fost pierdută. 

[...] în România anghina este din nefericire foarte răspândită 
și se numește „ciuma albă“, mii de copii îi cad victimă în fiecare 
an. În general starea de sănătate este momentan foarte proastă 
din cauza iernii prea blânde. Şi printre animale bântuie tot felul 
de boli, epizootia este chiar pustiitoare și caii mor în număr mare. 
Eu am pierdut deja opt exemplare, printre care doi cai frumoşi 
de călărie care făcuseră războiul. Momentan sunt încă cinci bolnavi 
dintre care doi cu greu vor supravieţui. Fiecare dorește ninsori 
Și geruri, singurele care pot învinge miasmele. 

Acum încep la noi grijile Crăciunului care nu sunt deloc 
puţine din cauza marelui număr de persoane care vor primi 
cadouri. Elisabeta are acum şase doamne [de onoare] dintre care 
trei locuiesc la Palat, eu am nouă aghiotanţi, apoi vine mareșalul 
curții, medicul personal, secretarul etc. aşa că trebuiesc prevăzute 
cadouri pentru treizeci de persoane, ceea ce aici, unde posibilitatea 
de alegere nu este mare, ridică greutăţi considerabile. In Orient 
sunt foarte răsfăţaţi cu cadourile şi pun mare preţ pe valoarea 
lor. Nici noi nu putem să scăpăm de darurile aduse din toate părțile 
şi nu cruţăm pentru aducători nici o cheltuială. Elisabeta a primit 
de ziua ei de naştere obiecte într-adevăr minunate și în număr 
așa de mare că au umplut o cameră întreagă și mai multe mese. 
Acum este timpul să construim la Sinaia căci spaţiile din Palat 
şi de la Cotroceni sunt atât de supraaglomerate că nimic nu mai 
are loc. Un arhitect francez a schiţat un plan pentru micul nostru 
castel de munte care este cu totul fermecător și nu va pretinde 
prea mari cheltuieli de realizare. Il vom verifica în vara aceasta 
la faţa locului şi abia peste un an o dată cu terminarea căii ferate 
către Transilvania vor începe lucrările. 


13. București 13/25 februarie 1879 către Maria de Flandra 

.. Calimachi Catargiu aşteaptă deja de câteva săptămâni 
la Paris ca să vină la Bruxelles pentru notificarea independenţei 

şi conferirea decoraţiilor. El nu a plecat încă fiindcă răspunsul 
reprezentantului vostru pe lângă republica franceză nu a sunat 
foarte precis... Înainte ca el să plece eu vreau să mai întreb o dată 
dacă vine într-un moment potrivit. Te rog întreabă-l pe regele 
L[eopold] şi apoi telegrafiază-mi imediat „Nous attendons lettres“. 
Dacă se doreşte acolo amânare, pentru care nu ar fi nici un motiv 
la îndemână, atunci telegrafiază-mi: „Nous esperons recevoir bientot 
lettres... Sper ca această chestiune va fi în curând reglementată... 

„.. La sfârşitul lui martie îl aşteptăm pe prințul moştenitor 
al Suediei [viitorul Gustav V n. 1858 rege 1907-1950]. 

„.. Rușii ne fac viaţa foarte grea şi avem de dat lupte grele 
cu ei“... [problema Arab Tabia. Vezi Memoriile, p. 207 şi urm]. 


14. București 9/21 martie 1879 către Maria de Flandra 
VB 436 


„.. Revizuirea Constituţiei este acum în plină dezbatere a 
Camerelor și eu am de luptat ca să se limiteze [formularea] la un 
articol unic în care stă soluţionarea problemei evreiești?. În 14 
zile se încheie mandatul actualelor Camere după ce ele au 
recunoscut necesitatea modificării articolului 7; noile Camere vor 
stabili apoi cum pot obține evreii drepturi cetățenești. Marile 
Puteri ne-au pus în vedere mai demult că după prima citire își 
vor trimite aici miniștrii plenipotențiari; acum se pare că vor să 
aștepte rezultatul final. De o recunoaştere a independenţei în 
adevăratul sens al cuvântului nu poate fi vorba. Cele trei imperii 
vecine şi mai ales Turcia, care s-a interesat de la început, au 
recunoscut România ca stat independent, la fel Italia; suveranului 
ei i-am trimis anul trecut decorația mea într-o misiune specială 
şi am semnat o convenţie comercială. Rămân Franţa, Anglia și 
Germania; primele două nu vor să ia iniţiativa iar în Germania 
domnește B[ismarck] care este în mod special duşmănos țării mele. 


1 Abia peste un an la 9/21 februarie 1880 a fost primit N. Callimachi 
Catargi de către regele Leopold II pentru a i se notifica independenţa 
României (Politică externă, p. 139). 

2. 11 La 20 februarie/4 martie 1879 a avut loc în Camera Deputaţilor 
prima citire a legii pentru schimbarea Constituţiei iar dezbaterile au 
început a doua zi, la 5/17 martie. 

De aceea eu nu înțeleg greutățile pe care Belgia dintr-odată le 
ridică în faţa misiunii mele diplomatice. Aşa ceva este un act de 
curtoazie, care a pornit de acolo, căci de la Bruxelles s-a întrebat 
dacă nu am vrea să ne notificăm independenţa. Abia această 
întrebare ne-a făcut atenţi să ne împlinim această plăcută datorie 
faţă de statele de a doua mărime. Astfel este vorba doar de o 
notificare şi nu de o recunoaştere a independenţei noastre pe care 
noi am proclamat-o și am apărat-o şi am obținut-o prin armele 
noastre şi de aceea n-o datorăm nimănui decât vitejiei armatei 
noastre. Marile puteri ar trebui să recunoască acest fait accompli 
altminteri, deoarece trăim în secolul în care a fost proclamată ca 
maximă de stat „La force prime le droit“, care ar însemna ştergerea 
României ca stat de pe harta Europei, ceea ce categoric marile 
puteri ar dori să facă cu micile ţări. Dar un astfel de negoţ cu 
popoarele n-o să le reușească căci din fericire fantoma revoluţiei 
stă la pândă. Suedia şi Danemarca unde l-am trimis pe prințul 
Basarab Brâncoveanu au primit misiunea meal. Spania face 
aceleaşi greutăţi ca şi Belgia. L-au întrebat pe Waddington care 
le-a răspuns: condiţiile tratatului de la Berlin privesc în exclu- 
sivitate pe marile puteri și celelalte state ar putea să acţioneze 
după cum cred de cuviinţă. Criza ministerială [de acolo] a întrerupt 
apoi tratativele pe care le vom relua acum. 

De ce au devenit dintr-odată la Bruxelles așa de temători? 
Aş mai înţelege aceste rezerve dacă nici o mare putere nu ar fi 
recunoscut suveranitatea României. [Dar] din momentul în care 
statele imediat învecinate cu noi au încheiat relaţii oficiale nu mai 
este nici un motiv ca Belgia să ezite în primirea unei misiuni 
diplomatice, cu atât mai mult cu cât deja de luni de zile s-a declarat 
dispusă la așa ceva. Dacă sunt temeri cu reprezentanța oficială 
se poate aștepta până când toate marile puteri își vor trimite [aici] 
miniștrii lor plenipotenţiari. Imi este foarte neplăcut că scrisorile 
mele cu decoraţiile destinate regelui [Leopold II] şi lui Filip stau 
de săptămâni la Paris și că guvernul belgian se arată așa de puțin 
binevoitor în această privinţă. Noi încercăm aici să ascundem 


1. Prinţul Basarab Brâncoveanu trimis la 5/17 martie va fi primit la 
Stockholm de regele Oskar al II-lea al Suediei și Norvegiei la 29 martie/5 
aprilie 1879 iar la 2/14 aprilie va fi primit în aceeași calitate la Copenhaga 
de regele Christian al IX-lea al Danemarcei. Politică externă, p. 138. 

tergiversarea, căci ar face o impresie nefavorabilă. Cu toate acestea 
s-a vorbit despre ea pe coridoarele Camerelor. Senatul a scos 
legația din Bruxelles din legea pe care Camera Deputaţilor o votase 
deja. Aceasta este o mică răzbunare a conservatorilor împotriva 
mea, aceştia sunt în număr mai mare în cea dintâi Cameră şi astfel 
au vrut să-și arate nemulțumirea că nu sunt ei la putere. 
Mulţumesc lui Dumnezeu că nu au ei guvernarea în mână căci 
ar fi fost la fel de incapabili să rezolve problema evreiască pe cât 
au fost de incapabili să poarte războiul. Pentru marile acte şi 
reformele fundamentale trebuie să ai de partea ta partidul poporu- 
lui. Guvernul meu a prezentat acum Camerelor o lege specială 
pentru legația din Bruxelles și sper că aceasta va fi acceptată în 
mai. Problema banilor este singura greutate care se ridică în faţa 
acestui post de ministru plenipotenţiar. 

In cursul săptămânii viitoare aşteptăm vizita prințului 
moştenitor al Suediei care va rămâne trei săptămâni la noi. Mama 
sa [Sophia de Nassau] mi l-a recomandat în mod special și mă 
roagă să-mi fac simțită influenţa mea asupra lui. El va sosi aici 
cu verişoara sa Pauline Waldeck [n. 1855 — m. 1925, căsătorită 
în 1881 cu Alexis al IV-lea prinţ de Bentheim și Steinfurt] pe care 
o cunoaşte din Suedia şi de la Arolsee. Ei sunt ca niște fraţi pentru 
Elisabeta care este foarte fericită pentru această vizită. [Vizita a 
avut loc la 14/26 martie 1879]. Sunt atât de ocupat toată ziua că 
mă bucur nespus să nu o știu singură pe Elisabeta. Serile şedem 
împreună în camera mea unde citim ziare şi stăm de vorbă. 
Pauline [Waldeck] este foarte interesată de tot ceea ce se petrece 
şi poate să povestească multe căci primeşte adesea scrisori din 
Olanda, Stuttgart etc. Sora ei Emma |n. 1858 — m. 1934] căsătorită 
în 1879 cu Wilhelm al III-lea regele Olandei |n. 1817 — m. 1890]. 
Va fi între 1890-1898 regentă a ţărilor de Jos în timpul minoratului 
fiicei ei Wilhelmine] pare să fie foarte fericită şi exercită o influenţă 
extraordinară asupra soțului ei regele. Tot anturajul este uimit 
de schimbarea radicală care s-a petrecut cu acest om, cu un trecut 
furtunos. De exemplu el nu mergea niciodată la biserică acum 


1. La 9/21 februarie avusese lor promulgarea legii de instituire a 
primelor 9 legaţii ale României în străinătate (Atena, Belgrad, Berlin 
Constantinopol, Londra, Paris, Roma, St. Petersburg. Politică externă, 
p. 138. 

trebuie să o frecventeze în fiecare duminică împreună cu tânăra 
regină. Să dea Dumnezeu ca această transformare să dureze și 
să nu apară mai târziu nici o dezamăgire. Pe prinţul de Waldeck 
[Georg-Victor 1831-1898] l-am văzut cu regret plecând de aici, era 
foarte plăcut să-l ai aproape: un om fără fasoane simplu şi 
mulțumit cu toate. Românii l-au plăcut datorită firii sale simple 
și binevoitoare. 

Cu câteva zile în urmă am primit o carte trimisă de 
Căpitanul] Fisch profesor la şcoala Militară din Bruxelles despre 
cooperarea armatei române în Bulgaria [războiul 1877-1878]. 

Autorul îmi scrie că tu ştii despre lucrarea sa. Am parcurs 
mica lui operă şi m-am bucurat că motto-ul său „Adevăr şi 
dreptate“ a fost justificat. Chiar dacă are câteva lacune, a prezentat 
per ansamblu adevărul. Scriitorii militari germani care au tratat 
campania din Bulgaria ar trebui să folosească această carte, căci 
ceea ce a apărut până acum în vechea mea patrie a fost în 
întregime scris din punctul de vedere rusesc și se vorbeşte doar 
întâmplător despre armata română pe care o tratează ca parte a 
armatei ruse. În curând apare lucrarea oficială a războiului editată 
de marele stat major al nostru care va prezenta campania rusească 
într-o cu totul altă lumină; abia atunci va ieși cu adevărat la iveală 
nemărginita ingratitudine a ruşilor. Chiar la începutul războiului 
fără noi ar fi ajuns la mare ananghie. Toate aceste bune servicii 
sunt astăzi uitate şi ne tratează ca pe duşmani. Doar ţarul 
[Alexandru al II-lea] îşi mai amintește din când în când că a avut 
în mine un aliat credincios şi folositor. 

Elisabeta a avut din nou un uşor atac de febră care a ţintuit-o 
la pat o zi întreagă; sper că o dată cu primăvara se va restabili 
complet. De două zile vremea s-a stricat cu totul de unde până 
acum am avut un aer blând și un soare strălucitor, minunat care 
a dezvoltat mult vegetația, astăzi s-a așternut zăpada și bate un 
vânt tăios dinspre nort-est. O clipă am fost şi noi expuşi pericolului 
unor mari inundaţii [ca în Ungaria] care, slavă Domnului au trecut 
de noi fără să facă pagube. Catastrofa de pe Tisa şi în mod special 
de la Szegedin este asbsolut îngrozitoare. Nu au fost inundate şi 
moșiile voastre de la Kanizsa? Legătura de cale ferată cu Pesta 
este încă întreruptă așa că primim poșta prin Moldova, ceea ce 
înseamnă o întârziere de 12 ore. Sperăm că în zece zile linia va 
fi din nou liberă şi că până atunci se va putea redeschide [linia] 

Orşova Vârciorova deoarece a fost semnată convenţia respectivă 
cu Austro Ungaria. 


15. Cotroceni 17/29 iunie 1879 către Maria de Flandra 
VB 437 


Decizia grea pe care trebuie să o adopte Camerele în pro- 
blema evreiască mă ocupă aşa de mult fizic și moral că mi-am 
neglijat complet corespondenţa 

... Contele D'Ursel mi-a adus scrisoarea ta... Numirea acestui 
tânăr conte umblat prin lume și plăcut ca secretar la legația 
[belgiană] m-a bucurat foarte mult. Deşi nu l-am putut primi până 
acum decât o singură dată am văzut chiar de la prima audiență 
que c'est un homme de ressources cu care poţi avea cele mai plăcute 
discuţii. L-am poftit să ne viziteze şi la Sinaia unde avem mai mult 
timp ca să ne bucurăm de oamenii de spirit. Pe Hooricks l-am văzut 
cu părere de rău plecând de aici şi mi-ar fi plăcut să-i dau o dovadă 
a mulţumirii mele, să-l decorez, dar deoarece încă nu am putut 
avea relații în mod oficial cu Belgia, a trebuit din nefericire să 
renunţ momentan. Sper că o dată cu numirea miniştrilor pleni- 
potenţiari englez și italian la Bucureşti îl veţi trimite și voi încoace 
pe al vostru şi nu veţi aştepta până vor binevoi Germania și Franţa 
să reia relaţiile diplomatice cu noi. Deoarece problema evreiască 
nu se va rezolva în sensul și după dorinţa acestor două puteri, 
ele își vor mai ţine excomunicarea câtva timp asupra țării. Nu fără 
îngrijorare privesc viitorul căci problema evreiască se lovește în 
Camere de o opoziţie înverşunată, încât nu este de prevăzut cum 
se poate ajunge la un compromis. 

Europa așteaptă prea mult și Camerele vor să dea prea puțin 
sau aproape nimic. În această situaţie gravă suntem din 
nefericire siliţi să rămânem aici unde în curând din cauza arșiţei 
insuportabile cu greu vom mai rezista... Din fericire am suficientă 
putere de rezistenţă și pot să îndur, dar Elisabeta se simte așța 
de obosită şi stresată că are absolută nevoie de aerul tare al 
muntelui, dar nu vrea să mă lase singur la Cotroceni în aceste 
momente. 

Îmi pare rău că nu ai fost la Bruxelles când Sandro Batten- 
berg a făcut o vizită acolo. El este un om foarte agreabil și inteligent 
care ţi-ar fi plăcut cu siguranţă. Nu-mi puteam dori un vecin mai 

simpatic şi sper că va asculta de mine în multe lucruri. Pentru 
început nu poate și nici nu are voie să se emancipeze de sub 
influenţa rusească deoarece în Bulgaria totul este croit rusește 
și toată ţara este plină de funcţionari ruşi. În puţini ani se vor 
modifica multe și cultul pentru ruși al bulgarilor se va transforma 
în ură contra ruşilor. Cred că Battenberg mă va vizita în curând. 
În zece zile va sosi în noua lui țară și înainte de a se duce la 
Târnovo şi Sofia va veni poate câteva ore pe aici. 

Din cauza graniţei din Dobrogea avem un conflict cu Bulgaria 
pe care sper să-l rezolv printr-o înţelegere directă cu Sandro 
Battenberg așa încât ruşii să nu se mai poată amesteca. 

.. La Londra ați avut cu siguranţă o ședere plăcută și inte- 
resantă. Mr. Wight, care nu are un exterior prea plăcut, este foarte 
bine intenţionat pentru români, pe care îi iubește cu adevărat și 
caută să creeze în Anglia un curent binevoitor pentru noi. Este 
până acum problematic dacă îi va reuși aceasta în cercurile 
guvernamentale. Roggenbach mi-a scris de la Londra, unde îl va 
scoate în lume pe tânărul [duce] de Baden, că opinia publică s-ar 
fi dispus în favoarea noastră și ar fi convinsă în sfârşit că nu 
suntem slugile Rusiei. Englezii ar vrea să ne vadă ca dușmani 
jurați și înverșunați ai rușilor, dar nu ne oferă nici o alternativă. 
In ultima vreme ne-au împins mereu la rezistenţă şi apoi ne-au 
lăsat baltă în toate problemele. 

Moartea tânărului Napoleon (al IV-lea 1856-1879) pe care 
o regret nespus [a căzut în războiul cu zuluşii la 1 iunie s.n. 1879] 
a fost o poveste funestă pentru ei! care aruncă o lumină urâtă 
asupra modului cum duc războiul în Africa. Comandamentului 
suprem îi revine o mare răspundere care se va discuta cu siguranţă 
în Parlament. I-am scris nefericitei împărătese Eugenia; sărmana 
femeie este într-adevăr de compătimit. În scrisoarea mea către 
ea i-am spus printre altele: „Tout ce qune femme peut eprouver 
V.M. ľa senti. La vie Vous donna tout et vous prit tout! Que Dieu 
Vous aide Madame?. 

In aceste câteva cuvinte am desemnat trecutul, prezentul 
şi viitorul. 


1. Vezi Memoriile... vol. IV, p. 241. 
2. Textul integral în Memoriile..., vol. IV, p. 243. 

16. Sinaia 26 iulie/7 august 1879, 
către principesa Elisabeta 
V 15/32 


Scumpă Elisabeta, 

Tocmai am primit depeșa ta din Neu Wied care m-a bucurat 
nespus şi m-a liniştit [...] 

Ieri la ora 5 după-amiază am sosit aici. Pe drum arșița și 
praful au fost insuportabile. Aș fi putut merge cu trenul până la 
Comarnic, dar deoarece eram așteptat la dejun la familia Bibescu, 
în Breaza, m-am dat jos din tren la Podu Vadului. Lunga călătorie 
cu trăsura a fost răsplătită prin câteva ore plăcute (am rămas acolo 
de la 12 la 3) pe care le-am petrecut cu fermecătoarea soţie a lui 
G. Bibescu. S-a servit un prânz foarte elegant pregătit și după 
aceea ne-am plimbat două ore prin grădină şi am stat la umbra 
unor nuci minunaţi iar o conversaţie însufleţită a atins toate 
temele posibile. Cele două fiice ale lui Bauffremout erau și ele acolo, 
cea mică este o frumusețe. 

La Sinaia m-a primit toată colonia care este foarte nume- 
roasă. Niciodată n-au fost aşa de mulţi oameni aici, peste tot este 
aglomeraţie. Seara am cinat singur deoarece eram cam obosit de 
pe urma căldurii din București şi a călătoriei. 


Vineri [27 iulie] 8 august 

Ieri am fost întrerupt din scris în pofida faptului că voiam 
să mă bucur de liniște. Treburile statului merg înainte, dar așa 
de multe depeșe cifrate care mă plictisesc, însă conţin probleme 
atât de importante că nu le pot încredința nimănui. În afară de 
problema evreiască avem acum [problema] reglementării frontierei 
[Arab Tabia] din Dobrogea și chestiunea indemnizaţiilor [pe care 
rușii trebuiau să ni le plătească] şi a gurilor Dunării. 

Kalinderu a sosit deja şi Sturdza va veni mâine pentru a 
stabili definitiv răscumpărarea căilor ferate, fireşte mai puţin 
ratificarea [ei] de către Cameră. În plus am și numeroase audienţe. 

Construcţia căilor ferate progresează rapid, gara [din Sinaia] 
este aproape gata și pun acum să o amenajeze pentru a-l primi 
aici pe arhiducele Albrecht [Memoriile, vol. IV, p. 265]. 

Eforia construiește aici o mare baie [publică] care are un 
caracter monumental. Va fi mai mare decât al doilea Hotel, toată 
din piatră cu turnuri. 


17. Cotroceni 13/25 septembrie [1879], 
către principesa Elisabeta 
V 15/33 


Scumpă Elisabeta! 

Imi arde capul în adevăratul sens al cuvântului de grijă și 
supărare în pr[oblema] e[vreiască] care începe să capete un carac- 
ter grav și dezagreabil. Patimile s-au dezlănţuit în aşa măsură 
că este nevoie de calmul meu ca să nu se dezlănțuie o furtună. 
Cum ţi-am scris de curând! așa-numiții conservatori se comportă 
nu numai ca niște revoluționari ci şi ca trădători de ţară și prin 
aceasta au rupt toate punțile în urma lor. Joacă un Joc primejdios 
căci nu am nevoie de ei la guvernare și dacă eu nu vreau ei nu 
pot veni la putere, în vreme ce liberalii, ca partid popular, sunt 
o forță, un sprijin de nădejde al guvernului și un pericol în opoziţie. 
Deoarece situaţia este foarte gravă ţin aproape zilnic consiliu de 
miniştri şi cu câteva zile în urmă s-ar fi ajuns aproape la o explozie 
între B|oerescu, ministrul afacerilor străine] și K[ogălniceanu, 
ministrul de interne] dacă nu ar fi intervenit Brătianu cu tactul 
lui. Eu m-am cam enervat și am ridicat repede ședința. Toate 
acestea nu-mi dau prea multă încredere că vom ieși curând din 
această încurcătură. 

Mă bucur că nu eşti aici în aceste momente dificile, n-am fi 
putut sta împreună, ne-am fi văzut doar la masă unde m-ai fi putut 
crede indispus şi agitat. Să dea Dumnezeu ca la întoarcerea ta 
lucrurile să stea altfel. Acum după ce guvernul a prezentat Came- 
rei proiectul lui se va proceda cu mare energie și asprime, fără 
menajamente, căci trebuie să se ajungă la un rezultat. Eu însumi 
nu am voie să mai menajez opoziția şi voi avea explicaţii directe 
cu câţiva lideri. 

O dată reglementată problema evreiască totul va fi uitat, 
chiar și lunga noastră despărțire. Rămâi așadar liniștită la 


1. Nu există în arhivă 

Amsterdam şi urmează cu stricteţe cura pe care dr. Mezger o 
consideră necesară și nu scăpa din vedere nimic din ceea ce ar 
putea contribui să-ţi redea forţa şi sănătatea [...] 

Până atunci vor fi probabil depășite toate greutăţile și vom 
obţine recunoașterea și atunci nu mai este nici o piedică să 
călătorim în străinătate [...] 

Ultimele zile a fost destul de rece şi cerul acoperit, fiecare 
s-ar fi bucurat de ploaia mult așteptată dar o furtună violentă a 
spulberat toate speranţele și acum este din nou senin și rece. 
Pământul este uscat până la un metru adâncime. 

D.A. Sturdza a plecat la Berlin (7/19 septembrie). Să sperăm 
că va aduce rezolvarea problemei căilor ferate căci ne va ajuta şi 
în cealaltă problemă. 

Vizita lui Bismarck la Viena este un eveniment de prim ordin 
care nici pe noi nu ne poate lăsa indiferenţi!. 

[...] Te îmbrăţișez. 

Carl 


18. Cotroceni 30 octombrie/11 noiembrie 1879, 
către Maria de Flandra 
VB 438 


Săptămâna asta trebuie să mă înham din nou la căruţa 
Statului2, căci avem de reglementat un şir întreg de chestiuni ca 
în sfârșit să ne încheiem socotelile cu Europa. 

Sper că Belgia va renunţa la răceala ei şi va relua cât de 
curând relaţiile diplomatice cu noi; o amânare mai lungă ar face 
aici impresie proastă ceea ce eu aș vrea mult să evităm. 

În străinătate nu-și pot face nici o idee ce timp extrem de 
dificil am străbătut eu în problema evreiască. Au fost chiar lupte 
pe viață şi pe moarte şi ar fi fost distrusă puterea mea de rezistență 
dacă starea de nesiguranţă ar mai fi durat două săptămâni. 


1. Vezi Memoriile, vol. IV, p. 273. Într-adevăr la 7 octombrie st.n. 1879 
s-a semnat tratatul de Alianţă al Germaniei cu Austro-Ungaria [Die 
GrossePolitik der Europaisches Kabinette 1871-1914 Berlin 1922, vol. 
V, p. 1116]. 

2. Între 14/26 octombrie și 20 octombrie/1 noiembrie Carol I a făcut 
o vizită în Dobrogea. Vezi Memoriile, vol. IV, (p. 281-285). 

Tulcea și Constanța sunt orașe cosmopolite cum cu greu mai 
găsești. In primul loc am vizitat de exemplu 10 (zece) biserici şi 
temple de diferite religii și confesiuni şi în fermecătorul nostru 
oraş portuar am fost salutat în 14 limbi diferite şi am asistat la 
serviciul religios într-un templu Karait în care a fost ținută o 
rugăciune foarte poetică pentru mine. Karaiţii sunt cei mai vechi 
evrei pe care Talmudul nu-i recunoaște şi din care nu mai exista 
decât un mic număr care trăiesc în Crimeea, Turcia, Persia şi 
India. 

Am fost primit într-un mod foarte călduros de către turci şi 
tătari, ale căror moschei de asemenea le-am vizitat și le-am dat 
bani pentru restaurarea acestora. Am fost salutat ca Sultan Carol 
ceea ce m-a măgulit mai puțin. 

Ceea ce ar face foarte atrăgătoare piaţa din Constanţa pentru 
un pictor sunt bogatele costume multicolore (bogăția de culori a 
costumelor) şi căruțele trase de cămile ale tătarilor. 

Dacă Elisabeta nu s-ar fi întors [21 octombrie/2 noiembrie] 
aş mai fi rămas câteva zile la mare, aşa de atrăgătoare este șederea 
pe măreaţa coastă a Constanţei, care este scăldată de apele mării 
din trei părți; va fi viitoarea noastră Ostende şi deja am pus acolo 
piatra de temelie pentru un mate hotel care se construieşte lângă 
un debarcader cu [o investiţie de] 2 milioane de franci. Intenţio- 
neze să pun să mi se amenajeze o cabană pentru ca în fiecare an 
măcar o lună pe vară să pot petrece acolo. 

In acest moment au loc la București lucrările comisiei pentru 
problema Arab Tabiei și aştept ca hotărârile acesteia să fie în 
favoarea noastră, căci dacă şi de data aceasta s-ar ceda tot în 
favoarea Rusiei atunci se pierde în ţară orice încredere în Occident. 
Pierderea Arab Tabiei ar atrage după sine căderea guvernului 
[Brătianu] prin care toate problemele în suspensie s-ar amâna ad 
calendas graecasl. 

[...] Călătoria [la Sigmaringen în luna ianuarie] poate avea 
loc fireşte numai dacă obţinem recunoașterea [independenţei] din 
partea tuturor marilor puteri. 

La grosse affaire în acest moment este răscumpărarea căilor 
ferate pe care Germania pune mai mare preţ decât pe problema 


1. Memoriile, vol. IV, p. 286. 

evreiască şi vrea să ne recunoască numai abia după ce Camerele 
vor fi votat convenţia căilor ferate. Celelalte puteri ne presează 
cu convenţii comerciale pentru care mai înainte arătau puțină 
empressement, aşa că se pare că vor mai întâi să-şi asigure 
interesele înainte de a intra în relaţii oficiale cu noi. 

[...] Dacă am putea să ne revedem cu toții la începutul lunii 
ianuarie acasă la părinţi! Căci la nesiguranța care domnește în 
Orient nu putem ști dacă vom mai putea dispune de vara și toamna 
anului viitor. 


19. București 11/23 decembrie 1879 către Maria de Flandra 
VB 439 


[...] Vizita noastră atât de mult dorită la părinţi a devenit 
pentru un moment din nou incertă, din nefericire, din cauza 
întorsăturii grave pe care a luat-o răscumpărarea căilor ferate. 
Această chestiune este tratată la Berlin ca o problemă politică de 
prim rang și de ea se leagă cele mai mari neplăceri și probabil cu 
consecinţe pe termen lung pentru noi dacă nu se rezolvă în sensul 
dorit de bancherii berlinezi. Toată lumea spune că dreptatea ar 
fi de partea noastră, dar deoarece Germania a dat acestei chestiuni 
un caracter internaţional, atunci trebuie să dăm satisfacţie 
dorințelor guvernului de la Berlin. 

Este foarte rău când ţările mici au de-a face cu marile puteri, 
primele ies întotdeauna în pagubă. Acum căutăm să găsim un 
mijloc pentru a aplana acest conflict grav, dar nu este așa de uşor 
pe cât pare deoarece ţara şi-a făcut o chestiune de onoare din a 
avea la Bucureşti sediul societăţii de la care s-au cumpărat căile 
ferate. Aici suntem extrem de indignaţi că recunoașterea indepen- 
denței câștigată pe câmpul de bătălie este legată de o afacere 
bănească şi de aceea trebuie să auzim declaraţii foarte puţin 
măgulitoare la adresa Germaniei, pentru care nimeni nu are aici 
vreo înclinaţie deosebită. Eu mă consolez cu gândul că și această 
neplăcere va trece și până la urmă străinătatea ne va lăsa în pace. 
Prin nesiguranța de acum totul aici este paralizat. 

Cu câtva timp în urmă am avut o vizită interesantă: pe 
arhiepiscopul armean al Constantinopolului care provine din 
vechea familie Guido şi poartă titlul de principe de Lusignan. Este 

un om rafinat și cultivat, poet și, într-un mod surprinzător, prieten 
cu Victor Hugo, care se spune că este entuziasmat de el. 

In timpul celor trei săptămâni ale şederii sale a celebrat cu 
mare pompă o liturghie solemnă la biserica armenească la care 
am asistat și eu. Cortegiul, ceremoniile şi momentele liturghiei 
sunt la fel ca în biserica catolică. La sfârșit mi-a ţinut o frumoasă 
cuvântare mai lungă într-o franceză fluentă în care, în ciuda 
prezenţei ministrului plenipotenţiar turc, a vobit despre ultimul 
război și despre eliberarea creştinilor și mi-a mulţumit în numele 
Armeniei pentru viteaza participare a armatei mele. L-am invitat 
la masă împreună cu reprezentantul turc pe care i l-am prezen- 
tat. Contele d'Ursel, care cu această ocazie a fost prezentat Elisa- 
betei, a luat și el parte la dineu ce a fost animat. Arhiepiscopul 
se duce la Paris unde va petrece iarna și probabil va vizita şi 
Bruxelles-ul. 

Leopold şi Antoaneta... ne-au scris din Veneţia unde s-au 
întâlnit cu una din cele mai bogate familii românești Alex|andru] 
Grigore] Soutzo [Suţu] care au aici un frumos palat [actualul 
Muzeu de Istorie al Oraşului București]. Madame Soutzo i-a scris 
Elisabetei. 

[...] Elisabeta a fost 14 zile foarte suferindă şi a trebuit să 
stea în pat. Au fost din nou speranțe înșelate care de data aceasta 
sunt cu atât mai dureroase căci prezenta toate semnele. Durerile 
din partea inferioară a corpului m-au îngrijorat şi de aceea am 
insistat pentru liniște absolută. Astăzi a trecut totul și au dispărut 
toate semnele, doar că ea se simte istovită de atâta zăcut. Cura 
de la Amsterdam i-a făcut categoric foarte bine şi a vindecat-o de 
multe suferinţe doar că a rămas fără influenţă asupra... [lipsă în 
text] de unde ar veni acest rău și starea curioasă care este un mare 
chin. Trebuie să avem o răbdare uriașă și să ne încredem numai 
în Dumnezeu care în înţelepciunea lui va da şi va trimite ce 
consideră El că este cel mai bine pentru noi. Caut să susțin mereu 
curajul scumpei mele Elisabeta care a trăit mult prea multe 
dezamăgiri și dintre care ultima a afectat-o în mod special. Chiar 
cu zece ani în urmă pe vremea asta erau în perspectivă cele mai 
frumoase speranţe și ne amintim cu aşa dor de acele momente 
de neuitat. 

[...] Citim în ziare despre asprimea iernii din Occident în 
vreme ce aici e cea mai frumoasă iarnă: ziua soare de vară şi câteva 

grade peste zero iar noaptea îngheaţă și se ajunge la maxim -5° C. 
Toată lumea doreşte zăpadă căci pământul este uscat ca iasca și 
ne temem pentru ogoare. Din nefericire recolta a fost așa de 
proastă că în câteva judeţe din Valahia Mică a izbucnit foametea, 
o nouă grijă pe lângă toate celelalte griji politice. Cum Elisabeta 
s-a restabilit s-au organizat comitete ca să dea baluri și repre- 
zentații teatrale în folosul sărmanilor flămânziţi. Iarna va decurge 
per ansamblu liniștit ceea ce noi nu regretăm câtuși de puţin, 
deoarece [inalta] societate este în jenă financiară și nu vor fi 
festivități. Şi noi ne vom limita la strictul necesar ca să nu 
îndemnăm la nici o cheltuială. 

Corpul diplomatic începe să se completeze. Noul ministru 
plenipotenţiar italian contele Tornielli este [un domn] foarte plăcut. 
Soţia sa este o rusoaică elegantă și nepoată a celebrului 
Rostopcin [primarul Moscovei la 1812 care s-a lăudat ulterior că 
a contribuit la declanșarea incendiului care a mistuit oraşul 
împiedicând iernarea armatelor franceze acolo]. 

[...] Tocmai am primit de veste printr-o depeșă oficială către 
principele Bulgariei că starea împărătesei Rusiei [Maria 
Alexandrovna] este îngrijorătoare în cel mai înalt grad. Se spune 
că o lasă puterile și că au crescut durerile de plămâni [avea să 
înceteze din viaţă la 21 mai/2 iunie 1880]!. 


20. Bucureşti 22 ianuarie] 3 februarie 1880 
către Fritz von Hohelnzollern 
VD 931 


Dragă Fritz! 

A trecut o veşnicie de când nu ţi-am mai scris și ai toate 
motivele să-mi reproșezi aceasta. Dar într-o vreme deosebit de 
dificilă de lupte și greutăţi prin care am trăit luni de zile am fost 
prea puţin dispus să scriu și mi-a lipsit și răgazul pentru aşa ceva. 
Slavă Domnului! Acum după marile furturi am ajuns cu bine în 
port şi sper că obstacolele au fost depășite iar Europa va lăsa în 
pace România. Germania trebuie să ne dea acum dovezi ale 
bunăvoinţei ei, căci chestiunea căilor ferate i-a adus prejudicii dar 


1. Memoriile, vol. IV, p. 333. 

nu numai ei şi mie în mod special, iar opoziţia o exploatează cu 
succes împotriva mea. 

Imediat ce are loc recunoașterea îl voi trimite pe primul meu 
ministru la Berlin unde acum câtva timp am solicitat pentru el 
o întrevedere cu cancelarul de fier. În același timp îi voi încredința 
lui Brătianu misiunea de a remite împăratului german și lui 
Bismarck decorația mea cu spade, iar prinţului moștenitor i-o voi 
trimite prin domnul Kretzulescu pe care l-am numit ministrul meu 
plenipotenţiar pe lângă regele Italiei. 

Deocamdată din nefericire nu poate fi vorba de vreo călătorie 
a noastră în străinătate deoarece din cauza ultimelor evenimente 
agitația este prea mare; dar aceasta se va potoli în curând după 
ce se va afla aici că răscumpărarea căilor ferate nu este o afacere 
proastă și va aduce mari avantaje țării. Mulţumesc lui Dumnezeu 
că vom scăpa în curând de bancherii din Berlin căci sunt niște 
chițibuşari insuportabili cu care greu te poţi înțelege. 

În perioada următoare vor veni mulţi români la Berlin pentru 
a descâlci extrem de complicatele afaceri cu societatea acţionarilor. 
Probabil că îl vom trimite din nou pe Calinderu care este foarte 
potrivit pentru această problemă. 

În mod special vi-l recomand pe Brătianu trei ani de zile de 
lupte mi-a stat alături devotat și mi-a adus servicii extraordinare. 
Şi în timpul războiului calităţile sale politice şi chiar militare s-au 
confirmat în mod strălucit. El a contribuit mult la cucerirea 
Rahovei, iar prin intervenția sa energic de partea aceasta a Dunării 
la luarea Bechetului. Sper că și tu şi el veţi avea timpul necesar 
ca pe durata unei mese tihnite să vă povestească despre război 
şi despre tensiunile cu Rusia care i-au urmat imediat. 

Acum aşteptăm cu nerăbdare decizia în privinţa Arab-Tabiei, 
care, așa cum ni s-a promis nu poate fi decât în favoarea noastră. 
Aceasta va ridica o nouă plângere împotriva noastră la St. 
Petersburg. 

Zilnic aşteptăm numirea contelui Wesdehlen ca ministru 
plenipotenţiar aici și sperăm că va sosi curând. Pe el l-am cunoscut 
doar în treacăt în timp ce cu fratele lui, fostul tău camarad de 
regiment am fost prieten bun. 

Am primit acum un corp diplomatic numeros ceea ce atrage 
după sine firește și mai multe îndatoriri. Pe consuli aveai nevoie 

să-i inviţi de două ori pe an în vreme ce miniștrii plenipotenţiari 
trebuie să fie chemaţi la aproape toate ocaziile importante. 

Nu am luat încă nici o decizie în privinţa numirii reprezen- 
tantului meu la Berlin; aud că acolo sunt foarte mulţumiţi de 
Liteanu şi că în acest răstimp foarte dificil s-a comportat cu mul 
tact şi abilitate. Dar pentru Berlin mi se pare mai bună 
desemnarea unui fost ministru care să facă impresie prin vârsta 
și experienţa lui. In acest caz pe Liteanu l-aș trimite la Bruxelles; 
dar firește că despre toate acestea nu s-a hotărât încă nimic. 

Iarna asta s-a făcut aici un patinoar excelent şi zilnic patinez 
împreună cu Elisabeta. Ne amintim atunci de ultima ta ședere 
aici când am petrecut împreună cu tine multe ceasuri frumoase 
pe gheaţă. De atunci cercul patinatorilor s-a lărgit considerabil; 
doamnele mai ales se disting printr-o evoluţie elegantă. Din când 
în când pun să cânte fanfara şi atunci se dansează cadrilul. Eu 
am propus să ţinem balurile pe gheață ca în felul acesta să scăpăm 
de plicticoasele serbări de la palat care trebuiesc ținute într-o 
căldură insuportabilă. În timp ce voi aveţi un carnaval foarte scurt 
al nostru nu se mai sfârșește ţine până la 4 martie stil nou. La 
palat vom mai da un mare bal deoarece ne mai așteaptă multe 
dineuri diplomatice după sosirea diverșilor miniştrii pleni- 
potențiari. 

Citim în ziare cu mult interes despre viaţa voastră în înalta 
societate din Berlin și ne bucurăm din inimă că fermecătoarea ta 
Louise are așa de mult succes. Sunt chiar foarte necăjit că trebuie 
să aştept atâta vreme ca să pot face cunoştinţă cu ea. 

Sunt în permanenţă destul de ocupat mai ales cu diferitele 
reforme care trebuiesc introduse în armată. Numărul regimentelor 
de dorobanţi va fi sporit de la 16 la 30 dacă legislativul votează 
bugetul propus pentru armată. Aranjamentul nostru este acum 
excelent, puştile Henry Martini au fost realizate în fabrica de la 
Witten (Rheim Preussen) şi sunt arme puternice. Urmează ca în 
fiecare an să se producă un anumit număr ca să putem ridica 
infanteria noastră la o sută de mii de soldați. În privinţa tunurilor 
ne menţinem la sistemul Krupp de 9 cm. care ne-a adus mari 
servicii în timpul războiului. În repetate rânduri am împrumutat 
ruşilor bateriile noastre deoarece tunurile lor nu băteau suficient 
de departe. 

Cavaleria noastră pe care vrem să o mărim la opt regimente 
are deja 10.000 de carabine Henry Martini care trag până la 800 
de metri. 

Tot cee ce ţi-am scris în această scrisoare este doar pentru 
tine și te rog să nu vorbeşti nimic despre intențiile mele deoarece 
misiunile (diplomatice) preconizate nu au fost încă definitiv fixate. 

Cu drag aş veni la primăvară la Berlin căci atunci aş putea 
asista la mari exerciții militare. Dar după cum ţi-am spus 
momentan nu pot lua nici o hotărâre fermă deoarece trebuie să 
aştept desfășurarea chestiunii căilor ferate. Dar pot să-ţi promit 
cu certitudine că anul acesta îi voi vizita pe scumpii noştri părinți 
de care îmi este un dor nespus ca și de voi toţi. 

Cu drag... Carl 

P.S. Principele Bulgariei care nu stă deloc pe roze trece 
săptămâna asta pe la noi în drumul său spre Rusia și va sta două 
zile. 


21. Bucureşti 19/31 martie 1880 către Maria de Flandra 
VB 440 


Sunt foarte fericit pentru primirea care s-a făcut misiunii 
mele diplomatice și Catargi nu a putut să-mi povestească destul... 

... Mă bucur nespus de alianţa de familie care a fost încheiată 
între Belgia și Austria. Tânărul arhiduce nu putea să aleagă mai 
bine [se referă la logodna arhiducelui Rudolf cu ștefania de Belgia, 
9 martie]. Aceasta este o altă legătură strălucită faţă de aceea a 
viitorului împărat al Germaniei care va aduce multe dezamăgiri 
[se referă la logodna viitorului împărat Wilhelm al II-lea cu 
Augusta-Victoria de Schleswig Holstein Sonderburg-Augusten- 
burg]!. La primirea oficială a lui Jooris, care din cauza săptămânii 
postului Paștelui de abia ieri a putut avea loc, mi-am exprimat 
în cuvinte călduroase felicitările și bucuria pentru acest eveniment 
de familie și în același timp l-am asigurat cât de plăcut mi-ar fi 
ca el să revină aici ca ministru plenipotențiar. Este un om bun și 
plăcut avec lequel on peut tres bien causer. 


1. Se vor căsători la 16/28 februarie 1881, vezi Memoriile, p. 376. 

A doua zi după sosirea lui l-am primit în audienţă particu- 
lară și am conversat mai bine de nouă ore. Mi-a remis scrisoarea 
ta şi cea a lui Filip cu mulţumiri pentru conferirea decoraţiei mele 
şi mă bucur că „Steaua României“ a avut succes la voi. Şi împă- 
ratului Germaniei i-a plăcut aceasta foarte mult şi i-a spus lui 
Brătianu că regretă că nu a putut să o accepte cu doi ani înainte. 
Primirea care i s-a făcut ministrului meu prezident la Berlin!, unde 
el a fost agreat în mod deosebit a fost sinceră și cordială și sunt 
mulțumit de rezultatul ei. La Viena el [Brătianu] l-a felicitat pe 
împărat în numele meu pentru logodna fiului său. Relaţiile noastre 
acolo sunt cele mai prietenești şi de aceea sunt geloși cei de pe 
Neva. 

Principele Bulgariei a trecut pe aici la întoarcerea sa de la 
Petersburg și a rămas patru zile la noi. Relatările și impresiile 
sale au fost extrem de interesante și mi-a spus că vizita lui 
Brătianu a provocat acolo mare vâlvă şi nemulțumire. Probabil 
că trebuia [Brattenberg] să sondeze situaţia de aici. Cu toată 
prietenia noastră i-am spus doar atât cât permite înţelepciunea, 
dar am remarcat în treacăt că Rusia ar fi pierdut aici toate 
simpatiile prin inabilitatea ei (asta ca o expresie mai blândă). 

Situaţia din Rusia este absolut îngrozitoare şi aş putea să 
scriu o carte despre asta dacă aş vrea să-ţi povestesc totul aici. 
Dar se poate constata cu certitudine că puternicul ţar este astăzi 
omul cel mai nefericit de pe lume, ceea ce este cu atât mai trist 
cu cât el nu a meritat așa ceva. În pofida multelor dezamăgiri pe 
care le-am avut din partea Rusiei, îl iubesc pe împăratul Alexandru 
Şi îi păstrez o caldă amintire care datează din Bulgaria. Destinul 
îl prigonește pe sărmanul om, în fiecare zi se așteaptă moartea 
împărătesei [Maria Alexandrovna] ceea ce pe lângă toate neno- 
rocirile este o nouă lovitură cumplită. Sandro [Alexandru 
Battenberg] mi-a spus că împăratul ar fi cu totul dărâmat și a 
devenit un moşneag. Indiferența societăţii ruseşti după toate 
evenimentele ar fi absolut revoltătoare şi fiecare se gândeşte doar 
cum ar putea să-și păstreze viața, averea, poziţia. Acestea sunt 
rezultatele unei politici despotice. In privinţa asta ţările noastre, 
cu instituţiile lor liberale, sunt mult mai fericite. 


1. 3/15 martie 1880 

Am trimis și o misiune diplomatică la Lisabona pe care am 
încredinţat-o unuia din aghiotanţii mei (Al. C. Plagino/ vezi 
Memoriile, p. 311). 

Domnii [Plagino și Bărcănescu] au fost primiţi acolo în modul 
cel mai cordial [1/13 martie 1880] și cu o specială distincție în toate 
privinţele. In Vinerea Mare au vizitat cavoul! scumpei şi neuita- 
tei noastre ştefania și au depus coroane la mormântul ei |ștefania 
de Hohenzollern sora mai mare n. 1837 s-a căsătorit în 1858 cu 
regele Pedro alV-lea al Portugaliei (1853-1861) dar a încetat din 
viaţă în 1859]. Această atenţie înduioșătoare, pe care românii o 
privesc la fel, m-a emoţionat profund. Cine s-ar fi gândit cu 20 de 
ani în urmă că o solie din Orient va sta într-o zi la mormântul 
sorei noastre mult iubite ca să împlinească acest act de pietate 
în numele fraţilor. Cu siguranţă că acestea sunt primele flori 
proaspete care au fost puse acolo după multă vreme căci mă tem 
că mormântul este rareori vizitat. La primirea depeșei şi eu și 
Elisabeta am rămas privindu-ne fără glas câtăva vreme. Atunci 
am simțit clar că nici măcar trecerea îndelungată a timpului nu 
este în stare să cicatrizeze complet o rană adâncă a inimii. Peste 
opt zile se întorc domnii mei și sunt foarte nerăbdător să le ascult 
raportul [7/19 aprilie 1880. Vezi Memoriile, p. 321]. 

[...] în sfârşit avem ploaie, după ce prin lipsa de zăpadă, de 
umezeală și din cauza gerului pământul era așa de uscat că până 
azi nu s-a văzut vreun fir de iarbă sau vreo frunză. În nici un an 
nu a fost vegetaţia atât de întârziată și gerurile nu au durat așa 
de mult. Amândoi suferim de febră și Elisabeta mai ales care cu 
toate dozele mari de chinină nu poate scăpa de ea. Asta acţionează 
la mine asupra nervilor astfel că de două sau trei zile am un scris 
cu totul tremurat, ceea ce cu siguranţă că vei constata din această 
scrisoare. Este un sentiment foarte neplăcut și evit să scriu în 
această perioadă. 

[...] Din nefericire te obişnuieşti cu această boală endemică 
care este considerată doar o indispoziţie şi m-am dus cu febră la 
spovedanie şi împărtăşanie și am postit patru zile. 

Elisabeta a pus să se tipărească câteva din operele ei şi ţi-a 
trimis „Hamerstein“ şi „Sapho“. Nu demult a scris și o frumoasă 


1. De la mânăstirea San Vincent. 


82 | ANUL 1880 


comedie în franceză „Revenant et revenu“ care trebuia să fie 
reprezentată la noi. 

Consiliul de miniștri mi-a adresat propunerea de a-i conferi 
motivat Elisabetei medalia pentru artă și știință pe care ministrul 
Cultelor i-a înmânat-o într-o audienţă solemnă. De atunci această 
medalie este foarte mult apreciată. La deschiderea de astăzi a 
Academiei Române, pe care eu o prezidez ca preşedinte de onoare, 
și ai cărei membri sunt și ei decoraţi ca fiind savanții noștri cei 
dintâi, domnii aceștia mi-a spus că sunt mândri să vadă „Bene 
merenti“ pe pieptul principesei lort. 

Aştept cu nerăbdare tabloul în ulei pictat de tine pe care vrei 
să mi-l trimiţi prin Calimachi Catargi. Cred că-i mai bine să-l 
trimiţi direct căci Catargi se duce acum în Elveţia ca să notifice 
şi acolo independenţa noastră și să negocieze pentru convenţia 
comercială?. 


22. București 2/14 aprilie 1880 către Fritz von Hohenzollern 
VD 931 


Dragă Fritz 

Ultimele săptămâni au fost atât de ocupate încât n-am putut 
să-ţi scriu mai devreme... Este o mare bucurie pentru mine să-ţi 
pot conferi «Steaua României» cu spade și aceasta cu atât mai mult 
cu cât astăzi au căzut toate piedicile care au stat până acum în 
calea acceptării (decoraţiilor românești). Germania s-a împotrivit 
cel mai mult acestui lucru dar fie ca de azi să uităm totul și sper 
ca pe viitor Steaua României va străluci în toate privinţele şi în 
vechea mea patrie și că acolo se va arăta ţării mele mai multă 
simpatie decât până acum. 

Consider drept un mare noroc faptul că relaţiile noastre cu 
Berlinul s-au conturat atât de favorabil și sunt cu adevărat mişcat 
de dovezile de dragoste și prietenie pe care le-am primit din partea 
împăratului [Wilhelm I]. In ultimele trei săptămâni am primit, 
în forma cea mai cordială, şi în care lasă să se vadă cât de greu 
i-a fost să întârzie atâta vreme cu recunoașterea [independenţei 
României]. L-a bucurat decorația mea și i-a făcut o deosebită 


1.Vezi Memoriile, vol. IV, p. 313. 
2. Jooris a fost primit de fapt la 17/29 martie (v. Memoriile, p. 318). 

plăcere să-mi confere „Vulturul Negru“. Contele Wesdehlen care 
este unanim apreciat mi-a conferit într-o audienţă solemnă insigna 
ordinului și în răspunsul meu la frumoasa lui cuvântare am 
evidenţiat că prin această conferire văd o demonstraţie politică 
ce priveşte atât ţara cât şi pe mine personal. Ziarele au comen- 
tat-o în acelaşi mod. 

Primirea care i s-a oferit la Berlin lui Brătianu m-a bucurat 
foarte mult și am fost încântat să aud că a făcut acolo cea mai 
bună impresie. El a regretat nespus că nu a stat de vorbă cu tine 
şi mi-a spus că v-a văzut de departe pe tine și pe Louise la o 
festivitate în Sala Albă. Păcat că nu ai stat de vorbă cu el acolo, 
s-ar fi bucurat, iar tu te-ai fi putut convinge personal cât de devotat 
îmi este acest om. În ultimul an a realizat lucruri extraordinare 
şi prin aceasta a cucerit respectul tuturor cabinetelor europene, 
chiar ţarul Alexandru, în pofida conflictelor grave cu Rusia, i-a 
păstrat simpatie. Din cauza Camerelor Parlamentului, care din 
fericire săptămâna aceasta se închid după o sesiune legislativă 
de 11 luni, Brătianu nu a putut rămâne mai mult la Berlin unde 
prezenţa lui din cauza afacerii căilor ferate ar fi fost foarte necesară 
pentru o vreme. Răscumpărarea se desfășoară încet iar bancherii 
caută să câştige din această afacere cât mai mulţi bani cu putinţă. 
Dacă îi supraveghezi prea mult atunci adresează imediat plân- 
geri că li se pun piedici și greutăți în drum. Noi avem doar dorința 
să lichidăm această afacere cât mai repede cu putinţă. [i vei fi 
văzut pe reprezentanţii mei deoarece sunt cunoștințe vechi. Pe 
Calinderu îl trimit înapoi deoarece această misiune nu îi este prea 
plăcută. 

În privinţa numirii unui ministru plenipotențiar la Berlin 
nu s-a hotărât încă nimic definitiv. Şi eu aș vrea să trimit acolo 
o personalitate care să se impună prin nume și avere şi printr-o 
nevastă frumoasă, dar aceste trei calităţi sunt greu de găsit. La 
Berlin se doreşte păstrarea lui Liteanu care a dovedit mult tact 
și abilitate în chestiunea evreiască şi în cea a căilor ferate. Lui 
Brătianu 1 s-a dat de înţeles acest lucru. Păcat că Liteanu are un 
aspect atât de ingrat căci este foarte inteligent, abil şi deosebit 
de discret ceea ce eu apreciez în mod special la cei desemnaţi 
pentru ministerul de externe și corpul diplomatic şi despre el am 
auzit doar cuvinte de laudă. 

De data aceasta Camerele au fost foarte generoase în privința 
armatei: au votat trei milioane (de lei) pentru material de război, 
puști şi tunuri și au dat mijloacele necesare pentru constituirea 
a 15 noi regimente de infanterie (dorobanţi) și patru regimente 
de călărași. De acum vom avea 84 de batalioane, 58 de escadroane 
şi 32 de baterii, o forță respectabilă care va asigura poziţia 
României în Orient. 

Bulgarii urmăresc la fel să-și facă armata mare și tare, dar 
le lipsesc toate elementele necesare şi banii pe deasupra. Cadrele 
(ofiţerii şi subofiţerii) sunt toate ruse și desigur că n-au trimis ei 
acolo ce aveau mai bun. Această societate dă mai mult de lucru 
prinţului Bulgariei decât supușii lui credincioși care ar putea fi 
conduși precum o turmă de oi dacă nu ar fi permanent instigaţi 
de comitetele panslaviste. Sărmanul Sandro, care s-a întors 
mulțumit de șederea lui la St. Petersburg și s-a oprit pe la noi în 
drumul său spre Sofia, mi-a scris de acolo că imediat după întoar- 
cerea lui s-a confruntat cu noi dezamăgiri. A trebuit să-și demită 
guvernul care era format din oameni decenţi într-o oarecare mă- 
sură și să numească unul nou din oameni absolut inculţi. Prinţul 
se gândeşte adesea la timpurile frumoase şi fără griji pe care le-a 
petrecut la Berlin şi Potsdam. Și eu cred că deja regretă că a primit 
coroana cu spini a Bulgariei. Ţara asta este în toate privinţele mult 
mai înapoiată decât era România în urmă cu treizeci de ani. De 
aceea este o absurditate sau o intrigă perfidă să dai o constituţie 
liberală precum a noastră unei ţări care abia dacă are școli. Prin 
nerezolvarea chestiunii Arab Tabia se ţine sabia lui Damokles 
deasupra noastră. Pierdem acum și anul ăsta pentru construcţia 
căii ferate şi a podului peste Dunăre pe care nu le putem începe 
până când nu este reglementată frontiera din Dobrogea. 

Elisabeta, care a suferit din nou de febră, va trimite rezul- 
tatul activităţii ei literare. Apariţia acestei opere a făcut mare vâlvă 
în cercurile literare şi am fost rugat de către Consiliul de Miniștrii 
să-i fie conferinţă medalia mea de aur pentru artă şi știință. Piesa 
de teatru urmează să fie în curând reprezentată de către persoane 
din înalta societate. A 

Fotografiile se vor bucura sigur de aprecierea voastră. În 
iarna asta s-au dat două mari baluri la teatru unde toate doamnele 
au apărut în costume naţionale. A fost o priveliște fermecătoare 
care i-a încântat pe străini. 

Anexez aici o scrisoare şi crucea de ofiţer al ordinului meu 
cu rugămintea de a o remite fostului nostru profesor dr Stander. 
Ar trebui să-l inviţi la tine ca să primească „Steaua României“ 
din mâna ta. O să-ţi facă plăcere şi ţie dar mai ales lui care va fi 
surprins de conferirea acestei decorații. 

Până acum n-am putut să luăm nici o hotărâre în privinţa 
momentului călătoriei noastre în străinătate. Dar în nici un caz 
nu va trece anul fără să ne vizităm patria. Cred că împăratul 
german va rămâne în Berlin cu mici întreruperi până la sfârșitul 
lunii mai. 

După închiderea sesiunii parlamentare şi votarea noilor 
bugete militare vom putea să vă dăm de știre când plecăm în 
călătorie. Ți-aş fi recunoscător să-mi trimiţi planul exerciţiilor 
militare de primăvară, inclusiv al marii parăzi. 

La noi nu vrea să vină deloc primăvara este frig şi uscăciune 
şi aproape pe nicăieri nu a înverzit. Iarna a trecut fără zăpadă, 
dar cu multă gheaţă, ceea ce a afectat enorm ogoarele şi vegetaţia. 

Rămâi cu bine... 

Carl 


23. Sinaia 12/24 iunie 1880 către Maria de Flandra 
VB 441 


[...] De 8 zile ne-am instalat aici deoarece șederea în 
Bucureşti devenise insuportabilă din cauza arșiţei îngrozitoare. 
Eram foarte obosit şi încordat așa că nu mai puteam lucra cum 
trebuie; de aceea am propus miniştrilor mei să ţinem ședințele 
de Consiliu în aerul proaspăt al munţilor ceea ce le convine şi lor. 
Acum se călătoreşte 3 ore de la București până aici. Trenul sosește 
la ora 12 în Sinaia şi pleacă din nou la ora 6 seara. 

Alaltăieri au fost miniștrii la mine şi am discutat și călătoria 
mea în străinătate al cărei moment depinde de reglementarea 
problemei Arab Tabia şi de conflictele cu guvernul bulgar. Cea 
dintâi este aproape decisă și ca întotdeauna on a fait bon marché 
de nos interets. Nu ne rămâne altceva decât să acceptăm faptul 
împlinit, dar pe viitor să nu mai dăm nici o crezare promisiunilor 
marilor puteri. Mă bucur din toată inima că ultimul punct din 
Tratatul de la Berlin care ne privea a fost rezolvat și acum pot 

călători în Occident fără să rog ceva şi fără să mai primesc vreu 
favor (?) de la cineva. 

[...] La mijlocul lui septembrie va trebui din nefericire să fiu 
aici iar, căci începe perioada de inspecții care sunt legate de 
manevrele militare. 

După experienţa pe care a trăit-o ţara se insistă pe o puter- 
nică dezvoltare a armatei sale pe care va trebui să se conteze în 
viitor. Camerele au votat toate sumele pe care le-a cerut guvernul 
şi au votat şi modalităţile pentru constituirea a 16 noi regimente 
de infanterie și 4 de cavalerie. Noua noastră pușcă a făcut multă 
vâlvă la expoziţia de la Dusseldorf și toţi cunoscătorii au admirat 
sistemul ei perfecţionat. 

Ea este fabricată la Witten. 

Regret că la concurenţa de acum doi ani nu a fost reprezen- 
tată nici una din casele belgiene [de armament]. 

In cel mai scurt timp ministrul meu plenipotenţiar de curând 
numit [Mihail Mitilineu] își va prezenta scrisorile de acreditare 
la Bruxelles. Dar deoarece el este acreditat şi pentru Olanda se 
va duce mai întâi la Haga pentru ca după aceea să fie prezent la 
sărbătorile naţionale în Belgia. Ti-l recomand pe dl. Militineu în 
mod special, este un funcţionar destoinic şi a fost mulţi ani secretar 
general la Ministerul de Externe; toți reprezentanţii străini de aici 
regretă plecarea sal. 

Camerele au votat o lege prin care Sinaia este ridicată la 
rangul de oraş ceea ce va da un mare avânt localităţii. Din toate 
părțile vezi răsărind case ca ciupercile din pământ, dar poezia 
pierde prin asta. 

Lucrările la castelul meu progresează: în șase săptămâni 
trebuie deja să fie așezat acoperișul care va fi acoperit cu ardezie. 
Din nefericire vremea este foarte nefavorabilă ceea ce îngreunează 
şi scumpeşte lucrările. Amenajările parcului au dat locuri 
frumoase și căderile de apă sunt foarte reuşite și atrag mulți 
prieteni. Duminica trecută au sosit aici trenuri speciale de la 
București şi Kronstadt [Braşov] şi au adus peste o mie de vizitatori 


1. Mihail Militineu n. 13 decembrie 1836, secretar general la Mi- 
nisterul Afacerilor străine 1871-1879 ministru plenipotenţiar la Bruxelles 
1880-1889 şi Constantinopol 1889-1896. Enciclopedia Lucian Predescu, 
p. 559. 

la Sinaia și în împrejurimi. În câteva zile va fi deschis marele 
stabiliment al băilor care este prevăzut cu băi și dușuri după cele 
mai moderne instalaţii. In faţa clădirii băilor este o fântână 
arteziană unde apa țâșnește la 40 de metri înălțime, dar cu toate 
acestea în măreția naturii aşa ceva pare mic. 


24. Bucureşti 14/26 noiembrie 1880 
către Fritz von Hohenzollern 
VD 931 


Scumpul meu Fritz, 

În ajunul deschiderii Camerelor și în ziua mutării noastre 
de la Cotroceni la Palatul din capitală nu-ţi pot serie decât două 
vorbe ca să te rog să semnezi şi să aplici sigiliul tău pe actul anexat. 
Deoarece acest act a trebuit din nou să fie copiat la Sigmaringen 
din cauza unor mici modificări și a trebuit să fie trimis fără 
întârziere aici nu s-a mai putut lua semnătura ta. Pot să te asigur 
că încuviințarea ta este doar o formalitate fără vreo întrebuințare 
practică pentru tine. Pentru că am nevoie de acest document chiar 
în cursul săptămânii viitoare te rog să mi-l trimiţi imediat, dacă 
se poate chiar cu poşta următoare. 

De la întoarcerea noastră din străinătate am fost permanent 
în mișcare. Manevrele militare au fost interesante şi mi-au adus 
deplină mulţumire. Vremea a fost frumoasă, însă prea cald. 
Călătoria în Moldova a semănat cu un marș triumfal. 

La 28 noiembrie] 10 decembrie [în text 10 decembrie] ziua 
capitulării Plevnei va avea loc o mare festivitate militară, con- 
ferirea a două zeci de drapele regimentelor nou create 16 de 
infanterie şi 4 de cavalerie. În același timp soțiile ofiţerilor din 
întreaga armată vor înfățișa Elisabetei un monument din mar- 
mură care o reprezintă pe ea cum îngrijește un militar rănit. Este 
o idee frumoasă şi emoţionantă care va fi mândria Elisabetei. 

Şederea mea la Pesta a fost foarte interesantă. Regimentul 
meu austriac [6] este frumos şi consider că militarii au o ţinută 
bună. Printre ofiţeri am regăsit mai mulţi camarazi de-ai mei din 
campania din Schleswig (1864). 

De la întoarcerea noastră vorbim mult despre voi și suntem 
fericiți că am făcut în sfârșit cunoștință cu fermecătoarea ta Luisa... 

Al tău frate devotat... 

Carl 

25. București 15/27 decembrie 1880 către Maria de Flandra 
VB 442 


[...] Militineu a trebuit să-mi raporteze pe larg despre șederea 
lui, din nefericire prea scurtă la Bruxelles şi îmi pare rău că nu 
pot să-l trimit imediat înapoi. Câtă vreme sunt Camerele reunite 
cu greu am putea să ne dispensăm de el, deoarece ca funcţionar 
mai vechi al Ministerului de Externe este la curent cu toate 
afacerile de acolo. Tocmai în această sesiune vor fi aduse în dezba- 
tere numeroase convenții cu alte state care necesită studii 
detaliate. 

Camera belgiană a adoptat convenţia noastră comercială 
printr-o manifestare de simpatie. Sper că şi noi vom răspunde în 
cel mai scurt timp cu votul nostru. 

Din nefericire atentatul nenorocit asupra lui Brătianu! a cam 
întârziat mersul afacerilor și el a trebuit să se ducă să se odih- 
nească pentru câtva timp la ţară, de unde se va întoarce săptă- 
mâna aceasta. Deşi din fericire a fost doar uşor rănit, puternica 
hemoragie l-a slăbit mult et son moral est tres bas ca urmare a 
acestei fapte mişelești. 

Nu mai este nici o îndoială că tentativa de asasinat a fost 
făcută din motive politice şi diferite personalităţi sunt grav 
compromise prin aceasta. Ancheta care este în desfășurare va 
scoate multe lucruri la lumina zilei.? 

In toată ţara domnește liniște deplină și nu mai este nimic 
de temut. 

Problema succesiunii a fost reglementată? după dorinţă şi 
am primit din toate părţile numeroase dovezi de mulţumire. Toate 
partidele au consimțit la acest acord şi au dat glas mulțumirii lor. 
Fireşte s-au ridicat și câteva voci împotrivă, dar numai în ceea 
ce priveşte chestiunile de formă, fondul nu a fost atacat de nimeni. 

[...] Alaltăieri am avut un violent cutremur care a fost 
neplăcut, mișcarea a fost atât de puternică încât în camere au căzut 


1.Vezi Memoriile, IV, p. 369 [2/14 decembrie 1880]. 

2. Amănuntele procesului Petraru și a complicilor săi profesor Pătescu 
şi diaconul Crâlova în Bacalbașa, vol. II, p. 91 şi nota 15 p. 112. Petraru 
a primit 20 de ani muncă silnică iar cei doi complici câte 9 ani recluziune. 

3.Vezi Memoriile, p. 363-366. 

obiecte. După evenimentele similare de la Agram [Zagreb] și după 
acest al treilea cutremur în decurs de cinci zile suntem aici cam 
îngrijoraţi. 

De săptămâni de zile avem o vreme aşa de blândă și 
frumoasă că este aproape nefirească. Toată ziua poți să stai la 
fereastra deschisă. 

Ogoarele arată ca primăvara 


26. București 3/15 ianuarie 1881 
către Fritz von Hohenzollern 
VD 931 


Dragă Fritz, 

Cu câteva zile în urmă ţi-am trimis o ladă cu mici cadouri 
de Crăciun... Pe serviciul de fumat este reprezentat unul din noii 
meu supuşi care pe lângă multe calităţi deosebite are totuşi 
defectul că pierde prea mult timp formând din ciubuc. Paginile 
comemorative ale războiului te vor interesa; au fost realizate după 
tablourile unui pictor român (N. Grigorescu). Una din pagini repre- 
zintă defilarea primilor prizonieri turci după căderea Plevnei. Cele 
mai multe figuri sunt portrete și cele două pașale care călăresc 
în forţă au stat şase luni la București. Când le-am dat drumul 
le-am dăruit săbii frumoase iar pe ale lor le-am păstrat pentru 
colecția mea de arme. 

De Anul Nou am trimis numeroase depeşe la Berlin și ţie 
la Sigmaringen. Împăratul, împărăteasa și prințul moștenitor au 
răspuns în modul cel mai cordial... Wilhelm de Prusia (viitorul 
împărat Wilhelm al II-lea) a telegrafiat Elisabetei fără să menţio- 
neze depeşa mea; probabil că telegrama mea nu a ajuns în mâinile 
acestui mare domn. Te rog să te interesez... 

Sincere mulțumiri pentru scrisoarea ta şi pentru volumul 
omagial al Regimentului I de Dragoni ai Gărzii, pe care l-am răsfoit 
cu un viu interes. Multe lucruri îmi amintesc de timpul pe care 
l-am petrecut la Berlin. 

Astăzi avem o furtună violentă de zăpadă și nu se poate 
călători decât cu sania. Peste trei zile este marea paradă a sfințirii 
apelor — o plăcere rece. 


90 | ANUL 1881 


Balul din 1/13 ianuarie a decurs strălucitor au fost de faţă 
peste 2.000 de persoane. Anexat o descriere a rochiilor pentru Luise 
pe care a-ţi putea să o trimiteţi şi mamei. 

Rămâi cu bine... 

Carl 


27. București 26 ianuarie /7 februarie 1881 
către Karl Anton von Hohenzollern 
VD 1952 


Îndată ce m-am întors de la vânătoare, unde au fost ucişi 
trei lupi, am găsit şpalturile ziarelor din ţară și străinătate pline 
de povestea pornită de la Düsseldorf a alegerii princiare, în parte 
însoţită de comentarii și detalii extrem de neplăcute. Chestiunea 
a stârnit aici o vâlvă uriașă și eu mai sper că totul nu este decât 
pură născocire pornită din capul unui scrib ordinar de ziar și că 
nu va avea nimic comun cu Wilhelm. Într-adevăr o depeșă 
evidențiază faptul că această știre alarmantă a fost determinată 
și răspândită de o povestire de-a lui. In orice caz la bază poate fi 
o poznă de tinereţe sau vreo mică aventură, care în sine este cu 
totul nevinovată, dar prin zarva pe care a provocat-o în toată 
Europa i-a adus o tristă celebritate şi provoacă multe griji şi temeri. 
Alaltăieri de dimineaţă a venit la mine Brătianu, complet distrus, 
şi mi-a adresat imediat întrebarea dacă n-am primit vreo depeşă. 
I-am răspuns că mi-au parvenit mai multe depeşe, dar în care n-am 
găsit nimic special. Tant mieux a fost răspunsul său și mi-a 
înmânat apoi o telegramă din Viena în care se menționa că veştile 
din Dusseldorf se bazează pe născociri. „J'ai reçu cette depeche 
pendant la nuit, sur me demande que J'avais adresce a Vienne, 
mais en attendant j ai passé de terribles moments, ayant recu hier 
soir de Havas la depeche suivante“ pe care el mi-a citit-o, cu detalii 
îngrozitoare, și am sechestrat-o imediat. 

Liniștit printr-o a doua depeșă eram convins că din poves- 
tea asta nu-i nici un cuvânt adevărat. Cu toate acestea i-am 
telegrafiat imediat lui Wilhelm: „Aţi primit pachetul de Crăciun? 
Sper că voi toţi sunteţi bine și harnici“, dar nu am primit nici un 
răspuns ceea ce este absolut nedrept. Ar fi trebuit să-şi spună că 
veștile trăznite care au umplut Europa nu ar putea să mă lase 

indiferent. Sunt foarte nerăbdător să aflu adevărata stare de 
lucruri pentru a putea riposta la toate zvonurile răuvoitoare. 

Anumite cercuri aici sunt foarte iritate că Wilhelm a trebuit 
să implice România și poziţia viitoare a fratelui său în această 
țară pentru mușamalizarea unei pozne de tinereţe. [Dr.] Teodori 
mi-a spus adineauri că ar fi auzit părerea că „asta dovedeşte puţin 
interes și simpatie pentru țară; din fericire nu el este moștenitorul 
tronului“. În cercurile guvernamentale a făcut o impresie penibilă 
faptul că Fritz ar fi spus că povestea a pornit de la nihilismul 
românesc. Din fericire nu avem calamitatea asta aici. Prin regle- 
mentarea succesiunii la tron, care a fost recunoscută de Rusia 
printr-o declaraţie cordială, toţi ochii sunt aţintiți asupra mem- 
brilor familiei noastre, ale cărei declaraţii şi acţiuni trebuie să fie 
de aceea mai prudente ca niciodată „noblesse oblige“. Dragă tată, 
ți-aş fi foarte recunoscător dacă ai vrea să explici stăruitor acest 
lucru nepotului meu iar d-lui von Schilgen să-i faci precizări 
speciale și detaliate în această privință. Viitoarea lor situaţie 
trebuie să fie acum luată în consideraţie cu toată seriozitatea. 

Iartă-mi aceste rânduri scrise urât în grabă... astăzi s-a 
produs dezgheţ ceea ce la masa mare de zăpadă ar putea avea 
drept consecinţă inundaţii. 


28. București 2/14 februarie 1881 
către Karl Anton von Hohenzollern 
VD 1952 


Azi dimineaţă am primit scumpa ta scrisoare al cărei con- 
ținut mi-a produs o grea melancolie şi mă stăpânește același 
sentiment căruia tu i-ai dat expresie într-un mod atât de dureros. 

Deşi am avut o presimțire că numai prin neadevărurile și 
falsele lăudăroșenii ale nepotului meu au fost răspândite în lume 
neplăcutele articole, nu îndrăznesc totuși să cred că până astăzi 
nu s-a putut face lumină în această fatală şi misterioasă poveste, 
care să sperăm că și după ce se va confirma va rămâne ferită de 
o discuţie publică. Acum trebuie să se facă totul pentru a face 
uitată această poveste penibilă şi a o prezenta drept o „escapade 
d'enfant“ căci o reluare a ei ar putea avea cele mai urâte urmări 
pentru viitorul băieţilor care trebuie să perpetueze numele noastre 
pure și glorioase și asupra cărora, ca moştenitori ai tronului 

României, sunt acum aţintiţi ochii întregii Europe. Am avut deja 
o tristă dovadă în acest sens. Oricum o fi, eu voi face totul pentru 
a da problemei o aparenţă nevinovată şi rog doar ca să nu primesc 
vreo dezminţire prin neplăcutele fapte ce ar putea fi aduse la 
cunoștință. A fost dată deja „destulă apă inutilă la o moară la fel 
de inutilă“. Din nefericire, cu inima grea trebuie să fiu cu totul 
de acord cu această expresie a ta atât de nimerită. Aveam de mult 
o părere făcută şi ultima mea şedere la Weinburg mi-a confirmat-o 
din nou; alte trăsături frumoase ar putea fi aduse ca circumstanţe 
atenuante: trista moștenire ereditară, experienţa dureroasă care 
să dea Dumnezeu să nu aibă urmări serioase în viitor. Dacă mi 
se permite un sfat eu aș lua copiii la Sigmaringen unde ar putea 
să înveţe la liceul de acolo la fel de bine ca la Düsseldorf unde 
sunt prea mult în centrul atenţiei şi au o poziţie falsă prin absenţa 
părinţilor care locuiesc la Jagerhof. Aici se aud deja voci care ar 
vrea să vadă trimis un ofițer român de stat major pentru a-i învăța 
pe nepoţii mei limba și istoria [României]. De la afacerea Düsseldorf 
această chestiune a fost pusă chiar în discuţia consiliului de 
miniștri. Eu m-am arătat rezervat faţă de oameni [ar fi] trebuit 
să știu dinainte părerea ta și a lui Leopold în această problemă. 
O dată ce a fost găsită o bază ne putem ocupa de problemă mai 
îndeaproape. 

Prin proclamarea regatului, care este determinată prin forța 
împrejurărilor, problema succesiunii capătă o mare amploare și 
importanţă și atunci România este îndreptăţită să nu mai stea 
la distanţă de moștenitorul coroanei sale. Asta se va înţelege şi 
la Berlin. 

Impăratul german continuă să-mi arate cel mai călduros 
interes şi mă copleşeşte cu dovezi ale bunăvoinţei și prieteniei sale. 
Astăzi la ora 12 l-am primit pe ministrul plenipotenţial german 
[contele Wesdehlen] într-o audienţă solemnă. Acesta a avut misi- 
unea să-mi înmâneze colanul „Vulturului Negru“. Am conferit 
acestei ceremonii toată strălucirea. Contele Wesdehlen a fost luat 
cu o trăsură oficială în mare ţinută; la sosirea la Palat garda i-a 
dat onorul și fanfara a intonat imnul României. Toată curtea mea 
şi ministrul de externe l-au primit într-un salon de unde mi-a fost 
anunțat de către mareșalul Curţii [Theodor Văcărescu]. Eu am 
purtat uniforma regimentului meu prusian fără cordon. Înconjurat 
de curteni ministrul mi-a înmânat colanul și o scrisoare a împă- 

ratului și a rostit o cuvântare. Am pus imediat decorația şi apoi 
în răspunsul meu am evidenţiat faptul că potrivit unei vechi 
tradiţii remiterea colanului este o distincţie cu totul specială. 
Contele Wesdehlen este cel mai iubit ministru plenipotenţiar de 
aici; el a fost foarte mulțumit de primire și mi-a spus că va raporta 
exact împăratului despre acest evenimenti. 


29. București 26 februarie/ 10 martie 1881, 
către Maria de Flandra 
VB 443 


[...] Noaptea este pentru odihnă dar din păcate mai mult ca 
altă dată trebuie să fie sacrificată balurilor. Bucureștiul nu a trăit 
nicicând un carnaval atât de strălucitor şi tinerii și bătrânii au 
putut să danseze și să discute pe săturate. Noi am dat două baluri 
mari și am asistat la încă cinci în afara casei, dintre care două 
costumate au avut lor la Teatrul Naţional pentru armată. Corpul 
diplomatic este foarte mulțumit de Bucureşti şi consideră [înalta] 
societate de aici extrem de elegantă şi plăcută Jooris [ministrul 
plenipotenţiar belgian] ne-a spus la ultimul bal că el care a 
cunoscut aproape toate curțile europene, poate afirma că cele mai 
multe sunt inferioare Bucureştiului în strălucire şi distincție. Eu 
i-am răspuns că din nefericire ne ţinem încă de luxul oriental care 
nu mai are legătură cu realitatea averilor și le solicită îngrozitor. 
Frumoasa lui soţie, cu manierele ei elegante place tuturor și mai 
atenuează ciudăţeniile soţului care altminteri este foarte inteli- 
gent. Sper că Mitilineu se va întoarce la Bruxelles după închiderea 
sesiunii Camerelor anume pentru ca tratatele cu Belgia să ajungă 
la bun sfârşit. 

Problema regatului trece din nou tot mai mult în prim plan 
și în pofida efortului meu să nu se grăbească în această problemă, 
nu s-a putut fixa un moment mai târziu de 10/22 mai?. Sunt de 
părere să se aştepte până la toamnă ca până atunci să ne orientăm 
mai bine în complicațiile orientale, căci Grecia nu mai poate 
aștepta. Ori trebuie să declare război, ceea ce mă îndoiesc, ori să 
se supună la orice soluţie în problema graniţei. Poziţia regelui 


1. Memoriile, p. 376. 
2. Vezi Memoriile, vol. IV, p. 377. 

George (1863-1913) este foarte periclitată în toate privințele 
[Grecia a renunţat la 1/13 mai 1881 la pretenţia de a ocupa 
Ianina.]! Nordul [Rusia] se ocupă în ultimul timpă surprinzător 
de mult de noi. Răspândeşte în mod repetat veşti despre crize 
ministeriale care sunt complet inventate. Probabil să tânjeşte după 
ele ca să le folosească în planurile sale și să zădărnicească dorinţele 
noastre, dar speranţele lui nu se vor împlini. 

La nunta de la Berlin [16/28 februarie] am fost reprezentat 
de ministrul de război [gen. Slăniceanu] și de mareșalul curții [Th. 
Văcărescu] care au fost trataţi cu o distincţie specială. 

[...] Papa [Carl Anton von Hohenzollern] mi-a scris cât de 
fericit s-a simţit cu voi [Maria și Filip de Flandra]. Povestea idioată 
a lui Wilhelm l-a impresionat foarte neplăcut; în scrisoarea sa a 
spus printre altele: „este pentru prima oară când un membru al 
casei noastre aruncă o umbră asupra numelui nepătat al familiei 
noastre...“. Eu sunt foarte indignat de comportamentul nepotului 
nostru, care de acum înainte nu poate fi tratat suficient de sever. 
Nu demult am scris lui Leopold că ar fi înţelept să-l ia de la 
Dusseldorf căci poziţia lui acolo este complet compromisă; după 
scandalul european toţi îl arată cu degetul. Adevărata stare de 
lucruri nu am putut nici până azi să o aflu. Aici am prezentat 
problema ca pe o poznă nevinovată de tinereţe dar trebuie să mă 
unesc cu românii în părerea că: „Slavă Domnului că nu este el 
moștenitorul tronului. Este o judecată aspră dar dreaptă. Wilhelm 
va trebui să se străduiască enorm ca să șteargă complet trista 
celebritate pe care a căpătat-o. 

Din Roma mi-a telegrafiat ministrul meu plenipotenţiar [dr. 
Nicolae Kretzulescu] că unchiul Pepoli? [marchiz, soțul unei mătuși 
a regelui Carol] este grav bolnav; în depeşa sa a spus: il a été 
question ces dernieres jours de soumettre le marquis a une 
operation chirurgicale tres douleureuse, que les conditions 
générales de malade n’ont pas permis. Il y a peu d'espoir d'eviter 
une crise funeste...“ 

Se pare că operaţia va trebui acceptată ca probabil să poată 
fi salvat; este o chestiune de viață și de moarte. La începutul lui 
ianuarie își luase locul în Senat și a ţinut cuvântări mai lungi 


1. Vezi Memoriile, vol. IV, p. 391. 
2. Memoriile, vol. IV, p. 382. 

despre Orient în care a lăudat mult România. Contele Tornielli, 
ministrul plenipotenţiar italian de aici și senator, mi-a remis textul 
de la Roma și a exprimat temerea că Pepoli a vorbit pentru ultima 
oară căci starea sa ar fi mult mai gravă decât bănuiește el. Nu 
demult i-am remis decorația mea dar care nu i-a putut fi înmânată 
„car les medecins defendent toute communication“. Ce boală are 
nu am putut afla 

[Marchizul Pepoli a încetat din viaţă la 15/27 martie 1881].! 

[...] Primăvara a izbucnit aici cu toată puterea, marile zăpezi 
s-au topit repede fără să producă inundaţii şi s-a deschis deja 
navigația vapoarelor cu aburi pe Dunăre prin care comerțul nostru 
primește o viaţă nouă. Prin vânzările de cereale, care sunt acum 
mai însemnate ca niciodată, vin bani în ţară, care au lipsit cu totul 
iarna asta în pofida recoltei bune de anul trecut. Am avut o 
evidentă criză monetară care nu a fost gravă în măsura în care 
schimbul şi mărfurile erau la îndemână. Dar nu vreau să te 
plictisesc cu aceste lucruri care ţin de un raport consular. 


30. București 22 martie/3 aprilie 1881, 
către Maria de Flandra 
VB 444 


Scumpă Maria! 

Printre cele dintâi scrisori și telegrame de felicitare au fost 
depeșele regelui, cumnatul tău și scumpa ta scrisoare, care m-a 
bucurat în mod special. Cu această ocazie Belgia a arătat un 
empressement care a fost onorat și primit cu recunoștință în toată 
țara. Guvernul vostru a fost cel dintâi care a recunoscut tânărul 
regat și notificarea a fost salutată în Camere cu un „Ura!“ tunător 
pentru țara voastră. 

Te rog să mulțumești cumnatului tău încă o dată în numele 
meu în modul cel mai cordial. 

Proclamarea a venit atât de repede încât eu însumi am fost 
surprins. Ti-am scris de curând, scrisoare pe care să sperăm că 
ai primit-o, că eu insistam pentru 10/22 mai, după aceea m-am 
lăsat convins pentru ca proclamarea regatului să aibă loc de ziua 
mea de naștere [8/20 aprilie] şi am cedat până la urmă ca să aibă 


1. ibidem 

loc zilele acestea [14/26 martie]. Dar Camerele n-au mai vrut să 
audă de nici o amânare şi au declarat miniștrilor că vor rezolva 
chestiunea malgre eux. S-a hotărât [pentru] o acţiune rapidă 
fiindcă erau intrigi în joc care ar fi amânat pentru câtva timp 
această importantă hotărâre și astfel ar fi compromis-o probabil. 

Unanimitatea a încoronat opera și entuziasmul de nedescris 
al întregii ţări, al tuturor claselor şi partidelor, a consfințit actul 
naţional și a determinat astfel o prezentare plină de simpatie din 
partea întregii prese europene. Ovaţiile durează deja de o 
săptămână și s-au constituit într-o măreaţă manifestaţie. Toate 
coloniile străine [din România] se unesc cu națiunea română în 
manifestări de bucurie. Germanii şi ungurii de aici sunt extrem 
de entuziasmați și aceste sentimente îşi află un amplu răsunet 
în toată Ungaria, ceea ce pentru noi este în mod deosebit prețios. 
Vei găsi probabil în ziarele maghiare cuvântarea mea adresată 
coloniei maghiare de aici, care numără 20.000 de suflete. Din 
Germania, ca din toate ţările vin șuvoaie de depeșe, adrese și 
scrisori. Toţi se bucură cu noi şi, ceea ce mă bucură, toţi ne 
favorizează. După lupte grele am obţinut un rezultat măreț, am 
împlinit un act cu semnificaţie în istoria universală. Noblesse 
oblige! Acum trebuie să lucrăm cu o mai mare seriozitate şi 
reînnoită energie căci ochii lumii sunt ațintiţi asupra noastră, se 
așteaptă mult de la noi. Pentru mine este o mare onoare dar 
răspunderea și povara încă şi mai mari. 

Astăzi nu pot să-ţi scriu decât aceste rânduri în fugă căci 
timpul nostru este ocupat de numeroasele primiri care nu vor să 
se mai termine și în plus am de răspuns la sute de depeşe care 
ne vin din toate părţile. 


31. București 11/23 aprilie 1881 
către Fritz von Hohenzollern 
VD 931 


Dragă Fritz! 

Sunt atât de copleșit de treburi că nu am putut să-ți scriu 
mai devreme. Împreună cu aceste rânduri îţi trimit și scrisoarea 
de mulțumire pentru felicitările cordiale primite de la fostul meu 
regiment care m-au bucurat nespus. De urările tale eram convins 
dinainte și îți mulţumesc din toată inima ție și scumpei tale Luisa. 

Nu m-am îndoit nici o clipă că veți saluta cu drag și bucurie un 
eveniment care contribuie la mândria şi onoarea casei noastre 
[proclamarea și încoronarea lui ca rege al României]. Şi bătrânul 
şi nobilul împărat [Wilhelm I] este însufleţit de aceleași sentimente 
care a înțeles să onoreze acest act de la înălțimea poziţiei sale și 
să-l judece cu firească bunăvoință. Într-o telegramă foarte cordială 
și în scrisoarea sa a dat cea mai călduroasă expresie acestor 
sentimente care a înțeles să onoreze acest act de la înălțimea 
poziţiei sale şi să-l judece cu firească bunăvoință. Într-o telegramă 
foarte cordială și în scrisoarea sa a dat cea mai călduroasă expresie 
acestor sentimente (spunând despre fapta mea): digne d'âtre imitte. 
De ziua mea am primit o telegramă prietenească de la Wilhelm 
de Prusia, singurul semn de viaţă din aceste cercuri. M-am bucurat 
nespus de manifestările de simpatie din partea armatei prusiene 
din care am văzut cât de mult sunt simpatizat. Şi din Austria- 
Ungaria am primit multe felicitări. 

La 10/22 mai va avea loc sărbătoarea oficială a proclamării 
regatului la care va fi reprezentată toată ţara şi întreaga armată. 
Este o sărbătoare măreaţă care va face epocă în istoria României 
așa încât doresc enorm prezenţa fraţilor mei. I-am scris deja lui 
Leopold ca să-l invit împreună cu cei doi fii ai săi [Ferdinand și 
Carlo] şi îţi adresez şi ţie aceeaşi rugăminte. Sunt convins că nu 
vei regreta să fi de faţă în ziua onorării fratelui tău, când va fi 
omagiat de poporul lui recunoscător. Va fi o amintire care va 
rămâne pentru toată viața. Ca nerăbdare aştept răspunsul tău 
care sper că va fi afirmativ. 

Furtuna de ovaţii și telegrame continuă mereu, este de 
nedescris bucuria întregii ţări și care va atinge punctul culminant 
la 10/22 mai. Am refuzat încoronarea dorită de toată lumea de 
aici. Probabil că îmi va fi oferită o coroană de oțel cizelat realizată 
dintr-un tun capturat la Plevna. Ideea este nouă şi frumoasă (între 
noi fie vorba eu am sugerat-o, dar ea trebuie să pornească din 
partea ţării). 

Am avut o mică criză ministerială din cauza retragerii extra- 
ordinarului Ion Brătianu care este foarte suferind şi trebuie să 
se bucure de liniște. Deoarece eu nu vreau nici o schimbare de 
sistem [guvern] l-am numit imediat pe fratele său (Dimitrie) de 
la postul său din Constantinopol. Tu îl cunoşti foarte bine. El va 
conduce mai departe afacerile statului. Conservatorii de aici sunt 

momentan incapabili și prea slabi ca să preia guvernarea și din 
punctul meu de vedere cu idei prea înguste. De când a fost 
împotriva (subl. C.I.) războiului au pierdut enorm în ochii mei. 

Ultimele evenimente însoţite de numeroase primiri ne-au 
obosit peste măsură așa încât săptămâna viitoare vrem să ne 
ducem la Sinaia pentru vreo 10-12 zile ca să ne odihnim acolo şi 
să adunăm forţe noi pentru sărbătoarea din luna mai. Mai ales 
Elisabeta este foarte obosită și numai aerul tare al munților poate 
să o consolideze. Construcţia castelului nostru este în plină 
desfășurare se lucrează deja la interioare care deja anul acesta 
urmează să fie terminate în mare parte. 


Rămâi cu bine... 
Carl 


32. Sinaia 29 aprilie/11 mai 1881, 
către Karl Anton von Hohenzollern 
VD 1954 


Iubite tată! 

In ziua în care am părăsit Bucureştiul pentru a ne bucura 
aici de puţină liniște am primit scumpa ta scrisoare! cu anexele 
pe care aproape neschimbate şi cu tablouri le-am trimis regi- 
mentului meu. 

Astăzi îţi trimit mulțumirile mele din inimă și îţi exprim 
profunda mea bucurie pentru frumoasa festivitate pe care tu, 
scumpe tată, ai organizat-o de ziua mea la Sigmaringen. Sunt plin 
de justificată mândrie că faţă de strămoşii noştri te-ai gândit la 
odrasla Hohenzollernilor de la Dunărea de Jos care astăzi ocupă 
un mic loc în istoria casei noastre. Dumnezeu să mă ajute în 
continuare și să apere poporul meu. Am ferma încredere că se mai 
pot face încă multe lucruri, care vor contribui la onoarea vechiului 
nostru neam. 

Gândurile pe care tu le-ai scris despre încoronare şi mirun- 
gere îmi erau rostite din suflet și eu am combătut dinainte toate 
aceste ceremonii. În mod surprinzător am întâlnit aici o anume 
rezistenţă chiar în cercurile liberale. Se porneşte de la această 

premisă și se consideră chiar necesar să se arate poporului 
regalitatea în formă concretă, ceea ce ne-a condus până la urmă 
la un compromis. Festivitatea de la 10/22 mai se numește 
sărbătoarea încoronării și coroanele figurează ca simboluri. După 
ce au fost sfinţite de către mitropoliți în biserică în prezența 
noastră şi ne-am întors la Palat, acestea vor fi aduse solemn de 
către Sinod, Camere și așa mai departe și vor fi înmânate în sala 
tronului unde apoi au loc omagiile. Vor să confere festivităţii cea 
mai mare strălucire şi nu se precupețește nici o cheltuială. Am 
refuzat cadouri, dar am declarat necesară construirea unui palat. 
Se va promulga o lege care autorizează guvernul să construiască 
edificiile statului cu anuităţi;s-a constituit deja o societate de 
construcții pentru acest scop. Finanţele noastre sunt aşa de stră- 
lucitoare, că este un moment foarte favorabil pentru mari între- 
prinderi. Pentru întărirea materialului nostru de război vor fi puse 
la dispoziţie anul acesta încă șase milioane care sunt luate din 
excedente. Sturdza se poate felicita căci intră în posesia unei 
moșteniri bune. Il aştept astăzi sau mâine şi mă bucur că ne va 
aduce vești de la voi, scumpi părinţi. 

Pe cât de neplăcută a fost criza ministerială pe atât de repede 
şi fericit a fost ea rezolvatăl. 

Direcţia rămâne aceeași, dar din nefericire lui D[umitru] 
Brătianu îi lipseşte energia, care este suplinită prin cea a lui 
[Eugeniu] Stătescu, om format la școala lui Ion C. Brătianu. 
Retragerea acestuia din urmă a fost o lecţie pe care a vrut să o 
dea partidului său ce nu-l mai asculta. Remediul a fost salutar 
și astăzi influenţa sa este mai mare ca înainte: actuala sesiune 
a Camerelor o va dovedi. [...] 

In Bulgaria lucrurile merg foarte prost. Am fost deja pregătit 
de către generalul Erenroth [ministru de război venit să-l felicite 
pe Carol I cu ocazia încoronării] de întorsătura gravă pe care au 


1. Vezi Mamina & Bulei, p. 51 

2. 32 vezi Memoriile, vol. IV, p. 391: Veștile din Bulgaria sunt ne- 
liniștitoare: Principele Alexandru care s-a întors de 14 zile la Sofia [fusese 
la funeraliile }arului Alexandru II] ameninţă cu abdicarea. Dânsul a cerut 
demisia Ministerului [Petko Karavelov demisionat la 27 aprilie/9 mai] 
de până acum și a însărcinat pe generalul rus Ernroth Kazimir Gustavici 
cu formarea Cabinetului. Într-o proclamaţie pe care a dat-o el, zice că 

luat-o evenimentele?. Proclamaţia principelui [Alexandru 
Battenberg] este neînţeleaptă și neinspirată. Prin Leopold [care 
venea cu fiii săi de la încoronarea de la 10/22 mai] vei afla mai 
multe lucruri interesante pe care nu le pot încredința hârtiei 
precum și despre Rusia. (Nota 2) 


33. Cotroceni 29 mai /10 iunie 1881, 
către Karl Anton von Hohenzollern 
VD 1953 (sic!) 


Scumpe tată! 

Am lăsat în urmă un timp agitat care reprezintă încheierea 
unei întregi perioade de domnie. Entuziasmul festivităților s-a 
stins, a început din nou o muncă îndârjită şi se profilează ceasuri 
de îngrijorare. [...] 

Fii lui Leopold au avut un mare succes şi șederea lor aici 
le-a folosit și lor și mie. Tara îi privește ca aparținând ei și își vede 
viitorul asigurat. In inimile nepoților mei s-a trezit acum interesul 
pentru România care va trebui cultivat. Succesiunea nu a rămas 
literă moartă și constituie astăzi un factor esenţial pentru dezvol- 
tarea ulterioară a ţării căreia categoric îi este menit un viitor 
măreț. 

Norocul ne-a favorizat în ultima vreme în toate privințele 
ceea ce a făcut probabil ca Parlamentul nostru să devină peste 
măsură de îndrăzneț. Până la festivități s-a dedicat liniştit muncii 
şi a votat tot ce i s-a cerut. Acum face viața îngrozitor de grea 
miniştrilor şi compromite bunele noastre relații cu Austria. Doar 
intervențiilor energice ale lui D[umitru] Brătianu se datorează 
faptul că nu s-a ajuns la un vot fatal în chestiunea Dunării, care 
este acum arzătoare!. Problema reglementării cu Berlinul a 
chestiunii căilor ferate este din nou pe tapet şi ne constrânge din 
nefericire să ținem Camerele din scurt deoarece acestea sunt prea 
puțin dispuse să accepte o nouă convenție. Bleichroder, inventează 


încrederea ce și-a pus-o în naţiune a fost amăgită. Bulgaria e discreditată 
în afară și dezorganizată înăuntru. Depinde de Adunarea Naţională pe 
care a convocat-o dacă trebuie să-și depună Coroana. Ar abdica cu mare 
părere de rău. 

1 Bacalbaşa, vol. II, op. cit., nota 41, p. 118. 

tot felul de dificultăţi ca să o facă inacceptabilă, ceea ce i-a şi reușit. 
Ion C. Brătianu şi-a dat demisia ca senator deoarece s-au ridicat 
voci chiar din sânul partidului său care i-au reproșat că a făcut 
concesii prea mari în chestiunea Dunării. Acum lucrurile sunt de 
așa natură că nici un guvern nu va fi aici suficient de puternic 
pentru a consimțţi la pretenţiile austriace. Doar un moratoriu în 
chestiunea Dunării mai poate clarifica situaţia. Noi pregătim 
cabinetele [străine] în acest sens. 

Complicaţiile bulgare vin într-un moment foarte nepotrivit 
și ne solicită toată atenţia; nu se poate estima cine va ieşi 
învingător acolo. Orice victorie va fi însă o înfrângere ale cărei 
urmări se vor vedea mai târziu. Spunem că pe moment furtuna 
va trece și totul să rămână în liniște. 

Festivităţile au decurs strălucitor și fără probleme. 
Participarea din ţară și din străinătate a fost extraordinar de mare. 


34. Sinaia 11/23 iulie 1881, 
către Karl Anton von Hohenzollern 
VD 1955 


Scumpe tată! 

Au trecut multe săptămâni de la ultima mea scrisoare pe 
care cu siguranţă ai primit-o și în care am încercat să-ţi schițez 
o imagine fidelă a situaţiei politice. De mult nu am mai fost atât 
de aprig preocupat ca în aceste ultime două luni care reprezintă 
un punct de cotitură în politica noastră internă. Mai puternic ca 
înainte I.C. Brătianu a preluat conducerea afacerilor de stat [la 
9/21 iunie 1881] și în scurtă vreme a adus problemele într-o direcție 
mai bună. Numeroase greutăţi au fost înlăturate, multe probleme 
au fost rezolvate. Problema Dunării nu poate şi nici nu trebuie 
rezolvată de vreun om de stat român așa cum doresc austriecii şi 
nici eu nu-mi voi oferi serviciile în acest sens. Asta se știe și la 
Viena și la Berlin. 

Afacerea căilor ferate este pe cale să fie rezolvată definitiv 
în cel mai bun mod. Bancherii [din Berlin] au acceptat acordul 
propus de noi astfel încât sperăm să aibă loc în curând mutarea 
sediului și lichidarea prin care nefericita afacere își va găsi sfârșitul 
pentru totdeauna. Situaţia noastră financiară este una aşa de 
strălucită că astăzi fiecare este dispus să intre în relaţii de afaceri 

cu noi. Hârtiile românești [de valoare] sunt căutate pe toate pieţele 
europene şi din toate părțile primim oferte pentru crearea de 
societăți financiare. De curând și-au început activitatea Creditul 
mobiliar, o bancă agricolă și o societate de construcţii care va 
construi Palatul [regal] și altele. Toate acestea sunt progrese reale 
care, după succesele militare și politice, vor asigura României o 
poziţie însemnată în Orient. Există și mici mizerii dar peste care 
trebuie să trecem repede pentru a ne îndrepta neabătuţi către ţel. 
Din fericire liniștea şi pacea sunt asigurate pentru o vreme așa 
că ne putem ocupa de organizarea internă a ţării. 

Administraţia [locală] a fost până acum partea noastră slabă; 
sper că în mâna energică a lui [C.A.] Rosetti [ministrul de interne] 
aceasta va câştiga considerabil. Partidul Conservator este ame- 
ninţat cu dizolvarea, cele mai bune elemente s-au oferit guver- 
nului, fanaticii părăsesc ţara sau se retrag bombănind la moșiile 
lor renunțând la luptă. 

Nu mai târziu de anul viitor am putea să ne mutăm la Sinaia 
[...] Brătianu a fost acum două zile aici și este foarte încântat de 
Castel qui ombrage ă la residence, de aceea ar trebui accelerate 
lucrările la Palatul din Capitală. 

Astăzi avem vizita contelui și a contesei Wesdehlen [ministru 
plenipotenţiar german] şi a contelui Tornielli [italian] cu colonelul 
italian Lanza, care trebuie să studieze armata română. Mâine 
sosește ministrul plenipotenţiar brazilian de la Viena ca să mă 
felicite pentru proclamarea Regatului. (Vezi Memoriile, vol. IV, 
p. 377, VD 1955.) 


35. Sinaia 23 august /4 septembrie 1881, 
către Karl Anton von Hohenzollern 
VD 1956 


Scrisoare de felicitare pentru Karl Anton cu ocazia împlinirii 
vârstei de 70 de ani [în text 71]. 

[...] Sezonul de anul acesta a fost aici extrem de însufleţit 
și interesant, vizitele au năvălit din toate părțile și mereu ne-au 
adus ceva nou. 


1. 8. III 1823 — 18 II 1890 fost ministru de externe 1871-1879, fost 
prim ministru maghiar 1867-1871 

Prezenţa vreme de trei zile a lui Andrassy! la Sinaia care a 
alarmat presa europeană a fost categoric cel mai proeminent 
moment al șederii noastre de vară și a încurcat serios calculele 
scribilor de ziare maghiare amatori de scandaluri. Instigările care 
au venit de dincolo de Carpaţi au iritat într-un mod îngrijorător 
opinia publică de aici cu atât mai mult cu cât totul se bazează doar 
pe pure născociri. Şederea cu Andrassy a fost plăcută și extrem 
de interesantă şi timpul a trecut mult prea repede. A avut loc un 
schimb de păreri care a mulțumit ambele părți. Tema principală 
a fost tratatul de la Berlin şi situaţia din Rusia. In problema 
Dunării ne-am menţinut ferme punctele de vedere proprii. Nu este 
vorba de o misiune politică; oaspetele nostru care este un prieten 
sincer al României, și-a exprimat imediat după retragere dorința 
de a veni aici, dorinţa pe care a repetat-o în această primăvară! 

I-am răspuns că vizita sa ne-ar fi mereu binevenită. Andrassy 
a plecat de aici la împăratul Austriei în Ungaria, ca să asiste la 
manevre. S-a dorit mult prezenţa mea acolo, la fel şi [la manevrele] 
din Prusia, ceea ce este foarte măgulitor pentru mine. 

Ieri am fost la trupele mele din tabăra de la Cocorești unde 
pot ajunge de aici cu trenul în 5/4 ore. Au avut loc mari manevre 
pe care eu le-am condus şi care au decurs mulțumitor. Recolta din 
nefericire este aşa de slabă că la manevre mai mari trebuie să 
renunțăm. Grâul s-a pierdut din cauza prea multor ploi, iar 
porumbul de prea multă uscăciune. Arşiţa care a durat doar trei 
săptămâni a fost așa de îngrozitoare că a uscat totul, chiar şi viile 
au suferit. 


36. Sinaia 10/22 septembrie 1881, 
către Karl Anton von Hohenzollern 
VD 1957 


[Se referă la vizita mamei lui Carol I Josefine von 
Hohenzollern n. von Baden (1813-1900) care se afla deja de 8 zile 
la Sinaia.] 

[...] Singura umbră în frumoasa noastră ședere aici este 
absenţa ta şi gândul că tu nu poţi cunoaște căminul nostru este 
o durere profundă pe care ţara întreagă o resimte împreună cu 


1. Vezi Memoriile..., vol. IV, p. 327 

noi. Dacă România i-ar putea reda sănătatea, capacitatea de a 
merge! Această idee mă preocupa serios acum şi pentru mine ar 
fi cea mai strălucitoare răsplată pentru toate trudele și grijile mele. 

La o jumătate de oră distanţă de Brăila este un lac sărat 
care ar putea fi botezat lacul minunilor; băile acolo au dat rezultate 
incredibile: reumatismul articular etc. au fost complet vindecate. 
Consulul rus din Brăila a fost 15 ani paralizat și nici un doctor 
ȘI nici o cură nu l-au putut ajuta. Doi ani a avut el nevoie de băile 
de acolo și acuma bătrânul de 65 de ani se plimbă sprijinit într-un 
baston. Mă voi informa exact despre apă şi despre succesul 
diferitelor cure de tratament. 

Şederea mamei este favorizată de vreme frumoasă și zilnic 
facem plimbări. Dar obiectivul principal este Castelul care este 
aproape terminat pe dinafară şi îi place foarte mult. Pentru ame- 
najările interioare au fost deja făcute toate comenzile şi acum 
discutăm cu prof. Zettler din München vitraliile în stil medieval 
care vor fi instalate; să sperăm că cele patru tablouri ale stră- 
moşilor le voi primi înainte de sfârşitul anului căci ele trebuiesc 
încrustate în perete. 

I.C. Brătianu a fost deja de două ori aici de la întoarcerea 
sa din străinătate şi este fericit de vizita scumpei mele mame. 
Discutăm cu el despre învățământul în limba română pentru 
nepoții mei care trebuie să înceapă în iarna aceasta. Am găsit un 
profesor care îndeplineşte toate condiţiile. Am avut în vedere ca 
să nu fie supus vreunei influenţe politice să stea departe de toate 
intrigile și prin educația, viața şi relaţiile sale să fie impecabil. 
Este domnul [Dimitrie] Gusti de la Iași unde el a fost profesor şi 
primar, ulterior ministrul Cultelor. El nu aparţine nici unui partid, 
în problemele politice ascultă numai de mine, este filantrop, mare 
patriot; un om plăcut și liniștit de vreo 58 de ani [în realitate 63 
de ani] simplu şi sans pretentions. Nu știu dacă va accepta postul; 
înainte de a-l propune aș vrea să știu condiţiile care i se vor oferi 
la Dusseldorf. In orice caz locuinţă gratuită la Jagerhof, masă etc., 
tratament respectuos din partea educatorilor. Aştept cât mai 
curând părerile și propunerile tale şi ale lui Leopold. 

Peste zece zile ne gândim să ne ducem cu mama la Cotroceni 
ca să cunoască Bucureștiul; este așteptată acolo cu mare nerăbdare. 

87. Cotroceni 2/14 octombrie 1881 către Maria de Flandra 
VB 446 


[...] Din nefericire ora despărțirii [a plecării mamei] se 
apropie... Luni de dimineață vom părăsi Bucureștiul şi o vom însoți 
pe mama până la Vârciorova unde vom sosi la ora 7 seara. 
Călătoria spre Pesta și Viena va avea loc imediat. Elisabeta şi cu 
mine vom rămâne peste noapte la Turnu Severin apoi o ședere 
de două zile la Craiova şi joi ne întoarcem aici pentru ca după puţin 
timp să ne ducem în Moldova. 

Vremea s-a făcut din nou frumoasă și astăzi este o adevărată 
zi de primăvară pe care o voi folosi pentru a-i arăta mamei lucrările 
de canalizare ale Dâmboviţei! precum şi o parte a Capitalei. Se 
interesează enorm pentru toate, vrea să vadă totul, să cunoască 
fiecare detaliu şi adesea sunt uluit cât de bine se orientează și 
cât de multe lucruri își amintește. 

Cotrocenii și palatul îi plac foarte mult și consideră potri- 
vite amenajările noastre. Dar suferim de lipsă de spaţiu și confort 
care se simte într-adevăr la vizite și festivități. Am cerut ca la 
primăvară să se construiască o aripă nouă la vechiul Palat, 
deoarece noul Palat va fi gata abia peste cinci ani. 

În fiecare zi avem un mare număr de audienţe, fiecare se 
grăbeşte să fie prezentat și fireşte toți sunt încântați de mama. 
La masă invităm însă puţine persoane căci ar fi prea obositor. 
Duminică sunt cursele la care vom apărea. Este o bună ocazie să 
vezi toată înalta societate care este numeroasă și strălucitoare. 


38. Cotroceni 14/26 noiembrie 1881, 
către Karl Anton von Hohenzollern 
VD 1958 


[...] Pe cât de paşnic se arată orizontul politicii externe pe 
atât de tulburi sunt problemele de politică internă ale Imperiului 
German care se îndreaptă spre o perioadă de lupte grele dacă nu 
se hotărăşte să-şi subordoneze considerentele personale unei 
concepții obiective. O stranie coincidenţă face ca Germania și 


1. Vezi Bacalbașa, op. cit., p. 76-79 şi nota 26, p. 84. 

Franţa să se confrunte simultan cu o criză care va constitui punctul 
de cotitură al dezvoltării lor politice ulterioare. Fiecărei ţări îi 
atârnă de gât momentan probleme de cea mai gravă natură. Rusia 
stă în vârf [din acest punct de vedere] situația ei internă este 
într-adevăr amenințătoare și situația nehotărâtului ei împărat 
[țarul Alexandru al III-lea — 1881-1894] este jalnică. Anglia este 
cu totul absorbită de greutățile din Irlanda și foarte îngrijorată 
din cauza Egiptului!. În Austria și Italia nu lipsesc luptele de tot 
felul. Cele trei state balcanice [Grecia, Serbia și Bulgaria] nu pot 
să-și mai găsească echilibrul şi din această cauză poziția suve- 
ranilor lor este ameninţată. 

Doar România se luptă cu greutăţi trecătoare ce nu o 
împiedică în dezvoltarea ei liniștită. Chestiunea Dunării este mai 
mult un mijloc de agitaţie internă decât un obstacol de netrecut, 
care cu puţină bunăvoință din partea celor două părţi trebuie 
depășit. Mesajul tronului desemnează drumul pe care se poate 
face concilierea, el va surprinde probabil Europa din cauza 
libertății de limbaj, dar va deschide mulţi ochi care vor ajunge să 
înțeleagă faptul că rezistența României a fost mai mult decât 
justificată. Noi acceptăm orice control la Dunărea de Jos, nu ne-a 
venit niciodată în gând să punem cel mai mic obstacol în calea 
navigaţiei fluviale austriace, dar cerem cu insistenţă ca să nu fie 
restrâns sau păgubit în nici un fel comerțul nostru. La Viena am 
devenit deja mai concilianți și există dorinţa de a trata direct cu 
noi. În ce măsură schimbarea ministerială de acolo [fusese schim- 
bat Haymerle cu Kalnoky] va duce la o modificare de atitudine 
în chestiunea Dunării nu se poate ști încă. In orice caz guvernul 
Gambetta [14 noiembrie 1881 — 26 ianuarie 1882] ne-a devenit 
favorabil, reprezentantul său, Barrere, în Comisia Europeană [a 
Dunării] este omul lui de încredere. Şedinţele acesteia vor fi 
amânate pe mai târziu deoarece din diferitele propuneri nici una 
nu a putut obține unanimitatea. 

Ca urmare a Mesajului Tronului credem că vor avea loc noi 
tratative şi anume Austria ar trebui să renunțe la opoziţia ei 
deoarece este interesul ei precum și al nostru să rămână în cea 
mai bună înțelegere cu România. Din nefericire există deja o stare 


1. Agitaţiile antieuropene ale lui Arabi Pașa. 

de spirit agitată împotriva statului vecin care i-a cuprins chiar și 
pe oamenii cei mai liniștiți. (Nota 6) 

Presa de aici a contribuit la aceasta într-un mod iresponsabil. 
L'Independance roumaine, care este din plin aprovizionată cu banii 
rusești, bani care sunt luaţi din indemnizaţiile de război ce ar 
trebui să ni se plătească nouă şi cu care nu se vrea să ajungem 
la nici o înțelegere, ca să se împiedice orice aranjament. Opoziția 
provoacă şi acuză guvernul a cărui presă, ca să se apere, se abate 
de la drumul cel drept şi nu păstrează reticenţa care se cuvine. 

Ca o slabă scuză se poate spune că presa maghiară, fără să 
o excludem pe cea guvernamentală, nu se lasă cu nimic mai prejos 
faţă de a noastră. Obrăznicia ziarelor maghiare depăşeşte orice 
imaginaţie, pretinde că ar trebui să se întrebuinţeze împotriva 
României aceleași procedee ca împotriva Serbiei la vremea 
respectivă, care au avut un efect atât de salutar (?) Influenţa 
Austro-Ungariei în Serbia este la fel de mare ca şi ura împotriva 
acesteia. Şi acolo problema se va sfârşi rău. 

Politica austriacă se străduiește să exercite în Peninsula 
Balcanică aceeași influenţă ca pe vremuri în Italia şi cum 
vremurile s-au schimbat şi din fericire interesele poporului stau 
deasupra intereselor dinastice în locul politicii de familie a apărut 
politica economică şi comercială, pe baza căreia se operează pe 
neobservate şi cu multă abilitate. Dacă Serbia vrea să joace rolul 
ducatului de Parma sau Modena, România nu va vrea niciodată 
să calce pe urmele regatului Neapolului şi dacă ar încerca ar putea 
deveni ușor un Piemont]. Pe această temă aș mai putea să-ți scriu 
multe, dar m-ar duce prea departe. Dar fapt este că astăzi lumea 
se teme mai mult de Austria decât de Rusia. 

Aleco Pașa? care-și îndreaptă privirile mai mult spre Viena 
decât spre Stambul a spus unei persoane pe care eu am trimis-o 


1. Carol I se referă la rolul jucat de Piemont în unificarea Italiei, sau 
a peninsulei italiene vrând să spună că România ar putea să joace acelaşi 
rol în unificarea peninsulei Balcanice, dar nu era cazul să dorească acest 
lucru situaţia fiind cu totul alta. 

2. Aleco Pașa principele fanariot Alexandru Vogoride primul guver- 
nator al Rumeliei care la 15/27 mai 1879 intrase în Filipopol “Mare 
proprietar de moșii în Moldova și fost ambasador turc la Viena” 
(Memoriile, vol. IV, p. 237). 

la el: „nous sommes tous condamnés a devenir autrichiens., și 
turcii sunt plini de cea mai mare neîncredere. 


16/28 [noiembrie 1881]. 

Mi-am întrerupt scrisoarea. leri am deschis Camerele. 
Mesajul Tronului pe care l-am prezentat aici a găsit o călduroasă 
primire. Alegerea de preşedinţi va face greutăţi de data aceasta. 
Dumitru Brătianu care de la retragerea sa este profund jignit (vine 
adesea la mine și suntem cei mai buni prieteni) va fi propus drept 
candidat al guvernului! însă majoritatea [parlamentar] îl cere pe 
Rosetti; dar trebuie ca acesta să rămână ministru de interne, 
deoarece trebuiesc impuse multe măsuri împotriva evreilor ceea 
ce este mai ușor pentru el ca prieten al evreilor decât pentru 
alteineva?. [Rosetti va rămâne ministru de interne până la 24/5 
ianuarie 1882 când această funcţie va fi preluată de Ion C. 
Brătianu personal]. Senatul va alege pe Dimitrie Ghica care este 
mereu loial şi sprijină sincer guvernul deși nu este tovarășul lor 
de idei. Şi Vasile Boerescu și probabil Mihail Kogălniceanu, care 
a devenit mai raţional în chestiunea Dunării, vor rămâne adepți 
ai guvernului. Aşa numiții conservatori din păcate nu mai există 
ca partid. Ei încearcă să se formeze și să se reformeze, dar până 
acum fără succes. 

[...] In decembrie ne mutăm în Capitală pentru că abia atunci 
vor fi terminate modificările de construcţie ale Palatului din 
București. 


1. Va fi ales la 16/28 noiembrie 1881 cu 62 voturi pentru, din 69. 

2. Carol I se referă la proiectul de condiţionare a șederii străinilor 
în România, un fel de concesie la presiunile conservatoare /Apostol Stan, 
op. cit., p. 136 şi urm./. La 3/15 aprilie 1881 Ion C. Brătianu a susţinut 
legea arătând că România ajunsese „receptacolul tuturor vagabonzilor 
din Ruropa“. Situaţia se datora faptului că devenise un leagăn al libertăţii 
unde străinii găseau o țară „mănoasă“ putând să trăiască cu „puţin“. Mulţi 
din refugiații politici, după ce obțineau ospitalitate în loc de recunoștință 
„îşi bat joc de noi”. Era prin urmare nevoie de o lege asupra străinilor 
după modelul Franţei și Belgiei. 

39. București 18/30 decembrie 1881 către Maria de Flandra 
VB 447 


[...] Din ziare, care din nefericire o lună întreagă s-au ocupat 
peste măsură de România, ai putut să auzi multe, probabil prea 
multe vești de la Dunărea de Jos și îţi este greu să deosebeşti 
adevărul de minciună în zăpăceala rapoartelor jurnalistice. Acum 
când conflictul s-a aplanat în mod fericit se poate oricine convinge 
că toată problema nu a fost atât de gravă pe cât părea. Într-adevăr, 
presa românească, dar și presa maghiară, care este de o neruşinare 
nemaiauzită, poartă cea mai mare parte a vinei în acest conflict 
care ar fi putut fi aplanat încă din primele zile. Intrigile rusești 
au jucat şi ele un rol important. 

Ne bucurăm din inimă că am reuşit să rezolvăm această 
afacere supărătoare într-un mod demn şi a putut fi restabilită cea 
mai bună înţelegere cu cabinetul din Viena. Numeroasele relaţii 
pe care le au cele două state unul cu celălalt impun să trăim în 
pace şi înțelegere. Această necesitate se simte la Viena la fel de 
puternic ca şi aici, dar din nefericire nu și la Pesta, ceea ce este 
o mare greşală politică [...] 


40. Bucureşti 25 decembrie 1881/6 ianuarie 1882, 
către Karl Anton von Hohenzollern 
VD 1959 


După ce s-a restabilit liniștea și pacea îmi este mai uşor să-ți 
trimit din nou un raport amănunțit. La 15/27 noiembrie am deschis 
Camerele cu faimosul Mesaj al Tronului care la Viena a produs 
o impresie mult mai profundă decât ne-am fi așteptat aici şi care 
din nefericire a oferit presei europene un material foarte dorit ca 
să-şi umple șpalturile. Exact la 15/27 decembrie a fost aplanat 
conflictul și incidentul a fost înlăturat spre satisfacția generală. 
Nici atunci nu ne-am amăgit cu iluzia că limbajul energic al 
mesajului Camerelor nu va stârni cel puţin uluirea guvernului 
de la Viena și că vom fi poftiţi să dăm o explicaţie pentru care 
eram pregătiţi şi am fi dat-o cu cea mai mare plăcere. Aici trebuia 
să se explice motivul şi cauza pentru care chestiunea Dunării a 
fost aşa de amănunţit tratată în Mesajul Tronului. Nu ne-a fost 
dat prilejul pentru așa ceva. Ziarul oficial pentru străinătate a 

publicat, după aducerea la cunoştinţă a mesajului, un articol foarte 
moderat în care, într-adevăr, nefericitul cuvânt „pretext“ era 
subliniat. Presa vieneză și mai ales cea maghiară au pornit atunci 
o campanie împotriva României care tintea mult peste țelul propus; 
pretindeau că guvernul austriac trebuie să ceară satisfacţie deplină 
[de la România] și aceasta trebuie obținută prin orice mijloace. 
Ziarele din Pesta m-au atacat personal în modul cel mai jignitor 
și au pretins demisia guvernului, o pretenţie căreia niciodată nu 
i-aș fi dat satisfacţie. Opinia publică a fost alarmată de țipetele 
și lătrăturile jurnalelor, iar guvernul austriac a fost silit să ia 
atitudine. Şase zile după deschiderea Camerelor contele Hoyos a 
primit printr-o telegramă deschisă înştiinţarea de a întreţine doar 
relaţii în scris cu guvernul român; oficial această decizie nu ne-a 
fost comunicată. Între timp a sosit la Viena contele Kalnoky! 
[ministrul de externe al Austro Ungariei] și i-a declarat lui 
Bălăceanu [ministru plenipotențiar, iulie 1876 — octombrie 1882] 
într-o întrevedere la 1/13 decembrie că mesajul Tronului românesc 
este pe cât de jignitor pe atât de dușmănos faţă de Austria și că 
de-ar fi pornit de la o mare putere s-ar fi răspuns prin rechemarea 
ministrului plenipotenţiar. Faţă de România cu care [Dubla] 
monarhie dorește să rămână în cea mai bună înţelegere, se 
mulțumește cu sistarea relaţiilor diplomatice, dar se așteaptă ca 
să se facă cele necesare (de faire la necesaire [în text în limba 
franceză]) pentru a înlătura neîncrederea justificată [din partea 
Austro Ungariei]. 

Bălăceanu a încercat să afle ce se înţelege prin „le necesaire“ 
Şi ce demers se aşteaptă de la noi, însă ministrul [Kalnoky] a evitat 
orice altă explicaţie, dar l-a invitat pe ministrul nostru 
plenipotenţiar să-l viziteze din nou după întoarcerea sa de la 
Budapesta unde se duce pentru trei zile şi şi-a exprimat speranța 
că guvernul român va fi luat până atunci o hotărâre. 

La 4/16 decembrie Bălăceanu a primit misiunea de a citi 
contelui Kalnoki o notă a Consiliului de Miniștri în care se exprima 


1. Kalnoky, Gustav Sigmund, conte, 29 decembrie 1832 — 13 februarie 
1898. Diplomat din 1854 la legaţiile din München, Berlin, Londra, Roma 
din 1874 la Copenhaga și din 1880 la Sankt Petersburg. Ministru de 
externe 1881-1895 a contribuit la apropierea de Germania și la reluarea 
bunelor relații cu Rusia. 

regretul pentru semnificaţia pe care cabinetul din Viena a dat-o 
Mesajului Tronului, că guvernului de aici nimic nu îi era mai puţin 
de dorit decât să jignească în vreun fel pe puternicul imperiu vecin. 
Această explicaţie nu a fost considerată suficientă. Nu trebuia să 
ne exprimăm regretul asupra semnificației ci asupra faptului [factum]. 

Bălăceanu, mare prieten al Ungariei, a constatat că detesta- 
bila atmosferă politică din capitala maghiară a avut deja o influ- 
ență nefastă asupra noului ministru care s-a arătat mai puțin 
binevoitor. Brătianu s-a hotărât atunci la cunoscutul discurs care 
a fost trunchiat de ziare şi în parte interpretat dușmănos. Textul 
oficial a ajuns două zile mai târziu la Viena după ce ziarul străin 
[L'Independance roumaine] comentase deja nefavorabil cuvintele 
lui Brătianu. Acesta îi reproşa că s-a implicat într-o discuţie în 
faţa suveranilor, ceea ce nu era cazul. Anexez aici depeşele lui 
Bălăceanu din 4/16, 8/20 și 11/23 decembrie din care se poate vedea 
cum cuvintele rostite în Cameră au fost judecate de către cercurile 
oficiale: 

1. Votre declaration a la Chambre a produit un grand et 
excellent effet. L'opinion publique en Autriche en sera pleinement 
satisfaite et J'espere que le gouvernement imperial ne se montera 
pas plus exigeant que l'opinion. 

2. L'Empereur a été tres a Leloge que Vous avez fait de sa 
maison et je tiens de boune source qu'on se serait contente ici si 
la Chambre n'avait pas rejeté lamendament Ionesco [Nicolae 
Ionescu?]. 

În amendamentul pe care l-a adus Opoziția şi care nu era 
neinspirat ar fi trebuit să se exprime în Adresa [de răspuns la 
Mesajul Tronului] regretul pentru întreruperea relațiilor diplo- 
matice cu Austria care s-a produs din vina guvernului. 

3. Des voix autorisées se sont elevées au sein du corps 
diplomatique et ailleurs pour blaimer le gouvernement autrichien 
de ne pas avoir consideré votre declaration a la Chambre comme 
une satisfaction suffisante. Jai pris moi meme la liberté de lui 
dire ce que vous avez accordé spontanément a infiniment plus de 
portée que la formalité diplomatique qu'il desire „mais l'Autriche 
et surtout la Hongrie a aussi ses ulémas que lôngouement doit 
subir“. 

La 9/21 [decembrie] contele Hoyos a avut o lungă întrevedere 
cu Brătianu în care i-a fost discutat mai mult fondul decât forma 


112 | ANUL 1882 


Mesajului Tronului; el [Hoyos] a comunicat ministrului prezident 
„Je suis appelé, pas rappelé a Vienne“ pour donner des informations 
verbales“. Guvernul său care este convins de bunele intenții ale 
cabinetului român, a dorit o declarație scrisă în care expresiile 
din Mesajul Tronului, jignitoare pentru Austria, să fie regretate. 
Aceasta trebuie să cuprindă actele prezentate delegaţiilor. For- 
ma şi conţinutul acestei declaraţii, care trebuie să fie publicată 
este în întregime lăsat [la latitudinea] guvernului român. Contele 
Hoyos, căruia i-a fost dată asigurarea că Bălăceanu. A fost însăr- 
cinat cu remiterea unei note, a comunicat apoi că baronul von 
Salzberg comme charge d'affaires îl va reprezenta aici în timpul 
scurtei sale absenţe şi trebuie să se intre cu el în relații oficiale. 

La 12/24 decembrie a pornit spre Viena cunoscuta notă care 
a fost obţinută după lungi discuţii și intervenţia mea energică. 

La 15/27 decembrie Bălăceanu a telegrafiat ministrul pre- 
zident: „Le comte Kalnoky m'a charge de vous remercier de sa part 
pour la demarche que j'ai faite au nom de mon gouvernement et 
de vous dire qul desirait sincerement retablir lamitie et la 
confiance reciprogues qui doivent exister entre les deux pays. Il 
a ajouté beaucoup de choses flatteuses et gracienses. Il retiendra 
le comte Hoyos jusqu'a la nouvelle année (s-a întors deja) pour se 
mettre au courant de certaines questions qu’il ne connait pas 
encore“. 

Cu această depeșă s-a pus capăt conflictului austro-român 
asupra căruia toată presa europeană a făcut o larmă atât de ne- 
maiauzită. Ziarul oficial străin salută fericitul rezultat printr-un 
articol extrem de simpatic în care laudă procedeul loial și 
cavaleresc al guvernului român. 

Din aceste tratative vei vedea că incidentul n-a avut carac- 
terul grav pe care presa a vrut să i-l atribuie. Din ambele părţi 
această chestiune de onoare a fost condusă direct cu multă abilitate 
şi demnitate şi fără amestecul unei alte puteri și nu a prejudiciat 
în nici un fel buna înţelegere. 

In privința asta chestiunea Dunării a rămas intactă: ambele 
părti își susțin punctul de vedere. Adaug aici o circulară care îl 
explică pe al nostru. In ceea ce privește cauza și motivul pentru 
care Mesajul Tronului a primit formularea cunoscută, acesta era 
menit mai ales să smulgă opoziţiei o primejdioasă armă care în 
țară produsese o puternică agitaţie. 

Din toate orașele dunărene am primit petiţii cu sute de 
semnături că ar trebui să apăr energic drepturile României la 
Dunăre. Opoziția a răspândit [zvonul] că eu pentru Coroana Regală 
aş fi făcut concesiuni însemnate etc. Dar rezultatul politic pe care 
guvernul voia să-l obţină constă în aceea că [dreptul de] supra- 
veghere (firește al Austriei), împotriva căruia se străduiesc toți, 
să-l facă acceptat de toată ţara. Pentru a ajunge la propoziţia 
finală: „... nous acceptons les reglements les plus severes destinés 
a garantir la liberté... nous acceptons la surveillance la plus 
rigoureuse quant a l'application de ces reglements...“ a trebuit 
intervenit energic, poate prea dur. În ceea ce privește epizootia, 
cu nefericita traducere, care l-a costat slujba pe un bun funcţionar, 
ea este o problemă foarte gravă pentru ţară. De la întâi ianuarie 
granițele noastre au fost închise pentru exportul vitelor din care 
a rezultat o pierdere de șapte milioane. 

Pe moșia mea de la Broşteni în Moldova voi avea un deficit 
anual de 11-14000 franci şi la mine creșterea vitelor este tratată 
doar ca o anexă, dar angrosiștii noştri vor fi ruinați. Austria ne 
pretinde să ne închidem graniţa cu Rusia și ne promite că vor 
proceda mai indulgent. Chestiunea va fi analizată de ambele părți, 
dar este de natură foarte delicată. 

Din fericire Camerele sunt prorogate până la 10/22 ianuarie; 
de data aceasta au fost foarte agitate și ar fi compromis rapid 
restabilirea bunelor relaţii cu Austria. 

Kogălniceanu cu marile sale talente este foarte incomod în 
opoziţie. Va reuşi în curând să grupeze în jurul său diferitele 
facțiuni şi apoi va ataca cu succes guvernul. De aceea Rosetti tre- 
buie să se retragă din guvern [aşa s-a și întâmplat la 24 ianuarie/5 
februarie 1882] pentru a-și face simțită la adevărata valoare 
influenţa sa preponderentă în Cameră, pe care el ca ministru [de 
interne] o poate mai greu exercita. Sperăm să-l câştigăm pe D.A. 
Sturdza care este de mare folos în Consiliul [de miniştri]. 

Problema evreiască trece din nou în prim plan prin 
măsurile înăsprite pe care suntem siliți să le luăm din cauza 
creşterii excesive a acestui element. Dar măsurile noastre sunt a 
Peau de roses faţă de cele ale ruşilor, la care Europa se uită cu 
respect. 

Situaţia vecinului nostru imperial de la răsărit este de o 
natură foarte gravă. Ignatiev! se afla în legătură cu comitetele 
nihiliste de la Geneva cărora a pus să li se facă tot felul de pro- 
misiuni în speranța de a linişti această țară, dar mai ales ca să 
se țină de putere pentru a-și realiza ideile sale panslaviste. Intre 
timp tronul imperial va deveni tot mai instabil şi situația tot mai 
greu de susținut. Rapoartele de la Petersburg [de la N. 
Kretzulescu], unde momentan ţarul nu se va întoarce, sună cu totul 
lipsite de speranţă. 


În Bulgaria Sandro [Alexandru Battemberg] se luptă cu cele 
mai mari greutăţi și poartă singur toată răspunderea. Mi-a scris 
nu demult că regretă că votul de la şiștov nu a ieșit împotriva lui. 

Serbia suferă de o criză, dar până acum focul încă mocnește 
sub cenușă. 

Am primit un nou ministru plenipotenţiar francez. Cred că 
baronul von Ring este o rudă a fostei doamne de onoare a răposatei 
mele bunici. De ani de zile își doreşte postul legaţiei de aici. 

[...] îti mulţumesc din toată inima pentru scumpa ta scrisoare 
pe care mi-a adus-o Kalinderu, pentru frumoasele schiţe în ulei 
care reprezintă izvoarele Dunării care la apariţia lor abia bănuiesc 
ce evenimente cutremurătoare mondiale s-au petrecut de-a lungul 
marelui curs. Nici o altă viaţă nu este așa de strâns legată de acest 
mândru fluviu precum a mea. 

Dunărea scaldă castelul care a adăpostit leagănul meu, pe 
cursul ei am întreprins periculoasa călătorie pentru a lua în 
stăpânire ţara ce m-a ales ca principe. De atunci i-am acordat cea 
mai vie atenţie, am studiat punctele pentru o trecere favorabilă; 
1872-1873 m-am ocupat de Chilia pentru a o face navigabilă și 
cu un pod ferm peste Dunăre. Apoi am trecut-o cu armata mea 
și la 12/24 decembrie [1877] am traversat-o cu cel mai mare pericol 
al vieţii printre uriaşele blocuri de gheaţă. La Calafat, Giurgiu, 


1. Ignatiev, Nikolai Pavlovici, conte, 29 /1832 — T 3. VII 1908 la St. 
Petersburg, diplomat și om politic rus. In 1860 a obţinut o graniţă 
avantajoasă pentru Rusia în teritoriul A.rmeniei; 1864-1872 ministru 
plenipotenţiar apoi ambasador la Constantinopol, 1872-1879 prin 
ministru a încheiat Pacea de la San Stefana; 1881-1882 a fost ministru 
de interne. Lider al panslavismului. 

Olteniţa și Brăila am stat în bătaia focului în repetate rânduri şi 
după toate acestea trebuie să mă lupt acum cu extrem de dificila 
chestiune a Dunării. „Noaptea pe Dunăre“ a Elisabetei și Crucea 
Dunării [decorație a războiului de independenţă de fapt „Trecerea 
Dunării] vor povesti posterităţii ce rol a jucat Dunărea în timpul 
domniei mele. Inchei această digresiune cu strofa de început şi 
de sfârşit a unei poezii a Elisabetei „Calafat“. 


41. București 28 decembrie 1881/9 ianuarie 1882, 
către Fritz von Hohenzollern 
VD 931 a 


Scumpe Fritz, 

A trecut o veșnicie de când nu ţi-am mai scris [...] Aici din 
fericire toate merg bine din nou, categoric cel mai bine dintre toate 
țările din Europa de răsărit. Chestiunea Dunării, care pentru noi 
este mult mai gravă decât vor să înţeleagă în Germania, ne va 
mai pregăti câteva greutăți dar care până la urmă vor fi depășite 
în mod fericit. 

Ne aflăm acum în mijlocul sărbătorilor ...leri seară am avut 
iluminaţie şi foc de artificii. Lumea bună își dă rendez-vous și 
doamnele se plimbă în sănii mici, priveliștea este de basm. 

La 1/13 ianuarie vom da marele bal de Anul Nou pentru care 
au fost trimise 2500 de invitaţii. Palatul este mult prea îngust şi 
mic pentru enorma societate bucureșteană care s-a dublat în zece 
ani; numai ofițeri au fost convocați 260. 

La primăvară se va construi o aripă ca o soluţie tranzitorie 
până când va fi gata Palatul. Camerele [Parlamentului] sunt cu 
totul dispuse să voteze aceasta; depinde acum numai de hotărârea 
noastră. 

Avem în vedere Cotrocenii cu marele bulevard, dar a fost 
pus în discuţie şi noul chei al Dâmboviţei care va fi foarte frumos. 

Sandro al Bulgariei nu este încântat, s-a săturat de poves- 
tea asta și ar fi bucuros să se retragă cu fruntea sus. Noi l-am 
invitat aici, dar nu are încredere să părăsească Sofia[...] Kalinderu! 


1. Kalinderu, loan, n. 28 decembrie 1840, la Bucureşti, m. 11 decem- 
brie 1913, doctor în drept la Paris magistrat la Curtea de Casaţie 
„Memoriu asupra transferării sediului societăţii acţionarilor Căilor Ferate 

se va întoarce în curând la Berlin doar pentru puţin timp. El a 
descurcat strălucitor afacerea enorm de încâlcită şi dificilă a căilor 
ferate, pentru care la Berlin trebuie să-i fie recunoscător la fel ca 
ȘI aici. 


42. Bucureşti 28 ianuarie /9 februarie 1882, 
către Karl Anton von Hohenzollern 
VD 1960 


Boala gravă a Elisabetei şi vizita prințului moştenitor de 
Monaco m-au împiedicat să scriu până acum [...] șederea prințu- 
lui îmi este extrem de binevenită în acest timp dureros. Îmi tine 
companie în timpul meselor și la plimbări, este foarte plăcut să-l 
ai în preajmă iar conversaţia lui este complexă și instructivă. 

Alaltăieri a plecat pentru şase zile în Moldova să vâneze urși. 
Sper să-l mai pot ţine pentru câtăva vreme aici căci este pe placul 
tuturor. Poimâine sosește prinţul Reuss XVIII [ambasadorul ger- 
man la Viena] în drumul său spre Constantinopol. 

Kalinderu, care este la Berlin, va avea în curând onoarea 
să-ți înmâneze ordinul coroanei mele [„Coroana României“]. Un 
raport motivat al Consiliului de miniștri care a luat iniţiativa 
înmânării acestei decoraţii, însoțește decretul scris pe pergament. 
Te rog, scumpe tată, să accepţi această decorație în amintirea 
proclamării regatului care în curând își va sărbători prima 
aniversare. 


Berlin“ f.a. Idem în limba germană) va deveni din 1884 administratorul 
Domeniilor coroanei 1881-1882 a fost comisarul guvernului la Berlin în 
momentul răscumpărării de către statul român a căilor ferate construite 
de Strovsberg; 1893 ales Membru al Academiei Române îi dăruiește averea 
transmisă lui prin testamentul lui Oteteleșanu și din venitul acestei averi 
de 3 milioane. Academia a creat internatul de la Măgurele. În octombrie 
1899 a fost la Berlin intermediarul anevoioasei contractări a unui 
împrumut de 175 milioane de bonuri de tezaur. Kalinderu Nicolae n. 1835 
— m. 1902, 16 aprilie la Ciulniţa, fratele lui Ioan K. prieten cu Gambetta 
(Ems 1868), dr. la Paris 1870, medic primar la Spitalul Eforie apoi la 
Brâncovenesc participant la războiul de independenţă, medic al reginei 
Elisabeta. Membru al Academiei, senator deputat. 

Evreul Bleichrâder! a primit din partea mea crucea de mare 
ofiţer a Stelei României, o distincţie pe care am acordat-o unor 
generali-locotenenţi ruşi care aveau „Vulturul alb“. EI [Bleichroder] 
a avut însă obrăznicia să refuze decorația şi a cerut cordonul 
[„Stelei României“]; deoarece el are depreciatul „Stanislas“ clasa 
I. Liteanu? a avut slăbiciunea să intervină în favoarea sa, după 
cum poţi vedea din biletul anexat pe care te rog să mi-l trimiți 
înapoi imediat în plic sigilat. 

Miniștrii mei au avizat favorabil o rectificare dar eu m-am 
declarat categoric împotrivă. Mi-ar place foarte mult dacă 
Bleichroder ar putea afla de la tine că eu nu aş fi absolut deloc 
dispus să-i împlinesc dorinţa și că găsesc o nerușinare să refuze 
brevetul semnat de mine. În problema mânăstirilor n-avem nevoie 
de nimeni, este o problemă internă în care marile puteri nu au 
voie să se amestece, deciziilor lor le voi opune un categoric non 
possums. 

În actuala sesiune a Camerelor se va pune în discuție 
chestiunea domeniilor Coroanei prin care lista civilă va primi o 
sporire indirectă. Las problema în întregime pe seama miniştrilor 
mei fără să exprim vreo dorință. 

Avem un frig uscat până la —9 R cu vânt din nord-est fără 
zăpadă, ceea ce este foarte rău pentru ogoare. 


48. Bucureşti 12/24 februarie 1882, 
către Fritz von Hohenzollern 
VD 981 b 


„„„ Elisabeta a căpătat această boală gravă [otită] în noap- 
tea în care a ars circul. Lumina flăcărilor era aga de intensă că 
dormitorul nostru era luminat ca ziua. Ne-am grăbit fireşte la 
fereastră unde [ne-am expus] unui curent de aer îngheţat a cărui 
urmare a fost un guturai puternic ce a provocat inflamarea. 


1. Amănunte despre Gerson Bleichroder, 22 decembrie 1822 — 18 
februarie 1893 în Carol Iancu, Evreii în România, Editura Hasefer, 
p. 175-180. 

2. Lăteanu, Iorgu Vârnav, ministru plenipotenţiar al României la 
Berlin, aprilie 1878 — 21 octombrie 1888. Li va urma Grigore Ghica iar 
de la 14 martie 1896 Alexandru Beldiman. 

Sărmanul Krembser care a avut un circ extraordinar a pierdut 
totul. Cei mai frumoși cai ai săi i-au ars. Aici s-au organizat 
subscripţii, spectacole [de binefacere] și s-au adunat 36.000 de 
franci pentru societatea sa. El s-a adresat pentru ajutor marilor 
circuri și a primit cai, şei etc. Doar bogatul Renz nu l-a învrednicit 
măcar cu un răspuns. Ai putea ocazional să-i treci asta pe sub nas. 
De obicei nu se lasă de izbeliște un coleg, mai ales la nenorocire. 

Declaraţiile lui Skobelev a făcut mare vâlvă în presa euro- 
peană. Îl cunosc foarte bine pe acest viteaz general care a luptat 
sub comanda mea la Plevna și de aceea nu dau nici o mare 
însemnătate cuvântărilor sale nechibzuite. Din cauza ultimului 
război a intrat prea mult în relaţii cu gazetarii care-l tămâiază 
într-una și îl provoacă mereu ca să-l exploateze. 

Prinţul Reuss a vrut să vină încoace dar din cauza înghe- 
țării Dunării a trebuit să renunţe la planul său. Nu știu dacă 
misiunea lor în drumul de întoarcere [de la Constantinopol] o să 
treacă pe aici. A venit primăvara [...] 


44. Bucureşti 15/27 februarie 1882, către Maria de Flandra 
VB 448 


[...] Regina [Victoria] a Angliei mi-a telegrafiat în repetate 
rânduri pentru a avea știri precise [despre boala Elisabetei]. Aici 
reproduc ultimul meu răspuns care este ca un buletin medical: 
„Les paroles affectueuses de V.M. ont apporté un instant de joie 
a ma chére malade, qui a subi hier une opperation. Le perioste 
s'étant inflamme autour de Loreille il a fallu faire une profonde 
entaille quelle a supportée heroiquement. La nuit a été meilleurs, 
les douleurs aujourd'hui beaucoup amoindries, état general 
satisfaisant, quoique faiblesse grande...“ 

[...] în acest aspru timp al încercărilor prințul moștenitor de 
Monaco a fost un tovarăș credincios la mese şi la plimbări pe care 
eu, datorită lui, le-am întreprins în mod regulat. A rămas cinci 
săptămâni şi în tot acest timp nu m-a deranjat niciodată. M-a 
încântat conversaţia sa însuflețită și interesantă. 

În afară de două baluri de binefacere la Teatru, sub patro- 
najul Elisabetei nu m-am arătat nicăieri în iarna asta, iar la Palat, 
de la balul de Anul Nou la care Elisabeta a asistat deja foarte 
suferindă, fireşte că n-am mai avut loc nici dineuri nici altceva. 

Cu atât mai agitată a fost viaţa politică ce-mi pregătește multe 
plictiseli. 

Importante probleme ale reformei interne care au fost puse 
în faţa forumului Camerelor, au înfierbântat spiritele şi opoziţia 
a vrut să mă implice în disputele ei, ceea ce firește că nu i-a reuşit. 

Fierberea din jurul nostru determină aici o anumită 
indispoziție. In ţările vecine lucrurile merg amestecat şi există 
temerea generală a războiului, pe care eu pentru anul acesta 
categoric nu-l cred. Serbia sprijinită și încurajată de Austria se 
va proclama regat. Se speră ca în felul acesta să o scoată de sub 
propaganda |[pan]slavistă lucru de care mă îndoiesc. 


Câteva zile mai târziu 18 februarie/2 martie vestea 
atentatului eșuat asupra reginei Victoria a prilejuit un schimb de 
telegrame între cei doi monarhi: 


45. The Queen à Windsor, 


Bien douleuresement saisis par le grand danger qui a menacé 
les precieux jours de Votre Majeste, nous remercions le ciel qui 
a su La preserver d'un main meurtriere pour le bonheur de Son 
peuple. 

Que Dieu accorde a V.M. encore une longue serie d'années 
heureuses et paisibles entourée de l'immense amour de Ses fideles 
sujets. 

Charles Elisabeth 


46. Răspunsul: 


Leurs Majestes le Roi et la Reine 4/3] 1882 
Bien touchée des sentiments affectueux et des voeux que 
Vous avez la bonté de m'exprimer, remercie Dieu de m'avoir 
preservée, ainsi que ceux qui entouraient. 
La Reine Victoria 

47. Bucureşti 1/13 martie 1882, 
către Karl Anton von Hohenzollern 
VD 1961 


i Însănătoşirea Elisabetei face progrese îmbucurătoare în 
fiecare zi... Acum pot să mă dedic cu interes neîmpărțit afacerilor 
de stat, care în pofida valurilor înalte ale politicii și ale pătimașelor 
agitaţii de partid și-a regăsit un curs liniștit şi mulțumitor. 

Proclamarea regatului sârbesc [22 februarie/6 martie 1882]! 
a făcut aici puţină impresie; cu atât mai mult grăbita recunoaștere 
[pe care a primit-o] din partea Austriei, care faţă de România a 
tergiversat zece zile, fapt ce a stârnit o ostilitate cu greu ascunsă. 
Ca să poţi să ai o privire asupra intrigilor îţi voi prezenta un fapt 
care te va surprinde, dar te rog să nu faci uz de el. Curând după 
ridicarea României [la rangul de regat] ministrul plenipotenţiar 
sârb de aici s-a exprimat față de contele Hoyos [ministrul 
plenipotenţiar austriac] că Serbia va urma într-adevăr în curând 
exemplul României. La care austriacul i-a răspuns: „tant mieux, 
cela discreditera la royante ici“. În mod cu totul întâmplător, a 
doua zi după proclamația de la Belgrad, Hoyos a avut o audienţă 
la mine ca să exprime compasiunea împăratului său faţă de boala 
Elisabetei. M-a întrebat dacă veștile din Serbia se confirmă; i-am 
răspuns că din momentul în care poşta de seară vieneză tocmai 
primise un rezulat telegrafic care saluta atât de bucuros 
evenimentul nu mai putea exista nici o îndoială. Nu i-am spus că 
îl felicitasem telegrafic în ajun pe regele Milan în speranţa că o 
voi lua înaintea Austriei, ceea ce la așa o grabă tot nu mi-a fost 
posibil. 

Acum vreau să-ţi comunic și părerea rușilor. Cu două zile 
în urmă l-am văzut pe prinţul Obolensky care aparține vechii şcoli 
rusești şi este unchiul noii regine a Serbiei. El pare puţin încântat 
de creaţia austriacă şi mi-a spus: „Voila ma niece reine, c'est 
parfaitement ridicule; je ne comprends pas qu'une maison aussi 
ancienne que la maison de Habsbourg aie pu preter la main pour 
faire de Milan un roi; jai connu encore son grand-pere, qui a garde 
des porcs; — c'est vraiment ravaler la royants! Les Habsbourgs 


1. Principele Milan N. (1868-1889) a devenit regele Milan I Obreno- 
vici (până în 1872 sub regență). 

sacrifient tous dans l'interet de la politique. Francois I-er a aussi 
donné sa fille a Napoleon, mais au moins celui-la dictait la loix 
au monde entier et a été un grand capitaine“. Deoarece la Belgrad 
trebuia să se procedeze exact după modelul României şi să aibă 
loc o așa-numită încoronare, aici a fost pus în circulaţie următorul 
bon mot: „La couronne de Roumanie a été forgé dun canon de 
Plevna, la courone de Serbie sera faite d'un rail Bontoux“. (Bontoux 
este Strousberg-ul sârbesc, care prin falimentul său l-a ajutat 
indirect pe Milan să obţină coroana regală). Când se va scrie 
cândva istoria „Les origines de la royanté en Serbie“ vor ieși la 
iveală lucruri ciudate. In vreme ce în România proclamarea 
regatului a fost o întărire a principiului monarhic, încoronarea 
unei opere realizate prin lupte aprige şi mari greutăți [anume] 
unirea indisolubilă a două principate, dintre care fiecare luat în 
parte era mai mare decât Serbia, acolo ridicarea în rang a fost 
folosită ca un expedient pentru a se salva de la un faliment politic 
și financiar și la asta și-a oferit serviciile şi vechea monarhie 
austriacă; dar creaţia ei se va întoarce curând împotrivă-i. 

După prăbușirea lui Bontoux am primit un raport amănunţit 
de la ministrul meu plenipotenţiar la Belgrad, Catargiu, unchiul 
lui Milan, în care el a zugrăvit situaţia nepotului său în culorile 
cele mai sumbre — şi şi-a exprimat temerea că falimentul căilor 
ferate ar putea avea urmări grave. 14 zile mai târziu ne-a tele- 
grafiat [Catargiu] că guvernul sârbesc ar fi hotărât să proclame 
imediat regatul pentru a-și salva principele şi pe sine însuși de 
la o catastrofă şi că această hotărâre nu s-a lovit de nici o opoziţie 
la Viena, încuviințarea marilor puteri ar fi fost imediat obţinută. 
Austria care este răspunzătoare pentru căile ferate sârbești și a 
înlănțuit economic Serbia şi preferă o coroană sudslavă unui 
ministru prezident panslavist, [Iovan Ristici] dar de care sigur nu 
se va scăpa. Peste șase luni Ristici va avea frânele guvernării în 
mână! și atunci globul de aur sârbesc va fi o minge de joacă. Însă 
ruşii își vor alege un alt rege. Adaug aici un articol din „Kolnische 
Zeitung“ care este scris în deplină cunoştinţă de cauză [nu există 
în arhivă]. 


1. Iovan Ristici va redeveni într-adevăr prim ministru dar mult mai 
târziu la 14 iunie 1887 şi doar pentru scurtă vreme fiind înlocuit la 
1 ianuarie 1888 de Sava Grujic. 

Ce se spune la Berlin despre parodia de la Belgrad? Contele 
Wesdehlen [ministrul german la București] nu a crezut-o posibilă 
până în ultimul moment. 

Pentru mine evenimentul nu poate fi nici plăcut nici 
avantajos, vor fi din nou trezite toate ambițiile înăbușite: familiile 
Ghica, Sturdza, Bibescu, Ştirbei vor spune că ei ar avea mai multe 
pretenţii la o coroană regală decât Milan a cărui mamă [Maria 
Obrenovici, n. Catargi] era metresa oficială a lui Cuza şi al cărui 
tată ca ofițer de ordonanţă a principelui domnitor a trebuit să 
tolereze așa ceva. In plus tot Bucureștiul și Iaşiul sunt plini de 
rudele perechii regale sârbești, rude care lasă mult de dorit. Câţiva 
membri ai boierimii decăzute din Moldova cu prinţul Grigore 
Sturdza [beizadea Viţel, Muhlis Paşa] în frunte, i-au telegrafiat 
lui Milan: „Nous saluons en V.M. avec enthousiasme le premier 
roi ortodoxe en Orient...“ ridicat la această înălțime de Austria 
catolică. Sunt suficient de înțelept să nu las să mi se vadă dezapro- 
barea și afișez o anumită indiferență. Dar faţă de tine, scumpe 
tată, pot să spun tot ceea ce am pe inimă. Brătianu înţelege 
problema într-un mod foarte filosofic, doar intrigile din ţară îi sunt 
neplăcute. 

Scrisoarea ta oficială [de mulțumire] am adus-o la cunoștința 
Consiliului de Miniştri. Se doreşte o copie pe care cu încuviințarea 
ta o voi da eu, doar că aş dori să fac câteva modificări stilistice. 
Dragă tată, ai primit la vremea respectivă scrisoarea mea cu 
intervenţia lui Liteanu [pentru Bleichrâder]; nu ai menționat nimic 
despre aceasta. Biletul trebuie să-l dau înapoi lui Brătianu. Despre 
toanele lui Bleichrâder n-am mai auzit nimic. Skobelev a primit 
o mustrare serioasă de la împărat [ţarul Alexandru al III-lea] în 
prezența lui Giers [ministru de externe] [pentru declarațiile făcute 
presei vezi VD 1960] [...] 

P.S. 

Deoarece guvernul vrea să publice scrisoarea ta, ceea ce s-a 
făcut şi cu diploma ta, îmi permit să-ţi trimit alăturat un proiect 
modificat [al scrisorii lui Karl Anton] căruia tu îi vei conferi 
probabil caracterul original, în acest caz nu trebuie decât să-l pui 
să fie copiat şi să-l semnezi. Proiectul este conceput de mine și 
nimeni nu știe asta. Pentru agricultură avem o primăvară extrem 
de nefavorabilă; este așa de uscat că abia se poate ara, este o 
atmosferă uscată şi un vânt continuu. 

[...] Miercuri soseşte misiunea prusiană [condusă de prințul 
Reuss al XVIII-lea] de la Constantinopol şi rămâne joi aici. Voi 
da un mare dineu. I. Brătianu este tot suferind dar ia parte la 
lucrările Camerelor. Dimitrie Ghica! este aproape restabilit ceea 
ce este o bucurie pentru noi toți. 


48. Bucureşti 6/18 aprilie 1882, 
către Karl Anton von Hohenzollern 
VD 1962 


Paştele care anul acesta a fost sărbătorit simultan de ambele 
biserici numai sărbătoare de primăvară nu a fost. Un vânt îngheţat 
din nord-est suflă asupra câmpiilor noastre uscate şi Carpaţii sunt 
acoperiţi de zăpadă până la poale. Sunt incalculabile pagubele 
produse de ger semănăturilor, livezilor şi podgoriilor şi pe deasupra 
mai vine o uscăciune îngrozitoare astfel încât perspectivele favo- 
rabile ale recoltei sunt practic distruse. Uscăciunea este atât de 
mare că arăturile sunt aproape imposibile și cultura porumbului 
este pusă sub semnul întrebării. Această perspectivă sumbră nu 
poate să nu aibă o influenţă nefavorabilă asupra diferitelor chesti- 
uni sociale și politice care sunt la ordinea zilei. 

Camerele au fost prorogate pentru 14 zile înaintea sărbă- 
torilor după ce au votat un buget bine echilibrat dar care în cursul 
anului prin prăbușirea celei mai bogate surse de venituri a noastră, 
agricultura, va căpăta o breșă adâncă. Reunirea Camerelor va 
stârni acum spiritele, care prin presupusa recoltă proastă, vor fi 
în mod special iritate [și vor duce] la discuţii violente şi pătimașe 
asupra chestiunii agrare şi dunărene care sunt de o mare însem- 
nătate în relaţiile sociale şi politice. 

În aceste condiţii situația guvernului va deveni extrem de 
grea și privesc cu îngrijorare spre viitor. În Moldova aceste agitaţii, 
unde reforma tocmelilor agricole pentru lucrările agrare este 
pretextul, nu vor fi lipsite de succes. 

Nici Proclamaţia regelui de la Belgrad nu a rămas fără ecou 
asupra familiilor boiereşti de aici care acum nutresc visuri 
avântate. 


1. Președintele Senatului, 15 noiembrie 1879 — 15 noiembrie 1888. 

Dar cea mai importantă problemă este și rămâne chestiunea 
Dunării care ne creează o situație gravă în interior și exterior. 
Se apropie acum de noi ora decisivă ca să ne rostim cuvântul 
hotărâtor. Marile puteri s-au înţeles aproape toate asupra unui 
modus vivendi prin care votul precumpănitor al Austriei este 
înlăturat. Noi consimţim la o commision de surveillance (nu mixtă) 
cu preşedinţia Austriei, dar insistăm să întrebuinţăm noi înşine 
Regulamentul conform programului din Mesajul Tronului. Cabi- 
netul vienez, pentru a câştiga Anglia de partea concepţiei sale, 
propune extinderea Comisiei Europene până la Brăila, ceea ce este 
împotriva Tratatului de la Berlin, și ne invită să subscriem la 
această modificare. 

Noi încă nu ne-am pronunțat în această privinţă, dar deoa- 
rece în toată această campanie a Dunării ne-am sprijinit mereu 
pe textul Tratatului de la Berlin, trebuie să analizăm această 
propunere cu precauţie. Probabil că ne dă posibilitatea de a ne 
impune dorințele. Dar în nici un caz nu vom permite să ni se im- 
pună o soluție pe care o credem contrară intereselor noastre. Asta 
se ştia la Viena, unde acum se procedează cu mai multă precauţie, 
şi la Berlin, unde suntem asiguraţi că pe cât posibil se va face pe 
plac dorințelor noastre. 

Opoziția noastră energică care este atât de ironizată de presa 
ungurească şi parțial de cea germană mai ales de A/ugsburger] 
A[llgemeine] Z[eitung], a reușit totuși să determine renunţarea 
la multe elemente din proiectul inițial și aceasta pentru noi este 
principalul. Vom susţine curajos până la capăt drepturile noastre 
ca stat suveran, care nu vrea în nici un caz să prejudicieze 
interesele altora și nici să pună cel mai mic obstacol în calea liberei 
navigaţii și comerţului. 

Din cauza enormei uscăciuni au izbucnit câteva incendii 
importante care au distrus localităţi întregi. Doar în Moldova au 
ars până în temelii peste o mie de case, mizeria este mare și 
trebuiesc acordate de urgenţă ajutoare. Guvernul a pus imediat 
la dispoziţie o mare sumă de bani gheaţă şi în toată ţara s-au 
constituit comitete sub patronajul Elisabetei pentru organizarea 
de colecte. O petrecere monstru care s-a dat în parcul de aici 
[Cișmigiu] și care a decurs strălucitor a adus 70-80.000 franci; o 
loterie organizată de presa bucureşteană poate aduce 300.000 
franci astfel că împreună cu alte colecte se va putea strânge o sumă 


ANUL 1882 | 125 


considerabilă care va fi o mărturie a spiritului de binefacere 
caritabilă și a bogăției naționale a românilor. 

In anii trecuți s-au adunat la ocazii asemănătoare 15-20.000 
franci. Aşadar şi aici un progres foarte îmbucurător. 

[...] Deocamdată nu vom întemeia nici o şcoală de război, 
deoarece ne lipsesc multe elemente pentru așa ceva. Eu de la 
început nu am fost în mod special entuziasmat. Armata, căruia 
îi dedic toată grija mea, face progrese foarte mulțumitoare; arma- 
mentul este acum complet și excelent. 


49. Cotroceni 20 mai/1 iunie 1882, 
către Karl Anton von Hohenzollern 
VD 1963 


[...] Sesiunea Camerelor în care sunt de dezbătut cele mai 
importante proiecte de legi, nu poate să-şi atingă scopul. Neno- 
rocita chestiune a Dunării îi abate toată atenţia de la lucrări iar 
agitația care domnește printre senatori și deputaţi se propagă până 
în cele mai îndepărtate judeţe. 

Noul ministru plenipotenţiar austriac, [Ernst von Mayr] care 
este foarte simpatic, a declarat nu demult unuia din miniștrii mei 
că nu ar fi crezut niciodată că această problemă ar pasiona ţara 
într-o asemenea măsură și că toate cercurile politice, fără deose- 
bire, ar putea stărui într-o asemenea opoziţie. Acum el s-a putut 
convinge de situația grea a guvernului. 

Prin adoptarea propunerii Barere [corect: Barrere]. Franţa 
a pierdut o mare parte a simpatiilor ei de aici și ne-a făcut un 
serviciu în această privinţă, căci opoziția noastră nu se mai 
îndreaptă direct împotriva Austriei. Toate marile puteri au 
acceptat în principiu proiectul francez, dar au fost ridicate diferite 
obiecţii privind prelungirea Comisiei Europene a Dunării, prin care 
problema rămâne din nou nerezolvată. Acest lucru este foarte 
regretabil deoarece în ţară va continua agitația, iar pentru mine 
personal este dureros, deoarece sunt țintuit aici și trebuie să renunţ 
la mult dorita și sperata revedere cu voi, scumpi părinţi. Această 
problemă este prea serioasă și va avea urmări grave, lucru care 
nu vrea să se înțeleagă nici la Viena și nici la Berlin, aşa că nu-mi 
pot permite să părăsesc ţara tocmai pentru a nu intra în contact 
cu guvernul austriac, ceea ce la o călătorie este inevitabil. Incă 

din 1881 s-a ridicat aici toată opoziţia [politică parlamentară] și 
a răspândit [zvonul] că eu cu ocazia vizitei mele la Ischl aș fi făcut 
promisiuni prin care miniștrii mei ar fi fost obligaţi şi de aceea 
se arată ei așa de concesivi. Abia ultimul Mesaj al Tronului [din 
15/27 noiembrie 1881] a putut zdrobi această credință care prinsese 
rădăcini. De data aceasta ar putea fi și mai grav mai ales când 
toată Europa ne constrânge să renunțăm doar la câteva puncte 
din concepţiile noastre. Inainte de independență România avea 
mai multe drepturi asupra Dunării decât se vrea să i se încu- 
viințeze acum. 

Problema agrară care a provocat în toată ţara o mare agitație 
a fost deocamdată în mod fericit aplanată. Aceasta aproape i-a 
îndusmănit pe [I.C.] Brătianu cu [C.A.] Rosetti; ultimul voia să 
acorde țăranilor mult prea multe avantaje în dauna moşierilor și 
arendașilor. 

Ziua de 10/22 mai a fost şi anul acesta sărbătorită cu mare 
entuziasm. La primirea Camerelor în Sala Tronului opoziţia s-a 
prezentat in corpore. Sărbătoarea naţională nu a fost tulburată 
de nici o discordanţă și a decurs foarte strălucitor. La conferirea 
decoraţiilor (Coroana României) nu s-a făcut nici o diferenţă de 
partid: „les petits cadeaux entretiennent l'amitié“. 

Kalinderu, care s-a întors ieri de la Berlin este foarte mândru 
şi fericit pentru înalta distincție pe care i-ai acordat-o tu, iubite 
tată. O merită în toate privințele și chiar Camerele i-au exprimat 
mulțumirea lor pentru strălucita descurcare a problemei căilor 
ferate. Aceasta va servi ca model pentru multe state. Acum 
răscumpărăm și căile ferate din Dobrogea şi începem în curând 
tratativele privind linia din Moldova, Roman — lași — Iţcani, aşa 
că toată reţeaua noastră de căi ferate va fi a Statului ceea ce ne 
va asigura o independenţă completă. 

[22 mai/3 iunie]. O inspecţie a trupelor la Giurgiu, unde am 
petrecut o zi, m-a întrerupt în această scrisoare. Guvernul bulgar 
m-a salutat acolo printr-un colonel rus, care este inspectorul 
artileriei princiare, dar nu a făcut nici o impresie specială asupra 
mea. despre călătoria și întoarcerea principelui său nu a putut 
să-mi dea nici o explicaţie. Am avut prilejul să vorbesc cu mai mulți 
bulgari influenţi care s-au arătat extrem de nemulțumiți asupra 
situaţiei din ţara lor. Sandro consideră Bulgaria ca pe un domeniu 
și face totul după bunul lui plac. Bulgarii și ruşii sunt foarte 

indignaţi din cauza asta. Lovitura de stat [când s-a proclamat prim 
ministru la 1/13 iulie 1881] nu i-a folosit la nimic, dimpotrivă 
zăpăceala este astăzi mai mare ca înainte, doar că acum el singur 
poartă toată răspunderea. 

Nici în Serbia situaţia nu este favorabilă conform rapoartelor 
ministrului nostru plenipotenţiar, unchiul regelui Milan 
[Catargiu]. Alegerile reclamă o schimbare de guvern prin care 
Austria va pierde scump plătita sa influență. 

Despre comedia din Egipt nu mai vorbesc, dar constat prefă- 
cătoria marilor puteri. Doar Bismarck știe ce vrea şi se va folosi 
de această situaţie. 

Presentimentul că anii următori vor aduce noi complicaţii 
în Orient, a determinat Camerele să voteze în unanimitate toate 
proiectele de lege pentru armată şi milioanele pentru materialul 
de război care deja este foarte însemnat. 

Dacă vrei să faci politică trebuie să ai şi mijloacele necesare 
și acestea sunt o armată de nădejde şi trupe bine înarmate. Vom 
respinge orice atac şi nu vom accepta nici o cucerire economică, 

Finanţele sunt atât de favorabile că bugetul nu va fi în mod 
special încărcat de cheltuielile militare. Instituţiile noastre 
financiare au luat un avânt însemnat: dobânda legală este de 5-6%. 
Banca Naţională mi-a împrumutat chiar cu 4% o sumă mai mare 
cu care am cumpărat o proprietate forestieră însemnată la Sinaia. 

[...] Vremea din nefericire este foarte nefavorabilă: după o 
îngrijorătoare uscăciune acum este prea multă umezeală. Plouă 
aproape în fiecare zi iar nopţile sunt chiar reci. 

Perspectivele recoltei sunt bune, dar căldura este absolut 
necesară. 


50. Sinaia 9/21 iulie 1882, 
către Karl Anton von Hohenzollern 
VD 1964 


.. Nimic nu tulbură liniştea după munca încheiată care în 
acest an a fost din plin; să sperăm că e şi binecuvântată. În toate 
ramurile s-au introdus îmbunătăţiri notabile și în fiecare direcţie 


1. Schimbarea nu se va produce decât mai târziu anume la 4 
octombrie 1883 când Milan Pirosanac a fost înlocuit de Nikola Hristic. 

a fost promovată dezvoltarea economică. Recolta favorabilă — dacă 
nu va fi distrusă de ploaie căci de şase zile cerul şi-a deschis porţile 
— va ridica mult bogăția naţională. 

Politica externă ne atinge prea puţin și complicațiile egip- 
tene nu ne fac nici o grijă căci tot conflictul se va desfășura pe 
Nil și va aduce puţine [avantaje] marilor puteri. Fie ca baia de 
sânge de la Alexandria [11 iunie 1882 stil nou] să le servească 
drept învăţătură de minte și să nu se mai amestece în afacerile 
interne ale altora. Fiecare vrea astăzi să fie stăpân la el acasă și 
să se emancipeze de orice tutelă. Sentimentul naţional este un 
noli me tangere de care trebuie să se țină seama pretutindeni. 

Bamberg a cărui prezenţă ne-a fost foarte plăcută îţi va fi 
povestit multe de pe aici și despre părerile mele, care se sprijină 
pe o cunoaștere exactă a ţării, la fel despre problemele şi relaţiile 
noastre internaţionale. Vrem sincer să trăim într-o înţelegere 
prietenească deplină cu vecinul de la apus [Austro-Ungaria] și 
chiar să ne alăturăm cu totul politicii sale, dar în nici un caz nu 
vom sacrifica interesele noastre economice sau vreun drept pe care 
îl posedăm ca stat liber și independent. Pe acestea vom ști să le 
apărăm împotriva oricui. Țara nu a făcut degeaba enormele 
sacrificii pentru armată. 

Săptămâna trecută am avut din nou inspecția trupelor la 
Buzău și Ploieşti pe o căldură tropicală. Nu prea îmi amintesc să 
fi trăit o căldură la fel de apăsătoare. Mai mulţi soldaţi au căpătat 
insolaţie și toată suita mea a fost terminată. Eu am suportat bine 
toate aceste eforturi. 

Vizita ducelui de Nassau care a rămas aproape trei săptă- 
mâni la noi precum și a fiului său, ce a sosit pentru câteva zile 
şi care este foarte bine crescut, a adus multă viaţă la Sinaia. Cel 
din urmă va reveni în curând împreună cu arhiducele Eugen al 
Austro-Ungariei. 

Din nefericire nu putem încă să-i găzduim în Castel, căci 
definitivarea merge încet. La sfârșitul toamnei vor fi mobilate 
câteva camere. 

Aici a fost terminat un al treilea mare hotel cu 100 de camere 
și arată foarte impunător. 

Pictorul Becker a sosit cu bine aici, este foarte încântat de 
tot ce vede și va aduna un bogat material ca să-ţi arate, scumpe 
tată, pe cât posibil minunatul ţinut de aici și creațiile noastre. 

51. Sinaia 19/31 august 1882, către Maria de Flandra 
VB 450 


[...] Niciodată n-am avut așa de mulţi vizitatori ca anul acesta 
și o dată la două zile vine un ministru să lucreze cu mine. De când 
vremea a devenit stabilă întreprindem excursii mari care ne-au 
permis să descoperim părţi frumoase şi încă necunoscute ale 
munţilor Carpaţi. Așa am găsit o interesantă peşteră lungă de 100 
metri care merge ca un labirint prin munte, o măreaţă cădere de 
apă de 25 metri înălţime care se prăbușește de pe un perete de 
stâncă şi acoperă prăpastia îngustă cu o pulbere fină de apă. 

Becker este foarte încântat de natura măreaţă și spune că 
aici s-ar putea face studii ani în şir. Schiţele sale le vei putea vedea 
la Weinburg unde te vei duce cu siguranţă. Fie ca ele să-ţi facă 
mai vie dorinţa de a ne vizita la vara viitoare. Până atunci castelul 
va fi terminat și mobilat și vom putea să vă oferim o locuinţă 
decentă. 

La sfârşitul săptămânii viitoare va sosi primul transport de 
mobilă din Mainz. Aceasta a fost expusă şi ziarele i-au făcut o 
descriere laudativă pe care probabil ai citit-o. Vizavi de castel am 
pus să se construiască o clădire destinată corpului de gardă, poştei 
și telegrafului. Pe turnul acesteia trebuie montată centrala elec- 
trică pentru iluminarea vâii.[...] Conform ultimei tale scrisori 
generalul Brialmont se va întoarce la începutul lunii septembrie 
astfel încât îţi va fi posibil să-mi comunici dacă îi este posibil să 
vină aici pentru puţin timp. Pe 17/29 septembrie încep marile 
noastre manevre din Moldova. Diferite guverne şi-au exprimat 
dorinţa să-și trimită ofiţeri la acestea. Noi nu am refuzat direct, 
dar am făcut observaţia că nu putem trimite invitaţii deoarece 
intenţionăm ample exerciţii ca să probăm noua noastră reorga- 
nizare. Însă prezenţa generalului Brialmont mi-ar fi foarte plăcută 
căci el nu trebuie să participe ca spectator ci ca un critic aspru. 
În mod special aş vrea să-l consult asupra instalaţiilor de apărare. 
Pentru ca politica şi presa să nu atribuie cine ştie ce implicare 
vizitei sale în România ar putea el să primească din partea 
ministrului belgian de război misiunea de a studia sistemul nostru 
teritorial care nu ar fi fără folos Belgiei. Guvernul italian vrea să 
supună acest sistem unui studiu special. Sper că cumnatul tău 

nu se va opune dorinţei mele și că ministrul de război nu va face 
nici un fel de greutăţi generalului. 

Jooris şi Mitilineu nu ştiu nimic despre această chestiune 
care porneşte de la mine personal. 

În Egipt englezii se vor mai lovi de mari obstacole. La început 
s-au pripit şi acum înaintează prea încet din cauza întârzierii 
aprovizionării trupelor. Nici ei şi nici turcii nu doresc o convenție 
militară deoarece ambele părți au gânduri ascunse. Eu nu sunt 
cătuși de puţin îngrijorat că luptele de pe Nil ar putea genera 
complicaţii europene, respectiv orientale. Rusia este prea bolnavă 
şi Germania nu vrea deocamdată războiul. Dar noi trebuie să ne 
pregătim mereu și să fim gata pentru orice. 


52. Sinaia 25 august/6 septembrie 1882, 
către Karl Anton von Hohenzollern 
VD 1965 


[...] Pictorul Becker care din nefericire se gândește la plecarea 
sa a adunat aici comori [artistice] care-ţi vor da o idee despre 
măreaţa natură [...] Intenţionăm să rămânem aici până la sfârşitul 
lui septembrie deși din toate părţile suntem rugaţi să mergem la 
Constanţa. Dar această excursie depinde de vreme; pentru băi în 
mare este cam târziu. 

În primele zile ale lui octombrie respectiv noiembrie încep 
manevrele care vor dura o săptămână și cărora le vor fi date 
proporții mai mari. Doresc ca Elisabeta să poată fi de faţă la ultima 
zi a ambelor manevre. Toamna târziu trebuie să ne ducem la Iași 
unde va avea loc dezvelirea statuii lui Ştefan cel Mare, domnitorul 
erou al Moldovei [această dezvelire se va face la 5/17 iunie 1883]. 

Ziarele răspândesc în continuu ştiri false de pe aici. Cea mai 
rea foaie în această privinţă este Independance roumaine“ care 
se hrănește din minciuni, povești de scandal și atacuri Josnice 
împotriva guvernului. Presa străină din nefericire își ia știrile din 
acest izvor necurat și ziarele bucureştene simpliste repetă apoi 
totul papagaliceşte. Nemărginita libertate a presei nu ne permite 
să luăm măsuri împotriva lor. Dar adevărul își va croi drum 
întotdeauna astfel că asemenea reportaje mincinoase îşi vor pierde 
până la urmă audiența şi nu vor mai fi băgate în seamă de nimeni. 

Problemele noastre merg pe un drum sigur pe care nici măcar 
influenţele externe nu-l pot tulbura. Intrarea lui D.A. Sturdza în 
guvern [la 1/13 august 1882 ca ministru de externe] a făcut o bună 
impresie în Occident şi numirea lui P.S. Aurelian, delegatul nostru 
la expoziţia de la Moscova! ca ministru al învățământului [în 
aceeaşi zi cu Sturdza] și trimiterea unei misiuni militare la 
manevrele ruseşti a impresionat plăcut pe Neva [la 
Sankt-Petersburg]. 


53. Sinaia 7/19 septembrie 1882, către Maria de Flandra 
VB 451 


Ti-am telegrafiat ieri pentru Brialmont [telegrama nu se află 
în arhivă] ca să nu mai pierdem vremea şi ca tu înainte de plecarea 
lui să-i poţi exprima dorinţa mea. Deoarece el s-a hotărât pentru 
o călătorie mai lungă aici, aş regreta enorm ca să sosească abia 
la două zile după încheierea marilor noastre manevre la care 
aproape toate marile puteri şi-au trimis ofiţeri. El pierde astfel 
un prilej favorabil de a vedea puterea noastră militară reunită 
în diferitele ei elemente, ceea ce mai târziu nu-i pot oferi, deoarece 
după toate marile exerciţii cu trupe trebuie să urmeze o perioadă 
de liniște şi multe concedii vor avea loc. 

Ca militar Br[ialmont] însuși va regreta să sosească tocmai 
la închiderea porților. 

Imi scrii că în Belgia există temeri în a permite generalului 
să asiste la manevre. Tocmai de aceea nu l-am invitat de la 7 
octombrie, la începutul inspecțiilor și aplicaţiilor. Ziua de 1/13 
octombrie înseamnă aproape sfârşitul concentrării şi de-ar veni 
atunci cu totul din întâmplare la București, în drumul său spre 
Orient, m-ar anunţa telegrafic când și unde mi s-ar putea prezenta. 
Îi voi răspunde să vină imediat la Bârlad, în Moldova, o zi de drum 
cu trenul, unde voi fi eu atunci. De acolo nu va afla nimeni ceva 
despre venirea sa. La 2/14 octombrie Elisabeta va veni din Sinaia 
la Bârlad. La 3/15 octombrie este marea manevră la care vor lua 
parte cinci divizii [din cele 9 ale ţării] și în ziua următoare parada. 
De aceea Brialmont trebuie să fie la 2/14 octombrie seara la Bârlad. 


1. P.S. Aurelian — Expoziţia naţională de arte și industrie de la 
Moscova (1883). 

La 4/16 seara ne vom întoarce înapoi la Sinaia unde îl vom lua 
şi pe oaspetele nostru. Sper, scumpă Maria, că vei putea regle- 
menta chestiunea după dorinţa mea. 

Mitilineu va fi numit secretar general la ministerul Aface- 
rilor Străine şi Theodor Văcărescu! fostul mareșal al Curţii mele 
va fi trimis ministru plenipotenţiar la Bruxelles. Cred că veţi fi 
mulţumiţi cu această schimbare. 

Tânărul Guillaume? este într-adevăr fermecător și prin 
manierele sale elegante contrastează mult cu Jooris... Să pui să 
ți se trimită de la Bruxelles raportul lui Jooris pe care l-a făcut 
despre serbarea militară de la [30 august/11 septembrie] și la care 
a asistată. 

Tot corpul diplomatic este la ora actuală la Sinaia. Pictorul 
Becker ne părăsește săptămâna viitoare; nu l-am putut lăsa să 
plece mai devreme. 

Vremea a fost minunată până acum trei zile. Excursii însă 
nu am mai putut face nici una deoarece avem zilnic numeroase 
vizite. 


1. Văcărescu Theodor (n. 17 aprilie 1842 — octombrie 1914) studii 
militare și la Facultatea de Litere din Berlin. Sublocotenent în 1861, ofiţer 
de ordonanţă a lui Cuza la 1863. Demisionează 1864 intră în politică 
combătând lovitura de stat de la 11 februarie 1866. Prefect de Prahova 
(1866) apoi reprezentant al guvernului român la Berlin în probloema căilor 
ferate (1870). Agent diplomatic în Serbia 1871, mareșal al curţii lui Carol 
I 1873 — septembrie 1881 a luat parte la războiul de independenţă cu 
gradul de căpitan. Va ajunge la gradul de general. Ministru plenipotenţiar 
la Bruxelles 1882 Roma 1885 şi Viena 1888. Deputat şi senator de 
Prahova. Membru fondator al Ateneului Român memorialist (v. Lucian 
Predescu, p. 877). 

2. Guillaume baron 1856 — 22 aprilie 1918 consilier al legaţiei belgiene 
se va căsători în 1883 (19 februarie) cu Eufrosina Grădișteanu pentru 
aplanarea unui scandal de imoralitate la Castelul Peleș (vezi urm. Mi- 
nistru plenipotenţiar al Belgiei la Haga, membru de onoare al Academiei 
Române (16 aprilie 1907) coprieten al ţării noastre (Lucian Predescu, p. 
382). 

3. Carol I se referă la tradiţia instaurată de el de a sărbători în fiecare 
an la 30 august/11 septembrie asaltul de la Griviţa din 1877. Vezi Me- 
morii..., vol. IV, p. 155-156; 273; 351. 

54. Sinaia 24 octombrie/5 noiembrie 1882, 
către Maria de Flandra 
VB 452 


Voiam să-ţi scriu mai demult... pentru a-ţi comunica impre- 
siile mele despre generalul Brialmont. Dar călătoria noastră la 
București pentru deschiderea Camerelor m-a împiedicat să fac 
asta. După o absenţă de șase zile suntem de alaltăieri din nou în 
minunata Sinaia unde vremea este foarte frumoasă şi noi suntem 
plăcut ocupați de mobilarea interioară a castelului. 

Din nefericire în puţinele zile în care Brialmont a stat la noi 
a fost o vreme ceţoasă și rece așa că nu a putut avea o impresie 
favorabilă de măreţia munţilor. Cu atât mai mult ne-am adâncit 
în conversații care pentru mine au fost de mare folos și interes. 

Vă sunt foarte recunoscător, ție și lui Filip, că aţi aranjat 
vizita acestui om destoinic și amabil care pentru planurile și 
intenţiile mele va fi folosit din plin. Mi-a plăcut foarte mult de el 
și nouă și tuturor persoanelor care au venit în contact cu el şi s-au 
stabilit între noi relaţii și simpatii care să sperăm că nu-i vor face 
geloşi pe compatrioţii lui. Mi-a promis că va veni din nou la 
primăvară, când i se va permite ca să-mi prezinte diferite lucrări 
pe care eu l-am rugat să le elaboreze pentru mine. Din nefericire 
nu a mai putut să asiste la manevrele noastre căci scrisoarea i-a 
parvenit prea târziu. Vremea îngrozitoare care a fost în ultimele 
trei zile nu i-ar fi permis oricum să vadă mare lucru; cu toate 
acestea lui i-a părut rău căci ar fi putut să-și facă o idee despre 
soldaţii noştri în condiții vitrege. 

Pe cât de încântați suntem de însemnatul vostru strateg cu 
atât mai puţin suntem de reprezentantul vostru, care ni s-a părut 
mereu vulgar, dar astăzi este chiar un coșmar pentru noi. Abstrac- 
ție făcând de manierele sale extrem de proaste, faptul că de 
exemplu a înghiontit-o cu cotul pe Elisabeta și a scos limba la mine, 
ca să-i pot constata starea lui de suferinţă. Dar acestea sunt 
chestiuni colaterale. El este direct sau indirect motivul unui 
scandal căruia i-a căzut victimă secretarul său [baronul Guillaume] 
care făcuse o bună impresie asupra noastră. Cei doi domni au avut 
o şedere mai lungă la Sinaia, — noi i-am invitat mai des la masă, 
deși Elisabeta pe bună dreptate m-a rugat să nu se mai așeze 
Jooris lângă ea — și au stabilit o intimitate cu doamnele de la curte 

care și-a aflat expresia în supeuri și rendez-vous nocturne. Într-o 
noapte între ora 1 și 2 Guillaume a fost oprit de garda mânăstirii 
când părăsea camera doamnelor de onoare. Eu am aflat aceasta 
şi am pus să mi se facă raport de către ofiţerul de gardă care mi-a 
confirmat chestiunea. Am ordonat după aceea o anchetă a poliţiei 
castelului nostru care mi-a comunicat că aceste vizite nocturne 
au avut loc de trei ori, dar că Jooris care s-a dus o dată la doamne 
cu două sticle de șampanie sub braţ se retrăgea întotdeauna mai 
devreme şi că secretarul său îl urma abia la ore târzii din noapte. 
Toată casa era indignată din acest motiv, dar nimeni n-a avut 
curajul să ne atragă atenţia. 

Intors la București l-am convocat pe Jooris şi i-am declarat 
scurt și răspicat că secretarul său are de ales ori să se căsătorească 
cu domnişoara pe care a compromis-o prin vizitele sale ori să 
părăsească Bucureştiul căci la Curte nu va mai fi primit. Este 
problema lui să rezolve chestiunea într-un mod inteligent și dacă 
face greutăţi voi scrie imediat totul la Bruxelles. Foarte consternat 
mi-a prezentat niște scuze puţin verosimile și m-a rugat să nu dau 
amploare chestiunii căci ar fi compromisă cariera tânărului. I-am 
răspuns că și cariera doamnelor ar fi compromisă căci şi-au primit 
deja concedierea căci niciodată n-am putea tolera la curte nici 
aparenţa unei atitudini indecente. In plus am concediat și un 
aghiotant. 

Ti-am scris această poveste fatală, ca în cazul în care ar 
trebui să se vorbească despre ea să fii la curent. Nu este nici o 
reclamaţie și nici nu cer rechemarea lui Jooris, deși aş fi îndreptățit 
să o fac. Dar lui Văcărescu i se va atrage atenţia că am dori din 
toată inima o schimbare. Deocamdată vom evita să-i vedem pe 
acești domni vulgari. Guillaume se va întoarce sub un pretext 
oarecare în cazul în care nu se va hotări să o ia în căsătorie pe 
foarte compromisa E|ufrosina] G[rădişteanu]. 

Noi vom tace în privinţa chestiunii și vom căuta pe cât posibil 
să o muşamalizăm și te rog deocamdată să nu faci uz de cele ce 
ţi-am scris. Mă tem că ziarele care iubesc scandalurile vor vorbi 
despre aceasta, căci Bucureștiul este plin de așa ceva. Elisabeta 
s-a îmbolnăvit de supărare și de ieri zace în pat plângându-se de 
dureri de spate şi greață. Sper că se va recupera curând în aerul 
tare de aici. 

55. Sinaia 2/14 noiembrie 1882, 
către Karl Anton von Hohenzollern 
VD 1966 


[...] De la manevre, care la final au fost însoţite de furtună 
și ploaie nu s-au mai întâmplat prea multe. Pentru deschiderea 
Camerelor mă voi duce cu Elisabeta la București unde vom rămâne 
cinci zile și vom avea mult de lucru. Concepţia referitoare strict 
la afaceri a Mesajului Tronului nu mulțumește nici un partid căci 
nu oferă nici o breșă pentru atac, și a fost primită rece de Adunare. 
Cu o satisfacţie deosebită pot să evidenţiez situaţia foarte favo- 
rabilă a finanţelor care dă putere și viață lungă, să sperăm, 
guvernului Brătianu. 

Situaţia partidelor noastre este atât de încurcată încât o 
schimbare în guvern, dorită cu adevărat de Brătianu, s-ar lovi de 
cele mai mari greutăți, deoarece nici unul din șefii numeroaselor 
facțiuni nu dispune de majoritate. 

Conservatorii sunt percepuți ca fiind în dizolvare prin 
retragerea celor mai bune forţe: P. Mavrogheni [numit încă din 
primăvară ministru plenipotenţiar la Roma în locul dr. N. Kretzu- 
lescu] şi P.P. Carp. Achiziţia celui din urmă, ca ministru pleni- 
potențiar la Viena [chiar în noiembrie acel an — 1884] este deosebit 
de prețioasă, căci o dată cu el intră în partidul de guvernământ 
o facțiune cinstită și capabilă din Moldova [junimiștii]. Plecarea 
lui Rosetti la Paris, cel care a îngrozit elementele moderate cu ideile 
sale radicale, de care eu nu mă tem, ușurează intrarea acestora 
și exclude extremele. 

Opoziția lui Dumitru Brătianu este pur personală și îndrep- 
tată împotriva fratelui său [I.C. Brătianu]. El personal a declarat 
că nu se va separa niciodată de liberali. Rosetti s-a retras îmbufnat 
deoarece reformele sale nu au găsit nici un răsunet la majoritatea 
partidului său. Punctul de cotitură al situaţiei vor fi noile alegeri, 
al căror moment depinde de atitudinea şi puterea de muncă a 
Camerelor. Lupta va fi pe viaţă şi pe moarte, dar este de presupus 
că actualul cabinet va fi victorios. 

Relaţiile noastre cu străinătatea sunt bune și este de sperat 
și de dorit că printr-o bună voinţă reciprocă cea mai grea problemă 
internaţională, care deja de doi ani ne face griji va putea fi 

rezolvată. Dar această chestiune nu are voie să fie pusă în discuţie 
nici înaintea, nici în timpul alegerilor. 

D.A. Sturdza conduce ministerul de externe cu prudenţă și 
abilitate şi deoarece simpatiile sale pentru occident sunt suficient 
de cunoscute va dispare până la urmă bănuiala că se dă ascultare 
șoaptelor unei alte puteri [Rusia] și se va impune convingerea că 
noi ne apărăm doar propriile interese. 

In privința apărării intereselor proprii ungurii ne dau cel 
mai bun exemplu şi de aceea vor mai fi unele conflicte în proble- 
mele economice. 

Momentan există în ţară un puternic curent pentru crearea 
unei industrii naționale, pentru a ne emancipa tot mai mult de 
străinătate. In acest scop în toate orașele au loc mari adunări, se 
constituie comitete și sunt organizate expoziții cu acordare de 
premii. 

Ieri a fost Brătianu aici pentru a-mi raporta despre situa- 
ție. Este mulțumit de starea de spirit a Camerelor. Acestea vor 
vota săptămâna aceasta adresele [de răspuns la Mesajul Tronului] 
și atunci suntem siliți să părăsim frumoasa Sinaia de care suntem 
în mod special legaţi prin vremea minunată și amenajarea 
Castelului. In zilele mai puțin ploioase și reci găsim mereu un 
refugiu plăcut în spaţiile egal încălzite ale castelului. Încălzirea 
funcționează bine, camerele, scările şi coridoarele au o temperatură 
plăcută. Sufrageria este terminată și spre completa noastră mulțu- 
mire este extraordinară, la fel sala de biliard și salonul cel mare 
unde lipsesc încă tapetele și mobila. Peste tot sunt șeminee 
monumentale executate în cel mai pur stil renascentist. Sala de 
intrare și casa scării au reuşit în mod deosebit şi seara la lumina 
electrică, pentru care deja au fost montate cablurile, vor face o 
impresie măreață. 

Este ultimul an în care mai locuim în intimele dar puţin 
confortabilele încăperi ale mânăstirii, de care ne vom aminti mereu 
cu recunoștință, căci am primit vizite plăcute și am petrecut multe 
ceasuri frumoase. 


56. Cotroceni 11/23 noiembrie 1882, către Maria de Flandra 
VB 453 


„.. Chestiunea fatală în care cei doi domni au jucat un rol 
atât de trist ne-a făcut mari neplăceri. Cele trei tinere doamne 

(Grădişteanu, Romalo, Ghica) sunt înrudite cu cele mai distinse 
familii din Moldova și cu o mare parte a înaltei societăţi 
bucureștene care este foarte indignată de măsurile luate de noi. 
Ziarele şi-au luat avânt și a scris câteva articole obraznice care 
sunt jignitoare la adresa Curţii noastre. Toţi oamenii decenţi şi 
marea majoritate [a opiniei publice] sunt de partea noastră și 
consideră că noi am apărat demnitatea casei noastre şi a Curţii 
româneşti. Acum am aflat că domnişoarele au avut repetate 
rendez-vous-uri și îi primeau pe domnii seara târziu după ce noi 
ne retrăgeam. Asta nu este o scuză pentru bătrânul tată de familie 
Jooris şi nici pentru tânărul și neexperimentatul său secretar 
[Guillaume], dar ei ar putea mereu să spună „doar am călcat pe 
urmele altora“, ceea ce probabil într-o casă particulară (?) se poate 
îngădui, dar niciodată la o Curte [regală]. Am tăcut în privința 
participării tinerei fete la scandaloasele evenimente. Dar Jooris, 
care este un mare palavragiu, a povestit că eu l-aş fi chemat şi 
i-am declarat că Guillaume trebuie să se căsătorească cu una din 
cele 3 doamne, dar că nu știe la care dintre ele m-am referit eu. 
C'est une mauvaise plaisanterie de mauvaise gout care dovedește 
că el nu mai merită să fie cruțat. Ministrului meu de externe, 
căruia intenţionat eu nu i-am spus nimic despre conversaţia cu 
Jooris pentru a nu da chestiunii un caracter oficial, i-a povestit 
el totul. Mais Stourdza lui a donné une bonne leçon pe care a 
suportat-o în tăcere. Poziţia lui este zdruncinată și rechemarea 
lui a devenit necesară. De aceea poţi să-i comunici regelui [Leopold 
al II-lea] chestiunea, dar te rog să procedezi cu menajamente car 
je ne voudrais pas briser la carriere d'un vieux diplomat. Probabil 
poate să obţină un alt post diplomatic sau un concediu. Aș vrea 
să evit orice larmă, a fost el aici suficient de zgomotos și este un 
noroc că ziarele străine au tăcut. 

Jooris mi-a spus în ultima audienţă că va primi un concediu 
mai lung, tant mieux, să sperăm că nu ne vom mai revedea 
niciodată. Aş fi deosebit de recunoscător dacă urmașul său mi-ar 
putea înmâna scrisoarea de rechemare pentru el și aș fi scutit de 
o ultimă întrevedere cu Jooris. 

Contele Dubois și mai ales soția acestuia nu mai pot suporta 
manierele josnice și felul de a vorbi al şefului său și a cerut de 
aceea să fie mutat. Noi regretăm enorm plecarea lui căci este un 

domn charmant și sensibil. Sper că va fi trimis înapoi, ar fi o 
satisfacție îndreptăţită. 

Acum destul despre această temă neplăcută și care să sperăm 
că va fi îngropată pentru vecie și nu va altera cu nimic excelentele 
relaţii cu Belgia pe care noi punem în mod deosebit o mare valoare. 
Pun în mâinile voastre această chestiune delicată şi nu-i voi da 
nici o instrucțiune specială lui Văcărescu în vederea schimbării 
[de aici] căci este întotdeauna neplăcut și adesea jignitor să faci 
demersuri oficiale. Aveţi așadar mână liberă și puteţi acţiona când 
vi se pare oportun. 

Văcărescu își aşteaptă încă audiența de rămas bun pe care 
i-o voi acorda la Sinaia şi apoi va pleca la post. Urmașul său nu 
a fost încă numit și va fi greu de găsit. Kalinderu este în obiectiv, 
dar prefer să-l fac șeful cabinetului meu. 

Curtea noastră trebuie neapărat din nou reconstituită, dar 
până în februarie nu va fi cazul. Mai întâi trebuie reglementată 
chestiunea Domeniilor Coroanei. 

[...] Elisabeta a fost bolnavă din cauza urâtei comportări a 
domnişoarelor. Despărțirea de Lucia Ghica a zdruncinat-o profund. 
Mă tem că aceasta este însărcinată cu unul din aghiotanţii mei 
pe care l-am concediat, un ofițer frumos și elegant, ginerele prege- 
dintelui Senatului [Dimitrie Ghica]. Dar problema este strict 
secretă. 


57. Cotroceni 16/28 decembrie 1882, 
către Karl Anton von Hohenzollern 
VD 1967 


[...] Problemele interne și externe ne-au țintuit aici și târâm 
ca pe o ghiulea de fier probleme nerezolvate către noul an, care 
după toate aparențele va fi unul foarte agitat şi nu ne va aduce 
numai bucurii... Valurile vieţii noastre politice se ridică din nou 
și toată atenţia noastră este îndreptată spre evitarea furtunilor. 
Ca problemă externă se apropie tot mai mult și mai ameninţător 
de noi rezolvarea chestiunii Dunării din cauza încăpățânării 
Austriei care şi de data aceasta, ca întotdeauna de altfel, sacrifică 
o înaltă concepție politică unui interes pur economic. Carp a 
comunicat propunerile și concesiile pe care noi suntem gata să le 
facem în această problemă delicată care a pasionat atât de mult 

țara. Cabinetul din Viena le-a refuzat și a declarat că în numele 
numeroaselor sale interese comerciale la Dunărea de Jos va intra 
în comisia mixtă și nu ca delegat al comisiei europene (cum am 
propus noi pentru a reuni aceste două instituții în mod insepa- 
rabil). Austria se ţine ferm de propunerea Barrère pe care nu vrem 
şi nu putem să o acceptăm fiindcă ar fi o lezare a suveranității şi 
a drepturilor noastre teritoriale. Conferinţa de la Londra [din 
martie 1883] va tranga acest conflict, care este cu atât mai straniu 
prin faptul că noi reprezentăm și apărăm interesele europene la 
Dunăre în timp ce Austro-Ungaria le susține numai pe ale ei 
proprii. Acum negociem cu guvernele pentru a obţine un loc şi un 
vot la Conferinţă. Sunt dispuşi să ni le acorde, dar vor mai întâi 
o înţelegere cu Austria, care probabil că nu este irealizabilă, 
deoarece la Berlin ne sunt favorabili și dau sfaturi Vienei pentru 
a evita o tensionare, care la complicaţii ulterioare, ar putea avea 
urmări grave. Rusia deja exploatează situaţia în folosul ei și 
lucrează la presiune maximă. Din nefericire găsește un teren fertil 
la Opoziţie şi anume în Moldova. Şederea noastră la Iași este din 
punct de vedere al relaţiilor politice foarte dezirabilă și va paraliza 
multe intrigi. Kogălniceanu este resortul principal al Opoziţiei 
Unite pe care el cu mare abilitate o face utilă Rusiei ca o contra- 
pondere Austriei. La dezbaterea Adresei el a adus din nou pe tapet 
problema succesiunii pentru a vorbi despre religia ortodoxă. 
Interpelarea lui nu a avut nici o amploare căci există o acoperire 
constituţională. Fireşte ar fi de dorit ca nepoţii mei să apară din 
nou aici pentru a dovedi ţării că a ei se menţine viu interesul 
pentru România. Este foarte greu de găsit un profesor de limba 
română care să îndeplinească toate condițiile. Ne ocupăm conti- 
nuu de problema aceasta și avem doi în perspectivă, dar care nu 
vor să părăsească ţara; un al treilea ar fi propus, el este de dincolo 
de Carpaţi, dar prea pătimaș împotriva Austro-Ungariei, ca 
majoritatea profesorilor noștri. 

Revizuirea câtorva articole ale Constituţiei noastre referi- 
toare la colegiile electorale ne preocupă și stârnește nu puţin 
spiritele. Rosetti este acela care înainte de plecarea sa la Paris a 
sădit buruiana sufragiului universal, care ameninţă să copleşească 
ideile moderate. Pentru a evita acest pericol vrem să unificăm 
colegiile I și II deoarece numărul alegătorilor este prea limitat din 
cauza censului și favorizează mituirea. Zece voturi se lasă uşor 

cumpărate, în vreme ce a câștiga sute ar fi o afacere ruinătoare. 
În general sunt dispuși pentru această reformă dezirabilă, se mai 
discută numai asupra oportunității. Guvernul se ţine de reformă, 
dar se va exprima abia atunci când o puternică majoritate în cele 
două Camere își va fi formulat programul. Ultima decizie va 
depinde de situația europeană căci nimeni nu vrea să provoace 
lupte interne dacă sunt de temut complicații externe. 

In orice caz vor avea loc noi alegeri căci mandatul actualelor 
Camere expiră în februarie. Partidele se pregătesc deja de 
campania electorată care nu va lăsa nimic de dorit în materie de 
violenţă, căci starea de spirit a adversarilor este foarte iritată. 

[...] Alaltăieri 14/28 decembrie am ţinut la cercle militaire 
în faţa unei mari adunări, critica manevrelor de toamnă sub forma 
unei conferințe, [amănunte vezi VD 931 c]. Am vorbit o oră și 
jumătate. 


58. Cotroceni 19/31 decembrie 1882, către Maria de Flandra 
VB 454 


[...] Ziua de naştere a Elisabetei a fost sărbătorită de data 
aceasta cu o participare deosebită... Senatul și Camera Deputaţilor 
şi-au trimis birourile permanente pentru felicitări şi seara a fost 
retragere cu torţe. Dar sănătatea ei lasă mult de dorit... Şi trista 
experiență pe care a făcut-o cu domnișoarele ei au încă o influență 
dăunătoare asupra stării ei de spirit. In ceea ce priveşte căsăto- 
ria lui Guillaume nu vrem să exercităm nici o presiune directă 
sau indirectă. Tânărul s-a purtat decent, cerând mâna fetei. Mie 
personal mi-ar fi cel mai plăcut dacă problema s-ar aplana. După 
marea hărmălaie care s-a făcut aici şi care acum s-a potolit este 
greu să-l acceptăm pe Guillaume ca chargé d'affaire înainte de 
căsătoria lui, el este prea mult în evidenţă prin această poziţie și 
trebuie să fie primit împreună cu șefii de misiune, ceea ce pentru 
el este şi mai embarrassante. Dimpotrivă ca secretar ar putea să 
figureze foarte bine. Chestiunea s-ar fi rezolvat altfel dacă nu ar 
fi tergiversat șase săptămâni cu cererea în căsătorie. Jooris s-a 
comportat aici din nou îngrozitor et il a vite baclé l'affaire pentru 
a nu ajunge la concediu și a căutat să pună drept condiţie să-l 
lase aici pe Guillaume ca locţiitor. De aceea s-a prezentat de zece 
ori la Madame Mavrogheni, a cerut de două ori audiența la mine, 

pe care nu i-am acordat-o şi l-a primit ministrul [D.A. Sturdza] 
căruia el i-a comunicat într-un mod indiscret prima discuţie cu 
mine. După ce presa de aici a început să se ocupe de problemă, 
aceasta nu a mai rămas o chestiune particulară cum aș fi dorit 
eu și toţi cei interesaţi. Pentru a păstra acest caracter, trebuie 
acum linişte deplină, dar ne temem că prin sosirea lui Guillaume 
ca chargé d'affaires, care va trebui publicată în Monitor, se va porni 
din nou zarva care apoi ar putea deveni extrem de neplăcută 
pentru bunele relaţii la care ţinem atât de mult. Văcărescu, care 
a înaintat un lung raport ministrului său, a primit acum instruc- 
ţiuni să discute oficial chestiunea, ceea ce până acum îi fusese 
interzis. 

După cum ţi-am scris în precedenta epistolă nu am vrut deloc 
ca să fie făcută o reclamaţie oficială în această chestiune şi i-am 
ordonat lui Văcărescu, dacă ar fi întrebat de ministrul de externe 
din Bruxelles [Frâre Orban] să declare că nu ar avea nici o însăr- 
cinare pentru a prezenta vreo plângere. Acum s-a ajuns prea 
departe, el erijându-se în avocat al lui Jooris, cu care este prieten, 
şi ca urmare a raportului adresat ministrului Sturdza și în care 
pleda foarte călduros pentru Jooris, şi-a atras şi o mustrare. Dar 
acum intervin şi eu pentru el [Jooris] și aș vrea să vă rog să nu-i 
fie retras vreun semn al aprecierii pentru care a fost propus 
consilier al lui Leopold, rang de ministru, etc; aşa cum raportează 
Văcărescu, mă voi bucura și eu pentru el, dar aș fi foarte 
recunoscător dacă nu s-ar mai întoarce aici. După cum se pare, 
din motive politice, pe care nimeni nu le înţelege mai bine decât 
mine, se vrea menajarea lui. Cu atât mai recunoscător sunt dacă 
s-ar ţine cont de dorința mea şi nu l-ar mai trimite înapoi aici. 

[...] Becker vă va povesti multe despre castel care este aproa- 
pe terminat. Sufrageria a ieșit extrem de frumoasă. Firma Bembe 
a declarat că este cea mai frumoasă sală pe care au făcut-o ei 
vreodată. Eu o găsesc impecabilă [...] 

La sfârşitul săptămânii ne va vizita ducele Paul von 
Mecklenburg; este al șaselea prinţ pe care îl primim anul acesta 
în chiliile modeste ale mânăstirii. Din nefericire anotimpul este 
cam înaintat ca să mai poţi oferi oaspeţilor o distracţie plăcută. 

[...] Văcărescu va pleca în curând la Bruxelles sper că-ţi va 
fi simpatic. 

[...] Trimitem acum la Bruxelles un colonel Voinescu, nepot 
al ministrului nostru plenipotenţiar la Sankt Petersburg [al dr. 
Nicolae Kretzulescu] ca să-i inspecteze pe ofiţerii noştri mai tineri 
și aceia care nu au o bună conduită vor fi trimiși înapoi. Voinescu 
a fost în America de Nord și în Brazilia pentru a notifica 
independența României și s-a distins printr-o vitejie extraordinară 
în războiul de la '77. 

Cred că va fi prezentat la curte când se va ivi ocazia. 

Cu puţine zile în urmă am primit o mare lucrare de la 
generalul Brialmont despre fortificarea anumitor puncte din ţară. 
Văd de aici că a luat în serios misiunea pe care i-am încredinţat-o 
şi că a fost o inspiraţie fericită din partea mea să mă fi adresat 
acestui om destoinic. Sper că i se va îngădui la primăvară să vină 
din nou aici, căci mai am încă multe de discutat cu el. 

[...] Săptămâna viitoare ne ducem pentru scurtă vreme la 
Iaşi unde n-am mai fost de doi ani. Dacă vremea este şi acolo la 
fel de frumoasă ca aici atunci şederea va fi plăcută. Avem o 
minunată vreme de primăvară și putem să ne bucurăm de razele 
soarelui în grădina Cotrocenilor. Dar aerul nu este sănătos și 
bântuie multe boli. Toată lumea dorește gheaţă și zăpadă. 


59. Cotroceni 23 decembrie 1882/4 ianuarie 1883, 
către Fritz von Hohenzollern 
VD 931 c 


... Mă simt vinovat și regret nespus că te-am lăsat aşa de 
multă vreme fără știri directe. Dar când ești înfundat în afaceri 
până peste urechi și ești încărcat cu o grea răspundere timpul trece 
uluitor de repede, lunile şi săptămânile zboară aproape ca zilele 
şi orele. Cu greu poţi să-ţi închipui, dragă Fritz, cât de agitată 
este viaţa noastră şi cât de nesfârşite sunt obligaţiile care se succed 
într-un lanţ neîntrerupt. Prea multe apasă asupra mea și am cerut 
de la miniștri să creeze pentru mine o cancelarie de cabinet cu 
suficient personal iar pentru Elisabeta să găsească un Secretaire 
des commandements. 

Ar trebui să veniţi la vară la Sinaia unde veți avea cu 
siguranţă o ședere plăcută. In castelul nostru din Carpaţi, într-un 
cerc interesant şi stimulativ am putea să vă oferim în afară de 
artă, literatură și muzică și numeroase alte distracţii și sunt 

convins că-ţi vei modifica radical părerea aspră despre Elisabeta. 
Cine apare în faţa opiniei publice, sub orice formă ar fi, este la 
fel de expus laudelor și reproșurilor. Critica este un rău necesar 
și o învăţătură utilă pe care ar trebui adesea să o acceptăm cu 
recunoştinţă. Dacă vine din cercuri competente atunci crește în 
valoare, dimpotrivă pierde la fel de mult când porneşte din motive 
meschine. Trebuie să ne amintim mereu principiul: „cine nu are 
nici energie, nici talent nu are nici duşmani nici adversari“. Am 
trăit adeseori această experienţă, dar nu ne plângem. Faptul că 
în anumite cercuri berlineze, despre care nu știu în ce ape se 
scaldă, domnește dezaprobarea privind activitatea literară a 
Elisabetei, nu vorbește în favoarea lor şi îmi pare rău de toţi aceia 
care se manifestă în acest mod și etalează astfel un testimonium 
paupertatis. Acești critici aspri trebuie că au puţine puncte de 
contact cu lumea literară, care astăzi contează ceva, altminteri 
nu le-ar fi scăpat [din vedere] că majoritatea operelor scrise de 
Carmen Sylva sunt deja traduse în unsprezece limbi. Dacă asta 
trebuie regretat atunci este greu de spus pentru ce mai poți să te 
bucuri. Într-un viitor nu prea îndepărtat vor apare poeziile despre 
război traduse de Elisabeta și unele chiar scrise de ea care sper 
că vor avea aprecierea ta. Mă gândesc că-ţi va trimite un volumaș. 

Pentru că tot am vorbit despre critică te va interesa probabil 
să auzi că am ţinut o conferinţă săptămâna trecută [14/26 decem- 
brie 1882] la cercul militar care a reprezentat critica manevrelor 
noastre de toamnă. În faţa unei adunări de peste 400 de ofiţeri 
am dezvoltat vreme de o oră și jumătate diferitele momente ale 
manevrelor care anul acesta s-au desfășurat la scară mare. Am 
atins numeroase puncte de importanţă tactică și strategică, 
influenţa căilor ferate asupra concentrărilor şi diferitele noastre 
linii de operaţiuni într-un eventual război. 

După cât se pare conferința a făcut o impresie bună, căci 
generalii care au fost criticaţi au spus ministrului de război [adică 
lui I.C. Brătianu care era şi prim ministru] că ar trebui să-mi fie 
recunoscător pentru toate observaţiile, căci au învăţat din multe 
lucruri pentru viitor. 


1. Ecoul acestei conferinţe despre manevre se regăseşte în 
însemnările lui Maiorescu: „Sâmbătă 18/30 decembrie 1882... convorbire 
cu contele Monts [de la legația germană] despre armata noastră; zice că 

De pe aici nu pot să-ţi comunic multe noutăți. Domnesc 
liniștea și pacea doar chestiunea Dunării care se va reglementa 
prin conferinţa de la Londra și legea electorală care face necesară 
modificarea Constituţiei, agită spiritele. 

Incă mai locuim la Cotroceni din cauza renovării palatului 
din Capitală care va fi mărit considerabil. Ne bucurăm de grădina 
destul de întinsă [a Cotrocenilor] ceea ce este plăcut şi vesel pe o 
asemenea vreme frumoasă și blândă dar şi extrem de nesănătoasă. 
Bolile au început deja să se extindă în oraș iar lașiul este bântuit 
de o epidemie de tifos, care ne-a silit să renunțăm deocamdată la 
călătoria noastră acolo. 


60. București 9/21 februarie 1883, către Maria de Flandra 
VB 455 


Scumpă Maria! 

„.. O indispoziţie gravă m-a țintuit opt zile la pat și însănă- 
toşirea completă a trenat încă două săptămâni. Nici până azi nu 
mi-am revenit puterile cu totul și durerile mă chinuie din când 
în când. A fost o violentă nevralgie musculară care mi-a zdrun- 
cinat tot sistemul nervos şi mi-a făcut nenumărate nopţi fără somn. 
Medicii doresc urgent o schimbare [o primă manifestare a reuma- 
tismului poliarticular şi gutei care îl vor face să sufere următorii 
treizeci de ani] de aer și mai ales o climă caldă și liniște absolută 
ca să mă refac complet. Aș urma bucuros sfatul lor dacă nu m-ar 
țintui aici chestiunile interne şi mai ales cele externe care stau 
pe ordinea de zi... 

Toată atenţia ţării este îndrepătată acum asupra Conferinţei 
de la Londra și firește că suntem foarte puţin încântați de 
procedeele fără scrupule ale marilor puteri. Dar România se va 
lupta energic pentru punctul ei de vedere. 

In Belgia a apărut o broșură „La Roumanie devant la Confe- 
rence de Londres“ scrisă de Jooris. Modul simpatic în care a 


ultimele noastre manevre au lăsat cea mai proastă impresie ofiţerilor 
străini, italianul Lanza (în Italia însăşi este proastă cavaleria) a zis că 
este egală cu zero cavaleria noastră ș.a.m.d. Numai Slăniceanu ar fi fiind 
ofițer utilizabil și altele de acestea]“. Titu Maiorescu, Însemnări zilnice, 
vol. II, p. 144 

intervenit pentru drepturile noastre i-a adus aici apreciere în toate 
cercurile, şi eu vreau să-i exprim mulţumirile mele pentru aceasta. 
Sper că i se va găsi curând o întrebuințare în serviciul diplomatic 
şi că cele întâmplate nu-i vor afecta cariera. Aș vrea să pun o vorbă 
bună pentru el la regele [Leopold II] căruia îi sunt nesfârșit de 
recunoscător pentru deciziile sale prompte [în sprijinul cererilor 
lui Carol I]. 

In toate scrisorile mele către tine am subliniat că nu aș vrea 
să-i aduc prejudicii unui vechi funcţionar și, de asemenea, să evit 
orice conflict. Dar se pare că tratativele noastre personale și inter- 
venţia directă a regelui l-au jignit pe dl. Frere şi că acesta nu și-a 
ascuns a sa mauvaise humeur. 

Şi Văcărescu s-a comportat lipsit de tact în toată această 
probloemă: a discutat prea mult cu preşedintele de cabinet belgian, 
fără să fi avut nici un ordin de aici ca să trateze sau să formuleze 
vreo plângere (vezi VB 454). 

Guillaume s-a logodit acum [cu Eufrosina Grădişteanu] după 
care m-am declarat imediat de acord cu numirea lui aici ca chargé 
d'affaires. Dar se pare că la Bruxelles nu se mai acceptă acest lucru 
care era foarte plăcut pentru mine şi Elisabeta. Fie ca acum 
chestiunea să rămână pentru totdeauna îngropată şi mai ales 
doresc din toată inima să nu lase nici un resentiment în relațiile 
noastre prietenești. Aici se va face totul ca să se cultive și să se 
întărească bunele relaţii cu Belgia [...] Avem o iarnă aspră, un 
frig uscat, vânt tăios şi puţină zăpadă. 


61. București 2/14 martie 1883, 
către Fritz von Hohenzollern 
VD 932 


Vei fi aflat că am fost grav bolnav vreme de opt zile și după 
aceea am avut șase săptămâni „arest la domiciliu“ [dictat de 
medici]. S-au luat măsuri ca ziarele de aici să nu trăncănească 
degeaba ca să-i scutim pe părinţi de temeri și griji și astfel n-a 
răzbătut nimic în afară... dar numeroasele nopți fără somn m-au 
slăbit. Am suferit o nevralgie atât de puternică încât am fost câteva 
zile paralizat, chiar să mănânc supă îmi provoca dureri. 

Dar nu vreau să-ţi mai descriu boala mea cu succes depăşită 
pe care vreau s-o uit și numai să-ţi comunic că ne vom duce la 

Regli, lângă Genua, via Veneţia, pentru a petrece acolo în cea mai 
mare liniște şi izolare vreo trei-patru săptămâni. Vom călători 
incognito drept contele și contesa de Vrancea şi vom lăsa acasă 
toate demnitățile și distincțiile regale. Vom locui la Vila Spinala 
cunoscută cu siguranță de principesa moștenitoare [a Germaniei]; 
se spune că are o poziţie frumoasă şi sănătoasă. 

Suntem din nou în iarnă grea, o ninsoare mare a acoperit 
peisajul. Nu poţi să te deplasezi decât cu sania și astăzi sunt —10 R. 

Alăturat îţi trimit o scrisoare pe care te rog să o dai înapoi 
lui Wagner. Acesta vrea să-mi dedice un marș, ceea ce eu nu accept 
căci sunt copleşit de oferte de genul acesta. 


62. Villa Spinala la Sestri 18/30 martie 1883, 
către Karl Anton von Hohenzollern 
VD 1968 


Iubite tată! 

Mulţumiri din inimă pentru salutările părintești, singurele 
raze de soare care ne-au întâmpinat la intrarea în frumoasa Villa 
Spinala. Pe o ploaie torențială, pe care un vânt rece o făcea să 
intre în trăsură, am trecut prin parcul portocalilor și cameliilor 
în noua noastră locuinţă, în ale cărei spaţii mari cu greu ne-am 
putut încălzi. Doar grădina verde și pajiștile de flori ne aminteau 
că ne găsim într-o climă sudică. Deja regretam că am venit în 
Italia. Pe cât de mare a fost dezamăgirea în prima zi pe atât de 
mare a fost bucuria și surpriza în dimineaţa următoare când un 
soare strălucitor a apărut peste peisajul încântător şi marea 
înspumată, în vreme ce un aer cald și blând a pătruns în camere. 
Dar deja după amiaza bătea un vânt foarte rece dinspre munții 
acoperiți de zăpadă. 

Bamberg s-a îngrijit excelent pentru tot aşa că locuința, 
mâncarea etc. nu lasă nimic de dorit. Cunoştinţele sale în materie 
de locuri și persoane ne convin de minune și aproape că nu avem 
nevoie de autorităţi care s-au pus oricum la dispoziţia noastră în 
modul cel mai amabil. 

Presa italiană se ocupă îndeaproape cu călătoria noastră 
căreia ar vrea să-i impună şi o latură politică. O vizită la Roma 
este prezentată ca ceva de la sine înţeles iar contele Tornielli care 
a venit direct de la Roma la Milano mă presează în așa fel încât 

nu m-am putut abţine să-i scriu lui Bălăceanu și apoi la București 
pentru a evita orice neînțelegere. 

Am scris o lungă scrisoare regelui Italiei chiar înainte de 
plecarea mea care în orice altă ţară ar fi fost suficientă să 
descurajeze orice încercare. 

Insistenţa lui Tornielli o consider extrem de nepotrivită. 

Marea agitaţie pe care opoziția a organizat-o înainte de 
plecarea mea mă constrânge din nefericire să mă întorc la 
București la începutul alegerilor. Cu această ocazie luptele vor fi 
atât de pătimașe că absența mea ar putea avea urmări grave. 

De aceea ne vom scurta șederea de aici cu aproape o săptă- 
mână pentru a vă dărui vouă scumpi părinţi acest timp câștigat. 
Pe 14 sau 15 aprilie (st.n.) ne gândim să părăsim Sestri ca să ne 
grăbim în vechea patrie și să putem gusta în linişte puţinele zile 
pe care patimile politice ni le scurtează, căci pe 28 aprilie (st.n.) 
va bate din nefericire ora fatală a despărțirii. 

Sănătatea noastră s-a îmbunătăţit deja simţitor, nervii mei 
s-au liniștit și pot să dorm măcar câteva ore pe noapte. Elisabeta 
mai are mici accese de febră. 

Astăzi toarnă ploaia din ceruri și din România ni se anunţă 
zăpadă înaltă de câteva picioare şi un ger pătrunzător. Inundaţiile 
par inevitabile. 


63. Villa Spinala 26 martie/ 7 aprilie 1883, 
către Karl Anton von Hohenzollern 
VD 1969 


[...] Din nefericire a trebuit să refuzăm o întâlnire cu Antoa- 
neta [soţia lui Leopold]. Ne gândisem la Milano, dar a trebuit să 
abandonăm acest plan din cauza insistențelor pentru o vizită la 
Roma unde am dat de știre că de aici aş vrea să mă duc direct în 
Germania [...] 

Bălăceanu este aici după ce nu a reușit să liniștească guver- 
nul italian asupra neapariției mele la Roma. I s-a spus deschis 
că aceasta ar fi o victorie a Vaticanului și o înfrângere a Quirina- 
lului [sediul guvernului și al monarhiei]. O astfel de semnificaţie 
este chiar de neînțeles şi dovedeşte pe ce bază șubredă se află 
guvernul, ba chiar și monarhia [din Italia]. 

Principele Ion Ghica a sosit ieri de la Londra pentru a-mi 
raporta despre situaţia chestiunii Dunării; dar despre aceasta prin 
viu grai. 

[...] Persoanele care ne vor însoţi la Sigmaringen sunt: 
doamna Mavrogheni, domnișoara Romalo, Dr. Theodori care a 
devenit de curând general-medic şi colonelul Candiano [Popescu] 
cavaler al ordinului [Sfântul] Gheorghe, unul din cei mai viteji 
ofiţeri ai armatei mele, trei cameriste şi patru servitori. 


64. Cotroceni 22 aprilie/4 mai 1883, 
către Karl Anton von Hohenzollern 
VD 1970 


„„. Numai răgazul în vechea patrie, în cercul familiei îmi 
arată, la dimensiunea reală, ce jertfe am adus ţării mele [România] 
ca să stau mereu departe de inimile iubitoare alor mei. Dar 
sentimentul că realizez ceva și că sunt menit să împlinesc o mă- 
reață misiune îmi dă putere și încredere în viitor. 

Călătoria care a fost cam obositoare a decurs după program... 
La 6 1/2 dimineaţa m-au salutat nepoții mei la gara din Viena și 
erau foarte încântați de călătoria la București. După o scurtă 
şedere am pornit cu un tren special, am luat micul dejun la 
Neuhansel și prânzul la Szegedin unde ungurii mi-au făcut urări. 
Ziua a trecut repede căci erau multe de povestit și de explicat și 
m-am bucurat de interesul viu al nepoților mei pentru tot ceea 
ce vedeau și auzeau. La ora 1 noaptea am trecut graniţa româ- 
nească, dar primirile au început abia la Slatina unde am sosit la 
6 dimineața. Vremea era minunată şi în toate gările, bogat 
împodobite, se afla un numeros public. La Piteşti mă aştepta I.C. 
Brătianu care mi-a prezentat un raport foarte mulțumitor despre 
situația din ţară; doar agricultura suferă de prea multă ploaie, 
iar în Moldova sunt inundaţii. Ultimele două ore, după o călătorie 
obositoare de 45 de ore, au trecut repede căci aveam multe de 
discutat cu Brătianu. 

Către ora 12 am intrat în gara București în urale nesfârşite. 
Abia după o jumătate de oră am putut urca în trăsură pentru 
călătoria la Cotroceni, căci fiecare aștepta o strângere de mână 
şi o vorbă bună. Bucuria a fost sinceră și unanimă la vederea 

nepoților mei și din toate părțile am fost felicitat că m-am întors 
împreună cu ei. 

Alegerile au început în toată ţara și decurg liniștit şi probabil 

prea favorabil [guvernului]. Opoziția pare că vrea să-şi concentreze 
forţele la Senat pentru a face acolo imposibilă o majoritate de 2/3 
[a guvernului]. Dar mă îndoiesc că va obţine un mai mare număr 
de locuri, mai ales căci guvernul va putea dispune la alegerile 
pentru Camera Deputaţilor de 3/4 din voturi. 
; Copiii [Ferdinand și Carlo] aduc multă viață la Cotroceni. 
In afara orelor de studiu sunt la mine de la 10 la 12 şi de la 2 la 
4 şi chiar în timpul audienţelor, lucru care nu mă deranjează în 
nici un fel. La ora 8 vin la mine la micul dejun, apoi ne plimbăm 
în grădină sau mergem la călărie și la 12 T luăm prânzul à trois. 
Seara la masă mai invit câteva persoane. 

Afacerile s-au îngrămădit și am mult de lucru ca să rezolv 
totul... Il aştept pe D.A. Sturdza [de la Neu Wied unde fusese 
invitat la un botez în familia Elisabetei] cu nerăbdare deoarece 
acum trebuie luată decizia în Chestiunea Dunării. 


65. Cotroceni 17/29 mai 1883, 
către Karl Anton von Hohenzollern 
VD 1971 


Iubite tată! 

Deja a trecut o lună de la ora grea a despărțirii dar timpul 
a fost așa de bogat în evenimente și impresii că a trecut cu iuțeala 
vântului. Alegerile, prezenţa și plecarea nepoților mei, vizita la 
Sinaia, sărbătoarea naţională, o mulţime de afaceri și primiri, s-au 
succedat iute una după alta. Acum s-a făcut ceva mai linişte deşi 
chestiunile de stat îmi ocupă toată ziua și nu-mi lasă deloc timp 
să mă gândesc în singurătate. 

Copiii au adus multă viaţă aici și au lăsat pretutindeni cea 
mai bună impresie, dar Carlo a fost de data aceasta favoritul 
tuturor, el este inteligent și vorbește mai mult cu oamenii.! 

Ferdinand a câștigat şi a învăţat foarte mult în ultimii doi 
ani dar din nefericire este îngrozitor de timid și de aceea este pus 


1. Karl-Anton von Hohenzollern (1868-1919) se va căsători în 1894 
cu verişoara sa Josephine de Belgia, fiica Mariei de Flandra. 

în umbră de fratele său mai mic. Şederea lor a prins extrem de 
bine și lor și mie; [din punct de vedere] politic a fost o necesitate 
şi trebuie să se repete în fiecare an. Adversarii actualului regim 
nu-şi ascund nemulţumirea de a vedea asigurat viitorul. La 10/22 
mai am fost ameninţat cu un atentat şi de aceea s-a contat pe 
faptul că drept urmare nu voi apărea, ceea ce fireşte ar fi făcut o 
proastă impresie. Nu m-am lăsat intimidat și am trecut călare pe 
străzile bogat împodobite, pline ochi de oameni. Entuziasmul a 
fost indescriptibil, iar primirea în Parlament măreaţă. Ştirile de 
la Iaşi au fost rapid aflate. Opoziția Joacă un rol jalnic, ieşirea ei 
din Camere este o farsă stupidă care are doar dezavantajul de a 
mai destinde majoritatea. Kogălniceanu a declarat de curând că 
retragerea ar fi fost un pas pripit și că dacă ar mai fi ales din nou 
intenţionează să iasă din coaliția [opoziţiei]. 

Camerele nu vor rămâne multă vreme reunite. Ele vor alege 
o comisie ce are de studiat revizuirea Constituţiei și de elaborat 
un proiect care va trebui prezentat la sfârşitul toamnei. Până 
atunci pasiunile se vor linişti iar chestiunea Dunării va lua 
probabil o întorsătură mai bună. Deocamdată Viena nu va ceda, 
iar la Berlin stau rezervaţi. Răspunsul nostru negativ a fost trimis 
la Londra și acum așteptăm liniștiți rezultatul. 

Peste 14 zile voi călători în Moldova pentru a dezveli la lași 
la 5/17 iunie monumentul lui Ştefan [cel Mare]. De acolo îmi voi 
vizita moşia de la Broşteni și la sfârșitul lui iunie mă voi întoarce 
aici. 


66. Cotroceni 20 mai/1 iunie 1883, către Maria de Flandra 
VB 456 


„„.în ajunul zilei de 10/22 mai a sosit vestea de la Iaşi că se 
intenţionează să se comită un atentat asupra mea la sărbătoarea 
naţională. Această ameninţare, fie falsă sau adevărată, s-a răs- 
pândit rapid în rândurile publicului. Eu am insistat ca să nu fie 
modificat programul festivităților căci am avut imediat senti- 
mentul că se vrea intimidarea mea, ca sărbătoarea să se contra- 
mandeze în stradă, ceea ce ar fi făcut o impresie penibilă. Opozitia, 
de la care a pornit zvonul, contase cu atât mai mult pe neparticiparea 
mea deoarece bănuia că nu i-aş expune unei primejdii pe cei doi 
nepoți ai mei. Dar nu m-am stăpânit și am participat la defilare... 

Sărbătoarea a decurs strălucitor şi entuziasmul a fost încă 
mai sporit prin această ameninţare josnică. Ancheta nu a dovedit 
nimic şi eu cred că totul a fost „un coup d'epâe dans l’eau“. 

Prezenţa nepoților, care s-au dezvoltat frumos, a făcut o 
impresie excelentă și a risipit multe griji și intrigi. Fi au plăcut 
tuturor. De la plecarea lor mă simt foarte singur deşi un şuvoi de 
probleme, care adesea mă împiedică să scriu, ocupă timpul meu 
în întregime [...] 

Peste zece zile Camerele vor fi prorogate până la sfârșitul 
toamnei pentru a se ocupa apoi de revizuirea Constituţiei. Până 
atunci pasiunile care au fost puternic stârnite de alegeri se vor 
domoli. Mă voi duce la dezvelirea monumentului lui Ştefan la Iaşi 
și voi vizita nordul Moldovei, mai ales moşia mea de la Broșteni 
care are 18 mile pătrate şi pe care încă nu o cunosc. 

Sper că generalul Brialmont va putea veni aici înainte de 
plecarea mea. guvernul său îi pune înmari dificultăţi şi se teme 
că prezenţa lui aici ar putea compromite (?) neutralitatea belgiană. 
Trebuie să dăm anticipat explicaţia că puternicii noştri vecini nu 
văd în aceasta nici un fel de act negativ. Aceasta este o prostie și 
în dezvoltarea noastră militară nouă nu ne pasă de ce spun și 
consideră alţii. Nu poate oare regele [Leopold II] să rostească un 
cuvânt decisiv? Văcărescu se află încă aici deoarece a avut de 
reglementat o serie de chestiuni de avere. Bengescu care îl 
reprezintă este un tânăr destoinic ce a scris o carte despre Voltaire 
care i-a făcut o faimă bună la Paris. 


67. Cotroceni 25 mai/6 iunie 1883, 
către Fritz von Hohenzollern 
VD 933 


[...] Acum sunt cu totul singur și mi se pare totul tăcut şi 
grav după ce prezenţa de trei săptămâni a nepoților noștri a adus 
aici multă viaţă. Ei au fost foarte fericiţi și mulţumiţi la mine şi 
despărțirea le-a fost extrem de grea. Amândoi s-au dezvoltat 
minunat și manifestă mult interes pentru tot ceea ce le-am arătat. 
Au fost foarte încântați de Sinaia unde am rămas patru zile. Am 
putut să întreprindem câteva excursii pe înălțimile munților și 
să admirăm frumoasele căderi de apă. Castelul le-a plăcut în mod 
deosebit dar și eu am fost foarte mulţumit de lucrările temeinice 

şi cu mult gust executate pe care le-am găsit acolo. Stohr a făcut 
adevărate opere de artă. Dar nu ne putem muta înainte de 
septembrie căci mai sunt încă multe de făcut. Acum se vede ce 
mari dimensiuni are construcția. 

[...] Săptămâna viitoare mă duc la Iaşi la dezvelirea statuii 
ecvestre a lui Ştefan cel Mare, unul din cei mai viteji eroi naționali 
ai noştri. Toată ţara şi armata trimit deputăţii și festivitățile vor 
dura trei zile. După aceea voi vizita nordul Moldovei și moșia mea 
de 18 mile pătrate de la Broşteni care se află în munţi. Pe 17/29 
iunie mă întorc pentru câteva zile aici şi apoi mă instalez pentru 
toată vara la Sinaia unde va veni şi Elisabeta. 

La toamnă vor fi două manevre restrânse. Intenţionez să 
mobilizez divizia a 4-a (București) din Corpul II de Armată la 
efectivul complet, și o concentrez prin marșuri forțate într-un punct 
şi apoi se vor întreprinde exerciţii combinate. Noua organizare 
[legea din aprilie 1882] ne dă mult de lucru, dar progresează repede 
la fel ca şi construcţia de cazărmi pentru care anul acesta au fost 
alocate două milioane [de lei]. 

Avem o primăvară cu foarte multe furtuni; aproape zilnic 
are loc la ţară o rupere de nori așa au fost provocate multe pagube 
ogoarelor, pădurilor şi drumurilor. Linia de cale ferată către Sinaia 
a fost întreruptă mai multe zile, pentru că apa a trecut peste două 
poduri. 


68. Cotroceni 21 iunie/3 iulie 1888 către Maria de Flandra 
VB 457 


Scumpă Maria! 

Am primit scrisoarea ta la Piatra, un orășel minunat aşezat 
la poalele Carpaţilor Moldovei. Mă găseam pe drumul de întoar- 
cere spre București unde mă grăbeam să ajung din cauza 
pălăvrăgelhilor stupide ale ziarelor care au provocat o adevărată 
zăpăceală și amenințau să tulbure grav relaţiile prietenești cu 
Austria. Semnificaţia infamă care s-a dat cuvântărilor ţinute la 
festivitățile de la Iaşi şi comentariile despre prezenţa lui 
Brialmont arată cât de departe poate duce libertatea presei, fiind 
în stare să implice ţara într-un conflict primejdios cu vecinii. În 
ziarele românești și austro-ungare domneşte la ora actuală o așa 
de uriașă iritare că ne-am putea teme de o explozie. Vinovată de 

toate acestea este chestiunea Dunării care nu-şi va găsi atât de 
curând o soluție mulțumitoare. 

Îmi este extrem de penibil (în text: fatal) faptul că generalul 
Brialmont a fost implicat în mod cu totul nevinovat în această 
polemică a ziarelor și rapoarte mincinoase l-au prezentat 
călătorind la granița româno-austriacă, în vreme ce el a fost doar 
la Galaţi şi Constanţa. Astfel poziţia sa delicată faţă de guvernul 
său a devenit şi mai incomodă. Din fericire el îşi face foarte puţine 
probleme și mi-a spus că se va explica cu ministrul de război. 
Părerea sa despre ministrul prezident [Frère-Orban] este puţin 
măgulitoare și cred că tu, Filip şi eu o împărtășim. 

Am scris cu trei săptămâni în urmă [1/13 iunie] cumnatului 
tău [regele Leopold al II-lea] spre a obţine o prelungire de concediu 
pentru simpaticul general. Regele mi-a răspuns într-un mod 
extrem de amabil, dar ultraconstituţional. El a observat că ar 
dăuna lui Brialmont dacă ar interveni în favoarea lui la miniștri. 
Scrisoarea este strict confidențială (subl. C.I.). Ca urmare Brial- 
mont a trebuit să plece ieri [20 iunie/2 iulie] și am fost întrerupți 
în mijlocul celor mai frumoase lucrări [generalul plecase abia la 
şase zile după primirea scrisorii de la regele Leopold II]. Cu toate 
acestea el a terminat planuri frumoase pentru fortificarea 
Bucureştiului, care au fost acceptate de către o comisie sub condu- 
cerea mea, în prezenţa generalului belgian. Sper că Brialmont nu 
va avea nici o neplăcere cu guvernul său la întoarcerea sa și că 
regele îl va lua sub protecţia lui. Poate a-ţi putea şi voi să puneţi 
o vorbă bună pentru el. 

De fapt Belgia ar trebui să considere o onoare că o altă ţară 
se sprijină pe unul din cei mai însemnați ofiţeri ai ei pentru a-l 
consulta în chestiuni militare. Aici nu este absolut nici o încălcare 
a neutralității, poate doar trufia jignită a primului ministru căreia 
nu i s-a cerut permisiunea pentru Brialmont. 

În loc să ne fie recunoscători pentru aşa ceva par foarte 
indignați cei de la guvernul [belgian]. Nu cred că de la Viena s-au 
făcut reclamaţii la Breuxelles, un astfel de demers nu ar fi fost 
oportun deoarece ofiţeri de la Statul Major austriac ne-au făcut 
atenţi în repetate rânduri asupra necesității fortificării Galaţilor 
şi Dobrogei. Brialmont a fost acum însărcinat să elaboreze planul 
pentru aceste locuri. 

Acum destul cu această chestiune care să sperăm că va fi 
uitată curând şi nu va avea ca urmare faptul că Brialmont nu va 
mai putea veni în România. Un guvern raţional nu poate și nu 
trebuie să refuze aceasta. După începerea lucrărilor prezenţa 
repetată a generalului este absolut necesară căci asemenea lucrări 
importante nu ar putea fi conduse prin scrisori. 

Astăzi am primit vizita lui Laveley care mi-a fost călduros 
recomandat printr-o scrisoare a cumnatului tău regele. A făcut o 
călătorie în Serbia, Bosnia şi Rumelia și a venit la noi pentru 
câteva zile. Am vorbit mult despre întreprinderea africană a regelui 
[Belgiei] care costă mulţi bani şi ar putea ușor să aibă ca urmare 
conflicte internaţionale. 

Călătoria mea în Moldova a decurs într-un chip strălucitor. 
Primirea la Iaşi a fost frumoasă și foarte cordială iar festivitatea 
măreaţă. Totul a decurs atât de bine că opoziţia, care în parte nu 
apăruse, s-a simţit aşa de nefericită, că a apucat câteva cuvinte 
dintr-un toast necugetat, pe care numai pe jumătate l-am putut 
auzi și le-a comentat într-un mod atât de infam, că a devenit chiar 
jignitor pentru Austria. De aici s-a iscat toată larma din presă. 

De la laşi, unde am rămas opt zile, m-am dus la moşia mea 
de la Broşteni, care se mărginește cu Bucovina şi pe care am 
vizitat-o pentru prima oară. Sunt foarte încântat de acest ţinut 
minunat. Am găsit acolo păduri și locuri stâncoase cum n-am prea 
mai văzut. Din păcate nu am putut rămâne decât 4 zile, dar am 
întreprins în fiecare zi o excursie lungă. Mai întâi am urcat la 
Paltinu unde sunt pășuni măreţe. Am găsit acolo cireada mea, 
patru sute de vite cu tauri. Într-o stână locuieşte o familie elveţiană 
care face o brânză deja vestită în toată ţara. La poalele muntelui, 
într-o vale superbă, se găsesc grajdurile de iarnă. In următoarele 
două zile m-am dus călare la graniţa cu Bucovina, 60 km, toată 
lungimea moșiei și am înoptat la o mică mânăstire pe care eu o 
sprijin. 

Cea mai frumoasă parte a călătoriei a fost o excursie de trei 
zile cu pluta pe Bistriţa până la Piatra. Zburam ca o săgeată pe 
şuvoaiele repezi umflate și am admirat îndemânarea și calmul 
plutaşilor, care sunt udaţi strașnic de valuri. Eu am avut un mic 
pavilion înălţat din brazi şi nu m-am udat. Elisabeta ar fi fost 
încântată de călătorie. Săptămâna viitoare se întoarce; a fost o 
despărțire lungă dar pe care am suportat-o cu plăcere pentru că 

a fost ea fericită în patrie și aerul sănătos a scăpat-o complet de 
febra care a durat trei săptămâni. 

La sfârşitul săptămânii mă duc să mă instalez pentru toată 
vara la Sinaia, unde castelul se apropie de definitivare. Tot sperăm 
să ne putem muta peste două luni deși lipsesc sute de lucruri 
mărunte. Camerele sunt toate tapetate şi mobila instalată. 


69. Sinaia 28 iunie/ 10 iulie 1883, 
către Karl Anton von Hohenzollern 
VD 1972 


Dragă tată! 

Își scriu din Sinaia unde de două zile mi-am stabilit reşedinţa 
de vară, pentru ca în aerul tare al munţilor să mă odihnesc după 
arșița bucureșteană și multele plictiseli. Pe Elisabeta o aştept 
miercuri sau cel târziu joi după-amiază... În situația actuală am 
găsit oportună o scurtă ședere la Viena [a Elisabetei]. Impăratul 
este într-adevăr absent, dar Elisabeta își va vedea rudele şi va 
primi câteva personalităţi oficiale. Să sperăm că se vor convinge 
așa că nu suntem în ajunul unei rupturi cu Austria, ceea ce arti- 
colele instigatoare din ziare ar dori să se împlinească. Dacă tonul 
presei românești este extrem de regretabil, cel al ungurilor a ajuns 
la limita nerușinării, acestea cer cu o nemaiauzită nerușinare pur 
şi simplu anexiunea [noastră]. În Germania, din nefericire, nu 
intră ziare scrise în limba maghiară, care aici sunt foarte răspân- 
dite; altminteri românii ar fi trataţi cu mai multă indulgență. 
Germanii iubesc banii românești, dar se năpustesc cu lovituri de 
bâtă asupra ţării. Și Elisabeta mi-a scris că a fost cu totul şocată 
de cât de puţină simpatie se manifestă din vechea patrie. Scandalul 
despre ceea ce s-a spus la festivitatea de la Iaşi, respectiv despre 
ceea ce nu s-a spus, este cu totul nemaiauzit. România a trebuit 
să ofere încă o dată hrană pentru ziare, care momentan flămân- 
zeau din sărăcie de materie primă. Le jeu ne vallait pas la chan- 
delle, și aceasta ar trebui să fie considerat ca definitoriu pentru 
situaţia generală, faptul că dintr-o discuţie necugetată, lipsită de 
tact a fost făcută o cause célebre. 

In acest cadru intră și polemica despre scurta prezenţă a 
generalului Brialmont, care continua lucrările începute toamna 
trecută. Pe atunci nu însemna nimic faptul că ne ocupam de 

fortificarea câtorva puncte. Nu am schimbat nimic din anteproiect, 
graniţele de nord și de vest n-au intrat de loc în discuție, nici atunci 
şi nici acum. Cu guvernul belgian nu am tratat de loc pentru 
Brialmont şi el a părăsit Bucureștiul după ce şi-a încheiat 
concediul. 

[...] Brătianu a fost foarte suferind în ultima vreme și medicii 
săi erau îngrijoraţi pentru starea lui. Peste zece zile [8/20 iulie] 
va pleca la odihnă [la Franzensbad] și va lipsi șase săptămâni. 
Trebuie să-și adune forţele pentru marile lupte care vor izbucni 
la reunirea Camerelor. 

[...] şi ţie dragă tată îţi va face bine şederea de vară la 
Krauchenwies. Adesea mă gândesc cu dor la tine și aş vrea să fiu 
însoţitorul tău în drumurile tale zilnice. 


70. Sinaia 20 iulie/ 1 august 1833, către Maria de Flandra 
VB 458 


Scumpă Maria! 

Alăturat îţi trimit o scrisoare pentru Brialmont [nu există 
în arhivă] pe care după ce o citiţi tu și Filip să o trimiteţi sigilată 
generalului. În această scrisoare veţi găsi exact reflectată păre- 
rea mea despre nemaiauzitul procedeu şi despre nedreptatea 
strigătoare la cer care i s-a făcut unui distins oştean. Nu vă pot 
spune cât sunt de profund mânhit și jignit de nefericitul dezno- 
dământ al întregii afaceri. Şeful cabinetului belgian a comis pe 
lângă un act de răzbunare personală, o demonstrație dușmănoasă 
împotriva României, care ne-ar fi îndreptăţit la rechemarea lui 
[Th.] Văcărescu. Dar să păstrăm tăcerea ca să nu atragem noi 
persecuții împotriva generalului. Insă ministrul meu plenipoten- 
țiar este însărcinat să exprime guvernului belgian regretul și 
consternarea pentru această măsură mult prea aspră și să prezinte 
rugămintea ca să se pună capăt curând disponibilizări şi aceasta 
cu cât am explicat pe deplin la Viena natura misiunii lui Brialmont. 

Nu este adevărat că guvernul austriac a reclamat la Bruxelles. 

Trebuie acum să ne străduim ca generalul să fie cât mai 
curând repus în drepturile sale anterioare. Regele s-a subordonat 
voinței ministrului său și aceasta este suficient de constituţional. 
Acum poate uşor să spună „nous avons donné au general au 
avertissement severe, nous avons prouvé a l’Europe comment nous 

envisageons la neutralité (?) etc. maintenant assez rehabilitons 
un g6neral meritoire etc“. 

Sper că mă veţi ajuta ca pedeapsa decretată împotriva lui 
Brialmont să fie cât mai curând suspendată. Din nefericire la 
ultima dezbatere [din parlamentul belgian] asupra măririi impo- 
zitelor Frere Orban a scăpat de cădere cu doar trei voturi, dar nu 
se va mai menţine multă vreme. Căderea sa va fi salutată cu 
bucurie de mine şi de majoritatea românilor. 

De pe aici pot să-ţi povestesc numai lucruri bune: politica 
doarme şi noi ne bucurăm de vremea minunată a șederii de aici. 


71. Sinaia 25 iulie/6 august 1883, 
către Karl Anton von Hohenzollern 
VD 1973 


Dragă tată! 

De câtva timp la noi s-au instalat din nou liniștea şi pacea 
și în locul agitaţiei pătimașe, care a hrănit după plac presa euro- 
peană, a apărut ceva mai multă bunăvoință. Chiar dacă din când 
în când își mai fac loc știri false, vina rezidă în lipsa de discernă- 
mânt a corespondenţilor care prezintă fiecare cuvânt din 
„Românul“ drept literă de evanghelie şi vor mereu să-l arunce pe 
Rosetti în aceeași oală cu Brătianu. Este de prevăzut că până în 
toamnă se va produce o ruptură între cei doi bărbați care au luptat 
mereu pentru libertatea și independenţa ţării lor. Din nefericire 
așa ceva este inevitabil dacă bătrânul Rosetti nu vrea să fie mai 
rațional. 

Pe plan extern ar fi o întărire, dar în interior ar fi o mare 
slăbiciune, căci va avea drept consecinţă constituirea unui partid 
radical ce poate fi mult mai rău decât așa numiții iredentiști care 
nici nu există ca atare. În străinătate şi mai ales la Viena prin 
acest cuvânt se dă o însemnătate cu totul falsă unor oameni care 
sunt simpli palavragii, incapabili de vreo acţiune și mult prea lași. 
De fapt se vădeşte o slăbiciune considerabilă pentru o mare putere, 
când din cauza unor demonstraţii necugetate, ea reclamă și trebuie 
să pretindă intervenţia aliaţilor ei. Scrisoarea din Germania 
imperială a fost scrisă sub presiunea Austriei și a mulțumit desigur 
mai mult acolo decât aici. În pofida tonului binevoitor se vede o 
avertizare gravă care şi-ar avea locul în ajunul unei rupturi, dar 

nu în mijlocul unei situaţii normale care a fost temporar pertur- 
bată. Pasajul „cu sau fără alianţă România trebuie să subscrie la 
condiţiile învingătorului“ este foarte caracteristic. Perspectivele 
ar fi sumbre dacă nu poţi să te bazezi pe forţele proprii. Această 
convingere a căpătat rădăcini adânci în ţară şi de aceea România 
este mereu dispusă să facă cele mai mari sacrificii pentru înar- 
marea și apărarea ei. Aceasta nu este îndreptată împotriva nimă- 
nui, dar izvorăște din sentimentul drept al păstrării independenţei 
cu orice preţ şi al asigurării existenţei. Se pare că acest lucru nu 
se potriveşte cu planurile anumitor mari puteri şi explică la fel 
procedeul lipsit de scrupule și nedrept al guvernului belgian 
împotriva destoinicului său general. La Bruxelles se tremură în 
faţa celor mari şi își arată curajul faţă de cei mici și slabi. I-am 
scris lui Brialmont şi nu m-am sfiit să-mi rostesc părerea asupra 
procedeului guvernului său. 

În chestiunea Dunării nu s-a constatat nici o schimbare. 
Tratatul va fi ratificat în cursul acestei luni și vom fi invitaţi pur 
şi simplu să ne alăturăm. Va trebui deocamdată să ne menţinem 
punctul de vedere. Dar mai târziu vor fi posibile tratative directe 
cu Austria pentru a găsi un modus vivendi. 

Brătianu este pe drumul însănătoșirii, starea sa ne-a făcut 
mari griji tuturor. La întoarcerea sa peste 3 săptămâni are intenția 
să ţi se înfăţișeze. Basset îţi va da ştiri directe despre noi. (Invitatia 
la botez a sosit probabil la 29 iulie/10 august la Sinaia. Carol I 
s-a grăbit să o refuze politicos și a scris o ciornă) 


72. Sinaia 11 Aout 1883 către Wilhelm de Prusia 


Monsieur mon cousin, 

C'est avec une vive satisfaction que jai recu la lettre par 
laquelle V.A.R. m'invite a tenir sur les fonts du bapteme son fils 
nouveau-né. Je m'empresse d'annoncer a V.A.R. que j accepte avec 
la plus grande joie ce temoignage d'affection qui m'est infiniment 
precieux V.A.R. connait les sentiments de sincere amitie que je 
lui ai voues depuis long temps aussi ne douterait Elle pas de tout 
Pintâret sympatique que je reporterai sur Son fils bien aimé. 

Je suis profondement peiné d'etre empeche de remplir en 
personne un devoir cher a mon coeur et d'assister a cette belle fete 

de famille a laquelle je une ferrai represente par mon frere bien 
aime le Prince Frédéric de Hohenzollern. 

En priant V.A.R. d'etre bien persuadée des voeux sinceres 
que je ne cesse de fournir pour son bonheur personnel et pour la 
prosperite de Sa famille Jai meintenant cette occasion pour Lui 
renouvels les assurance de la haute estime et de Pinalterable amitie 
avec lesquelles je juis Monsieur mon cousine. 


73. Sinaia 1/13 august 1883, 
către Fritz von Hohenzollern 
VD 984 


Scumpul meu Fritz! 

În toată graba muncii două cuvinte care trebuie să-ţi aducă 
vestea plăcută că în puţine zile voi fi împreună cu tine. 

Wilhelm de Prusia m-a invitat să accept să fiu nașul de botez 
al fiului său. Găsesc potrivit să răspund acestei atenţii cu o și mai 
mare atenţie și să apar în persoană la botez și aceasta cu atât mai 
mult cu cât scrisoarea conţine o invitaţie directă. Sper că nu sunt 
inoportun bătrânului împărat, [Wilhelm I] mai ales într-un 
moment când Europa domnește o anumită neîncredere împotriva 
României care prin călătoria mea va putea fi uşor dezminţită. 

De la Berlin mă duc la Viena pentru a-l vizita pe împăratul 
Austriei. 

Din nefericire timpul este prea scurt să mă duc și la părinţi. 
Am scris deja la Krauchenwies. 

Plec joi de aici [4/16 august] direct la Breslau unde înoptez. 
Sâmbătă [6/18 august] în cursul zilei sosesc la Berlin respectiv 
Potsdam. Călătoria este oficială. Brătianu mă va însoţi probabil; 
deocamdată este încă la cură la Aix les bains. În plus mai iau unul 
sau doi generali şi doi aghiotanţi Candiano [Popescu] şi maiorul 
Negel de la cavalerie. 

Acum trebuie să-ţi pun diferite întrebări la care te rog să-mi 
răspunzi numai porin notițe cu creionul și să le trimiţi la Breslau 
vineri seara [5/17 august]. Scrisoarea ta mă va găsi precis acolo. 

1. Pentru sosirea la Berlin sau Potsdam, în orice caz în uni- 
formă; ce fel de primire. 

2. La botez trebuie făcute cadouri? şi către cine? Probabil 
poţi să te interesezi discret cum s-au comportat alţi suverani în 
ocazii asemănătoare. 

3. Dacă sunt mulţumiţi [acolo] că eu vin la botez etc. 

Sper să rămân 4-5 zile şi să sperăm că mă voi putea bucura 
și de Berlin căci cu siguranţă va trebui să locuiesc la Potsdam. 

Acum rămâi cu bine dragă Fritz... 


74. Sinaia 22 august /3 septembrie 1883, 
către Karl Anton von Hohenzollern 
VD 1974 


Dragă tată! 

De la întoarcerea mea din neașteptata călătorie la Berlin și 
Viena am fost așa de ocupat cu afacerile că abia acum reuşesc să-ţi 
scriu. [Urmează felicitările pentru ziua de naștere a lui Karl Anton 
și regretul că nu l-a putut vedea în acest timp]. 

De mult nu m-am mai expus unor oboseli atât de mari ca 
în această călătorie de curier care mi-a fost şi mai mult îngreu- 
nată de o arșiţă insuportabilă și o puternică răceală pe care am 
căpătat-o în drumul de noapte prin munții Tatra. Dar totul a 
decurs după dorinţă și oricine poate fi mulţumit de rezultate căci 
succesele politice nu vor întârzia. Primirea la Potsdam şi în Silezia 
ca şi în Brandenburg a fost pe cât de cordială pe atât de strălu- 
citoare. Starea de spirit pe care am găsit-o la Berlin a fost bine- 
voitoare. Impăratul [Wilhelm I] care la început evitase o discuţie 
mai lungă cu mine, a menționat (în ultima zi în care m-a condus 
înapoi în Oranjerie și a rămas o oră cu mine) — toate problemele 
Și s-a exprimat pe larg și asupra cunoscutei scrisori pe care mai 
bine n-ar fi scris-o. La Viena a trebuit să fie spartă gheaţa. Prima 
primire a fost foarte corectă dar rece; abia după o mai lungă 
discuţie cu împăratul [Franz Josef] și Kalnoky, care mi-a plăcut 
foarte mult, a dispărut neîncrederea şi la plecarea mea se resta- 
biliseră vechile relații cordiale, deși eu în chestiunea Dunării am 
reprezentat punctul de vedere al guvernului meu. Am rămas 
neclintit, ceea ce ungurii nu-mi pot ierta și guvernul de la Pesta 
s-a abținut ca în călătoria mea la întoarcere să-mi manifeste vreo 
atenţie oarecare. Cu atât mai strălucitoare a fost primirea militară, 
foarte caracteristică pentru situaţia [subliniind deci disponibi- 

litatea unei alianţe militare] și starea de spirit ce domnea la Viena 
a Legard des chers hongrois. Ceea ce am antamat eu în călătoria 
mea, va continua acum Brătianu. El va vedea pe Bismarck și pe 
Kalnoky şi va avea o primă convorbire care poate fi decisivă pentru 
poziţia și viitorul României. 

Aş putea să-ţi mai comunic încă multe lucruri interesante, 
dar nu am încredere să le aştern pe hârtie. Dacă sunt iminente 
evenimente importante îţi voi scrie ca să-mi trimiţi tu o persoană 
de încredere. 

La Potsdam, Dresda și Viena toţi suveranii au fost plini de 
atenţie pentru mine. Cu prinţul moștenitor al Prusiei [viitorul 
Friedric al III-lea] şi cu arhiducele Albrecht, care au fost foarte 
cordiali, am purtat discuții mai lungi care m-au mulţumit deplin. 

La sfârşitul săptămânii viitoare sperăm să ne mutăm în 
castel; deoarece vremea este minunată și arșița foarte mare 
locuinţa primitivă de la mânăstire este suportabilă. 


75. Sinaia 30 august/ 11 septembrie 1883, 
către Maria de Flandra 
VB 459 


De când ţi-am scris ultima oară am avut o viață foarte 
agitată. Călătoria mea intempestivă la Berlin şi Viena m-a smuls 
din liniştea plăcută de aici şi m-a împins din nou în vârtejul politicii 
de la care bucuros m-aş fi sustras o vreme. Dar totul a decurs 
perfect și m-aș fi întors cu deplină bucurie aici de-aș fi putut să-i 
vizitez pe părinți. Insă detaliile călătoriei mele au fost precizate 
dinainte și după întoarcere au trebuit reglementate chestiuni 
importante ca urmare a plecării intempestive a lui Brialmont. 

La Viena am adus în discuţie afacerea Brialmont şi am 
prezentat în adevărata lumină procedeul nedrept al ministrului 
prezident belgian. Împăratul Austriei a primit cu mulţumire expli- 
caţiile mele şi acum din această parte este ocolită orice 
neînțelegere. 

La fel de deschis am vorbit împăratului Wilhelm I și arhi- 
ducelui Albrecht despre fortificațiile noastre şi rolul jucat aici de 
generalul belgian. Ei au remarcat că Brialmont a greșit în 
problema concediului, dar au considerat foarte firesc că noi ne-am 
adresat lui ca fiind o capacitate în domeniu. Sper că acum guvernul 

belgian după ce nu mai are a se teme de complicații (?) inter- 
naționale va repara nedreptatea strigătoare la cer pe care a 
comis-o. Brialmont mi-a scris o lungă scrisoare pe care am primit-o 
la Viena. Este optimist și nu se îndoiește că va veni mai des în 
România. Austria îi va fi şi lui şi nouă recunoscătoare într-o zi 
pentru fortificațiile pe care le amplasăm la Dunărea de Jos. 

[...] Până acum câteva zile am avut o arșiţă insuportabilă 
şi în toată ţara aşa uscăciune că porumbul este pierdut. De 
alaltăieri a venit ploaia mult dorită, dar din nefericire prea târziu. 

Astăzi dăm un mare banchet în amintirea sângeroasei bătălii 
de la Griviţa [30 august 1877] cu 60 de persoane în aer liber, ceea 
ce va fi o plăcere răcoritoare şi cam umedă căci a plouat toată 
noaptea. Batalionul de vânători care constituie garnizoana din 
Sinaia va fi grupat în jurul nostru, va primi mâncare și băutură 
după care va juca hora. 

In Bulgaria lucrurile merg amestecat. Prinţesa moștenitoare 
a Germaniei [Victoria fiica reginei Victoria a Angliei și soţia 
împăratului de 100 de zile, Frederic al III-lea din 1888] care de 
data aceasta m-a copleșit cu amabilităţi, se interesează în mod 
special de principele Bulgariei deoarece fiica ei, Victoria, este 
îndrăgostică de el. Dar situaţia de acolo mi se pare imposibilă. 
Complicaţiile, care sunt de temut în Orient, de acolo vor porni. 

Castelul nostru este terminat și trebuie acum să i se facă 
toaleta ca să ne primească demn. Mutarea se face festiv... 


76. Sinaia 14/26 septembrie 1883, 
către Fritz von Hohenzollern 
VD 935 


[...] La Viena totul a decurs perfect și sunt mulțumit și de 
rezultatul politic. Brătianu care a fost, de asemenea, primit de 
împăratul Austriei, se întoarce mâine din străinătate. Slavă 
Domnului norii ameninţători de furtună s-au risipit şi deocamdată 
se menţine liniștea și pacea. 

Peste 14 zile am manevrele care se vor desfăşura între Sinaia 
şi Ploieşti. Este rândul Corpului II de Armată [București]. 

Mai întâi ne vom muta în Castelul complet terminat, care 
va fi o surpriză pentru fiecare vizitator. Alaltăieri a trecut pe aici 
pentru 24 de ore prinţesa Tereza de Bavaria, în călătoria ei de 


ANUL 1883 | 163 


întoarcere de la Atena. Și ea și suita ei au fost foarte surprinși 
să afle o construcţie atât de frumos terminată în mijlocul munților. 

[...] Manevrele de la Hamburg au fost într-adevăr cele mai 
strălucite pe care împăratul [Wilhelm I] le-a organizat vreodată. 
Sunt curios să aflu cum s-a descurcat regele Milan [al Serbiei] căci 
abia știe să călărească. Cu câteva zile în urmă am văzut-o pe 
cumnata lui care și-a exprimat temerea „qu'il ne fera pas bonne 
mine à cheval“. Altminteri este inteligent și plăcut în conversaţie. 

La anul trebuie să vii și tu cu Luisa şi să petreceţi o vreme 
în interesanta noastră reședință din Carpaţi. 


77. Sinaia 24 septembrie /6 octombrie 1883, 
către Karl Anton von Hohenzollern 
VD 1975 


Dragă tată! 

Nicicând mai mult ca azi nu am simţit din inimă dorinţa de 
a putea sta de vorbă cu tine. Din nefericire nu am voie să încre- 
dinţez hârtiei decât anumite aluzii din care îţi va fi posibil să judeci 
în linii mari situaţia nou creată. 

Mot d'ordre este pacea şi oricine doreşte să contribuie la 
menținerea ei este un membru binevenit în Liga, care se grupează 
acum în jurul Germaniei. Aceasta urmăreşte un dublu scop: pe 
cât este posibil să-i ţină în frâu pe tulburătorii liniștii și să apere 
principiul monarhic faţă de agitatorii nihiliști și comuniști. Ultimul 
[aspect] ar trebui în mod normal să apropie Rusia oficială de statele 
[Europei] centrale. Dar sistemul de guvernare al ţarului îl silește 
să facă concesii tocmai acestor partide cărora pentru a-şi atinge 
scopul orice mijloc li se pare corect. Autoritatea imperială le ser- 
veşte numai drept camuflaj în exterior ca să facă nepedepsiţi jocul 
intrigilor lor păguboase. De aceea Rusia și Franţa merg mână în 
mână iar pacea europeană şi Europa monarhică sunt în egală 
măsură amenințate de către cele două state. Ambele se servesc 
de mijloace revoluţionare pentru a tulbura liniștea vecinilor lor. 
Răscoala din Croaţia, alegerile din Serbia, agitațiile românești din 
Bucovina, intrigile din Moldova, articolele instigatoare din „Inde- 
pendance roumaine“ trebuie atribuite influențelor rusești. La fel 
procedează francezii în Spania, doar că într-un mod mai puţin 
inteligent. Sentimentele lor adevărate s-au arătat ăn modul cel 

mai josnic la sosirea regelui Alfonso [al XII-lea 1874-1885] la Paris. 
Această situaţie care se poate complica grav printr-un mic incident, 
necesită o alipire strânsă la alianța austro-germană a tuturor 
statelor care doresc o dezvoltare pașnică. 

La Viena n-au vrut multă vreme să creadă că România 
persistă în rezistenţa ei în chestiunea Dunării fără să fie sprijinită 
de Rusia. Aveau convingerea că noi, încurajați de la Sankt 
Petersburg, căutăm gâlceavă pentru a provoca tulburări în Orient. 
Vizita mea la Viena și tratativele ulterioare ale ministrului meu 
prezident au deschis un nou orizont cercurilor guvernamentale 
austro-ungare şi au făcut drum convingerii că tânărul regat 
[român] este un factor pe care trebuie să se conteze. De aceea 
Brătianu a găsit o primire extrem de prietenească și s-a ajuns la 
acorduri care sunt la fel de favorabile pentru noi ca și pentru 
Austria. Bismarck a intervenit în modul cel mai binevoitor şi lui 
trebuie să i se atribuie meritul că România va ocupa un loc în 
concertul european pentru a putea supraveghea alte regate. 
Discuţia de la Gastein ne-a acordat o privire de ansamblu în marea 
politică ce va fi extrem de folositoare și plină de învățăminte pentru 
noi. Brătianu l-a văzut de trei ori pe cancelarul german care a 
manifestat cel mai călduros interes și s-a exprimat foarte laudativ 
despre progresele ţării [noastre]. 

De la sine înțeles că se păstrează cel mai strict secret asupra 
discuţiilor și acordurilor. Ziarele, chiar și cele oficioase ale noastre 
vorbesc sans connaisance de cause. 

Mâine ne mutăm în castel. La sfârşitul săptămânii mă duc 
pentru opt zile la manevre, apoi mă întorc din nou aici. 


78. Castel Peleș 29 octombrie/ 10 noiembrie 1883, 
către Maria de Flandra 
VB 460 


[...] Văcărescu soseşte mâine la Bruxelles. A primit instruc- 
țiuni speciale mai ales în ceea ce priveşte penibila chestiune 
Brialmont. Pentru România a devenit o problemă de onoare să 
intervină pentru acest distins general și guvernul belgian va simţi 
că nu poţi să rămâi nepedepsit dacă pierzi din vedere orice 
considerente de curtoazie internaţională faţă de un alt stat. Belgia 
are aici un teren fertil pentru desfacerea produselor sale 

industriale, diferite întreprinderi belgiene pentru care F[rère] 
Orban] este personal interesat se bucură de o dezvoltare înflo- 
ritoare. Din nefericire, vom fi siliţi să închidem Belgiei piaţa 
românească, până când Brialmont va fi repus în funcţie. Sperăm 
că acest procedeu, cam drastic, va frânge încăpăţânarea şefului 
de guvern belgian, căci toate cercurile industriale îl vor face 
răspunzător pentru pierderi. Ocuparea postului de la legația 
[Belgiei din București] vine în al doilea rând. Frere Orban a făcut 
declaraţii lui Văcărescu la care ministrul meu plenipotenţiar nu 
a răspuns. La Bruxelles se dorește ca noi să cerem reocuparea 
postului vacant, lucru care nu se va întâmpla niciodată. lar dacă 
încercarea noastră de a face dreptate generalului Brialmont 
eșuează atunci Văcărescu are ordin să-şi ia un concediu mai lung. 
Dar sper că lucrurile nu vor ajunge atât de departe și că până la 
urmă cumnatul tău [regele Leopold II] va interveni. 

Prin D.A. Sturdza vei fi aflat că aici totul merge bine şi că 
relaţiile noastre cu străinătatea şi mai ales cele cu Austria sunt 
dintre cele mai bune. Acest rezultat îmbucurător a fost atins numai 
prin călătoria mea și discuţiile ulterioare ale lui Brătianu la Viena 
și Gastein. Poziţia proeminentă pe care România a ocupat-o în 
concertul european este cu atât mai însemnată cu cât Serbia și 
Bulgaria se îndreaptă spre cele mai grave complicaţii care îi pot 
costa tronul pe ambii principi. Rusia și-a ales aceste două ţări ca 
arenă de luptă pentru intrigile ei, în vreme ce aici s-au luat măsuri 
energice pentru a tăia orice speranţă de răsturnare și dezordine. 
In Rusia s-ar dori războiul, dar se tem de puternica Germanie cu 
care mulţi au făcut alianţă pentru menţinerea păcii. 

Dar acum trebuie să ne ocupăm de cadourile pentru nunta 
de aur [a părinților]... 

Rămânem aici cel puţin trei săptămâni, acum pe o vreme 
minunată să ne bucurăm de frumosul nostru castel care este 
prevăzut cu tot confortul. Pot să spun cu mândrie că am ridicat 
o construcție desăvârșită care este unanim admirată. In ultima 
vreme am primit numeroși prieteni din diverse țări, inclusiv artiști, 
care au fost absolut uluiţi că un asemenea castel a putut să apară 
în Orientul îndepărtat în mijlocul sălbaticilor munţi Carpaţi [...] 

P.S. 

Călătoria prinţului moștenitor german în Spania, le va face 
francezilor nopţi nedormite ceea ce pentru ei este foarte sănătos. 

79. Castel Peleș 23 noiembrie/5 decembrie 1883, 
către Karl Anton von Hohenzollern 
VD 1976 


Dragă tată! 

Dacă ar fi fost ceva important de povestit, ţi-aş fi scris mai 
demult. Din fericire însă ne bucurăm de cea mai mare linişte, pe 
care incidente neînsemnate nu o pot tulbura în nici un fel, chiar 
dacă s-ar dori să li se dea amploare. Opinia publică din România 
se acomodează încet cu noua fază în care a intrat politica externă. 
Opoziția susținută de nenumărate ruble („Independance 
Roumaine“ primeşte acum 12.000 de ruble anual) lucrează fireşte 
sub presiune ca să direcţioneze simpatiile spre Răsărit şi nu se 
dă înapoi de la nici un mijloc. Membrii moderați mi-au exprimat 
mulțumirea lor pentru noul curs și au lăudat îmbunătăţirea 
finanțelor. 

Într-adevăr acestea pot fi considerate ca strălucitoare. 
Bugetele ultimelor doi ani au înregistrat un excedent de mai multe 
milioane şi fondul de rezervă a fost adus la încheierea anului 
financiar în curs la 16 milioane. Acest rezultat favorabil permite 
îmbunătăţiri însemnate în armată care a fost înzestrată cu un nou 
material de război. Până la primăvară vor fi echipate complet şi 
gata de luptă opt regimente de artilerie. Cred că şi noul an va 
decurge paşnic, dar s-a acumulat multă materie explozivă în Orient 
şi francezii cu presa lor instigatoare şi-au pierdut capul în aşa 
măsură că este necesar să prevedem orice eventualitate. Ura 
naţiunii franceze împotriva Germaniei a crescut atât de mult că 
oricine are un pic de simpatie pentru cea din urmă, şi mai ales 
țările care s-au alăturat Ligii Păcii, sunt considerate ca inamici 
ai Franţei. Aici în Orientul îndepărtat simțim deja acest lucru. 
Din fericire însă compromisul [propunerea] Barrere în chestiunea 
Dunării a supărat atât de tare, că măcar pentru o vreme sunt 
vindecaţi de simpatiile franceze. Austria procedează foarte 
înţelept că dă de-o parte Tratatul de la Londra căci doar așa poate 
să câştige pentru sine opinia publică de aici. 

Publicarea articolelor despre [înalta] societate berlineză în 
Nouvelle Revue este caracteristică pentru starea de spirit a 
cercurilor franceze; dar se va şti la Berlin că influenţa rusească 
a fost aici determinantă. Le fond est d'un Russe, la forme d'un 

Francais; din nefericire la anumite personalităţi au nimerit-o. 
Adevărul este întotdeauna mai neplăcut decât poezia, de aceea 
domnește o mare agitaţie pe această temă în cercurile Curţii 
[imperiale] de la Berlin. 

Chiar neruşinată este însă țesătura de minciuni a presei 
franceze despre călătoria Kronprinzului [în Spania]. Nu m-am 
îndoit nici o clipă că spaniolii vor pregăti cea mai călduroasă 
primire moștenitorului tronului german, la care a contribuit mult 
şi personalitatea lui simpatică. Această vizită a fost cel mai demn 
răspuns la manifestările josnice ale plebei franceze. La Madrid 
este ambasador al Franţei un om extrem de antipatic, baronul des 
Michels, care trei ani a fost aici agent diplomatic şi care s-a făcut 
pur şi simplu detestat. Eu însumi am fost silit o dată să-i dau un 
răspuns brutal din cauza amestecului său în treburile interne. Mai 
târziu am insistat la Paris ca în interesul bunelor relaţii să se facă 
o schimbare. 

Şi la Madrid se pare că este antipatic şi ar fi avut deja 
conflicte. 

De la întâlnirea lui Giers cu Bismarck agitaţiile și intrigile 
rusești din Moldova şi Dobrogea au scăzut oarecum. [Dr. Nicolae] 
Kretzulescu a fost însărcinat să atingă la [Sankt] Petersburg acest 
punct delicat și să declare că prin aceasta au apărut mici neîn- 
țelegeri care ar putea tulbura bunele raporturi. 

Prinţul Grigore Sturdza, care a asistat la inaugurarea Caste- 
lului [Peleș] s-a raliat pe deplin, merge cu partidul de guvernământ 
[în decembrie 1880 fusese considerat ca implicat în atentatul 
împotriva lui Ion C. Brătianu], dar este împotriva revizuirii 
Constituţiei. De altfel ambele Camere sunt prea puţin dispuse să 
atingă această chestiune arzătoare deoarece Rosetti cere o schim- 
bare radicală a legii electorale la care majoritatea nu va consimţi 
niciodată. Agitatorul nostru, [altminteri] foarte monarhist, a 
pierdut de altfel mult din influenţa lui şi doar un mic număr de 
deputați îl mai urmează. Brătianu îl menajează deoarece el 
[Rosetti] a fost de acord cu politica externă. 

Tara a suferit o pierdere dureroasă prin moartea lui [Vasile] 
Boerescu [la 18/30 noiembrie 1883] care m-a afectat profund. El 
a lăsat în urmă un gol evident, care va fi greu de înlocuit. Deşi 
un spirit cam agitat avea o forţă de muncă eficientă și era foarte 
bun de utilizat ca ministru. Şi în afara guvernării era mereu gata 

să-și pună la dispoziţie știința şi talentul. Suferea de mult de diabet 
iar boala a luat o întorsătură atât de gravă că el s-a hotărât să 
se ducă de urgenţă la Paris pentru a consulta somităţile de acolo. 
La două ore după sosire era deja un cadavru. 

Generalul Slăniceanu are din nefericire aceeaşi boală și ne 
temem că îl vom pierde pe acest destoinic militar. M-a vizitat nu 
demult, l-am găsit foarte schimbat, dar spiritual atât de proaspăt 
că a fost o adevărată plăcere să discutăm amândoi. Imi va fi foarte 
greu să mă lipsesc de el. 

La fel şi generalul Carol Davila are o gravă boală de inimă, 
pe care el ca medic o cunoaște, și de acea extrem de deprimat. Acest 
om energic ar fi chiar de neînlocuit. [Avea să moară la 26 august/7 
septembrie 1884]. 

Într-adevăr forțe tinere destoinice cresc, dar cu plecarea celor 
bătrâni sunt duse în mormânt scumpe amintiri. 

Ca forţă nouă guvernul a făcut o bună achiziţie în recent 
numitul ministru al justiţiei [Nicolae] Voinov este moldovean, de 
la venirea mea la domnie a fost mereu în opoziţie, a aparținut 
facțiunii care era împotriva prințului străin, dar cu toate acestea 
de doisprezece ani am avut relaţii bune cu el. A fost mereu corect, 
orator strălucit, ales aproape în toate Camerele, nu a deţinut 
niciodată vreo funcţie în stat. Cu doi ani în urmă la inaugurarea 
căii ferate de la Focșani, locul său de naștere, a răspuns la toastul 
meu în modul cel mai călduros și a declarat că România nu a fost 
nicicând mai fericită decât sub domnia mea. 

Facţiunea antidinastică a dispărut aproape cu totul și chiar 
dacă din când în când vreun individ se mai manifestă în acest sens, 
singurul motiv este că a fost împiedicat de la ocuparea unui post. 

Familia Bibescu din care cei doi fraţi George [26 mai 1834-20 
mai 1902] și Nicolae (1830-1890) s-au subordonat complet, nu mai 
joacă nici un rol, deoarece şi-au tocat toată averea. In scurtă vreme 
ni se va ralia toată familia. 

Moldovenii nemulţumiţi ar vrea uneori să-l împingă în faţă 
pe unul din fiii naturali ai lui Cuza mais cette marchandise n'a 
plus de prix şi chiar însăși iniţiatorii acestor intrigi nu iau 
problema în serios. 

In Bulgaria liniștea se va menţine atâta vreme cât în Serbia 
nu va avea loc vreo ridicare ce ar constrânge Austria la intervenţie. 
Rusia instigă în ambele ţări, dar asigurarea oficială a lui Giers 

lasă să se înțeleagă că focul nu se va aprinde de la sine. La 
Petersburg sunt foarte indignaţi împotriva regelui Milan, căci el 
a comis imprudenţa să-l acuze pe reprezentantul rus de la Belgrad 
de agitaţii și intrigi politice. Acest lucru este acolo la fel de adevărat 
ca şi aici, dar noi nu îl vom trâmbiţa. 

Problema patriarhului de la Constantinopol este iar o intrigă 
abilă a Rusiei, dar turcii sunt așa de loviți de orbire că nu înțeleg. 
Nelidov lucrează în acest sens ca să fie ales de către Fanar patriar- 
hul Ierusalimului, un instrument rusesc. 

Din cauza transformării palatului va fi imposibil să ne 
mutăm acolo în mai puţin de 14 zile. Avem noroc să mai rămânem 
o vreme în frumosul nostru castel care chiar ca reşedinţă de iarnă 
este ideal. Iar vremea este atât de superbă că ai putea să stai afară 
toată ziua. Cei mai bătrâni călugări din Sinaia nu-și amintesc de 
vreo toamnă atât de însorită. Vreme de trei seri am avut minunate 
amurguri de munte incandescente și ai fi putut să crezi că pădurile 
ard în flăcări. Acest măreț fenomen ceresc a fost observat în toată 
Europa. 

Săptămâna viitoare trebuie să fiu pentru câteva zile la 
București și apoi mă voi duce la inaugurarea noii linii de cale ferată 
de la Târgovişte. Aceasta a fost construită de corpul nostru de 
geniști și servește mai ales pentru scopuri militare, deoarece 
numeroase stabilimente ale ministerului de război se află în acest 
judeţ. 

Vizitele pe care vrem să le vedem la castelul Peleș nu s-au 
rărit; nu trece nici o zi fără să avem numeroşi oaspeţi. Săptămâna 
trecută a fost aici Madame Anton cu soţul ei și au cântat după 
amiaza în frumoasa sală de muzică. Au fost extrem de uimiţi de 
amplasarea și amenajarea castelului pe care îl consideră de prim 
rang printre construcţiile de acest gen. Regele Bavariei [Ludwig 
al Il-lea n. 1864 — m. 1885] pare să fie oarecum gelos din cauza 
reședinței noastre din Carpaţi. Mi-a transmis rugămintea să-i 
trimit o descriere exactă cu planuri, desene şi fotografii din interior. 
Ultimele am pus să fie făcute pentru mama dar din nefericire lasă 
mult de dorit. 

Tie, dragă tată, îţi trimit o colecţie de frumoase reproduceri 
ale moșiei mele de la Broşteni, care îţi vor da o slabă idee despre 
acest minunat domeniu. Am pus să se mai facă un album... 

Profesorul român a sosit în sfârşit la Dusseldorf și orele au 
fost începute imediat. Sper că am făcut o alegere bună, căci 
profesorul Păun este un om simplu și tăcut care a studiat mult. 
Salariul său trebuie să fie adus la 1600-1800 franci lunar căci doar 
prin lecţii particulare el câștiga peste 1000 franci pe lună. De aceea 
guvernul îi va suplini această sumă şi chiar mai mult. 

Am oferit unicei sale fiice intrarea la un institut particular 
din Dusseldorf. 


80. Sinaia 25 decembrie 1883/6 ianuarie 1884, 
către Maria de Flandra 
VB 461 


[...] Th. Văcărescu te va fi lămurit în privinţa afacerii 
Brialmont în care se înaintează prudent. Frère Orban a răspuns 
scrisorii lui D.A. Sturdza și putem spera că [prin ministrul belgian] 
va renunța la rezistența sa. Procedeul nostru nu a avut niciodată 
caracterul unei imixtiuni în chestiunile interne; nous sommes trop 
jaloux de nos droits ca să nu le respectăm pe ale altora. Dar 
considerăm ca o datorie să intervenim pentru un om care a fost 
sacrificat şi aspru pedepsit din cauza noastră. Camerele noastre 
parlamentare nu vor tăcea dacă nu se schimbă nimic în această 
penibilă chestiune. Mă tem că la dezbaterea bugetului postul 
legaţiei de la Bruxelles va fi expus unor atacuri neplăcute. Până 
acum ne-am arătat foarte prevenitori faţă de guvernul belgian. 
Contele Laleing, care de altminteri este un tânăr chipeș, a găsit 
aici o primire distinsă; l-am chemat imediat la Sinaia unde a fost 
invitat la dejun şi la ceai. Alte diverse mici reclamaţii pentru care 
se interesa Frere Orban au fost rezolvate. La fel nu am obiectat 
nimic împotriva numirii lui Hooricks deși el în general vorbind, 
nu era agreat aici. 


81. Sinaia 26 decembrie 1883/7 ianuarie 1884, 
către Fritz von Hohenzollern 
VD 936 


Te vei mira să primeşti aceste rânduri de Anul nou scrise 
de mine din inima Carpaţilor. Construcţia palatului din Capitală, 
care va fi foarte frumos, merge aşa de încet că până acum am fost 

siliți să rămânem aici. În acest mod putem să ne bucurăm cu 
adevărat de fermecătorul nostru castel care este înzestrat cu tot 
confortul şi facem mereu pe vreme frumoasă plimbări lungi pe jos 
sau cu sania. Din păcate peste puţin timp va trebui să schimbăm 
măreaţa natură pe care o iubim şi mai mult în haine de iarnă cu 
zgomotoasa viaţă de oraș. Dar ne cheamă datoria și este necesar 
să facem şi noi ceva pentru societate. 

Afacerile statului sunt așezate pe o direcţie bună astfel că 
aș putea luni de zile să le conduc de aici. În fiecare săptămână 
vin la mine la conferinţă doi miniștri. Camerele Parlamentului 
le las să discute în liniște fără să mă mai enervez asupra dis- 
cursurilor reprezentanților țării. 

Faţă de străinătate România este mare și tare căci toţi știu 
că poate conta pe prietenia Germaniei. Acesta este succesul 
călătoriei mele de vara trecută. 

In cursul acestui an ne vom revedea cu siguranţă şiu cred 
că până atunci vei fi general de brigadă. [Această ultimă speranţă 
se va împlini abia în 1891]. 

Nunta de aur [a părinţilor] ne va permite, să sperăm, să fim 
din nou împreună într-o bucurie netulburată. 

Ne ocupăm deja de cadouri. In afară de cele 12000 de mărci 
cu care am contribuit am pus să se confecţioneze o mobilă de gală 
cu portretele noastre, castelul Peleș, castelul Sigmaringen etc. Și 
în acest scop l-am trimis pe Stohr la Veneţia și Florenţa. In același 
timp este o călătorie de odihnă pentru el căci realizările sale la 
construcţia castelului s-au ridicat mai presus de orice elogiu. Mă 
gândesc că nou numitul secretar D.I. Ghica ţi-a înmânat medalia 
comemorativă a mutării noastre în castelul Peleș; este o operă de artă. 

Muzeului de meşteşuguri din Berlin i-am dăruit o garnitură 
cu castelul dintr-una din porțile bogat sculptate de aici. Poţi să 
comunici aceasta anturajului prinţului moștenitor; poate o veți 
vedea și voi acolo. 


82. Bucureşti 14/26 ianuarie 1884, către Maria de Flandra 
VB 463 


[...] Rechemarea lui Brialmont în activitate mi-a făcut cea 
mai mare bucurie. Sentimentul că eu am fost vinovat de pedeapsa 
aspră pe care a primit-o distinsul general îmi era extrem de 

neplăcut. În felul acesta au fost restabilite relaţiile cordiale dintre 
guvernele noastre şi să sperăm că nici un incident nu le va mai 
tulbura. Văcărescu a fost numit de mine ministru plenipotenţiar 
şi va putea să-și prezinte imediat regelui scrisorile de acreditare. 


53. Bucureşti 17/29 ianuarie 1884, 
către Fritz von Hohenzollern 
VD 937 


[...] Nu ne-a fost uşor să ne acomodăm cu modestul Palat 
din Capitală după șederea plăcută şi confortabilă din castelul 
nostru din munţi. Dar de când n-ai mai fost aici s-au făcut multe 
și pentru amenajarea acestuia şi la terminarea reconstrucției va 
fi o rezidenţă decentă [...] 

Au început deja îndatoririle sociale. Săptămâna trecută a 
fost bal cu tombolă la Teatrul [Naţional] care a decurs strălucitor 
și a adus profit pentru asociaţia de binefacere a Elisabetei care, 
ca toate doamnele, a apărut în costum popular românesc. 

[...] Am citit toate scrisorile din Nouvelle Revue [care criticau 
curtea imperială germană] și înțeleg vâlva și indignarea care 
domnește în cercurile berlineze în această privinţă. Dar ar fi fost 
mai înţelept să nu se interzică această publicaţie căci aşa va fi 
încă și mai mult citită. 

P.S. Tânărul D.I. Ghica [mesagerul lui Carol I] a fost crescut 
numai în Anglia și vorbește engleza mai bine decât limba sa 
maternă. 


84. Bucureşti 24 ianuarie /5 februarie 1884, 
către Karl Anton von Hohenzollern 
VD 1977 


Dragă tată! 

De la instalarea noastră în Capitală am fost atât de copleşit 
de afaceri la care s-au adăugat toate îndatoririle sociale, că mi-a 
rămas doar puţin timp pentru scris. Dar consider de datoria mea 
să folosesc puţinele momente de care pot dispune spre a-ţi trimite 
un scurt raport asupra situației de aici și despre viaţa noastră. 

[...] în privinţa relaţiilor politice pot să-ţi comunic prea puţine 
lucruri noi. Camerele parlamentului sunt leneșe la muncă și astfel 

revizuirea Constituţiei nu se urnește din loc. Nu lipsesc propu- 
nerile, dintre care unele sunt nepractice, iar altele prea radicale. 
Diferitele facţiuni se ceartă, iar guvernul priveşte deocamdată calm 
până când prin discuţii se vor contura idei sănătoase. Mărul 
principal al discordiei este dacă să constituim unul sau trei colegii 
electorale. Pentru prima idee Rosetti se luptă cu mare energie, 
dar a doua găsește mai mulţi adepţi deoarece prin aceasta rămân 
protejate diversele interese. Până la urmă se va găsi un compro- 
mis astfel încât chestiunea care pasionează Camerele și presa, dar 
în nici un caz ţara, va dispărea de pe ordinea de zi. 

Curentul social-democrat care a cuprins toată Europa în- 
cearcă să pătrundă şi aici. Fiţuici infame și pamflete cresc ca 
ciupercile din pământ, dar dispar la fel de repede deoarece nu 
găsesc suficient sprijin. Insă atmosfera se îmbâcseşte și relaţiile 
bolnăvicios tensionate sunt mânate astfel într-o direcţie peri- 
culoasă. 

Acesta este cazul tineretului mai ales. Pot să dau un exemplu 
de aici: un student care a fost copleșit cu binefaceri din partea 
mea și a avut un adevărat fanatism pentru mine (a făcut poezii 
exaltate și ne-a prezentat ca pe divinităţi) a devenit dintr-o dată 
social democrat și își manifestă zelul în scrieri și în adunări publice 
împotriva monarhiei, etc.“ Dar cum poate fi stăvilit un asemenea 
rău? Eu nu cunosc decât două sisteme: o îngrădire absolută a 
libertăţii presei sau o deplină libertate a presei. O cale de mijloc 
nu duce la nici un rezultat practic. Camerele nu sunt dispuse să 
accepte anumite limitări pentru ziarele care apar aici în limbi 
străine. Acestea ar fi de dorit mai ales din cauza ziarului „Indepen- 
dance Roumaine“ care atacă toate instituţiile statului și a cărui 
neruşinare a stârnit indignarea generală. Ținta lui este Austro- 
Ungaria, pentru care, aici, din păcate, nu s-a putut câştiga încă 
multe simpatii. Numai ca să provoace neplăceri guvernului se 
instigă mereu împotriva acestui stat vecin și se foloseşte fiecare 
ocazie pentru a face demonstraţii dușmănoase. Înlăturarea deo- 
camdată a chestiunii Dunării ușurează misiunea guvernului de 
a combate aceste orientări, dar acum cabinetul de la Viena vrea 
din nou să aducă această problemă pe ordinea de zi. Motivul în 


* Este vorba de George Panu (1848-1910) 

acest sens îl dau Franţa şi Rusia care amintesc de executarea 
Tratatului de la Londra. Baronul von Ring [ministrul plenipo- 
tenţiar al Franţei] a fost mandatat de guvernul lui ca la întoarcerea 
sa de la Paris la București să facă la Viena declaraţii în acest sens 
și la fel Giers a pus în discuţie la întâlnirea sa cu Kalnoky problema 
Dunării, lucru care ne determină să insistăm în luarea unei decizii. 
Acţionăm acum în acest sens la Viena şi mai ales la Berlin ca 
puterile germanice să ne lase în pace și să încredințeze Franţei 
şi Rusiei misiunea ca la sesiunea de primăvară a Comisiei 
Europene a Dunării de la Galaţi să formuleze ele oficial [cererea 
de] executare a Tratatului de la Londra. Vom şti atunci să ne 
apărăm drepturile și vom cere aliaţilor noștri să-și trimită aici 
comisarii fără instrucțiuni precise. În acest fel s-ar obţine un dublu 
avantaj: oprobiul acestei probleme fatale ar cădea asupra Franţei 
pentru care nu se mai nutresc vechile simpatii și o asemenea 
propunere din partea națiunii soră metterait le comble [ar pune 
capac la toate]. Dimpotrivă Austria ar câștiga teren și s-ar trezi 
alte sentimente pentru ea în ţară. Sper că vor avea înţelegere la 
Viena pentru acest mod al nostru de a vedea lucrurile, sper, dar 
nu sunt convins de aşa ceva. În caz contrar mă tem de un curent 
foarte ostil pentru vecinul nostru apusean [Austro-Ungaria] pe 
care Rusia cu conservatorii şi Franţa cu radicalii îl vor exploata 
și îl vor valorifica. Stările de spirit ale (maselor) sunt adesea mai 
puternice decât tratatele, mai ales în ţările cu constituţii 
democratice |[Profetice cuvinte!]. Pănă acum controlăm deplin 
situaţia. Numai să nu o tulbure alţii. 

In Bulgaria se petrec evenimente ciudate. Rusia l-a lăsat să 
cadă cu totul pe principe care s-a certat cu vărul său ţarul 
[Alexandru al III-lea] din cauza procedeelor lui [Alexandru 
Battenberg] brutale împotriva ofiţerilor și funcționarilor ruși. 
Partidul naţional [bulgar] în antagonismuil său faţă de Rusia încă 
îl mai susţine, dar de la lovitura de stat de la Şiştov nu mai are 
deloc încredere în el. Radicalii, al căror număr nu este mic şi care 
din nefericire în mare parte au fost crescuţi aici [în România] sunt 
instigați în cel mai josnic mod de către reprezentantul rus Jonin 
(consilier de stat și excelenţă) împotriva principelui lor. Conser- 
vatorii, care acum s-au retras de la guvernare, nu sunt 
entuziasmați de suveranul lor care i-a amăgit cu suspendarea 

Constituţiei. Prin urmare nu se poate conta pe nici un element, 
nici măcar pe armată. 

In Egipt englezii vor repurta acum succese mai mari datorită 
numirii (în funcţia de comandant al garnizoanei egiptene din 
Sudan] a energicului general [Charles] Gordon, care va conduce 
expediţia la bun sfârșit. Il cunosc bine pe acest om şi am o foarte 
bună părere despre el. Ca militar am învăţat să-l preţuiesc în 
timpul celor doi ani cât a stat aici în Comisia Europeană a Dunării 
de la Galaţi. Mi-a dat foarte multe sfaturi bune şi am fost plăcut 
surprins de judecata lui sănătoasă. Este extrem de viteaz, nu ţine 
seama de nimic și nu se dă înapoi de la asumarea nici unei 
răspunderi, dar cere să i se lase complet mână liberă ceea ce 
Gladstone i-a şi acordat.! 


85. București Palatul [regal] 
către principele Karl Anton de Hohenzollern 6 aprilie 1884 
VD 1978 


Telegramă 
Incendiul s-a limitat la o singură aripă. Este regretabilă 
pierderea bogatei şi foarte completei colecţii botanice și a 
bibliotecii societăţii geografice. Restul a fost salvat. Vreme rece. 
Vă îmbrăţișăm 
Carol 


86. Bucureşti 7/19 aprilie 1884, 
către Karl Anton von Hohenzollern 
VD 1979 


Incendiul de la Academie a fost un incident într-adevăr fatal 
şi guvernul a fost făcut responsabil de către toată presa. Din 
nefericire este adevărat faptul că de prea multă politică admi- 


1. Despre discuţia lui Carol I cu Gordon la 8/20 aprilie 1872 vezi 
Memoriile... vol. II, p. 226: „Gordon vorbeşte principelui de marea însem- 
nătate strategică a Galaţilor şi arată că n-ar fi greu de transformat acest 
oraș în cetate puternică, pentru că fiind cuprins între Dunăre, Prut șiu 
Siret el n-are nevoie să fie apărat prin lucrări costisitoare decât dinspre 
partea de nord“. 

nistraţia este mai mult decât defectuoasă ceea ce eu am scos în 
evidenţă la fiecare şedinţă de consiliu. Din fericire nu am avut 
pierderi de opere de artă și după trei zile cele mai multe săli au 
putut fi din nou folosite. Eu am prezidat Academia Română care 
posedă cea mai mare bibliotecă; în seara dinaintea incendiului am 
ţinut acolo o cuvântare academică care a fost primită cu aplauze 
călduroase. Elisabeta a asistat şi ea la această ședință. 

Politic, dragă tată, nu pot să-ţi povestesc nimic nou de pe 
aici. In ultima mea scrisoare (VD 1977) ti-am schiţat un tablou 
al situaţiei de la noi şi ţi-am vorbit despre ruptura iminentă dintre 
I.C. Brătianu și C.A. Rosetti, care acum s-a şi produs. 

Revizuirea va fi terminată până la sfârșitul lui mai și către 
toamnă se vor reuni noile Camere. Brătianu ar vrea să se retragă, 
căci adversarii săi s-au dublat, dar eu caut deocamdată să-l păstrez 
încă. [Urmează descrierea pagubelor incendiului]. Problema 
domeniilor [Coroanei] trenează într-un mod nedemn. De patru ori 
în șase săptămâni mi-au spus miniștrii că deputaţii vor lua iniția- 
tiva. Şi-au luat avânt dar n-au fost gata pentru săritură. 

Acum încep pregătirile pentru primirea perechii moștenitoare 
a Austriei [Rudolf și Ştefania de Habsburg — soţia era fiica regelui 
Belgiei Leopold II] care vor sosi la sfârșitul săptămânii viitoare. 
Nu mă îndoiesc că va fi o primire cordială din partea populaţiei 
iar noi vom face totul pentru ca șederea oaspeţilor noştri aici să 
fie cât mai plăcută cu putinţă. Sosirea va avea loc la 13/25 aprilie 
la ora 7 seara la gara Filaret [actuala Gară de Nord]. Elisabeta 
şi cu mine vom veni la Comana, una din viitoarele moșii ale 
Coroanei. 

La Gară, garda de onoare, mitropolit, miniștrii etc. doamne 
cu flori, prezentări, cortegiu prin Capitală cu escortă de cavalerie 
şi muzică. La Palat Garda de onoare, tot corpul ofițeresc al 
Corpului II de Armată, defilare. La Palat prezentare reciprocă a 
celor două suite, retragere cu torţe cu 10 fanfare, supeu. 

La 14/26 aprilie dimineața deplasare la Mitropolie şi 
Cotroceni, primirea notabilităţilor. După-amiaza revista trupelor 
şi parada Corpului II de Armată. La ora 6 dineu de gală cu toasturi. 
La ora 9 bal la Teatrul [Naţional], doamnele în costum naţional. 
La ora 11 plecarea. 

Vom aranja propriile noastre camere pentru tinerii suverani, 
care astfel vor locui decent. In clădirea nouă sunt șase până la 

opt camere pentru suită din care o parte va fi găzduită la hotel. 
Avem loc cu toţii. Intreaga călătorie este o mare solicitare pentru 
principesa moștenitoare [Ştefania] care este foarte delicată. De 
asemenea momentul pentru [a vizita] Constantinopolul nu este 
favorabil ales deoarece primirile şi festivitățile de acolo vor cădea 
în săptămâna postului mare ceea ce va face o impresie nefavo- 
rabilă. Ruşii vor şti să se folosească de această lipsă de prevedere. 
Recepţia corpului diplomatic a fost fixată pentru Vinerea mare a 
ortodocșilor. Reprezentanţii ţărilor orientale au de gând să 
strălucească prin absenţă. 

Ciudat este faptul că în fruntea acestor demonstrații reli- 
gioase stă soția ambasadorului german [von Radowitz] care a 
încercat să o convingă pe soția lui P. Mavrogheni (ministrul 
plenipotenţiar al României la Constantinopol) ca în cazul în care 
ziua primirii nu este modificată să nu apară ceea ce nu va fi cazul. 
Cei doi Mavrogheni stau în relaţii foarte bune cu Calices (?) şi au 
arătat mult tact în aceste intrigi. Doamna von Radowitz care este 
foarte puţin binevoitoare faţă de legația mea, este extrem de 
antipatică la Constantinopol și este de departe mai folositoare 
rușilor decât Germaniei. 

In ultimele zile am fost foarte îngrijoraţi din cauza stării de 
sănătate a împăratului german, am primit veşti de la Viena dintr-o 
sursă sigură că indispoziţia sa este mult mai gravă decât afirmă 
ziarele şi că stomacul nu mai funcționează regulat. Fritz mi-a scris 
într-o scrisoare primită astăzi că împăratul este restabilit, dar 
dimpotrivă împărăteasa se simte într-adevăr rău şi asta îngrijo- 
rează pe toată lumea. La vârsta înaintată a celor două maiestăți 
trebuie să fim pregătiţi pentru orice. Dar să sperăm că primăvara 
care s-a îmbrăcat în veșmintele ei de gală va mai amâna încă o 
dată pentru câtva timp acest grav moment de cotitură. [Kaiserul 
Wilhelm I a murit la 90 de ani în martie 1888 iar împărăteasa 
Augusta în 1890). 


11/23 aprilie 1884 

Am fost întrerupt în scrisoarea mea de vizita lui Fritz Anhalt 
și a principelui Bulgariei. Cel dintâi a rămas trei zile aici, a vizitat 
Sinaia şi a asistat împreună cu mine la sărbătoarea Paştilor la 
Mitropolie, care l-a interesat, în pofida lungimii și a unui vânt 
foarte neplăcut. Fritz este un tânăr șarmant care a plăcut tuturor. 

În noaptea de Paști și în același timp aniversarea zilei mele de 
naștere a avut loc la ora 3 dimineaţa un dejun cu 80 de tacâmuri. 
Cu această ocazie a făcut cunoştinţă cu domni şi doamne, cu toate 
persoanele oficiale. Intenţionează să vină mai târziu la tine și să-ţi 
prezinte un raport prin viu grai. 

Alaltăieri a fost Sandro toată ziua la noi şi a povestit multe 
lucruri interesante. Cu ţarul Rusiei este definitiv certat; cu Rusia 
oficială s-a reușit un modus vivendi. Panslavismul răscoleşte și 
instigă neîncetat în Bulgaria și Rumelia; funcţionarii oficiali ruși 
sunt agenţii acestui curent. De aceea şi garanţia pe care o are 
împăratul Wilhelm [I] de la ţarul Alexandru [al II-lea] este foarte 
puţin eficientă. Sandro s-a reconciliat cu poporul său. Pe miniștrii 
săi, însă nu poate să conteze. 

Imediat după primirea austriacului el se va duce la Darmstadt 
unde va veni perechea prinților ani a moștenitorilor germani cu 
fiica lor [Victoria]. Toate rubedeniile feminine cu regina Angliei 
en tête presează la această uniune pe care Sandro ar vrea să o 
mai amâne: el cunoaște opoziţia tatălui său împotriva cărora s-au 
coalizat cu jurământ toate Victoriile şi vor rămâne victorioase. Se 
spune că împăratul [Wilhelm I] nu este împotrivă dar împărăteasa 
nu vrea să audă nimic de așa ceva. Cunosc dorința mamei şi 
înclinația fetei încă de vara trecută când am fost rugat la Potsdam 
să mă implic şi eu, dar am refuzat. 


87. Bucureşti 21 aprilie/3 mai 1884, 
către Maria de Flandra 
VB 464 


.. Îmi rezervasem Paștele românesc pentru corespondenţă 
dar mi-a fost ocupat de vizita lui Fritz Anhalt care a rămas patru 
zile la noi și apoi cea a principelui Bulgariei. După aceea a sosit 
perechea arhiducală austriacă pentru care au fost făcute fireşte 
mari pregătiri ca această vizită importantă politic să transforme 
într-o demnă și strălucitoare primire. Aceasta a reușit în toate 
privinţele şi chiar vremea rece şi ploioasă n-a putut să influenţeze 
nefavorabil. Impresiile reciproce au fost dintre cele mai bune și 
tinerii suverani au fost foarte plăcut impresionați de primirea 
călduroasă pe care au aflat-o în România. 

Împăratul Franz Josef și-a exprimat mulţumirea și 
satisfacția în două telegrame cordiale și conferindu-mi ordinul 
„Lânii de aur“ a vrut să arate public ce înaltă apreciere acordă 
bunelor relaţii cu noi. Şi eu am stabilit o strânsă legătură cu moște- 
nitorul tronului austriac care poate acţiona salutar. Perechea 
princiară a fost extrem de amabilă cu toată lumea, arhiducele este 
degajat, inteligent și se poate discuta cu el despre orice. Nepoata 
ta s-a făcut o frumuseţe, este foarte graţioasă se poartă frumos 
în societate, zâmbetul ei prietenos și ţinuta fermecătoare au fost 
unanim admirate. La balul de la Teatru, în costum național 
românesc, arăta minunat de frumoasă şi încântătoare și a cucerit 
toate inimile. 

Elisabeta a îndrăgit-o foarte mult şi amândoi sau simţit bine 
la noi și au fost deosebit de mulțumiți când au putut să rămână 
singuri cu nol. În ziua sosirii au rămas împreună ă quatre până 
la miezul nopţii și apoi în dimineaţa următoare eram deja la 8,45 
reuniți la micul dejun şi am stat de vorbă până la 11. Am scris 
mamei toate detaliile despre vizită, dacă te interesează cere-i să-ţi 
trimită scrisoarea mea. Hooricks va fi făcut în orice caz un raport 
oficial care ar trebui să vi se prezinte și vouă. Arhiducesa a comu- 
nicat desigur impresiile sale părinţilor ei și ar fi foarte important 
pentru noi să le aflăm. Să-i spui Regelui şi Reginei [Belgiei] că 
suntem încântați de fermecătoarea lor fiică. Călătoria a fost foarte 
obositoare pentru tânăra doamnă dar nu i s-a văzut nici o urmă 
de oboseală. 

Am studiat legea belgiană pentru armata de rezervă, mi se 
pare că lipsurile rezidă în serviciul neobligatoriu în armata Belgiei. 
Prin aceasta se constituie un fel de gardă naţională, dar nu o 
armată de rezervă sau a doua linie care trebuie să-și aibă rădă- 
cinile în armata permanentă. Proiectul de lege ar trebui retras. 
Noi dizolvăm acum cu totul garda naţională ca pe o jucărie inutilă 
și în locul ei apare un fel de Landwehr [miliţie teritorială], o a 
doua recrutare. 


1. Pentru o părere mai puţin subiectivă să dăm cuvântul lui Titu 
Maiorescu, op. cit., vol. II, p. 242. „Rudolf plăcut la înfăţişare și arătând 
vioi, Ştefania ca o mică prăjină cu cap, roşie ca chinovarul cu ochişori de 
purcelușă]“. 

Poimâine ne ducem pentru șase zile la Sinaia pentru a ne 
reface după oboselile iernii apoi rămânem până la sfârșitul lui iunie 
la Cotroceni şi apoi ne instalăm la Castelul Peleș. 


88. Bucureşti 22 aprilie/4 mai 1884, 
către Fritz von Hohenzollern 
VD 939 


Ultimul timp a fost foarte însufleţit la noi şi am avut nume- 
roase vizite dintre care cea mai importantă a fost a arhiducelui 
austriac şi a soţiei sale. In pofida vremii reci și urâte totul a decurs 
excelent şi impresiile reciproce sunt cele mai bune. Tinerii suverani 
au plăcut foarte mult tuturor celor cu care au intrat în contact. 
Arhiducele este inteligent, amabil și plăcut în conversaţie. Arhi- 
ducesa s-a făcut foarte frumoasă şi se poartă foarte distins în 
societate. Am petrecut împreună ceasuri plăcute şi am legat o 
strânsă prietenie. Primirea a fost măreaţă și atât împăratul [Franz 
Josef] cât și oaspeţii noştri au fost foarte mulţumiţi. 

Primirea a avut loc noaptea, toate străzile și piețele pline 
de oameni erau luminate a giorno. In Piaţa Palatului care a devenit 
foarte frumoasă și mare erau adunaţi toţi ofiţerii Corpului II de 
Armată. După defilarea companiei de onoare și prezentarea 
ofițerilor a avut loc retragerea cu torţe a zece fanfare. 

În ziua următoare din cauza ploii torențiale a fost amânată 
revista trupelor. Trupele au defilat însă în faţa palatului, fireşte, 
ude până la piele; noi toţi fără mantale. L-am condus pe arhiduce 
prin faţa trupelor; galopul şi voltele pe trotuar și caldarâm au fost 
cam periculoase din cauza alunecușului. Defilarea pe coloane (14 
mii de soldați) a durat o oră și jumătate și a ieşit bine. Doamnele 
au privit de la ferestre. 

Seara a fost dineu de gală cu toasturi. Arhiducele a ciocnit 
un pahar cu mine împreună cu cuvintele „pentru frumoasa ta 
armată“. După masă mi-a conferit ordinul „Lânii de aur“. La ora 
9 ne-am dus la teatru pentru bal; toate doamnele au apărut în 
costum naţional românesc. Arhiducesei îi venea minunat acest 
costum. La miezul nopţii a fost plecarea după ce la gară ne-am 
luat un călduros rămas bun. 

La Berlin s-a umărit cu interes deosebit vizita austriacă și 
s-au bucurat că a ieşit atât de bine. 

Să mă ţii la curent cu starea sănătăţii împăratului [Wilhelm 
I] și să mă înștiinţezi imediat dacă apar temeri grave. 

[...] Sunt curios dacă Bulgarul [Alexandru Battenberg] o va 
primi pe Vlictoria de Hohenzollern]. Se spune că tatăl lui 
[Alexandru de Hessa] este categoric împotrivă căci poziţia poate 
să devină foarte periculoasă; dar toate V|ictoriile] sunt categoric 
pentru, şi vor învinge. 


89. Cotroceni 10/22 iunie 1884, către Fritz von Hohenzollern 
VD 938 (sic!) 


[...] M.S. [Wilhelm I] pare, slavă Domnului, să fie complet 
restabilit. Nu are voie să le întreprindă regulat inspecţiile de 
primăvară. Va putea oare să ţină manevrele de la Rin? Asta de- 
pinde de cura de la Ragatz și mai ales de cea de la Baden. 

Cred că primăvara îţi va aduce epoleţii de general [...] 

De pe aici pot să-ţi dau vești bune: săptămâna viitoare ne 
instalăm reşedinţa de vară la Sinaia unde sunteţi și voi invitaţi. 
Castelul şi viaţa de acolo o să vă încânte. În acest moment este 
montată instalaţia de iluminare electrică pentru toate clădirile 
și camerele; la sfârșitul lui august trebuie să se termine lucră- 
rile. Perechea arhiducală ne va vizita acolo în septembrie. In 
privinţa sărbătoririi nunţii de aur, la care vom apărea desigur, 
nu am putut afla nimic. Cine mai vine? Poate împăratul la 
întoarcerea de la băi, prinţul moștenitor [al Germaniei], și Albert 
von Sachsen, Fritz von Baden? Dacă ai putea să afli ceva ţi-aș fi 
recunoscător să-mi dai de știre. Nu pot să-ţi spun dacă vom veni 
mai înainte la Weinburg, căci am manevre. În primăvara asta am 
inspectat en detail 17 unităţi militare şi m-am bucurat de progrese. 
Cavaleria m-a mulțumit cel mai puţin. Vina rezidă în parte în 
organizare. 

Conflictul sârbo-bulgar va fi aplanat prin intervenţia ma- 
rilor puteri. Bulgarii, dar mai ales rușii, sunt nemulțumiți că 
Sandro; a cerut mâna V|ictoriei von Hohenzollern] la Berlin. Se 
spune că toate doamnele îi sunt foarte favorabile dar contextul 
este categoric împotrivă; politic [vorbind] ar duce la acutizarea unei 
mari probleme. 

Camerele Parlamentului mi-au votat aproape în unanimitate 
cele 12 domenii ale statului ca moşii ale Coroanei, care în parte 

sunt așezate pe înălțimile Carpaţilor și au păduri măreţe. 
Suprafaţa celor 12 moşii este de circa 30 de mile pătrate şi aduc 
un venit de 700.000 franci. 

Ca în toată Europa și aici este foarte rece ceea ce este 
dăunător recoltei. 

Friedrich [I] de Anhalt l-a decorat pe secretarul meu Basset 
cu ordinul „Ursului“ în grad de comandor ceea ce este o distincţie 
cam prea mare; dimpotrivă nu vrea să încuviințeze alte decorații 
pe care eu le doresc în mod special pentru directorul palatului regal 
Steriadi, un român și pentru intendentul meu Gordon; este vorba 
de numai de o cruce de cavaler clasa I şi de o medalie de aur. Ca 
amintire a vizitei fiului său este absolut necesar ca să fie decorat 
un român. Ar face aici o proastă impresie dacă ar fi cadorisit numai 
secretarul meu care este străin. Decoraţiile oricum trebuiesc date 
ca să facă bucurie. Dacă el doreşte ca eu să-i dau două decoraţii 
unde să menţioneze el persoana și clasa sunt de acord. Te rog, 
dragă Fritz, reglementeză această chestiune mai ales pentru 
Steriadi la care ţin foarte mult. 


90. Cotroceni 11/23 iunie 1884, 
către Karl Anton von Hohenzollern 
VD 1980 


[...] De aici, slavă Domnului pot să-ți povestesc numai lucruri 
plăcute deși în ultima vreme a fost organizată o anumită agitaţie 
pentru a împiedica revizuirea C/onstituţiei] şi a răsturna guver- 
nul, ambele aspirații perfect justificate în ochii Opoziţiei. Dar la 
fel de justificat este reproșul care o vizează și pe care îl merită 
faţă de mijloacele şi metodele la care recurge pentru a-şi atinge 
scopurile. Acestea nu sunt demne de un partid care-şi spune 
conservator, dar care în manifestările sale este chiar prea radical. 

Liderii și membrii marcanţi ai Opoziţiei au cerut rând pe 
rând audienţe la mine pentru a mă asigura de loialitatea lor, 
pentru a se declara gata să preia moștenirea partidului liberal, 
deoarece sperau din toată inima că eu voi refuza sancţionarea 
modificării C[onstituţiei]. I-am primit foarte prietenos pe acești 
domni, dar le-am declarat că ei ar putea veni la guvern doar pe 
căi constituţionale și că eu nu am voie să răstorn printr-un gest 
de putere o muncă legislativă care a durat un an de zile. La 

amenințarea lor că s-ar putea ajunge la tulburări în ţară, le-am 
răspuns în glumă că România este într-adevăr singura ţară din 
Europa, unde conservatorii fac revoluţii și am adăugat: „en ce cas 
vous assumerez une grande responsabilité“. Tulburările și mai ales 
scandalurile studenţeşti care au fost puse în scenă în ultima vreme, 
au pornit de la agenţi plătiţi, pe care i-a tocmit G|eorge] Bibescu 
pe banii săi și cu câteva contribuţii ruseşti. În noaptea de 28 
aprilie/10 mai spre 29 aprilie/11 mai în care au avut loc demon- 
straţii de stradă a fost zăriţi în îmbulzeală un mic secretar de la 
legația rusă care a îndrăznit să se apropie de cordonul militar, 
ceea ce înseamnă mai mult neruşinare decât curaj. Conservatorilor 
le-a fost foarte neplăcut că eu am fost trezit în mijlocul nopții ca 
să primesc raportul primului ministru. Preşedintele adunării care 
s-a desfăşurat zgomotos pentru a se grămădi în piaţa Teatrului, 
a apărut a doua zi la Palat pentru a mă asigura că demonstraţia 
a fost doar o neînțelegere şi că nu a avut niciodată intenţia să se 
apropie de Palat și să ne tulbure liniștea nopţii. Şi eu cred că aici 
au acţionat mai mult elementele dușmănoase mai sus-menţionate 
iar conservatorii au fost depăşiţi de situaţie. 

La marea noastră sărbătoare națională [10/22 mai] care s-a 
desfășurat într-un mod demonstrativ cordial s-au înscris [la 
felicitări] toți membrii marcanți ai partidului conservator iar seara 
casele lor erau luminate. G[eorge] Bibescu care este prea adânc 
implicat în intrigile ruseşti nu a mai avut încredere să apară la 
mine deși eu am fost mereu politicos cu el. 

Marea operă a revizuirii Constituţiei s-a terminat acum cu 
succes şi nu mă îndoiesc că va da roade bogate. 

Un an întreg s-au întins aceste dificile lucrări care s-au 
concretizat în sens moderat și fără zguduiri pentru stat. Brătianu 
a condus întreaga campanie magistral și merită cea mai mare 
laudă din interior şi din străinătate care îi va fi acordată din plin. 
El stă astăzi în fruntea adevăratului partid conservator a cărui 
deviză este „Libertate şi Ordine“ și nu va dura mult și juna dreaptă 
se va grupa în jurul său. 

La fel de abil și norocos a condus el și extrem de delicat 
chestiune a Domeniilor Coroanei sprijinit cu căldură de Sturdza 
și de ministrul de finanţe [Dimitrie] Lecca. Camerele au făcut 
propunerea care a intrat în dezbatere mai întâi într-o şedinţă 

secretă ca după aceea într-o ședință publică de trei ore să fie votată 
cu 76 voturi contra 11 (4 s-au abținut) — un rezultat frumos. 

La fel de rapid şi aproape în unanimitate a trecut și legea 
prin Senat. Chiar și dușmanii proiectului au fost moderați în 
combaterea lui și l-au atacat mai mult decât constituţional — după 
părerea lor. Corpurile legiuitoare consideră acest vot ca o mani- 
festare dinastică și cu această ocazie au fost ţinute cuvântări 
frumoase, chiar măgulitoare pentru mine. Presa de opoziţie nu 
s-a putut abtine din nefericire să murdărească actul de demnitate 
prin care țara legală (subl. Carol I) a vrut să se arate recunos- 
cătoare faţă de capul statului. Imi pare foarte rău că 
„Indep[endance] Roum[aine]“ rus[ească] ajunge mereu în ţara 
voastră [Germania] şi astfel ar putea să slăbească buna impresie 
pe care votul aproape în unanimitate al Camerelor trebuie că a 
făcut-o în toată Europa. Fiecare rând, fiecare cuvânt este o 
minciună sau o perfidie cu această foaie murdară condusă de un 
trio [Al]. Ciurcu, Frederic Dame, G. Secășeanu] care în orice ţară 
ar fi la închisoare pentru procedee infame. Trebuie încă o dată 
să menţionez că toate veștile de la Curte sunt categoric false şi 
se sprijină pe născociri, la fel ca şi știrile despre măsurile poliției, 
demonstrațiile de aici și din provincie. Chiar şi dezbaterile Camerei 
sunt falsificate. 

Gesturile urâte ale opoziţiei în [problema] dotației Coroanei 
mi-au adus ovaţii măreție în ziua închiderii Camerelor [8/20 iunie 
1884]. Pe drumul spre Mitropolie poporul stătea cap lângă cap și 
în locul demonstrațiilor anunțate de opoziție am fost aclamat din 
toate părțile. Brătianu mă devansase cu o jumătate de oră. In piaţa 
teatrului au strigat câțiva indivizi plătiți „jos Guvernul!“ aceștia 
au fost imediat arestaţi. 

În sala de şedinţă a Camerelor la apariția mea domnea un 
adevărat entuziasm ce a atins punctul culminant la cuvintele mele 
din mesajul Tronului anume la pasajul unde am vorbit despre 
Domeniile Coroanei: „Palatul meu este casa naţiunii etc.“ A durat 
ceva timp până când am putut să citesc mai departe. În urale 
tunătoare, ce au continuat până în stradă, am părăsit sala în care, 
după declaraţiile corpului diplomatic numai ministrul pleni- 
potenţiar francez şi personalul legaţiei ruse [conduse de prinţul 
Urusov] făcuseră mutre lungi. Baronul von Ring [reprezentantul 
Franţei] a raportat guvernului său „le prince Bibescu câștigă teren 

în fiecare zi“. Camerele au votat şi două milioane pentru ame- 
najarea Palatului care acum poate fi foarte decent. Cele 12 domenii 
ale coroanei au circa 60.000 ha păduri şi 68.000 ha câmpuri și sunt 
înscrise în bugetul statului cu un venit de 675.795 franci, o sumă 
deja acoperită de noua arendare a celor 19 moșii ale statului. 
Bugetul din 1883 a dat un excedent de 6,5 milioane. Situaţia 
financiară strălucită şi politica externă sunt punctele forte ale 
guvernului Brătianu, pe care Rusia ar vrea să-l răstoarne cu orice 
preț. La Berlin și Viena se ştie asta şi putem conta pe un sprijin 
sincer de acolo. 

Conflictul sârbo-bulgar va fi aplanat de cele trei mari puteri. 
Germania și Austro-[Ungaria] au lăsat în seama Rusiei propunerea 
unui modus vivendi. Reglementarea graniței noastre cu Bulgaria 
o vom lăsa și noi pe seama tratatului puterilor. 

Lunga absenţă a lui A[lexandru] al Bulgariei a determinat 
acest conflict căci Zankov a făcut în acest timp politică pe cont 
propriu. La Sankt Petersburg prietenul meu Sandro este complet 
terminat așa cum poţi vedea din prima scrisoare anexă a lui 
Kretzulescu. 

Giers personal este bine intenţionat față de România ar vrea 
să-şi căsătorească fiica cu tânărul Mavrocordat care este în ser- 
viciul diplomației noastre. Dacă în joc este dragostea, politica sau 
banii (M[avrocordat] este bogat) nu vreau să mai cercetez. 

[Fostul] domnitor [Mihail] Sturdza se spune că a lăsat o 
moștenire de 30 de milioane [franci]. Suma a fost împărțită în cinci 
părți egale şi prințul Gorceakov a primit șase milioane ceea ce 
pentru el este o mare dezamăgire. La Sankt Petersburg îl 
considerau pe Sturdza pe aceeași treaptă cu Rothschild. Țării 
căreia el îi datora bogăția, nu i s-a dăruit nimic şi în Moldova nu 
s-a vărsat nici o lacrimă pentru el. 

Acum ne vom pregăti pentru mutarea la Sinaia.! Dar nume- 
roase afaceri şi îndatoririu ne vor mai reţine aici încă 10-12 zile. 

Vremea nici nu este de așa natură încât să cauţi aerul răcoros 
al munţilor. Un vânt rece şi un cer tulbure fac șederea de aici chiar 
incomodă. Din fericire o ploaie îndestulătoare a salvat în parte 
recolta deja grav ameninţată. Acum tânjim după arșiță. 


1. Carol I a plecat la Sinaia 16 zile mai târziu la 27 iunie/9 iulie 
1884 cf. Maiorescu (op. cit., vol. IL, p. 250). 

Din păcate în podgoriile noastre s-a arătat filoxera. Toţi 
proprietarii sunt din această cauză extrem de deprimaţi. In Ro- 
mânia nu există vreun judeţ în care să nu fie multe mii de hectare 
de viţă de vie. 

Noile alegeri pentru Camere vor avea loc în primele zile ale 
lui noiembrie astfel încât corpurile legiuitoare vor putea fi deschise 
la 15/27 noiembrie. În acest mod vom putea veni netulburaţi la 
voi scumpi părinți... 


91. Cotroceni 18/30 iunie 1884, către Maria de Flandra 
VB 465 


Scumpă şi iubită Maria! 

Speram ca după închiderea Camerelor să ne îndreptăm spre 
un timp mai liniștit. Problemele, între care rezolvarea unora foarte 
importante, s-au îngrămădit în așa fel că mutarea noastră la Sinaia 
este deocamdată problematică [... mulțumește pentru 3 scrisori 
primite]. 

[...] Urmăresc cu viu interes toate evenimentele voastre și 
ultimele evoluţii care au loc în Belgia.! 

Este un semn bun când Capitala unei ţări se pronunţă pentru 
ideile conservatoare și moderate, căci rezidenţele sunt astăzi focare 
ale radicalismului [inţelegem aici aluzia la evenimentele din ziua 
precedentă de la Bucureşti] care la noi s-a încuibat în plus și în 
oraşele industriale. 

Guvernul liberal pare să fi fost foarte despotic [chiar şi în 
problema Brialmont!] și cele mai multe municipii s-au revoltat 
împotriva lui din cauza problemei şcolare. Dar în privinţa asta și 
cabinetul actual se va confrunta cu mari dificultăți căci sistemul 
opus are cu siguranţă numeroși adversari. În afară de Anglia, 
Belgia este singura ţară care nu are un minister al învățământului. 

In ceea ce priveşte părerile politice ale partidelor de la voi, 
cred că ele vizează mai mult dorinţa de a veni la putere decât 
convingerile. Acesta este cazul astăzi de altfel în toate ţările 


1. şi cu satisfacţie am putea spune, căci la 3/15 iunie Hubert-Orban 
plecase de la putere și fusese înlocuit a doua zi 4/16 iunie de Jules Malou 
căreia îi va urma la 14/26 octombrie 1884 Auguste Bernaert, conservator 
care va conduce aproape zece ani. 

constituţionale] care s-au îmbolnăvit de indigestie de la prea multe 
libertăţi. Situaţia nu va rămâne așa. 

Aici am avut în ultima vreme câteva agitaţii de stradă care 
au pornit, de la indivizi plătiţi, de altfel lipsite de amploare; dar 
este regretabil că aşa-numitul partid conservator vrea să pună 
mâna pe putere prin tulburări ale ordinii, ameninţări și atacuri 
josnice în presă ca apoi să mă slujească pe post de miniștri cre- 
dincioși. „La Rusie a la haute main dans ces intrigues“ şi unealta 
principală este prințesa Valentina Bibescu care ar fi trebuit să 
fie întemniţată în Franţa pentru adulter. Din nefericire nu putem 
să o extrădăm căci nu avem nici o convenţie [În această privinţă]. 
Cred că cu familia ei din Belgia a rupt complet relaţiile. Arhi- 
episcopul catolic de aici [Ignatius Paoli] vorbeşte foarte urât despre 
ea. i 

Şi aici vremea este nefavorabilă ca în toată Europa. În ultima 
vreme a plouat prea mult și bate un vânt rece. Dar recolta nu este 
proastă și porumbul, hrana principală [a țăranilor] poate să iasă 
foarte bine. Din păcate avem filoxeră care va aduce cu sine pierderi 
enorme. 


92. Castel Peleş 7/19 august 1884, către Maria de Flandra 
VB 466 


Dragă Maria! 

Cu greu ne-ar putea crede cineva cât de ocupat este timpul 
nostru aici la ţară, încât cu greu putem smulge câteva ore liniștite. 
Nu trece nici o zi fără a avea numeroşi oaspeţi la masă (în şase 
săptămâni am avut peste cinci sute de persoane) iar vizitele sunt 
tot mai numeroase pe zi ce trece. Pe deasupra conferințele cu 
miniștri şi afacerile curente, așa că zilele şi săptămânile trec în 
zbor. Astăzi trebuie să-ţi mulțumesc pentru mai multe scrisori pe 
care le-am citit cu un interes deosebit. 

O excursie în Normandia a fost cu certitudine foarte plăcută 
[Mama îi povestise excursia ei acolo]. Toată Franţa este într-a- 
devăr o ţară frumoasă şi binecuvântată încât nici administraţia 
mizerabilă de astăzi nu o poate dobori la pământ. Dar ar fi de dorit 
ca monarhia să fie restabilită cât mai curând căci haosul de astăzi 
îngroapă orice moralitate. Francezii și categoric rasele latine nu 
sunt făcute pentru republică. 

Şi la voi merge amestecat. Mi se pare că totuşi partidele au 
mers prea departe în problema şcolară și propunerea Pirmez ar 
face posibil un compromis pașnic. Poziţia regelui în acest conflict 
nu este deloc ușoară. Dar este nemaipomenit ca strada și primarul 
să vrea să terorizeze majoritatea Camerelor [parlamentare]. 
Această încercare a fost făcută și aici odată, dar eu i-am dezvăţat 
repede să mai lucreze clandestin. In ultima vreme am avut repe- 
tate demonstraţii de stradă dar care au fost înăbușite imediat de 
armată şi poliţie. Acum toate s-au liniștit până la alegeri la 
începutul lui noiembrie când scandalul va începe din nou. 

În acest timp trebuie să fiu din nou înapoi la București, astfel 
că nu voi putea rămâne decât trei săptămâni cu părinții. La 
sfârşitul lui septembrie [25-27] vin austriecii [arhiducele Rudolf 
cu soţia] și pe 6 octombrie sper să pot pleca la Weinburg. 
Săptămâna viitoare mă duc la Belgrad unde îmi va fi făcută o 
primire strălucitoare. 

Aici vremea este destul de favorabilă, numai în ultimele zile 
a fost frig. Dar castelul este așa de confortabil că nu observăm 
schimbările de temperatură [...] Noul palat din Bucureşti va fi 
foarte frumos; o casă pariziană a preluat mobilierea lui. La sfârşitul 
lui ianuarie ne gândim să dăm primul bal în clădirea nouă. 


93. Castel Peleş 4/16 septembrie 1884, 
către Karl Anton von Hohenzollern 
VD 1981 


Dragă tată! 

Am ţinut mult să-ţi scriu după întoarcerea mea de la Belgrad 
dar am fost atât de copleşit de afaceri, audienţe şi conferințe, că 
n-am mai avut nici o clipă liniștită. Sinaia a devenit aproape ca 
Bucureştiul, numai că aici vedem şi mai multă lume decât acolo: 
cei mai mulți sunt invitați la masă. 

Vizita mea la curtea [regală] sârbească a decurs [intr-un mod] 
strălucitor şi m-am întors de acolo cu cele mai bune impresii și 
mare mulțumire. Din partea Curţii și a populaţiei s-a făcut totul 
pentru a-mi pregăti o primire măreaţă. Entuziasmul sârbilor și 
mai ales al armatei sârbe m-a impresionat cu adevărat, Regele 
[Milan] și regina [Natalia] au avut cele mai tandre atenţi pentru 
mine. Programul pe care vi l-am comunicat [nu există în arhivă] 

a fost exact respectat. Sosirea şi plecarea au oferit două momente 
frumoase. Un soare măreț scălda oraşul încântător şi pavoazat 
din belșug cu steaguri. Din fortăreață şi de pe navele aflate în port 
bubuiau tunurile cărora le-au răspuns cele de pe navele mele. Mii 
de oameni m-au ovaţionat de pe mal și fanfarele au intonat imnul 
românesc. Regele m-a salutat pe nava mea [,„Ştefan cel Mare]. 

La plecare [19/31] august Belgradul era scăldat într-o mare 
de lumini și flăcări, sorii electrici încercau să concureze cu luna 
de pe cer. Pe fortăreața aşezată la înălţime, între Dunăre și Sava 
a fost declanșat un foc de artificii foarte reușit și bubuitul tunurilor 
m-a însoțit încă multă vreme în călătoria mea nocturnă. Toate 
localităţile sârbești erau iluminate și focuri uriaşe ardeau pe 
maluri. 

Armata sârbească mi-a făcut o impresie destul de bună. 
Corpul ofițeresc mi s-a părut mai bun decât trupa care are un 
serviciu militar prea scurt. Armamentul ei este bun, materialul 
de artilerie nu a fost încă înnoit, tunurile Krupp sunt abia acum 
comandate. Cavaleria lasă mult de dorit. Pentru revista trupelor 
s-au făcut mari eforturi şi a decurs mulțumitor. Au fost foarte 
emoționați asupra aprecierii mele și foarte (subl. C.I) fericiți că 
a fost favorabilă. 

Curtea [regală] este strălucitoare, sârbii o consideră prea 
luxoasă; mesele au fost excelente şi servirea extrem de elegantă. 
Palatul este mai frumos împărțit decât la București. 

Dar cu toată strălucirea Regele Milan este şi se simte prea 
puţin sigur în ţara sa unde în aparenţă este liniște dar în secret 
mocnesc focarele revoluţiei. El este permanent înconjurat de tot 
felul de măsuri de securitate care la vizita mea au fost diminuate. 
Poliţia a fost avizată că în timpul prezenţei mele nu există nici o 
temere. La primire a fost reprezentată întreaga opoziţie și la 
strălucitorul cortegiu cu torţe pe care mi l-a organizat muni- 
cipalitatea s-au văzut avocaţi radicali în haine de gală. La 
apropiata [noastră] revedere de care ne mai despart câteva zile 
pot să-ţi povestesc multe lucruri interesante ce nu aș vrea să le 
încredințez hârtiei. 

La 13/25 septembrie așteptăm vizita austriacă [arhiducele 
Rudolf cu soţia] care ne va ocupa 3-4 zile [la vânătoare de urși] 
apoi vom merge la Bucureşti pentru reglementarea diferitelor 
probleme și sperăm apoi ca împreună cu Elisabeta să sosim pe 8 

sau 9 octombrie la Weinburg. La Viena nu ne vom opri, dar la 
München voi sta o zi şi jumătate. La Sigmaringen pot să petrec 
cu voi iubiți părinți până la 25 octombrie/6 noiembrie. Elisabeta 
se duce după sărbătorire la mama ei. 

La 1/13 noiembrie încep aici alegerile și sunt nevoit să mă 
întorc cu câteva zile înainte căci luptele promit să fie foarte 
violente. 

Acum este cea mai mare linişte în toată ţara şi călătoria mea 
prin Valahia Mică [Oltenia] a dovedit din nou cât de neputincioasă 
este opoziţia. 


94. Cotroceni, 22 septembrie/4 octombrie 1884, 
către Karl Anton von Hohenzollern 
VD 1982 


Dragă tată! 

Astăzi dau aceste câteva rânduri pentru a te anunţa că luni 
6 octombrie [stil nou] dimineaţa plecăm de aici și sosim vineri 
după-amiază la Weinburg. 

În suita noastră sunt: domnișoara Romalo și maiorul Casimir 
plus 2 cameriste, 2 cameriști și doi servitori. Marţi seara sosim 
la München unde rămânem două zile pentru a reglementa diferite 
chestiuni pentru castelul nostru. 

Elisabeta se va întâlni probabil cu fratele ei la München şi 
sper că și Leopold va putea să vină. 

De la întoarcerea mea din Sinaia am fost copleșit de afaceri. 
Mâine Camerele sunt dizolvate şi noile alegeri vor începe pe 6/18 
noiembrie. 


95. Bucureşti 18/30 noiembrie 1884, 
către Fritz von Hohenzollern. 
VD 940 

Dragă Fritz! 

O mulţime de afaceri şi un timp politic agitat care mi-a 
ocupat toată atenţia cu alegeri şi convocarea Camerelor au 
întârziat răspunsul și mulțumirile mele pentru scrisoarea ta. Deși 
aici totul merge după dorinţă tânjesc adesea după răgazul plăcut 
de la Sigmaringen unde am petrecut atât de frumos și am fost 
atât de fericiţi şi încântați împreună. De data asta despărțirea a 

fost deosebit de dureroasă căci cine ştie dacă şi când vom mai trăi 
vreodată o reuniune atât de plăcută și reconfortantă. 

[Niciodată. Karl Anton tatăl a încetat din viaţă la 11 iunie 
1885]. 

[...] Aici sunt mulţumit de mersul afacerilor şi amândoi 
suntem bine. Călătoria noastră a decurs bine mai întâi 
Nurenberg... apoi Viena și Pesta unde au avut loc primiri oficiale 
și am găsit cea mai cordială și mai prietenească atenţie. Sosirea 
noastră a fost salutată de frumoasa şi calda strălucire a soarelui. 
Acum avem o iarnă plăcută [...] 

La 6/18 decembrie avem primul bal cu tombolă pentru săraci 
la Teatru. Construcţia palatului nostru progresează încet aşa că 
iarna asta nu vom putea da nici o mare petrecere ceea ce nu 
regretăm câtuşi de puţin. 


96. Bucureşti 23 noiembrie /5 decembrie 1884, 
către Maria de Flandra 
VB 467 


Astăzi deja o lună de la greaua despărțire [...] 

De la întoarcerea mea am fost chiar copleșit de treburi, dar 
slavă Domnului afacerile statului merg bine. Când Camerele sunt 
reunite trebuie să fiu mereu pregătit pentru surprize: un singur 
vot poate să schimbe o întreagă situaţie sau cel puţin să o complice. 
Tocmai fiindcă ultimele alegeri au dat o majoritate prea mare 
[guvernului], care nu mai este ținut în șah de nici o opoziţie 
serioasă ar putea apărea dificultăţi. 

Un adaus fatal este criza aurului care se simte în toată 
Europa. Nu trebuie să se creadă că opoziția ale cărui interese [eco- 
nomice] sunt și ele păgubite, se bucură pentru o asemenea 
calamitate. 

Şederea noastră la Viena şi Pesta a decurs excelent am găsit 
cea mai cordială și prietenească primire. La Luxemburg am 
petrecut o seară plăcută și de două ori împreună cu Rudolf şi 
Ştefania am fost la teatru şi am avut ocazia să admirăm jocul 
extraordinar al Agathei Bârsescu, o româncă. 

97. Bucureşti 3/15 decembrie 1884, 
către Karl Anton von Hohenzollern 
VD 1983 


Dragă tată! 

[...] Astăzi vreau să te ţin la curent cu ultimele evenimente. 
Brătianu îmi înmânase demisia lui, deoarece majoritatea [parla- 
mentară] a lăsat neluată în seamă dorinţa sa de a alege un mem- 
bru al tinerilor conservatori [junimiști] într-unul din cele patru 
posturi de vice președinte la Cameră. Combinația sa de a-i lua 
pe aceştia în guvern a eşuat pentru un moment din această cauză. 

El a vrut să dea prietenilor săi politici un departament și 
mi-a propus un minister de afaceri pentru ca după două luni să 
formeze guvernul dorit cu P.P. Carp și Titu Maiorescu. Am chemat 
la consfătuire pe președinții Camerelor [Gen. D. Lecca Camera 
Deputaţilor şi prinţul Gr. Dim. Ghica, Senat]. Corifeii Partidului 
Liberal au fost poftiți să preia portofoliul. Brătianu a declarat că 
însăși sănătatea lui slăbită îl silește să se retragă pentru câtva 
timp. Totul a fost zadarnic, fără el nu a vrut nimeni să intre în 
guvern şi preşedintele Camerei, gen. D. Lecca, care ar fi trebuit 
să formeze noul cabinet, mi-a comunicat că un număr considerabil 
de deputaţi s-ar retrage din Cameră dacă ministrul prezident 
[Brătianu], căruia ei îi lasă mână liberă în alegerea colegilor săi, 
nu ar rămâne la postul său. I-a fost acordat un vot de încredere 
aproape în unanimitate așa că deocamdată totul trebuie să rămână 
cum a fost. Tinerii conservatori se simt jigniţi prin înfrângerea 
pe care au suferit-o la Cameră şi s-au declarat ca minoritate. La 
prima interpelare asupra agioului ... P.P. Carp a luat cuvântul și 
a tras o linie de demarcație. Se poate spune că sistemul consti- 
tuţional este un „noli me tangere“ cât ai bate din palme adepţii 
devin adversari. Dar P.P. Carp i-a spus lui Brătianu „il y a encore 
beaucoup de points de contact sur lesqueles nous pourous nous 
entendre“. Noi toţi regretăm că guvernul trebuie să se lipsească 
pentru o vreme de aceste forţe de nădejde, dar sper că prin 
influenţa mea ceea ce s-a amânat nu s-a anulat. De altfel situaţia 
este cu totul favorabilă și criza financiară și comercială îi face pe 
oameni mai economi, o calitate care este rară pe aici. 

Cu câteva zile în urmă [28 noiembrie/10 decembrie] am 
sărbătorit a șaptea aniversare a [capitulării] Plevnei. Dimineaţa 

a fost Te Deum după care pe cea mai frumoasă vreme am primit 
defilarea trupelor garnizoanei [București]. Capitala era pavoazată. 
Seara am dat un dineu de gală cu 70 de tacâmuri numai pentru 
militari. Am toastat pentru armată. La ora 9 ne-am dus la clubul 
militar unde ofiţerii aranjaseră un bal. Doamnele purtau costume 
naţionale, sala de dans era împodobită cu mult gust cu trofee 
militare și flori şi în vestibul străluceau într-o mare de lumini 
numele bătăliilor noastre. Sărbătoarea a fost foarte reușită şi 
priveliștea încântătoare: doamnele în costume bogate și uniformele 
tuturor armelor. Din Rusia am primit numeroase depeșe, răs- 
punsuri foarte cordiale de la ţar și de la marii duci. 

Întâlnirea împăraţilor a dat deja aici roade bogate: intrigile 
ruseşti au încetat aproape complet. Vreau să sper că nu este 
liniștea dinaintea unei noi furtuni. Este greu de crezut că R/usia] 
a renunțat cu totul la luptă. 

În Bulgaria, care este o sferă [de influenţa] oficial recunoscută 
a Rusiei, situaţia nu se consolidează în nici un fel. La Petersburg 
este la fel lucru hotărât să nu-l lase pe Battenberg să trăiască în 
linişte. Împăratul Franz Josef mi-a spus că sărmanul A/lexandru] 
al Bulgariei este de compătimit căci nu are nici caracter și nici 
inițiativă. 

Aici avem o adevărată vreme de primăvară: zăpada care a 
fost destul de înaltă s-a topit din nefericire și aerul este așa de 
cald că poţi ieși din casă uşor îmbrăcat. Ar fi fost mai bine să vină 
zăpada și ger. Crăciunul bate la ușă. 


98. Bucureşti 11/23 decembrie 1884, 
către Maria de Flandra 
VB 468 


[...] Suntem fericiți că am depășit criza ministerială şi avem 
în Camerele noastre incomparabil mai puţine dificultăţi decât în 
Belgia. Dar sciziunea din tabăra liberală va ușura considerabil 
situaţia cabinetului belgian, numai că se va dezvolta un partid 
radical rău, care nu va mai avea nici o limită. Aici el este încă în 
copilărie, dar se consolidează încet din deșeurile așa-numiţilor 
noștri roşii care sub guvernarea lui Brătianu se considerau foarte 
îndreptăţiți să meargă la curte. 

Programul acestei secte ordinare este comunitatea averilor 
și bunurilor, desființarea religiei și căsniciei și alte tâmpenii. 

[...] Probabil că îl veţi primi pe sărbătoritul nostru poet 
Alecsandri ca reprezentant al României [în Belgia]. El îşi doreşte 
de mult acest post şi trebuie să facem noi un sacrificiu ca să-i dăm 
și lui o bucurie. Aici ne va lipsi enorm amândurora. 

Th. Văcărescu va fi propus pentru Roma. La Viena el nu este 
acceptat, este ceva în legătură cu panromânismul. În curând îţi 
voi putea scrie mai îndeaproape despre acest lucru. 


99. Bucureşti 28 decembrie 1884/9 ianuarie 1885, 
către Fritz von Hohenzollern 
VD 941 


[... Cadouri de Crăciun] 

Starea de spirit este și aici apăsătoare din cauza marii crize 
monetare şi a aurului, afacerile nu merg absolut deloc cu un agio 
de 16%. 

Pentru a mai aduce puţină viaţă în oraș dăm la 1/13 ianuarie 
un mare bal pentru care au fost trimise 1500 invitaţii. Sperăm 
că va fi ultima mare festivitate în vechiul palat. Noul palat se 
apropie de terminare şi va fi frumos. Marea scară de marmură 
are un deosebit bun gust și bogat [împodobită] și sala de bal va 
fi de mare efect mai ales datorită luminii electrice. 

Şi la Berlin se ţine cu siguranță cunoscutul program de iarnă. 
Cum le merge majestăţilor lor? Mai poate împăratul să suporte 
toate oboselile? în armată totul stă pe loc, avansarea ta la gradul 
de general mai are de așteptat. 

Noi am pierdut în ultima vreme doi generali care au murit; 
mult pentru o mică armată, dar care, spre bucuria mea, se dezvoltă 
bine. 


100. București 14/26 ianuarie 1885, 
către Maria de Flandra 
VB 469 


[Cadouri de Crăciun] 
„.. Vremea este foarte nefavorabilă geruri uscate și un vânt 
din nord est fără zăpadă ceea ce este neprielnic ogoarelor. Eu sunt 

bine în pofida muncii încordate şi pot să-mi reiau plimbările zilnice. 
Prin topirea zăpezii au luat naştere adevărate lacuri. 

[...] Se pare că regele Leopold este foarte mulţumit de mersul 
afacerii Congo; acum este răsplătit pentru sacrificiile considerabile 
pe care le-a făcut. Laveley mi-a spus încă din anul '83: „Cela 
deviendra encore une bonne affaire“. Bulgarii macedoneni, care 
trăiesc la Dunăre i s-au adresat din nou ca unui călduros apărător 
ca să le apere drepturile în presă. In felul acesta însă el lucrează 
numai pentru ruși care ar vrea să pună din nou în mișcare 
problema macedoneană pentru a tulbura liniștea de acum din 
Orient. 

In ceea ce privește ocuparea posturilor noastre diplomatice 
se va decide în curând. Văcărescu care vrea să redevină mareșal 
al Curţii, ceea ce eu nu-i voi permite, se va retrage probabil 
definitiv. Alecsandri este un diplomat experimentat şi a avut de 
îndeplinit mai multe misiuni foarte importante la Napoleon al 
III-lea, Victor Emanuel şi în Anglia. Rapoartele sale de atunci 
1857-1863 sunt excelent elaborate şi parțial au fost publicate. 
[Istoria misiilor mele diplomatice, 1878]. 

Acum îţi spun rămas bun... 


Carl 


101. Bucureşti 16/28 februarie 1885, către Maria 
VB 470 


Cu ocazia plecării lui Văcărescu voiam să-ţi scriu două vorbe, 
dar în acest timp am fost atât de ocupat că nu am mai ajuns. A 
noastră mouvement diplomatique a fost o chestiune dificilă care 
nu a putut fi decisă atât de repede. În mijlocul combinațiilor 
noastre a survenit retragerea lui Bălăceanu care vă privează de 
Alecsandri ceea ce eu regret cu atât mai mult cu cât sunt convins 
că v-ar fi fost simpatic. Incă din fragedă tinereţe a avut toate 
relaţiile cu metropola franceză și cu cercurile literare de acolo. De 
aceea inima îl trage la Paris şi astfel nu a mai fost posibil nimic 
altceva decât să-i acordăm postul devenit vacant. 

La Bruxelles se va întoarce înapoi Militineu; el este un 
funcţionar conştiincios care şi la voi a fost binevăzut. Mai întâi 
el se va duce la Paris pentru a gira Legația de acolo unde s-au 

produs dezordini. Alecsandri își va putea ocupa locul după ședin- 
tele Academiei din aprilie. 

Vei fi aflat din ziare de moartea arhiepiscopului Paoli, este 
o mare pierdere pe care o regret mult. Nu va fi ușor să-l înlocuiască. 


102. București 11/23 martie 1885, 
către Karl Anton von Hohenzollern 
VD 1984 


Dragă tată! 

[...] Consilii de miniștri, comisii militare și ședințe ale Acade- 
miei pe care eu le prezidez, inspecții, conferinţe zilnice ale 
miniștrilor, se îngrămădesc pe termen scurt și zilele abia ajung 
ca să rezolv totul. 

Abia Paștele va aduce liniştea mult dorită de care am cu atât 
mai multă nevoie întrucât am fost foarte obosit în ultima vreme. 
În sfârşit a venit primăvara și iarna cu toate grijile ei a rămas în 
urma noastră. Dar vremea este aşa de uscată şi vântoasă iar 
nopţile așa de reci că nici o urmă de verdeață nu se zărește. 
Sărbătorile Paștelui cad anul acesta împreună [catolic şi ortodox 
24 martie/5 aprilie] şi sper că până atunci temperatura va crește 
căci ceremoniile religioase românești au loc noaptea sub cerul liber. 

Săptămâna viitoare se închide sesiunea Camerelor [15/27 
martie], după ce au înghiţit multe diete! şi n-au făcut aproape 
nimic. Cuvântări lungi de un cot, fraze goale și puţină muncă. 
Convenţia comercială cu Austria care expiră peste un an a fost 
arena de luptă a opoziţiei care a făcut ca să nu lipsească invectivele 
la adresa imperiului vecin. Din nefericire acestea cad pe un teren 
fertil căci prin închiderea graniţelor ţara este foarte păgubită în 
interesele ei și astfel foarte iritată. Numai din cauza ungurilor 
relaţiilor prietenești între noi şi Viena sunt perturbate. Drept 
urmare guvernul meu se confruntă cu o situaţie grea în Camere 
și are de dat lupte grele; numai prin măsuri înțelepte se poate 
trece peste aceste dificultăţi fără a tulbura buna înţelegere cu 
Austria. Contele K[alnoky] a constatat asta cu satisfacţie într-o 
notă pe care a adresat-o însărcinatului cu afaceri de aici spre a 


1. probabil diurne 


ANUL 1885 | 197 


fi comunicată. Dar din cauza ungurilor relaţiile comerciale rămân 
foarte tensionate. 

Moartea arhiepiscopului catolic [Ignatius Paoli] este aici 
unanim deplânsă, nu va fi uşor să-l înlocuiască. Deoarece 
majoritatea catolicilor de aici [16.091 locuitori catolici din totalul 
de 177.646 locuitori din București, cf. Anuarului din 1885] sunt 
unguri, aceștia acţionează pentru a obţine [numirea] unui com- 
patriot. Dar noi am transmis la Roma că doar un italian ar putea 
conta pe consimţământul nostru; [acolo] sunt dispuşi să respecte 
dorința noastră. Să sperăm că urmașul lui Paoli va avea la fel de 
mult tact și blândeţe cum a avut acesta și astfel raporturile vor 
fi foarte mult facilitate. Funeraliile lui au fost o adevărată 
omagiere. 

Aniversarea împăratului [Wilhelm I n. 10/22 martie 1797] 
a fost tulburată de indispoziţia sa. Noi i-am telegrafiat urările 
noastre şi am primit imediat următorul răspuns: „Pentru felici- 
tările cordiale sincere mulțumiri și adaug expresia cordialei mele 
afecțiuni şi gânduri prietenești“. 

În aprilie o așteptăm vizita celor doi fii mai tineri [Carl şi 
Oskar] ai regelui [Oskar] al Suediei care vor rămâne la noi câteva 
zile. Aşteptăm cu bucurie şi nerăbdare sosirea în curând a lui 
Ferdinand şi Carlo [fii lui Leopold] care să sperăm că vor petrece 
aici câtva timp. 

Astăzi l-am vizitat pe bătrânul C.A. Rosetti ale cărui forţe 
sunt terminate și se apropie de sfârșit. Cu toate utopiile şi ideile 
sale revoluţionare, el are merite incontestabile în renașterea Ro- 
mâniei. Moartea sa îl va reconcilia chiar şi cu cei mai mari duşmani 
ai lui. 

Într-un scurt interval de timp a trebuit să consemnăm pier- 
derea unui mare număr de oameni de valoare care nu vor fi uşor 
de înlocuit. 

Din nefericire şi Brătianu este mereu bolnav și forţa sa 
intelectuală slăbeşte. Cu sumbră îngrijorare aştept clipa când va 
trebui să se retragă. 

La 10/22 mai va fi terminat noul Palat și va fi inaugurat 
printr-o festivitate. Spațiile interioare sunt extrem de frumoase 
iar mobila comandată de la Paris cu mult bun gust... 

„eu vă sărut mâinile și pentru toată viaţa dragă şi scumpe 
tată, fiul tău prea supus și devotat din tot sufletul. 
Carl 
[A fost ultima scrisoare a lui Carol I către tatăl său care a 
încetat din viață la 23 mai/4 iunie 1885]. 


103. București 21 aprilie/3 mai 1885 
către Maria de Flandra 
VB 471 


[...] Vizita perechii regale suedeze a fost o mare bucurie 
pentru noi, nu am crezut că voi face cunoştinţă cu ei în România. 
Regele [Oskar], care este foarte vioi a plăcut aici tuturor şi poporul 
a participat foarte călduros la primirea lui. 

La sfârşitul acestei săptămâni soseşte regina Sofia [a Suediei] 
cu cei doi fii ai ei de la Constantinopol şi ne vom duce atunci cu 
Nando [Ferdinand] și Carlo la Sinaia unde vom rămâne cu toții 
10 zile. 

10/22 mai sărbătoarea noastră naţiuonală trebuie să o 
serbăm aici şi în acea zi urmează să fie inaugurat noul palat. 
Suedezii vor fi atunci la Stockholm, nepoţii noştri dimpotrivă vor 
rămâne la noi până la sfârșitul lui mai. Ei aduc multă viaţă în 
casa noastră tăcută și suntem foarte fericiţi să-i avem aici pentru 
o vreme. 

Poimâine [23 aprilie/5 mai] îl așteptăm pe principele 
Bulgariei care mai târziu vrea să se ducă în Anglia la nunta 
fratelui său [Heinrich (1858-1896 cu Beatrice de Marea Britanie 
(1857-1944)]. Această călătorie va depinde însă de soluţionarea 
conflictului ruso-englez. În cercurile diplomatice există temerea 
că noile complicaţii ar putea duce la război. Eu nu cred că acesta 
este chiar atât de iminent. Dar se spune că în Anglia opinia publică 
este foarte iritată. 

În scurt timp va sosi Mitilineu la Bruxelles care va primi 
instrucțiuni pentru fabrica de pulbere. Capacităţile performante 
ale acesteia nu corespund așteptărilor noastre. 

De pe aici pot să-ţi povestesc numai lucruri favorabile. În 
pofida agitaţiilor de partid avem linişte. Respectivele recoltei sunt 
strălucite și criza financiară este în scădere. 

104. Castel Peleş 1/13 iulie 1885, către Maria de Flandra 
VB 472 


Dragă Maria! 

Este de neiertat că am zăbovit atât de mult ca să-ţi scriu. 
Dar la întoarcerea mea am găsit aşa de multe probleme care își 
așteptau rezolvarea că mi-au rămas prea puţine momente libere. 
După un scurt răgaz la Sinaia ca să mă refac după obositoarea 
călătorie a trebuit să mă duc la București în grabă unde aveam 
de reglementat chestiuni importante. 

Cele cinci zile pe care le-am petrecut în Capitală au fost 
istovitoare din cauza căldurii excesive; mai ales la inspecţiile 
trupelor pe care a trebuit să le fac zilnic, arşiţa soarelui era 
insuportabilă. Aici la munte aerul este plăcut și reconfortant doar 
că zilnic se dezlănţuie o furtună violentă cu ploaie torențială, dar 
care nu ţine mai mult de o oră. 

La Viena nu s-a arătat cea mai mare atenţie şi cea mai 
călduroasă compasiune la profunda noastră durere. Curând după 
sosirea noastră acolo au venit la noi la hotel împăratul [Franz 
Josef] şi toţi membri familiei. Arhiducele Albrecht ne-a așteptat 
la gară; prinţul şi prințesa Reuss, contele Kalnoky, prinții 
Hohenlohe, [Thurn] Taxis etc. ne-au vizitat după amiaza. Amba- 
sadorii și diverşi demnitari s-au înscris [la prezentarea de con- 
doleanţe]. La ora 5 ne-am dus la dineu de familie la Schonbrunn 
(12 tacâmuri). După masă împăratul, care a fost extrem de amabil, 
ne-a arătat tot castelul. 

Ziua următoare a venit din nou împăratul la noi și a rămas 
mai multă vreme şi am conversat despre toate lucrurile posibile. 
Relaţiile noastre cu ungurii nu sunt momentan bune; dar la Viena 
nu se pot supăra pe noi din cauza asta căci nici acolo nu sunt 
mulţumiţi de ei. Au pus totul în mișcare ca să le vizităm expoziţia 
lor. Abstracţie făcând de doliu tot nu aş fi putut să le fac această 
bucurie. Ne-au păgubit mult prea mult în interesele noastre. 

De la Sigmaringen am primit vești cu câteva zile în urmă. 
Draga mamă resimte zilnic tot mai mult marele gol pe care l-a 
lăsat în urmă moartea iubitului nostru tată. De departe, după ce 
am reintrat în viaţa mea obişnuită totul mi se pare un vis urât 
şi nu pot să mă obișnuiesc cu ideea că am pierdut pe cel mai bun 
dintre noi. 

Aici trăim liniștiți și retrași și toţi respectă doliul nostru şi 
durerea noastră este profund resimțită. Aici în Sinaia se văd cei 
mai mulţi oameni îmbrăcaţi în negru. Armata mea va purta doliu 
trei luni, drapelele sunt coborâte în bernă. 

Compasiunea pe care am aflat-o aici a făcut bine inimilor 
noastre. 


105. Castel Peleş 11/23 iulie 1885, 
către Fritz von Hohenzollern 
VD 942 


[...] Nu demult am primit o scrisoare cordială de patru pagini 
de la Regele Ludwig [al II-lea al Bavariei] căruia, la dorinţa lui, 
i-am trimis fotografii ale Castelului Peleș. Ar vrea cu mare plăcere, 
așa-mi scrie, să cunoască castelul cu mărețele lui încăperi trans- 
figurate de poezie. Mi-a promis și el vederi fotografice de la 
castelele sale favorite. Dar se pare că va trebui în curând să se 
pună stavilă poftei lui de construcții. 

[...] Aici avem linişte şi pace. Conflictul cu Franţa din cauza 
tarifelor [vamale] nu ne face griji deloc. Pagubele şi dezavantajele 
le vor avea francezii, care pe deasupra au pierdut multe simpatii 
aici ceea ce eu nu regret câtuşi de puțin. 

Militar vorbind totul merge bine. La toamnă voi avea ma- 
nevre mai mici cu o divizie pe picior de război, cu toate căruțele, etc. 

Cum este cu manevrele imperiale? Se pare că bătrânul împă- 
rat s-a refăcut complet și probabil că se va putea sui pe cal la 
paradă. La alte exerciții ale corpului de gardă sigur nu va participa. 


106. Castelul Peleș 9/21 octombrie 1885, 
către Maria de Flandra 
VB 474 


[...] De la întoarcerea mea din străinătate am fost atât de 
copleşit de afaceri şi aşa de ocupat cu inspecția trupelor din toată 
țara că a trebuit să las deoparte toate chestiunile mele personale. 
Cam obosit, am căutat liniștea în inima munților dar și aici merge 
ca într-o hulubărie și circulaţia telegramelor nu a fost atât de 
intensă nici în războiul de la 1877-78. Mais il y a aussi de quoi: 
situaţia devine tot mai gravă pe zi ce trece și nu se poate prevedea 

cum se vor lăsa gonite spiritele malefice invocate. Bulgaria și 
Serbia și-au asumat o mare răspundere şi până la urmă din acest 
joc periculos vor pierde mai mult decât vor câştiga. 

Noi lăsăm evenimentele să-și urmeze cursul și în nici un caz 
nu vom turna gaz peste foc. De aceea Europa ne este recunoscă- 
toare pentru atitudinea noastră. 

Deocamdată rămânem aici spre a ne oţeli pentru lunga iarnă 
[care ne așteaptă]. Dacă nu apar complicaţii pot să conduc foarte 
bine afacerile de aici [de la Peleș] şi miniștrii vin cu mare plăcere 
la conferințe. 

Am trimis acasă trupele care au fost în patru tabere de 
exerciţii şi acum ne ocupăm cu lucrările de fortificaţie ale Bucu- 
reștilor. Generalul Brialmont va sosi săptămâna aceasta şi îl voi 
invita imediat la Castelul Peleş. Mă bucur nespus să-l văd din nou 
aici şi să discut cu el chestiunile noastre militare. 

Turelele blindate care urmează să fie încercate au sosit, dar 
au aşa o greutate enormă încât au trebuit să fie ridicate clădiri 
întregi pentru a le descărca și instala, ceea ce din păcate ne va 
lua încă multă vreme. 

Sper că Brialmont va rămâne aici în tot acest timp. Actualul 
cabinet belgian este binevoitor și lui și nouă, și de aceea l-am 
decorat cu mare plăcere pe ministrul prezident [Auguste Bernaert 
1829-1912 lider al partidului catolic]. Şi pe prinţul Chimoy 
[ministrul de externe]. Regele Leopold al II-lea a trimis decoraţiile 
sale ministrului meu de externe [Ion Câmpineanu] și lui D.A. 
Sturdza [pe atunci ministrul Cultelor și Instrucțiunii Publice]. 

[...] Până acum câteva zile vremea a fost ca vara dar acum 
s-a pornit ploaia și frigul. 

Alecsandri este de câteva zile cu noi și lucrează mult cu 
Elisabeta; serile Joc cu el biliard. 

[...] Veştile din Grecia sună foarte grav există acolo temeri 
pentru o revoluţie. Grecii ar vrea să-și mobilizeze armata, dar nu 
au deloc bani și nimeni nu vrea să le împrumute ceva. Nici miniștri 
nu găsesc. 

107. București 2/14 decembrie 1885, 
către Maria de Flandra 
VB 475 


[...] Numeroase afaceri şi o indispoziţie (nevralgie a feţei) 
m-au împiedicat până acum să-ţi scriu. 

Noi sperăm că se va aplana conflictul balcanic și că pacea 
se va putea menţine. Serbia a primit o bună lecţie pentru trufia 
sa şi Bulgaria a trebuit să-şi concedieze cele mai bune forţe pentru 
a păstra măcar uniunea personală. După victoria bulgară marile 
puteri nu-i vor putea să-i refuze răsplata principelui Alexandru, 
de a cărui glorie militară eu mă bucur din toată inima. Pentru 
războiul sârbo-bulgar doar Anglia singură este răspunzătoare. 
Fără intrigile ei am fi avut demult pace și linişte aici. Acestor 
insulari le este indiferent dacă oamenii se omoară pe continent. 

In aceste zile avem aici şi o luptă pe teren industrial în 
scopuri de război: se vor măsura germanii cu francezii. Urmează 
să fie încercate cele două turele livrate de o casă germană şi una 
franceză. 21 de ofiţeri străini vor asista la încercări și generalul 
Brialmont apare ca arbitru. Eu sunt curios cine va câștiga premiul 
şi cum va fi tirul tunurilor de 16 cm și al mortierelor. Din nefericire 
vremea nu este deloc favorabilă experimentelor în aer liber: zăpada 
adâncă şi —14 R. un frig foarte aspru pentru a lucra cu fier şi oțel. 

Brialmont este extrem de ocupat așa că prea puţin pot să-l 
văd. La Sinaia a stat doar o singură zi şi intenționează să mai 
rămână aici încă două săptămâni pentru a reglementa datele 
esenţiale ale fortificațiilor Bucureştiului. Guvernul belgian este 
extrem de prevenitor în privința misiunii sale și noi îi suntem 
foarte recunoscători pentru aceasta. 


108. Bucureşti 15/27 decembrie 1885, 
către Maria de Flandra 
VB 476 


[...] Am scris ieri mamei pe larg despre starea Elisabetei care 
este cu atât mai de neînțeles și mă îngrijorează, deși nu poate fi 
vorba de o boală. Aici totul este într-o așteptare bucuroasă, dar 
certitudine nu există şi asta mă face neîncrezător. 

[Mai vedea Carol I în speranţa de a obţine un moștenitor?] 

Astăzi l-am avut la masă pe generalul Brialmont care ur- 
mărește cu cea mai mare atenţie probele de tragere asupra cupo- 
lelor blindate. Ieri [14/26 decembrie] m-am aflat eu în cupola 
bombardată cu obuze grele. Efectul este măreț, dar ești în deplină 
siguranţă. 

Timpul meu este din plin ocupat și zilele zboară. Este de 
sperat că pacea se va menţine, momentan toate Puterile o doresc 
sincer (sublinieri Carol T). 


109. București 16/25 decembrie 1885, 
către Fritz von Hohenzollern 
VD 948 


[...] Iarna va fi liniştită deoarece ambele maiestăți [impăratul 
şi împărăteasa Germaniei] vor trebui să evite oboselile prea mari. 
Vârsta pare totuşi să-și fi intrat în drepturi la împăratul [Wilhelm 
I] şi primăvara poate fi periculoasă. El este astăzi cea mai mare 
garanție a păcii. Armistițiul [sârbo-bulgar] până la 1 martie nu-mi 
place. S-a adunat atâta material exploziv în peninsula Balcanică 
încât trebuie să fim foarte atenţi. Privim spre viitor şi ne procurăm 
material de război eficient. Foarte interesantele probe de trageri 
asupra turelelor blindate în prezenţa ofiţerilor tuturor ţărilor au 
stârnit multă vâlvă în cercurile militare. Sunt cele dintâi de acest 
gen asupra unor forturi complet construite. La prima încercare 
m-am aflat eu însumi într-una dintre turelele asupra căreia s-au 
tras salve cu tunurile de 16 cm. Obuzele s-au spart în bucăţi și 
au smuls fragmente de fier din turelă, dar rezistenţa este aproape 
sigură. Încercările vor mai dura încă zece zile şi se vor desfăşura 
trageri cu mortiere de 22 de cm și dinamită. 

Vremea este favorabilă, dar foarte frig ceea ce este o probă 
dură pentru trupa de deservire. Ofițerii străini au numai laude 
pentru artileriștii noștri cărora am pus să li se dea să mănânce 
și să bea din plin. 

Succesele lui A[lexandru] al Bulgariei sunt salutate aici cu 
simpatie, ca peste tot de altfel. Eu mă bucur pentru el din toată 
inima. Regele Milan își merită înfrângerea pentru lăudăroşenia 
şi mai ales pentru laşitatea sa. El a stat la distanţă de kilometrii 
de linia focului și un ofițer francez mi-a spus că în timp ce [soldaţii] 

se luptau, el se plimba în civil. Nu se va mai menţine multă vreme 
în Serbia. 

Unificarea bulgară va fi deplin recunoscută şi Sandro va 
obţine apoi iertarea la Berlin și Sankt Petersburg. Ce părere au 
despre victoria lui în anturajul prințului moștenitor [al Germa- 
niei]? Probabil acum va cuceri mâna V|ictoriei de Hohenzollern]. 
Căsătoriei engleze a fratelui său îi datorează el [Alexandru] 
succesul politic pe care l-a repurtat asupra Europei. 

Eu sunt bine deoarece acum cu experimentele stau mult în 
aer liber. Elisabeta este suferindă și starea ei este nelămurită. 
Indiscreţia ziarelor a răspândit veşti pe care noi am vrea să le 
vedem adeverindu-se. 

[...] Această scrisoare vă va aduce urările noastre din inimă 
pentru noul an care să sperăm că ne va feri de noi griji. Cu pro- 
funda durere ne uităm în urmă la 1885 în care am fost atât de 
greu loviți. 


110. București 2/14 ianuarie 1886, 
către Maria de Flandra 
VB 477 


[...] Brialmont ne părăseşte din păcate. Astăzi a stat mai mult 
timp la mine și mâine va veni din nou la masă. Accidentul său la 
ținut 14 zile în casă. 

De pe aici prea puţine noutăţi sunt de comunicat. Pacea încă 
nu este sigură căci regele Milan are de ales între război și abdicare. 

Starea Elisabetei este încă îndoielnică ceea ce aduce multe 
griji şi supărări. Sărbătorile noului an le-am petrecut într-o liniște 
deplină. Eu am fost doar la Mitropolie și am primit acolo felicitările. 
Aici toţi sunt plini de compasiune. 


111. București 7/19 ianuarie 1886, 
către Fritz von Hohenzollern 
VD 943 


[...] De pe aici nu am nimic nou să-ţi povestesc doar că sârbii 
și bulgarii urmează să încheie pacea la București. Numai de n-ar 
fi o pace falsă. In tot Orientul se adună norii furtunii. 


ANUL 1886 | 205 


Care este acum starea de spirit de la Berlin în ceea ce îl 
privește pe principele Bulgariei? Corespunzător titlului nobiliar 
el este g[eneral] I[ocotenent]. 

Crezi tu că va primi acest grad? în Rusia ar fi foarte 
nemulțumiți. 


112. București 7/19 martie 1886, către Maria de Flandra 
VB 478 


[...] Iarna nu vrea să se domolească, avem încă zăpadă înaltă 
ȘI ger, ceea ce aici în martie este o raritate; pe timpul ăsta copacii 
aveau deja muguri verzi. 

Elisabeta este mai bine, dar odată cu însănătoșirea a venit 
şi dezamăgirea la care noi trebuie să ne supunem răbdători. Eu 
am fost tot timpul neîncrezător, dar nu am vrut să o descurajez 
pe Elisabeta. A fost un timp greu și aspru al încercărilor pe care 
a trebuit să-l străbatem. 

Intre timp a fost încheiată pacea de la Bucureşti; însă a fost 
nevoie de o mare presiune, mai ales asupra Serbiei, pentru a se 
ajunge la acest rezultat. Dar câtă vreme va putea fi menţinută 
liniștea în Orient nu se poate prevedea căci situaţia generală s-a 
îmbunătăţit foarte puţin. Pentru un moment Bulgaria a câștigat 
jocul şi influenţa rusească a slăbit considerabil. Însă există temerea 
că Rusia se va răzbuna cu prima ocazie și aici stă primejdia. 


113. București 25 martie/6 aprilie 1886, 
către Fritz von Hohenzollern 
VD 944 


[...] Elisabeta care a trebuit să stea în casă luni în șir şi nu 
a putut primi pe nimeni este acum mult mai bine. Dar speranţele 
noastre sunt spulberate; ele fuseseră singura noastră consolare 
în vremea acestei suferinţe. 

Ferdinand trece acum din nou în prim plan dar îmi pare rău 
că el are atât de puţină energie. Cum se comportă la serviciu şi 
în societate? 

[...] De Paști probabil că o veţi vizita pe mama în caz că nu 
se va duce la Baden sau poate în Belgia, ceea ce Maria dorește 
atât de mult. Dar în acest moment acolo nu este deloc plăcut; este 

nevoie de multă energie pentru a pune stavilă și pe viitor dezlăn- 
țuirilor necontrolate (subl. Carol I). Belgienii vor trebui să-și 
sacrifice câteva dintre libertăţile lor nelimitate ceea ce nu le poate 
fi decât folositor. 

De pe aici nu pot să-ţi comunic multe noutăți. Tratativele 
păcii de la Bucureşti au ajuns la un deznodământ fericit, dar a 
trebuit și noi să presăm strașnic pentru a obţine acest rezultat. 
Acum mai rămâne Grecia care își zdrăngăne aprig sabia, dar a 
cărei armată nu este nicidecum organizată, bani nu le dă lor 
nimeni, așa că vor fi siliţi la liniște. Nici Sandro al B[ulgariei] nu 
va mai putea opune rezistenţă multă vreme voinței unanime a 
Europei și va trebui să se mulțumească cu cinci ani în Rumelia. 

In Rusia și mai ales în ţarul Rusiei are un dușman irecon- 
ciliabil care este hotărât să-l răstoarne cu prima ocazie ceea ce 
probabil se intenţionează după cinci ani. De aceea nu vrea să se 
permită numirea noului guvernator al Rumeliei de Est pe nici un 
fel de termen. 

În curând va veni D.A. Sturdza la Berlin și vi se va prezenta 
cu siguranţă. El are câteva probleme de reglementat în privinţa 
convenției noastre comerciale cu Germania. Cu Austria şi mai ales 
cu Ungaria vom avea dificultăţi grave în această privinţă, căci cea 
din urmă vrea să aibă totul pentru ea şi să nu dea nimic. 


114. Cotroceni 9/21 iunie 1886, către Fritz von Hohenzollern 
VD 945 


[...] Situaţia politică nu ne va permite să părăsim ţara anul 
acesta ca să vă vizităm. Opoziția instigă cu un oarecare succes, 
chiar dacă redus, ca să răstoarne guvernul. Dinspre Bulgaria ne 
ameninţă mereu complicaţii căci acolo au mare poftă să proclame 
unificarea, ceea ce ar avea drept urmare o intervenţie a Rusiei. 
Cu Austro-Ungaria suntem în război vamal ceea ce este foarte 
supărător; dar relaţiile noastre cu Viena sunt bune, vina între- 
gului conflict revine numai ungurilor. 

Toate acestea nu ne vor permite să călătorim. Sandro al 
Bulgariei ne-a vizitat împreună cu fratele său acum 14 zile și ne-a 
povestit lucruri foarte interesante despre evenimentele prin care 
a trecut. Situaţia lui nu este de invidiat și el priveşte viitorul cu 
îngrijorare căci pe Neva [adică la Sankt Petersburg] are un duşman 

implacabil pe care cu greu îl va putea neutraliza. Raporturile sale 
cu Germania s-au îmbunătăţit doar că nu se bucură de favoarea 
împăratului [Wilhelm I]. Războiul și grijile l-au îmbătrânit și i-au 
afectat mult sănătatea. Eu l-am avertizat de orice pas necugetat 
mai departe, dar el a spus că bulgarii din Rumelia nu vor să se 
declare mulțumiți cu actualul acord și sunt instigaţi împotriva lui 
de către agenţii ruși. În aceasta constă pericolul şi de aceea nu 
putem să privim liniștiți spre viitor şi ne-am îndreptat toată 
atenţia asupra Balcanilor. 

După ce aici am avut o căldură tropicală, cu o uscăciune care 
ne-a pus toată recolta în cel mai mare pericol, a venit o perioadă 
de ploaie, însoţită de furtuni şi grindină, cum eu n-am mai văzut 
nicicând ceva asemănător. O furtună cu uragan a fost atât de 
puternică încât într-un minut a trăznit de cinci ori în grădina 
Cotrocenilor, a dezrădăcinat copacii, a smuls acoperișul la nume- 
roase case şi a dărâmat complet marele nostru abator [fusese 
construit în 1876] o pierdere de 400.000 franci pentru munici- 
palitate [29 mai/10 iunie și 31 mai/12 iunie]. 

Inspecţiile militare m-au ocupat foarte mult în cele două luni 
[de când nu-i mai scrisese fratelui său], în acest interval am vizitat 
21 de regimente de infanterie, cavalerie și artilerie şi m-am bucurat 
de marile progrese. La parada de 10/22 mai au fost de faţă patru 
ofiţeri prusieni de la Strassbourg care au avut numai laude pentru 
ținuta trupelor. Pentru manevrele de toamnă nu am luat nici un 
fel de hotărâri, dar intenţionez să concentrez opt regimente de 
cavalerie într-o divizie pentru a pune practic în funcțiune regula- 
mentele. Sper că nici o problemă politică nu-mi va zădărnici 
planurile. 

Tragedia care s-a desfășurat în Bavaria ne-a zguduit profund. 
Nefericitul rege [Ludwig al II-lea] care și-a căutat moartea în 
valurile lacului de munte nu va fi uitat prea curând în ţara lui și 
trebuie să i se păstreze o sinceră și caldă compasiune. Sfârşitul 
său are ceva măreț ceea ce sporește şi mai mult impresia cople- 
şitoare a acestor evenimente tragice. Actualul rege [Otto I, 
1848-1918], bolnav psihic m-a vizitat aici în 1869. 

Elisabeta care vă îmbrățișează cu drag pe voi amândoi este 
foarte bine şi m-a însoţit în călătoria de inspecţie din Valahia Mică 
[Oltenia]. 

115. Castel Peleș 28 iulie/4 august 1886, 
către Maria de Flandra 
VB 479 


Scumpa mea Maria! 

Scrisoarea ta, pentru care îţi mulțumesc din inimă ne-a adus 

o mare dezamăgire. Contam cu certitudine pe faptul că după ce 
sunt aici de douăzeci de ani, ne veţi vizita în sfârșit, în cursul 
acestei veri. Din păcate și de data aceasta frumoasele noastre 
speranţe s-au destrămat; nimeni dintre ai noştri nu se gândește 
să ne viziteze și doar nu trăim în afara Europei. Rusia este mult 
mai departe, dar nici una din rudele familiei domnitoare de acolo 
nu s-a temut vreodată de lungimea călătoriei. Apariţia rară a 
rudelor noastre face aici în ţară o impresie deloc favorabilă şi lumea 
se miră că nu vine la noi în fiecare an unul dintre frați. Cândva 
le spuneam tuturor celor care se interesează cu drag de noi şi de 
familia noastră că o dată cu terminarea castelului rudele vor veni. 
Acum stăm deja în noua noastră locuinţă de trei ani și nici unul 
dintre voi nu o cunoaște. 
Ă Situaţia politică nu ne permite să părăsim ţara anul acesta. 
In vecinătatea noastră domnește o liniște aparentă, dar în tăcere 
mocnește focul în peninsula balcanică și trebuie să avem mereu 
în vedere surprize. 

Ministrul plenipotenţiar rus de aici [Pr. Urusov] a fost mutat 
la Berlin pentru a lăsa postul său unui diplomat mai capabil 
[Hitrowo] Prinţul Ulrusov] s-a exprimat față de miniștri mei că 
îi vine greu să fie rechemat tocmai acum când situaţia din Orient 
va deveni interesantă şi complicată. 

Şi pe plan intern opoziţia, în fruntea căreia se află câteva 
capete înfierbântate, face zile grele guvernului; dar, slavă Dom- 
nului, agitaţiile de aici nu sunt atât de grave precum cele din 
Belgia. Sper că manifestaţia monstru anunţată la Bruxelles pentru 
15 luna aceasta va decurge fără urmări grave. Dacă prin măsuri 
energice care îi vor convinge pe agitatori că guvernul va interveni 
eficient vor fi evitate tulburările, atunci nu există deloc temeri. 
Dar jumătățile de măsură sunt o capitulare. 

Luptele de stradă de la Amsterdam îi vor fi trezit la realitate 
pe cei șovăielnici şi pe acele elemente care urmăresc să obţină o 
popularitate ieftină şi i-a făcut să meargă mână în mână cu 


ANUL 1886 | 209 


guvernul. Primarul din Bruxelles nu-și poate dori să fie înălțate 
baricade în mijlocul capitalei. In momente atât de grave, parti- 
dele trebuie să-și dea mâna și să garanteze pentru autoritatea și 
prestigiul statului. Dar pasiunile politice îi orbesc adesea pe 
bărbaţii de stat. 

Ne-am instalat deja de șase săptămâni la Sinaia și ne 
bucurăm de aerul tare ce atrage numeroși vizitatori mai apropiaţi 
sau mai îndepărtați. La ambele mese ale zilei avem oaspeţi și 
auzim vorbindu-se 4-5 limbi. O dată pe săptămână avem o serată 
cu reprezentaţie teatrală. Sinaia a devenit acum unul din cele mai 
vizitate locuri din Orient şi trenurile aduc duminica până la 2000 
de persoane în pașnica noastră vale. 


116. Castel Peleş 6/18 august 1886, 
către Fritz von Hohenzollern 
VD 946 


[...] De curând a venit un consilier regal pe problemă de 
arhitectură de la Berlin, Schmieden, şi a declarat că Peleşul este 
cel mai frumos castel de munte pe care l-a văzut vreodată. După 
lăsarea întunericului, la marile serate, când toate spaţiile curții 
interioare și toată valea este iluminată electric impresia este 
feerică — așa s-au exprimat toţi invitaţii. Au loc reprezentații în 
micul teatru Renaissance pentru 80 de persoane. Sperăm din toată 
inima că la anul veţi veni aici; a fost foarte greu pentru noi că 
nimeni dintre ai noștri nu ne-a vizitat în vara aceasta. 

La toamnă am mari manevre de cavalerie la care au fost 
concentrate opt regimente la Buzău. Pentru a-și însuși aplicaţia 
practică l-am trimis la Berlin pe colonelul Chiriţescu, comandantul 
celei de-a doua brigăzi de cavalerie. El este un bun ofiţer de 
cavalerie care a ţinut iarna trecută un șir de conferințe foarte 
instructive despre noua organizare a cavaleriei ruse. Ti-l recomand 
cu deosebită căldură și sper că va avea permisiunea să asiste la 
exerciții. Dacă va putea să participe şi la manevrele gărzii 
imperiale depinde de timp. Noi avem concentrarea către sfârşitul 
lui septembrie așa că ar putea în orice caz să vadă exerciţiile 
brigăzii la care i se va oferi desigur un cal. 

Luis I al Portugaliei |n. 1838 rege 1861-1889] va fi deja la 
marea paradă de la Berlin; el nu este deloc un călăreț strălucit. 

Bătrânul împărat a întinerit cu totul după cum se pare, are 
puteri noi și va asista cu certitudine la toate manevrele. De pe 
aici nimic nou, liniștea și aerul tare al muntelui ne prind de 
minune [...] 

Încredinţez această scrisoare colonelului Chiriţescu care 
tocmai s-a prezentat la mine. Te rog, dragă Fritz, să-l primeşti 
prieteneşte pe aducătorul acestor rânduri, să-l ajuţi în împlinirea 
misiunii sale, să-i spui ce are de făcut, unde trebuie să se înscrie, 
etc. dar mai ales să poată asista la exerciţii și de asemenea, să-l 
viziteze pe împărat. Cu 17 ani în urmă a fost ofițer în regimentul 
husarilor gărzii. I-am ordonat să se prezinte prinţului Wilhelm 
[viitorul Wilhelm al II-lea] pe care a-i putea să-l previi ca să-l 
primească prietenește. 


117. Castel Peleş 21 octombrie /2 noiembrie 1886, 
către Fritz von Hohenzollern 
VD 947 

Dragă Fritz 

Aveam intenţia să-ţi scriu după încheierea manevrelor cava- 
leriei noastre și să-ți comunic impresiile mele proaspete. Dar în 
ultimele săptămâni am fost atât de ocupat că nu am mai avut 
liniște. Afaceri importante m-au chemat la București unde vreme 
de patru zile fiecare oră a fost ocupată. După aceea a venit sfinţirea 
frumoasei biserici de la Curtea de Argeș [11/23-13/25 octombrie] 
la care am asistat împreună cu Elisabeta; în plus am mai avut 
inspecții militare care încă nu s-au încheiat. 

Mai ales trebuie să-ţi mulțumesc pentru primirea afectuoasă 
pe care tu şi camarazii tăi a-ţi oferit-o colonelului Chiriţescu; el 
s-a întors foarte încântat de la Berlin unde a urmărit cu mare 
atenție exercițiile. Mi-a comunicat verbal dorința ta pentru con- 
ferire de decoraţii și chestiunea este deja rezolvată: Liteanu le va 
aduce. Generalului von Winterfeldt care s-a ocupat în mod special 
de colonel va primi marea cruce a Coroanei [României], coman- 
dantului regimentului al doilea de dragoni ai gărzii îi voi trimite 
marea cruce a aceluiași ordin iar adjunctului de la regiment crucea 
de cavaleri ai Stelei [României]. Chiriţescu mai insistă pentru 
câteva ordine; eu i-am răspuns că aş vrea să știu părerea ta. Te 
rog să-mi scrii dacă mai sunt necesare şi alte decorații. 

Manevrele cavaleriei mele m-au mulțumit. Pentru această 
primă concentrare mai mare nu pot să pretind mai mult. Ofițerii 
străini care au cerut permisiunea să vină au fost surprinși de ceea 
ce au văzut. În prima zi a fost un exerciţiu tactic al celor opt 
regimente și al celor trei baterii hipotractate în trei confruntări. 
A mers destul de bine, doar ritmul nu a fost corespunzător. In 
ultimele două zile regimentul 6 de Călăraşi a manevrat împotriva 
brigăzii de roşiori în care fiecare din cele două escadroane 
reprezentau un regiment. Mai ales atacurile au fost bune. Defilarea 
la trap m-a mulțumit. Nu poţi avea pretenţii mai mari de la trupele 
teritoriale şi aceste trei săptămâni de concentrare vor da cele mai 
bune roade pentru cavaleria noastră. 

[...] Ferdinand urmează să intre acum în armata română; 
intenţionez să-l încadrez a la suite într-un regiment de infanterie. 
Lui Leopold vreau să-i confer un regiment, și ție la fel dacă vei 
veni pe aici, dar el nu mi-a răspuns dacă bătrânul împărat și-a 
dat consimțământul. 

Când vei deveni oare general? Durează de o veșnicie, armata 
va îmbătrâni atât de mult încât capacitatea ei de mişcare poate 
să sufere. 

Nu demult am primit o scrisoare detaliată de la Sandro 
[Alexandru Battenberg] care este mulțumit că s-a putut retrage 
cu toate onorurile dintr-o situație imposibilă și periculoasă. El nu 
se mai gândește să se întoarcă în Bulgaria, deși rușii afirmă 
contrariul ca să-i poată şi mai mult chinui și abuza pe bulgari. 
Atitudinea lui Kaulbars este de-a dreptul revoltătoare: el corupe 
armata cu bani, instigă poporul, se servește de cele mai josnice 
elemente pentru a amenința regența şi nu se dă înapoi de la 
metodele revoluționare. Dar rușii au cunoscut doar înfrângeri și 
din fericire prestigiul lor în Orient este considerabil slăbit. Impă- 
ratul de acum [Alexandru al III-lea] joacă un rol trist în toate aces- 
tea. Prin generalul Werder poţi să afli multe despre caracterul 
său; se spune că este încăpățânat și irascibil și nu este iubit. 

Acum trebuie să-mi închei scrisoarea, căci ziua de azi este 
foarte încărcată, vor veni toți miniștri de la București la o şedinţă 
de Consiliu. 

118. Castel Peleş 25 octombrie/6 noiembrie 1886, 
către Maria de Flandra 
VB 480 


[...] Ultimele săptămâni au fost atât de încărcate și eu am 
fost aşa de mult pe drumuri că mi-a rămas foarte puţin timp. 
Toamna, care este cel mai frumos anotimp în România, se con- 
centrează inspecţiile, manevrele, excursiile mele în judeţe etc. Şi 
drept urmare sunt enorm de multe locuri de făcut. Acum ne vom 
odihni aici până la 8/20 noiembrie şi apoi mergem la munca de 
iarnă care nu se mai termină. Sesiunea parlamentară este o oroare 
pentru mine căci de cele mai multe ori aduce cu sine doar griji, 
greutăți și intrigi. 

In această iarnă avem numeroase probleme grave care cu 
bună voinţă ar fi uşor de rezolvat. Dar opoziția caută mereu să 
blocheze cele mai bune legi sau tratate; în toate ţările [opoziţia] 
are în vedere doar interesul de partid și sacrifică chiar și binele 
statului. Această experienţă ați făcut-o și voi suficient. 

În trecerea noastră în Capitală ne va fi de data aceasta mult 
mai plăcută prin prezenţa lui Leopold şi Nando. Aşteptăm cu 
nerăbdare sosirea lor și regretăm că nu au putut veni câteva zile 
mai devreme căci vremea a fost nemaipomenit de frumoasă şi 
munţii s-au înfățișat în cea mai multicoloră strălucire. Acum încep 
diminetțile cu ceață iar nopţile sunt foarte reci. Nu trebuie să uităm 
că ne aflăm aici la peste 1000 de metri faţă de nivelul mării și 
totuşi săptămâna trecută încă mai erau trandafiri înfloriţi. 
Noaptea trecută erau —4 R. 

Nu de mult am sfințit biserica nou restaurată de la Curtea 
de Argeș care astăzi poate fi considerată printre cele mai frumoase 
monumente arhitectonice ale Europei. Sărbătoarei, la care a 
participat şi o parte a corpului diplomatic, i s-a conferit cea mai 
mare strălucire. Ar trebui să ceri de la ministerul de externe sau 
de la rege raportul pe care Hooriks l-a făcut fără îndoială 
ministrului său, căci el conţine cu siguranţă detalii interesante 
pe care probabil le-ai citi cu mare plăcere. Mitilineu poate să-ți 
dea și [ziarul] Etoile Roumaine în care vei găsi o descriere amă- 
nunţită a înălțătoarei festivități. Ruşii au văzut aceasta cu cea 
mai mare dezaprobare și nici un membru al legaţiei ruse nu și-a 
făcut apariţia. L-am invitat personal pe prinţul Urusov înaintea 

plecării sale să vadă interesanta construcție. El a spus că nu-i 
ajunge timpul, dar a părăsit Bucureştiul abia la patru zile după 
sfințire fără să fi făcut miniştrilor vreo vizită de bun rămas. La 
Bruxelles nu va mai putea să intrige și să demonstreze. Altminteri 
este un om plăcut cu maniere distinse şi m-am înţeles foarte bine 
cu el. Dar agenţii ruși trebuie să acţioneze după ordinele de la 
Sankt Petersburg, care sub ţarul de acum sunt mai mult decât 
nebunești. 

Sărmanii bulgari sunt într-o anumită formă sancționaţi, fapt 
revoltător, dar ei se opun cu mult curaj siluirii ruseşti. Aceste 
continue tulburări și intrigi la granița noastră sunt pentru noi 
foarte deranjante şi suntem ţinuţi mereu într-o stare de incerti- 
tudine. Dar pentru un moment nu sunt de temut complicații grave. 

[...] Elisabeta încă mai pictează de zor la Evanghelianul 
pentru Curtea de Argeş. 


119. București 7/19 decembrie 1886, 
către Maria de Flandra 
VB 481 


Dragă Mana A 

Sunt deja două luni de când ţi-am scris ultima oară. Între 
timp am avut bucuria revederii iubitului frate şi durerosul rămas 
bun de la el. Preţios a fost timpul pe care l-am petrecut împreună 
aici şi la Sinaia şi Leopold a plecat de aici cu cele mai bune impresii. 
Pentru mine este o mare mulțumire şi, de asemenea, o liniștire 
să-l văd pe seful Casei noastre din Suabia şi pe moștenitorul 
prezumtiv al Tronului în rândul tinerei armate create de mine. 
Amândurora le stă de minune în uniformă românească şi aici au 
fost foarte mândri să-i vadă pe prinții de Hohenzollern purtând-o. 
În toate ţările conferirea de uniforme sau regimente este o 
curtoazie căreia i se atribuie o amploare mai mare sau mai mică, 
dar aici este un act politic de mare însemnătate și în același timp 
o garanţie pentru viitor. Presa rusească a înțeles exact intenţia 
și și-a exprimat supărarea într-un ziar moscovit [Moskauer 
Zeitung]. Acolo se află un articol de o violenţă şi o neruşinare fără 
margini. Vârful este îndreptat împotriva Germaniei ale cărei 
interese la Dunărea de Jos le reprezint eu. Se poate recunoaște 
din acest limbaj deşănţat cât de profundă este în Rusia ura faţă 

de tot ceea ce este german, dar şi cât de mare trebuie să fie teama 
de un eventual război. Colosul nordic nu este atât de fioros precum 
pare din depărtare, mai ales cu un împărat atât de slab, care se 
lasă condus numai de sentimentele sale personale, dar nu are 
curajul să tragă sabia atunci când nu-și poate impune voinţa. Un 
mai mare fiasco precum în Bulgaria n-a trăit nicicând vreun su- 
veran. Prin aceasta prestigiul rusesc a avut de suferit în tot Orien- 
tul și popoarele nu-l vor mai aștepta pe mântuitorul de pe Neva. 
Noi nu putem decât să ne bucurăm de mersul chestiunii bulgare, 
căci vecinii noştri se constituie într-un popor capabil de viaţă. 

Nu am aflat încă în ce măsură candidatura coburgică [Fer- 
dinand de Saxa Coburg-Kohary] este de luat în serios; mă îndoiesc 
că Rusia va accepta un prinţ catolic şi german. 

Aici toate merg bine, ședințele Camerelor se desfășoară în 
linişte şi în curând vor veni sărbătorile Crăciunului care vor dura 
aproape trei săptămâni și ne vor aduce linişte. 

Cu două zile în urmă au sosit frumoasele voastre cadouri 
de Crăciun care fac onoare industriei belgiene... 

In Belgia problema serviciului militar obligatoriu va întâlni 
mereu cea mai mare rezistenţă, cred că nu poate fi rezolvată decât 
printr-un acord între cele două partide [liberal şi clerical]. Atâta 
vreme cât Belgia va putea să se prevaleze de neutralitatea ei şi 
nu se va confinge că aceasta nu este infailibilă, nici un partid nu 
va avea să-şi sacrifice popularitatea ca să impună un tribut de 
sânge. Aici eu am noroc în toate problemele și cheltuielile militare 
căci am Camerele de partea mea. Noi am pretins deja mult de la 
ele și suntem acum constrânși ca urmare a [achiziţionării] puștilor 
cu repetiţie să cerem votarea de noi credite. 


120. București 25 decembrie 1886/6 ianuarie 1887, 
către Maria de Flandra 
VB 482 


[...] Eu nu împărtăşesc îngrijorarea ta faţă de [eventuale] 
complicaţii războinice. Am toată speranţa că 1887 va decurge fără 
război căci toate statele sunt interesate să apere pacea pentru a-și 
realiza reorganizarea lor militară şi înarmarea. 

Chestiunea bulgară şi-a pierdut caracterul ei acut şi până 
la urmă marile puteri vor ajunge la un compromis. 

Cu mai puţină încredere intru în Noul An în ceea ce priveşte 
situaţia internă a României. Pasiunile de partid au luat un caracter 
atât de agresiv că va trebuit găsit un mijloc de remediere. După 
11 ani de guvernare ministerul Brătianu şi-a pierdut din forță iar 
opoziția unită crește ca o lavină. După zilele noastre de sărbătoare 
la 9/21 ianuarie este termenul reunirii Camerelor; trebuie să ne 
gândim şi să ne consultăm pe ce drum să pornim. Dar problema 
nu este deloc ușor de rezolvat şi nu văd în nici un fel o situaţie 
roză. 

O schimbare de guvern adică chemarea unui alt partid la 
guvernare este aici mult mai gravă decât în Belgia unde există 
tradiţia personalului funcționăresc și de aceea nu se antrenează 
o schimbare generală. Aici totul se dă peste cap și astfel statul 
este zguduit din temelie. 

Doar armata, opera mea, va sta neclintită. Acum las să se 
apropie în liniște evenimentele și sper să găsesc o situaţie supor- 
tabilă care să poată domoli oarecum spiritele. 

[ți scriu aceasta doar pentru tine, scumpă Mania, ca să nu 
te alarmezi din cauza ziarelor şi după cum vezi nu mă voi lăsa 
eu surprins de evenimente. Eu conduc nava statului şi o voi putea 
conduce și în momentele grele pe care le aştept hotărât. 

Cu Rusia stăm momentan bine; după tristele experiențe din 
Bulgaria nu vor să-şi mai ardă și aici degetele. In plus am încheiat 
o convenţie comercială care va mulțumi Sankt Petersburgul. 
Rapoartele despre starea sufletească a lui Alexandru al III-lea sunt 
toate minciuni, el nu este în nici un caz imprevizibil, doar cam 
încăpățânat şi necontrolat. Viaţa lui de familie este impecabilă 
şi își divinizează fermecătoarea soţie [Maria Feodorovna (Dagmar) 
de Danemarca n. 1847 m. 1928 erau căsătoriţi din 1866 şi au avut 
cinci copii]. 

Aici iarna încă nu și-a intrat în drepturi, este o vreme caldă 
și umedă, ceea ce este destul de nesănătos mai ales că la graniţele 
noastre au fost constatate cazuri suspecte de holeră. Noi suntem 
bine, slavă Domnului, deși cam obosiţi de ultimele săptămâni când 
au fost multe de făcut. La 1/13 luna aceasta vom da primul mare 
bal pentru care au fost trimise 1800 de invitaţii. 

121. București 7/19 ianuarie 1887, 
către Fritz von Hohenzollern 
VD 949 


[...] Veştile de la tine şi de la Berlin îmi sunt mereu binevenite 
și sper că tu din când în când mai poţi să-mi povestești lucruri 
interesante, căci eşti chiar la sursa de unde se direcționează marile 
curente europene. 

Importanta cuvântare a lui B[ismarck] a făcut o impresie 
profundă în toată lumea și temerile unui război, pe care eu nu 
le-am împărtăşit, au fost împinse pentru câtva timp pe planul al 
doilea. Sunt convins că Reichstagul nou ales va accepta proiectele 
militare deoarece național liberalii înțeleg acum că imperiul 
trebuie să fie puternic în afară şi înarmat ca să rostească un cuvânt 
hotărâtor fie pentru război, fie pentru pace. Statele care nu au 
armate de nădejde nu mai contează astăzi. Asta nu se vede nicăieri 
mai bine decât aici și de aceea toate Camerele şi partidele au votat 
multele milioane de care avem nevoie pentru înarmarea și 
apărarea noastră. Drept urmare toate marile puteri contează pe 
România care este dorită ca aliat. 

Pe Leopold cu greu îl vei fi văzut de la întoarcerea din 
România, căci în vreme ce voi vă găseaţi la Sigmaringen, el era 
la Berlin. El se afla încă la Baden unde draga mama a sosit şi 
împreună cu Alexandru von Battenberg şi locuiesc la mătuşa 
Maria [Hamilton, sora lui Karl Anton de Hohenzollern, tatăl lor]. 
Acest om [Alexandru] temut şi detestat de ruşi trăieşte pașnic 
împreună cu ai noştri după cum mi-a scris de curând, departe de 
Orient și mulţumeşte lui Dumnezeu că a scăpat de bulgari și de 
țara lor şi mai ales de ruşi. La Berlin el este privit mereu cu 
neîncredere și nu trezește acolo nici cea mai mică simpatie. Louis 
von Hessen [fratele lui Alexandru 1854-1921 îşi va lua numele 
de Mountbatten după 1917] mi-a telegrafiat de curând: „chiar şi 
în patrie este jignit de cei de sus sărmanul Sandro“. Nu mi-a fost 
posibil să aflu în ce constă jignirea poate îmi vei putea explica tu 
despre ce este vorba. 

Situaţia din Bulgaria rămâne mereu un punct negru la 
orizontul politic. Până acum regența [Stambulov, Mutkurov şi 
Karavelov] s-a ţinut vitează, dar Rusia instigă cu agenți și bani 
pentru a provoca o revoluţie ceea ce până la urmă îi poate reuși. 

Pentru noi această nesiguranţă este foarte penibilă din cauza 
situaţiei noastre interne care din cauza violenţelor presiuni parti- 
nice este destul de neplăcută. 

Cu opt zile în urmă am dat un mare bal care a decurs stră- 
lucitor: 1500 de persoane au umplut sălile luminate electric care 
ar putea concura cu orice palat regal. Sfinţirea apelor de ieri 
[Boboteaza de 6/18 ianuarie] s-a desfășurat pe o superbă vreme 
rece; 5000 de militari au participat la parada de pe frumosul chei 
al Dâmboviţei. 

Decoraţiile promise au fost primite în sfârșit de domenii 
respectivi şi generalul von Winterfeld şi colonelul von Stosch au 
mulţumit deja în scris. Mai există doar neplăcuta condiţie că 
trebuie mai întâi să fie întrebat la ministerul de externe din Berlin, 
cu motivul conferirii, răspunsul durează adesea multă vreme, cum 
s-a întâmplat de data aceasta. 

În speranţa ca data viitoare te voi putea felicita pentru gradul 
de general te îmbrățișez... fratele tău devotat. 


122. Bucureşti 7/19 februarie 1887, 
către Fritz von Hohenzollern 
VD 950 


[...] Scrisoarea ta detaliată am citit-o cu un interes deosebit 
şi ți-aş fi recunoscător dacă în aceste vremuri grave ai vrea să-mi 
scrii mai des măcar câteva rânduri despre starea de spirit a 
cercurilor berlineze, despre starea de sănătate a împăratului, 
despre părerile armatei, etc. Toată lumea are sentimentul că ne 
aflăm în ajunul unor mari evenimente și este nevoie de abilitatea 
încercată a cancelarului de fier ca să le conduci în aga fel ca Europa 
să fie eliberată de coşmarul care planează asupra ei în aceste clipe. 

Înarmarea tuturor armatelor ă outrance care înghite mili- 
arde, nu mai poate fi continuată multă vreme, va trebui să ducă 
la o decizie fie război, fie dezarmare pe toată linia. Prima [opţiune] 
mi se pare mai probabilă, dar este vorba dacă va avea loc acum 
sau în anul următor. 

Sănătatea împăratului este un factor care cântărește greu 
şi care trebuie luat în calcul în această situație amenințătoare. 
El nu va mai avea puterea să mai supravieţuiască unui război la 
care va putea doar să privească din depărtare. Dacă Franţa intră 

în luptă atunci și Rusia va lua armele pentru a-şi realiza 
programul în Orient. [anticiparea lui 1914!/ 

În acest caz noi vom avea o situaţie dificilă căci eventuala 
neutralitate a României poate fi apărată doar cu armele. 

Camerele noastre sunt mai generoase decât Reichstagul 
[Parlamentul] german. Nu demult ele au votat cinci milioane franci 
pentru armată şi ieri, aproape în unanimitate, au pus la dispoziția 
guvernului 30 de milioane pentru apărarea ţării, o hotărâre care 
va face vâlvă în Europa. Suntem pe cale să procurăm și puști cu 
repetiție deşi eu nu mă entuziasmez pentru acesta, deoarece mă 
tem de o prea mare risipă de muniție. 

In Bulgaria situația este și rămâne oscilantă, regența rezistă 
cu mare tenacitate la neruşinatele pretenţii ale rușilor. Dar în [caz 
de] complicaţie gravă Rusia va căuta să-şi răzbune jalnica ei 
înfrângere [din 1885] şi de aici poate izbucni scânteia războiului. 

Dorinţa pe care o nutream mai demult, a unei vizite la Berlin, 
la 22 martie, [jubileul celor 90 de ani de viaţă ai împăratului 
Wilhelm I] cu greu se poate împlini în condiţiile actuale. Ar trebuie 
să survină cazuri cu totul speciale care să facă necesară prezenţa 
mea acolo. 

Privirile Europei sunt acum aţintite asupra alegerilor pentru 
Reichstag, nu mă îndoiesc de succes, dar vor clarifica ele imediat 
situația? Totul depinde de moderaţia francezilor. 

Sunt foarte mulţumit că Leopold s-a hotărât să ia parte la 
viața politică; astfel se va smulge apăsătorului destin determinat 
de boala nesfârşită a Antoanetei şi va apare la Berlin mai mult 
în prim plan. Sunt foarte bucuros că alegerea sa este la 
concurenţă cu aceea a unui candidat al Centrului. Numai de ar 
avea noroc; o înfrângere ar fi fatală în cel mai înalt grad. 

În sfârşit iarna s-a instaurat aici cu toată asprimea ei: un 
metru zăpadă şi —12 R. Cu câteva zile în urmă ne plimbam în 
pardesiu şi era un praf insuportabil. 

Peste 14 zile se termină Carnavalul care de mult nu a mai 
fost aşa de animat. Vom fi avut nouă baluri ceea ce pentru mine 
este prea mult. Joi vom da ultima noastră petrecere pentru care 
au fost trimise 1.000 de invitaţii. 

Ce este cu Maghier (?) spune-i din partea mea că ar trebui 
să-și reglementeze chestiunea cu dansatoarea cu care are un copil; 
aceasta este o chestiune de onoare. Impăratul se interesează despre 

această problemă. Eu nu cunosc detaliile dar tu poţi să le afli de 
la Consilierul de curte Borke; eu abia acum aflu de afacerea asta. 


123. Bucureşti 16/28 februarie 1887, 
către Fritz von Hohenzollern 
VD 951 


[...] După ce am rezolvat partea de afaceri a scrisorii mele 
[Împărțirea moștenirii de la Umkirch] vreau să mai adaug câteva 
cuvinte despre situaţia politică generală. Rezultatul alegerilor din 
Germania nu m-a surprins, era de prevăzut că majoritatea va fi 
câştigară pentru ideea septenatului. Dar pentru celelalte reforme 
și mai ales pentru impozitele imperiului majoritatea nu pare să 
fie dispusă. Regret foarte mult că Leopold nu a fost ales, nu au 
avut dreptate să pună candidatura lui dacă nu erau siguri că o 
pot impune. 6000 de voturi contra 15000 sunt factori în care n-ai 
voie să te înșeli. Bunii cetăţeni din Dusseldorf au fost destul de 
inabili și pe de asupra l-au avut și pe Papă ca aliat. 

Situaţia politică [externă] nu numai că nu s-a clarificat dar 
se conturează încă şi mai gravă. Franţa poate conta categoric pe 
simpatiile călduroase ale întregii Rusii și doar o mică parte a 
guvernului rusesc lasă o slabă speranţă că nu s-ar ajunge la alianță 
fermă. Italia stă de o parte, neputincioasă din cauza crizei interne. 
Sub aceste auspicii un război ar fi pentru Germania o chestiune 
periculoasă [La fel în 1914!] 

Intre timp Rusia instigă în Bulgaria, şi cu bani a revoltat 
garnizoana din Silistra. Eu sper că Regența bulgară va înăbuși 
revolta, noi îi vom ajuta pe sub mână. 

Împăratul Wilhelm I nu mi se pare totuşi să fi fost suferind 
în ultima vreme. Să dea Dumnezeu să mai rămână în viaţă câtva 
timp. Niciodată nu a fost această dorinţă mai vie ca în această 
clipă. 

Fraţii noştri [Leopold von Hohenzollern şi Maria de Flandra] 
nu se lasă deranjați de cutremurul de la Marea Mediterană și se 
gândesc să mai rămână încă 14 zile la Cannes. Planurile lor 
ulterioare nu le cunosc. 

De pe aici nimic nou. Am avut o vânătoare foarte plăcută 
la care se vedeau lupii din depărtare şi am împușcat câteva vulpi 
ȘI iepuri. 

124. Bucureşti 23 februarie / 7 martie 1887, 
către Fritz von Hohenzollern 
VD 953 


Dragul meu Fritz! 

In grabă [îţi scriu] doar două rânduri ca să-ţi comunic că noi 
ne-am hotărât să remitem personal împăratului felicitările noastre 
de ziua lui. Faţă de situaţia europeană care pentru un moment 
s-a liniştit pot să părăsească țara puţin timp deşi la graniţele 
noastre se produc mereu încurcături. Revolta, înăbuşită din 
fericire, din Bulgaria ne-a dat mult de lucru şi sunt temeri că încă 
nu s-a terminat „dansul“, căci ruşii nu pot să înghită această 
înfrângere. Dacă până atunci nu va surveni ceva grav intenționăm 
să părăsim Bucureștiul la 18 martie și fără a mai ne opri la Viena 
să ne îndreptăm spre Dresda unde vom sosi sâmbătă 20 martie 
ora 8 dimineaţa. Am scris deja Carolei dacă vizita noastră nu 
deranjează pe ea şi pe Albert care se va duce şi el la Berlin. Vrem 
să rămânem până luni dimineaţa în Dresda și [pe 22 martie, ziua 
de naștere a împăratului Wilhelm I] la ora 1 după amiază să sosim 
la Berlin. Dacă nu deranjează aș vrea să rămân acolo 4-5 zile 
pentru a lega noi relaţii cu cercurile militare și politice. De la Berlin 
vom călători la Niirnberg unde i-am propus mamei o ședere 
împreună pentru două zile apoi la Viena ca să-l văd pe împăratul 
[Franz Josef]. Absența noastră de aici nu are voie să depășească 
12 zile căci avem încă sesiune a Camerelor. Te rog să-mi spui pe 
larg ce impresie va face apariţia noastră la Berlin și tot ceea ce 
poți să afli despre [pregătirile pentru] sosirea noastră: primirea, 
garda de onoare etc. Împărăteasa [Augusta] se va bucura de 
venirea Elisabetei, poate și principesa moștenitoare. 

Cât timp vor rămâne oaspeţii zilei de naştere? Se va face 
un mic cadou împăratului, flori etc.? Când și la ce oră va sosi Albert 
la Berlin? Nu pot să o întreb aşa ceva pe Carola. Te rog să-mi 
răspunzi la toate aceste întrebări şi în plus tot ce mai poţi să afli. 

Pe curând... al tău frate iubitor. 

Carl 

125. București 25 martie/6 aprilie, 
către Fritz von Hohenzollern 
VD 954 


Dragă Fritz 

Călătoria şi șederea la Berlin au rămas în urmă ca un vis 
frumos și regretăm doar faptul că revederea a fost atât de scurtă. 
A 90-a aniversare a împăratului [Wilhelm I] ne va rămâne 
neștearsă amintire pentru tot restul vieţii și suntem fericiţi că am 
dat bătrânului domn această dovadă a credinţei şi devotamentului 
nostru. Sperăm că am lăsat o impresie frumoasă la Berlin. 

Revederea cu scumpa mamă a fost o bucurie a inimii, din 
nefericire la Nürnberg vremea era așa de urâtă că nu puteai să 
ieși pe ușă... 

La Viena ne-au pregătit o primire extraordinară, împăratul 
Franz Josef a fost foarte cordial și familiar; a sosit dis-de-dimineaţă 
la noi ca să vorbim în tihnă. Dineul de gală din sala de marmură 
a fost strălucitor şi am putut să discut cu toate personalităţile 
politice şi cu generalii. 

La întoarcerea în România am fost salutaţi cu entuziasm în 
toată ţara, iar la Bucureşti, care era în întregime pavoazat, a avut 
loc o primire măreaţă. Aceasta ar trebui să dovedească faptul că 
au fost cu totul de acord cu călătoria noastră la Berlin şi Viena. 

Rușii sunt mai puțin mulţumiţi de acest lucru și uneltesc 
aici pe faţă contra bulgarilor și în secret împotriva mea. 

Aici am găsit cea mai frumoasă primăvară; este deja foarte 
cald și au apărut mugurii așa ca toată natura este împodobită. 
Ne dorim deja ploaie. 


126. București 6/18 aprilie 1887, 
către Fritz von Hohenzollern 
VD 955 


[...] Am primit vești bune de la scumpa mama i-a văzut pe 
marii duci de Baden care i-au spus cât de mult s-au bucurat 
împăratul [Wilhelm I] și împărăteasa [Augusta] de vizita noastră, 
ceea ce este o mare satisfacţie pentru mine. Împăratul a ordonat 
să fie expus cadoul nostru şi am citit o notă despre el în ziare. Ce 

noroc că bătrânul domn este din nou proaspăt și vioi, să dea Dum- 
nezeu să mai trăiască ani mulţi. 

De aici nu pot să-ţi povestesc nimic nou. Camerele sunt 
închise, lucru prin care liniștea este pentru o vreme asigurată căci 
ultimele ședințe au fost extrem de furtunoase. 

In Bulgaria se menţine starea de nesiguranţă şi Rusia instigă 
mai departe, dar între timp și ea este grav subminată. 

Acum încep inspecţiile mele militare care vor dura până în 
iunie apoi sperăm să ne odihnim la Sinaia și vă primim acolo. Mă 
bucur mult că vei purta în continuare uniforma vechiului meu 
regiment [al II-lea al dragonilor de gardă] pe care atâta vreme 
l-ai comandat. 

Sărbătoarea învierii din noaptea Paștelui pe stil vechi a fost 
salutată de pe cer cu fulgere și tunete. În timpul ceremoniei 
bisericeşti din faţa Mitropoliei, în aer liber s-a pornit o furtună 
îngrozitoare care a acoperit cântecul corurilor, muzica militară și 
bubuitul tunurilor, dar a conferit ceva măreț sărbătorii. 

Astăzi este frig și fulgii de zăpadă se fugăresc prin văzduh. 


În aceeaşi zi Carol I a scris sorei sale 


127. București 6/18 aprilie 1887, către Maria de Flandra 
VB 488 


După întoarcerea noastră de la Berlin am fost așa de copleșit 
de treburi că abia astăzi în zilele liniștite ale Paștelui pe stil vechi 
pot să răspund scrisorii tale. 

Şederea de la Berlin oricât de mult ne-a plăcut a fost din 
nefericire prea scurtă și pe fugă dar cu greu vom mai trăi o 
sărbătoare atât de frumoasă şi interesantă într-o adunare atât 
de impozantă; a fost o rază de soare. Ne-am bucurat mult să-l 
revedem pe Baudoin [fiul cel mare al Mariei] atât de frumos 
crescut; şi pentru el vor rămâne zilele de la Berlin o amintire 
nepieritoare toată viaţa. 

[...] șederea noastră la Viena a decurs mulţumitor în toate 
privinţele, împăratul a fost făcute amabil şi familiar cu noi și în 
toate cercurile am întâlnit o deplină înţelegere. 

Situaţia din Bulgaria neliniștește şi acolo la fel ca la noi şi 
se așteaptă evoluţii mai grave. R[usia] continuă jocul ei criminal 

și trebuie să fim pregătiţi în fiecare zi pentru o surpriză neplăcută. 
La Viena l-am primit și pe Kaulbasch [corect Kaulbars] de la care 
am aflat multe lucruri interesante și la fel pe Hitrovo, cu care am 
avut o lungă discuţie înainte de plecarea lui la Sankt Petersburg. 
Domnii aceştia afirmă că nu vor putea înfrânge rezistenţa bulga- 
rilor fără ocupaţie [militară] dar aceasta nu este uşor de realizat, 
mai ales pentru că noi deţinem cheia de la poarta de intrare. O 
situaţie fatală pentru puternicul imperiu moscovit care trebuie 
să lucreze precum o cârtiţă pe sub Dunăre. Pe instigatorii tulbu- 
rărilor i-am expulzat în parte, ceea ce înseamnă pentru noi o notă 
a proastă pe Neva. Camerele Parlamentului, în care opoziţia a 
fost extrem de zgomotoasă şi de obraznică în ultimele zile, sunt 
acum închise; până la toamnă vom avea linişte. La sfârşitul săptă- 
mânii viitoare o voi vizita, împreună cu Elisabeta, pe împărăteasa 
Austriei la Mehadia și câteva zile mai târziu ne vom duce la Iași 
pentru sfințirea bisericii mitropolitane, care este o construcţie 
monumentală. După o excursie la mânăstirile din munți ne vom 
întoarce aici pentru sărbătoarea noastră națională de la 10/22 mai. 

Sărbătoarea Paștelui care a început la miezul nopţii am 
petrecut-o cu fulgere şi tunete a fost ceva înălțător când noi toţi 
eram adunaţi sub cerul liber în faţa Mitropoliei, corul intona, cânta 
muzica militară se ridicau rachete artificii, fulgere strălucitoare 
brăzdau văzduhul și puternice bubuituri de tunete răsunau. O 
ploaie torențială a scurtat frumoasa ceremonie. 

Astăzi este frig şi ninge foarte fin să sperăm că sunt ultimele 
zvârcoliri care vor naște mult aşteptata primăvară. 


128. Castel Peleş 25 mai/6 iunie 1887, 
către Fritz von Hohenzollern 
VD 956 


Dragul meu Fritz 

Vestea despre apropiata ta vizită ne bucură nespus. 
Bucuria noastră ar fi fost completă dacă și Luisa te-ar fi putut 
însoţi în călătoria ta prin România și amândoi aţi fi venit pentru 
o şedere mai lungă la Sinaia. Dar şi așa te salutăm din toată inima 
și vrem să te bucuri deplin de scurt măsuratul timp pe care ni-l 
dăruiești. Sperăm că vei fi la noi de ziua ta ca să o sărbătorim 

împreună, inspecțiile regimentelor nu vor dura mai mult de 5-6 
zile. 

Conform dorinţei tale vor fi înlăturate toate formalităţile de 
primire; dacă se va putea te iau eu de la staţia de frontieră Predeal. 
In orice caz îţi voi trimite pe cineva înainte la Braşov [în text: 
Kronstadt] unde nu este necesar mai mult decât o scurtă ședere. 
La Viena trebuie să foloseşti trenul căilor ferate maghiare peste 
Bruk şi Komorn altminteri pierzi legătura de la Pesta spre Oradea 
[în text: Grosswardein]. 

De două zile ne-am mutat aici după ce la Bucureşti și la 
începutul lui mai la lași am specţiile trupelor pe o arșiţă insupor- 
tabilă. Din cauza marilor călduri și a aerului înăbușitor din Capi- 
tală am plecat cu trei săptămâni mai devreme la munte unde 
putem să respirăm din nou. 

Veștile despre sănătatea prinţului moștenitor [al Germaniei] 
m-au alarmat pentru o clipă. Liteanu m-a ţinut la curent și mi-a 
trimis informaţii precise de aceea nu i-am scris personal prințului. 
Te rog să-i transmiţi aceasta ca să nu interpreteze tăcerea mea 
drept o lipsă de interes. 

Draga mama are intenția să ne viziteze la începutul lui 
august; dar poate se hotărăşte și ea să vină mai devreme și atunci 
ai putea şi tu să rămâi aici împreună cu dânsa mai multă vreme 
ceea ce ar fi o mare bucurie pentru noi. Dacă ne va vizita şi Maria, 
nu știu încă, dar după 21 de ani ar cam fi timpul. 


129. Castel Peleş 6/18 iunie 1887, 
către Fritz von Hohenzollern 
VD 957 


Dragă Fritz 

[...] Ministrul D.A. Sturdza vrea să-ți iasă în întâmpinare 
la Braşov ca să-ţi arate acest oraș interesant și frumos aşezat 
(fireşte în cel mai strict incognito). Vei sosi la 10,45 dimineața şi 
ai timp până la ora două să vizitezi locurile care merită să fie 
văzute Sturdza este un ghid plăcut și amabil care îţi va fi folositor. 
La ora 3 jumătate vei fi la Predeal unde noi te vom aştepta și apoi 
cu un tren special vom merge în 20 de minute la Sinaia. Să sperăm 
că va fi vreme frumoasă în ziua sosirii tale căci drumul pe Valea 
Prahovei de-a lungul munţilor are o frumuseţe unică. 

[...] Ieri am primit scrisoarea ta și mă grăbesc să-ţi scriu 
câteva rânduri la Franzesbad în speranţa că te vor angaja acolo. 

De la Pesta aştept o telegramă ca să aflu exact plecarea ta 
de acolo. Dar contăm cu certitudine pe sâmbătă [13/25 iunie 
după-amiază. 

Ce păcat că Luise nu te poate însoţi. Elisabeta şi cu mine 
regretăm nespus acest lucru. La Franzesbad vă veţi întâlni cu 
arhiducesa Stephanie [a Austro-Ungariei, soţia arhiducelui 
Rudolf]. 


130. Castel Peleş 14/26 iulie 1887, către Maria de Flandra 
VB 484 


[...] Aşteptăm cu nerăbdare şi bucurie sosirea mamei care 
sunt convins că se va simți foarte bine în aerul tare al munților 
şi în camerele confortabile ale castelului nostru [...] 

La toamnă am mari manevre la care vor fi concentrate două 
corpuri de armată şi vor dura 12 zile. Urmăresc cu viu interes 
discuțiile problemelor militare din Belgia şi mi se pare că problema 
serviciului militar obligatoriu este suficient de coaptă, că are nevoie 
doar de voinţa energetică a regelui pentru a fi impusă. Partidele 
ar fi silite să se plece în fața unei hotărâri dictată de interesele 
statului. Poporul şi armata ar sta de partea regelui care ar smulge 
partidelor această minge din jocul politic. Din fericire s-a liniștit 
mișcarea muncitorească provocată de agitaţiile socialiștilor, dar 
actualul cabinet nu trebuie să uite că acest lucru îl datorează 
armatei. 

Alegerea lui F[erdinand] C|oburg în Bulgaria] a fost o 
comedie ciudată în care el nu a jucat rolul cel mai fericit. Dacă 
prin aceasta a vrut să devină celebru, atunci a nimerit prost; 
comportarea lui va fi condamnată în unanimitate și numele său 
nu va fi binecuvântat de bulgari. Alegerea sa de către Sobrania 
a avut loc cu consimțământul său prealabil, ceea ce bulgarii vor 
face cu siguranţă cunoscut pentru justificarea lor. 

Cum judecă Filip această chestiune? Familia şi rudele nu 
pot fi mulțumite de modul de acţiune al tânărului prinţ care nu 
a avut sfătuitori buni. 

Certurile de familie din Serbia pot avea mari consecinţe 
politice. Regina N[atalia] a fost exilată în interiorul Serbiei și va 

trebui mai târziu să părăsească ţara; probabil se va stabili la 
Stuttgart. La o conciliere nu se mai poate gândi nimeni. Simpa- 
tiile noastre sunt cu totul de partea ei, ceea ce am spus chiar ieri 
sorei ei care este căsătorită cu directorul general al ministerului 
afacerilor străine [Emil Ghika]. 

În sfârşit după o îndelungată arșiţă tropicală a venit ceva 
ploaie, dar din păcate prea târziu şi insuficientă pentru a mai salva 
porumbul, hrana principală a ţăranilor; răcirea este doar 
nesemnificativă, dar aici la munte s-a răcorit straşnic. 


131. Castel Peleş 19/31 iulie 1887, 
către Fritz von Hohenzollern 
VD 958 


Dragă Fritz! 

Timpul frumos dar din păcate prea scurt pe care l-am 
petrecut aici împreună ne va rămâne mereu în amintire şi sperăm 
că și tu te mai gândești uneori la noi. Regret faptul că în călătoria 
ta prin ţară nu ai fost scutit de primiri, dar aici oamenii nu se 
pot obişnui să respecte un incognito, consideră ca o impoliteţe să 
se abţină de la o salutare, acest obicei există încă în tot Orientul. 

Aşteptăm în curând sosirea mamei... aici este un aer minunat 
iar la București nopţile sunt ceva mai răcoroase. Acum Sinaia este 
supraaglomerată, tot corpul diplomatic s-a înfiinţat aici și toate 
camerele de la hoteluri și vile sunt ocupate. Ministrul pleni- 
potenţiar rus [Hitrowo] împreună cu familia au închiriat un întreg 
pavilion la Hotelul Caraiman et menant un grand train. 

Avem zilnic oaspeți şi adesea suntem 30 de persoane [la 
masă] o dată s-a făcut și o reprezentaţie teatrală. Săptămâna 
viitoare sosesc generalii și câțiva colonei din Transilvania ca să 
se prezinte. Îi vom invita la lunch. 

Ştirile din ziare cum că eu aș asista la manevrele austriace 
sunt născociri. Dacă îl voi vedea în toamnă pe împăratul Austriei, 
nu pot să știu sigur de pe acum. 

Presa se preocupă foarte mult de marile noastre comenzi 
pentru fortificaţii la firma Gruson din Magdeburg, chiar marele 
stat major prusian se interesează de această problemă. 

In ceea ce privește alegerea lui C[oburg, Ferdinand] lucru- 
rile nu sunt încă lămurite. In orice caz el are mare poftă să vină 

în Bulgaria, fără să-și ardă degetele. Deja și-a comandat unifor- 
ma de general bulgar și s-a adresat telegrafic pentru aceasta la 
Sofia. Tu mi l-ai descris excelent, tot modul său de acţiune 
corespunde caracterului său. Bulgarii răspândesc zvonul că el va 
sosi peste zece zile la Târnovo. Eu mă îndoiesc că o să-și ia inima 
în dinţi pentru o hotărâre temerară și nu cred că are curajul să 
îndrăznească să Joace împotriva Rusiei. 

In Serbia merge tot mai rău şi o împăcare nu mai este de 
conceput. Regina [Natalia] va părăsi ţara peste o lună. 

Această scrisoare îşi va parveni la Berlin unde tu te întorci 
astăzi, tocmai în sezonul mort când toţi lipsesc și nu poţi afla nimic. 
Sper că după întoarcerea împăratului îmi vei putea scrie din nou 
şi-mi vei da știri precise despre starea de sănătate a prinţului 
moştenitor. Vindecarea mi se pare că progresează foarte încet. La 
toamnă se spune că perechea princiară se va duce din nou pe 
Riviera, dar Bamberg n-are nici o ştire despre aşa ceva. 

Elisabeta care vă îmbrățișează pe amândoi este bine dar din 
păcate nu mai face de loc plimbări. Eu mi-am început cura cu apă 
rece și alerg zilnic o oră prin pădure înainte de micul dejun. După 
amiaza fac o plimbare lungă unde tu îmi lipsești mult. 


132. Castelul Peleş 19/31 octombrie 1887, 
către Fritz von Hohenzollern 
VD 959 


[...] Manevrele de pe Olt și din Moldova care au durat 14 zile 
au decurs mulțumitor. Intre Craiova și Slatina a fost concentrat 
Corpul I de Armată cu 21000 de militari fiecare batalion avea 1100 
de militari. Terenul de manevră era favorabil și frumos ca peisaj. 
În ultima zi în împrejurimile Slatinei și în nord se puteau vedea 
de pe o înălțime atacurile simultane de front și am observat toate 
trupele în acţiune. A fost un frumos tablou de bătălie care a făcut 
o bună impresie asupra ofiţerilor străini, la fel ca și ţinuta trupelor. 
La Focșani au fost concentrate doar trupele permanente: o divizie 
de infanterie, 11 batalioane a câte 1000 de militari, patru 
regimente de cavalerie şi opt baterii [de artilerie]. Aici am fost 
mai puţin mulţumit; marile efective concentrate (pe timp de pace 
batalioanele au numai 380 de militari) i-au cam zăpăcit pe 
comandanţi. Dar ultima zi de manevre a decurs bine iar parada 

a fost excelentă în pofida ploii şi a unor rafale de zăpadă care ne-au 
udat strașnic. Altminteri vremea a fost favorabilă, doar un număr 
mic de bolnavi, îngrijirea bună și n-a fost dezordine cu nici un 
prilej. 

După obositoarele zile de manevră care erau pline de nume- 
roase primiri, dineuri, vizitarea diferitelor stabilimente, după ce 
am călărit câte șase ore zilnic am fost fericit să mă întorc la Sinaia 
şi să mă bucur de o relativă liniște. Aici este ca într-o hulubărie: 
la amiază şi seara oaspeţi adesea până la 30 de persoane. Cu câteva 
zile în urmă ne-a vizitat contele Czapsky care este foarte plăcut 
şi umblat prin lume. A nimerit tocmai la un dineu elegant cu 
Alecsandri, Bamberg, contele de Noaille, sora reginei Serbiei, d-na 
E. Ghica, d-na Slăniceanu etc. Şi a trebuit să facă după masă jeux 
desprit, ceea ce nu l-a zăpăcit deloc, el vorbeşte excelent 
franţuzeşte. 

Intenţionăm să rămânem aici până la 10/22 noiembrie. 
Vremea este superbă, noaptea ger, ziua căldura soarelui aşa că 
fac zilnic cu Elisabeta plimbări lungi. 

Cerul politic este și el destul de senin, pacea este deocamdată 
asigurată și de Bulgaria nu-i mai pasă nimănui. Coburgul încă 
se menţine dar nimeni nu are încredere în steaua lui, nici chiar 
bulgarii. Ei spun că „avem un principe fără sabie“ adică o „zuză“. 

La Berlin este încă liniște și iarna va fi foarte puțin animată 
căci împărăteasa cu greu mai poate face ceva. Dumnezeu să-l ţină 
pe scumpul împărat; el este cea mai mare garanţie a păcii și 
impune atât încăpățânatului ţar cât și francezilor. 


133. Castel Peleş 1/13 noiembrie 1887, 
către Maria de Flandra 
VB 485 


[...] Din nou iarna bate la ușă și intrăm în ea mereu cu 
neîncredere. Peste 10 zile va trebui să părăsim Sinaia noastră 
dragă ca să ne aruncăm în agitata viaţă politică și socială a Capi- 
talei, care nu este nicidecum pasiunea noastră. În privința politicii 
noastre interne prevăd mari greutăţi. Într-un timp nu prea înde- 
părtat vom avea alegeri pentru Cameră cu care ocazie pasiunile 
de partid se vor dezlănţui în mocul cel mai violent. De pe acum 
starea de spirit este atât de iritată că nu presimt nimic bun. 

În exterior stăm pe o bază sigură și fermă și nu ne temem 
de nici o complicaţie gravă. Situaţia din Bulgaria ne atinge prea 
puţin și putem să așteptăm în liniște evenimentele iminente de 
acolo care nu vor întârzia. 

Poziţia lui F[erdinand] Coburg] este slabă pentru că elemen- 
tul militar cu care el nu ştie să se poarte nu-i este favorabil. Lunga 
întârziere a recunoașterii sale, care deocamdată nu va avea loc, 
îi îngreunează și mai mult situaţia care în nici un caz nu este de 
invidiat. Rusia continuă să conspire. 

Veștile despre starea de sănătate a prințului moștenitor 
german sunt fără speranţă şi din cauza lor suntem zguduiți pro- 
fund. La vârsta înaintată [a împăratului Wilhelm] care poate aduce 
oricând o schimbare de tron această tristă perspectivă care se 
deschide este o adevărată calamitate. Wilhelm [al II-lea] nu are 
suficientă experienţă pentru a intra în posesia unei moşteniri atât 
de grele. Dumnezeu să ne păzească de aşa o nenorocire. Starea 
de spirit de la Berlin este foarte sumbră şi acolo privesc spre 
viitorul apropiat cu cele mai mari griji şi temeri, cu atât mai mult 
cu cât puterile perechii imperiale nu mai sunt capabile de vreo 
rezistență. Noi slavă Domnului suntem bine și ne bucurăm de 
vremea blândă și frumoasă a șederii la munte pe care sperăm că 
o vei cunoaște şi tu la anul. Filip datorează aceasta și ţie şi nouă... 

În ziare se spune că mama lui Flerdinand] C[oburg] se va 
duce la Sofia. 


134. Castelul Peleş 8/20 noiembrie 1887, 
către Fritz von Hohenzollern 
VD 960 


Dragul meu Fritz! 

Suntem profund zguduiţi de veștile disperate care sosesc de 
la San Remo iar pericolul de moarte care planează asupra prințului 
moștenitor, atât de aproape inimilor noastre, ne preocupă neîn- 
cetat. Din nefericire cu fiecare zi dispare orice rază de speranţă 
și trebuie să ne pregătim sufletește pentru tot ce-i mai rău. 
Germania va pierde un regent cu o bogată experienţă, Europa un 
principe iubitor de pace, iar noi un prieten credincios şi încercat 
care ne-a manifestat mereu cea mai sinceră dragoste. Pe mine mă 
afectează personal durerosul eveniment care poate surveni în orice 

clipă și prin moartea prințului moştenitor voi pierde multe scumpe 
amintiri de tinereţe şi se desface o legătură sufletească pe care 
eu am pus mare preţ. Te rog să-i spui împăratului [Wilhelm I] și 
lui Wilhelm [al II-lea] cu ce compasiune, pe care cuvintele nu o 
pot descrie, luăm parte la durerea familiei. Împreună cu toată 
Germania blestemăm și noi cârpăceala medicului englez Mac 
Kenzie. Liteanu îmi trimite regulat vești despre ceea ce poate afla 
el de la Berlin, dar eu ţi-aș fi foarte recunoscător ţie, dragă Fritz, 
dacă ai vrea să-mi comunici impresiile și convorbirile din cercul 
restrâns al familiei [imperiale] şi, de asemenea, să-mi scrii pe larg 
despre vizita perechii imperiale ruse la Berlin [din noiembrie]; este 
semnul îmbucurător al unei orientări pașnice, mai ales după eve- 
nimentele de la Paris [agitaţiile din jurul generalului Boulanger] 
care zilnic puteau aduce surprize neașteptate. 

Cum a fost ţarul? 

Chestiunile bulgărești au fost aduse cu siguranţă în discuţie 
de el. Rusia a pierdut orice influenţă asupra vecinului nostru; cu 
toate acestea eu nu cred că F[erdinand] C[oburg] se va mai putea 
menţine multă vreme. 

Poimâine [10/22 noiembrie] vom părăsi frumoasa noastră 
Sinaia unde în ultimul timp pe o vreme superbă ne-am simțit 
foarte bine. La Bucureşti nu vor lipsi munca şi grijile. 

Acum rămâi cu bine dragă Fritz... Al tău frate iubitor. 

Carl 

Am telegrafiat acum 8 zile prințesei moștenitoare dar n-am 
primit nici un răspuns. Elisabeta 1-a scris acum; ieri am expri- 
mat telegrafic compasiunea noastră lui Wilhelm [al II-lea]. Sper 
că tu vei putea să-mi scrii despre misiunea mea împăratului și 
lui Wilhelm; poate că îţi va fi posibil să le citeşti introducerea din 
scrisoarea mea, în orice caz aș vrea să ştie cât de mult și de profund 
particip la durerea lor. Aș fi vrut să-i scriu direct împăratului, dar 
am renunţat ca să nu-l oblig la vreun răspuns. 


135. București 18/30 noiembrie 1887, 
către Maria de Flandra 
VB 486 


[...] De opt zile am părăsit scumpa noastră Sinaia şi suntem 
acum în mijlocul afacerilor și al agitaţiilor de partid dezlănțuite 

care găsesc un teren prielnic în Camerele deschise și într-o presă 
infamă. 

Prinţul George Bibescu şi intriganta lui soție născută 
Caraman Chymay şi-au instalat din nou aici cartierul lor general 
ca să-şi continue intrigile și să țeasă mai departe ițele franco-ruse. 
Asta nu-i nimic nou, dar marea risipă de bani este bătătoare la 
ochi. 

România este un barometru european și prin informaţiile 
precise pe care le primim din toate părțile putem judeca corect 
situaţia generală. În curând vom putea simţi dacă vizita rusească 
la Berlin a avut succes; dacă a avut loc o apropiere de Germania 
atunci intrigile ruseşti de aici vor slăbi, în caz contrar ele se vor 
desfășura sub presiune, Le mot d'ordre nu a fost încă dat. 

Discuţia lui Bismarck cu ţarul [Alexandru al III-lea] şi docu- 
mentele prezentate cu această ocazie fac mare vâlvă în presa 
europeană și nu contribuie cu nimic la ușurarea poziției lui 
Flerdinand] C[oburg]. 

Nu ţi-a adresat el două scrisori quasi oficiale în limba ger- 
mană, datate 27 august respectiv 16 septembrie cu rugămintea 
să întreprinzi demersuri faţă de mine ca eu să intervin în favoarea 
lui la Sankt Petersburg şi ca tu să-l câştigi de partea lui pe 
cumnatul tău regele [Belgiei]. O astfel de rugăminte aș considera-o 
foarte firească. 

I-ai răspuns tu prin [intermediul lui] Hooricks la vreuna din 
aceste scrisori? lartă-mi aceste întrebări indiscrete dar este foarte 
important pentru mine să știu ca să destram o întreagă reţea de 
intrigi care s-ar putea ţese în dezavantajul meu. 

Bulgaria poate deveni punctul de pornire al unor complicații 
grave şi pr[ințesa] Cl[ementine] [mama lui Ferdinand de Coburg 
născută Orleans], care ar întreprinde curajoasă o călătorie 
într-acolo, se joacă inconștient cu focul. Flerdinand] C[oburg] nu 
se poate menţine acolo şi nici o mare putere nu-l va ajuta. Il 
consider o fire cinstită și însufleţită de cele mai bune intenţii, dar 
are un anturaj prost şi este încă şi mai prost sfătuit. L-au asigurat 
că Germania ar fi favorabilă alegerii sale, ceea ce l-a încurajat la 
acceptarea coroanei cu spini a Bulgariei. Se vorbeşte și de o notă 
verbală pe care Reuss i-ar fi remis-o la Viena în care era la fel 
asigurat că B[ismarck] nu l-ar vedea cu ochi răi în Bulgaria. Toate 

acestea sunt doar minciuni și născociri care nu mai au nevoie de 
nici o verificare. 

Nu ţi-a fost trimisă o copie a acestei note verbale din 
Bulgaria? Evenimentele din Franţa neliniştesc toate guvernele şi 
vor fi la fel de îngrijoraţi şi în Belgia. Retragerea lui [Jules] Grevy 
este unanim regretată el era categoric o garanţie și a jucat un rol 
moderator în toate problemele. Vremea casei d'Orleans mai are 
mult de așteptat şi urcarea lor pe tronul Franţei nici nu este dorită 
căci atunci Franţa ar fi capabilă să încheie alianţe, ceea ce ar fi 
un pericol european. 

Suntem mereu sub tristeţea apăsătoare a veștilor fără spe- 
ranţă de la San Remo: cu toată ameliorarea de moment nu putem 
spera la nici o vindecare. Boala îngrozitoare cu toate durerile și 
chinurile ei îşi va urma cursul și doar moartea va fi mântuirea. 
Pentru noi, şi nu numai pentru noi, moartea acestui om iubit şi 
respectat va fi o nenorocire naţională care va fi profund resimţită 
în toată Europa. Leopold mi-a scris că ar vrea să-l viziteze pe 
iubitul nostru suferind; ce mult aş vrea şi eu să-l mai văd încă o 
dată pe el, cel mai credincios prieten (subl. Carol D). 

In acest moment citesc cu un interes deosebit memoriile lui 
H.E. von Coburg, care ţie cu siguranţă îţi sunt cunoscute. Astăzi 
am primit o scrisoare de la scumpa mama care din fericire s-a 
hotărât ca în decembrie să vină la Baden. J. Murat, socrul contelui 
Goluchowsky, este aici; îl voi vedea mâine. 

Acum rămâi cu bine scumpă Maria; te rog să-mi răspunzi 
imediat și precis la întrebările mele; este în interesul tău și al meu. 
După îţi voi scrie mai mult despre această chestiune care trebuie 
abordată foarte discret. 

Veţi trimite și voi un cadou Papei [Leon XIII, 1878-1903] 
pentru aniversarea jubileului său? Elisabeta pictează o frumoasă 
pagină comemorativă pentru el iar eu o să pun să o monteze într-o 
ramă prețioasă și i-o voi trimite împreună cu o scrisoare. Relaţiile 
noastre cu Vaticanul sunt cele mai prietenești lucru care astăzi 
are mare valoare. 

Vor fi baluri la Curte și la voi în iarna aceasta sau se amână 
din cauza bolii prinţului moștenitor? 

136. București [27 decembrie 1887//8 ianuarie 1888, 
către Maria de Flandra 
VB 487 


[...] Numeroase afaceri, discuţii şi audienţe mi-au ocupat tot 
timpul şi abia mi-au lăsat un pic de liniște. Am parcurs un timp 
grav care a reclamat cea mai mare atenție, înţelepciune și 
prevedere și cu toate că momentan situația pare mai pașnică tre- 
buie să fim mereu atenţi căci stăm la cel mai primejdios avanpost 
care ar putea fi luat prin surprindere. 

R[usia] lucrează aici la presiune înaltă și cheltuie sume im- 
portante pentru a câştiga adepţi. la lași, unde mai trăiesc câtevas 
familii boiereşti sărăcite, s-a constituit un mic partid rusesc care-i 
plătit în întregime de R[usia] şi prestează serviciu de slugăreală. 
Pentru aceasta şi pentru apropiatele alegeri au fost numai la lași 
trimiși 350.000 franci (sumă pe care am putut să o constatăm 
autentic). Aici [la București] ministrul plenipotenţiar rus [Hitrovo] 
dispune de peste un milion de ruble pentru a instiga în România 
și Bulgaria. Din păcate în zilele noastre banii sunt o pârghie 
importantă pentru a-i face pe oameni să slujească oricărui scop. 

Peste trei săptămâni avem alegerile pentru Camere care vor 
dezlănţui violent patimile, se poate uşor ajunge la confruntări 
sângeroase, dar abia dacă există vreo umbră de îndoială asupra 
faptului că guvernul va învinge. 

O victorie a opoziţiei ar fi în aceeaşi măsură o victorie ru- 
sească deoarece opoziția aceasta s-a aruncat în brațele puterii 
nordice ca să fie sprijinită de ea pentru a veni la putere. Chiar 
dacă reuşeşte atunci ea ar urma tot politica mea, de asta sunt 
convins. 

Rusia] caută să câștige influenţă numai prin mijloace perfide 
și intrigi josnice, este mereu trasă pe sfoară, dovada cea mai 
grăitoare este Bulgaria care cu sau fără F[erdinand] C[oburg] nu 
va mai fi niciodată câștigată. Sărmanul băiat care este atacat 
într-un mod josnic de K|olner] Z[eitung], va fi probabil sacrificat 
pentru menţinerea păcii. Dar Rusia nu-și poate impune planurile 
și dorinţele ei acolo fără ocuparea Bulgariei, însă Europa și noi 
nu o vom lăsa să treacă peste Dunăre nepedepsită. Țarul a ajuns 
într-o fundătură din care nu poate ieşi decât prin mijloace energice; 

aici stă pericolul situaţiei și partidul războinic [pan]slavist dispune 
de o armă periculoasă. 

Episodul documentelor falsificate care prezintă capacităţile 
politice ale ţarului într-o lumină tristă a fost închis prin publi- 
care. Cred că te atinge prea puţin faptul că s-au folosit de numele 
tău. Bruxelles-ul şi Parisul sunt locurile de origine și se poate ca 
legaţiile de acolo să nu fie străine de acest joc criminal. 

[...] Avem o iarnă foarte aspră zăpadă înaltă şi până la —25 
R. Pentru oamenii săraci este o mare calamitate. Şi noi am pus 
să se împartă de Crăciun multe lemne și bani. In Italia se pare 
că iarna domnește la fel de aspru. Slavă Domnului că veştile despre 
starea prinţului moștenitor sunt ceva mai favorabile. 

[...] Ieri l-am primit pe Rollin Jacquemyns care vrea să ridice 
fabrici aici. ÎI cunosc de multă vreme şi m-am întreţinut cu plăcere 
cu el. 

Hooricks a devenit acum decanul corpului diplomatic şi va 
funcţiona în această calitate la recepţia din 1/13 ianuarie. Seara 
va fi un bal pentru care au fost trimise 2000 de invitații. 


137. București [14//26 ianuarie 1888, 
către Fritz von Hohenzollern 
VD 961 


Trăim într-un timp agitat care-mi solicită toată atenția și 
cu greu mai mă lasă să scriu. România, care este un avanpost în 
adevăratul sens al cuvântului, este un barometru politic care arată 
mereu exact situaţia din Europa. Aici este cartierul general al 
problemei bulgărești care din păcate ameninţă continuu pacea 
Europei, aici se ţes toate iţele intrigilor ruseşti și franceze care 
ne îndeamnă la cea mai mare vigilenţă. 

Serviciile pe care noi le putem aduce Puterilor Centrale sunt 
mari, dar şi mai mari sunt grijile și răspunderea. R[usia] cheltuie 
aici sume considerabile pentru ca la apropiatele alegeri, unde uşor 
se pot produce dezordini, să obţină un succes care într-un eventual 
război să poată aduce România de partea ei. Simpatiile franceze 
[ale electoratului] îi vin de minune. Din fericire guvernul este 
suficient de puternic pentru a ţine în frâu toate mașinațiile, dar 
trebuie să se manevreze cu abilitate şi energie. 

Vei înțelege, dragă Fritz, cât de mult mă preocupă toate 
acestea și de aceea trebuie să fii îngăduitor că abia astăzi pot să-ţi 
mulțumesc pentru interesanta scrisoare și frumosul cadou de 
Crăciun. Scaunul îmi face o mare bucurie şi este o podoabă în 
camera mea unde privirile-mi cad adesea pe blazonul Hohen- 
zollernilor, care este steaua mea luminoasă în toate întreprinderile 
mele, mai ales în marile evenimente spre care probabil (subl. Carol 
I) ne vom îndrepta. 

[...] Flerdinand] C[oburg] se menţine deocamdată și arată o 
tenacitate neașteptată. Ameninţările rusești îl zăpăcesc la fel de 
puțin ca și atacurile nejustificate ale presei germane și în special 
din „Kolner Zeitung“. In Bulgaria a câștigat simpatii și țara nu-l 
va lăsa să cadă înainte ca să-i fie oferit ceva mai bun. În chestiunea 
documentelor falsificate el este cu totul nevinovat, dar este ciudat 
faptul că împăratul rus s-a lăsat astfel tras pe sfoară; aceasta 
dovedește puţină cunoaştere a afacerilor de stat. Eu am declarat 
deja cu săptămâni în urmă documentele drept absolut false. 

Suntem nespus de fericiţi de veștile mai bune de la San 
Remo. Prinţul moștenitor este plin de încredere şi își așteaptă 
vindecarea. Să dea Dumnezeu ca să rămână în viaţă pentru 
imperiul german şi pentru noi. 

Se pare că Wilhelm [al II-lea] are o anumită orientare pietistă 
care aminteşte de timpurile lui Gerlach. Numele lui [Adolf] Stocker 
apare în prim plan într-un mod neplăcut. Cât este adevăr în asta 
nu pot să judec de aici, dar presa se discută aprins această 
chestiune. 

Aici avem iarnă grea până la —28 R cu zăpadă înaltă şi cer 
senin. Mă plimb zilnic, dar îmi îngheaţă barba iar urechile şi 
degetele mă dor strașnic; nu-mi amintesc să fi trăit aici asemenea 
geruri. Ce contrast faţă de vară! Este o diferenţă de vreo 90 R. Şi 
în Italia au fost —9 R ceea ce trebuie să fi făcut destul de neplăcută 
șederea la San Remo și Cannes unde sunt aşa de puţine instalații 
de încălzire. 

La Berlin iarna va decurge cu adevărat în linişte. Din păcate 
noi trebuie să dăm baluri și să asistăm la ele. Mâine este mare 
bal la teatru și săptămâna viitoare la noi pentru care am trimis 
2000 de invitaţii. 

Primul guvern Th. Rossetti 
23 martie 1888 — 12/24 noiembrie 1888 


138. București 11/23 aprilie 1888, 
către Fritz von Hohenzollern 
VD 962 


De la întoarcerea mea de la Berlin [participase la înmor- 
mântarea Kaiserului Wilhelm I] am traversat un timp furtunos 
care mi-a pricinuit multe griji și mi-a îngăduit prea puțină liniște. 
Guvernul Brătianu care a fost 12 ani la cârmă nu s-a mai putut 
menţine deoarece toţi bărbaţii importanţi ai ţării erau împotriva 
lui şi se şi perimase. Nemulțumirea s-a manifestat prin demon- 
straţii de stradă care şi-au găsit ecoul în Camere şi s-au văzut 
siliţi să pună mâna pe arme. Au fost capete însângerate și câţiva 
au fost doborâţi. Armata și-a dovedit credinţa și a restabilit ordinea 
mai ales la 14/26 martie, când o mulțime gălăgioasă a împresurat 
palatul, o şarjă de cavalerie a măturat piaţa. La toate aceste mani- 
festări noi am rămas liniștiți și când am fost văzuţi la fereastră 
s-a strigat: „Trăiască Regele!“ 

La şase zile după manifestații [Ion C.] Brătianu și-a dat 
demisia pentru a evita noi manifestații. Dar eu nu am chemat 
Opoziția [Unită] care era răspunzătoare de dezordini ci pe oamenii 
devotați mie care au fost întotdeauna corecți, ca [Theodor] Rosetti 
(fratele prinţesei Cuza) [adică fratele Elenei Cuza, soţia lui Al.I. 
Cuza], P.P. Carp, prințul Ştirbei etc. [junimiștii]. Abia preluaseră 
aceștia afacerile că a izbucnit răscoala ţărănească; sute de sate 
din jurul Bucureştilor s-au ridicat și au pornit cu ciomege, cu coase 
și au distrus casele și hambarele arendașilor etc. şi amenințau 
capitala. Şase escadroane şi trei batalioane de aici au fost trimise 
împotriva răsculaților şi s-a ajuns la confruntări sângeroase cu 
răniţi şi morţi de ambele părți; primul asalt a fost respins. Dar 
răscoala lua proporții tot mai mari sute de moșieri și arendașii 
au fugit în oraş unde era mare panică. Am dat ordin ca întreg 
Corpul 2 de Armată să fie mobilizat și am pus să vină trupele din 
Moldova; în cinci zile 16000 de soldaţi se aflau în judeţele revoltate 
și a fost restabilită ordinea cu o asprime fără menajamente și mii 
de ţărani arestaţi. Revolta s-a întins ca focul purtat de vânt din 
sat în sat şi jumătate din ţară ar fi putut fi în flăcări, dacă nu 

s-ar fi făcut atât de repede concentrarea trupelor mulțumită căilor 
ferate. Armata a fost mai presus de orice elogiu iar dorobanții și 
călăraşii s-au avântat fără şovăială în luptele uneori foarte 
sângeroase. Zece zile a durat răscoala şi încă nu a fost peste tot 
înăbușită; există încă temeri că va izbucni în alte judeţe, deoarece 
există o mișcare nihilistă în interesul R[usiei]. Această situaţie 
ne-a dat prilejul să verificăm armata. O asemenea revoltă în caz 
de război ar fi fost un eveniment fatal. Trupele, care sunt foarte 
obosite și agitate, vor rămâne până la Paștele românesc în judeţele 
revoltate deoarece ne temem de instigări: din nefericire asta ne 
costă mulţi bani pe care va trebui să-i economisim la manevre. 

Aici avem doar artilerie şi două batalioane care sunt sufi- 
ciente, deși în oraș sunt mulţi oameni temători. Toate satele şi 
străzile principale din jurul Bucureştilor sunt ocupate de militari. 


139. București 14/26 aprilie 1888, către Maria de Flandra 
VB 487 bis 


... A fost o mare consolare pentru mine să-l văd încă o dată 
și din nefericire pentru ultima oară în viaţă pe scumpul împărat 
Friedrich: despărțirea de acest prieten drag mi-a fost extrem de 
grea, lunga sa agonie este într-adevăr sfâşietoare el îşi suportă 
suferințele ca un erou. 

De la întoarcerea mea de la Viena şi Berlin unde am găsit 
cea mai caldă primire am avut de susţinut lupte grele pe care eu 
de mult le prevăzusem. Guvernarea de 12 ani a lui [lon C.] 
Br[ătianu] se perimase și se afla confruntată cu o opoziţie 
formidabilă care a dezlănţuit toate pasiunile aşa că rămânerea 
lui la guvernare devenise un pericol pentru ţară şi pentru mine. 
S-a ajuns la repetate demonstraţii de stradă care au fost omagiate 
la Cameră de către minoritatea [parlamentară] și trupele au fost 
silite să restabilească ordinea în faţa Palatului şi a Parlamentului 
unde s-a ajuns la confruntări sângeroase. Cabinetul şi-a dat 
demisia pentru a evita noi dezordini și eu am numit un guvern 
de oameni devotați mie, căruia Camera Deputaţilor, unde 
Brătianu avea majoritatea, i-a votat bugetul, așa că momentan 
am trecut peste o criză periculoasă. 

Intre timp însă a venit o nouă încurcătură foarte gravă, care 
a apărut ca urmare a pasiunilor contestatoare şi a influențelor 


238 | ANUL 1888 


ruseşti, adică o răscoală ţărănească pe scară mare. Sute de sate 
s-au răsculat în jurul Bucureștilor și au vrut să se îndrepte în 
bande asupra Capitalei unde s-a produs o panică imensă. Cavaleria 
a fost trimisă ca primă măsură de apărare şi am ordonat mobili- 
zarea Corpului 2 de Armată; în cinci zile erau 14.000 de soldaţi; 
în judeţele revoltate s-a ajuns la confruntări sângeroase şi după 
14 zile ordinea a fost restabilită. A fost o ridicare extrem de 
periculoasă care a adus acum nesiguranța în ţară, care a distrus 
și a ars multe arendaşilor şi moșierilor. Măsurile militare trebuiesc 
menținute și satele din jurul Bucureștilor rămân ocupate 
deoarece există temerea unor noi dezordini de Paştele românesc. 
Armata s-a ridicat la înălțimea așteptărilor iar guvernul s-a arătat 
foarte energic. [Theodor] Rosetti, fratele principesei [Elena] Cuza, 
[P.P.] Carp și [Titu] Maiorescu sunt forțe de nădejde care au 
studiat în Germania. Principele [Al.] Ştirbei, vărul nebunului 
Bibescu Baufremont, este un mare senior care are multă influ- 
ență în Valachia Mică; generalul meu adjutant [Constantin 
Barozzi] este ministrul de război. Alegerile care nu au fost încă 
fixate vor decide dacă eu pot să păstrez actualul guvern. 

„.. Viitorul pare sumbru şi nu ne permite să facem planuri 
pentru anul viitor. Deocamdată este speranţa că pacea va fi 
menţinută. 

La Berlin am avut o conversaţie mai lungă cu regele [Leopold 
al II-lea] al Belgiei care a fost foarte cordial şi cu sentimente de 
adevărată rudă. Mi-a vorbit mult despre Baudoin [fiul cel mare 
al lui Filip şi al Mariei de Flandra 1869-1891] pe care îl iubește 
foarte. Mi-a spus că-l va iniţia în afacerile de stat şi vrea să-i 
permită să ia parte la ședințele Consiliului, ar fi dispus să 
îndeplinească toate dorințele voastre în această privinţă. Din toată 
discuţia se putea vedea interesul sincer pe care-l nutrește pentru 
viitorul moştenitor al tronului. Şi eu consider util ca fiul vostru 
să fie inițiat devreme în afacerile de stat căci studiul acestora nu-i 
suficient; este nevoie de rutină, nici o teorie fără practică; asta 
am învăţat eu însumi şi sunt adesea superior celor mai versaţi 
juriști şi oratori deoarece am 22 de ani de experienţă de partea 
mea (subl. ns.). Ce se învaţă de tânăr rămâne pentru toată viața. 

140. Cotroceni 26 mai/7 iunie 1888, 
către Fritz von Hohenzollern 
VD 963 


„„.. Ai dreptate să spui că o dată cu moartea [Împăratului 
Wilhelm I] s-a încheiat un timp măreț și strălucitor pentru noi, 
care nu se va mai întoarce. Împărăteasa Augusta nu mai este și 
nu va mai fi din păcate pentru multă vreme prietena noastră. Cu 
câteva zile în urmă mi-a trimis un lanţ de aur cu lapis[lazuli] din 
moștenirea scumpului împărat. Am fost într-adevăr profund mișcat 
de această atenţie plină de iubire. Starea împăratului! este acum 
mai bună [va muri peste câteva zile la 15 iunie 1888], ceea ce ne 
face să sperăm că nu-l vom vedea plecând prea curând de pe 
această lume. Când el nu va mai fi printre noi atunci se va simţi 
ceea ce pierdem prin el. 

Deși se strâng tot felul de nori de furtună la orizontul politic 
nu sunt de temut anul acesta deloc complicaţii grave, dar aceasta 
nu diminuează greutăţile cu care mă confrunt aici. Revolta 
țăranilor nu a fost încă cu totul înăbușită, căci când într-un judeţ, 
când într-altul se produc dezordini, care se liniștesc la apariţia 
trupelor. Dar această stare de nesiguranţă paralizează admi- 
nistraţia civilă şi militară. Concentrarea trupelor pentru menţi- 
nerea şi restabilirea ordinii a costat atât de mult încât anul acesta 
suntem nevoiţi să limităm mult manevrele. Se va disloca numai 
o singură divizie, aceasta însă pe picior de război cu toate vehiculele 
și cu utilizarea căilor ferate. Terenul de manevre a fost ales între 
Ploiești şi Sinaia în zona salinelor și cu această ocazie va fi 
întrebuințată artileria de munte, patru batalioane trase de catâri. 

Cursele de anul acesta au dat bune rezultate și datorită 
vremii favorabile au fost foarte vizitate. Agricultorii doresc acum 
pentru ogoare temperaturi mai mari; până acum am avut între 
15-20 C. Ceea ce a fost foarte plăcut pentru inspecţiile mele. 

„.. Care sunt planurile tale de vară? Veţi rămâne la Berlin? 
manevre mari speciale pentru corpul de gardă nu par că se vor 
ține anul acesta, dimpotrivă are loc așa ceva în Rusia și anume 
la graniţa cu Basarabia. Am intenţia să trimit ofiţeri acolo ca să 
se orienteze asupra Corpului 4 de Armată din sudul Rusiei. 


1. Friedrich al III-lea 

Săptămâna trecută am inspectat linia de fortificaţii a Bucureștilor 
și am utilizat centura de fortificaţii lungă de 70 km. Forturile, 
dintre care 7 vor fi terminate anul acesta sunt eficiente cu 
instalaţiile lor și măreţe și au făcut impresie asupra ofiţerilor 
străini care m-au însoţit. Căpitanul Miller, care a plecat la Berlin, 
îți poate spune cât de surprins a fost de progresele lucrărilor. 

Elisabeta este cu totul absorbită de pregătirile pentru o ser- 
bare pentru copii care se va ţine duminica în grădina Cotrocenilor. 
Au fost invitaţi peste 800 de persoane şi 300 de copii. 

.. Maria [de Flandra] pe care am invitat-o stăruitor pare să 
nu se poată hotări nici anul acesta. La Berlin i-a spus regelui 
Leopold [al II-lea] că în România a făcut o proastă impresie faptul 
că în decurs de 22 de ani nu am avut o vizită a lui Filip și a Mariei. 


141. Cotroceni 2/14 iunie 1888, către Maria de Flandra 
VB 488 


„.. În câteva zile ne instalăm reşedinţa noastră de vară la 
Sinaia unde aşteptăm vizita ducelui de Nassau. Sunt bucuros când 
pot să întorc spatele pentru câtva timp Bucureștiului căci aici am 
fost solicitat aproape peste puterile mele și am nevoie de linişte 
şi de aer tare. Pasiunile politice sunt încă foarte agitate și partidele 
se înarmează pentru alegerile parlamentare al căror termen eu 
nu l-am fixat încă spre supărarea tuturor. 

La sate fierbe într-una, dar ţăranii cu respect pentru gloan- 
tele adevărate. Aici trebuie să arăţi energie și curaj, numai atunci 
rămâi stăpân pe situaţie. Armata mă susţine ferm pentru că ştie 
bine că fără mine nu contează prea mult; același sentiment îl au 
cei mai mulți oameni politici. Aici stă puterea mea. 

Veştile de la Potsdam sunt triste mă tem că sfârşitul nu mai 
este departe [impăratul Friedrich al III-lea a murit la 15 iunie 
1888]. O mare și ireparabilă pierdere pentru noi. 

Anul acesta va decurge paşnic dar avem motivele să privim 
cu îngrijorare viitorul. Din fericire avem perspective favorabile de 
recoltă deși vremea este predominant rece și ploioasă. 

142. Grafenberg 4 august 1888, către Maria de Flandra 
VB 489 


„.. Călătoria tânărului împărat [Wilhelm al II-lea] în Rusia 
am salutat-o cu bucurie căci asigură pacea pentru câtva timp; 
trebuie făcute toate sacrificiile pentru a evita îngrozitorul război 
mondial sau măcar să-l împiedicăm aici. 

Cu câteva zile în urmă am primit o scrisoare de la Victoria 
[văduva împăratului Friedrich al III-lea]; sărmana femeie este 
distrusă i-am scris imediat și i-am spus că toată viaţa mea îl voi 
plânge pe scumpul meu prieten. 


143. Castel Peleş 6/18 noiembrie 1888, 
către Maria de Flandra 
VB 490 


.. Vei fi citit în ziare că [Elisabeta] a fost încoronată cu 
premiul Academiei franceze, o distincţie de care Germania poate 
fi mândră. 

„.. Deşi momentan situaţia nu este nicidecum uşoară și sunt 
multe intrigi de combătut sunt convins că le voi domina şi prin 
aceasta voi arăta Europei că eu sunt totuși mai puternic decât toţi 
potrivnicii mei împreună, care întrebuințează mijloace permise 
și nepermise pentru a-mi zdruncina poziţia. 

Este un mare noroc că perspectivele de pace sunt atât de 
favorabile. In Bulgaria F[erdinand] v[on] C[oburg] vegetează 
liniştit mai departe, doar Serbia dă prilej de complicaţii R[egele] 
Mfilan al IV-lea Obrenovici 1868-1889] este politic vorbind un 
dansator pe sârmă căruia orice mijloc îi este bine venit ca să-şi 
atingă scopurile personale. Dar acolo situaţia financiară este atât 
de mizerabilă că pot apare greutăţi serioase. Austro-Ungaria are 
nevoie de liniște în Serbia, de aceea trebuie să intervină în 
dezordinile de acolo, ceea ce Rusia nu va tolera și aici stă pericolul 
dacă Milan face prostii. Divorțul său nu mai interesează pe nimeni 
și nefericitei Natalia nu i-a rămas decât mila drept consolare. Noi 
suntem foarte prietenoși cu ea, ceea ce îi face bine; ea va părăsi 
în curând Bucureştiul deoarece au l-am numit pe cumnatul ei, la 
care locuieşte, ca ministru plenipotenţiar la Berlin [este vorba de 
Grigore Ghica numit în funcţie la 21 octombrie 1888]. 

144. Castel Peleş 8/20 noiembrie 1888, 
către Fritz von Hohenzollern 
VD 964 


.. Sinaia a fost anul acesta ca o hulubărie... În septembrie 
şi octombrie am avut zilnic câte 30 persoane la masă. Din nefericire 
şederea noastră aici se apropie de sfârşit căci afaceri importante 
mă cheamă înapoi în Capitală; Camerele sunt reunite și deja ne 
confruntăm cu mari greutăţi care trebuiesc depășite cu prudenţă 
şi tact. 

Liteanu a renunţat acum la postul său de la Berlin, oricum 
spre regretul meu, era un adept sincer al politicii lui Bismarck 
de care nu voia să fie cu totul convins. Urmașul său Grigore Ghica 
este un om fin, foarte inteligent, dar rezervat; soţia sa, sora reginei 
Serbiei [Natalia Obrenovici născută Keșco], va plăcea cu siguranţă 
societății berlineze și sper că o să fie primită prieteneşte deși în 
problema divorțului sârbesc cercurile oficiale au luat partea lui 
Milan pe care eu îl consider politic un dansator pe sârmă. 
Simpatiile noastre sunt pentru frumoasa și nefericita Natalia care 
se mai află încă la Bucureşti. In Serbia lucrurile nu merg bine 
ceea ce este neplăcut în măsura în care ar putea să apară com- 
plicaţii care trebuiesc evitate cu orice preţ, de dragul păcii și al 
liniştii. 

Ferdinand Coburg a ieşit surprinzător de bine din afacere 
şi toată lumea, cu excepția Rusiei, are interesul momentan să-l 
păstreze. 

Manevrele de anul acesta au decurs foarte bine; la ele a 
asistat şi cumnatul meu Wilhelm von Wied care intenționează să-și 
comunice impresiile sale favorabile la Berlin. Acolo este urmărită 
cu cel mai viu interes dezvoltarea noastră militară, a cărei însem- 
nătate este preţuită; din nefericire pacea înarmată costă îngrozitor 
de mulți bani. Tânărul împărat [Wilhelm al II-lea] a adus un suflu 
nou în armată ceea ce a făcut o impresie puternică în Franţa şi 
Rusia; o nouă întărire a armatei este plăcerea corpului ofițeresc. 

Drept urmare nu va mai dura mult până la numirea ta ca 
şef de divizie, poziţie în care vei aduce încă mulţi ani, să sperăm, 
servicii patriei şi armatei. Astăzi este chiar un sentiment de 
mândrie şi înălţător şi preiei o funcţie superioară în cea dintâi şi 
cea mai frumoasă armată. Chiar dacă acum raporturile s-au 

schimbat la Berlin pot să te asigure totuși că tânărul împărat care 
este mai întâi de toate soldat, ține mult la Hohenzollernii suabi 
și îi priveşte cu simpatie. Leopold [fratele lor] a primit din nou o 
dovadă prin invitarea la vânătoare la Breslau. 


Al doilea guvern Th. Rosetti 
12/24 noiembrie 1888 - 22 martie/3 aprilie 1889 


145. București 3/15 ianuarie 1889, 
către Fritz von Hohenzollern 
VD 965 


Peste opt zile se vor reuni din nou Camerele ceea ce va 
dezlănţui pasiunile politice. Guvernul este excelent în compoziţia 
sa, dar din nefericire dispune doar de o slabă majoritate în parla- 
ment care nu este suficientă pentru impunerea unor reforme mai 
ample. Mă tem că nu se vor putea obține uşor creditele militare 
care într-adevăr sunt importante [pentru construcţia „Cetăţii“ 
Bucureștiului]. Pentru acest an avem nevoie de 18 milioane franci 
care se împart la fortificaţii, material de cale ferată cai și 
echipament (îmbrăcăminte). În plus trebuie să fie ridicat bugetul 
ministerului de război cu 1 1/2 milion pentru a începe a porni 
formarea a șase regimente de cavalerie permanente (cu 120 de 
cai pentru fiecare escadron). Pregătirile de război costă toate țările 
îngrozitor de mulți bani și înțeleg de ce parlamentele sunt întot- 
deauna ascultătoare. Din fericire şi anul ăsta perspectivele sunt 
paşnice, cu toate acestea trebuie să fii pregătit pentru orice even- 
tualitate. O pace înarmată este întotdeauna mai ieftină decât cel 
mai norocos război pentru care inamicul ar trebui să plătească. 

La vecinii noștri afacerile au fost conduse pe un curs liniștit, 
deși în Serbia regele Milan nu a obţinut prea mult prin noua sa 
constituţie. 

În Moldova agenţii panslaviști și nihiliști tot mai instigă 
printre ţărani și trebuie să veghem mereu ca la primăvară să nu 
se producă dezordini acolo. Este foarte greu să-i prinzi pe acești 
instigatori deoarece se strecoară cu cele mai nevinovate pretexte 
printre populaţia ţărănească. 

Alaltăieri [1/13 ianuarie] am dat un mare bal care a decurs 
strălucitor; în pofida unei puternice furtuni de zăpadă care a 
întrerupt mai multe linii ferate au apărut peste 1500 de persoane. 
Am rămas până la 4 dimineaţa ca să privim sprinţarul și elegantul 
cotilion. 

Filipescu este din nou cu soția lui la Berlin; tu l-ai văzut 
desigur şi poate să-ți povestească multe de pe aici şi de la Sinaia. 
Cum îţi place perechea Grigore Ghica? Cred că se potrivesc mai 
curând timpurilor vechi când lumea era mai sensibilă la graţie 
și maniere elegante. 

„„„ Prinţesele se logodesc repede, una după alta și pentru 
Ferdinand alegerea este mult diminuată și îngreunată. Ar fi de 
dorit ca el să se căsătorească curând şi apoi să se stabilească în 
România cu tânăra lui soţie. Aceeaşi dorinţă porneşte aici de la 
toate partidele politice. 


146. București 3/15 ianuarie 1889, către Maria de Flandra 
VB 491 


„„. Problemele politice și mai ales cele sociale au acumulat 
atâta materie explozivă că doar cu îngrijorare poți privi viitorul. 
Agitaţiile, intrigile nihiliste împreună cu cele panslaviste câştigă 
la noi tot mai mult teren iar ideile socialiste sunt răspândite 
sistematic în rândurile populaţiei rurale, ceea ce cu timpul poate 
deveni un pericol grav. 

La primăvară am putea avea din nou o mișcare ţărănească 
care lovește mult mai adânc interesele decât o grevă muncitorească 
în Belgia căci la noi atinge imediat încasările statului şi ale 
moşierilor. Sperăm că parlamentul va vota diferite legi în favoarea 
țăranilor, prin care o propagandă fatală să poată fi parţial 
combătută. 

La 10/22 ianuarie parlamentul se reunește din nou și prin 
aceasta încep și greutățile deoarece între guvern și președintele 
Camerei [Lascăr Catargiu] lipseşte înțelegerea. Aceasta ca şef al 
vechilor conservatori ar vrea să stea în fruntea cabinetului ceea 
ce având în vedere curentul liberal din ţară nu este de dorit. 

Alaltăieri am dat primul bal... toate partidele au fost repre- 
zentate prin personalităţile lor marcante... 

La 6/18 ianuarie la sfințirea apelor va avea loc o mare paradă 
care cu zăpada foarte mare va decurge cu oarecare greutate. 

Spre bucuria mea văd că regele [Leopold] cumnatul tău nu 
pierde nici o ocazie pentru a atrage atenția asupra necesității 
absolute a serviciului militar obligatoriu. Dacă Belgia nu se poate 
apăra nu va fi cruţată. Garanţia de neutralitate este astăzi o teorie 
depășită cu care adevărații politicieni (Real-politiker) nu se mai 
încurcă și pe bună dreptate. 


147. Bucureşti 24 februarie/8 martie 1889, 
către Maria de Flandra 
VB 492 


. situaţia internă este extrem de dificilă, pasiunile sunt 
foarte violente şi intrigile din afară în continuă creștere; ultimele 
ar fi inofensive dacă Parlamentul ar fi format doar din patrioţi, 
dar din păcate se găsesc acolo elemente care servesc interesele 
Rusiei] și Fr[anţei]. 

Orientul este puternic agitat dinspre nord [Rusia] pentru ca 
în eventualitatea unui război ţările respective să fie paralizate și 
este nevoie de mare precauție și energie ca să rămâi stăpân pe 
situație. Aceasta luptă nu mă sperie câtuși de puţin, dar munca 
este încordată și solicitantă şi aceasta cu atât mai mult cu cât în 
guvern nu există o deplină armonie, și nu poate conta în Camera 
pe o majoritate puternică. 

În afară de aceasta este instigată populaţia ţărănească și 
se caută liniștirea ei prin împărţirea de pământ. Legea privitoare 
la aceasta se află în dezbatere și va fi în curând votată. 

Vechii conservatori cu adepţii lor vor să-l aducă pe [Ion C.] 
Brătianu în faţa justiţiei, ceea ce nu vor reuși; până acum a fost 
numit doar un comitet de informare care nu va găsi nimic, dar 
va născoci multe. Scopul acestui procedeu infam este paralizarea 
acţiunilor lui Brătianu îndreptate împotriva intrigilor panslaviste. 
Dar în ţară este o puternică trezire [reveille] şi cel care mi-a fost 
12 ani sfetnic câștigă simpatie şi teren. Legaţiile rusă și franceză 
au instigat pe mulți deputaţi ca Parlamentul să se pronunțe 
împotriva lui Brătianu. 

Vezi, dragă Maria, că situaţia este dificilă şi deloc încu- 
rajatoare; dar mie nu-mi scade curajul şi am energia ca la mo- 
mentul potrivit să tai nodul gordian. 

Am avut un carnaval foarte însufleţit, balurile s-au succedat 
repede unul după altul, pentru că noi am cerut ca să fie ţinut un 
doliu de trei săptămâni. Ne găsim încă sub impresia îngrozitoarei 
catastrofe [sinuciderea lui Rudolf și a Mariei Vetsera la Mayerling 
la 18/30 ianuarie 1889] care s-a abătut asupra casei austriece şi 
a voastre și avem cea mai mare compasiune pentru sărmanul 
împărat care a avut o viață plină de încercări şi în cele din urmă 
a mai primit încă o lovitură îngrozitoare. El este extrem de receptiv 
și recunoscător pentru sincera compasiune la nenorocirea sa și 
este emoționant cât de bărbăteşte își poartă suferinţa. Sărmana 
Ştefania [de Belgia 1864-1945 fiica lui Leopold al II-lea care se 
căsătorise în 1881 cu Rudolf de Habsburg] este cu totul distrusă. 
Elisabeta i-a scris imediat, răspunsul ei al Ştefaniei este minunat 
ea spune printre altele: „îţi sunt profund recunoscătoare că mi-ai 
prezentat nenorocirea mea de nedescris într-o lumină atât de 
ideală“. 

Am fost bun prieten cu Rudolf şi ne-am înţeles foarte bine. 
De aceea sfârşitul său jalnic m-a afectat profund. 

Nu-l cunosc pe fiul mai mare al lui Carl Ludwig!. Părerile 
despre caracterul său sunt foarte diferite; atașatul militar austriac 
de aici i-a fost camarad de regiment și mi-a spus că este un domn 
blând și poveștile care se spun despre el ar fi exagerări răutăcioase. 
O legătură maritală cu una din fiicele voastre aș saluta-o cu 
bucurie. 

Strânsele relaţii care există astăzi cu casa austriacă aș vrea 
să fie menținute și în viitor. 

Evenimentul din Serbia [abdicarea lui Milan Obrenovici la 
22 februarie/6 martie 1989 în favoarea fiului său Alexandru] este 
un incident dar nu o nenorocire [malheur]; îi cunosc pe domnii 
din regență care vor conduce afacerile cu înțelepciune. 


1. fratele lui Franz Josef (1833-1896). Fiul său, Franz Ferdinand 
(1863-1914) a devenit în 1889 moștenitor prezumtiv al tronului austro- 
ungar presupunându-se că tatăl va renunţa la coroană în favoarea lui. 

În Orient opoziţia este întotdeauna rusească dar când ajunge 
să aibă guvernarea şi răspunderea atunci lucrează în interesul 
țării. De altminteri totul arată paşnic iar convulsiile şi falimentele 
bursiere din Franţa sunt chiar favorabile perspectivelor păcii. 

Dorinţa de a-l avea aici pe moștenitorul prezumtiv al tronului 
devine tot mai vie şi Ferdinand ar trebui să vină în mai. Absența 
lui Leopold este chiar deranjantă și îngreunează corespondenţa 
căci nu-mi place să expediez scrisori cu conţinut politic în Franţa. 


Guvernul Lascăr Catargiu 
29/martie] 10 aprilie - 3/12 noiembrie 1889 


148. București 11/23 aprilie 1889, 
către Fritz von Hohenzollern 
VD 966 


„„„ De la retragerea lui Ion C. Brătianu domneşte aşa o 
zăpăceală în partide care foloseşte doar intrigilor panslaviste, încât 
este extrem de greu de format şi de menţinut un guvern viabil şi 
puternic în interior. Prin încălcarea Constituţiei şi nerespectarea 
Camerelor ar fi poate posibil să formezi pentru scurtă vreme un 
guvern ascultător, dar acesta ar fi doar un succes de moment căci 
îi cunosc foarte bine pe români de 23 de ani şi ei n-ar încuviinţa 
un astfel de procedeu; aș avea forţa brutală de partea mea, dar 
țara împotriva mea, ceea ce în această clipă ar fi un mare pericol. 
Toţi adepţii mei cei mai fideli m-au avertizat faţă de situaţia 
internă și că inaintea votării legii agrare să dizolv Camerele. Doar 
P.P. Carp singur vrea să joace va banque ceea ce eu nu am voie 
să risc, cu atât mai mult cu cât o dată cu dizolvarea ar izbucni și 
o criză guvernamentală ministerială. Carp, care este foarte bine 
văzut în Occident, nu este iubit aici şi nu poate juca vreun rol decât 
dacă aliază cu conservatorii, din rândul cărora face parte, sau cu 
liberalii. Îi place să procedeze tăios, dar adesea necugetat. Aşa a 
stârnit el în ultima guvernare o criză din cauza numirilor, o criză 
care ar fi trebuit categoric evitată. Confuzia de acum a apărut din 
acest motiv și din cauza lui. Opt zile nu a putut fi format un nou 
guvern și pasiunile erau în creștere. 

Până la urmă am fost constrâns și nu am putut să-l dau la 
o parte pe L[ascăr] C[atargiu]. Legea agrară, bugetul şi creditele 
pentru fortificaţii nu erau votate și pe acestea trebuie să le am 
neapărat. Am cerut aceste lucruri de la Catargiu la formarea 
guvernului său, ceea ce am şi obţinut de la Cameră, cu excepţia 
bugetului. Dar chemarea șefului conservatorilor în fruntea afa- 
cerilor statului a neliniștit enorm Occidentul și cabinetele din 
Viena șiu Berlin ne tratează acum foarte rece, deoarece ele con- 
sideră că acum navigăm în trena rușilor. Catargiu nu este mai 
rus[ofil] decât mine. In opoziţie s-a înţeles bine cu Rusia ca o 
contrapondere la politica occidentală, dar dacă va sta câtva timp 
la cârmă, va lua chiar atitudine împotriva Rusiei. De altminteri 
am discutat deschis cu el şi i-am explicat necesitatea de a ne 
sprijini pe Puterile Păcii (Tripla Alianţă). 

Programul său este neutralitatea și el nu va tolera nici o 
intrigă aici, lucru de care sunt ferm convins. În plus îl am pe 
generalul Manu pe care pot conta cu ochii închiși şi acesta va 
veghea. Pregătirile militare vor continua neabătut și Bulgaria va 
fi apărată împotriva bandelor panslaviste ceea ce pentru un 
moment este elementul principal. 

Influenţa lui Brătianu în ţară este în creștere astfel încât 
există speranţa să-l vedem în curând din nou la putere. 

Hitrovo [min. plenipotențiar rus] intrigă enorm şi eu îl 
consider capabil de orice. El și cu tovarășii lui panslavişti turbează 
din cauza venirii lui Ferdinand [prințul moștenitor] pe care va 
trebui să-l păzesc foarte atent. El va sosi la Berlin zilele acestea 
ca să-și ia rămas bun de la ai lui. Din păcate va veni aici într-un 
moment foarte dificil, ceea ce poate să-l descurajeze. 

Domnesc de 23 de ani, dar niciodată n-am străbătut o criză 
mai gravă decât cea de acum. Dumnezeu mă va ajuta să o depăşesc 
victorios. Peste 14 zile Camerele se vor reuni din nou și atunci 
începe dansul. Carp vrea din răsputeri să-l răstoarne pe Catargiu, 
ceea ce pentru un moment este greu; la toamnă se va desfăşura 
o campanie victorioasă [înlăturarea lui Catargiu]. 

Cu greu îmi va permite situaţia internă să părăsesc ţara în 
această vară... va trebui să ne mulțumim cu Cotrocenii. 

„.. Este chiar neplăcut faptul că Leopold din cauza Antoanetei 
este mereu plecat şi pierde orice legătură și contact. Şederea lui 
în Franţa mă împiedică să-i fac comunicări importante anume în 

ceea ce îl privește pe Ferdinand, căci francezii sunt la fel de ostili 
stabilirii lui aici precum ruşii, care au declarat drept ilegală 
succesiunea la tron. Sunt curios ce va răspunde ţarul Alexandru 
[al III-lea] la scrisoarea mea de notificare privind titlul de 
moștenitor [al lui Ferdinand]. 

Am avut o săptămână ploioasă ceea ce a fost foarte neplăcut 
pentru ceremoniile religioase care în parte s-au desfășurat în aer 
liber. Am asistat la tot serviciul religios la biserica ortodoxă și 
catolică care a fost cam obositor. 

Dacă se ivește vreo ocazie poţi să comunici conţinutul scrisorii 
mele Kaiserului Wilhelm [al II-lea] și contelui [corect: prinţului] 
Bismarck ca să se poată convinge și ei de enormele greutăți, dar 
te rog să nu dai scrisoarea din mână... Să-mi telegrafiezi la 
primirea acestei scrisori. 


149. București 24 mai/5 iunie 1889, 
către Maria de Flandra 
VB 493 


Scumpă Maria 

Cele mai recente ştiri de la noi le vei fi aflat de la ministrul 
meu plenipotenţiar loan Văcărescu, care a trăit toate evenimentele 
care s-au petrecut aici în ultimele două luni. Sosirea și instalarea 
lui Ferdinand sunt cele mai importante și cabinetele europene 
chiar au putut să-şi revină din uluirea pe care a stârnit-o primirea 
cordială ce i-a fost pregătită căci se credea peste tot că ne-am afla 
în ajunul unei catastrofe fiindcă a venit la putere un guvern ostil 
(?) mie. Mai mulţi miniștri plenipotenţiari s-au îndrăgostit de 
aşa-numitul guvern junimist [Th. Rosetti] și credeau că doar acesta 
ar putea fi izbăvitor pentru România şi că adversarul acestuia 
[Lascăr Catargiu] ar livra influenţei rusești și ţara și pe mine. 
Reprezentantul austriac [contele Goluchowski] mi-a spus că el 
crede că mă aflu în pericol, nu am putut să răspund temerilor sale 
decât cu un zâmbet compătimitor. Sunt la fel de sigur de guvernul 
de acum [Lascăr Catargiu] cum am fost de toate guvernele pe care 
le-am avut de 23 de ani. 

De asemenea, sper, dacă nu se vor ivi greutăţi în Parlament 
să vin la căsătoria lui Wilhelm [fratele mai mare al lui Ferdinand, 
care s-a căsătorit cu Maria Theresa de Burbon a celor două Sicilii 

1867-1909] după care am nevoie imediat de o cură căci lunga iarnă 
cu multă muncă și lupte m-a istovit şi mă simt slăbit și stresat... 

Acum murim de căldură dar truda și munca de peste iarnă 
își urmează vechiul curs în Parlament; sesiunea va dura până la 
1/13 iunie. 

Ferdinand s-a acomodat deja întru totul la noi și este foarte 
bine să-l avem. Se interesează despre tot ce atinge România și 
este bine văzut în toate cercurile. Işi face serviciul militar cu 
pasiune și temeinic şi în curând va trebui să-mi prezinte o 
companie. A asistat şi la câteva şedinţe ale Senatului și prima sa 
apariţie în Parlament a decurs cu aceeași solemnitate ca a ducelui 
de Brabant la vremea sa (1883). Detaliile le vei fi citit în ziare. 

Aproape toți suveranii au răspuns într-un mod cordial la 
notificările mele privind reglementarea succesiunii la tron. Numai 
scrisoarea ţarului [Alexandru al III-lea] nu a lăsat nimic de dorit 
în ceea ce priveşte răceala glacială. Cel mai bine ar fi fost că nu-mi 
răspundă deloc, aşa cum a cerut presa rusească. Europa ştie astăzi 
că puternicul (?) autocrat are un singur prieten: pe amabilul, dar 
neputinciosul prinţ [Nikola, din 1860, principe din 1910-1918] al 
Muntenegrului, ceea ce pentru toţi ceilalţi principi este foarte 
măgulitor. 

Să sperăm că noul meu ministru plenipotenţiar la Bruxelles 
[loan Văcărescu (1839) — vă va fi simpatic. El are maniere ele- 
gante este foarte citit şi a dat fiicelor sale o educaţie excelentă. 
Fiica sa Helene este o fată talentată în cel mai înalt grad; de șase 
luni este în serviciul Elisabetei și o adevărată ressource pentru 
ea. Tu vei avea ocazia să o vezi la Sigmaringen. Pregătirile pentru 
nuntă de acolo şi adăpostirea nenumăraţilor oaspeţi vor avea 
anumite greutăți. 


150. Castel Peleş 25 august/6 septembrie 1889, 
către Maria de Flandra 
VB 490 


.. Ai văzut-o între timp pe Elisabeta a cărei stare mă 
îngrijorează. Deja de la Neu Wied am văzut că arăta rău şi m-am 
temut imediat de o suferinţă ascunsă; din păcate nu m-am înșelat. 
Este o liniște pentru mine să o știu în mâinile încercate ale 
Dr. Metzger care o tratează cu precauţie; dar cura este lungă și 

foarte dureroasă. Mai devreme de şase săptămâni nu se poate 
întoarce pentru că după Dornburg [staţiune balneară în Olanda] 
mai trebuie să se ducă la Wiesbaden ceea ce este foarte neplăcut 
din cauza doamnei Nicola de Nassau. Despărțirea noastră este 
foarte lungă, mai lungă decât puteam noi doi să ne închipuim. Prin 
prezenţa lui Nando, care este foarte drăguţ nu mă simt atât de 
singur. Zilnic facem plimbări lungi în frumoasele împrejurimi ale 
Sinaiei. Dar timpul nu mi se pare prea lung, prin absența mea 
afcerile s-au adunat aşa de multe că am enorm de mult de lucru. 

Lascăr Catargiu a condus foarte bine afacerile statului și la 
întoarcerea mea am găsit totul în ordine. Ştirile din ziarele ger- 
mane despre situația internă a ţării [noastre] sunt tendenţioase 
şi pornesc de la actuala opoziţie. Deocamdată la Sinaia, unde se 
află cei mai mulţi miniștri și corpul diplomatic, vedem multă lume 
și avem zilnic mulți oaspeți la masă. 

Peste 3 săptămâni avem manevrele în Moldova la care au 
fost concentrați 20.000 de militari, să sperăm că vom avea vreme 
bună. 

Nando își face sârguincios serviciul la regimentul care este 
aici, şi care va pleca în curând la manevre. El însă va rămâne cu 
mine şi mă va însoţi în Moldova unde își va regăsi regimentul pe 
câmpul de manevre. 


Guvernul general George Manu 
5/17 noiembrie 1889 - 15/27 februarie 1891 


151. București 14/26 noiembrie 1883, 
către Maria de Flandra 
VB 496 


Scumpă Maria! 

O dată cu începutul iernii vin mereu și greutățile și se adună 
afacerile... Pe Elisabeta o găsesc foarte slăbită, poate să mănânce 
doar foarte puţin căci apar imediat dureri de stomac și orice obo- 
seală o aduce într-o stare de torpoare care mă îngrijorează foarte 
mult... O nouă cură la primăvară este absolut necesară. 

Am, de asemenea, multe griji cu guvernul. În ajunul deschi- 
derii Parlamentului a trebuit să-mi schimb cabinetul, ceea ce a 

apărut drept o încălcare a Constituţiei. Catargiu a vrut să dizolve 
Camerele înaintea reunirii lor, fără să fi fost vreun conflict, ceea 
ce eu am refuzat ca fiind un act de forță; urmarea a fost demisia 
cabinetului; de data asta am reprezentat drepturile Camerei 
Deputaţilor care ar trebui să-mi fie recunoscătoare pentru aceasta, 
dar mă îndoiesc, pentru că este formată din elemente rele 
(schlechten). Cabinetul actual [gen. G. Manu] care este format din 
cele mai bune elemente, va avea o poziţie dificilă şi de aceea trebuie 
avută în vedere dizolvarea Camerei. Așa nu mai ieşim din luptele 
de partid care lezează prestigiul ţării și îi paralizează forțele. 

Din fericire am cu totul de partea mea armata care stă în 
afara intrigilor politice; de asemenea influenţa mea în ţară este 
așa de mare că nici agitaţiile politice ale partidelor şi facţiunilor 
lor nu pot să o diminueze. 

Perspectivele păcii s-au conturat pe cât de favorabil posibil. 
Tânărul Kaiser [Wilhelm al II-lea] a fost foarte mulţumit de 
întrevederea cu ţarul Rusiei [Alexandru al III-lea] şi pretutindeni 
se trâmbițează pacea, ceea ce este un mare noroc. 

În Bulgaria se va menţine statu quo și Rusia trebuie până 
la urmă să facă bonne mine au mauvais jeu. Pot să fie mulţumiţi 
de F[erdinand] de C[oburg] căci el stăpânește situaţia cu înţelep- 
ciune, doar că trebuie să-l păstreze pe Stambolov cu orice preţ. 

Certurile de familie din Serbia nu mai preocupă pe nimeni, 
chiar şi sârbii s-au săturat. Dar pretutindeni se simt intrigile 
panslaviste care caută să acţioneze chipurile în numele ortodoxiei. 

Prin intermediul doamnei Văcărescu care să sperăm că-ți 
place, căci este o femeie de nădejde, poţi să ai mai des ştiri de la 
noi, deoarece fiica ei [Elena Văcărescu] scrie foarte des. Ministrul 
meu [loan Văcărescu al cărui post era de fapt la Haga] este un 
om plăcut și inteligent care îşi va face în curând o bună poziţie 
la Bruxelles. 

Logodna moștenitorului tronului rus [Nicolae al II-lea] cu 
M[arguerite] de P[rusia 1872-1954] apare în mod repetat în ziare. 
Poate va deveni realitate, ceea ce ar fi o mare garanţie pentru pace, 
măcar câţiva ani. [Nu s-a întâmplat așa prințesa prusiană s-a 
căsătorit în 1893 cu Friedrich Karl landgaf de Hessen, iar Nicolae 
al II-lea s-a căsătorit în 1894 cu Alix de Hessen]. Cu toţii trebuie 
să ne gândim la logodnă [pt. Ferdinand]. Alegerea este extrem de 
grea, o avem din nou în vedere pe A[lix] von H[essen?]. 

152. București 18/30 decembrie 1889, 
către Maria de Flandra 
VB 497 


.. Sănătatea Elisabetei este foarte zdruncinată și starea ei 
de slăbiciune mă neliniștește. In ultimele zile a fost chinuită de 
gripă care a istovit-o foarte mult. Din fericire poate să mănânce 
în pofida deselor dureri de stomac ce apar... 

.. De aici pot dau puţine lucruri să-ţi povestesc. Trăim în 
linişte, dar valurile politice se înalţă foarte sus şi eu trebuie să 
intervin uneori ca pasiunile de partid să nu debordeze. România 
este probabil ţara cea mai greu de guvernat deoarece, în pofida 
Constituţiei, mie îmi revine toată răspunderea. Sunt foarte 
mulțumit de guvernul meu, doar că nu este suficient de puternic 
faţă de Camere în care se desfășoară cele mai pătimașe discuţii. 


153. București 5/17 ianuarie 1890, 
către Fritz von Hohenzollern 
VD 968 


„„.„ Noul an a început cu griji și supărări. Prin moartea bunei 
împărătese Augusta [văduva Kaiserului Wilhelm I 1811-1890] 
familia noastră a pierdut mult şi se încheie astfel vremurile de 
odinioară, de neuitat pentru noi. Ultimul fir s-a rupt şi rămâne 
doar frumoasă amintire. Din nefericire nu am fost absolut deloc 
informat despre înmormântare altfel l-aș fi trimis pe Nando... 

„.„. Elisabeta se reface încet după un puternic atac de gripă 
care a slăbit-o îngrozitor. Nando şi cu mine suntem încă pe picioare 
mulţumită lungilor plimbări zilnice pe orice vreme. 

De pe aici pot să-ţi povestesc doar puţine lucruri; din cauza 
gripei şi a doliului trăim foarte retrași. Camerele s-au închis de 
14 zile şi se vor reuni din nou abia săptămâna viitoare pentru a 
începe imediat anul cu o dezbatere pătimașă. Trebuie să se voteze 
actul de acuzare împotriva guvernului Brătianu. Dar există toate 
speranţele că această infamie patronată de agenţii franco-ruși ca 
Blaremberg și compania va eşua răsunător. 

La recepţia de Anul Nou, într-o cuvântare am arătat nece- 
sitatea de a se înfrâna pasiunile deoarece România are nevoie de 
forţele tuturor pentru a se apăra de pericole. 

Intrigile ruse şi franceze cresc aici, dar sunt supravegheate 
de guvern, de care sunt foarte mulţumit. 

În februarie primim vizita prinţului moștenitor al Italiei. 

Din păcate în acest anotimp putem să-i oferim prea puţin. 

Sper că ești mulțumit la comanda diviziei tale... 

Mâine avem tradiționala paradă de sfinţirea apelor la care 
poți să răcești uşor pentru că se stă multă vreme cu capul 
descoperit... 


154. București 12/24 martie 1890, către Maria de Flandra 
VB 498 


„„. Să sperăm că acum se va îmbunătăţi sănătatea Elisabetei 
care a lăsat așa de mult de dorit. 

H[elene] Văcărescu care a plecat ieri îţi va aduce vești de 
la noi și îţi va putea povesti despre vizita prinţului Neapolului. 

Tânărul ne-a plăcut foarte mult, aşa că eu aș vrea să-l văd 
intrând în familia noastră. Este inteligent, vioi și a învăţat mult; 
înălțimea lui mică, frapează aici mai puţin deoarece românii nu 
sunt înalți. El este puţin mai înalt decât ministrul meu prezident, 
generalul Manu, care a servit în regimentul de artilerie al gărzii 
prusiene. Ca dificultate semnificativă pentru o eventuală (în orice 
caz dezirabilă) alianţă ar trebui luate în considerare numai relațiile 
[tensionate] dintre Quirinal și Vatican pentru care s-ar putea găsi 
probabil un modus vivendi. 

Retragerea lui Bismarck este un eveniment cu uriașe con- 
secinţe care în orice caz pune o armă în mână dușmanilor Reichului 
german. El a fost gardianul păcii europene, pe care a putut să o 
menţină prin marele său prestigiu. Ceilalţi au aceeași dorință. Să 
dea Dumnezeu să aibă şi puterea și savoir faire pentru aşa ceva. 
Mă îndoiesc că în problema socială se va ajunge la un consens, 
ca în Anglia care a proclamat mereu libertatea muncii. Dacă nu 
se vor produce îmbunătățiri atunci problema socială se va complica 
şi mai mult. 

Aici toate merg bine avem liniște în pofida intrigilor rusești; 
dar situaţia din Bulgaria mă neliniştește. Serbia a devenit focarul 
intrigilor panslaviste care acum pot fi mult mai periculoase pentru 
țara învecinată. Flerdinand] C[oburg] nu va fi deocamdată recu- 

noscut, aceasta este o concesie care se face Rusiei în interesul 
menţinerii păcii. 


155. București 31 martie/ 12 aprilie 1890, 
către Fritz von Hohenzollern 
VD 969 


„.. După mari greutăți şi lupte a fost votat bugetul; cel pentru 
armată de 36,5 milioane a obţinut o mare majoritate şi în acesta 
a fost prevăzut un credit special de 1,5 milioane pentru concen- 
trarea tuturor rezervelor timp de șase săptămâni. La sfârșitul lui 
aprilie Camerele se reunesc din nou pentru a vota diverse credite 
militare. Din păcate, din cauza nesiguranţei situației din Europa, 
suntem siliţi să facem sacrificii enorme, pentru ca armata să fie 
gata de luptă în momentul pericolului. Din fericire situația noastră 
financiară este foarte favorabilă și ţara dispune încă de multe 
resurse de ajutor. S-a împlinit un an de când am fost abandonat 
de Berlin; i-am spus pe atunci lui Biilow că o asemenea neîncre- 
dere şi nerecunoaștere a vederilor mele politice nu ar fi avut 
niciodată faţă de mine bătrânul împărat [Wilhelm I] și prietenul 
meu credincios împăratul Friedrich [III] şi consimt ca o jignire 
că tânărul împărat [Wilhelm al II-lea] judecă situaţia mea atât 
de disprețuitor. 

La ultimul dineu diplomatic i-am amintit lui Bülow de 
convorbirea mea cu el şi i-am spus că acum, ca urmare a retragerii 
lui Bismarck consider situaţia de la Berlin drept gravă. El [Bülow] 
a trebuit să admită că eu am manevrat cu mare îndemânare acum 
un an şi că cei de la Berlin s-au înşelat categoric. Şi el deplânge 
căderea marelui cancelar el la fel de mult ca și mine. 

Retragerea lui Bismarck nu schimbă nimic în politica 
externă; Tripla Alianţă este mai tare ca niciodată, doar că exista 
temeri că micile conflicte internaţionale ar putea mai ușor acum 
să aibă drept urmare complicaţii grave, faţă de vremea când 
cancelarul de fier intervenea cu marele său prestigiu și înlătura 
orice pericol. Aceste sentimente le împărtășesc chiar adversarii 
și dușmanii puternicului om de stat acum prăbuşit. Nu-l cunosc 
pe [Leo von] Caprivi dar sper că va avea suficientă forţă şi tărie 
a voinţei ca să reziste tânărului împărat [Wilhelm al II-lea] şi să-l 
reţină de la un pas pripit. 

Situaţia la Berlin s-a schimbat complet în toate privinţele, 
cred că astăzi inclusiv adversarii lui Bismarck ar fi preferat 
regimul împăratului Fr[iedrich]. Niciodată acesta nu l-ar fi lăsat 
să cadă pe sfetnicul tatălui său. Chiar dacă brutalitatea primului 
cancelar german era adesea insuportabilă și înăbușea în interior 
orice autonomie și libertate, mâna lui sigură și acţiunile conştient 
subordonate ţelului erau o mare garanţie faţă de complicațiile 
grave. Acum sunt de temut acţiuni prea rapide și anumite expe- 
rimente în care se vor impune anumite influenţe. Se asociază un 
militarism rigid cu un umanism liberal; ambele extreme trebuiesc 
evitate. 

Mi se pare că împărăteasa văduvă [mama lui Wilhelm II] 
câştigă din nou teren ceea ce nu ar fi favorabil. 

Acum nu mai am chiar nici o legătură la Berlin și aflu de 
acolo numai ceea ce are legătură cu politica externă și cu Tripla 
Alianţă. Caprivi a trimis o notă lui Bülow despre aceasta pe care 
el mi-a comunicat-o: se pune mare greutate pe bunele relaţii cu 
România. 

Poziţia mea aici este mai tare ca niciodată și sunt mulțumit 
de situaţia internă. Partidul lui Brătianu se întăreşte pe zi ce trece, 
așa că în curând va fi din nou capabil de guvernare. 

Deocamdată guvernul Manu merge foarte bine şi contribuie 
mult la aplanarea pasiunilor. 

Hitrowo a pierdut mult din influenţă dar intrigă în Serbia 
și Bulgaria unde domnește o situaţie nesigură. 

Nando este foarte bine; în raporturile dificile de aici trebuie 
că se simte uneori singur. Fraţii lui abia îi scriu. 

Acum la Viena şiu Berlin sunt uluiţi dar și foarte mulţumiţi 
de cum mi-am condus barca prin furtuni în anii trecuţi și regretă 
neîncrederea pe care au manifestat-o faţă de mine. În vecinătate 
fierbe încontinuu, dar pentru un moment nu este nimic de temut. 


156. Castel Peleş 25 iulie/6 august 1890, 
către Fritz von Hohenzollern 
VD 971 


„.. Elisabeta, foarte bolnavă, m-a părăsit acum zece zile şi 
este acum la Neuwied unde rămâne până la sfârșitul lui august 
pentru a se duce apoi într-o staţiune balneară englezească. Sperăm 

să plecăm pe 1/13 august și ne ducem mai întâi la Ischl unde vreau 
să-l vizitez pe împăratul Fr. Josef care doreşte mult să mă vadă... 
Pe 8/20 septembrie trebuie să fiu înapoi pentru manevrele de aici. 
Nando doreşte mult să-și viziteze fraţii la Potsdam dar se va 
întoarce cu mine. Eu nu mă duc în nord [la Berlin] căci n-am ce 
căuta acolo. 

Aici e linişte şi pace şi la Berlin sunt toţi mirați cât de bine 
merg toate aici, dar eu sunt foarte obosit şi am nevoie de odihnă 
și distracție căci munca de aici nu este deloc uşoară. 

F/erdinand] C/oburg] se întoarce în curând la Sofia, dar 
misiunea sa va fi tot mai grea și Hitrovo va pune în mişcare toate 
pârghiile pentru a-l răsturna. Noi îl supraveghem fireşte pe acest 
conspirator oficial, dar din cauza poziţiei sale nu putem să luăm 
nici o măsură severă. 


157. Castel Peleş 2/14 noiembrie 1890, 
către Maria de Flandra 
VB 501 


Atâta vreme cât te ştiu la mama poţi să discuti cu ea veştile 
pe care i le-am trimis despre cele ce am trăit... 

„.. Elisabeta se reface zilnic tot mai mult în aerul blând al 
Sinaiei după marile oboseli ale călătoriei pe care le-a simțit destul 
de puternic după sosirea ei. Din păcate trebuie să ne întoarcem 
peste 10 zile la Bucureşti deoarece se apropie sesiunea Camerelor 
cu toate inconvenientele şi tracasările ei. Pasiunile fierb din nou 
foarte violent şiu trebuie manevrat cu îndemânare pentru a evita 
conflictele grave. 

In Orient se adună încet multă materie explozivă. Armenia 
este răscolită în continuu și comitetele revoluționare de acolo sunt 
sprijinite deschis de Rusia. La Constantinopol patriarhul este 
încurajat să nu cedeze în problema bisericii bulgare și să ţină 
bisericile închise ceea ce provoacă o mare fierbere în rândurile 
populaţiei. Dar complicaţii războinice nu sunt de temut, căci Rusia 
are nevoie de pace. De aceea este acum liniște în Bulgaria, unde 
situaţia s-a îmbunătăţit simţitor și Flerdinand] C[oburg] domnește 
cu tact. 

Dezvăluirile lui Kaulbars sunt extraordinare el mi-a spus 
încă din [18/87 la Viena că raportase la Sankt Petersburg că 

Bulgaria nu ar putea fi guvernată şi câştigată de partea Rusiei 
cum i se pretinde lui de acolo. 

Regele Leopold [al Belgiei] a fost foarte sărbătorit la Berlin, 
ceea ce în Bulgaria cu siguranţă că a făcut cea mai bună impresie. 
Francezii sunt cu atât mai nemulțumiți de asta. 

Intreaga familie Văcărescu este încă aici îi invităm des la 
masă și vorbim mult despre Bruxelles, unde ei se vor întoarce 
curând. 

Anexă: 

Repondant lettre Kaulbars organe palais „La Bulgarie“ se 
felicite voir que Kaulbars idee logique sens6e sur affaires 
Bulgares. Journal releve point pour lequel general reconnait que 
Bulgarie pas aimer Russie plus que Bulgaria, que Russie doit se 
resigner occuper seconde place dans coeur Bulgare et que 
demander au Bulgare aimer Russie plus que patrie est folie. Cette 
verité reconue este pierre angulaire future entente entre Russes 
et Bulgares. 


158. Bucureşti 27 decembrie 1890/8 ianuarie 1891, 
către Maria de Flandra 
VB 502 


... Trăim aici o iarnă grea, care are o influență nefastă asupra 
oamenilor și vitelor —18 R adesea cu un vânt tăios, puțină zăpadă 
şi în multe locuri inundații, astfel încât ogoarele sunt acoperite 
pe kilometri cu o pătură de gheaţă, ceea ce ruinează semănăturile. 
Turme întregi au pierit în furtunile de zăpadă. Rolin Jaquenys a 
putut să se convingă de asprimea climei noastre. Mă întreţin 
adesea cu el cu mare plăcere căci este un om multilateral cultivat. 

Camerele au fost prorogate pentru trei săptămâni, așa că 
am ceva mai multă liniște. Dezbaterile pe marginea Adresei au 
fost lungi și au adus în prim plan pasiunile politice într-un mod 
supărător. Guvernul are majoritatea, dar este combătut în modul 
cel mai violent de ambele partide tradiţionale și nu este suficient 
de puternic. 

In rest în Europa este liniște și pace, pentru anul acesta nu 
este de temut nici o complicaţie. Şi în Bulgaria situaţia s-a 
consolidat iar în Serbia gâlceava regală a doi parveniţi nu mai 
face nici o impresie. 

Elisabeta este mult mai bine în iarna aceasta, dar trebuia 
să se menajeze foarte mult. Pe 1/13 ianuarie avem balul nostru 
cel mare (2000 persoane) cu seratele premergătoare o poveste 
foarte obositoare. 


159. București 2/14 ianuarie 1891, 
către Fritz von Hohenzollern 
VD 972 


... Asupra relaţiilor pe care le întreţin acum cu Berlinul nu 
pot să mă plâng, se arată mai multă amabilitate (empressement). 

Planul de a asista la manevrele voastre intenţionez să-l iau 
în considerare cu toată seriozitatea mai ales că tu, dragă Fritz, 
ai o parte importantă la ele; după aceea ca să mă conving personal 
de pr/inţesele] propuse pentru Nando. Amândouă i-au plăcut la 
Berlin și mama a arătat o bunăvoință prietenoasă, l-a invitat să 
le facă o vizită. Poate că va fi posibil să o facem la toamnă. Ți-aş 
fi foarte recunoscător dacă ai putea să ne procuri fotografii, dacă 
nu obţii nici una trimite-le pe ale tale care îţi vor fi urgent 
înapoiate. 

Aici merge destul de bine, deși pasiunile politice sunt foarte 
violente şi se vor exprima cu siguranţă la festivitatea jubileului 
celor 25 de ani de domnie ai mei. Dar pot să spun că popularitatea 
mea a prins rădăcini așa de adânci în ţară încât intrigile de partid 
nu mai pot exercita o influenţă nefastă. Cu simpatiile, şi aşa 
puţine, pentru ruși s-a terminat categoric și Hitrowo a devenit 
obiect al dispreţului general. 

Ungurii sunt însă rău văzuţi la noi din cauza prigonirii 
românilor din Transilvania. Cu siguranţă ai citit articolul extra- 
ordinar despre această chestiune din „Kreuzzeitung“ care nu are 
nici o legătură cu cercurile de aici. Iarna este aici mai puţin aspră 
decât la voi, doar câteva zile am avut —18 R cu prea puţină zăpadă, 
ceea ce este grav pentru ogoare şi nu am putut face nici o vânătoare 
de lupi. 

160. București 13/25 ianuarie 1891, către Maria de Flandra 
VB 504 


Deoarece... Tin foarte mult să fiu reprezentat la dureroasa 
ceremonie îl trimit pe fostul meu ministru prezident Theodor 
Rosetti un om extraordinar, foarte devotat mie, care acum este 
guvernator al Băncii Naţionale și pe colonelul Lahovary, unul din 
cei mai buni ofiţeri ai mei la care eu și Elisabeta ţinem foarte mult. 
Noi chiar mergem în casa lui și la toate manevrele el stă mereu 
lângă mine. Ţi-i recomand foarte călduros pe cei doi domni și dacă 
ai puterea să-i primești o clipă ţi-aş fi foarte recunoscător căci 
atunci ei ar putea să-ţi transmită veşti de la tine. 

... Aici participarea este foarte mare tot orașul s-a înscris și 
în societate seratele au fost anulate. Împăratul [Wilhelm II] și 
împărăteasa mi-au trimis o înduioșătoare depeşă din Berlin... 

Furtuna și zăpada au stat de două zile și ziua este dezgheț... 


161. Bucureşti 27 ianuarie/ 8 februarie 1891, 
către Maria de Flandra 
VB 505 


Trimişii meu au trebuit să ne raporteze până în cele mai mici 
detalii despre misiunea lor și îţi mulţumesc din inimă că i-ai primit 
și le-ai dat o scrisoare pentru mine 

... Nando s-a restabilit după pojar, dar nu are voie să iasă 
14 zile... Elisabeta resimte enorm frigul și are dureri în toate 
membrele. Eu sunt sănătos, dar sufăr de pe urma unor situații 
încâlcite care domnesc aici. Poţi să fii oricât de drept şi imparțţial, 
să-ţi faci datoria și să faci binele, eşti totuşi atacat în modul cel 
mai josnic și suspicionat. Momentan pasiunile sunt atât de 
dezlănţuite că oamenii par loviți de orbire. De aceea situaţia nu 
este deloc roză și ar putea surveni uşor o criză de guvern. Din 
fericire pacea europeană este asigurată pentru câtăva vreme. 

Guvernul conservator al generalului 
Ioan Emanuel Florescu 
21 februarie/5 martie - 26 noiembrie/8 decembrie 1891 


162. București 3/15 martie 1891, 
către Maria de Flandra 
VB 506 


[...] Lunga și trista iarnă mi-a adus multe greutăți și griji 
şi nicidecum nu văd un vesel viitor apropiat. Momentan România 
parcurge una din cele mai grele crize care este însoţită de pasiunile 
dezlănţuite ale partidelor. Constrâns de împrejurări, un guvern 
care îmi este puţin simpatic a trebuit să dizolve Camerele Parla- 
mentului unde nimeni nu avea majoritatea. Alegerile au fost fixate 
în ajunul jubileului celor 25 de ani de guvernare ai mei şi îi vor 
umple pe oameni de ură și discordie aşa că sărbătoarea de la 10/22 
mai nu va fi în nici un caz o sărbătoare a păcii. Toate acestea 
trebuiesc combătute curajos și se poate spera că se vor termina 
mai bine decât par lucrurile acum. 

Actualul guvern trezește neîncrederea cabinetelor occiden- 
tale, dar chemarea lui a fost inevitabilă. Este uşor să critici când 
nu cunoşti situația. 

La Bruxelles am numit un alt reprezentant, Bengescu [care 
este] cumnatul primei doamne de onoare a Elisabetei iar soția lui 
a fost în 1870 în serviciul nostru. Sper că noul ministru pleni- 
potențiar, care este scriitor, va face o bună impresie şi că vor fi 
mulţumiţi de el. Văcărescu se duce bucuros la Roma, dar părăsește 
cu regret Bruxelles-ul. 


163. București 11/23 aprilie 1891, 
către Fritz von Hohenzollern 
VD 973 


[...] Hotărârea voastră de a vă stabili la Miinchen nu m-a 
surprins și nu puteaţi alege un loc mai favorabil pentru viitorul 
vostru home. Dar sper că nu vei părăsi prea repede serviciul militar 
activ căci sunt convins că într-un viitor nu prea îndepărtat vei 
primi comanda unui corp de armată. Construcţia casei voastre... 
va dura cel puţin doi ani și cred că vei aștepta acest răstimp înainte 

de a te retrage în viața privată. Dar până atunci pot surveni 
evenimente care să facă retragerea imposibilă. 

Sunt mereu ocupat şi am de luptat cu multe greutăţi. Din 
cauza alegerilor şi a apropiatei sesiuni a Camerelor vom fi ţintuiţi 
aici până la sfârșitul lui iunie şi de aceea nu pot să-mi fac planuri 
de vară care ar depinde în întregime de politică. 

Logodna lui Nando mă preocupă cel mai mult şi aș dori de 
aceea o a doua întâlnire cu mica E[dinburgh] care lui nu-i displace. 
Mă voi gândi dacă manevrele ar putea oferiu o ocazie potrivită. 
Sper că-mi vei putea trimite în curând fotografii şi alte informaţii. 

Se fac mari pregătiri pentru jubileul domniei mele deși eu 
am rugat să nu se facă nici o cheltuială și sărbătoarea să decurgă 
simplu. Festivităţile vor dura trei zile. Primăvara nu vrea să vină; 
avem aici ploaie şi frig iar la Sinaia zăpadă. Cu toate acestea 
sperăm ca la sfârşitul săptămânii viitoare (Paștele românesc) vom 
putea merge opt zile la Peleș ca să ne mai odihnim un pic [...] 

Nando se dezvoltă excelent în toate privinţele și este foarte 
iubit aici, doar că viaţa lui este foarte sobră căci noi îi putem oferi 
puţine distracții. 

Acum rămâi cu bine dragă Fritz... 


164. București 10/22 iunie 1891, 
către Fritz von Hohenzollern 
VD 974 


[...] Din cauza disensiunilor partidelor situaţia politică in- 
ternă este destul de grea și de aceea mai mult ca niciodată este 
nevoie de prezenţa mea ca să pot interveni în orice clipă. In 
continuare suntem ţintuiţi aici deoarece Camerele sunt în plină 
activitate. Ele au încuviințat cu cea mai mare generozitate toate 
proiectele militare. 

Peste 14 zile sperăm să ajungem în sfârșit la Sinaia ca să 
ne odihnim după tensiunile considerabile ale ultimelor luni. 

Sărbătorile jubileului au decurs excelent și toată ţara mi-a 
arătat cea mai călduroasă recunoștință. Dovezile de devotament 
au fost emoţionante. 

Şi străinătatea a luat parte din toată inima la jubileul 
domniei mele. La Viena 10/22 mai a fost extraordinar sărbătorit 

şi toată presa germană a salutat evenimentul cu foarte multă 
simpatie. 

[...] Aici suferim deja din păcate de pe urma arșiţei care este 
greu de suportat la desele mele inspecții ale trupelor. Nando 
conduce acum o companie în batalionul 1 de vânători care va fi 
peste vară la Sinaia. Manevrele de toamnă se vor ţine probabil 
în pătratul de fortificaţii ale Moldovei dar căutăm să evităm orice 
caracter demonstrativ. 

Rămâi cu bine... 


165. Castel Peleș 26 iulie/7 august 1891, 
către Maria de Flandra 
VB 507 


Dragă Maria! 

Plin de mâhnire și teamă și cu inima apăsată de griji îţi scriu 
aceste rânduri căci demult nu ţi-am mai dat un semn de viață. 
La evenimentele dureroase care au distrus frumoasa și paşnica 
noastră viaţă de familie nu am nevoie să mai revin, îţi sunt 
suficient cunoscute din scrisorile mele către mama și către Leopold. 
Astăzi mă interesează doar sănătatea scumpei mele Elisabeta care 
este profund zdruncinată. Starea ei justifică cea mai mare îngri- 
jorare şi vreau să mă duc imediat după ea la Veneţia. Cu câteva 
zile în urmă am făcut demersurile premergătoare pentru a o 
îndepărta de ea pe H|elene] V[ăcărescu], încercare ce a eşuat inițial 
din cauza sistemului nervos zdruncinat al Elisabetei; urmarea a 
fost înrăutățirea stării ei de sănătate. 

Ieri am primit următoarea depeşă: Etat sensiblement empir€, 
plus de sommeil plus un instant sans douleurs. Theodory defendu 
sortie; crains etre obligé prendre bientot lit. O dată ce a ajuns să 
zacă în pat mă tem că nu se va mai ridica. Ştii bine că braţele şi 
picioarele sunt paralizate. H[elene] V[ăcărescu a devenit călăul 
ei și eu nu ştiu ce mijloc să mai întrebuinţez pentru îndepărtarea 
acestei fete infame. Toţi tremurăm în aşteptarea acestui moment 
care trebuie să se producă. 

Aici în ţară ura împotriva E[lenei] V[ăcărescu] este atât de 
mare că dacă ar da ochii cu ea, ar fi spânzurată. 

Acum mai mult ca niciodată am nevoie de linişte căci anul 
acesta am îndurat prea multe şi mă simt foarte obosit. In loc de 

asta fiecare zi aduce noi agitaţii care-mi fac multe nopţi 
nedormite. 

Mie greu să împovărez inima ta greu încercată cu problemele 
mele dureroase dar știu că ea bate pentru mine cu compasiune. 
Sper că sănătatea ta şi a copiilor tăi nu lasă de dorit. 

Aici suferim de mare arşiţă, care va face aproape insupor- 
tabilă călătoria mea de mâine din Moldova. Acum rămâi cu bine... 
fratele tău devotat. 

Carl 


166. Castelul Peleș 18/30 august 1891, 
către Fritz von Hohenzollern 
VD 975 


„„. După îngrozitoarele și tristele evenimente care au venit 
ca niște fulgere pe cer senin și s-au abătut ca o fatalitate asupra 
mea Elisabeta s-a îmbolnăvit de o afecţiune a inimii care începe 
să ia un caracter ameninţător prin slăbirea forțelor ei. Plecarea 
[Elisabetei] de aici, din aerul tare al munţilor, era urgent necesară 
şi a fost aleasă Veneţia ca loc de şedere pentru posibilitatea unor 
băi calde în mare. Acolo urmează să aibă loc despărţirea de favorita 
ei [Elena Văcărescu] pe care din păcate trebuie să o compar cu o 
gravă amputare. Încercări repetate au eșuat, în parte fiindcă 
Elisabeta nu se putea hotări, în parte din cauza accentuatei ei stări 
de slăbiciune care a paralizat orice demers energic. Acum acest 
rezultat este aproape de atins, fata urmează să plece imediat ce 
mă duc eu la Veneţia, dar între timp starea iubitei noastre 
Elisabeta a devenit atât de gravă încât tremur pentru viaţa ei; 
de o săptămână stă în pat cu dureri violente de cap și de ceafă, 
brațele și picioarele sunt ca paralizate, somnul și mesele lipsesc, 
şi astfel slăbiciunea ei se accentuează considerabil iar cu inima 
este grav. Mor de teamă și de grija unei întorsături amenințătoare 
pe care poate să o ia nefericitul roman de dragoste care a fost ţinut 
ascuns ochilor mei până în ultima clipă. I-am spus imediat lui 
Nando că prin ușurința lui ar putea produce o catastrofă căci 
despărţirea de V[ăcărescu Elena] ar fi o operaţiune periculoasă 
pentru mătușa [Elisabeta]. Un proverb spune „A ști totul înseamnă 
a ierta totul“ abia mai târziu se va înţelege că nu slăbiciunea a 
fost cea care m-a determinat să acţioneze aşa. Numai cu cea mai 

mare precauție se poate proceda și chiar medicii mă imploră să 
nu intervin prea repede şi energic. Nimeni nu suferă mai mult 
decât mine de pe urma acestei situaţii îngrozitoare, cu atât mai 
mult cu cât aici domnește o mare iritare pe motiv că de ce nu s-a 
impus mai repede despărţirea [Elisabetei de Elena Văcărescu]. 
La bolile sufletului și la afecțiunile inimii trebuie să se procedeze 
cu cea mai mare prudenţă, ceea ce mi-a scris și soacra mea care 
varsă lacrimi fierbinţi în această situaţie a cărei urmare poate fi 
o paralizie a inimii. 

Te miri că nu am știut nimic de problema Elenei Văcărescu. 
Jubileul celor 25 de ani de domnie, schimbarea de guvern şi ale- 
gerile m-au ocupat atât de mult săptămâni în șir că doar la masă 
îi vedeam pe Elisabeta și pe Nando. Până noaptea târziu aveam 
de lucru și deseori și consiliu de miniștri. 

Tânărul împărat [Wilhelm al II-lea] are cea mai mare dorință 
să mă vadă la manevrele de la Kassel şiu mi-a trimis o scrisoare 
de invitaţie foarte cordială. Eu i-am scris imediat că din cauza 
stării de sănătate precare a Elisabetei nu aş putea să prevăd de 
pe acum dacă mi-ar fi cu putinţă să dau curs prietenoasei sale 
invitaţii. Firește aș veni cu mare plăcere mai ales pentru că tu, 
dragul meu Fritz, ai primit un comandament mai mare acolo, nu- 
mai că starea mea de spirit nu este favorabilă participării la festi- 
vităţi zgomotoase care sunt inevitabile. Vei fi aflat [acestea] de 
la John care a stat trei săptămâni la mine și cu care zilnic am 
făcut împreună lungi plimbări. În singurătatea mea vizita lui a 
fost o relaxare binevenită şi am vorbit mult despre vremurile bune 
de odinioară. De aici el se va duce în Crimeea şi vrea să se întoarcă 
prin Moscova. 

În pofida verii sunt foarte ocupat cu reorganizarea 
infanteriei. Am format 99 de regimente de dorobanţi din care 33 
sunt permanente și au fiecare 500 de soldaţi. Sper că în acest mod 
vom avea o infanterie puternică şi aceasta cu atât mai mult cu 
cât încet, încet şi celelalte batalioane urmează să devină 
permanente. Materialul pentru lucrările de fortificaţie a fost și 
el comandat și reprezintă o cheltuială de 45 de milioane. La Krupp 
au fost comandate 60 de tunuri. Anul acesta nu au loc mari 
manevre. Acum rămâi cu bine. 

167. V 41 şi 41 bis [octombrie 1891/ 
Original și copie a ciornei scrisorii reginei Victoria a Marii 
Britanii către regina Elisabeta a României 


Scumpă Elisabeta! 

După ce ţi-a fost posibil să întreprinzi călătoria la Pallanza 
de unde pot să trag concluzia că a survenit o îmbunătăţire în starea 
ta, nu vreau să mai aştept să-mi exprim în scris compasiunea 
pentru suferința ta atât de grea. 

Nespus de mult trebuie să fi suferit tu dragă Elisabeta şi 
fizic şi psihic! 

Inima mea sângerează pentru tine când mă gândesc la asta 
şi deoarece însănătoșirea ta face doar progrese lente chiar aceasta 
devine o vreme a încercărilor care pretinde multă răbdare. 

Fie ca aerul sănătos al Pallanzei să te întărească iar fru- 
moasa regiune pe care o cunosc să facă bine sufletului tău, ceea 
ce eu sper cu atât mai mult cu cât regele [Carol I] este la tine și 
cu siguranţă te susţine cu compasiune iubitoare. Suferinţa ta este 
și pentru el extrem de tristă şi apăsătoare. 

Evenimentele lunilor trecute care au marcat atât de puter- 
nic viaţa ta ne-au privit îndeaproape datorită ţie. 

Când am auzit mai întâi de planul de căsătorie pentru nepo- 
tul tău am fost foarte mirată și trebuie să adaug complet conster- 
nată, deoarece aveam convingerea că este imposibil să găsească 
aprobare în ţară, trebuie că a provocat cu siguranţă nemulțumire 
și discordie care ar putea deveni extrem de periculoasă pentru 
poziţia ta și a regelui, ba chiar ar putea atrage după sine grave 
complicații europene. 

De aceea este o mare liniștire pentru mine faptul că s-a 
renunţat la acest proiect, chiar dacă a fost un greu sacrificiu pentru 
inima ta. Dar sper că însăşi conștiința faptului de a fi făcut aceasta 
pentru ţară, ca o adevărată mamă a ţării, îţi va servi drept 
consolare și îți va da putere. Din toată inima doresc ca nepotul 
tău să poată face cândva o alianţă potrivită în toate privințele și 
dorită care va aduce din nou fericire şi pace inimii tale după 
durerea și suferința de acum. 

Scumpă Elisabeta îţi voi rămâne mereu mătușa și sora ta 
credincioasă. 

Victoria Regina 

Poimâine se face un an de când am avut fericirea de a te 
saluta aici. 
Balmoral Castle oct[ombrie] 1891. (fondul Regina Elisabeta) 


168. Bucureşti 2/14 noiembrie 1891, către Maria de Flandra 
VB 508 


.. Scrisorile pe care le primesc de la Elisabeta lasă mereu 
să se înțeleagă o mare iritare şi uneori descurajare, care nu permite 
să sperăm, chiar după declaraţiile medicilor, aşa de curând o 
însănătoşire. Continui să-i scriu pe un ton plin de iubire şi încerc 
să o conving că doar renunţarea la ideile nefericite de odinioară 
pot să-i asigure poziţia şi viitorul. Aici din păcate constat o mare 
iritare împotriva eiu care ar creşte imediat dacă s-ar observa că 
ea îmi pregăteşte griji și greutăţi. Consiliul medical mi-a rapor- 
tat că ea o consideră pe Helene] V[ăcărescu] drept o fiinţă ideală 
şi un miel sacrificat, în vreme ce eu dimpotrivă pe zi ce trece mă 
pot convinge tot mai mult de contrariu, anume ce fiinţă versată 
şi mincinoasă este. Ar fi foarte mult pentru mine dacă s-ar putea 
obţine câteva rânduri de la Contele Mortemar care să confirme 
ca el niciodată nu s-a gândit să se căsătorească cu ea și că el nu 
a făcut în această primăvară nici o călătorie în Austria ca să se 
afle în apropierea ei, aşa cum aceasta afirma în modul cel mai 
categoric. 

L-am văzut pe V|ăcărescu] tatăl căruia i-am declarat energic, 
să se comporte liniștit căci am în mână dovezile din care se vede 
că fiica lui nu este atât de nevinovată pe cât crede el. 

Alaltăieri ne-am întors aici. Capitala mi-a pregătit o primire 
călduroasă şi cordială iar primarul [Emanuel Protopopescu-Pake] 
a exprimat în cuvântarea sa bucuria și satisfacția pentru vizita 
mea la Potsdam. Şi acolo şi la Berlin. Şederea a decurs excelent 
iar tânărul împărat [Wilhelm al II-lea] a fost plin de atenţii faţă 
de mine. Discuţiile pe care le-am purtat cu el m-au mulțumit pe 
deplin de data aceasta. De la Sigmaringen! el a câştigat enorm 
este mai serios şi foarte prietenos. 

Acum rămâi cu bine... 


1. de la întâlnirea lor din iunie 1889 la Sigmaringen la nunta lui 
Wilhelm von Hohenzollern, fratele lui Ferdinand 

Guvernul Lascăr Catargiu 
27 noiembrie/9 decembrie 1891 - 3/15 octombrie 1895 


169. București 1/13 decembrie 1891, 
către Maria de Flandra 
VB 509 


.. Situaţia politică este una dintre cele mai dificile şi nu 
întrevăd cum se va rezolva până la urmă spre binele ţării. La 
aceasta se adaugă veştile puţin favorabile pentru mine de la 
Palanzza pe care doar eu le pot judeca. Cumnatul meu Wilhelm 
îmi scrie că a găsit-o mai bine pe Elisabeta și chiar într-o stare 
de spirit mai blândă; la fel spune şi doctorul. Judecând după 
scrisorile pe care le primesc şi care adesea îmi sfâşie inima eu văd 
doar un progres foarte limitat. I-am scris acum câteva zile: „Starea 
ta sufletească şi dispoziţia ta îmi fac cele mai mari griji“. Iată aici 
câteva fraze din scrisoarea ei: „Dacă mă voi întoarce în R[lomânia] 
atunci poeta a murit iar principesa va fi o alta... Eu sunt un elefant 
al răbdării dar și ranchiunos chiar precum acele animale ciudate 
şi dacă mi-am pierdut o dată încrederea atunci nici o putere din 
lume nu o va mai aduce înapoi... Situaţia mi-a pecetluit buzele 
pentru totdeauna... etc.“. De altfel apar de cele mai multe ori 
lucruri confuze în scrisorile ei şi rareori vreun cuvânt de dragoste 
şi compasiune. Doctorul îmi serie: „Drumul spre vindecare va fi 
foarte lung“ şi mi-a spus că: „Nebunia H[elenei] V[ăcărescu] care 
ar fi cea mai nobilă fiinţă, s-ar fi instalat ferm în creierul ei“ [al 
Elisabetei]. 

Îţi sunt foarte recunoscător pentru informaţiile foarte preți- 
oase deocamdată despre fictivul H. Pr. Mortemart. Ar fi impor- 
tante câteva rânduri de la acest unic posibil pretendent la căsătorie 
M|ortemart] în care el să declare că el nu a părăsit Franța în 
timpul iernii. Mincinoasa fată susținea, mai ales în martie, că el 
i-a scris de la Viena și a cerut permisiunea să vină la București 
ca să-i ceară mâna. Din scrisoare să fi reieșit că el se află în drum 
spre Dalmația. Nando era de faţă când H[elene] V[ăcărescu] ne-a 
povestit trăznaia asta. 

Fac totul pentru a demonstra Elisabetei cu dovezi cât de mult 
a fost înșelată şi minţită. Să dea Dumnezeu ca asta să contribuie 
la vindecarea ei, dar din păcate eu nu sunt convins de acest efect. 

L-am întrebat telegrafic pe Leopold la Coburg dacă Nando 
ar putea să vină acolo căci logodna sa cât mai curând a devenit 
o necesitate politică. Aici cresc tot mai mult certurile de partid și 
este foarte greu să pui pe picioare un guvern puternic care este 
de imperios necesar. Forţele și răbdarea mea amenință să mă 
părăsească căci grijile şi supărările cresc pe zi ce trece. Nu sunt 
mulțumit de Nando şi el nu îndrăznește să facă nici un pas fără 
să mă consulte. El i-a scris Elisabetei, firește că nu a primit nici 
un răspuns. Ea nici măcar nu-i menţionează numele deși eu îi 
povestesc despre el. 


Te îmbrățișez... 
Carl 


170. București 19/31 decembrie 1891, 
către Fritz von Hohenzollern 
VD 976 


[...] în ultima vreme am fost chinuit cu multe dificultăţi şi 
griji. Politic vorbind am străbătut o campanie serioasă care s-a 
încheiat cu formarea unui guvern excelent care se bucură deplin 
de încrederea Ligii Păcii [Puterile Centrale]. Dar din nefericire 
prin anunţarea noilor alegeri [fixate pentru februarie 1892] pasiu- 
nile politice sunt atât de violente în ţară că ne îndreptăm spre 
lupte grele pe care trebuie să le înfruntăm cu curaj. 

Veştile despre Elisabeta mă liniștesc prea puțin. Starea ei 
sufletească este mereu gravă; este cuprinsă de o durere adâncă 
şi de o mare descurajare și se teme de orice. Am de gând ca peste 
puţină vreme, dacă îmi vor permite numeroasele mele afaceri să 
mă duc la Palanzza ca să-i stau alături și să o consolez. Dar trebuie 
să mărturisesc că privesc îngrijorat spre viitor. 

Chestiunea căsătoriei lui Nando va fi acum impulsionată 
energic şi aceasta mulțumită scrisorilor Luizei [soţia lui Fritz von 
Hohenzollern născută prințesă von Thurn und Taxis] pe baza 
cărora eu am acționat imediat. L-am rugat și pe tânărul împărat 
[Wilhelm al II-lea] să ne ajute. El s-a declarat imediat dispus. 
Leopold va face o vizită la Coburg pentru rest trebuie să aşteptăm 
[la Maria de Coburg mama viitoarei principese Maria]. 

De la ultima mea vizită la Berlin care a decurs atât de 
strălucitor s-a dezvoltat între mine și împăratul [Wilhelm al II-lea] 

o relaţie cordială care și din punct de vedere politic va da cele mai 
bune roade. Eu nu m-am aşteptat ca el să mă primească atât de 
iubitor și plin de încredere și să mă distingă într-un mod atât de 
deosebit. Primirea mea strălucitoare și cordială de la Potsdam și 
Berlin a făcut o profundă impresie și aici și în toată Europa. 

[...] Până acum iarna este foarte suportabilă avem puţină 
zăpadă şi ziua —1 R. Sper că te vei duce la ziua de naștere a 
împăratului [27 ianuarie] la Berlin. Faţă de mine s-a exprimat 
foarte laudativ la adresa ta. 

Acum rămâi cu bine... 


Carl 
171. V 16 la sfârșitul anului 1891: către Elisabeta 


[După ce face un larg expozeu asupra spiritismului bazân- 
du-se în acest scop pe lucrările tatălui Elisabetei, Hermann von 
Wied, şi demonstrează atât pericolul unor astfel de experienţe cât 
și intrigile Elenei Văcărescu, Carol I afirmă]: 

„.. Când i-am făcut lui Scheffer! reproşuri serioase asupra 
participării sale la ședințele de spiritism și i-am declarat că aşa 
ceva este nemaiauzit din partea lui, el mi-a răspuns: „J'ai vu que 
cela amusâr la Reine, je wen croyais rien et voyais bien que 
Mademoiselle V[ăcărescu] poussait la table“. Şi când i-am repro- 
şat de ce nu ţi-a spus el a afirmat: „je ne voulais pas gâter le 
plaisir“. Frumoasă plăcere; în felul perfid în care a fost făcută ţi-a 
zguduit profund sistemul nervos, ne-a dus în faţa unor grave şi 
triste consecinţe, ţi-a tulburat discernământul și judecata rațională. 

Aş putea încă multe să-ți mai scriu despre minciunile, pe 
care le consemnează o foaie specială de aici, despre vicleniile şi 
tirania H[elenei] V[ăcărescu] care ţi-a făcut în repetate rânduri 
scene necuviincioase și violente şi te-a ameninţat că pleacă, fiind 
absolut sigură că tu nu o vei lăsa. Dar scrisoarea mea e deja prea 
lungă și sper că am reuşit să te conving cât de amăgită și înşelată 
ai fost. 

Orientali sunt cei mai abili în țesutul intrigilor perfide și 
niciodată nu ai voie să le dăruiești deplina încredere. In acești 25 
de ani am avut de-a face cu o societate impregnată de obiceiuri 

şi moravuri bizantine și am căpătat astfel multă cunoaștere a 
oamenilor. Câtă minciună și înșelătorie n-am trăit eu! Dar nu 
m-am lăsat păcălit și am mers pe drumul drept, dăruind puţină 
încredere la tot ce se spuneaîn spatele meu, căci se pare că aici 
este chiar un sistem de educație sau le stă în sânge să nu spună 
adevărul. Toată familia Văcărescu este de ani de zile cunoscută 
şi aici și la Paris că povesteşte cele mai neruşinate neadevăruri. 

Sunt convins, dragă Elisabeta, că faţă de tot ceea ce ţi-am 
comunicat aici îmi vei dărui mie mai multă încredere decât unui 
român oarecare mai ales că cele mai multe date se sprijină pe fapte 
constatate de mine. Nici patima şi nici răzbunarea nu m-au împins 
să-ţi prezint această lungă argumentaţie. Ştii că nu port ranchiună 
niciodată și dacă o chestiune penibilă a trecut o uit. El[ena] 
V[ăcărescu] va afla şi ea acest lucru mai târziu. Dar acum îmi stă 
pe inimă abuzul pe care ea şi l-a permis prin dragostea şi încre- 
derea ta. Așa o mincinoasă nerușinata nu poate fi o fiinţă pură 
și nevinovată și nu merită prietenia ta, mai ales după îngrozi- 
toarele consecinţe pe care le-a provocat. 

Nando este acum pe deplin lămurit și cred că-l vei judeca 
cu mai multă îngăduință căci și el a fost prins prin minciuni și 
născociri. În ceea ce priveşte cuvântul său dat nu poate şi nu are 
voie să îl ţină deoarece îi este interzis pe toată linia. Cine ar 
consimţi la o astfel de căsătorie nemaipomenită? Nu-i mai rămă- 
sese nimic altceva decât să se supună sau să-și ia rămas bun de 
la viaţă ceea ce pentru o astfel de fată ar fi fost o nebunie. 

În ceea ce mă priveşte pe mine aş fi cel mai fericit om dacă 
tu, dragă Elisabeta, ai vrea să te convingi că în toată această vreme 
întunecată nu am avut în vedere decât binele tău, viitorul tău şi 
când te-am smuls din braţele acelei persoane periculoase şi am 
sfărâmat cercul magic care te înconjura, nu numai că mi-am făcut 
datoria mea sfântă dar am împlinit un act salvator pentru tine. 
Nu mai era timp de pierdut ca să sfărâmăm legăturile ce printr-un 
îndelungat abuz psihic (expresia celor doi medici în certificatele 
lor) apăsau asupra ta. Mi-a fost suficient de greu atunci să procedez 
astfel şi să te fac să te doară. Dar era spre binele tău şi am riscat 
să cad în dizgraţia ta și să osândești aspru demersul meu. Atât 
eu cât și toţi cei care m-au ajutat în acea grea întreprindere au 
fost conduşi de dragoste şi devotament pentru tine şi am ferma 
convingere că va veni o vreme când îmi vei fi recunoscătoare. La 

fel ca şi înainte poţi să te bazezi pe mine; neîncetat mă voi strădui, 
așa cum te-am asigurat la începutul scrisorii, să-ţi recuceresc inima 
și încrederea și să te ajut în toate felurile să treci peste greutăţile 
de acum. 

În ultima ta scrisoare spui: „Cum vom ieşi din acest îngrozitor 
timp al suferinţei?“ Eu îţi răspund: „ca niște eroi“. Cu cât mai mari 
luptele cu atât mai hotărât trebuie să le ieși înainte, cu cât mai 
greu destinul cu atât mai curajos trebuie să-l porţi; n-ai voie să 
te eschivezi. Cerul nu ne dă mai mult decât putem noi duce [...] 
la primăvară te vei putea întoarce aici unde vei fi primită cu 
bucurie şi cu braţele deschise. Aceasta este cea mai arzătoare 
dorinţă a inimii mele la sfârşitul acestui an atât de greu [...] 

Neadevărurile Elenei Văcărescu demonstrate cu dovezi. 

Când [Pierre] Loti a venit la Sinaia, Elena Văcărescu vorbise 
înainte despre el ca despre o veche cunoștință. După sosirea lui 
s-a constatat că nu-l cunoscuse (declaraţia lui Loti însuși care 
n-avea o impresie bună despre ea). Acelaşi lucru l-a afirmat despre 
George Ohnet care i-a declarat lui Scheffer: „je ne connais pas cette 
demoiselle“. Același lucru despre Ernest Lavisse despre care ne-a 
spus că a luat lecţii de istorie de la el, ceea ce este absolut fels. 
Nici Taine, cu care pretinde că a avut de-a face, nu-și poate aminti 
de ea. Paul Bourget a cunoscut-o la Paris, dar l-a inoportunat așa 
de tare că a poreclit-o Mademoiselle Crampon (declaraţie a unei 
verişoare de-a lui). Nemaipomenita minciună despre cântăreţul 
von Dyck îţi este cunoscută şi a fost multă vreme aici subiect de 
discuţie în Capitală. 

Anturajul și poziţia ei în Paris nu au fost atât de distinse 
cum ne-a făcut ea să credem. Am detalii precise care îţi stau la 
dispoziţie. Salonul pe care îl frecventa era cel al contesei Diana 
de Beausac unde venea Lecomte de Lisle. 

Dorinţa pe care şi-ar fi exprimat-o Ion C. Brătianu de a-i 
vorbi înainte de moartea lui [mai 1891] nu a existat. Văduva lui 
m-a asigurat ca el în timpul bolii sale nu a pomenit vreodată 
numele ei dar că mai înainte ar fi afirmat: „cette fille fera encore 
beaucoup de tort a nos souverains“. 

Afirmația ca diadema oraşului București pe care tu i-ai 
lăsat-o prin testament ar conține pietre preţioase de ale bunicii 
ei este falsă. Am văzut contractul pe care l-a încheiat Ion Strat, 

este aici la Primărie; pietrele preţioase provin în cea mai mare 
parte de la niște bijuterii spaniole care au fost duse la Paris. 

Basmul despre tânărul împărat [Wilhelm al II-lea] la 
Sigmaringen ţi-l amintești. Ne-a povestit că îl privea prin lorgnon 
şi când el a întrebat-o de ce îl fixează așa, ea i-ar fi răspuns: je 
regarde Attila II. 

Împăratul mi-a spus că nici un cuvânt nu-i adevărat. 

fass] 

Acum altă minciună nerușinată. Teama și grija pe care ți 
le-a insuflat permanent privind sănătatea mea (şi ceva despre 
pretinse atentate) este chiar revoltătoare. Cum a putut ea să 
îndrăznească să-ți spună că eu i-aş fi spus ei confidential că de 
multă vreme am un sentiment de gol în cap, că aş fi cuprins de 
o mare panică şi că aş sta ca în faţa unei prăpăstii. Niciodată nu 
i-am încredinţat ei cel mai mic lucru și mai ales nimic care să nu-ţi 
spus ţie imediat. Toate gândurile și sentimentele ţi le-am comu- 
nicat întotdeauna și n-am avut vreodată un secret faţă de tine. 

[...] 

Scopul ei în tot păienjenișul de minciuni se vede clar: voia 
să te ţină în stăpânirea ei și a încercat de aceea prin născociri şi 
minciuni josnice să te îndepărteze de mine, de ai tăi, de Germania 
ŞI de aici de toţi cei care îţi erau aproape. 


172. Pallanzza 9/21 ianuarie 1892, către Maria de Flandra 
VB 510 


[...] Doar încrederea în Dumnezeu te poate ajuta să treci peste 
durere și amărăciune, ceea ce îi explic mereu Elisabetei. Dar la 
ora actuală ea este în aşa măsură descurajată şi obosită de viaţă 
că este nevoie de multă răbdare și înţelegere ca să nu se îndoiască 
de ea şi să nu ajungă la disperare. Inchipuirile ei bolnăvicioase 
se menţin cu o încăpățânare care nu permit să se prevadă când 
ŞI cum își va găsi vindecarea. 

Întâlnirea [Elisabetei] cu Nando a decurs destul de bine în 
pofida marilor lupte anterioare, dar imediat după revederea lui 
i s-au năzărit iar gândurile negre: ea ar fi vrut să moară cu el, el 
ar fi trebuit să se căsătorească cu H[elene] V[ăcărescu] căci ea ar 
fi cea mai curată și mai nobilă ființă şi alte asemenea prostii care 

se învecinează cu nebunia. Această stare este chiar lipsită de 
speranță și până acum ea nu se poate smulge din această nebunie. 

Inainte de sosirea mea i-am scris o scrisoare de 40 de pagini 
în care i-am explicat clar toată situaţia, poziţia noastră și perspec- 
tivele viitoare etc. Am demascat-o pe Helene] V[ăcărescu] ca o 
mincinoasă ordinară şi escroacă cu prezentare detaliată a dove- 
zilor şi am implorat-o să-mi dea ascultare. Toate acestea au fost 
zadarnice căci ideile proaste sunt ferm fixate în creierul. Medicul 
spune că această stare se va menţine încă multă vreme căci 
întregul ei sistem nervos este prea profund zdruncinat. Cu inima 
grea şi plină de griji trebuie să mă întorc mâine și nu prevăd când 
va putea Elisabeta să părăsească Pallanza căci nu se poate lipsi 
de îngrijirile excelente ale Dr. Scharrenbroich în care ea are o 
încredere oarbă [...] 


1783. Bucureşti 24 ianuarie/ 5 februarie 1892, 
către Maria de Flandra 
VB 511 


[...] Din păcate toate dovezile pe care le-am adunat împotriva 
H.V. spre a le oferi Elisabetei nu folosesc la nimic. Ca și mai înainte 
rămâne la ideile înţepenite în creierul ei că H[elene] V[ăcărescu] 
este o fiinţă ideală şi că Nando tot cu ea se va căsători. Imediat 
după plecarea mea de la P[allanza] a spus medicului, faţă de care 
nu are chiar nici un secret, că ar fi văzut și ar fi simţit că Nando 
a rămas credincios [Elenei Văcărescu] și își va ţine promisiunea. 
Nimic nu-i putea întări această închipuire bolnavă căci de-abia 
dacă a stat de vorbă cu el. De fapt eu am plecat de acolo cu mai 
multă îngrijorare decât ultima dată pentru că nu am găsit nici 
cel mai mic progres spre îmbunătăţire. La Zürich am vorbit despre 
asta cu Dr. Forell care mi-a spus că starea ei ar mai putea dura 
cel puţin un an cu condiția să nu mai survină nici un incident 
supărător. Din păcate așa ceva nu este exclus Prinţesa de Wales 
[soţia viitorului Eduard al VII-lea, Alexandra de Danemarca 
1844-1925]. În aceste vremuri grele a telegrafiat de curând 
Elisabetei: „gândurile mele nu au părăsit nici o clipă nici pe tine, 
nici pe scumpa ta prietenă“ [Elena Văcărescu]. Asemenea măr- 
ginire mă scoate din fire, dar Elisabeta i-a spus triumfătoare dr. 
[Scharrenbroich] că „asta va deschide ochii regelui“ [Carol I]. 

Fără minunatul Scharrenbroich aş fi lipsit de veşti de la 
P[allanza] căci Elisabeta doar îmi telegrafiază; mai bine decâr 
scrisorile care-mi sfâşie inima. Soacra mea care îmi scrie des este 
copleșită de durere și are doar slabă speranţă pentru vindecare. 

La întoarcerea mea am găsit un munte de afaceri șiu foarte 
multe griji ale guvernării dar în singurătatea mea mă relaxează 
munca, greutăţile şi luptele care se vor declanșa cu multă violență 
în alegerile ce bat la ușă, căci pasiunile și ura dintre partide au 
atins un grad înalt. 

Sunt mulţumit de Nando căruia îi pot oferi însă prea puţine 
distracţii. Leopold şi cu mine manevrăm acum cu energie pentru 
logodna lui și există speranţa că ne vom atinge scopul cu M[aria] 
a A[ngliei]. Anumite obstacole trebuiesc însă înlăturate. Atingerea 
dorințelor noastre va contribui probabil să dea Elisabetei o direcție 
rațională. 

Aici avem vreme de primăvară ceea ce a intensificat gripa. 
Amândoi suntem bine doar că mă simt cam obosit căci apasă prea 
multe asupra mea. 


174. Bucureşti 30 ianuarie/ 11 februarie 1892, 
către regina Elisabeta 
V 17 


Scumpă Elisabeta! 

Concedierea [doamnei] Z[oe] Miclescu a stârnit aici mare 
vâlvă iar în Moldova amărăciune, care pentru mine este ceva fatal 
mai ales în aceste momente. Acest demers pripit este cu atât mai 
regretabil cu cât eu intervenisem personal faţă de [dna] Miclescu 
ca ea să-și ofere de bună voie demisia, în primul rând pentru a 
respecta dorinţa ta și apoi pentru a evita urmări neplăcute. Ea a 
urmat sfatul meu și prin scrisoarea din 3/15 ianuarie și-a prezentat 
demisia ei în cea mai corectă formă. Astfel totul ar fi mers de 
minune. Dar acum au trecut în prim plan toate intrigile și min- 
ciunile V[ăcăreștilor] și Zoe Miclescu este îndreptăţită ca să-și 
dovedească nevinovăția să explice multe lucruri care i-au fost 
atribuite (în primul rând filtrul, elixirul, ca să-și arate nevinovăția), 
cu atât mai mult cu cât nici măcar nu i s-a mulţumit pentru 
serviciile ei. La toate se adaugă acum și prezenţa lui Vă[cărescu] 
tatăl care în mărginirea lui trufașă povesteşte că familia sa este 

în relaţie permanentă cu tine și că tu i-ai fi dăruit fiicei sale o 
frumoasă brățară pe care ţi-a dat-o prinţul de Wales [Eduard al 
VII-lea]. 

Aceste povestiri stârnesc aici opinia publică. Firește sunt 
minciuni ordinare pe care eu nu le cred deoarece în privința cores- 
pondenţei am luat măsurile cele mai stricte la care sunt obligat 
ca rege și în interesul statului cu atât mai mult cu cât am dat de 
urma unor intrigi politice îndreptate împotriva poziţiei mele. 

Nu demult la o întrunire electorală liberală s-a spus că 
singurul act patriotic pe care conservatorii l-au realizat în timpul 
guvernării lor ar fi fost destituirea lui I[ancu] V[ăcărescu] care 
s-a făcut deja în octombrie. Este o adevărată nenorocire că ţi-ai 
închis faţă de mine şi inima și urechile şi că ai așa de puţină 
încredere în mine că nu mai vrei să stăm de vorbă, dar iei decizii 
și faci planuri a căror întreagă răspundere îmi revine în întregime 
mie. In istorie s-a arătat în repetate rânduri că micile cauze au 
adesea mari urmări. Prin demersul pripit din ajunul alegerilor, 
care şi aşa au dezlănţuit toate patimile, m-ai pus într-o situaţie 
cu adevărat incomodă, căci tocmai moldovenii sunt greu de 
manevrat, iar familia Miclescu are multe rude și mare prestigiu 
în toate judeţele de dincolo de Milcov. Şi de data aceasta voi lua 
toată răspunderea asupra mea pentru a diminua impresia |nega- 
tivă]. Dar pe viitor trebuie să-mi rezerv toate numirile și conce- 
dierile personalului Curţii, aşa cum este cazul în toate statele. In 
această privinţă mi se fac reproșuri îndreptăţite de a fi fost mereu 
prea slab şi indulgent. Totul se va publica întotdeauna în Monitor. 

Materialul şi dovezile despre Jocul infam al intrigilor familiei 
Văcărescu care îmi soseşte permanent este considerabil şi se 
constituie într-un dosar voluminos, care mai târziu, când noi nu 
vom mai fi în viaţă, va stârni o mare consternare. Am consemnat 
doar o mică parte în lunga mea scrisoare pe care într-adevăr am 
scris-o cu sângele meu, dar am constatat cu profundă durere că 
aceasta a rămas fără efect asupra ta. Adusesem cu mine la 
Pallanza alte acte şi multe articole din revistele franțuzești, dar 
nu am vrut să tulbur șederea noastră împreună prin invocarea 
unui trecut nenorocit. Şi acum aș fi tăcut dacă incidentul fatal cu 
familia Miclescu nu m-ar fi obligat să-ţi deschid ochii încă o dată. 
Mereu a fost o mare nenorocire pentru regi şi regine când aceştia 
n-au vrut să audă adevărul, de cele mai multe ori s-au prăbușit 

în nenorocire. De aceea nu este numai o datorie sfântă pentru 
mine, dar și dragostea mea ce ţi-o port mă obligă să-ţi spun ceea 
ce alţii n-ar îndrăzni. Astăzi stai cu totul singură acolo cu părerile 
tale şi în ce priveşte aprecierea familiei Văcărescu, ei sunt 
condamnaţi în unanimitate [de opinia publică] lucru care s-a văzut 
la înmormântarea bătrânei Văcărescu (bunica) unde n-a fost 
aproape nimeni, chiar şi rudele apropiate au lipsit. La Paris sunt 
caracterizați drept o association de mensonges și asta în cele mai 
bune cercuri, unde numai despre ei se aude vorbindu-se. 

Aici sunt în mod special indignaţi că H[elene] V[ăcărescu] 
însăși nu s-a dat înapoi de la infamia de a te monta pe tine 
împotriva mea şi de a semăna neîncredere. Despre asta din dovezi 
surse de martori şi persoane faţă de care ea a fost atât de 
imprudentă încât să se declare deschis; în plus prietenii ei apropiaţi 
mi-au comunicat că ea a zis despre tine: je faits de la Reine tout 
ce que je veux, ceea ce din nefericire este adevărat. 

Despre îndoielnica ei valoare literară au de asemenea, multe 
dovezi, mai întâi că scrie prost franţuzeşte: scrisori și două poezii 
ale ei pe care mi le-a trimis cineva și sunt submediocre, îţi stau 
oricând la dispoziţie. Căci chiar declaraţia prețioasă a lui Sully 
Prudhomme: „La jeune fille avait fait son volume de vers, il etait 
de si mediocre (subl. C.I.) valeur, les vers si pauvre qualite que 
Sally Prudhomme, avec sa bonté dâme habituelle les a retouche 
et a fait de rien quelque [chose]. Or voila que par la suite sans le 
consulter la jeune poetesse presente son livre a PAcademie et se 
demene si bien quelle la fait courouner. Sully Prudhomme, blessé 
du procédé et aussi de laplomb de M-elle V[ăcărescu] a refusé son 
vote, sans dire toute faits en galant homme qul est le motif de 
ce refus. Sully Prudhomme a ajouté: je considere ce prix comme 
volé puis qu’au lieu de le donner a quelqu'un de vraiment lettré 
en le donnant a une personne incapable de faire des vers comme 
cette la. Et puis je ne pouvais pas en conscience voter pour moi 
(subliniat de el în limba franceză în text) ni dire a mes conferes 
les dessous qui auraient été teriblement mortifiants pour cette 
jeune intrigante. Această înșelătorie sau furt de care Sully 
Prudhomme s-a îngrijit este deja cunoscută de mai multă vreme 
în cercuri largi. Lecomte de Lisle scrie: je wai eu avec M-elle 
V[ăcărescu] dont je wai plus entendu parler d'ailleurs que des 
relations mondaines assez rares et des relations literaires 
accidentalles. Le prix que lAcademie a decerne€ a son livre etait 

un act de deference à la Reine qui la protegeait. Il n'y avait la ni 
merveille ni enthousiasme... Je ne puis demander a Taine une 
attestation du talent ou du mon talent de cette demoiselle; il ne 
la connait meme pas, le mieux serait de ne plus parles delle... 
Quant a M-elle V[ăcărescu] si comme ou me l'affirme elle a asez 
ecrire des menaces a une personne tierce qui devait rester 
absolument en dehors de cette triste aventure (eu nu știu despre 
cine este vorba aici — scrie Carol I) elle a gravement manqué de 
tacte et de dignité. La retraite et la silence convienent seuls dans 
sa situation. En agissemt antrement elle ne peut que perdre 
Vestime deceux qui lont connue.“ 

Originalul scrisorii este în mâinile mele; acesta este protestul 
francezilor, doi dintre cei mai însemnați scriitori, împotriva acestei 
mincinoase cum eu o a doua n-am mai întâlnit în viaţa mea și 
care urma să devină soţia unui Hohenzollern și să urce pe tronul 
României într-o zi și să continue opera mea; ce ruşine! Cerul a 
vegheat asupra noastră ca să ne păzească de o aşa nenorocire, de 
o așa înjosire. Ţara, în care în multe cercuri sunt deja cunoscute 
de ceva vreme valoarea familiei V[ăcărescu] şi minciunile obraz- 
nice ale H[elenei] V[ăcărescu] și-a înălțat protestul împotriva unei 
astfel de legături care ar fi fost o pată de rușine în istoria României. 

Noi am fost pe punctul să jignim România și nu tu ai fost 
jignită, căci toate partidele au respins o astfel de legătură printr-o 
liniște respectuoasă. De aceea eu mă pot considera jignit dacă tu 
nu recunoști adevărata situaţie și încă mai poţi avea iluzii despre 
fata care în repetate rânduri a fost obraznică şi nerușinată faţă 
de tine (despre asta sunt declaraţii ale martorilor). Dar a greşi 
este omenește mai ales când ai fost amăgit prin minciuni și 
înșelătorii atât de abile şi lucrături perfide. Sper însă că cu timpul 
și tu te vei convinge de infamul joc al intrigilor. 

Lui Nando i-am deschis eu ochii (despre ce a spus „masa“ 
nu i-am pomenit nimic), a fost foarte şocat de nenorocirea şi ruşinea 
pe care aproape că le-a adus asupra casei noastre şi el este complet 
vindecat. Fie ca viitorul să te lumineze și pe tine și să te elibereze 
de ideile nefericite care nu pot aduce decât nenorocire și ţie și nouă. 

Sper că vei reciti mai des lunga scrisoare pe care ţi-am scris-o 
la sfârșitul anului. A fost concepută cu cea mai bună intenţie 
pentru binele şi viitorul tău. Te îmbrăţișez din adâncul inimii, 
iubită Elisabeta. 

Carl 

Tocmai îmi încheiasem scrisoarea când a sosit un almanah 
pe care tu i l-ai trimis lui Nando unde am observat o poezie 
însemnată cu mâna proprie „Ines de Castro“. Din păcate nu am 
voie să trec cu vederea acest fapt pe care nu-l pot caracteriza altfel 
decât jignitor căci apare aproape ca o instigare a nepotului meu 
împotriva mea pe care eu cu inima însângerată o constat în 
următoarele strofe: 


Într-o parte stă pe tron cel prea înalt 

Un rege, întunecată și aspră îi este fata 

Priveşte la nobilii săi ca la niște broaște 

Din ochii lui strălucește o lumină îngrozitoare 

și crud, dispretuitor îi zvâcnește gura-i palidă 

Ce poruncește — cavalerii nu îndrăznesc să-i refuze 


Restul este la adresa lui Nando. Mă întreb ce a putut să te 
determine să trimiţi această poezie îngrozitoare, unde vrei să 
împingi tu lucrurile? Ce folos poate avea cramponarea de o idee 
unanim condamnată? Nimeni nu poate înota contra curentului. 
Te afli pe un drum greșit care nu poate duce decât în beznă. Te 
conjur: vino-ţi în fire cât timp se mai poate, căci te faci şi pe tine 
și pe alţii nefericiţi. Și toate acestea pentru o fată josnică, ce astăzi 
este stigmatizată ca mincinoasă în faţa întregii ţări. După 
numeroasele și incontestabilele dovezi pe care ţi le-am prezentat 
nu-ţi rămâne altceva decât să mă învinuiești pe mine de neade- 
văruri sau tu să nu te mai refuzi convingerii că ţi-ai dăruit 
încrederea unui om nedemn, lucru care se întâmplă în viaţă oricui, 
mai mult sau mai puţin. 

Indignarea împotriva H[elenei] V[ăcărescu] crește din nou 
în cercurile politice căci de câteva zile circulă aici o „depeșă“ pe 
care chipurile i-ar fi trimis-o ei prinţesa de Wales, ca răspuns la 
condoleanţe şi pe care destinatara s-a grăbit să o comunice aici. 
Prinţesa [Alexandra de Danemarca] ar asigura-o de participare 
„a vos souffrances“. [Era reală vezi scrisoarea lui Carol I către 
Maria de Flandra VB 511 din 24 ianuarie/5 februarie 1892]. Aici 
se spune în toate cercurile că această depeșă, fie adevărată, fie 
falsă ar avea drept scop să împiedice logodna lui Nando cu o 
prinţesă engleză și din cauza asta sunt indignaţi de această intrigă, 

cu atât mai mult cu cât niște ziare engleze susțin că nu s-ar fi 
renunțat la proiectul Elenei din vară. 

Cunoaştem sursa acestor notițe perfide pe care ziarele 
franceze le refuză. Ce crede și ce spune prinţesa de Wales despre 
această chestiune ne este cu totul indiferent căci eu știu părerea 
reginei Victoria care și ție ţi-a scris la Pallanza, în octombrie, că 
a fost uluită şi consternată de planul de căsătorie care nu ar putea 
găsi aprobare în ţara [noastră] şi că ea doreşte din toată inima 
ca Nando să încheie cât mai curând o alianţă matrimonială 
potrivită sub toate aspectele. 

Să sperăm că cerul ne va dărui în curând acest lucru și pe 
tine iubită Elisabeta te va elibera de ideile bolnăvicioase pentru 
care nu vei mai afla nici un sprijin de la nimeni. 


175. B[ucurești] 16/28 februarie 1892, 
către regina Elisabeta 
V 18 


Scumpă Elisabeta 

Pentru mine a trecut mult prea multă vreme de când nu 
ţi-am mai scris, dar gândurile mele te înconjoară cu dragoste și 
grijă. Zi şi noapte port dorul meu fierbinte către tine. Dar și multe 
gânduri melancolice trec prin capul meu care acum a obosit un 
pic de luptă și viaţă trudnică. Adesea îmi scrutez conştiinţa şi mă 
întreb dacă în grija mea tandră pentru tine aș putea apărea aspru 
și nedrept. Insă suport mai curând lovituri de bâtă de la tine decât 
să te rănesc prin împunsături de ac. Nimeni nu știe mai bine decât 
mine cât de delicată eşti și cât de uşor un cuvânt aspru rănește 
pentru totdeauna inima ta nobilă. Dar sunt mari îndatoririle pe 
care le am de împlinit și mai mare este răspunderea pe care o port 
faţă de ţara mea şi de întreaga Europă, căci eu singur sunt 
răspunzător în faţa lui Dumnezeu și a lumii pentru tot ce se 
întâmplă în familia mea și cu poporul meu. De aceea tu trebuie 
să mă judeci cu îngăduinţă și nu cu măsura unei vieţi obişnuite. 
Privirile noastre trebuie să fie mereu aţintite asupra viitorului 
căci suntem meniţi să împlinim o mare misiune și să consolidăm 
ceea ce am creat și am realizat. 

Mari, grele, pline de răspundere au fost luptele pe care le-am 
purtat în ultimele săptămâni și toate mijloacele permise și 

nepermise au fost folosite în această campanie pentru a obţine 
un rezultat negativ [impotriva conservatorilor] Guvernul a 
repurtat o mare victorie, dar eu stau pe metereze expus săgeților 
otrăvite ale învinșilor şi foștii prieteni [liberalii] mă învinuiesc că 
urmăresc scopuri personale. Nu este uşor să-ţi păstrezi liniștea 
sufletească şi indulgenţa într-o situaţie atât de incomodă, dar eu 
las să treacă totul pe lângă mine căci conștiința mea îmi spune 
că mi-am făcut datoria și pentru împlinirea acesteia mă voi expune 
mereu gloanţelor. 

Campania electorală a fost incendiară și extenuantă și 
mulțumesc lui Dumnezeu că am lăsat-o în urmă. Dar acum începe 
munca și lupta și atacurile se vor înmulți căci liberalii îmi aruncă 
mie în spinare înfrângerea lor. În ţară, unde mai este încă bun 
simţ şi moralitate politică, nu pot fi de acord ca în 24 de ore să 
te aliezi cu acele elemente care au proferat cele mai mari insulte 
și cele mai josnice atacuri împotriva unui partid [al liberalilor]. 
Blaramberg, care voia să-l bage la închisoare pe [lon C.] 
Brătianu a devenit aliatul lui Sturdza, Stătescu şi alţii; asta a 
indignat alegătorii și mulţi liberali au votat cu guvernul. 

Fie ca marea victorie să fie folosită cu moderație, căci numai 
atunci poate aduce beneficii și mulțumire în ţară. Dar ochiul meu 
ager va trebui să vegheze mai mult ca niciodată ca pasiunile 
dezlănţuite să nu devină un pericol. 


[nesemnat, dicteu sau copie căci grafia nu-i aparține lui Carol I]. 


176. București 15/27 martie 1892, către Maria de Flandra 
VB 512 


.. am fost în ultima vreme așa de copleșit de treburi că adesea 
am stat la masa de scris până la ora 1 noaptea. Pot să fiu mulțumit 
de evoluţia pe care au luat-o chestiunile interne: am un guvern 
puternic sprijinit de o majoritate considerabilă în ambele Camere 
astfel că este asigurată stabilitatea pentru câţiva ani spre folosul 
și prestigiul ţării. Din toată Europa ni se arată mare încredere 
care sporește datorită bunei și precis reglementatei situații 
financiare. De aceea pot fi mulțumit și liniștit în această privință, 
dar asta nu mă lipsește de grijile mari pentru Elisabeta. Insănă- 
toşirea abia dacă face progrese şi starea ei de spirit este profund 

melancolică, este certată cu sine însăşi şi cu lumea. Cea mai mare 
parte a zilei și-o petrece în pat, de o întoarcere nici nu vrea să 
audă şi îmi este recunoscătoare că nu-i fac nici o propunere în acest 
sens; dar nu vrea nici să se ducă la mama ei cum pretind eu. Deja 
am cerut să se publice în Monitor că ea se va duce la Neu Wied 
la sfârșitul lunii aprilie; dacă o vom aduce acolo este încă proble- 
matic. În actuala stare de spirit nu este de conceput să revină în 
România, căci ar compromite grav poziţia el. 

Din păcate aici nu domnește un curent favorabil ei, on lui 
veut de m'avoir fait tout de chagrin; din nefericire nu pot să dau 
oamenilor nici o explicaţie despre adevărata ei situaţie. Categoric 
este vorba de o tulburare psihică pentru a cărei vindecare va fi 
nevoie de multă vreme. Rapoartele Dr. Scharrenbroich îmi sfâșie 
inima şi-mi fac multe nopţi nedormite. În curând se va duce la 
Pallanza Dr. Pellmann, un psihiatru de mare renume, după ce la 
dorința mea se va fi consultat la Zürich cu dr. Forell (cu care am 
stat mult de vorbă la începutul lui ianuarie) [...] Rareori primesc 
vești de la Elisabeta. De când am lăsat-o la Pallanza mi-a scris 
abia de două ori. Eu continui să-i trimit regulat scrisori afectu- 
oase. Dar spre profunda mea durere, am aflat de la medic că le 
arde, cu explicația că nu vrea să mai aibă nimic care să-i amin- 
tească de aceste vremuri triste. Din fericire mai am multe copii 
care sunt în mâinile soacrei mele. Cine știe dacă mai târziu nu 
ne vor fi necesare, fie şi pentru justificarea mea [...] Soacra mea 
este cu totul disperată şi nu mai are decât slabe speranţe; suntem 
permanent în corespondenţă... 

Urmăresc cu viu interes luptele și dificultățile din Belgia. 
Este regretabil că al tău cumnat a pus problema referendumului 
şi s-a angajat atât de mult. 

Eu văd în aceasta: 

1. o limitare voluntară a [dreptului de] veto absolut care mai 
ales într-o constituţie prea liberală trebuie păstrat integral și 

2. o lipsă de curaj a cabinetului care se află la guvernare 
căruia i se refuză sancţionarea unei legi. 

Într-un sistem bicameral rareori apare un astfel de caz, căci 
un suveran trebuie să aibă atâta influenţă asupra miniștrilor săi 
ca o lege votată de o Cameră să poată să fie modificată în sensul 
dorit de el de către cealaltă. Este proastă însă evoluţia de acum 
a chestiunii [ca legea serviciului militar obligatoriu din Belgia] 

care prejudiciază grav autoritatea regelui. Aparent el îşi impune 
voința [organizarea unui referendum] dar fără să fi obținut ceva. 
În loc să ceară referendum ar fi trebuit să pună [problema accep- 
tării] serviciului militar obligatoriu ca o condiție sine qua non la 
revizuirea Constituţiei. Se pare că în Belgia ca de altfel aproape 
peste tot acum (inclusiv aici) se împart în două mari grupe ceea 
ce face foarte dificilă guvernarea constituțională. Pe viitor va trebui 
să conteze mai mult voinţă suveranului căci nu putem permite 
să fim conduși de vreo clică. Acesta este motivul pentru care eu 
într-un și acelaşi an am dizolvat de două ori Camerele şi am evitat 
facțiunile partidelor. De aceea am fost straşnic atacat ceea ce îmi 
este cu totul indiferent căci am convingerea că am făcut un bun 
serviciu țării mele. 

Nu sunt mulțumit de evoluţia lucrurilor în Germania, se vede 
că lipseşte o mână fermă şi consecventă. Tânărul împărat [Wilhelm 
al II-lea] se amestecă prea mult în chestiuni de detaliu și își 
angajează propria-i persoană tocmai acolo unde at trebui să 
rămână absolut rezervat și neutru. El a introdus guvernarea 
personală și fiecare palmă pe care un ministru de-al lui o încasează 
în Parlament îl vizează direct [pe împărat]. Din fericire nu este 
încăpățânat şi cedează când se împotmolește, dar prestigiul său 
suferă din această cauză. Din păcate slăbește considerabil încre- 
derea în el, mai ales în străinătate ceea ce eu deplâng din tot sufle- 
tul. Sper că generalul Caprivi [cancelarul care a preluat funcția 
lui Bismarck] care nu a fost abil în dezbaterile privind proiectul 
legii școlare, va pune condiţii pentru rămânerea sa în continuare 
[la guvernare] printre care o anumită limitare a libertăţii cuvân- 
tărilor îlmpăratului] în care se află un mare pericol. Ultima lui 
cuvântare o consider absolut inadmisibilă. Să sperăm că ultimele 
experienţe, puţin plăcute, i-am folosit şi că acum va fi mai prudent 
și mai liniștit. 

In sfârşit vine primăvara, astăzi este deja prea cald. Te 
îmbrățișez. 


Carl 

177. București 28 martie /9 aprilie 1892, 
către regina Elisabeta 
V19 


Scumpă Elisabeta! 

Săptămâna Mare se apropie şi ne îndreptăm spre emoţio- 
nanta înviere și frumoasele sărbători ale Paştilor, această peri- 
oadă înălțătoare a anului dedicată Bisericii şi pe care fiecare bun 
creştin o consideră ca pe o blândă mângâiere mai ales în momen- 
tele încercărilor aspre şi al nenorocirilor dureroase. Cu inima 
cernită privesc la anul din urmă, cu adevărat cel mai greu an al 
vieţii mele, cu toate că în acel an mi-a fost dat să sărbătoresc 
jubileul celor 25 de ani de domnie, ca răsplată pentru luptele dure, 
munca tenace și marile jertfe şi sacrificii. 

Mai mult ca niciodată simt de data aceasta nevoia profundă, 
chiar dorinţă arzătoare, să-mi scrutez conştiinţa şi să fiu mai 
aproape de Dumnezeu. Fie ca spovedania și împărtăşania de anul 
acesta să-mi dea această mângâiere, să-mi dea putere şi 
tenacitate ca să port cu devotament bărbătesc greaua suferinţă 
pe care Providența a adus-o asupra noastră. Pentru împlinirea 
acestei îndatoriri creștineşti simt, dragă Elisabeta că trebuie să 
te rog să mă ierți pentru orice lucru cu care am rănit inima ta 
gingașă, pentru anumite asprimi care în suferința ta sufletească 
ți s-au părut mult mai aspre, pentru toată supărarea pe care ţi-am 
făcut-o. Dar martor mi-e Cerul că în toate acţiunile şi faptele mele 
am avut în vedere doar binele tău, că în vremuri de profundă 
supărare şi în clipele primejdioase am vrut să-ți fiu sprijin şi 
pavăză, așa cum îmi era şi datoria. Nimic nu am făcut dintr-o 
pornire egoistă cu care poate că nu aș fi putut fi mulțumit, privind 
în tăcere şi cu indiferență. Dragostea adevărată pentru tine şi 
sentimentul unei grave răspunderi m-au condus într-o situaţie, 
cea mai penibilă în care s-a aflat vreodată un om, un rege. De aceea 
în faţa Atotputernicului nu am simțit conștiința încărcată şi am 
voie să mă apropii de Masa Domnului fără îndoieli și resentimente. 
Dar cu atât mai mare este povara ce apasă pe inima mea dacă 
am rănit-o pe a ta, sufăr chinurile care nu vor putea trece decât 
prin vindecarea ta completă și reunirea noastră fericită. Fie ca o 
dată cu apropiata Inviere să apară pe cer şi zorile promițătoare 
și să ne apropiem de zile mai vesele şi timpuri mai bune care să 

ne ia grijile şi temerile și să ne aducă multe mulțumiri. Chiar dacă 
viața este o luptă continuă însoţită de dezamăgiri, nu ai voie să-ţi 
pierzi curajul, trebuie să stăm vitejeşte pentru împlinirea dato- 
riei şi chiar în vremurile cele mai grele în care eşti încercat, să 
judeci cu blândețe și îngăduinţă. 

Astăzi este 9 aprilie. Au trecut 18 ani de la cea mai cumplită 
zi a căsniciei noastre, de la cea mai grea încercare care ne putea 
lovi [moartea unicului lor copil Maria, în 1874]. Ne-am luptat 
vitejeşte cu destinul vitreg și cu răbdare am suportat marea 
suferință și ne-am susținut reciproc în momentele de durere 
nesfârşită şi de speranţe înșelate. Durerea profundă ne-a unit 
strâns aşa cum ne unise cândva cea mai mare fericire. Ambele 
sunt şi rămân în viață o legătură pe care numai moartea o poate 
desface. Mai mult decât crezi tu, mai mult decât simți tu, îţi 
împărtășesc luptele lăuntrice, chinurile sufletești, care adesea mă 
umplu de adâncă îngrijorare. Tocmai aceste griji nesfârşite faţă 
de tine, scumpă Elisabeta, supărarea pentru speranţele noastre 
inutile şi neîmplinite, mă fac să privesc cu teamă în viitor. 
Sentimentele mele sunt mult mai blânde decât lasă să se vadă 
firea mea prea puţin expansivă și cât de des ţi-am părut eu 
indiferent, aspru și fără inimă, pentru că a trebuit să-mi înăbuș 
pornirea lăuntrică. Nimeni nu este mai puţin liber și independent 
în gândurile și sentimentele lui decât aceia cărora Dumnezeu le-a 
încredințat o misiune și care sunt chemaţi să conducă destinele 
popoarelor. Faptele și comportamentul nostru sunt continuu 
supuse celei mai severe judecăţi, care abia când nu mai eşti printre 
cei vii devine mai blândă și mai îngăduitoare. De aceea nu este 
ușor să stai într-o poziţie de răspundere și doar sentimentul 
datoriei împlinite te poate consola şi-ţi poate aduce o anumită 
mângâiere. 

Iartă-mă, scumpă Elisabeta, că te chinui cu aceste confesiuni 
care ţie ți se par prea teoretice. Dar este o imperioasă dorință ca 
în ajunul Săptămânii Mari, în care privirea asupra trecutului și 
o întoarcere în tine însuţi este o datorie creștinească, să-ţi exprim 
gândurile şi sentimentele care mă animă, în speranța fermă că 
le vei primi cu dragoste și îngăduinţă. 

În curând se apropie ziua mea de naștere. Cu inima 
îndurerată pășesc în cel de-al 53-lea an al vieţii mele, implorând 

Cerul să-mi dăruiască o nouă fericire și să ia de la mine apăsă- 
toarele griji care mă împovărează. 

Dăruieşte-mi din nou dragostea ta, încrederea neclintită în 
mine, nu închide nimic în inima ta caldă, care doar de mine ascultă 
şi lasă-mă să iau parte la gândurile tale și la supărările tale, la 
grijile tale. Prin asta împlinești cea mai arzătoare dorinţă a mea 
și nu voi mai privi mâhnit viitorul. 

Te îmbrăţișez şi-ţi rămân din suflet credincios. 

Carl 


178. Bucureşti 4/16 aprilie 1892, către regina Elisabeta, 
să nu se predea, ci să rămână confidențială 
V 20 


Dragă Elisabeta! 

Deja de câteva săptămâni bărbații marcanţi ai tuturor 
partidelor mă conjură să nu mai amân și să fac un demers decisiv 
în ceea ce privește căsătoria lui Nando. Nu este doar voinţa întregii 
țări, ci şi o necesitate politică resimţită la fel de cabinetele 
europene. De aceea m-am ocupat în ultima vreme cu mare energie 
de această chestiune și sper acum să fi ajuns la țelul dorit. Vestea 
decisivă încă nu mi-a parvenit, dar o aştept în orice zi. 

Anume este vorba de un rendez-vous la München cu d[ucesa] 
de E[dinburgh] și copiii ei. Această eventuală călătorie pe care o 
am în perspectivă este cu atât mai îmbucurătoare pentru mine 
cu cât îmi oferă fericirea mult dorită de a te revedea după aceea 
la Pallanza. 

Fără o problemă legată de interesele statului nu aș fi putut 
să părăsesc ţara la ora actuală, deoarece camerele se reunesc la 
13/25 aprilie din nou și chestiuni importante se află pe ordinea 
de zi, printre care relațiile noastre comerciale cu Germania. De 
aceea absenţa mea din nefericire nu poate fi decât de scurtă durată. 
Să dea Dumnezeu ca totul să iasă cel mai bine și ca evenimentul 
sărbătoresc ce ne așteaptă să-ţi aducă cu timpul o mulţumire a 
inimii. 

Din câte am putut să aflu M[aria] de E[dinburg] este o ființă 
încântătoare şi drăgălașă a cărei strădanie va fi să-ți facă bucurii. 
Judecând după scrisori mama ei este o fiinţă energică și destoi- 
nică ce le-a dat o educaţie bună copiilor ei. 

Câte zile voi rămâne la Minchen, unde va veni și Leopold 
de la Florenţa nu pot şti de pe acum. Cred că voi rămâne trei zile 
la Miinchen, dar în trei zile se pot aranja multe; apoi trec prin 
pasul Brenner, pe care nu-l cunosc, spre Milano și mă grăbesc să 
vin la tine. 

Mi-e dor nespus să te revăd după o așa de lungă despărțire 
și să pot discuta cu tine unele lucruri despre viitorul apropiat. In 
primul rând mă preocupă sănătatea ta care, dacă o vrea Dumne- 
zeu, se va îmbunătăţi în curând. In aceste momente ea este grija 
mea permanentă care-mi face multe nopţi nedormite. Prin câte 
am trecut şi câte am trăit în iarna asta nu doresc nici la cel mai 
mare dușman. Acum a trecut totul şi privesc cu speranţe viitorul 
care cu siguranţă ne va aduce multe ceasuri de fericire. 

Săptămâna Mare şi Paştele de anul acesta m-au obosit mult, 
mai ales că în ultimele zile am avut puţină febră. Aici este o 
uscăciune îngrozitoare. 

Cu îngrijorare, dar și cu speranțe noi în inimă te îmbrăţişez, 
scumpă Elisabeta. 

Al tău credincios. 

Carl 


179. București 9/21 aprilie 1892, către Maria de Flandra 
VB 513 


Scumpa mea Elisabeta! 

[Este vorba de o confuzie a lui Carol I, căci scrisoarea este 
adresată Mariei de Flandra pentru a-i transmite felicitări cu ocazia 
aniversării nunţii de argint — 25 de ani de la căsătoria ei cu Filip 
de Flandra]. 

„.. Şi eu suport cu greu încercările aspre pe care Cerul mi 
le-a trimis. Adesea mi se pare ca inima blândă a Elisabetei s-a 
făcut de gheaţă şi doar în grava ei stare sufletească mai pot găsi 
explicaţia pentru atâtea lucruri care mă îndurerează profund. 
Actualmente starea ei este foarte puţin mulțumitoare şi îmi este 
foarte neplăcut că trebuie să-mi amân călătoria la Pallanza. 

Întâlnirea stabilită la München cu H.E. [ducesa de Edinburg] 
trebuie momentan abandonată deoarece ea vrea doar pe mine să 
mă vadă acolo. Dar eu nu pot să-mi justific călătoria în ajunul des- 
chiderii Camerelor decât prin obţinerea unui rezultat satisfăcător 

[de care se vede că nu era sigur]. Sper că nu mai suntem departe 
de ţel decât doar că problema trebuie amânată cu o lună. Pe 14 
mai |st. nou] primesc vizita lui Bernhard şi a Charlottei 
Meininger [sora împăratului Wilhelm al II-lea] iar pe 10/22 este 
sărbătoarea noastră naţională; după aceea sunt liber. 

Absența lui Leopold încetinește din păcate multe și îngreu- 
nează corespondenţa. 

Ziua mea de naștere [împlinise 53 de ani] a fost sărbătorită 
cu mare participare din toate părțile şi am primit multe sute de 
telegrame. Printre ele una deosebit de cordială de la tânărul 
împărat [Wilhelm al II-lea] care nutrește pentru mine o prietenie 
cu totul specială. 

În sfârşit avem ploaia pe care am așteptat-o patru săptă- 
mâni. Agricultorii erau deja pradă disperării. 

Carl 


180. București 11/23 aprilie 1892, 
către Fritz von Hohenzollern 
VD 977 


„„„ despre evenimentele din Berlin aud doar prin [intermediul] 
lui John care cu câteva zile în urmă mi-a scris o lungă scrisoare. 
Ministrul meu plenipotenţiar Grligore] Ghica este prudent şi 
rezervat în rapoartele sale şi nu-mi comunică decât problemele 
de afaceri, dar spre bucuria mea aflu că are o poziţie excelentă. 
Mi se pare că [la Berlin] lipseşte o mână fermă și un sistem astfel 
că relaţiile externe devin nesigure, ceea ce determină mai ales în 
acest moment o influenţă deloc favorabilă. Mă tem că vom avea 
un mic conflict cu Germania din cauza taxelor vamale la grâu. 
Americii i-au fost fixate 3,5 mărci la 200 kg. [Doppelzenteler în 
lb. Germană] în vreme ce cerealele românești trebuie să plătească 
5 mărci, deși la importul lor aici mărfurile germane au fost mai 
bine tratate decât ale Americii. Din această cauză la noi 
domnește o anumită iritare și mă tem că Parlamentul nostru va 
pretinde să impunem Germaniei taxe vamale mai mari, ceea ce 
fireşte va avea o influenţă nefavorabilă asupra relaţiilor noastre 
politice. Sper mereu că vom ajunge la o înţelegere, că guvernul 
de la Berlin va recunoaște el însuși că nu este suficient de puternic 

faţă de Reichstag. Acolo s-au certat din păcate cu toate partidele 
pe rând. 

Din fericire am acum un guvern puternic care se poate 
sprijini pe o majoritate la fel de puternică, astfel încât pesimiștii 
din anii trecuţi trebuie să admită că s-au înșelat complet în 
profeţiile lor. Sunt mulţumit de mersul treburilor şi dacă poate 
fi evitat conflictul cu Germania atunci toate vor fi aici pe drumul 
cel bun. 

Din punct de vedere militar au fost din nou realizate multe 
lucruri importante. Inarmăm întreaga infanterie, a cărei orga- 
nizare pe 33 de regimente a fost încheiată, cu noua puşcă 
[Mannlicher] 6,5 mm. Am organizat două noi brigăzi de cavalerie 
prin regimente permanente de călăraşi la granița rusească şi am 
pretins Camerelor 10 milioane pentru noile cazărmi, dintre care 
patru pentru cavalerie. 

Fortificațiile sunt aproape terminate şi marile turele blin- 
date cu tunurile lor sosesc în curând. Cele opt regimente de 
artilerie au fost ridicate la 12 și au fost create două batalioane 
de artilerie de fortificaţie. Bugetul nostru de război pretinde acum 
aproape 40 de milioane, fără a socoti creditele extraordinare. 

De aceea pot să privesc cu satisfacţie la acest rezultat favo- 
rabil și aș putea să mă bucur dacă sănătatea Elisabetei nu ne-ar 
copleşi cu cele mai mari griji. Insănătoșirea nu face progrese, 
mersul ei este foarte anevoios, are palpitaţii multe, iar starea 
sufletească este foarte tulbure, este mereu chinuită de gândul că 
a prăbușit în nenorocire o familie [Văcărescu] când de fapt această 
bandă V[ăcărescu] ne-a făcut pe noi nefericiți. 

M-aș fi dus bucuros acum la Pallanza, dacă s-ar fi putut lega 
călătoria mea de logodna lui Nando. Dar se pare că mai sunt încă 
dificultăţi în această privinţă care atât în formă cât şi în fond sunt 
de căutat. 

Absența lui Leopold nu a ușurat tratativele, dar sper că ne 
vom atinge țelul în curând, ceea ce ar putea avea şi o influenţă 
vindecătoare asupra Elisabetei. Deocamdată ea nu se poate 
întoarce mai întâi pentru că i-ar fi imposibil să suporte o călătorie 
lungă şi în al doilea rând este de dorit ca să revină aici într-o 
situaţie cu totul nouă care o va face să uite trecutul. 

Trăncăneala idioată a ziarelor, care de data aceasta nu a 
pornit de aici, a dăunat enorm planurilor noastre pe care eu le 

urmăream energic. Presa a devenit insuportabilă în toate ţările 
şi face foarte mult rău. 

Aud că urmează să primeşti [comanda] corpului de armată 
din Hanovra... corpul de gardă este rezervat lui B[ernhard] 
Meiningen [cumnatul lui Wilhelm al II-lea] care împreună cu 
fermecătoarea sa soţie vor veni aici la 15 mai pentru câteva zile 
şi vor locui la mine.! 

După o lungă uscăciune avem acum o perioadă de ploi care 
dă viaţă naturii. 

Rămâi cu bine... 

Carl 


181. B[ucurești] 12/24 aprilie [18/92], 
către regina Elisabeta 
V21 


Scumpă Elisabeta 

De la ultima mea scrisoare în care se reflectau cele mai 
intime sentimente şi sensibilități ale mele a trecut multă vreme. 
Dorul meu după tine mă îndeamnă să iau din nou pana în mână 
ca să-ți spun cât de mult sufăr de lunga despărțire și de griji grele 
pentru tine. 

Frumoasa ta scrisoare, bogată în cuvinte de laudă pentru 
opera şi munca mea la care tu ai contribuit atât de mult, a fost 
foarte săracă în asigurări de dragoste, compasiune şi devotament 
pentru mine. Te plasezi într-un punct de vedere propriu, ca și cum 
mie în viitor mi-ar putea fi deajuns succesele repurtate și n-aş avea 
nevoie nici de fericire, nici de intimitatea căminului sau de 
dragoste. Oare inima ta a devenit de gheaţă și tu crezi că eu nu 
am nimic, nici un sentiment, nici o sensibilitate? Poate o femeie 
să-i spună ceva mai dur soţului ei decât acele două fraze: „Dacă 
fericirea n-ar mai vrea să se întoarcă la noi aș putea să mă 
mulțumesc privind în urmă la o viaţă de griji şi plină de sacrificii 
şi mi-ar fi de ajuns“. Ce reproş jignitor este aici! şi apoi „Viitorul 


1. Charlotte (1860-1919) sora lui Wilhelm al II-lea se căsătorise în 
1878 cu Bernhard al III-lea de Saxa Meiningen (1851-1928) şi vor fi o 
prezenţă constantă în România la curtea lui Carol I unde sfaturile lor 
vor fi întotdeauna ascultate — vezi Regina Maria „Povestea vieţii mele“. 

tău va fi mereu mai ușor, mai liber și mai frumos“. Asta sună ca 
o ironie amară şi acţionează ca un spin în sufletul meu. 

Depinde numai de tine ca viitorul meu să se contureze mai 
uşor şi mai frumos, dar cum pot eu să sper asta dacă trebuie să 
mă lipsesc de tovarăşa mea de viaţă credincioasă, dacă ea îmi 
refuză inima ei, dacă-mi retrage încrederea, şi în soţul ei nu vede 
mai mult decât o interesantă personalitate politică, care a realizat 
ceva pentru că şi-a făcut datoria şi a mers pe drumul cel drept. 

Te implor, iubită Elisabeta, nu mai stărui în această indi- 
ferenţă lipsită de dragoste, va fi o nenorocire pentru tine și pentru 
alţii. Astăzi stau încă ferm de partea ta şi voi face totul ca să te 
recuceresc, dar dacă până la urmă mă va lăsa curajul, atunci ne 
îndreptăm amândoi spre vremuri profund dureroase. 

Sărbătorile Paștelui cu dusul de două ori la biserică m-au 
obosit, dispoziţia mea a fost tristă şi gravă, în plus mai am și febră. 
Am străbătut şi am suferit prea multe în această iarnă; fie ca acum 
să fi rămas în urmă ce a fost mai rău. 

Increderea mea în Dumnezeu şi în tine este atât de mare 
că aştept cu seninătate și răbdare tot ce va veni. 

Cerul a binecuvântat în mod special ziua mea de naștere că 
după mai multe săptămâni de uscăciune care ne-a făcut griji 
tuturor, a lăsat o ploaie binefăcătoare asupra întregii ţări. 

Te strâng cu drag la inima mea și sunt mereu al tău credincios. 

Carl 


182. București 29 aprilie/ 11 mai 1892, 
către regina Elisabeta 
V 22 


Scumpă Elisabeta 

În ultima vreme sănătatea mea a lăsat mult de dorit, sufăr 
mult de dureri de cap care mă supără la muncă încordată și la 
griji mari. La asta se mai adaugă o arşiţă neobişnuită, care te 
stresează. Cu toate acestea mi-am folosit toată energia ca să-mi 
urmez datoria şi să depășesc toate greutățile care apar zilnic. La 
ora actuală sunt expus celor mai josnicie atacuri din partea dnei 
Adam], căruia Scheffer i-a livrat materialul. Las să treacă şi asta 
peste mine deși sunt îndemnat să-i răspund. 


1. Juliette Lambert, scriitoare franceză (1836-1936) 

Duminica viitoare sosesc aici Bemhard și Charlotte von 
Meiningen și rămân cinci zile. Deşi în aceste clipe sunt prea puţin 
dispus să primesc vizite mă voi strădui pe cât posibil să fie o bună 
gazdă pentru oaspeţii mei. În orice caz ne vom duce la Sinaia ceea 
ce îmi prinde bine și mie căci aici aerul nu este prea sănătos. 

Leopold îmi scrie că de la Lugano va veni la tine ceea ce mă 
bucură mult. A fost la Sigmaringen, la mama, care și-a scrântit 
piciorul şi trebuie să stea în pat câtva timp. 

Eu voi fi nevoit să mă supun probabil unei operaţii la gât 
căci am deja o rană acolo. Dar toate astea sunt chestiuni colaterale, 
căci am răni mult mai mari în inimă și dacă se vor vindeca prea 
curând, nu știu. 

Sunt prea obosit să mai pot scrie mai departe și acum gân- 
durile îmi vin cu greutate. Te îmbrățișez și sunt al tău credincios. 

Carl 


183. VA 51 către regina Victoria 
Telegramme von Sigmaringen 
4/16 Juni 1892 

A sa Majeste la Reine 

Balmoral 


L'heurese evenement de famillle qui ressera encore plus les 
lieus d'amitie qui m'unissent a Votre Majeste me fait eprouver le 
vif desir de Lui presenter en personne mes hommages respectueux. 
C'est depuis bien long temps que je nourris cet espoir et je serais 
infiniment heures de la voir enfin se realiser. 

J'ose donc demander a Votre Majeste si Elle est disposée a 
me recevoir a la fin de ce mois en La suppliant de considerer ma 
visite comunne privée et quelle cause le moindre derangement a 
Votre Majeste. 

Charles 

(grafie certă a lui Carol I) 

184. Castel Peleș 22 iulie/3 august 1892, 
către Maria de Flandra 
VB 514 


La întoarcerea mea am găsit atât de multe afaceri iar în 
timpul absenței mele atâtea probleme au rămas în suspensie că 
sunt foarte ocupat ca să rezolv cele mai importante chestiuni... 
Sunt deja 4 săptămâni de la vizita mea la Bruxelles și deși de 
atunci s-au întâmplat atâtea lucruri, frumoasele zile petrecute 
împreună îmi sunt proaspete în memorie... În 23 de ani [de când 
o vizitase ultima oară pe sora sa vezi Memorii... vol. II, p. 34 
însemnarea din 16/29 septembrie 1869] dispar multe lucruri şi 
sunt bucuros că amintirile mele de atunci s-au împrospătat și că 
am putut să cunosc locuinţa voastră terminată. 

Din păcate de atunci s-au întâmplat multe lucruri dureroase 
și întunecate și viața pentru noi nu mai este atât de pașnică [o 
vizitase pe Elisabeta la Segenhaus şi la Neu Wied]. 

Starea Elisabetei, deşi din punct de vedere al moralului s-a 
îmbunătăţit îmi face încă griji mari. Suferinţa nervoasă, la care 
s-a adăugat o paralizie momentană, este foarte profundă și are 
nevoie de ani de zile ca să fie vindecată pe deplin. În scrisorile ei 
exprimă adesea un sentiment de amărăciune care nu exclude chiar 
de tot dorul ei după mine. Spune că ţara și ceilalţi nu vor ca ea 
să se întoarcă la mine; în realitate fiecare speră și doreşte asta, 
dar să fie vindecată și nu bolnavă. 

Sunt foarte fericit că mama se va duce la ea şi se bucură mult 
de revedere căci o iubește mai presus de orice pe mama noastră. 
De asemenea, aşteaptă cu mare bucurie și vizita Mariei de 
Edinburg [Maria de Coburg] cu fiicele ei [printre care Maria 
viitoarea soţie a lui Ferdinand] în ziua de 15 august [...] 

Până acum vremea nu a fost favorabilă, multe ploi și seara 
era sensibil rece. De câteva zile avem căldură şi un cer senin și 
frumos. 

Nando este conştiincios în serviciu comandă o companie a 
batalionului de vânători de aici care este o trupă de elită. Firește 
este mare dorul său după drăgălaşa lui logodnică și ceea ce ne 
preocupă în continuu pe amândoi este nunta, al cărei moment, 
din păcate, nu a fost încă stabilit. Cu câteva zile în urmă am scris 
despre această problemă lui Alfred [tatăl Mariei], scrisoarea era 

destinată şi reginei [Victoria] și am propus noiembrie sau începutul 
lui ianuarie, dar în nici un caz mai târziu. Se tratează cu Roma 
[mai precis cu Vaticanul] dar mă tem că acolo se caută să se evite 
un răspuns precis. Nouă ne ajunge dispensa pentru o căsătorie 
mixtă, restul se va rezolva. 

În problema [arhijepiscopului Roma a cedat deja și nu mai 
insistă pe numirea actualului Vicar. 


185. Castelul Peleș 21 august/2 septembrie 1892, 
către Fritz von Hohenzollern 
VD 978 


„„. De la plecarea lui Nando sunt cu totul singur în acest castel 
mare... dar munca și vizitele continui şi invitaţiile mai aduc o 
schimbare. Pe logodnici n-ai voie să-i ţii prea multă vreme des- 
părțiţi şi de aceea am fost fericit să facilitez revederea cu drăgălaşa 
lui mireasă, cu atât mai mult cu cât nunta nu va fi în nici un caz 
înainte de ianuarie. Mai întâi însă sunt încă multe greutăți și 
obstacole de învins. În primul rând problema confesională, apoi 
precizarea locului cununiei; aceasta depinde de regina Victoria. 
Dar până acum ea nu a vrut să se exprime, lucru care o face 
nerăbdătoare în special pe Maria de Edinburgh]. Ar trebui să se 
înțeleagă pentru Coburg ceea ce mie personal mi-ar fi cel mai 
comod deoarece în Anglia se cere dinainte confirmarea protestantă. 

Vezi, dragă Fritz, că în pofida unei logodne atât de fericite 
și rapid reușită mai rămân de rezolvat încă anumite probleme 
serioase. De aceea la mijlocul lui octombrie, după manevrele mele, 
voi veni la Sigmaringen unde va putea să aibă loc o discuţie 
amănunțită cu [familia] Edinburg. Să sperăm că în acest timp până 
la mijlocul lui noiembrie vei putea fi liber ca să am bucuria să te 
revăd. Până atunci se va decide ce corp de armată vei primi. Eu 
aș vrea să te văd la Coblenz. 

Când am fost la Miinchen cu două luni în urmă aș fi vrut 
să vizitez casa voastră în construcţie dar din păcate nu am ajuns 


1. Leopold von Wittelsbach (1821-1912) regent al Bavariei 
1886-1912 în numele lui Othon I 1848-1916 — bolnav psihic 

deoarece vizita la prinţul regent! şi apoi expoziţia internaţională, 
pe urmă lunch la Alfred de E[dinburgh] au ocupat toată ziua. 

Ultima mea călătorie a fost aşa improvizată că nu am putut 
să vă propun vreo întâlnire. Din cauza suferințelor Elisabetei care 
se însănătoșeşte foarte încet (nici azi nu poate face nici un pas) 
a trebuit să mă duc de două ori la Neu Wied şi nu ştiam dinainte 
pentru cât timp. Este foarte greu pentru mine să fiu despărţit de 
ea aşa de multă vreme. Fie ca această despărțire să vindece toate 
rănile. Aici mai ales starea de spirit nu-i este favorabilă deşi se 
ştie cu câtă dragoste și tandreţe a întâmpinat-o pe logodnică. 

Până acum am fost cruţaţi de holeră care să sperăm că nici 
în Germania nu va mai face victime în continuare. Aici este o 
atmosferă sănătoasă și nu am prins nimic din marea arșiţă care 
a fost la București. 

Nando va rămâne 14 zile la Coburg; poate îl vezi acolo. Acum 
rămâi cu bine... 


Carl 


186. Castel Peleș 25 august /6 septembrie 1892, 
către principele Ferdinand 
V 48 


Scumpul meu Nando! 

Trimisesem deja scrisoarea mea către unchiul Alfred [tatăl 
Mariei, logodnica lui Ferdinand] când mi-a fost remisă scrisoarea 
ta. Din cauza carantinei transportul regulat al poştei a fost pertur- 
bat şi sosesc cu întârziere diferitele expediţii... O lungă scrisoare 
a mătușii [mama Mariei] care a sosit în ziua plecării tale m-a 
determinat să trimit o altă scrisoare către unchiul, a cărei copie 
ţi-o anexez. În telegrama cifrată formularea „necessit6 mariage 
Cobourg“, lucru la care i-am făcut deja aluzie. 

Abstracţie făcând de dorinţa mea sinceră de a obţine nunta 
în ianuarie și pentru a se ajunge la o hotărâre, am vrut să ţin 
seamă de dorinţa mătușii care în ultima scrisoare a subliniat în 
mod special Coburg ca loc al cununiei. Strădania mea nu are alt 
scop decât acela de a vă vedea uniţi și fericiţi cât mai curând cu 
putinţă și pentru a realiza acest ţel mă voi supune bucuros la orice 
luptă, la orice trudă și muncă. Dacă cumva scrisorile mele nu au 
mulţumit-o pe deplin pe mătușa, totuși pe cât posibil de plaider 

notre cause commune în sensul dorit de ea. Dar nu am voie să 
pierd din vedere niciodată consideraţiile și respectul pe care le 
datorez reginei Victoria. 

Scrisoarea mea de ieri către unchiul Albert este acum 
străbătută de o nouă idee care cu siguranţă nu se va lăsa prea 
uşor transpusă în viaţă. Fireşte că nu aș fi avut nimic de obiectat 
și aş privi cu o deosebită satisfacţie împlinirea acestei [idei, 
probabil Sigmaringen ca loc al cununiei] deşi Coburg ca viitor loc 
de reședință al unchiului ar fi fost motivată. Decizia însă sta numai 
în mâinile Reginei şi a împăratului [Wilhelm II]. Aş dori să 
comunici imediat tatălui tău această nouă fază în care ar putea 
intra problema căsătoriei și că o voi discuta și eu pe larg căci în 
acest caz este mai mult o chestiune a Hohenzollernilor decât una 
românească, 

Poţi să-ţi mai prelungești șederea câteva zile, dar aştept 
întoarcerea ta într-o Joi, deci de pe 8 septembrie, în 14 zile. Tocmai 
m-a rugat telegrafic primul meu ministru [Lascăr Catargiu] să 
ţin o şedinţă de consiliu pentru a decide ţinerea manevrelor. Din 
cauza apropierii holerei de graniţele noastre toată lumea este 
îngrijorată. Probabil că voi reduce mult concentrarea [trupelor dar 
în orice caz nu le voi duce în Moldova. 

În continuu sunt copleșit de treburi așa că ajung rar să mă 
plimb. 

Te îmbrățișează unchiul tău devotat. 

Carl 

Fond Regele Ferdinand 


187. Castel Peleş 25 august/6 septembrie 1892, 
către regina Elisabeta 
V 23 


Scumpă Elisabeta 

Faptul că tu îmi scrii acum atât de des şi îmi împărtășești 
toate impresiile tale mă bucură nespus de mult și îmi arată că ai 
căpătat din nou încredere în mine și pot astfel să privesc cu 
încredere spre viitor. Sper că îmi spui totul și îmi oferi o perspectivă 
completă în viaţa ta sufletească. Dacă între soţi nu există nici un 
secret... Înlocuit cu: dacă soțul și soția își spun totul și spun mereu 


ANUL 1892 | 297 


ceea ce gândesc, ceea ce îşi doresc şi speră, atunci frumoasa viaţă 
împreună nu va fi nicicând tulburată. 

În ultimul timp am citit toate rapoartele Dr. Sch[arenbroich] 
şi am fost de-a dreptul îngrozit să văd cât de multe lucruri nu am 
ştiut și câte sentimente şi impresii te-au stăpânit fără ca eu să fi 
avut habar. Însă am ferma convingere că o dată cu îmbunătăţirea 
și consolidarea sănătăţii tale, atât de prețioasă pentru mine, multe 
închipuiri false vor dispărea cu totul şi anumite lucruri din trecut 
ți se vor părea ca un vis urât. 

O bucurie cu totul deosebită mi-a făcut faptul că din scri- 
soarea ta am văzut că vechea ta dragoste pentru fosta ta patrie 
s-a trezit din nou pe deplin și că eşti fericită să vezi din nou toate 
locurile de care te leagă atâtea amintiri. Devotamentul faţă de 
locul nașterii nu poate să fie distrus de nimeni și de nimic (el a 
fost sădit în München) și cu cât mai mult înaintezi în vârstă cu 
atât mai mult simţi nevoia de a te întoarce acolo din când în când. 

[nesemnat, grafie certă a lui Carol 1/ 


188. Castel Peleş 4/16 septembrie 1892, 
către Maria de Flandra 
VB 515 


.. Este mare păcat că nu ne-am putut întâlni cu toţii anul 
acesta în tihnitul Weinburgh, căci cine ştie când se va mai oferi 
o ocazie atât de favorabilă, deoarece toate manevrele au fost 
suspendate. Din păcate şi eu aici, din prudenţă, le-am contra- 
mandat dar tocmai de aceea mă voi duce în Moldova pentru a 
asista la mari trageri [cu artileria] de fortificaţii la Focşani și îmi 
voi inspecta navele la Galaţi. Până atunci vor veni înapoi și 
corvetele de la Genua unde au fost primite într-un mod strălu- 
citor. Echipajul lor constă din 30 de ofiţeri și 570 matrozi care fac 
onoare micii flote româneşti. Pe Nando îl aştept să se întoarcă 
săptămâna viitoare și sper ca apoi în jurul datei de 2/14 octombrie 
să plec cu el la Sigmaringen unde ne vom întâlni. 

În starea Elisabetei a survenit o îmbunătăţire îmi scrie odată 
la două zile. Tonul scrisorilor ei s-a mai îndulcit, dar este adesea 
confuză și se repetă. Uită ce mi-a scris cu puţin înainte și spune 
exact contrariul. De curând a spus că mama ei i-ar fi zis că ea 

Elisabeta m-a făcut pe mine profund nefericit, ceea ce este o 
aberaţie. 

Te vei mai duce pe la ea? 

Teama de holeră este cam exagerată. Aici am fost scutiţi în 
pofida apropierii de Rusia. 

[...] Aici este o vreme caldă superbă. Deşi sunt acum cu totul 
singur, este multă animaţie, zilnic am numeroşi oaspeţi la masă. 
Profesorul Pernat din Miinchen a stat cinci săptămâni la mine și 
mi-a făcut mai multe portrete. Este un om plăcut, rafinat, pe care 
să sperăm că-l veţi vedea la Sigmaringen. Trebuie să se ducă acolo 
în octombrie ca să termine un tablou al meu. 

Rămâi cu bine... 

Carl 


189. Castel Peleş 6/18 septembrie 1892, 
către regina Elisabeta 
V 24 


Dragă Elisabeta! 

Mi-ai scris în ultima scrisoare că mama ta ţi-ar fi spus că 
tu m-ai făcut pe mine profund nefericit. Totuşi mă îndoiesc că ea 
ti-ar fi spus aşa ceva, ceea ce eu nu i-aş fi putut spune, deoarece 
un gând atât de urât nu a trecut niciodată, nici măcar o clipă prin 
mintea mea. Aceasta este o închipuire bolnăvicioasă pe care eu 
nu am voie s-o las treacă neobservată şi trebuie să o resping în 
modul cel mai energic. Aproape 22 de ani am trăit în pace și 
înţelegere, am împărţit toate bucuriile și durerile, grijile şi neca- 
zurile şi nimeni nu s-a putut amesteca între noi și niciodată n-ar 
fi îndrăznit cineva să-mi vorbească de divorţ. Cine te-a amăgit pe 
tine, nu știu. Mă simţeam fericit și mulțumit, doar mereu îngrijorat 
de sănătatea ta. Fiecare despărțire mi-a fost foarte grea și abia 
de puteam aștepta clipa revederii. Dar în ultimul an și jumătate 
o bandă infamă a lucrat în așa fel încât să te înstrăineze de mine 
şi de ai tăi şi să te izoleze cu totul ca să te aibă în mâinile lor 
criminale pentru scopurile lor. 

Încrederea mea oarbă în tine și faptul că eram mereu pre- 
ocupat să nu-ţi stric vreo bucurie, m-au făcut să trec fără habar 
pe lângă pericolul în care te aflai tu, deși eu am observat o schim- 
bare în felul tău de a fi și faptul că evitai mereu să rămâi singură 

cu mine. Seara când mă duceam la culcare nu erai încă acolo, 
dimineaţa la sculare nu veneai fiindcă cea mai josnică intrigantă 
care a pătruns vreodată în casa noastră ca să distrugă viața 
noastră de familie te ţinea strâns în ghearele ei; peste zi nu puteam 
nicicând să te găsesc singură și aşa a trecut ultima iarnă a 
conviețuirii noastre până în primăvară, care a adus jubileul celor 
25 de ani de domnie ai mei și apoi a venit catastrofa asupra noastră 
care a acționat nimicitor asupra mea. În aceste momente îngro- 
zitoare ţi-am dat cele mai clare dovezi ale dragostei mele, am 
sacrificat prestigiul şi autoritatea mea și în loc să intervin cu o 
mână energică, cum ar fi cerut-o datoria prea sacră, am trecut de 
partea ta şi am lăsat ţara să ia decizia, cu care ocazie s-a dovedit 
strălucitor simţul ei politic [refuzul clasei politice de a consimţi 
la căsătoria prinţului moștenitor Ferdinand cu Elena Văcărescu]. 
Toleranţa mea a mers atât de departe încât ţi-am îngăduit călă- 
toria la Veneţia în compania bandei care și-a continuat Jocul ei 
diabolic cu tine. Din acest moment a început cumplitul martiragiu 
al meu, pentru că am arătat față de ţară o slăbiciune ce-și merita 
pedeapsa, atacat violent de presă, decăzut în opinia publică a 
Europei [monarhice] și pe de altă parte zi și noapte chinuit de 
continuă frică şi grijă pentru sănătatea ta atât de prețioasă pentru 
mine și știind bine că te-ai dat pe mâna celei mai periculoase 
persoane pe care eu nu o puteam îndepărta de tine. Toate scrisorile 
mele, rugămințile, demersurile au rămas pe atunci neauzite cu 
săptămânile şi li s-a răspuns în modul cel mai dureros şi mai 
jignitor pentru mine și au fost respinse. Au fost lovituri de măciucă 
şi nu credeam că le voi supravieţui. Ca o slabă consolare am avut 
mila tuturor celor cu care am intrat atunci în contact și care erau 
chiar îngroziți de cum arătam și în ce stare de spirit mă aflam. 
In sfârșit, mi-a fost îngăduit să vin la tine la Veneţia ca și cum 
ar fi bătut ceasul mântuirii pentru mine. Toate scrisorile şi 
depeşele tale (pe care eu le păstrez împreună cu copiile scrisorilor 
mele) mă îndreptăţeau la cele mai anergice demersuri pe care pe 
atunci toată ţara le pretindea de la mine. Eu m-am limitat la a 
chema doi doctori, al căror sfat pe atunci, din nou din dragoste și 
îngăduință pentru tine, nu l-am urmat cu totul. Fi cereau o 
schimbare completă a anturajului tău. Trufia fără margini a [dr.] 
Theodori care s-a comportat foarte simplist la Veneţia, și care a 
venit cu pretenţia ca fiica lui să rămână la tine, lucru pe care eu 

ulterior l-am regretat amarnic. Primul lucru pe care l-ai făcut când 
ai sosit la Veneţia a fost să-i scrii H[elenei] V[ăcărescu] prin 
intermediul lui Theodori, ca să te plângi de mine. Din fericire 
pentru tine și pentru mine scrisoarea a putut fi interceptată. Din 
acel moment am fost îndreptăţit, și mai mult chiar, obligat, pentru 
propria ta protecţie să introduc cel mai strict control al scrisorilor 
şi depeşelor pe care și astăzi îl menţin, de când răspunsul tău 
pentru abatele francez catolic este în mâinile mele. Trebuie să-mi 
fii foarte de recunoscătoare pentru acest lucru, căci altfel ar fi fost 
publicat, ceea ce i-ar fi făcut nespus de mult rău. Numai ca să 
te apăr am un ochi vigilent. Din acest motiv ești indignată 
împotriva mea, ceea ce văd din rapoartele lui Sch[arenbroich] care 
are controlul scrisorilor la Pallariza. Corespondenta noastră i-ai 
comunicat-o tu din propria ta inițiativă. Acest lucru pune din nou 
în lumină cât de puternică este dragostea mea pentru tine. Din 
păcate tu ai ars toate scrisorile mele care în parte copiate de mine 
se află în mâinile mamei mele. Ele vor arăta posterităţii că 
sentimentele mele pentru tine au rămas neschimbate și la ce intrigi 
infame aproape că le-am căzut noi victime, pentru că pot să 
dovedesc și să demasc cu documentele în mână toate maşinațţiile 
unei bande criminale. 

Dar scrisorile tale din Pallanza rămân lovituri de măciucă, 
care o vreme au fost întrerupte de tăcere. Cum adesea spunea 
Sch[arenbroich] „ea nu putea să trimită regelui o astfel de 
scrisoare“. 

Până la Paști a ţinut răbdarea mea; înaintea Săptămânii 
Mari ţi-am scris din nou o scrisoare înduioşătoare (nu știu dacă 
nu ai ars-o) care te-a bucurat într-adevăr dar nu a făcut vreo 
impresie deosebită asupra ta. Mamele noastre au plâns când au 
citit-o şi eu am scris-o cu sângele inimii mele. După primirea 
răspunsului tău la acea scrisoare am notat în jurnalul meu la 7/19 
aprilie [1892]: „multe cuvinte de laudă, nici unul de iubire; inima 
Elisabetei s-a împietrit, situația disperată“. Curajul a început să 
mă lase și am ajuns să cred că ţi-am devenit indiferent deși 
recunoşteam ceva bolnăvicios în mintea ta. 

Am telegrafiat cifrat: „je suis completement découragé. Vous 
avez trop tendu la corde“. Şi atunci nu ţi-am mai scris căci mi-am 
spus că totul este în zadar. 

Conversaţiile tale pe care le-ai avut cu Sch[arenbroich], 
Pellman şi Pinkler și care erau puţin măgulitoare la adresa mea 
și mai conțineau multe acuzaţii împotriva alor tăi și a copilăriei 
și tinereţii tale, mi-au arătat că ai mai multă încredere în străini 
decât în noi care te-am înconjurat cu toată dragostea. Spui „tac 
mereu“ dar, din păcate, Dumnezeu este de faţă, te plângi faţă de 
ei, le povesteşti totul, iar bandei infame care te-a acaparat în 
penultima iarnă i-ai comunicat chiar secrete de stat, care se întorc 
împotriva mea în „Nouvelle revue“. Cele mai intime chestiuni, 
probleme de familie le-ai încredinţat altora, şi mi-au fost 
povestite de aceștia şi din păcate aveau dreptate. Dar eu judec 
toate acestea cu îngăduinţa iubirii și resping cu toată energia 
deviza ta: „nu iert nimic, nu uit niciodată“ care este necreştină şi 
nedemnă și îi opun pe a mea: „iert mereu, uit mereu“. 

Iartă-mă, scumpă Elisabeta, că trebuie să mă întorc la 
vremurile nefericite care au rămas în urma noastră şi sunt date 
uitării, şi că trebuie să-ţi vorbesc atât de franc, dar trebuie să știi 
adevărul. Trebuie să știi cât de îngrozitor am suferit şi să afli că 
dragostea mea pentru tine a trecut prin cea mai grea probă a 
focului. 

Acum doar printr-o încredere neţărmurită în mine, că îmi 
vei comunica întotdeauna toate sentimentele, impresiile, durerile 
şi dorinţele şi că vei arăta din nou deplină încredere în ai tăi, numai 
așa este posibilă o convieţuire netulburată. Închizându-te faţă de 
ai tăi te prăbuşești în nenorocire. De data aceasta doar ochiul meu 
vigilent, într-adevăr cam târziu, te-a salvat. Ai povestit adesea, 
și la mulți alţii, cât de mult ai suferit şi prin câte ai trecut, dar 
rămâi indiferentă când îţi scriu cât de grea a fost viața mea în 
ultimul an. Intr-o scrisoare îmi spui: „dacă ești nefericit eu nu te 
pot ajuta“. Așa îi scrie o soţie soțului ei, căruia i-a făcut cea mai 
amară supărare! 

Așa cum am mai spus nu pot să-mi explic toate acestea decât 
ca închipuiri bolnăvicioase care într-o atmosferă sănătoasă 
rațională, înconjurată de grijă iubitoare şi atenție vor dispărea 
cu siguranţă. Acesta este motivul pentru care insist să te duci la 
mama ta dragă şi să rămâi acolo fără români, căci acestora te-ai 
plâns mult prea mult. Mie și alor tăi poţi și trebuie să le spui tot 
ce ai pe inimă, căci mereu vei afla o primire iubitoare. Noi te putem 
ajuta în vreme ce alţii abuzează. 

Nu-ţi cer altceva decât să-mi arăţi aceeași dragoste şi aceeaşi 
încredere pe care o am și eu pentru tine şi atunci sunt mulțumit, 
atunci pot să te apăr și să te protejez. 

Cu această dorinţă te îmbrăţișez la inima mea îndurerată 
și îţi strig: „în mine poţi avea mereu încredere!“ 

Al tău credincios Carl 


190. Castel Peleş 7/19 septembrie 1892, 
către principele Ferdinand 
V 47 


Dragul meu Nando 

Am fost așa de ocupat în ultima vreme că nu am ajuns să-ţi 
scriu. leri am primit scrisoarea de la tatăl tău din Coburg în care 
îmi comunică dorinţa viitorilor tăi socrii de a celebra cununia 
voastră la Sigmaringen și mă întreabă dacă sunt de acord cu acest 
lucru. După ce atât în Anglia cât și la Coburg s-au ridicat mari 
greutăţi pentru nuntă, iar de Berlin nu mai poate fi vorba, atunci 
nu ne rămâne altceva decât vechea noastră patrie drept loc potrivit. 
Firește că nu am obiectat nimic împotriva acestei ultime 
propuneri și sper că regina Victoria ne va acorda încuviințarea 
ei. Dacă însă vom întâlni greutăţi din această parte atunci mai 
am o soluţie şi asta ar fi o cununie catolică la Sigmaringen și o 
festivitate oficială ţinută în Anglia pentru care am propus Londra 
sau Windsor. Nici temerile care au fost ridicate la vremea respec- 
tivă nu sunt întemeiate și trebuie să trecem peste ele. Eu personal 
nu ţin neapărat la această idee şi aş vedea cu cea mai mare plăcere 
o festivitate în cercul restrâns al familiei în vechiul meu oraş natal. 
Cu țara [România] mă voi explica eu în problema asta. 

Insăreinatul cu afaceri englez, care la fel ca şi soţii Hardinge 
este fermecător și distins, mi-a comunicat că Lordul Rosebery i-a 
spus că Hardinge ar vrea să discute pactul marital. In acest punct 
nu m-am lăsat antrenat mai departe în discuţie deoarece mie nu 
mi s-a comunicat nimic şi înțeleg că la întâlnirea noastră de la 
Sigmaringen din octombrie vom discuta în amănunt. 

I-am menţionat însă problemele prioritare ce ar îngreuna 
cununia în Anglia. El a afirmat ca sub Salisbury [care cedase 
puterea lui Gladstone la 13 august 1892] piedicile ar fi putut fi 
mai uşor depășite decât sub Gladstone. Eu am combătut această 

concepţie și i-am declarat că după experienţa mea politică opoziția 
din ajun poate fi mereu mai flexibilă şi doreşte să fie aşa decât o 
guvernare mai veche care s-a luptat îndelung cu adversarii ei. Mi-a 
dat dreptate. 

In locul manevrelor vom ţine la Focșani mari trageri [cu 
artilerie] de fortificaţii şiu apoi pe 14 sau 16 octombrie vom pleca 
în Germania. Aştept întoarcerea ta căci avem în faţă o nouă 
călătorie. 

Te îmbrățișează unchiul tău devotat. 

Carl 

Fond Regele Ferdinand 


191. Castel Peleş 18/30 septembrie 1892, 
către Leopold von Hohenzollern 

[singura adresată lui Leopold] 

VD 2342 


Scumpul meu Leopold! 

Verişoara [Maria de Edinburg] a scris lui Nando o scrisoare 
puţin măgulitoare la adresa mea. Expresiile: „la maladresse de 
ton oncle, il est entêté, čest a lui de nous tirer maintenant 
d'embaras, j'ai a faire a deux personnes (regina) entetés, je lui 
ecrirai une lettre dans laquelle je lui dirai ma maniere de penser“, 
toate subliniate, ce se repetă pe diferite tonuri şi arată în ce mod 
a fost enervată şi indignată de ultimele tratative. Susţine că tatăl 
ei (ce diferenţă!) ar fi înţeles să procedeze energic faţă de R[egina] 
Victoria]. Apoi se plânge că eu n-aş avea nici un fel de cunoaştere 
a oamenilor, că scrisorile mele nu conţin nimic, nu spun nimic și 
mă acuză de a fi fost slab și inabil în timpul tratativelor. 

Dragă Leopold tu ești în posesia întregii mele corespondențe 
cu Alfred și Maria E[dinburgh] și sunt convins că tu o consideri 
corectă în toate privinţele. De ce toate aceste expresii profund 
jignitoare? doar pentru că R[egina] V|ictoria] după ce a acceptat 
Sigmaringen ca loc al cununiei şi-a exprimat dorinţa de a vedea 
tânăra pereche la Windsor. Este adevărat că eu am avut acest gând 
(vezi scrisoarea mea) și într-adevăr pentru a obţine Coburg-ul [ca 
loc al cununiei] şi apoi pentru a o îndemna pe Queen cu toată 
precauţia spre o decizie şi în fine deoarece se răspândise în ţară 
[ideea] că Anglia ar fi împotriva căsătoriei şi ca să se arate că nu 

există nici un dezacord. N-am pretins nimic, ci doar am propus 
şi toate scrisorile mele către Alfred [de Edinburgh] au fost scrise 
la îndemnul verișoarei și astfel concepute încât cu tact și curtoazie 
să ajungem la rezultatele pe care le-am obținut astăzi. Dar pe 
lumea asta ai parte de cele mai multe ori de ingratitudine. 

Aș fi tăcut despre izbucnirile verișoarei dacă acestea nu ar 
fi fost adresate lui Nando. Mi se pune chiar că el îi dă dreptate 
căci şi el este montat împotriva lui Queen. Povestea asta idioată 
îmi distruge prestigiul și influenţa față de cei tineri şi Missy va 
căpăta o impresie cu totul falsă despre mine. Toate chestiunile 
se discută deschis în faţa copiilor. 

Charlotte [Meiningen] mi-a scris și ea despre aceste lucruri 
şi mi-a cerut să procedez energic împotriva R[eginei] V[ictoria]. 
Am vrut, dragă Leopold, să-ţi dau de ştire (în secret) despre această 
poveste penibilă ca tu să-i scrii proprio motu lui Nando că eu am 
condus cu abilitate tratativele și că am obţinut ca nunta să aibă 
loc imediat. Fără scrisorile mele nu am fi ajuns aici încă multă 
vreme. Aceasta pentru restabilirea prestigiului meu. Vom mai 
vorbi noi multe prin viu grai. Pe verişoară o iert pentru atacurile 
la adresa mea; îşi va da seama că nu are dreptate. 

[probabil ciornă; grafia certă a lui Carol 1] [nesemnat] 


192. Segenhaus 10 noiembrie 1892, către Maria de Flandra 
VB 516 


„.. Nu am găsit-o pe Elisabeta într-o stare de spirit nefavo- 
rabilă; este tandră, dar închisă în sine și când atinge vreo problemă 
neplăcută se enervează imediat. Dr. Gluck nu a constatat vreo 
suferință internă, toate organele funcţionează normal, dar există 
o considerabilă surescitare nervoasă pe care doar timpul şi liniştea 
ar putea să o vindece. Ea se plânge de dureri continui care sunt 
într-adevăr, dar nu așa de puternice cum zice ea. Acum vorbeşte 
cu plăcere despre România și îi este dor să se întoarcă. l-am spus 
că atunci când va putea din nou să meargă are voie să vină acasă, 
dar mai înainte, nu. În plus i-am pus condiţia [că trebuie] să aibă 
deplină încredere în mine şi să-mi spună mereu totul. Ea mi-a 
spus că aşa a fost întotdeauna cazul. 

Despre Hlelene] Văcărescu] nu a mai vorbit; ce gândește 
despre ea, nu știu. În trei zile frumoase am făcut excursii care au 

revigorat-o şi au înveselit-o pe Elisabeta. Într-o zi am luat prânzul 
la Audernach pe care a vrut ea să mi-l arate... 

Mâine dimineaţă soseşte Leopold spre marea bucurie a 
Elisabetei. Sâmbătă seara vom pleca împreună la Miinchen unde 
Nando a sosit deja deoarece familia Edinburgh pleacă în Anglia. 
Nando a fost invitat de regina [Victoria] la Windsor între 11 și 
13 decembrie [1892]. 

Marţi dimineaţă mă duc la Viena și ajung acolo în mijlocul 
crizei ministeriale ungare care este foarte interesantă pentru mine. 
Împăratul Franz Josef s-a exprimat din nou că ar dori foarte mult 
să mă vadă. 

Situaţia din Belgia și dezordinile întâmplate acolo sunt foarte 
neplăcute. Problema sufragiului universal este într-o anumită 
măsură gravă deoarece pasionează masele. În orice caz n-o să vă 
lipsească greutățile. 


193. București 6/18 decembrie 1892, 
către Maria de Flandra 
VB 517 


„.. cu greu mai ajung să scriu nici măcar Elisabetei, ale cărei 
scrisori poartă pecetea unei stări de spirit bolnăvicioase și de aceea 
îmi produc mai multă mâhnire decât bucurie... De 14 zile cumnatul 
meu este grav bolnav așa că deocamdată nu poate călători în sud. 
Şi asta o indispune pe Elisabeta care vede peste tot doar pericole 
şi nenorocire. Nu demult mi-a scris: „Noi doi (ea și fratele ei) ne-am 
născut spre a fi nefericiţi“. Faptul că tu îi admiri picturile o face 
foarte fericită şi este recunoscătoare pentru orice semn de iubire 
și mulțumire. După Crăciun Maria de E[dinburgh] împreună cu 
tânăra pereche [Ferdinand şi Maria] vor veni la ea şi vor rămâne 
aproape 24 de ore. Elisabeta se bucură pentru această vizită, dar 
în același timp îi este şi frică. De ce anume nu știe nici ea. Starea 
ei este totuși de așa natură că nu va putea să se întoarcă pentru 
multă vreme de acum înainte. 

Sunt cu totul singur dar zilele mele, chiar fiecare oră, sunt 
așa de pline că abia simt această singurătate. Pe 4 ianuarie [stil 
nou] mă gândesc să plec cu o suită de 10 persoane: două doamne 
și Robescu pentru Missy, doi miniștri, cei doi președinți ai 
Camerelor [Gh.Gr. Cantacuzino preşedintele Senatului și gen. 

George Manu președintele Camerei Deputaţilor — numiţi în aceste 
funcţii din 24 februarie/8 martie 1892] Kalinderu şi aghiotanţii. 
Am limitat suita mea la un minimum și a trebuit să resping energic 
numeroase cereri ale reprezentanţei naţionale, care a votat cu 
mare însuflețire [empressement] dotaţia, dar trebuie să-i fac 
onoarea de a fi reprezentată la nuntă.! 

Aici toate merg excelent şi sunt foarte mulțumit de evoluţia 
lucrărilor. Doar rusia nous cherche querelle prin note ostile (mereu 
din cauza navei asupra căreia s-a tras). 

Această atitudine poate foarte bine să motiveze că nici un 
mare duce [al Rusiei] nu va veni la Sigmaringen, tant mieux pour 
nous, tant pis pour eux. Mă bucur că Albert [n. 1875, viitorul rege 
al Belgiei 1909-1934] a devenit ofiţer; va putea veni cu voi. 

[...] Peste vreo 14 zile şi ceva vom fi din nou împreună — lucru 
pentru care mă bucur nespus. 


194. V 25 [nedatat, probabil decembrie 1892] 
către regina Elisabeta 


Dragă Elisabeta 

In ultima vreme gândurile mele au fost aproape tot timpul 
ocupate de tine şi adesea mi-a fost foarte greu. Scrisorile tale mi-au 
îngăduit o privire în viaţa ta sufletească pentru care îţi sunt foarte 
recunoscător deși la citirea lor m-am înfiorat în repetate rânduri. 

Şi faţă de mine și faţă de ai tăi ai stat departe toată viaţa 
ta şi ai ascuns adevăratele tale sentimente și impresii, în vreme 
ce străinii aveau voie să le cunoască. Aceasta este un lucru atât de 
nefiresc, de neobișnuit, că suntem îndreptățiţi să-l considerăm drept 
ceva bolnăvicios, fără a mai vorbi cât de dureros este pentru noi. 

Unicul tău om de încredere în toate situaţiile vieții puteam 
şi aveam voie să fiu doar eu căci eu singur eram în stare să te 
dirijez să te conduc printre pericolele vieţii şi să te ajut. Cât de 
adesea te-aş fi protejat şi te-aș fi apărat de demersuri nechibzuite 
care au avut urmările cele mai grave. Frumoasa noastră relație 
n-ar fi fost nicicând tulburată. Dar acum se ridică indivizi străini 
între noi și prin publicaţii în „Nouvelle revue“ și fac extrem de 


1. Cununia s-a oficiat la Sigmaringen la 29 decembrie 1892/10 
ianuarie 1893. 

grea și poziţia mea și a ta și eu sunt neputincios față de toate 
acestea. 

Atâta vreme cât nu ai o încredere deplină și necondiționată 
în mine și nu-mi comunici deschis toate gândurile şi acţiunile tale 
și nu le discuţi cu mine nu am voie să te pierd din ochi nici o clipă 
căci fiecare nou pas necugetat poate atârna greu în balanţă. De 
aceea doar cei pe care îi aleg eu au voie să te înconjoare și cine 
nu mă ascultă întru totul trebuie să fie îndepărtat. Aceste hotărâri 
îţi vor părea fireşte foarte aspre, dar ele îmi sunt insuflate de cea 
mai tandră dragoste pentru tine și cândva îmi vei fi încă o dată 
recunoscătoare când îmi vei simți mâna fermă. 

Ştiu, îmi serii că înainte de încoronare ai trecut prin toate 
stările fiindcă nepoţii mei trebuiau să vină la această memorabilă 
festivitate. Unui străin i-ai fi spus asta, dar eu nu aveam voie să 
ştiu nimic despre aceste sentimente care te stăpâneau. Ce ciudat 
că I. Brătianu mi-a destăinuit asta, dar eu am respins cu indignare 
o asemenea părere. 

In repetate rânduri a trebuit să fac experiența amară de a 
afla de la străini lucruri pe care le încredinţai lor, dar le ascundeai 
faţă de mine. 

Spui „tac mereu“; da şi nu. Faţă de noi din păcate da, în 
vreme ce nechemaţii au aflat multe lucruri ce nu aveau voie să 
le știe și au abuzat în chip rușinos. Imi scrii „Wilhelm [fratele 
Elisabetei] a fost atât de mânios fiindcă i-am spus că nu ştie nimic 
despre mine. Dar acesta este adevărul. El nu ştie aproape nimic 
despre mine. A trăit alături de mine şi nu i-am povestit nimic 
niciodată“. Asta este într-adevăr trist și foarte nedrept din partea 
ta că nu ai povestit niciodată nimic, este chiar nefiresc, căci cu ai 
tăi, când îi iubeşti, trebuie să discuţi mereu totul; dacă nu ești 
certat cu ei. Eu am împărțit totul cu ai mei întotdeauna. Din 
nefericire este foarte adevărat un pasaj din scrisoarea ta: „bâjbâi 
în întuneric (așa e!) şi nu înţeleg nimic“. Acesta este motivul pentru 
care nu vrei să-i crezi niciodată pe ai tăi, care sunt bine intenţionaţi 
cu tine, și consideri că dacă ţi se spune adevărul despre anumite 
lucruri, vor doar să te jignească și să te ofenseze. 

Lingușelhle produc răni mult mai periculoase decât adevărul 
care acționează binefăcător și vindecător. Eu sunt mereu 
recunoscător când cineva îmi spune deschis părerea sa; tu 
dimpotrivă ești ofensată și porți ranchiună. 

Un alt pasaj din scrisoarea ta m-a consolat şi mă face să 
privesc cu încredere în viitor; spui „Omul este totuși ciudat și 
irațional; trebuie să se încredinţeze necondiționat conducerii Celui 
Prea Inalt, atunci va fi el ajutat. Până acum rugăciunea mea nu 
a fost auzită, dar am fost mereu ajutată“. 

Da! Doar încrederea neclintită în Dumnezeu ajută să trecem 
peste ce-i mai greu. Dumnezeu ajută întotdeauna când ai deplină 
încredere în El... 

Te implor iubită Elisabeta nu-i mai înspăimânta pe ai tăi... 

[probabil ciornă] nesemnat. 


195. [București] 12/24 decembrie 1892 
către regina Elisabeta 
V 26 


Scumpă Elisabeta 

Din nou trebuie să petrec aniversarea nașterii tale departe 
de tine. An de an am întâmpinat această zi scumpă inimii mele 
în cea mai mare bucurie şi am mulțumit Cerului că mi-a dăruit 
atâta fericire. Acum inima mi-e grea și îl implor pe Dumnezeu să 
aducă înapoi vremurile de odinioară. Până acum însă a venit prea 
puţin balsam pe rănile mele adânci și grijile și necazurile mele 
nu vor să scadă. 

Nu mă plâng, căci Cerul nu dă niciodată unui om mai mult 
decât poate el duce, dar e greu, foarte greu de dus. 

Fie ca noul an în care intri să-ţi aducă şi să-ţi redea forţă 
și sănătate și să acţioneze liniştitor asupra dispoziţiei tale sufle- 
teşti. Fie ca noul an care începe să-ți trezească iar vechea dragoste 
şi încrederea fermă în mine și vremurile triste pe care le-am 
străbătut să rămână atât de în urmă încât să dispară cu totul din 
amintirea noastră. 

Un prieten mai de nădejde şi un sfătuitor, un sprijin ca mine 
nu vei mai afla tu în viaţa asta. Ştiu — știu totul — că în inima ta 
au sădit neîncredere în mine, că tu și alţii mă prezentați ca un 
tiran şi ca totul a fost pus în mişcare ca să te îndepărteze de mine 
și să distrugă frumoasa noastră relaţie. Chiar dacă au reuşit să 
facă o crăpătură mică în viaţa noastră de familie ţie îţi va fi uşor 
și depinde numai de tine să repar acestea. Dar trebuie să te rupi 
de toate închipuirile bolnăvicioase şi de ideile nefericite pe care 

le-ai avut în trecut și să priveşti cu încredere viitorul. Eu și familia 
ta și prietenii tăi cei vechi, cei care te iubim, trebuie să avem toată 
încrederea ta şi atunci vei recunoaşte repede cât ai fost de 
exploatată și cât s-a abuzat de tine. Fie ca speranțele și dorinţele 
mele să se împlinească în noul an; ne vor face fericiţi pe amândoi 
şi-mi vei fi veşnic recunoscătoare. 

Mă bucur din inimă că după un an de zile ești din nou în 
casa părinților tăi înconjurată de dragostea mamei tale și vei putea 
petrece acolo Crăciunul. Chiar dacă inima ţi-a fost grea ai totuși 
frumoasa consolare că ai dăruit bucurie. Numai pentru că ai făcut-o 
fericită pe mama ta a fost pentru tine o mulțumire a inimii... 

[nesemnat/ 


196. București 31 decembrie 1892 
către regina Victoria a Marii Britanii 
VA 52 

Telegramă M. S. Reginei la Osborne 


Privesc cu recunoștință spre unul care a trecut și în care am 
avut un succes atât de mare și vreau să te asigur personal de 
respectul şi consideraţia mea pe care ţi le depun la picioare. S-a 
împlinit dorinţa mea cea mai arzătoare ca una din nepoatele tale 
să le văd strâns legate de ţara şi de familia mea. Din adâncul inimii 
îți sunt recunoscător pentru acest lucru; la fel şi pentru nenu- 
măratele dovezi ale bunăvoinţei tale. Implor cerul să te binecu- 
vânteze mereu pe tine şi dinastia ta să domnească de-a pururi. 
Acum îţi urez un an nou și fără griji așa cum și pentru noi a început 
atât de fericit. Cu aceste urări îţi sărut mâinile cu respect şi te 
rog să-mi acorzi şi mai departe gândurile tale prietenești. 

(grafia certă a lui Carol I) 


197. Bucureşti 3/15 februarie 1893, către Maria de Flandra 
VB 518 


Poţi să-ţi închipui cât am fost de ocupat în ultima vreme, 
căci totul a apăsat pe umerii mei. Din fericire a survenit un pic 
de liniște după ce s-au terminat festivitățile de primire, care au 
decurs mulțumitor în toate privinţele. 

Aici toată lumea este fermecată de Missy care la toate 
festivitățile a arătat minunat. din păcate ea este încă foarte timidă 
şi firește că nu este în stare să ţină o reuniune, lucru la care nici 
Nando nu o poate ajuta. Aşa cum îmi cerea datoria i-am pilotat 
pe amândoi dar acum trebuie să înveţe să navigheze de sine 
stătători. Când nu au loc recepții și prezentări la tânăra pereche 
ei sunt toată ziua singuri, doar prânzul și cina le luăm împreună. 
Până acum întotdeauna s-a întâmplat câte ceva și îndatoririle 
sociale vor dura până la sfârșitul acestei săptămâni, în care vor 
avea loc trei baluri apoi urmează o săptămână de liniște ce va 
trebui riguros respectată. Mai târziu voi da dineuri mai mici și 
serate mai mari unde Missy va cunoaște îndeaproape [inalta] 
societate. Tinerii au adus totuși ceva viaţă în palatul meu tăcut 
în care destinul îmi apare adesea foarte melancolic de când sunt 
fără Elisabeta. 

Doar activitatea mea intensă și multiplele ocupaţii mă ajută 
să trec peste o serie de lucruri. 

Neruşinatele articole din „Nouvelle revue“ al căror efect este 
slăbit prin josnicia lor fac foarte mult rău E[lisabetei] a cărei 
întoarcerea va fi astfel în continuare amânată căci trebuie să treacă 
cu totul proasta impresie produsă. Starea ei este în continuare 
prea puţin mulţumitoare. Evită să-mi scrie deoarece prin 
îndepărtarea lui Bramkamp este indignată împotriva mea; eu îi 
trimit mereu veşti de aici. 

[...] în sfârşit iarna este pe sfârșite după ce s-a manifestat 
aici cu o asprime nemaipomenită. Acum ne temem de inundaţii 
și apoi de holeră... 


... Al tău frate Carl 


198. București 10/22 martie 1893, către Maria de Flandra 
VB 519 


„„„ De pe aici, slavă Domnului, pot să-ţi povestesc doar lucruri 
bune. Tânăra pereche trăiește liniștită și mulțumită și se bucură 
de fericirea ei, pe care eu o observ cu o adevărată bucurie a inimii. 
Deja sunt perspective îmbucurătoare care o constrâng pe Missy 
să evite orice oboseală mai serioasă. Eu veghez cu mare atenție 
căci nu avem voie să uităm că este foarte tânără și delicată. Aici 

a cucerit inimile din toate cercurile și raporturile ei cu mine sunt 
cele mai afectuoase. Bucuria mea ar fi deplină dacă situația 
sărmanei mele Elisabetei nu ar fi tristă și parţial compromisă. 
Prea puţini mai doresc reîntoarcerea ei care în orice caz, din cauza 
infamei cărți a lui [Robert] Schaffer [Misère royale] este amănată 
pentru multă vreme. Aceasta i-a făcut enorm de mult rău, este 
citită cu o adevărată indignare; este deja tradusă în românește 
şi apare acum şi în germană. Doar faptul că Elisabeta a dăruit 
toată încrederea ei unui individ atât de josnic îi scoate din fire pe 
oameni. Dar toate acele țesături de minciuni sunt crezute de puţini. 
Soacra mea, care a receptat publicaţia cu un calm ciudat, este de 
părere că după un oarecare timp să-i trimit cartea Elisabetei în 
speranţa de a-i deschide în sfârşit ochii şi să o conving în ce mâini 
criminale căzuse. Dacă prin acest roman de senzaţie, la care 
Madam Adam a colaborat din plin, ea va fi vindecată atunci nu 
voi regreta publicarea, căci timpul și faptele cu totul contrarii [celor 
afirmate în carte] o vor anihila în curând. 

Vei fi aflat cu siguranţă că ducele dAumale a cinat în 
societatea lui Scheffer şi a soţiei sale [născută Aksakov] la J. Adam, 
femme galante. Frumoasă societate pentru un prince de sang! 
Când ducelui i s-a atras atenţia asupra acţiunilor infame ale lui 
Schaffer, care era pe punctul de a fi expulzat de guvernul francez, 
el a afirmat: „je me suis interessé a cet homme qui a eu le courage 
de defendre une femme outragée“. Aceasta după rapoartele care 
ne-au parvenit, din cercurile republicane. Câteva zile mai târziu 
se spune că ducele ar fi citit cartea şi şi-ar fi exprimat apoi 
indignarea „relato refero“. Oricum este regretabil că Monseigneur 
s-a aflat într-o societate atât de rău famată. 

Situaţia jalnică din Franţa, care este pusă într-o lumină atât 
de evidentă prin scandalul Panama, a sucit, se pare, minţile 
tuturor francezilor; dimpotrivă li s-a deschis ochii celor mai bune 
cercuri din Rusia. Relaţiile noastre cu această putere s-au îmbu- 
nătățit considerabil din acel moment, lucru la care a contribuit 
şi căsătoria [lui Ferdinand cu Maria]. Din contră, ura împotriva 
Bulgariei și a principelui ei a ajuns la apogeu și aici este un pericol 
pentru viitor (subl. Carol I) pe care căsătoria lui F[erdinand] al 
Bulgariei îl va atenua prea puţin ba chiar îi va stârni și mai mult 
pe panslaviști [căsătoria lui din acel an cu Luisa de Burbon Parma 
n. 1870 — m. 1899]. 

Noi continuăm să veghem aici ca să zădărnicim toate intrigile 
criminale de aceea trebuie să rămânem rezervaţi şi faţă de 
principele de acum [Ferdinand] ceea ce el nu vrea să înţeleagă. 
S-a plâns în această privinţă la împăratul F[ranz] J[osef]. 

In timp ce la ora actuală în toate ţările sunt chestiuni grave 
sau dificile la ordinea zilei, noi ne bucurăm de cea mai mare liniște 
în interior şi în afară și de o stare financiară excelentă, care este 
cea mai mare forță pentru orice guvernare. 

Firește că opoziţia [liberală] se agită din nou tot mai mult 
și își face curaj prin izbucniri violente, căci vrea din nou să vină 
la putere ca apoi să mi se ofere la picioare. Lozinca lor este: „De 
ce îi ţine regele aşa de mult pe conservatori [la guvernare]? Este 
vina lui că noi am fost înlăturați de la putere...“ etc. 

In Germania nu merge bine; lipseşte o mână fermă și con- 
secvenţa. Numai să nu se ajungă la un conflict de pe urma căruia 
doar potrivnicii și dusmanii [Germaniei] ar avea de câştigat. Şi 
la voi sunt greutăți serioase care doar printr-un compromis ar 
putea fi înlăturate. 

De câteva zile s-a instalat din nou iarna. 


199. București 12/24 aprilie 1893, 
către Fritz von Hohenzollern 
VD 979 


„În pofida razei de soare pe care fermecătoarea Missy a 
adus-o în casa mea pustie aniversarea celor 55 [corect 54/] de ani 
de viaţă ai mei a fost sobră și tristă. Mai întâi nenorocirea incen- 
diului de la Sigmaringen a întunecat acea zi. sunt profund mâhnit 
de pierderea atâtor scumpe amintiri şi că o ştiu pe draga mama 
fără casă. Nu este un lucru uşor la o vârstă așa de înaintată să 
fi smuls din locurile dragi... 

Această tristă stare de spirit este încă sporită de absenţa 
Elisabetei şi prin necontenitele demonstraţii de stradă care au silit 
guvernul chiar pe 20 aprilie [8 aprilie stil vechi] să ia energice 
măsuri militare şi să închidă străzile care duceau spre Palat. 

Ca urmare a noilor taxe municipale care au fost supuse 
dezbaterii Camerelor s-a produs în rândurile populaţiei o anumită 
nemulțumire pe care opoziția a exploatat-o pentru agitaţii. Came- 
rele au fost amenințate și s-a aruncat cu pietre în miniștri. Dar 

ordinea a fost restabilită rapid și s-au operat câteva arestări. De 
ziua mea au vrut să-mi pretindă mie eliberarea capilor instigatori, 
ceea ce s-a refuzat prin adoptarea unor măsuri energice. 

i Acum este linişte și taxele sunt votate în ciuda protestărilor. 
In rest merge bine. Camerele au încuviințat creditele [în text: 
mijloacele] pentru constituirea unei divizii de cavalerie, astfel încât 
până la toamnă opt regimente (cu escadroane de câte 136 de cai 
fiecare) vor fi instalate la granița cu Rusia, ceea ce este de cea 
mai mare însemnătate. 

[...] Aici nu a venit încă primăvara ceea ce o predispune pe 
Missy la melancolie; altminteri ea este foarte fericită şi ţine mult 
la mine. Şi Nando face impresie bună, doar că îi lipseşte iniţiativa. 

Elisabeta este încă paralizată ceea ce mă mâhneşte profund; 
întoarcerea ei nu va fi posibilă prea curând nu ne vom duce la 
Sinaia înainte de iunie deoarece am numeroase inspecții. 


... al tău frate devotat 
Carl 


200. București 17/29 aprilie 1893, către regina Elisabeta 
V 27 


Scumpă Elisabeta! 

De doi ani mă străduiesc să-ţi deschid ochii asupra bandei 
trădătoare căreia din păcate i te-ai dat pe mâna pied et poings 
liés şi parţial şi pe mine. Prin spiritism ai ajuns să faci lucruri 
incredibile și ţi-ai uitat datoriile sacre faţă de mine. 

In multe scrisori ţi-am vorbit despre dragostea mea pentru 
tine, dar tu din nefericire le-ai ars. Ca să te conving în ce mod 
infam ai fost minţită și înșelată am adunat dovezi irecuzabile. Ele 
puteau și trebuiau să nu-ți mai lase nici o îndoială. Rugăminţile 
mele, toată munca și strădania mea au rămas zadarnice și nu 
mi-au adus decât răspunsuri jignitoare pe care le-am adăugat la 
copiile scrisorilor mele ca justificare pentru mai târziu căci nimeni 
nu-și poate imagina ce am trăit și ce am suferit eu de doi ani de 
zile și cât de puţin ecou au găsit cuvintele mele în inima ta. In 
vreme ce tu ai dăruit străinilor o încredere necondiționată le-ai 
permis să privească în sufletul tău; eu am rămas exclus şi când 
te-am făcut atentă de ce nu mi-ai spus una și alta primeam mereu 
răspunsul stereotip „tac mereu“. Aceasta exprimare a fost cea mai 

mare autoamăgire căci faţă de alții n-ai putut să taci niciodată 
şi pentru asta am nenumărate dovezi care sunt consemnate în mod 
deosebit în rapoartele lui Scharenbroich. Când ţi-am vorbit despre 
ele la Segenhaus mi-ai răspuns scurt: „deoarece voiau să mă 
declare nebună am fost silită să spun totul“ — ciudată scuză! 

Dar anii trecuți n-ai avut nici un motiv să încredinţezi cele 
mai sfinte secrete unei terţe persoane. O dovadă nimicitoare pentru 
indiscreţia ta nemărginită stă acum la dispoziție este zdrobitoare 
pentru tine și pentru mine şi a provocat aici o adevărată groază 
şi mare consternare în toată Europa. Acesta este infamul roman 
al lui Robert Scheffer care a început să apară de la 15 ianuarie 
anul acesta în Nouvelle Revue și acum a ieşit în volum pe care 
consider necesar să ţi-l trimit căci tu trebuie să te convingi la ce 
om josnic şi nedemn ai dăruit toată încrederea ta, care mie mi-ai 
refuzat-o şi care doar mie mi s-ar fi cuvenit. Cu adevărată oroare 
și jale de nedescris privesc spre un trecut care până acum mi-a 
fost ascuns. De la cele mai intime relaţii care sunt sacre în orice 
căsnicie până la cele mai mari secrete de stat, toate au fost 
dezvăluite întregii lumi de un puştan nemernic. Am fost prezen- 
tat într-o așa postură că tu chiar ar trebui să te ruşinezi că ai un 
astfel de soţ şi mă cuprinde groaza când mă gândesc că tu ai 
furnizat materialul. 

M-am străduit să-ţi demonstrez cât de josnici erau oamenii 
ăștia, cărora tu te-ai devotat orbește. N-ai vrut să mă crezi până 
acum așa că eu a trebuit să te consider bolnavă, căci cine nu vrea 
să creadă sute de dovezi limpezi ca lumina soarelui acela nu este 
normal. Ţi se vor deschide în sfârșit ochii? Abia îndrăznesc să sper! 
Dar din păcate mie multe lucruri mi-au devenit clare prin aceste 
publicaţii. Scheffer şi H[elene] Văcărescu, cu ştiinţa cărora a fost 
scris acest roman au avut de gând să smulgă rădăcinile dinastiei 
noastre de aici. Propria carte de versuri, pe care tu le-ai trimis-o 
din Pallanza și pe care eu din fericire am interceptat-o, furnizează 
exact dovada cum şi cu ce mijloace te-au făcut ei să le încredinţezi 
tot ceea ce ai gândit în viaţă ca să fii o unealtă fără voinţă în 
mâinile lor. Asta ai fost. Ai sacrificat ceea ce ar fi trebuit să-ţi fie 
sfânt celor care prin linguşeală incalificabilă voiau să te aibă în 
paza lor sigură. Lumea asta nu mai ajungea ambiţiei tale de poetă. 
Te-au ametit cu vrăji şi cu stafii — văd asta din cartea ta de poezii 
că aşa voiai să ai de-a face cu veşnicia. 

Foarte înțelept Sch[effer] nu atinge acest punct în pamfletul 
său căci ar fi putut trăda mașinaţiile sale criminale. Dar ar fi fost 
mai bine decât glorificarea pe care ţi-a acordat-o parţial pe lângă 
mizeria cu care te-a împroşcat, căci o glorificare dintr-o astfel de 
pană este pentru oamenii cumsecade cea mai urâtă insultă. Am 
învinuit-o pe sărmana Anna Burin, care nu a avut pentru tine 
decât devotament fără margini, că te-ar fi trădat. Ce cuvânt mai 
rămâne atunci pentru fostul tău secretar care a dezvăluit mulțimii 
avide de scandal cele mai intime resorturi ale inimii tale cu pana 
lui murdară? Nu poate fi atâta întuneric în mintea și în sufletul 
tău ca să nu mai poți deosebi binele de rău, ca să nu-ți mai dai 
seama cine are pentru tine o dragoste curată și dezinteresată. In 
cartea ta de versuri scrie că ai fi îngenuncheat în faţa Elenei 
Văcărescu. Nu poți să te pleci înaintea lui Dumnezeu și să-i 
mărturisești că trebuie să te schimbi? 

Incă nu este prea târziu, încă trăiesc, încă mai poţi să repari 
ce ai greșit. 

Vorbeşti în toate poeziile doar de suferinţele tale, de „destinul 
vitreg“ al vieţii tale. Dar la suferinţele mele nu te-ai gândit? 
Nenorocirea, unica adevărata nenorocire care te-a lovit pe tine nu 
m-a lovit şi pe mine la fel? Spui într-una din poeziile tale că ai 
vrea să arunci coroana de la tine. Dar tu uzezi cel mai mult de 
prerogativele pe care ea ţi le oferă, doar îndatoririle nu vrei să ţi 
le asumi. Coroanei îi datorezi astăzi faptul că eşti apărată 
împotriva celor mai violente atacuri. 

Ştiu că dacă vei citi „Misère royale“ o să te ia și cu cald și 
cu frig, dar din păcate nu pot să te scutesc de această emoție uriașă 
căci tu însăţi trebuie să mă sfătuiești cum să poți să repari ceea 
ce ai păcătuit prin încrederea ta dăruită unei mizerabile. 

Nu te întreb cum ai putut să-ți dezvălui gândurile şi 
sentimentele unui astfel de om, nu a fost nimic în tine care să te 
avertizeze? El a târât totul în noroi, fiecare sentiment al tău! Te-a 
pus la stâlpul infamiei ca regină trădătoare, ca soţie nedemnă, 
fiică fără inimă, soră fără dragoste şi prietenă necredincioasă! 

Dar Dumnezeu îţi va da puterea ca să dovedeşti prin fapte 
că nu ești aga cum te-a prezentat puștanul ăla obraznic. Cerul îţi 
va da înţelegerea să găseşti căile prin care să poţi repara totul. 
Să ştii, eu pot să iert şi te-am iertat, deși am citit printre rânduri 
mai mult decât bănuiești tu. Dar îți pretind să-mi răspunzi cu 

încredere necondiționată, ca pe viitor să-mi comunici toate senti- 
mentele, impresiile și dorințele, adică să rupi tăcerea ta sfidătoare 
faţă de mine, căci într-o căsnicie trebuie să trăieşti împreună şi 
nu unul lângă altul și ca să dai uitării tot ceea ce a adus atâta 
ruşine şi nefericire asupra noastră și să primeşti din nou cu braţele 
deschise tot ceea ce este insultat în acest pamflet. Dacă nu ești 
în stare să faci asta atunci lumea va fi îndreptăţită să spună că 
murdara carte conţine reflectarea exactă a sentimentelor tale. 

Am ajuns la un grav punct de cotitură, ne aflăm în faţa unor 
fapte triste care nu mai pot fi tratate dialatoriu, nu mai poţi 
răspunde cu tăcere acestei scrisori importante aşa cum ai făcut 
cu cele dinainte, nu-ţi mai poţi ascunde că este vorba de viitorul 
tău, de reputaţia ta pe care eu singur pot, vreau şi trebuie să o 
apăr. Dragostea mea pentru tine este încă neclintită deşi inima 
îmi este greu rănită. Tu singură ai mijloacele să o vindeci, acțio- 
nează cu toată voința și putinţa ca să îndepărtezi pericolul. 

În încheiere trebuie să-ți vorbesc pe larg de această carte 
scârboasă care face o vâlvă enormă, este citită de toată lumea. 
Mama ta o cunoaşte şi este de datoria ta să vorbeşti deschis cu 
ea despre acest lucru ca să nimicești complet reţeaua de 
minciuni. În situaţii critice trebuie să iei taurul de coarne și să 
acționezi cu hotărâre. A fost de datoria mea să o înștiințez că ţi-am 
trimis pamfletul şi că ţi-am atras atenţia asupra gravităţii 
situaţiei. Din partea ei vei întâlni doar dragoste tandră și multă 
bunătate. Din cauza dezvăluirii secretelor de stat, despre care 
forurile competente au fost întrebate (fraza: „dont autre fois elle 
avait transcrit le Double de sa propre main“) nu m-am lăsat 
intimidat și am dat ca explicaţie că nu ţi se poate imputa nici o 
vină deoarece o bandă infamă te-a făcut să spui și recunoști totul 
prin spiritism și te-a ademenit astfel să afirmi lucruri despre care 
n-ai fi vorbit niciodată. Mai departe însă îţi spun că publicarea a 
avut loc cu știrea Elenei Văcărescu; încă din decembrie [1892] 
familia a anunţat asta aici şi foaia lor „Românul“ (prin Rosetti) 
a preluat traducerea (8 suplimente); deși presa de aici a prezen- 
tat-o ca pe o complice nu a urmat nici o dezminţire. Dimpotrivă 
ea spune peste tot că romanul ar fi fost conceput cu știrea ta (?) 
şi conţine purul adevăr. Aceasta din urmă este la fel de puţin crezut 
ca şi afirmaţia Elenei Văcărescu: „le roi est assez naif de croire 

que la reine lui a été toujours fidele“. Din fericire ea este cunoscută 
ca o prea mare mincinoasă. 

Aceste intrigi și josnicii au stârnit însă din nou ura şi 
disprețul asupra familiei Văcărescu şi compania și sunt întrebat 
din toate părţile dacă tu ai rupt definitiv cu această societate 
„curată“ care a făcut aşa de mult rău și nouă şi ţării. Firește că 
am dat cele mai ferme asigurări pentru aceasta căci cea mai mică 
îndoială ar fi zdruncinat în cel mai grav mod poziţia ta în România. 
Ea a suferit deja foarte mult din cauza romanului lui Scheffer şi 
a trebuit să vadă totul pentru a se șterge penibila impresie căci 
altminteri reîntoarcerea ta este cu neputinţă. Diferite ziare tipăresc 
în foiletoanele lor fragmente ale pamfletului ca publicaţia să se 
întindă pe termen lung și la colţurile străzilor se anunţă apariţia 
traducerii românești. Traducerea germană, care nu a putut fi 
împiedicată în pofida intervenţiei mele, apare în curând 
(suplimentul nr. 9). 

Intoarcerea ta însă, spre marea mea supărare, va suferi o 
amânare, căci ea nu poate avea loc înainte ca tu să fii complet 
restabilită. Nu poţi face lumea altfel decât este şi aici sunt aproape 
unanimi de părere că nu poţi să te întorci decât sănătoasă, căci 
pentru starea ta actuală banda criminală mă face răspunzător pe 
mine. (Aceasta denumire este peste tot folosită aici.) Indignarea 
împotriva mizerabilului Scheffer este atât de mare că guvernul 
meu s-a văzut silit de opinia publică, dar contrar dorinţei mele, 
să se adreseze guvernului francez pentru a cere eventuala expul- 
zare a acestui criminal şi trădător. In anexă poți să vezi răspunsul. 
Coutouly a fost însărcinat de preşedintele Carnot să-mi transmită: 
„le president a declare qu'il ne signerait jamais la naturalisation 
dun individ aussi miserable“. Şi împotriva doamnei Adam sunt 
indignaţi în cel mai înalt grad și colonia franceză de aici şi în 
cercurile oficiale pariziene. Din toate părţile privesc scrisori care 
reflectă impresia fatală pe care a provocat-o acest pamflet. Răs- 
pund oricui că nu conţine decât minciuni și născociri şi provine 
din partea unui om suferind de mare nebunie şi isterie. 

Mariei de Edinburg [mama viitoarei prințese moștenitoare 
a României] i-am scris: Je suis encore sous la penible impression 
de cet norrible livre qui vient d'etre publié a Paris. Malgré les 
mensonges effrontes dont ce pamphlet est rempli il produit un 
certain effet, que seule le temps pourra effacer. Malheureusement 

le monde est toujours disposé a croire tout ce qu'il y a de plus 
fantastique surtout quand il s’agit des personnes en évidence. 
Inchei acum, cu inima grea, această scrisoare şi o predau 
poștei. Fie ca cerul să te lumineze și să-ți dea putere în luptele 
grele care vor decide viitorul nostru. Incă nu este prea târziu. Te 
îmbrățişez la inima mea adânc mâhnită, scumpă Elisabeta. 
Al tău credincios 
Carl 


Copie du Telegramme envoyé en mars [1893] par les 
ministre de Roumanie a Paris au Ministere des affaires 
€trangeres: 

„Je viens de communiquer ă Mr. Devalle les renseignement 
du gouvernement; il approuve Votre idée et ayant appris que 
Scheffer a d'autres articles sous presse lui a signifié qu’il sera 
expulsé dans les 24 heures si les articles paraissent; le ministre 
des affaires étrangeres a ajouté que les difficultes s'etant 
presentées aux ministres des finances ou les taxes out été déja 
payés et de la justice ou enregistrement a été fait, il a pris sur 
lui d'annuler les formalité faites en vue de la naturalisation. Le 
gouvernement a pris à coeur cette affaire. Scheffer est devenu 
furieux lors qu'il a appris que sa naturalisation a été refusée. 

No. 235 

N[icolae] Kretzulesco 


201. București 21 aprilie/3 mai 1893, 
către Maria de Flandra 
VB 520 


Scumpă Maria! 

Nu este cu putință ca durerea pe care ţi-a pricinuit-o nenoro- 
cirea incendiului care a mistuit scumpa noastră casă părintească 
să fie mai mare decât a mea. Sunt profund mâhnit de această 
dureroasă pierdere... Ceea ce am pierdut noi toţi prin dispariţia 
acestor încăperi pline de amintiri este de neînlocuit căci un 
material prețios pentru istoria casei şi familiei noastre a căzut 
pradă flăcărilor [...] 

Cu inima grea m-am hotărât de curând să-i trimit Elisabetei 
pamfletul [Misere royale] cu o scrisoare explicativă. Aceasta ar 

trebui să-i deschidă ochii să acţioneze salutar şi atunci n-aş mai 
regreta publicarea el. 

Guvernul francez a refuzat naturalizarea josnicului autor 
[Robert Scheffer] ceea ce se şi cuvenea. 

Sunt foarte bucuros că în Belgia s-a finalizat revizuirea 
Constituţiei, trenarea ei ar fi devenit un mare pericol pentru 
instituţia monarhică. Agiraţiile de pe străzile Bxuxelles-ului au 
molipsit populaţia de aici care s-a folosit și ea de pietre pentru a 
demonstra. Deoarece dezordinile de la Bucureşti au fost provocate 
de impozite ar fi putut ușor să ia proporții grave care însă au fost 
evitate prin prudenţă şi măsuri energice. Deşi mai există o anumită 
fierbere, acum este linişte şi Camerele au votat legea impozitelor. 
Dimpotrivă eu am refuzat acceptarea petiţiilor. 

Aici nu vrea să vină primăvara, vremea este mereu rece şi 
mohorâtă ceea ce o face melancolică pe Missy care iubeşte natura 
mai mult de orice... În şase săptămâni ne mutăm la Sinaia. Pentru 
camerele de acolo, la a căror mobilare ai fost atât de amabilă să 
mă ajuţi, te rog să trimiți paturi cu garnitură. Vara aceasta voi 
primi numeroase vizite așa că fiecare încăpere trebuie să fie 
amenajată ca dormitor. 


202. București 6/18 mai 1893, către regina Elisabeta 
V 28 


Scumpă Elisabeta! 

Ca urmare a inundaţiilor care au întrerupt comunicațiile 
feroviare şi au provocat întârzieri ale trenurilor am primit mai 
multe scrisori de ale tale şi am citit dintr-o dată tot ce ai scris în 
decurs de trei zile. Nu pot să spun că am fost pe deplin mulţumit. 
Mă mira mai ales reacţia pe care a produs-o scrisoarea mea în 
starea ta de spirit. Spui mereu că eu n-aş fi avut habar de marea 
ta pasiune și că nu am înțeles natura ta vulcanică, aproape că ar 
trebui să-mi schimb complet părerea. Dar tu m-ai înţeles cu 
adevărat pe mine? 

După lectura cărţii [Misère royale a lui Robert Scheffer] te-ai 
lansat în cele mai amare expresii, în comparații atât de urâte că 
nu le pot repeta. Dar tu resimţi doar nedreptatea comisă împotriva 
ta (subl. C.I.) și spui că oamenii nu te-au înţeles. Despre 

recunoaşterea propriei tale vinovăţii nu există vreun cuvânt în 
scrisoare. 

Pamfletul lui Scheffer n-ar avea în sine nici o importanţă 
dacă nu ar fi alcătuit din confidenţele tale și aceste confidențe le-ai 
făcut şi altora. Zeci de doamne din societatea de aici au povestit 
„Regina mi-a spus și mie la fel mot ă mot“. Fireşte că este și multă 
exagerare aici. 

Te consideri un animal hăituit; cred că aş putea să folosesc 
și eu această imagine în ceea ce mă priveşte dacă m-au putut 
atinge toate calomniile. Doi ani am scris cu sângele inimii mele 
ca să te conving de iubirea mea și tu te plângi că „o vorbă bună 
ar fi făcut mai mult“. Sute de mii de cuvinte de dragoste şi blândeţe 
ţi-am trimis și ţi-am scris, iar tu spui în cartea ta de versuri: „M-aţi 
pierdut, voi nebunilor!“ Acum mi se pare că trebuie să ai grijă ca 
să nu mă pierzi tu pe mine. 

„Je demande grace“ scrie că sărmana ta inimă nu mai poate 
îndura! Oare ce ţi-am făcut eu? Tu ai pretins inimii mele mai mult 
decât era îngăduit, ai uneltit în spatele meu, ai trădat secretele 
mele şi ce-ai făcut nepotului meu? Despre asta mai bine a-i tăcea 
decât să pretinzi că doar de dragul lui l-ai azvârlit în durere, frică 
şi necaz. Lui nu i-ar fi venit nicicând ideea stupidă să se uite măcar 
la o persoană ca Elena Văcărescu. I-ai înfăţişat-o înaintea ochilor 
în cele mai frumoase culori, i-ai adus mereu împreună, fiindcă 
perfida intrigantă te-a convins prin spiritism că el o iubește. Și 
astfel Nando s-a făcut de râs, căci în România se înţelege cel mai 
puţin că un prinţ ar putea lua în serios o fată care i se aruncă de 
gât. Din afacerea asta nenorocită pe care tu ai provocat-o şi din 
care s-a îngrășat o bandă infamă (căci de altfel trebuia concediată 
imediat fata și expusă dispreţului general pe care-l merita) toată 
viaţa o să se facă arme împotriva nepotului meu. Când s-a dus 
la logodnica lui s-au vândut caricaturi cu el şi așa numita lui iubită. 
Şi toate acestea sunt nedreptăţi împotriva ta pe care, judecând 
după scrisoarea ta, trebuie să mă grăbesc să le îndrept. Eu n-am 
nevoie să îndrept nimic căci nu am greșit decât din prea multă 
bunătate față de tine, dar aştept ca tu să cauţi să îndrepți odată 
ceva. Incepe cu mama ta. 

Te plângi că ţi-a zăvorât inima și „ar da orice ca să ţi-o 
deschidă“. Consider că tu ar trebui să dai orice să-i deschizi ei 
inima, căci tu ai greșit faţă de ea. Tot ce a scris Scheffer în cartea 

lui despre Segenhaus şi despre copilăria ta provine din povestirile 
tale exagerate. Cu toate acestea ea te înconjoară cu o dragoste 
înduioșătoare. Și tu vorbeşti de prizonieratul care-ţi macină 
ultimele puteri în confruntări zilnice. Impotriva cui ai avut de 
luptat? împotriva unei mame care te-a răsfățat cu iubirea, împo- 
triva unui soţ care ţi-a trecut cu vederea peste puterile omenești 
și care te iartă? şi nu ne-am îngrijit şi nu ne-am preocupat decât 
să te ferim să nu mai cazi în mrejele elementelor josnice. De doi 
ani nu am fost răsplătiți decât cu ingratitudinea ta şi acum îmi 
spui că ar trebui să mă „rog“ ca să nu te lase puterile? îmi reproșezi 
că nu m-am gândit la „sărmana ta inimă“ şi nici la „înlănţuirea 
de împrejurări, intrigi și obscuritate“ în care ai bâjbâit. Am crezut 
că am o nevastă a cărei inimă bate alături de a mea şi care este 
de partea mea și n-are nevoie să bâjbâie în întuneric pentru că 
are un drum luminos înainte. Prima ta datorie este să nu ai secrete 
faţă de mine. Acum vei înțelege tu însuţi că nici o căsnicie nu 
durează dacă nu se întemeiază pe sinceritate reciprocă. Spui că 
detești discuţiile tête à tête. Asta-i altă autoamăgire. Cu Scheffer 
și cu Elena Văcărescu (aș vrea să nu mai trebuiască să rostesc 
nicicând numele astea blestemate) ai avut veşnice tête à tête care 
mi-au răpit timpul ce mi se cuvenea mie. Îmi scrii că nu ar trebui 
să citez împotrivă-ţi poeziile tale, că ar fi fost scrisă în iarna 
disperării. Nu! cele citate sunt din iarna 1890-91 în care tu, după 
propriile tale cuvinte, ai fost mai fericită ca oricând. 

Un om cinstit are voie să se înșele dacă are gânduri înalte 
şi curate. Ce numești tu gânduri înalte şi curate? Că Nando trebuia 
să se căsătorească cu Văcăreasca? Că tu prin spiritism te-ai 
prăbușit într-o mocirlă de mizerie și creaturile alea josnice te-au 
dus de nas? Căci Văcăreştii se laudă peste tot — am vești direct 
de la Roma unde această familie trăiește foarte mulţumită și 
îndestulată — acum că te-ar avea în mână. (Le-ai fi mărturisit totul. 
La ce se referă mărturisirile pot să-mi închipui cu aproximaţie; 
fiica a făcut aluzii în repetate rânduri. Dar eu pot să te liniştesc 
că nu m-am îndoit de tine și nici nu mă voi îndoi). Ce spun sau 
ce publică Văcăreștii sunt minciuni și în ochii altora şi pentru mine 
la fel. (Ştiu că ai mers până la limita admisă, dar nu peste ea, 
căci acesta este singurul lucru pe care nu l-aş putea îndura şi ar 
crea între noi o prăpastie de netrecut). La fel privesc cu dispreţ 
aluziile pe care le fac în această privinţă Elena Văcărescu şi 

Scheffer. Dar este nespus de trist că te-ai lăsat așa de ameţită de 
doi intriganţi. Din fericire complotul a fost descoperit înainte de 
a fi prea târziu. Dar ai refuzat pe atunci să pricepi că ai fost 
înşelată în modul cel mai grosolan și îmi serii că mai curând ai 
renunţa la mine și la tron decât la acea „sfântă fecioară“. 

Nu ai vrut să te sustragi complet controlului meu și să te 
duci cu banda infamă la Napoli? Acolo le-ai fi căzut cu totul victimă. 
În acel moment mi s-au deschis ochii cu adevărat şi am trecut la 
măsuri, care erau de datoria mea sfântă, dar care din păcate ţi-au 
amărât inima împotriva mea [se referă la îndepărtarea Elenei 
Văcărescu]. În genunchi ar trebui să-mi mulțumești pentru toată 
grija și dragostea mea ce ţi-am purtat-o în acea vreme, pentru mine 
profund dureroasă. Asta a fost salvarea ta. 

[Salvarea a fost că regina Elisabeta nu a avut bani suficienţi 
pentru așa ceva]. 

Într-una din ultimele tale scrisori ai afirmat „eu nu am 
devenit ceea ce sunt prin mine însumi“. Nu, din nefericire nu, dar 
ar fi trebuit să devii așa ceva. Crezi că eu nu a trebuit să clădesc 
cu trudă grea ceea ce sunt? (Vrei să spui că eu nu aș fi din fire 
un om pasional și că nu am simţit niciodată ce puţin te-ai dăruit 
în căsnicie fiindcă ţi s-a părut că sunt prea terre à terre. Faptul 
că m-am interiorizat, că m-am luptat cu mine însumi nu ţi-a fost 
pe plac. Era de datoria mea, dar nu întotdeauna mi-a fost uşor. 
La urma urmei sunt bărbat nu o creatură de ceaţă). 

Vorbești acum aşa de des din Biblie, dar spiritul ei nu l-am 
putut vedea în nici una din scrisorile tale căci creștinismul afirmă 
în cea mai înaltă dintre porunci: „iubește-ţi aproapele ca pe tine 
însuţi“. Dar tu n-ai trecut niciodată de tine însuţi. „Eu“ așa încep 
fiecare din frazele tale. Iar bucuria ta pentru ultima mea scrisoare, 
care mi-a făcut într-adevăr bine, deoarece am zărit acolo un punct 
luminos, îmi arată că te-ai gândit mai puţin la cunoaşterea ta 
interioară, la transformarea ta sufletească şi mai mult la rapor- 
turile exterioare cu mine. Dacă acestea nu își au temeiul într-o 
încredere necondiționată ele rămân doar aparente. 

Tot mă tem că nu ai citit în întregime cartea lui Scheffer 
(din păcate aceasta este absolut necesar pentru tine căci trebuie 
să vezi clar, să înţelegi până la urmă) altminteri n-ai fi subliniat 
doar lucrurile cele mai puţin importante, cuvântările mele pe care 

tu le-ai făcut ca să te aperi împotriva lor! A înțelege, a te 
transforma și apoi a ierta este mai bine decât să te aperi. 

Citeşte şi reciteşte ultima mea scrisoare; acolo vei găsi ade- 
vărata, nobila şi măreaţa concepție căreia trebuie să ne subordo- 
năm dacă am greșit, iar tu ai greșit. Cerul te va ajuta şi te va 
îndruma să găseşti drumul drept spre inima mea care pentru tine 
este mereu deschis. 

Mi-ai trimis un bilet pentru nefericita mamă a lui Scheffer 
(nefericită-i cea care a dat naştere unui fiu atât de ratat). Eu nu-l 
pot expedia, nu pot face absolut nici un demers împotriva bandei 
dacă nu știu dinainte ce au ei la mână împotriva ta. Am auzit 
despre manuscrise de ale tale şi de scrisori: Gândeşte-te bine ce 
este cel mai important. Nu mă îndoiesc că te vei supune tuturor 
condiţiilor și măsurilor pe care eu le am în vedere în scopul de a 
te degaja, de a te smulge din toate nelegiuirile și calomniile bandei 
infame. 

Mai puteam evidenția și alte lucruri din scrisorile tale dar 
vreau să le trec cu vederea și acum te îmbrățișez cu toată dragostea 
la inima mea și privesc încrezător spre viitor. 


Mereu al tău credincios. 
Carl 


203. București 7/19 mai 1898, către Maria de Flandra 
VB 521 


„„„ momentan sunt chiar copleșit de treburi. Ne apropiem de 
încheierea unei sesiuni parlamentare foarte agitate şi sunt deosebit 
de multe lucruri de făcut și pe deasupra mai am şi inspecţiile 
militare şi nenumăratele audiențe; cu greu ne vom putea duce la 
Sinaia înainte de mijlocul lui iunie ceea ce regret mai ales pentru 
Missy care iubește natura mai presus de orice. Slavă Domnului, 
ea este veselă și vioaie. 

Trimiterea cărții [Misère royale] şi scrisoarea mea au făcut 
o profundă impresie asupra Elisabetei şi noi toţi sperăm că 
zguduirea sufletească pe care a provocat-o pamfletul, dar care a 
fost atenuată printr-o scrisoare de-a mea plină de dragoste, va 
contribui încet la vindecare. Elisabeta este indignată de ingra- 
titudinea lui Sch[effer] și chiar a [Elenei] Văcărescu și se află acum 
într-o stare de spirit mult mai blândă faţă de noi. Incet, încet, i 

se deschid ochii asupra faptului ca noi o înconjurăm cu dragoste, 
în vreme ce ea a fost ruşinos înşelată de cei la care a ţinut până 
acum. Timpul și liniștea vor împlini restul și vor aduce lucrurile 
pe făgașul normal. Deocamdată Elisabeta rămâne la Segenhaus, 
aşa cum i-am scris, căci starea de spirit [de aici] nu este încă 
suficient de favorabilă pentru întoarcerea ei și mai întâi trebuie 
să fie capabilă să meargă. 

Draga mama participă cu mult interes la ultimele eveni- 
mente şi mi-a telegrafiat astăz: „Fericită de veștile bune de la 
Segenhaus care ne permit să sperăm tot ce-i mai bun“. 

Am fost afectaţi de mari inundaţii care au provocat pagube 
însemnate. Toate căile noastre ferate au fost întrerupte și cea de 
la Sinaia nu va putea fi folosită mai devreme de 14 zile. Abia de 
puţine zile avem vreme caldă. 

Aici merg toate bine deși opoziţia [liberală] este foarte agitată 
şi demonstrează adesea. Odată cu închiderea Camerelor totul se 
va linişti. 

Alăturat îţi trimit planul [camerelor] cu toate dimensiunile... 

Rămâi cu bine... 

Carl 


Copie 
204. Sinaia 15/27 iunie 1893, către regina Elisabeta 
V 28/1 


Scumpă Elisabeta! 

Ultimele tale scrisori m-au mulțumit prea puţin și m-au 
întristat profund; ele îmi arată din păcate cât de departe suntem 
de țelul nostru şi că nu eşti în stare să pricepi situația creată de 
tine. 

Nu trebuie până la urmă să cred că este o boală psihică la 
tine care te împiedică să mai deosebești binele de rău? Vorbeşti 
din nou de V[ăcărescu] și de S/cheffer] ca despre oameni pe care 
tu i-ai nenorocit, nu vrei să știi nimic și te lauzi din nou cu intențiile 
tale curate și nobile. 

Spui că ţi-ai sacrificat pentru mine cariera ta poetică. Dar 
cine te împiedică să scrii, să faci poezii? O faci oare numai de dragul 
lumii, al publicităţii? Publicitatea ţi-o voi împiedica firește. După 
ce am citit „Deficit“ şi „Meereslieder“ [Cântecele mării] cred că 

am făcut prin aceasta un serviciu nu numai ţie, dar și publicului. 
Chiar dacă nu sunt critic, am totuși atâta judecată ca să pot consi- 
dera aceste opere drept născociri ale unei fantezii bolnăvicioase. 

Afirmi că prin simpla ta apariţie vei convinge pe toată lumea 
de nevinovăția ta? De aici văd că toată situaţia îţi este neclară şi 
că tot mai crezi că-ţi este permis orice. 

Starea de spirit nu-ţi este favorabilă iar în anumite cercuri 
politice chiar dușmănoasă. Acestea sunt indignate că ai trădat 
secrete de stat şi cu asta nu se glumește. 

Dar credința mea este nezdruncinată şi mă străduiesc să 
culeg una după alta pietrele pe care tu însăţi le-ai aruncat pe 
drumul care te duce înapoi aici. Am intenţia fermă să-ți asigur 
din nou vechea ta poziţie şi să te înconjur cu tot prestigiul. Dar 
tu trebuie să-mi ușurezi [misiunea] și nu să o faci îngrozitor de 
grea ca până acum. 

Nu mai există nici un drum oare care să te conducă la 
înţelegerea de sine? Ani de zile am încercat cu binele, acum încerc 
cu adevărul pe care tu-l numești asprime, tocmai fiindcă n-ai 
cunoscut niciodată asprimea căci, scumpă Elisabeta, tot martiriul 
tău există doar în închipuirea ta. Este o aroganță din partea ta 
să vorbeşti mereu de „prizonierat“ căci unica lovitură a libertăţii 
tale este faptul că-ți port de grijă ca să nu te compromiţi și mai 
mult și iau măsuri ca să întrerup legăturile tale cu banda 
criminală. 

În loc să-mi fii veşnic recunoscătoare pentru acest lucru, 
tu-mi porţi ranchiună. Serii mereu cu amărăciune şi autocom- 
pătimire. Dumnezeu m-a ferit să mă supăr pe tine, deși eu aș putea 
fi îndreptăţit la asta după ce nu numai fericirea mea intimă, dar 
chiar și poziţia mea externă a fost zdruncinată, căci textul tău 
despre politica externă a consternat şi pe bărbaţii de stat străini 
și a diminuat încrederea [lor] în mine. 

Impresia pe care a stârnit-o această carte scârboasă nu a 
dispărut, ba chiar în fiecare clipă apar în presă articole noi prin 
care se pun în lumină amintiri penibile. Anexat îţi trimit unul 
dintre articolele apărute acum câteva zile în „Kreuzzeitung“ şi care 
este scris binevoitor. Ziarele româneşti de opoziţie inspirate de 
V[ăcărești], care s-au întors în ţară, încearcă să dovedească cum 
că pamfletul conţine tot adevărul. 

Sper că acest scandal se va fi terminat în curând căci 
întreține o atmosferă periculoasă pentru noi toți. Mais pour effacer 
toutes les traces trebuie să primeşti din nou cu braţele deschise 
toate persoanele care în carte sunt insultate şi calomniate. Ştiu 
ce fac, pretinzându-ţi aceasta și nici un argument nu mă va abate 
din drum. Aceasta este una din condiţiile pe care le pun pentru 
întoarcerea ta. Nu pot să accept ca prin minciuni și calomnii să 
fie îndepărtați tocmai aceia care ți-au dovedit credinţa lor. 

În momentul întoarcerii tale toate acestea se vor aranja de 
la sine şi-ţi va fi mult mai ușor decât îţi închipui tu astăzi. Scumpă 
Elisabeta, fie ca tu să învingi în lupta interioară pe care o duci 
pentru a găsi drumul cel drept spre inima mea. Pe indicatorul de 
drum stă scris: Adevărul şi încrederea nețărmurită... 

[ultimele două rânduri tăiate, nesemnat]. 


205. Castel Peleş 9/21 iunie 1893, 
către Fritz von Hohenzollern 
VD 980 


„.. De ieri ne-am mutat în reşedinţa noastră de vară [...] Missy 
este încântată de Sinaia și se bucură în mod deosebit să fie în 
sfârşit la ţară unde are mai multă liniște. În starea ei, pe care o 
suportă bine, aceasta este absolut necesară. 

Afacerile mele, dar mai mult vremea rece şi ploioasă m-au 
reţinut în Capitală. În sfârşit s-a făcut frumos, din păcate cam 
târziu, căci inundaţiile au produs pagube uriașe. În mai multe 
judeţe ale Moldovei recolta a fost complet distrusă. În Germania 
dimpotrivă totul pare prea uscat. Elisabeta, căreia îi merge ceva 
mai bine, mi-a scris că pe valea Rinului recolta este pierdută, dar 
cu toate acestea se așteaptă un an foarte bun pentru vinuri. S-a 
indignat de pamfletul lui Scheffler] care îi este foarte defavorabil. 

Nu știu încă dacă voi părăsi România în vara aceasta. În 
august ar vrea familia de Edinburgh să vină aici. Eu aș avea nevoie 
de o cură, dar timpul nu ajunge căci la toamnă avem mari 
manevre. 

Aici toate merg bine şi domnește liniștea deplină. Aș vrea 
să pot spune la fel şi despre Germania unde multe lucruri sunt 
însă încurcate. 

Rămâi cu bine... 

Carl 


206. Castel Peleș 30 iunie/12 iulie 1893, 
către Maria de Flandra 
VB 522 


Scumpă Maria! 

Ti-aş fi scris mai demult dar o uşoară inflamație a ochilor mi-a 
îngreunat scrisul. La fel mă chinuie durerile reumatice pe care le-ar 
putea înlătura doar o cură la care sunt îndemnat din toate părțile. 
Mi se propune Gastein sau Ragatz; eu nu am nici un chef, dar aș 
prefera eventual ultima variantă ca fiind mai aproape de patrie 
[Germania] și de libera Elveţie. Este greu de luat o hotărâre deoarece 
nu a fost fixat momentul vizitei familiei de Edinburgh. Probabil că 
va avea loc la începutul lunii septembrie și mama [Maria de Coburg] 
va rămâne până după ce Missy va naște. Astfel mi-ar rămâne liberă 
luna august pe care aș folosi-o pentru vizita la Elisabeta și la mama 
și probabil pentru o scurtă cură. La Segenhaus trebuie să mă duc 
în orice caz în timpul verii. Acolo starea de spirit s-a mai îmbunătățit, 
dar mersul [Elisabetei] progresează foarte încet, ceea ce fireşte că 
amână din nou întoarcerea ei aici. 

I-am scris Elisabetei că doar vindecată poate să revină, căci 
în starea ei nu poate face față la ceea ce se pretinde de la ea ca regină. 

In vreme ce Occidentul este uscat și suferă de arșiță, noi 
aproape să suntem măturaţi de şuvoaie. Plouă cam în fiecare zi 
şi uneori în averse. Dar aici [la Sinaia] din fericire ne descurcăm 
întotdeauna căci se usucă repede și vremea este mai bună decât 
la câmpie. 

Missy este încântată de șederea de aici; iubeşte viaţa la ţară, 
frumuseţea naturii şi mai presus de orice florile. Starea ei, pe care 
o suportă foarte bine necesită liniște și prudență așa că facem doar 
scurte plimbări [...] Aici domnește liniștea și totul merge bine. În 
Germania se vor vota proiectele militare care sunt absolut necesare 
căci Franţa este mai tare numeric vorbind [în privinţa trupelor]. 

„.. al tău frate credincios. 

Carl 

207. Sinaia 9/21 octombrie 1893 către regina Victoria 
VA 54 


Stimată Verişoară! 

Nașterea celei dintâi odrasle românești care va fi chemat 
cândva să continue opera începută de mine îmi umple inima de 
nespusă mulțumire şi profundă recunoștință căci văd cu ce caldă 
simpatie ai salutat fericitul eveniment. Nu putem mulțumi 
suficient Cerului pentru că totul a decurs atât de bine şi cu scumpa 
noastră Missy se bucură de cea mai bună dispoziţie. Fermecătorul 
ei copil este robust şi eu şi ţara mea îl putem privi plini de spe- 
ranţă, dorind din toată inima să crească spre bucuria părinților 
lui şi spre mândria României. 

Dr Blayfair, a cărui sosire a provocat nemulțumire printre 
autorităţile medicale de aici și a fost exploatată de opoziţie 
împotriva mea, mi-a făcut cea mai bună impresie; prin tactul său 
fin a câştigat repede respectul şi încrederea celor cu care a venit 
în contact. Pentru că este un reputat medic de boli nervoase am 
purtat cu el în repetate rânduri discuţii despre Elisabeta și i-am 
descris exact boala ei astfel încât a avut posibilitatea unui 
diagnostic deloc nefavorabil. Vindecarea ei înaintează încet, starea 
de spirit este mai veselă şi binevoitoare a salutat ea nașterea celui 
dintâi moștenitor român. 

Telegrama ta a înduioşat-o profund. Mi-am permis să-i acord 
ca suvenir dr Blayfair crucea de mare ofițer a ordinului Coroanei 
şi mă măgulesc cu speranţa ca vei avea bunăvoința să accepți 
această decorare... 

Iti sărut mâinile cu respect 

Carol 


208. Castel Peleș 15/27 octombrie 1893, 
către Maria de Flandra 
VB 523 


Cu greu poţi să-ţi imaginezi în ce măsură am fost de ocupat 
mereu şi cum de la întoarcerea mea din Elveţia atât de multe 
lucruri depind de mine. De atunci abia dacă am avut o clipă liberă 
pentru problemele mele personale. Casa plină de oaspeţi, treburile 
statului, manevre, călătorii şi acum la sfârşit fericitul eveniment 

al nașterii [la 3/15 octombrie] primului moștenitor român [Carol 
al II-lea]. Toate acestea s-au succedat atât de repede că nu am 
mai ajuns să-mi trag răsuflarea. Totul se bazează numai pe mine, 
trebuie să mă îngrijesc de fiecare lucru, să mă gândesc la toate. 
Dar nu pot să mulțumesc îndeajuns lui Dumnezeu că a răsplătit 
toată munca și truda mea și a încoronat-o cu succes. În pofida 
grijilor şi greutăților, care s-au înmulţit în așteptarea botezului, 
apariția micului cetăţean român este un eveniment politic de 
anvergură, recunoscut la adevărata dimensiune atât în ţară cât 
şi în străinătate. Viitorul României este asigurat şi aceasta este 
garanţia pentru liniștea Orientului căruia îi prinde bine pacea pe 
care o doreşte toată Europa. Şi ruşii, dar mai ales francezii, cu 
demonstrațiile lor zgomotoase în care a fost implicată chiar şi 
biserica catolică, au trebuit să proclame necesitatea păcii prin care 
se realizează echilibrul pașnic (subl. Carol I). 

Sper că Roma [Vaticanul] care s-a arătat favorabilă ruşilor 
la Paris nu va face aici notă discordantă din cauza botezului 
ortodox care este inevitabil (subl. Carol I). Dacă am proceda altfel 
s-ar ajunge la un scandal îngrozitor, care ar determina căderea 
guvernului, precum şi alte consecinţe grave, în primul rând un 
conflict constituţional. Tu ştii ce înseamnă asta. 

Această chestiune îmi face multe griji, dar acţionez cu 
conștiința împăcată căci știu că în acest mod evit ceva mult mai 
rău care cu siguranţă nu ar fi în folosul bisericii catolice de aici. 

Elisabeta a primit cu multă căldură vestea nașterii micului 
Carol. Se bucură că el poartă numele meu aşa cum a cerut toată 
România şi că ea este naga. A trimis un frumos leagăn, adevă- 
rată operă de artă; în ziua botezului îl voi prezenta lui Missy care 
se simte complet restabilită. Deja de trei zile este în picioare și 
şade pe balcon la soare. Copilul este bine proporţionat şi puternic. 

[...] Mă gândesc să rămân aici până în a doua jumătate a 
lui noiembrie. Atunci mă cheamă înapoi în Capitală treburile și 
apropiata deschidere a Camerelor. Copiii pot să-și prelungească 
şederea lor aici pe cât de mult posibil căci iarna și aerul nesănătos 
al oraşului trebuie evitate. 

Călătoria mea în Moldova pentru organizarea micilor ma- 
nevre şi vizitarea marilor noastre porturi dunărene m-a mulțumit 

pe deplin căci am fost primit pretutindeni cu entuziasm in- 
descriptibil. 
Acum rămâi cu bine... fratele tău iubitor. 
Carl 


209. Castel Peleş 12/24 noiembrie 1893, 
către Fritz von Hohenzollern 
VD 981 


Dragul meu Fritz! 

De mult voiam să-ţi scriu și să-mi exprim bucuria că ai primit 
comanda unui corp de armată cu sediul la Berlin. 

Nu mă îndoiesc că eşti mulţumit cu noul tău cerc de relații 
și că societatea de acolo v-a primit cu brațele deschise pe voi 
amândoi ca vechi berlinezi. Sigur că veţi găsi totul schimbat şi 
nu mai staţi direct la sursă ca în vremurile de glorioasă aducere 
aminte ale marelui împărat [Wilhelm I]. Cu toate acestea este 
foarte interesat să te afli în centrul în jurul căreia gravitează toată 
Europa. Tânărul împărat mi-a telegrafiat imediat despre 
avansarea ta şi a spus că se bucură că i-a încredinţat unui Hohen- 
zollern pe credincioșii săi brandenburghezi. El are totuși o inimă 
caldă pentru noi toţi. 

Aici am avut o viaţă plină de evenimente, dar cam stresantă 
iar în timpul numeroaselor vizite și recepții mi-a lipsit enorm 
Elisabeta. Ei îi merge ceva mai bine, dar din păcate nu este 
restabilită în așa măsură încât să se poată reîntoarce la iarnă. 

De Crăciun vor fi singur deoarece tânăra familie urmează 
să se ducă la Coburg. În ceea ce privește călătoria nou născutului, 
care este un copilaş adorabil, am ridicat obiecţii serioase, dar nu 
ştiu dacă voi putea învinge natura despotică a tinerei bunici. 

Tânăra pereche va trebui să se străduiască mult pentru a 
câştiga dragostea şi încrederea ţării; din păcate amândoi au ceva 
din trăsătura egoistă a Coburgilor. 

Missy s-a făcut şi mai frumoasă după naştere, este o mamă 
afectuoasă, iar Nando este absolut strălucitor. Se poate spune că 
i-a căzut norocul în braţe. 

Mâine ne întoarcem înapoi la București regretând sincer că 
părăsim frumoasa Sinaia. 

Luni voi deschide [sesiunea] Camerelor şi în Mesajul 
Tronului voi putea evidenția starea strălucitoare a finanţelor 
noastre. Aici absolut totul merge bine şi multe ţări ar putea privi 
cu invidie la însemnatele noastre progrese. 

[...] Rămâi cu bine. 

Carl 


210. București, 12/24 decembrie 1893, 
către regina Elisabeta 
V 28/2 


Scumpă Elisabeta! 

Din adâncul sufletului îți trimit calde urări pentru scumpa 
sărbătoare a aniversării zilei tale de naştere. Greu, extrem de greu, 
îmi vine ca în această zi în care tu împlineşti 50 de ani să nu te 
pot strânge la inima mea. Resimt profund dureros lunga despăr- 
tire care mi-a impus atâtea privațiuni și plin de dor aştept ziua 
în care cu forțe noi vei reveni la mine să-mi stai alături și să mă 
sprijini în greaua mea muncă și în luptele grele până în amurgul 
vieţii noastre. 

Mă preocupă mereu, dar sper că mă înșel, faptul că tu nici- 
odată nu ai înțeles pe deplin cât de nespus de mult te iubesc eu. 
Faţă de firea mea puţin expansivă tu ai fost probabil îndreptățită 
să nutreşti o ușoară îndoială; dar adesea sub un înveliş aspru este 
mai multă căldură şi sentiment decât se bănuiește. Fie ca noul 
an de viaţă în care ai intrat să ne aducă bucurie neumbrită iar 
ție să-ți redea prospeţimea și veselia tinerească, fie ca după anii 
grei de încercări care s-au încrustat atât de adânc în viața mea 
și în destinul casei noastre să vină un timp mai vesel care să 
șteargă din amintirea noastră tot răul prin care am trecut și să 
ne facă să privim cu încredere în viitor. 

Astăzi în noaptea de Crăciun, pe care eu o petrec singur și 
în tăcere, departe de toţi cei care-mi sunt dragi, deşi în Cameră 
se desfăşoară o luptă ale cărei urmări ar putea fi într-o zi mai grave 
decât ale unei bătălii pierdute, mă dedic consideraţiilor retrospec- 
tive. Mă întreb cum ar fi fost configuraţia Europei dacă eu n-aş 
fi venit în România. Această aserţiune sună ca o trufie, dar eu 
sunt convins că destinele popoarelor depind adesea doar de un om, 
care este în acest caz unealta lui Dumnezeu. România a devenit 

o putere de care volens nolens trebuie să se ţină seama și de aceea 
astăzi şi în viitor în istoria universală va acţiona decisiv. Incă de 
la începutul domniei mele a fost aici centrul de greutate al 
chestiunii orientale. 

Poate şi altcineva ar fi putut să preia această misiune şi ar 
fi putut să o ducă la capăt cu mai mult succes, dar mă întreb dacă 
ar fi avut răbdare şi tenacitatea să ia asupra lui toată osteneala 
şi munca și să suporte toate luptele și adversităţile. O întreprindere 
atât de grea depinde adesea mai mult de temperament decât de 
capacitate. De aceea după 27 de ani de domnie în care am avut 
o viaţă aspră, presărată cu lovituri dure ale destinului pot să 
privesc în urmă cu o anumită mulțumire și să mă despart de acest 
destin cu conștiința că mi-am împlinit cu cinste datoria și că nu 
am nevoie să mă tem că activitatea și rezultatele mele vor fi supuse 
unei critice prea aspre. Fie doar ca opera să dăinuiască și să treacă 
într-o zi în mâna unei conduceri prudente, fie ca odrasla casei 
noastre să fie înzestrată măcar cu acele calități ale unui monarh 
pe care le pretinde o misiune atât de grea și încărcată de 
responsabilitate. 

Dar acum vreau să cobor din sferele gândurilor înalte şi să-ți 
povestesc câte ceva din viața de zi cu zi. 

De o săptămână, în Camera Deputaţilor, cu ocazia dezbaterii 
Adresei (la Mesajul Tronului) s-a pornit o luptă într-adevăr 
nesângeroasă, dar cu atât mai înverşunată asupra problemei 
Transilvaniei care ne pune într-o situaţie extrem de dificilă. 
Conservatorii şi liberalii au încălecat pe caii de luptă și îi atacă 
fără cruţare pe unguri, pe care îi prezintă ca pe nişte barbari din 
cauza prigoanei lor asupra românilor. Unii cer intervenţie din 
partea guvernului, alţii aprind pasiunile, mulți vorbesc despre 
crearea unui imperiu daco-roman și se gândesc să realizeze cu 
discursuri frumoase o astfel de năzuinţă. Asta-i cel puţin grotesc, 
dar ceea ce mi se pare foarte grav este asmuţirea celor două 
naţionalităţi care nu va fi atât de uşor de înlăturat. Cuvintele 
înaripate ale unui deputat: „un dorobanţ nu se va bate nicicând 
alături de un honved“ pot avea consecinţe grave. 

Săptămâna aceasta îmi va fi înmânată adresa [la Mesajul 
Tronului] care altminteri este bine concepută. Aici a avut loc o 
schimbare la reprezentanța Germaniei. Dl. von Bülow a fost mutat 
ca ambasador la Roma și în locul sau a fost numit contele Leyden 

pe care probabil ţi-l mai aminteștiu ca secretar pe vremea contelui 
Wesdehlen; el este necăsătorit. Regret plecarea lui Bülow care ne-a 
făcut mari servicii în timpul tratativelor convenției noastre 
comerciale cu Germania; a durat mai mult de un an până când 
ne-am putut înţelege. Din păcate convenţia nu va mai fi votată 
înainte de sărbători căci Camerele sunt prea agitate din cauza 
românilor transilvăneni. 

Aici bântuie gripa, dar nu și printre deputaţii înfierbântaţi: 
şi eu am fost răcit, dar Dr. Kremnitz, a cărei nevestă vrea să-ţi 
scrie de ziua ta, m-a pus repede pe picioare. Generalul Cernat a 
murit la Nisa [8/20 decembrie 1893] şi Ion Ghica zace fără speranţă 
[dar va muri mai târziu la 22 aprile/4 mai 1897]; aşa se duce 
vechea mea gardă cu care am muncit și am luptat împreună. 

Îi invidiez pe Nando şi pe Missy care îți pot transmite 
personal urările lor. 

Acum trebuie să închei... numai al tău. 

Carl 


211. București 25 decembrie 1893/6 ianuarie 1894, 
către Fritz von Hohenzollern 
VD 982 


[...] După ce convenţia noastră comercială cu Germania a 
trecut prin Reichstag cu mari sforțări am ajuns să o vedem și aici 
după lupte grele. S-a protestat împotriva ei în adunări populare 
şi după mai multe ședințe de zi şi de noapte a fost până la urmă 
acceptată de Camere. Aici Germania face o afacere mai bună decât 
România. Din scrisorile pe care le primesc de la Berlin văd cu 
regret că nemulțumirea este mare și starea de spirit nefavorabilă, 
părerile despre K[aiserul Wilhelm al II-lea] sunt tot mai aspre. 
Să dea Dumnezeu să nu apară nici o consecinţă gravă mai târziu 
și ca totul să se îmbunătăţească. 

Aici plecarea tinerei familii nu a făcut o impresie bună, mai 
ales că tocmai în primul an ei petrec sărbătorile în străinătate. 
Şi eu sunt criticat pentru că am îngăduit, dar printr-un refuz m-aș 
fi certat cu Maria de C[oburg] care deja mi-a scris o scrisoare 
neplăcută fiindcă am întârziat cu permisiunea ce îmi fusese cerută. 
Întoarcerea se amână încă deoarece logodna Victoriei cu Ernest 

de Hessen urmează să aibă loc săptămâna viitoare și se dorește 
ca Missy să fie de faţă.| 

Mă tem că Nando ajunge tot mai mult sub papucul nevestei 
sale și ceea ce-i și mai rău și sub papucul despoticei sale soacre. 
El n-are deloc voinţă şi îi lipseşte iniţiativa, lucru care mă 
îngrijorează mult pentru viitor. Eu îl zgâlțâi adesea dar, din păcate, 
degeaba. 

In Carlo [fratele lui Ferdinand] este cu totul altă viaţă și 
energie. 

Aici avem iarnă grea și multe boli. Eu, slavă Domnului sunt 
bine. Vă îmbrăţişez 

Carl 


P.S. Vei fi primit decorația dorită. Cavaler Comandor al 
Coroanei României. Cartea despre Sans Souci [cadou de Crăciun 
de la Fritz] îmi este foarte binevenită şi găsesc că reproducerile 
sunt artistic executate. Multe pot să le folosesc pentru Cotroceni 
care va fi complet reconstruit, Camerele au votat un milion pentru 
aceasta. 


212. București 5/17 ianuarie 1894, către Maria de Flandra 
VB 525 


[...] Nando se lasă tot mai mult influenţat de mamele lui 
[Antonia von Hohenzollern și Maria de Coburg-soacra] ceea ce mă 
îngrijorează mult pentru viitor. Acum este plecat cu Missy şi cel 
mic deja de șase săptămâni şi astfel zilnic pierde tot mai mult 
teren. Entuziasmul din toamnă, când au cucerit toate inimile, s-a 
răcit considerabil. Am putut să constat acest lucru la balurile de 
Anul Nou unde s-au rostit multe remarci amare [la adresa perechii 
moștenitoare]. 

In astfel de chestiuni nu ai absolut nimic ce să discuţi cu 
Maria de C[oburg]; ea nu cunoaște decât punctul de vedere rusesc 
și este complet indiferentă faţă de ce spune lumea. 


1. Este vorba de sora principesei Maria, victoria Melita 1876-1936 
care s-a căsătorit în 1894 cu Ernest Ludwig Mare Duce de Hessen și Rin 
(1868-1937); au divorţat în 1903 și Victoria se va căsători în 1905 cu 
marele duce Kiril Vladimirovici. 

În sfârşit, copiii sunt la Sigmaringen după ce au stat cinci 
săptămâni în Germania. 

Vizita lor la Elisabeta a decurs bine și a făcut impresie 
favorabilă în ţară unde oamenilor începe să le fie dor de ea. 
Vindecarea ei progresează încet și a început să meargă; să sperăm 
că întoarcerea va avea loc în mai [în realitate în septembrie], dar 
mai întâi trebuie ca ea să se poată deplasa singură, ceea ce depinde 
numai de voinţa ei. 

Aici sunt ocupat continuu cu multiple probleme așa că simt 
prea puțin singurătatea. Peste șase zile se reunesc Camerele și 
vor avea loc mai multe şedinţe furtunoase. În rest merge bine și 
în jurul nostru este liniște deplină. 

Iarna este suportabilă, cele mai mari geruri au fost de —12 
R, dar din păcate prea puţină zăpadă. 

Acum rămâi cu bine... fratele tău devotat. 

Carl 


213. București 28 ianuarie/9 februarie 1894, 
către Maria de Flandra 
VB 526 


„... din păcate am fost incapabil de orice muncă şi activitate 
din cauza unui violent acces de gripă. Acum îmi merge mult mai 
bine doar că mă simt încă slăbit şi tuşesc mult. Cu toate acestea 
am asistat alaltăieri la serata dansantă după care au mai urmat 
trei și în plus un mare bal. 

Fiicele M[ariei] de C[oburg] sunt atât de ahtiate după plăceri 
că eu trebuie să ocup de distracțiile lor altminteri Missy se simte 
foarte nefericită aici (subl. Carol I). Cât de diferit au fost crescuţi 
cei doi copii ai tăi care se mulțumesc cu atât de puţin și se simt 
cel mai bine în cercul familiei așa cum eram noi odinioară în 
timpurile fericite de la Düsseldorf. 

[...] Aici este o adevărată vreme de primăvară ceea ce este 
nefavorabil pentru sănătate și agricultură. Altminteri aici dom- 
nește liniștea şi pacea şi nu ne termen de complicaţii din nici o 
parte. 

Acum rămâi cu bine... 


Carl 

214. București 26 februarie / 10 martie 1894, 
către Maria de Flandra 
VB 527 


.„„ momentan sunt așa de copleșit de treburi și de greutăţi 
că-mi rămâne prea puţin timp liber. In fiecare primăvară aici se 
stârnesc pasiunile [politice] într-un mod deosebit de violent și ajung 
adesea până la paroxism deoarece se apropie închiderea Camerelor 
şi cu aceasta dispare terenul legal pentru combaterea cabinetului, 
la fel ca şi posibilitatea răsturnării lui. De data aceasta din cauza 
neglijenţei ministrului de război! opoziţia [liberală] a primit în 
mână o armă periculoasă pe care o folosește în modul cel mai 
nepatriotic [cu putinţă]. Este vorba de demisia în masă a ofiţerilor 
de cavalerie care din cauza tratamentului aspru al inspectorului 
[de armă]. 

Generalul Lahovary ar fi putut evita ușor această nenorocire 
— căci eu așa o consider pentru armata [noastră] dacă ar fi ascultat 
reclamaţiile şi mi le-ar fi prezentat mie. Inspectorul cavaleriei 
[Cantili], care deja fusese rău notat la mine, ar fi fost imediat 
destituit şi nu s-ar fi produs tot scandalul căruia i-au căzut victime 
mulţi tineri ofiţeri, ce au trebuit să fie aspru sancţionaţi pentru 
acţiunea lor nemilitară. După aceste evenimente poziţia ministru- 
lui de război, pe care eu l-am făcut răspunzător, a devenit de 
nesusținut. Dar retragerea sa a făcut o breșă în guvern ceea ce 
aici de obicei poate fi considerat ca un semn prevestitor al unei 
schimbări a partidului de guvernământ. Opoziția începe să devină 
nerăbdătoare şi caută să-mi facă viața grea prin tot felul de 
demonstraţii și cuvântări agresive. Dar eu mă uit de sus și cu 
dispreț la aceste agitaţii. Insă situația actuală nu-mi permite să-mi 
fac planuri pentru viitorul apropiat. În orice caz până la sfârşitul 
lui mai sunt țintuit aici; în plus avem la 10/22 mai marea noastră 
sărbătoare națională, de la care eu n-am lipsit niciodată și care 
fără mine categoric nici n-ar putea fi ţinută. 

[...] Am avut o iarnă foarte animată am dat două baluri mari 
și trei mai mici ca să-i dau lui Missy prilejul să danseze mai mult 


1. generalul Iacob Lahovary 27 noiembrie/9 decembrie 1891 — 21 
februarie/5 martie 1894 urmat ca ministru ad interim de Lascăr Catargiu 
22 februarie/6 martie — 17/29 iunie 1894 

şi să cunoască societatea. Balul cu trei cadriluri costumate, și 
trecând prin multe probe, a fost foarte reuşit şi declarat în 
unanimitate cea mai frumoasă festivitate care s-a ţinut vreodată 
aici. Sper că Maria de [Coburg] care consideră că eu îi ţin prea 
din scurt pe copii ei își va modifica acum atitudinea. Dacă îmi este 
recunoscătoare nu am putut afla încă. 

[...] Publicaţia lui Sch[effer] este pe cât de stupidă pe atât 
de Josnică. l-am trimis-o Elisabetei și i-a dovedit din nou cât de 
mult a fost înșelată de o bandă infamă căruia i-a dăruit toată 
încrederea. În sinea ei o simte, dar este prea mândră să-și recu- 
noască greşala. Mi-a scris că este de neconceput de ce Scheffer, 
căruia i-a făcut aşa de mult bine, o persecută în aşa mod şi o 
calomniază. Cred că îi este fatal că el a demascat-o în faţa întregii 
lumi pe H[elene] V[ăcărescu] şi toate intrigile ei. De altfel nimeni 
nu pricepe acest pamflet și doar prea puţini înţeleg personajele 
prezentate în el cu excepţia lui Nando şi a primei sale iubiri 
imaginare de tinereţe. Aici nu vorbeşte nimeni de această nouă 
și prost scrisă cârpăceală. 

Aproape că nu am avut iarnă şi deja se apropie primăvara 
cu toată puterea. Este cald și încep să înverzească tufișurile. 


215. Bucureşti 21 martie/2 aprilie 1894, 
către Maria de Flandra 
VB 528 


„„. vreau să-ţi spun că pot veni la nunta de la Bruxelles [a 
lui Carl Anton von Hohenzollern, fratele lui Ferdinand, cu 
Josephine de Flandra, fiica Mariei, deci o nuntă între veri primari] 
dacă este posibil ca aceasta să nu se ţină înainte de 27 mai. Imi 
scrii că urmează să aibă loc între 22 și 26 mai, că totuși ziua nu 
a fost încă fixată. Din păcate îmi este imposibil să plec de aici 
înainte de 11/23 mai căci în afară de sărbătoarea naţională pe care 
este imposibil să o amânăm (mai ales în actuala stare de spirit 
agitată politic), am foarte multe de făcut până atunci. Sper că veţi 
putea obține o amânare cu câteva zile și prin aceasta să împliniți 
dorința inimii mele de a fi prezent la sărbătoarea familiei. 

Evenimente foarte fatale din armată îmi produc serioasă 
îngrijorare. Mai întâi demisiile en masse ale ofiţerilor de cava- 
lerie, care nu au fost încă mulțumitor rezolvate deşi majoritatea 

şi-au reluat serviciul; apoi a trebuit să-i iau unui general comanda 
corpului său de armată şi să iniţiez o anchetă și în sfârşit 
chestiunea livrărilor de armanent care este extrem de complicată. 
În plus nu găsesc nici un ministru de război în locul celui pe care 
l-am îndepărtat; s-au încurcat atâtea lucruri sub administraţia 
acestuia încât nimeni nu vrea să fie succesorul lui. Nici situația 
politică nu este deloc favorabilă căci partidele sunt chiar dug- 
mănoase unul faţă de celălalt. 

Copiii [Ferdinand și Maria] se duc săptămâna asta la lași 
ca să se arate acolo înainte de plecarea lor ce va avea loc la 12 
ale lunii acesteia. Absența lor va dura din nou 6-7 săptămâni 
deoarece vor dori fireşte să ia parte şi la nunta de la Bruxelles. 
Eu dorisem ca mai înainte să se întoarcă aici. 

Mă bucur că contele d'Ursel vine aici ca ministru pleni- 
potențiar [al Belgiei] a fost foarte bine văzut la noi. 

[...] Rămâi cu bine. 

Carl 


216. București 14/26 aprilie 1894, 
către Fritz von Hohenzollern 
VB 983 


Scumpul meu Fritz! 

„„„ Ziua mea de naștere, pentru care am primit nenumărate 
dovezi de dragoste și recunoaștere din ţară și străinătate, am 
petrecut-o foarte singur. Dis-de-dimineaţă mi-a adus flori micuțul 
[Carol al II-lea în vârstă de 6 luni] care se dezvoltă excelent. Mă 
miră faptul că părinţii lui se pot despărți atâta vreme de această 
fiinţă încântătoare. Fireşte că trebuiau să se ducă la nunta de la 
Coburg [a Victoriei Melita, sora Mariei, cu Ernest Ludwig von 
Hessen] după care eu le propusesem să se întoarcă aici și apoi să 
meargă împreună cu mine la Bruxelles [la nunta lui Carlo von 
Hohenzollern cu Josefina de Flandra]. Dar Missy încă nu se poate 
obişnui aici cum trebuie şi de aceea este foarte bucuroasă dacă 
poate să rămână mai multă vreme cu ai ei. Şase săptămâni sunt 
prea mult după ce iarna au mai avut o şedere în străinătate. 
Pentru Nando categoric nu este bine deloc. Nunta de la Bruxelles 
a fost fixată pentru 16/28 mai aşa că precis voi putea fi acolo. Sper 

nespus de mult că și voi veți veni și că anumite obligaţii de serviciu 
pot fi amânate. 

Mă gândesc să plec de aici la 11/23 mai şi la 14/26 mai seara 
să sosesc la Bruxelles unde mulţi oaspeţi sunt așteptați. 

Pe 5/17 mai am o mare festivitate la Sulina unde toate marile 
puteri şi-au trimmis nave. Este inaugurarea marelui canal de la 
vărsarea Dunării. După aceea vine sărbătoarea noastră naţională 
şi pe urmă sunt liber. Am nevoie absolut de linişte căci sunt 
suprasolicitat şi am multe griji. Aici patimile de partid sunt 
nemăsurate și orice mijloc li se pare potrivit pentru a răsturna 
guvernul. În ultima vreme opoziția [liberală] a instigat în armată 
și s-a folosit de o anumită stare de nemulţumire din rândurile 
cavaleriei din cauza unor nedreptăți şi a procedeelor brutale ale 
inspectorului cavaleriei. Am putut să aplaneze fatala chestiune 
și cu patru zile în urmă după inspectarea regimentelor de cavalerie, 
am ţinut o cuvântare energică în fața ofițerilor care a făcut mare 
impresie; din fericire am putut să-mi exprim și mulţumirea căci 
totul a decurs ca la carte. 

Slavă Domnului că Elisabeta este mult mai bine și la vară 
se va putea întoarce la Sinaia. Această lungă despărţire a fost o 
grea încercare pentru mine. 

Tânărul împărat călătorește totuși prea mult ceea ce nu poate 
face impresie bună nici în străinătate. 

Rămâi cu bine... 

Carl 


217. Bucureşti 16/28 aprilie 1894 către Maria de Flandra 
VB 529 


Scumpă Maria 

Sunt foarte fericit că aţi fixat momentul nunții pentru 
sfârşitul lui mai [stil nou] căci astfel pot şi eu să iau parte la 
frumoasa sărbătoare de familie; m-ar fi durut să lipsesc. Prin 
amânarea de pe 26 pe 28 mai am câștigat un scurt răstimp de 
linişte căci eram decis ca pe 10/22 mai seara, în ziua sărbătorii 
noastre naţionale, să plec la Bruxelles fără nici o amânare pentru 
ca să pot sosi acolo pe 25. Acum voi părăsi Bucureştiul pe 23 seara. 
Intenţionez să trec prin Albery şi Strasbourg. Din păcate nu voi 
putea rămâne la voi mai mult de câteva zile căci trebuie să mă 

duc la Neu Wied [la Elisabeta] și apoi să mă întorc aici imediat 
unde mai multe probleme importante rămân de rezolvat. În august 
voi face o cură mai lungă și temeinică de care în nici un an n-am 
avut mai multă nevoie ca acum, după gripa de pe urma căreia nu 
mi-am putut reveni. Pe deasupra mari greutăți și griji serioase 
apasă asupra mea; sper să mă duc la Elisabeta la Ragaz și după 
o şedere de patru săptămâni acolo să mă întorc cu ea la Sinaia 
la mijlocul lui septembrie. Să dea Dumnezeu ca până atunci să 
se însănătoşească pe deplin sufletește şi trupeşte; până acum s-a 
mers destul de bine. Acum este ocupată cu cadourile pentru 
Josefina și Carlo. Mă bucur că planul meu a reușit atât de bine. 

Missy şi Nando sunt iar absenţi pentru multă vreme. li 
sfătuisem să se mai întoarcă o dată şi să meargă cu mine la 
Bruxelles, dar ei sunt foarte fericiţi când pot să plece de aici. Nu 
înțeleg cum poate o mamă să suporte o așa de lungă despărțire 
de încântătorul ei copil, faţă de care eu îndeplinesc acum întru 
totul funcţia de tată. Această indiferenţă şi lungă absenţă fac o 
impresie nefavorabilă în ţară. Oricine consideră firesc și de la sine 
înțeles ca ei să se ducă la cele două nunţi, dar nu pentru două 
luni de absenţă. 

Din fericire sunt extrem de ocupat și de aceea nu resimt 
singurătatea, dimpotrivă adesea tânjesc după linişte absolută. In 
cercurile politice de aici fierbe mereu și acum se produc mai des 
demonstraţii neplăcute. In viitorul apropiat mă tem și de alte 
lucruri. 

Acum rămâi cu bine... 


Carl 


218. București 23 aprilie/5 mai 1894, 
către principele Ferdinand 
V 49 


Dragul meu Nando! 

Inainte de sărbătorile Paștelui am fost atât de ocupat de 
dimineaţa până seara cu treburi, inspecții și primiri că abia mi-a 
mai rămas timp liber. Pe deasupra am suferit și de nevralgii care 
încă nu au trecut și care nu mă îndeamnă la scris. 

Iti mulțumesc pentru cele două scrisori ale tale şi mă bucur 
că la Coburg merg toate aşa de bine, numai dacă oboselile n-ar 

solicita-o prea mult pe Missy. Micul [Carol al II-lea] este aşa de 
vioi ca un peşte în apă. El îmi este adus de trei ori pe zi, căci sunt 
țintuit în cameră și pare să fie foarte încântat de aceste [vizite]. 
Deoarece în ultima vreme a bătut un vânt rece, a ieșit mai puţin 
pe afară, mai ales din cauza dinţilor. Acum este din nou mai cald 
(dar din nefericire îngrozitor de uscat) așa că aproape toată 
după-amiaza stă la aer. 

Mă bucur că i-aţi vizitat pe părinţi la Lugano și apoi vă duceti 
la Sigmaringen. După aceea nu va rămâne prea mult timp pentru 
călătoria în Anglia, împotriva căreia eu nu am nimic de obiectat 
deoarece este dorința Reginei Victoria. Doar sper că Missy nu va 
fi prea obosită. Insă nu vă puteţi duce în vizită în Anglia fără suită 
și trebuie să vă însoțească doamna Greceanu și Coandă; mai ales 
aici se va comenta negativ faptul că acum nu vă însoţeşte cineva. 

Ar fi regretabil dacă Missy n-ar putea participa la cununia 
de la Bruxelles [a lui Carlo von Hohenzollern cu Josephine de 
Flandra]. Acolo s-ar întrista pe toată lumea iar lunga absenţă şi 
despărțirea de copil nu şi-ar mai găsi așa de uşor vreun motiv. 

După 28 mai [cununia de la Bruxelles] va trebui să vă grăbiţi 
întoarcerea ca micul [Carol al II-lea] să nu rămână singur prea 
multă vreme. Acum veghez eu permanent asupra lui cu grijă 
părintească. 

Momentan este o mare agitaţie în toată ţara din cauza 
procesului românilor de la Cluj [în text: Klausenburg]. Din toate 
orașele primesc telegrame și adrese cu rugămintea să mă adresez 
împăratului Franz Josef în favoarea supușilor săi români. 

După inspecția mea la cavalerie, care a durat trei ore, am 
ţinut ofiţerilor o cuvântare energică care a făcut o profundă 
impresie. 

Te îmbrăţișez şi pe tine şi pe scumpa Missy... unchiul tău 
iubitor. 

Carl 


219. București 2/14 mai 1894, către Maria de Flandra 
VB 530 


.. Poimâine [miercuri] plec la Sulina pentru a prezida 
festivitățile de acolo și sâmbătă mă întorc aici apoi îmi rămân trei 
zile pentru a rezolva nenumărate probleme mai ales chestiuni 

militare și să asist la sărbătoarea naţională. Miercuri, 11/23, seara 
pornesc la drum spre voi. Innoptez la Basel apoi voi vedea corpul 
ofițeresc al fostului meu regiment de dragoni în gara de la Metz 
și seara la 7,53 sosesc la Bruxelles. 

Am acceptat primirea oficială și deja toate detaliile i s-a adus 
la cunoştinţă lui Bengescu, cel care a fost însărcinat să raporteze 
despre acestea, v[ezi] telegrama alăturată. 

În suita mea se află generalul Vlădescu și doi aghiotanți ai 
mei lt. col. Priboianu și maiorul Istrati; pe ultimul îl cunoști de 
la Sigmaringen la fel ca şi pe generalul meu aghiotant. În plus 1 
camerist și 3 servitori. 

Despre Nando şi Missy şi planurile lor viitoare nu știu nimic. 
Sper că îţi vor face la timp comunicările necesare. Timp de 14 zile 
am fost foarte suferind și chinuit de dureri faciale. A trebuit să 
mi se facă o incizie la obrazul stâng care va fi cu siguranţă vizibilă 
pentru multă vreme. 

Problema românilor din Transilvania îmi face mari griji și 
mă tem de continuarea demonstrațiilor de aici. 

Acum rămâi cu bine... 


Carl 


P.S. Telegrame de Bengesco adressé au Ministre des 
affaires etrangeres. 

Le Roi m'a exprime toute sa satisfaction qui lui cause 
Yannonce de la prochaine visite de notre auguste Souverain a 
Bruxelles. Le Grand Maréchal de la Cour apres avoir pris les ordres 
de S.M. mwa prie de lui faire savoir, aussitôt que possible, le jour 
et heure exacte de l’arrivée du Roi a Bruxelles avec les norms 
et le nombre des personnes composant la suite, en vue de la 
reception officielle que le Roi Leopold dâsire faire ă notre auguste 
Souverain. 


220. București 3/15 iunie 1894, către Maria de Flandra 
VB 531 


De mai mult de opt zile sunt din nou în mijlocul problemelor 
mele care sunt însoţite de multe griji și greutăţi şi ca un vis frumos 
se află în urmă timpul petrecut la Bruxelles. 

[...] Sunt foarte mulţumit de vizita mea la Segenhaus [la 
Elisabeta]. Venirea mamei a coincis cu a mea. Să dea Dumnezeu 
ca timpul lung și greu al bolii să fie depăşit şi mai ales să nu mai 
revină. 

Voi mai întâlni cu toate aceste câteva greutăţi care cu 
dragoste și răbdare vor putea fi aplanate; unele închipuiri bolnave 
mai persistă încă. Abia atunci va fi pe deplin sănătoasă Elisabeta, 
când va înţelege că vreme de trei ani ea a fost bolnavă psihic. 

[...] în jurul nostru sunt mereu continue semne de furtună, 
dar în vara asta nu se va acutiza nici o problemă deşi în Ungaria, 
Bulgaria şi Serbia situaţia este gravă şi complicată. 

La Pesta împăratul [Franz Josef] s-a conformat la toate 
pretenţiile obraznice [ale ungurilor]. La Sofia domnește 
entuziasmul pentru răsturnarea lui Stambuloff. Ferdinand] de 
C[oburg] și-a făcut din el un inamic periculos. La Belgrad se joacă 
cu focul. 

Mâine se întorc în sfârşit copiii [Ferdinand și Maria] şi peste 
8 zile ne mutăm la Sinaia [...] fratele tău iubitor, 

Carl 


221. Ragatz 3/15 august 1894, către Maria de Flandra 
VB 532 


[...] Reuniunea cu draga mea Elisabeta este un eveniment 
fericit care a fost salutat cu bucurie din toate părțile. Ea este mult 
mai bine; starea ei de spirit este bună și merge din nou fără 
probleme. Momentan se simte cam slăbită căci călătoria și multele 
emoţii au solicitat-o. La Umkirch s-a simțit foarte fericită și ne-am 
plimbat ore în şir în pare împreună cu scumpa mama [lui Carol 
I]. Prezenţa lui Leopold a făcut șederea noastră și mai plăcută. 

[...] sperăm cu toţii că probabil ne vei putea vizita aici; noi 
rămânem până la 10 septembrie şi apoi prin Weinburg și Miinchen 
ne întoarcem în România unde Elisabetei i se pregăteşte o primire 
călduroasă. Trebuie să mă întorc pentru marile manevre la 12/24 
septembrie. 

De la Sinaia nu am vești deloc. Se pare că la copiii de acolo 
este adevărat proverbul „Ochii care nu se văd se uită“. Sper că 
faţă de tine Carlo se poartă altfel. Spre marea mea bucurie aflu 
că pe Josefina o aşteaptă bucuria maternității... 

Scrisoarea despre cultul lui Napoleon spune că dacă în 
Franţa se restaurează monarhia atunci un Napoleon va trece în 
fruntea ei. Dar pentru noi republica este mai bună și mai curând 
o garanţie a păcii. Cred că ne mai putem bucura încă mulţi ani 
de linişte, nimeni nu doreşte războiul. 


222. Ragatz 10/22 august 1894, 
către Fritz von Hohenzollern 
VD 984 


[...] Mai ales am bucuria ca după o lungă şi grea despărţire 
să fiu din nou împreună cu scumpa mea Elisabeta și să ne putem 
întoarce în România. Sper că amândurora ne va prinde bine cura 
de aici şi vom strânge forţe noi pentru serioasa noastră vocaţie 
și numeroasele greutăţi care ne aşteaptă. Pe 10/22 septembrie 
trebuie să fim înapoi căci înainte de începutul marilor manevre 
mai am de rezolvat probleme importante. 

[...] De la Sinaia am prea puţine veşti. Este foarte bine că 
Nando şi Missy sunt oarecum singuri ca să se simtă şi să acţioneze 
de sine stătători căci mai ales nepotului nostru îi lipsește orice 
inițiativă. La manevre el își va conduce batalionul şi eu mă voi 
îngriji ca el să primească și o misiune specială cu participarea și 
altor arme. Corpurile 3 şi 4 de armată vor opera la Vaslui unul 
împotriva celuilalt. 

„.. fratele tău devotat 

Carl 


223. Castel Peleş 22 septembrie/4 octombrie 1894, 
către Maria de Flandra 
VB 533 


În ajunul plecării mele la manevre care după cât se pare se 
vor desfăşura pe vreme urâtă, căci de patru zile plouă în averse, 
trebuie să-ți scriu câteva rânduri... 

Timpul meu este mai mult decât ocupat şi casa plină de 
oaspeţi. Charlotte [sora Kaiserului Wilhelm al II-lea] și soţul ei 
Bernhard [von Moeningen] sunt foarte bineveniţi, Alfred [fratele 
principesei Maria] sosește astă seară cu doi domni; Maria de 
Coburg urmează să vină la 10 ale acestei luni [octombrie stil nou] 

dar încă nu mi-a trimis nici un cuvânt despre sosirea ei. Nando 
este deja în marș cu batalionul lui. Noi ne ducem mâine seară 
(vineri) la manevre și ne vom întoarce Joi. 

Imi pare rău să o las singură tocmai acum pe Elisabeta, dar 
din fericire totul merge bine și ea s-a obișnuit repede cu schimbările 
survenite. 

Missy va naște peste 14 sau 20 de zile; dar de data aceasta 
ea este foarte tare şi se simte bine. 

Rămâi cu bine... Carl 


224. Castel Peleș 31 octombrie /12 noiembrie 1894, 
către Maria de Flandra 
VB 534 


[...] A trecut deja o lună de zile de la nașterea micii Elisabeta, 
care se dezvoltă favorabil deşi mama a trebuit să renunțe la 
alăptare deoarece a căpătat o aprindere a pieptului. Acest incident 
fatal s-ar fi putut evita foarte uşor dacă Maria de C/oburg] nu ar 
fi expediat medicii. Câtă vreme a stat ea aici nici un doctor n-a 
avut voie să o vadă pe Missy care la rândul ei n-a spus nimic că 
deja de 14 zile o doare pieptul. Este un noroc că eu am preluat 
din nou comanda și că l-am putut chema imediat pe Dr. Canta- 
cuzino, care a asistat-o la naștere. Problema este trenantă, 
chinuitoare dar nu periculoasă. Este o coincidenţă nefericită că 
Nando pe care eu l-am trimis la Sankt Petersburg la funeraliile 
[țarului Alexandru al III-lea care murise la 20 octombrie/1 noiem- 
brie 1894] va trebui să-și părăsească tocmai acum nevasta bolnavă, 
care nu arată bine. Maria de C[oburg] care până la botez nu s-a 
putut hotări să plece, şi-a mai găsit fratele în viaţă numai datorită 
mie. Eu am insistat până la urmă ca să pornească și am organizat 
un tren special pentru ea până la granița rusească; aşa a sosit ea 
cu şase ore înainte de moartea țarului Alexandru. 

Nu cred că schimbarea de domnie din Rusia va avea drept 
consecinţă o altă orientare în politică [externă]. Aceasta va rămâne 
deocamdată pașnică. 

Poimâine ne ducem pentru trei zile la București deoarece 
țara doreşte categoric să serbeze nunta noastră de argint [...] 

Nando va pleca pe [5/17 noiembrie] tocmai de ziua ta, la 
Sankt Petersburg şi se va întoarce după zece zile. Aici este mereu 

cea mai frumoasă vreme, Elisabeta este bine şi se plimbă mult 
cu mine. 

[...] Maria de Coburg pretinde deja ca Missy să vină cât mai 
curând la ea, adică să-și lase copiii singuri. Mi se pare ca femeia 
asta are puţină înțelegere și inimă deloc şi se gândește doar la 
ea. Anturajul ei s-a exprimat aici puţin măgulitor despre ea. 


225. Castel Peleș 10/22 noiembrie 1894, 
către Fritz von Hohenzollern 
VD 985 


„„. Felicitările voastre pentru nunta noastră de argint ne-au 
făcut bine inimilor noastre şi vă mulţumim [...] La început am 
refuzat orice festivitate dar până la urmă nu am putut rezista 
cererilor unanime şi am venit la București la 3/15 noiembrie. Acum 
sigur că nu mai regret, în pofida solicitărilor considerabile pentru 
Elisabeta, căci aniversarea noastră s-a transformat într-o 
măreaţă sărbătoare naţională la care a domnit un entuziasm 
unanim și de nedescris. Şi din străinătate ne-a sosit un şuvoi de 
felicitări, nimeni nu a uitat această zi. La fel am fost copleșiți de 
cadouri: tânărul împărat [Wilhelm al II-lea] a fost plin de atenţie 
faţă de noi şi împreună cu împărăteasa ne-au trimis un mare 
serviciu de ceai din aur. De asemenea, regimentul meu prusian 
mi-a trimis suveniruri frumoase. Festivitățile au durat trei zile 
pe o vreme splendidă. Foarte obosiţi dar cu inimile pline de 
recunoştinţă ne-am întors aici pentru a răspunde la multele sute 
de scrisori, depeșe, telegrame, pentru care vom avea nevoie de cel 
puţin o săptămână. Dar pe 15/27 [noiembrie] trebuie să vin pentru 
două zile la Bucureşti la deschiderea Camerelor [parlamentului]. 

Nando care pe timpul nunţii [jubileul căsătoriei lui Carol I 
și al Elisabetei] a rămas la Sankt Petersburg, se întoarce abia la 
sfârșitul săptămânii viitoare; apoi ne mutăm în Capitală deoarece 
Missy este acum prea suferindă ca să poată părăsi Sinaia. Ultima 
naștere a slăbit-o mult, a urmat prea repede după cea dintâi și 
acum trebuie să se menajeze serios. Are cea mai mare dorinţă, 
tânjește să se ducă la mama ei, care pretinde din nou acest lucru, 
așa că trebuie să mă pregătesc sufletește pentru o plecare în 
curând [a Mariei]. Probabil că așa îi revin ei forțele. 

Manevrele au decurs strălucit şi Bernarhd [Meiningen] 
precum și numeroșii ofițeri străini au fost foarte surprinşi de 
numărul [mare al] trupelor şi de prestația lor. În pofida nume- 
roaselor greșeli care s-au produs și eu am fost foarte mulţumit și 
totul s-a derulat excelent. 

Aici este o vreme minunată cu zile calde. 


Rămâi cu bine... 
Carl 


226. Castel Peleş 20 noiembrie /2 decembrie 1894, 
către Maria de Flandra 
VB 535 


În ultima vreme am fost foarte ocupat cu răspunsul la 
numeroasele depeşe, scrisori etc. primite cu ocazia nunţii noastre 
de argint... 

Aniversarea noastră intimă de familie s-a transformat cu 
totul pe neaşteptate într-o sărbătoare naţională cu manifestații 
pe cât de măreţe pe atât de emoţionante. Din ţară şi din străinătate 
ne-au fost transmise cele mai călduroase manifestări de simpatie 
și din toate părțile ne-au venit cadouri. 

La început eu am vrut să ţinem sărbătoarea aici însă miniștri 
și mulți alții m-au rugat stăruitor ca în acea zi să venim la 
Bucureştu, deoarece ţara vrea să ne arate dragostea şi 
devotamentul ei. După festivități, care au fost frumoase, dar foarte 
obositoare, am putut să ne odihnim aici încă 14 zile, dar mâine 
trebuie, din păcate, să ne mutăm definitiv în Capitală căci 
Camerele aduc cu sine aşa o creştere a activităţii încât aceasta 
nu mai poate fi rezolvată de aici. 

Missy, care este slăbită şi foarte nervoasă, pleacă direct de 
aici la Coburg împreună cu sora ei Sandra. Nando care s-a întors 
ieri de la Sankt Petersburg unde i s-a făcut o primire deosebit de 
afectuoasă trebuie să vină cu noi la București. 

Din păcate ne îndreptăm spre o iarnă foarte dificilă din cauza 
unei grave crize comerciale care va atinge fireşte şi politica internă. 
Opoziția va fi în stare să poarte cu un oarecare succes o campanie 
înverșunată [de răsturnare a guvernului conservator]. Preţurile 
cerealelor sunt așa de scăzute iar cele ale recoltei de anul acesta 

au fost atât de proaste încât moşierii, dar mai ales arendașii, au 
avut pagube importante, ceea ce va spori numărul nemulțumiţilor. 
Am citit în ziare că ai fost cu Henriette [fiica ei] la Potsdam... 
Împăratul și împărăteasa au fost desigur foarte cordiali și 
afectuoşi. Ei îşi manifestă mereu faţă de noi toţi şi cu fiecare prilej 
cea mai călduroasă simpatie [...] 

Elisabeta suferă de pe urma gerului uscat cu tot soarele care 
străluceşte. Este și multă închipuire care trebuie mereu 
combătută. 


Rămâi cu bine... 
Carl 


227. București 23 decembrie 1894/4 ianuarie 1895, 
către Fritz von Hohenzollern 
VD 986 


[...] De pe aici nu am să-ți comunic prea multe noutăţi. Toate 
merg foarte bine în ciuda crizei agrare şi comerciale și a inevita- 
bilelor greutăți politice pe care eu le pot stăpâni. 

Bulgarii sunt chiar nebuni: vor să-l întemniţeze pe Stam- 
buloff tocmai pentru energica activitate pe care a desfășurat-o. 
Marile Puteri, și noi, de asemenea, i-am prevenit de [pericolul unui] 
astfel de pas. Şi acolo lucrurile se pot sfârși prost. Nu se poate 
guverna cu lovituri de teatru. 

Aici avem o vreme blândă, dar ogoarele au nevoie de zăpadă 
căci toată toamna a fost uscată și este lipsă de umiditate. 

Elisabeta este vioaie şi îi merge bine și ţine mult la copii, 
care se dezvoltă bine. Mă tem că ei sunt mai atașați de noi decât 
de părinţi, lucru de care ţara nu este nemulțumită căci tinerii 
[Ferdinand și Maria] au pierdut mult teren. 

[...] fratele tău iubitor 

Carl 


228. București 30 decembrie 1894/1895, 
către Maria de Flandra 
VB 536 


Pe aici e linişte deoarece Camerele sunt prerogate, dar peste 
10 zile se va redeschide sesiunea parlamentară și prevăd lupte 

înverşunate care ar putea uşor duce către o criză. Actualul cabinet 
[conservator condus de Lascăr Catargiu] stă de mult la cârmă și 
opoziţia începe să devină personală, deoarece răbdarea ei a ajuns 
la capăt; dar nu-i rău deloc dacă liberalii vor veni din nou la putere. 


229. Bucureşti 12/24 februarie 1895, 
către Maria de Flandra 
VB 537 


Din nefericire sunt țintuit aici şi nu pot fi folositor [nimănui 
din familie]. Dezbaterile furtunoase din Camere, [legea minelor]. 
Care influenţează profund viaţa politică, solicită toată atenţia mea, 
căci o criză poate apărea oricând. Deoarece mandatul Camerelor 
se apropie de sfârșit, opoziţia [liberală] luptă cu cele mai pericu- 
loase arme pentru răsturnarea guvernului [conservator]; pe 
deasupra presa mă atacă în modul cel mai nerușinat. Eu îmi 
păstrez calmul și privesc de sus cu dispreţ la această agitație, căci 
am sentimentul puterii mele și știu prea bine că românii fără mine 
nu pot face nimic. Treizeci de ani de guvernare atârnă greu și 
justifică această convingere care suna ca o înfumurare, dar după 
atâta timp devii obosit și încordat și priveşti lucrurile cu mai multă 
indiferenţă. 


230. București 22 martie/30 aprilie 1895, 
către Maria de Flandra 
VB 538 


Camerele noastre parlamentare care au lucrat cu calm și spor 
în iarna asta și deja au votat bugetul se mai întrunesc încă o dată 
pentru scurtă vreme după Paști, ca să voteze legea minelor, ceea 
ce va provoca discuţii înverșunate. După aceea se va instaura 
acalmia politică pe care eu o doresc şi Belgiei. Greutățile de acolo 
mi se par a fi de o natură mai gravă. Afacerea congoleză a trecut 
pe un plan secundar faţă de legea alegerilor comunale și grevele 
[muncitorilor]. Marile demonstraţii și agitaţii se produc numai în 
țările unde există motive de nemulțumire; în astfel de cazuri un 
şef de stat constituţional trebuie să intervină energic personal ceea 
ce eu aici am făcut-o de două ori în situaţii grave. 

231. București 16/28 aprilie 1895, 
către Fritz von Hohenzollern 
VD 987 


Cu câteva zile în urmă am inspectat fortificațiile acum 
terminate de aici și am ordonat trageri din 3 forturi și 4 baterii 
[intermediare]. Rezultatul m-a mulțumit foarte mult, toate insta- 
laţiile corespund întru totul standardelor impuse unor astfel de 
fortificaţii moderne. Bucureștiul poate fi socotit în această privinţă 
ca un model de fortificaţie, ce merită văzut. 

Manevrele de toamnă se vor desfășura în această linie forti- 
ficată cu corpul 2 de armată şi Bernhard Meiningen a promis să 
vină la ele acestea fiind interesante pentru împăratul Wilhelm 
al II-lea. 

Mă îndoiesc ca eu să pot veni la manevrele voastre căci anul 
acesta trebuie să fac din nou o cură la Ragaz și timpul este foarte 
strict măsurat. 

La vară voi avea şi inaugurarea marelui pod peste Dunăre 
care a făcut să-mi amân călătoria în străinătate. Nando a primit 
comanda unui regiment de cavalerie [4 Roşiori]; sunt curios să 
văd cum o să-l conducă, aș vrea de la el mai multă energie și 
înflăcărare. 

Pe aici toate merg bine în vreme ce în Bulgaria și Serbia 
multe lucruri lasă de dorit. Prigonirea lui Stambulof este inexpli- 
cabilă și este o greșală grosolană ce poate avea urmări grave. 

In Rusia au rămas toate cele vechi şi rușii trebuie că sunt 
dezamăgiţi în așteptările lor [privind noua domnie a lui Nicolae 
al II-lea]. 

Mă îngrijorează nemulțumirile din Germania căci sunt o 
dovadă de slăbiciune politică. De s-ar termina mai curând. 

De ziua mea (8/20 aprilie 1895) a avut loc marele bal cu cadril 
costumat care din cauza bolii micuţului [Carol al II-lea] și al 
doliului [Alexandru al III-lea?] fusese amânat. Missy s-a amuzat 
grozav în timpul numeroaselor probe la care au luat parte 60 de 
perechi şi executarea dansului în bogatele costume a fost foarte 
reuşită; a fost una din cele mai strălucitoare serbări pe care a 
văzut-o vreodată Bucureştiul. 

232. Bucureşti 2/14 iunie 1895, către principele Ferdinand 
V 50 fond Ferdinand 


Scrisoarea este grav deteriorată 

„„. De la plecarea voastră Palatul este pustiu și tăcut şi ne 
lipsiţi enorm. Săptămâna viitoare ne putem instala la Sinaia, lucru 
de care avem nevoie amândoi, căci în ultima vreme atmosfera a 
fost foarte tensionată și afacerile și îndatoririle s-au îngrămădit 
într-atâta că tânjesc după ceva liniște. 

Cu câteva zile în urmă am fost cu mătuşa [regina Elisabeta] 
la Măgurele, pe drum ne-a surprins o furtună îngrozitoare din care 
slavă Domnului am scăpat în mod fericit... a fost vorba de o 
adevărată rupere de nori însoţită de un uragan și fulgerele cădeau 
în jurul nostru. Societatea care ne aştepta la Măgurele a fost foarte 
îngrijorată din cauza noastră. 

} Intoarcerea în răcoarea serii a fost o adevărată înviorare. 
În toată țara au fost ruperi de nori și căderi de grindină cu pagube 
considerabile, altminteri recolta este bună. 

Inaugurarea podului peste Dunăre nu poate avea loc în 
septembrie. Missy o să se bucure. Podul este practic terminal. Dar 
construcțiile de pe insulă au suferit perturbări regretabile. 

Mi-am terminat inspecțiile militare dar nu toate trupele m-au 
mulțumit. 


233. Castel Peleș 10/22 iunie 1895, 
către Fritz von Hohenzollern 
VD 988 


În timp ce toate statele se confruntă cu mari greutăți în 
România domneşte liniştea iar importantele ei progrese şi situația 
financiară favorabilă sunt recunoscute de întreaga Europă; ea este 
astăzi cel dintâi stat din Orient. 

In Bulgaria situaţia se complică tot mai mult și eu consider 
că poziţia lui Ferdinand von Coburg nu este deloc sigură, toate 
încercările sale de apropiere de Rusia sunt brutal respinse. 

Nando şi Missy sunt în Anglia foarte mulțumiți, distracțiile 
nu le lipsesc, copii sunt pe insula Osborne; întoarcerea încă nu 
este hotărâtă, dar Nando va trebui să se ocupa de regimentul său 
înainte de manevre. 

Trebuie că ai participat la inaugurarea canalului Kaiser 
Wilhelm între Marea Nordului şi Marea Baltică [canalul Kiel] 
trebuie să fi fost cea mai măreaţă ceremonie pe care a trăit-o cineva 
vreodată, mă bucur că două din navele mele au fost acolo.! 


234. Castel Peleş 20 iulie/1 august 1895, 
către prințesa Maria a României 
V 454 fond regina Maria 


Podul de peste Dunăre care se apropie de terminare, va fi 
inaugurat festiv în a doua jumătate a lunii septembrie (a fost 
inaugurat la 14/26 septembrie 1895) şi mă bucur că vei putea asista 
la această frumoasă ceremonie. 

În ultima vreme am fost foarte îngrijorați de gravele și 
tristele evenimente din Bulgaria [asasinarea lui Stambulov 6/18 
iulie 1895]. 

Ferdinand de Coburg s-a compromis cu sistemul său de 
guvernare şi în Sofia miniștrii au dovedit o completă incapacitate. 
Suntem foarte nemulţumiţi cu situaţia de acolo, care poate fi o 
primejdie pentru pace şi eu mi-am rostit deschis părerea către 
reprezentantul bulgar de aici despre atitudinea echivocă a condu- 
cerii bulgare și absenţa principelui său. 


235. Ragaz 24 august 1895, către principele Ferdinand 
V 51 fond regele Ferdinand 


Dragul meu Nando! 

Aceste rânduri îţi aduc urările mele cele mai călduroase la 
aniversarea celor treizeci de ani ai tăi. Fie ca atunci când vei ajunge 
la dublul lor să ai aceeași prospeţime tinerească și toată puterea 
şi să trăiești doar noroc şi fericire cu copii tăi crescuţi [...] 

Ragaz este plin de români, dar cu care eu vorbesc doar la 
promenadă. Ieri a fost aici regele Wiirtembergului şi a rămas o 
oră la noi; la masă cumnatul meu Wilhelm [von Wied] care acum 
este la Zürich. 


1. Crucișătorul „Elisabeta“ şi bricul „Mircea“ 

Din România aud multe lucruri care îmi sunt foarte neplă- 
cute. Generalul Iacob Lahovary a avut două dueluri, la ultimul 
a fost grav rănit așa că pentru manevre el este scos din luptă. 

In Bulgaria s-a produs deocamdată o liniște relativă, dar 
situaţia rămâne gravă, reprezentantul englez de la Sofial, care 
este un sprijin pentru Ferdinand von Coburg raportează: „que la 
mission bulgare envoyée en Russie a completement 6chove et que 
le prince Ferdinand est absolument incapable de denover la 
situation. 

La Ischl am discutat [cu împăratul Franz] să-l sprijinim în 
toate privinţele, căci o schimbare în peninsula Balcanică ar putea 
fi însoţită de cele mai grave urmări, iar dacă reușește este 
problematic. 


Guvernarea D.A. Sturdza 
4/16 oct. 1895-21 nov./3 dec. 1896 


236. Castel Peleș 12/24 octombrie 1895, 
către Maria de Flandra 
VB 540 


Prin schimbarea ministerială sunt din nou foarte ocupat, 
aproape în fiecare zi am conferinţe. 

Cartierul nostru de iarnă [adică Bucureștiul] o să-l vizităm 
cât mai târziu cu putinţă deoarece Camerele ca urmare a dizolvării 
lor, se reunesc abia în decembrie (la 7/19 decembrie) așa că sperăm 
că mai putem rămâne aici vreo cinci săptămâni. 

În ultima vreme au bântuit pe Marea Neagră furtuni atât 
de violente că navele noastre au fost avariate şi acum nu pot 
circula, dar imediat va fi pus în funcţie un vapor cu aburi englezesc. 


1. Sir Arthur Nicolson (1849-1928) 

237. Castel Peleș 2/14 noiembrie 1895, 
către Maria de Flandra 
VB 541 


Cu greu pot să mă obişnuiesc cu gândul că ai deja 50 de ani 
un timp lung bogat în care nu ai fost scutită de durere. 

Aici ne bucurăm încă de liniștea şi pacea care ne înconjoară 
și adunăm puteri pentru vremurile aspre spre care ne îndreptăm 
căci nori întunecați se adună asupra putredului imperiu turcesc, 
care pare ameninţat din toate părţile. 

Grija mea cea mai mare este Bulgaria unde principele Ferdi- 
nand de Coburg caută să facă faţă dificultăților interne sprijinind 
agitaţiile macedonene; mişcarea armeană stă în strânsă legătură 
cu aceasta şi de aceea există temerea unei ridicări în Turcia 
asiatică și europeană. 

In trei săptămâni vor începe bătăliile electorale pentru noile 
Camere, care vor decurge aprig; de pe acum pasiunile au atins 
punctul de fierbere şi tonul ziarelor celor două partide este chiar 
scârbos. 

Dimitrie Sturdza, căruia i-a căzut puterea în poală este un 
extraordinar cocoș de luptă, în toate cuvântările sale în diferitele 
întruniri nu lasă el nici un fir de păr nescărmănat adversarilor 
săi; adesea i-am făcut reproșuri pentru aceasta. 

Astăzi soseşte primul tren din Ostende la Bucureşti, mâine 
mi se vor prezenta directorii căilor ferate din diferitele ţări prin 
care trece acest tren, și vineri el se duce la Constanţa de unde 
navele noastre îi vor transporta pe pasageri de acum înainte spre 
Constantinopol. Avem acum două trenuri orientale directe, ceea 
ce a fost țelul voinţei mele. 

Noi rămânem încă trei săptămâni aici să ne bucurăm de 
vremea blândă și frumoasă de aerul sănătos de munte; aproape 
în fiecare zi avem oaspeți. 


238. Castel Peleș 30 noiembrie/ 12 decembrie 1895, 
către Maria de Flandra 
VB 542 


De puţine zile m-am întors aici de la București unde am fost 
în timpul alegerilor. Săptămâna viitoare ne mutăm definitiv în 

Capitală deoarece joi se întrunesc noile Camere. Acestea au o 
majoritate [guvernamentală] atât de covârșitoare că guvernul va 
suferi din cauza aceasta; parlamentele fără opoziție sunt absolut 
proaste și slăbesc orice guvernare deoarece apar contradicții între 
proprii ei adepți care formează apoi o opoziție nesănătoasă. 

In Turcia lucrurile merg rău și pot lua o gravă întorsătură 
dacă marile puteri nu se înțeleg măcar pentru un moment. La 
Constantinopol domneşte de mult neprevăzutul, astăzi mai mult 
ca oricând, deoarece sultanul este iresponsabil. Nu se poate 
prevedea ce ne va aduce primăvara, chestiunea bulgărească joacă 
aici un mare rol, la Sofia partidul panslavist câștigă tot mai mult 
teren şi Ferdinand de Coburg privește îngrijorat viitorul. 

Aici este o zăpadă înaltă care s-a întins peste toată ţara, dar 
vremea este frumoasă și aerul plăcut așa c zilnic putem face 
plimbări mai lungi. 

Fratele domnului Leonte de Nouy ne-a făcut amândurora 
portrete foarte frumoase au pied pe care le vei putea vedea probabil 
la primăvară la Paris. 


239. București 15/27 decembrie 1895, 
către Fritz von Hohenzollern 
VD 989 


Abia de două săptămâni ne-am întors de la Sinaia, această 
ședere prelungită la munte în mijlocul unui minunat peisaj 
înzăpezit a fost o mare bucurie și are avantajul de a scurta prima 
parte a iernii; acest arrangement i-a încătuşat aici pe Nando și 
Missy și pentru prima dată vom sărbători împreună Crăciunul 
pe stil vechi, ceea ce se dorește și în țară. 

De la ultima schimbare guvernamentală pasiunile s-au 
potolit simţitor și la noi domnește liniștea și pacea. Din nefericire 
nu este cazul la vecinii noștri. In Turcia sultanul şi-a pierdut capul 
și este terorizat de englezi din cauza Armeniei pentru care nu se 
interesează nimeni. În Bulgaria, slabă și incapabilă guvernare de 
acolo agită tot felul de prostii și Ferdinand von Coburg nu vede 
de unde vine pericolul din cauza trufiei şi a formelor exterioare; 


1. Extraordinară anticipare a guvernării P.S. Aurelian un an mai 
târziu! 


356 | ANUL 1896 


unica sa strădanie este acum să capete mila Rusiei ceea ce nu va 
obţine el nici măcar cu o nouă botezare. 

Noi nu cerem altceva de la el, decât să nu mai încurajeze 
mișcarea macedoneană ca până acum, altminteri primăvara ne 
va aduce complicaţii, dar război nu cred. 

Noi cu Rusia stăm bine, Nando şi Missy se vor duce în mai 
la încoronarea [lui Nicolae al II-lea] de la Moscova. 

Alte lucruri noi de pe aici nu am ce să-ţi mai povestesc, eu 
sunt enorm de ocupat, Nando se îngrijește de regimentul său 4 
de Roșiori. Elisabeta și Missy pictează de zor. 


240. București 24 decembrie 1895/5 ianuarie 1896, 
către Maria de Flandra 
VB 543 


De pe aici nu pot să-ţi povestesc prea multe noutăţi, de la 
întoarcerea noastră din Sinaia am fost atât de ocupat că deabia 
am putut să ies la aer, dar vremea a fost atât de aspră că mai 
bine făceai să rămâi în casă. Camerele mi-au votat adrese loiale 
și la dezbatere toţi vorbitorii şi-au exprimat satisfacția pentru 
politica noastră externă care este împreună cu Tripla Alianţă. 

Relaţiile noastre cu Bulgaria unde o guvernare slabă și 
incapabilă conduce afacerile, lasă mult de dorit; deoarece noi com- 
batem energic mișcarea macedoneană şi am pus capăt agitaţiilor 
bulgare din Dobrogea, cei din Sofia își permit să ne prezinte ca 
dușmani ai sentimentului naţional bulgar, ceea ce este chiar 
caraghios. La primăvară se poate ajunge la tulburări, dar cum nici 
o mare putere nu vrea momentan războiul, diferitele probleme se 
vor mușamaliza pentru a fi reluate mai târziu. 

Şi în Bulgaria situaţia pare a fi destul de grea. 

Elisabeta este foarte bine şi pictează zilnic în noul şi fer- 
mecătorul ei atelier cu Missy care are un talent deosebit pentru 
flori. Astă seară avem împodobirea marelui pom de iarnă instalat 
în casa scării și care după 22 de ani va străluci pentru prima oară 
în lumină. 

La 1/13 ianuarie dăm un mare bal care sunt invitate aproape 
2000 de persoane. Totul a luat asemenea proporții că până la urmă 
cele mai mari încăperi au devenit prea mici. 

241. București 4/16 ianuarie 1896, 
către Fritz von Hohenzollern 
VD 990 


Prin depeșa împăratului către președintele Transvaalului 
s-au stricat din temelii relaţiile cu Anglia, ceea ce în nici un caz 
nu contribuie la întărirea Triplei Alianțe; fie ca această minusculă 
cauză să nu aibă urmări grave mai târziu. Trebuie că nu-i uşor 
să fii astăzi ministru în Imperiul german și să porţi răspunderea 
unor lucruri pe care mai bine le-ai fi muşamalizat. 

Ieri l-am primit pe generalul von Goltz și seara l-am invitat 
la masă; el este în drum spre Constantinopol prin Constanţa și 
i-am remis un mesaj către Sultanul [Abdul Hamid al II-lea] care 
se referă în special la Macedonia unde noi indirect, prin influenţa 
noastră în Bulgaria, vom preveni orice mișcare. Mă bucur că ai 
un general atât de destoinic în corpul tău de armată. 

Aici toate merg bine și am fi fără griji dacă Ferdinand de 
Coburg ar duce o politică mai rațională, dar mi se pare că i s-a 
înfundat definitiv [...] 

De anul nou al nostru am avut un bal strălucitor la care au 
venit 1500 de persoane, toate partidele au fost reprezentate au 
grand complet şi Nando şi Missy au dansat până la ora 5; până 
la vremea postului vom da în fiecare săptămână baluri mai mici. 


242. București 27 ianuarie /8 februarie 1896, 
către Maria de Flandra 
VB 544 


Fritz [fratele lor] vine acum la voi ca civil, dar eu regret 
nespus că el a părăsit serviciul militar unde s-a distins. Impăratul 
[Wilhelm al II-lea] este prea pripit în toate acțiunile și deciziile 
sale ceea ce l-a păgubit în multe privințe. Acum va fi și mai aspru 
judecat căci este trecut de prima tinereţe. 

Aici sunt extrem de ocupat şi pe lângă îndeplinirea îndato- 
ririlor oficiale, care sunt foarte obositoare, dăm în fiecare săptă- 
mână câte un bal şi trebuie să frecventăm serbările publice. 

Din fericire cea mai mare parte a iernii a rămas în urmă şi 
judecând după vreme te crezi deja în primăvară, un soare cald, 
praf și o asemenea uscăciune că agricultorii sunt foarte îngrijorați. 

243. București 14/26 februarie 1896, 
către Fritz von Hohenzollern 
VD 991 


Aici am avut un carnaval foarte animat am dat baluri mari 
şi în afară de acestea au fost numeroase reuniuni mondene în 
Capitală unde Missy şi Nando au putut dansa după pofta inimii 
ceea ce i-a mulțumit pe amândoi. În ultima vreme toți am suferit 
de mai mult sau mai puţin de gripă care este epidemică. Eveni- 
mentele din Bulgaria nu deschid în nici un caz un viitor strălucitor 
lui Ferdinand de Coburg. 

În cercurile politice din Occident și de pe aici acţiunile sale 
sunt sever condamnate iar Rusia se bucură pentru scăderea 
prestigiului său; acolo se joacă cu el precum pisica cu șoarecele 
până când vine momentul potrivit ca să fie dat de o parte. Rușii 
au repurtat o victorie strălucitoare şi sunt astăzi stăpânii Bulgariei 
în timp ce principele recunoscut (!?) a suferit o înfrângere morală 
și materială. Un mare partid din Bulgaria este extrem de 
nemulțumit de politica sa și de aceea îl duşmănește. 

Aici e liniște și pace, dar vedem cu îngrijorare cum zilnic 
slăbește Tripla Alianţă. 


244. București 9/21 martie 1896, către Maria de Flandra 
VB 545 


Scumpa mea Maria! 

În nici un an nu am străbătut o vreme mai nefavorabilă decât 
acum, fiecare clipă am fost răcit şi o gripă urma alteia, în ultima 
vreme în special m-am simţit foarte rău şi a trebuit să zac în pat 
în repetate rânduri. Această stare i-a îngrijorat pe toți miniștri 
și oamenii de stat atât de mult că toţi mă roagă stăruitor să mă 
gândesc la o schimbare de aer. De aceea Elisabeta și cu mine ne 
vom duce încă înainte de Paști la Abbazia unde cu siguranţă mă 
voi întrema rapid [...] 

Suflă acum pe Spree [la Berlin] un vânt nefavorabil şi 
niciodată nu eşti sigur dacă se va transforma într-o furtună care 
să măture ceva sau să dea o altă direcţie navei. Din fericire relațiile 
cu Anglia s-au îmbunătăţit din nou, dar pentru câtă vreme? 

Deocamdată în Europa a fost înlăturată orice materie explozibilă, 
astfel încât vom păstra pacea pentru câţiva ani [...] 

Afacerile mele de stat iau un curs mulţumitor şi am avut 
în această privinţă o iarnă liniştită, doar multă muncă, pe care 
o aduce cu sine orice schimbare de cabinet. 

Primăvara noastră începe cu o uscăciune enormă şi un vânt 
dinspre răsărit... 


245. București 2/14 mai 1896, către Maria de Flandra 
VB 546 


„„. După întoarcerea din călătoria noastră de odihnă mă 
aștepta un așa şuvoi de probleme că abia de-am avut o clipă liberă 
pentru mine [...] 

Vara sau toamna asta sperăm că ne vom revedea în orice 
caz în Elveţia; din nefericire trebuie să venim înapoi la mijlocul 
lui septembrie căci împăratul Franz Josef ne va bucura cu vizita sa. 

Ungurii au un mare succes politic cu sărbătoarea mileniului 
lor, prin care separarea lor de monarhia austriacă iese tot mai 
mult în evidenţă, chiar străinătatea vorbește de regele ungurilor. 
Aici ca şi în multe alte locuri au loc demonstraţii din cauza trufiei 
maghiare, cu toate acestea eu am vizitat expoziţia din Pesta, lucru 
pe care ungurii au pus mare preţ și presa lor a comentat-o. 

Ieri Nando a plecat la Moscova [la încoronarea lui Nicolae 
al II-lea] Missy nu s-a mai întors aici ca să ne aducă pe copii, ceea 
ce a produs o impresie defavorabilă. Copiii vor veni poimâine din 
Viena cu colonelul Coandă. 

Ai dreptate să te exprimi mustrător asupra luxului exagerat 
al încoronării ruseşti, din nefericire cele mai multe prințese tinere 
se duc în toalete și podoabe. Fiicele tale [Henriette și Josephine] 
fac o lăudabilă excepţie. 

Mă bucur că Albert [fiul Mariei de Flandra, rege al Belgiei 
între 1909 şi 1934] și Nando se vor duce împreună la Moscova, 
cred că amândoi vor trage foloase din această călătorie. 


360 | ANUL 1896 


246. Castel Peleș 7/19 iulie 1896, către Maria de Flandra 
VB 547 


Din nefericire nu vom putea rămâne [la Ragaz și Weinburg] 
decât până la 2 septembrie din cauza așteptatei vizite a împăra- 
tului austriac pentru care se fac multe pregătiri militare, deoarece 
eu vreau să-i prezint un întreg corp de armată cu efectivul de 
război. 

Vizita sa este salutată aici de toate partidele cu o sinceră 
bucurie şi este subliniată întru totul semnificația ei politică. 

Articolele presei austriece și germane sunt toate simpatice 
și foarte măgulitoare pentru mine [...] 

Aici avem o vreme foarte rece cu toate acestea Sinaia este 
strașnic vizitată și zilnic avem numeroși oaspeţi la masă; ieri au 
fost contesa şi contele Lalaing [reprezentant diplomatic belgian] 
amândoi sunt șarmanți. 


247. Castel Peleș 14/26 octombrie 1896, 
către Maria de Flandra 
VB 548 


Mă bucur că ai citit descrierea completă pe care eu am făcut-o 
despre vizita împăratului [Austro-Ungariei], pe care mama a 
recitit-o cu siguranţă de multe ori. Vizita sârbească, care mi-a venit 
foarte incomodă ne-a obosit peste măsură, dimpotrivă cea a lui 
Leopold şi a Giselei de Bavaria a fost foarte plăcută și favorizată 
de o adevărată vreme de vară care încă mai durează. Aceștia din 
urmă au povestit că împăratul Franz Josef şi-a exprimat în 
repetate rânduri cea mai deplină satisfacţie privind șederea lui 
aici şi că pe mine mă simpatizează în mod special pentru că se 
poate baza pe mine. 

Cu câteva zile în urmă am avut mari exerciţii cu trupe la 
București și peste puţine zile vom merge la Constanţa pentru a 
pune piatra de temelie a noului pod. În suita noastră va fi şi marele 
duce Boris care este foarte drăguţ. Sper să plece cât mai curând, 
căci mi se pare că Missy s-a îndrăgostit de el. Ea nu este de loc 
bine dispusă și a fost prost crescută faţă de mine, astfel că a trebuit 
să-i dau câteva peste degete în prezenţa lui Nando, a fratelui şi 
a vărului ei, ceea ce din fericire a avut un efect salutar. Ea este 

peste măsură de ahtiată după plăceri şi egoistă și vrea ca totul 
să meargă după căpşorul ei... ca toţi Coburgii care se gândesc 
numai la ei. 

Bunul meu Stohr [arhitectul] îmi lipsește nespus de mult. 


248. Castel Peleș 2/14 noiembrie 1896, 
către Maria de Flandra 
VB 549 


Din nefericire ne îndreptăm acum spre iarnă cu toate 
influenţele ei defavorabile care sunt şi de natură morală, mă 
îndrept spre o vreme furtunoasă din cauza afacerii mitropolitului 
care cu mai mult tact şi bunăvoință din partea guvernului putea 
fi înlăturată; eu nu pot să fac momentan din ea o problemă de 
cabinet și chiar am încercat să-l conving pe mitropolitul decăzut 
[din funcţie] să-și dea demisia, el a refuzat asta apoi a fost ales 
de către Sinod şi Camere, în mijlocul unui mare scandal, un nou 
mitropolit. Din fericire lucrurile s-au liniștit la Constantinopol, 
datorită înţelegerii şi presiunilor marilor puteri, care caută să evite 
orice război. Situaţia de acolo însă este total compromisă şi coaptă 
pentru prăbușire în ziua în care Rusia va încuviința; acesta este 
motivul pentru care Anglia presează pentru o decizie. Franţa este 
şi rămâne servitoarea Rusiei şi își sacrifică toate tradiţiile în 
Orient. Guvernul francez a fost foarte puţin încântat de nunta de 
la Viena [Henriette de Flandra fiica Mariei și a lui Filip se 
căsătorise cu Emanuel de Orleans duce de Vendômé] cu tot 
caracterul ei privat nu a fost lipsită de semnificaţie politică. 
Împăratul Franz Josef a fost foarte mulţumit de cum au decurs 
evenimentele. Nando și Missy l-au văzut pe împărat în repetate 
rânduri la Viena. 

Noi mai rămânem aici 14 zile cu copiii; aerul este minunat 
şi vremea bună. Mă bucur că la Potsdam merge totul strună. Cum 
era împăratul? în Germania ar putea să meargă și mai bine. 

Guvernul P.S. Aurelian: 
21 nov./3 dec. 1896-26 martie/7 aprilie 1897 


249. Bucureşti 3/15 ianuarie 1897, către Maria de Flandra 
VB 550 


Urmăresc cu atenție şi interes problemele de la voi şi mi se 
pare că guvernul este foarte slab şi curentul republican în creștere, 
pe amândouă ar putea să le zăgăzuiască Coroana, doar trebuie 
ca autoritatea să se impună la momentul și locul potrivit. Este 
regretabil că în Belgia nu mai este un partid liberal compact, din 
cauza aceasta s-au întâlnit extremiști. 

Inainte de sfârșitul anului am mai avut un mare succes 
personal prin soluția elaborată și impusă de mine în dificila 
problemă a mitropolitului, în care am solicitat implicarea ambe- 
lor partide. Investitura la 8/20 decembrie 1896 a noului mitropolit 
desemnat de mine, Iosif Gheorghian, s-a transformat într-o 
adevărată sărbătoare a păcii și împăcării de unde n-a lipsit nimeni 
diun cei care joacă vreun rol politic. Rar mi-a fost dat să trăiesc 
o sărbătoare mai frumoasă și mai înălțătoare în sala tronului. 
Toată ţara mi-a exprimat prin nenumărate telegrame şi adrese 
cea mai caldă mulțumire pentru că am restabilit pacea în sânul 
bisericii. 

Alaltăieri am avut un mare bal la care am trimis 1500 
invitaţii, a venit cine a putut, s-a dansat până la ora 5, Missy și 
Nando au participat din plin. Vom mai da trei baluri iar copiii 
câteva serate dansante la Cotroceni, astfel încât [inalta] societate 
şi comerțul vor putea fi foarte mulțumite... 

Contele Muraviev a devenit girant al ministerului de externe 
[rus]... numirea sa nu va schimba nimic în politica rusească; tandra 
relaţie cu Franţa este, din cauza tânărului împărat [Wilhelm al 
II-lea] atât de consolidată că mai rău nu poate fi [pentru Puterile 
Centrale], chiar vizitele împăraţilor austriac și rus în mai [la 
Berlin] n-o mai pot slăbi cu nimic. Dar acum toţi sunt cu gânduri 
pașnice, doar situaţia din Turcia ar putea în anii următori să 
producă griji majore... 

Îti trimit o carte a unui anume Bohl din Amsterdam care a 
ţinut la academia belgiană conferințe despre mine. Am primit un 

mare număr de exemplare cu dedicaţiile respective. O scurtă 
scrisoare de mulțumire ca răspuns este de ajuns. 


250. București 26 martie / 7 aprilie 1897, 
către Maria de Flandra 
VB 551 


Scumpa mea Maria 

Stau aici aşa de înfundat în probleme și greutăţi că mi-a fost 
imposibil să-ţi scriu, chiar sunt silit să amân într-una o mică 
excursie de odihnă pe care am vrea să o facem la Abazzia, poate 
vom putea după paştele catolic. 

Sunt foarte nemulțumit de mersul chestiunilor interne; 
conflictele au izbucnit de două luni în partidul liberal, care de la 
moartea lui [I.C.] Brătianu nu a mai avut nici un conducător, 
paralizează toate afacerile. 

Doar prin influența mea personală şi răbdarea mea am putut 
ajunge în camere la votarea bugetului (26 martie/8 aprilie) și a 
creditelor pentru armată și căi ferate; acum cer partidului să se 
unească și să-mi dea un guvern puternic, altminteri îi chem pe 
conservatori. Zilele astea se va decide cum stă treaba și apoi trebuie 
să mă odihnesc cumva căci toate luptele și atâta muncă m-au 
stresat foarte mult. 

In ceea ce priveşte tulburările turco-grecești nu cred că vor 
tulbura pacea europeană, deoarece Rusia în mod special nu vrea 
să aibă nici un război. 

Situaţia din Turcia este așa de jalnică și sultanul atât de 
incapabil că acolo trebuie să fii întotdeauna pregătit pentru 
evenimente neașteptate. Dacă grecii vor comite nebunia să declare 
război turcilor, atunci îi vom lăsa să se snopească în bătaie şi apoi 
vom interveni. 

Aici a venit o primăvară măreaţă şi avem speranţa unui an 
rodnic. Cotroceniul este acum foarte frumos... 

Din nefericire Nando n-are nici o autoritate asupra nevestei 
sale. Amândoi se duc la jubileul lui Queen [Victoria] în Anglia, 
Missy este întotdeauna bucuroasă când pleacă departe de aici cu 
toate că eu i-am făcut un fermecător home la Cotroceni şi la Sinaia. 

Guvernul D.A. Sturdza 
31 martie/12 aprilie 1897-30 martie/11 aprilie 1897 


251. Abazzia Villa Angiolina 3 mai 1897, 
către Fritz von Hohenzollern 
VD 994 


... ieri m-a vizitat micul rege al Serbiei [Alexandru] în drum 
spre Muntenegru; am conferit mai mult de o oră cu el şi cei doi 
miniștri ai săi şi avem aceeași părere privitoare la Grecia; dacă 
aceasta ar fi avut succes militar atunci s-ar fi pornit şi Serbia. 
Fusesem de la început convins de fiasco-ul militar al grecilor şi 
lucrurile s-au desfăşurat până acum așa cum am scris eu mamei 
în două scrisori. Roag-o să ţi le arate dacă te duci la Sigmaringen 
căci acum sunt interesante [nu există în arhiva noastră]. 

În toată comedia grecească, pe care eu niciodată nu am luat-o 
în serios îmi pare rău de regele George și de fii săi, a căror prestigiu 
a suferit enorm. Situaţia de la Atena este mai zăpăcită decât într-o 
republică și va fi şi mai rău dacă nu se ajunge la pace. Europa se 
poate uita liniștită la drama grecească pentru că incendiul nu o 
să se întindă şi pacea europeană se va mai putea păstra vreo câţiva 
ani. Turcii au câștigat mult, moral vorbind, din aceste complicații 
și au arătat că încă mai au o armată bună de care trebuie să se 
țină seama. 

Bulgarul a simţit aceeaşi necesitate ca să se vorbească despre 
el, dar mai întâi să facă lumea să-l creadă. 

România l-ar ameninţa și de aceea a povestit el la Berlin că 
abia a putut să-și ţină ţara în frâu să nu se repeadă asupra 
Macedoniei: nimeni nu l-a crezut mai ales că se cunoşteau instruc- 
ţiunile ce i se dăduseră de la Sankt Petersburg. 

În 8-10 zile ne întoarcem la Bucureşti ca să serbăm ziua 
noastră națională apoi Nando și Missy se vor duce la jubileul 
reginei Victoria în Anglia. Pentru mine începe inspecția trupelor 
care va dura până la sfârșitul lui iunie după care putem merge 
la Sinaia. 

Sub jurământ de tăcere pot să-ți comunic ca în iunie voi 
călători poate la Sankt Petersburg ca să-mi fac vizita. Sper ca 
greutățile interne pe care le-aș putea avea cu guvernul meu, ce 

are mulţi duşmani, să nu se interpună intenţiilor mele. [va avea 
loc în anul următor]. 


252. București 25 mai/6 iunie 1897, 
către Maria de Flandra 
VB 552 


Scumpa mea Maria! 

În urma noastră se află un timp greu și chinuitor, pe care 
noi l-am putut depăși numai prin enorma compasiune de care am 
fost înconjurați din toate părţile. Detaliile bolii lui Nando îţi vor 
fi fost cunoscute, de trei ori a oscilat el între viaţă şi moarte și o 
dată când eu am pus să se cheme preotul [cu sfântul maslu]; noi 
ne pierduserăm orice speranţă, doar precauţia și energia celor trei 
medici extraordinari l-au salvat. La dorinţa generală şi la rugă- 
minţile stăruitoare l-am chemat eu şi pe Profesorul Leyden din 
Berlin, dar la sosirea sa ceea ce era mai rău trecuse. Insănătoşirea 
va progresa foarte lent; deşi puterile și activitatea inimii sunt 
multumitoare perturbările nu sunt totuși excluse. Prima condiţie 
este liniștea absolută și abia se mai intră în camera bolnavului. 

Missy o are din fericire pe sora ei [Ducky] astfel încât eu pot 
obţine mai uşor această [linişte] în afară de aceasta ea habar nu 
are cum trebuie să fie tratat un bolnav; când Nando vorbea cu ea 
lucruri anapoda [delira] ea găsea asta comic. In ora celui mai mare 
pericol ea a fost foarte drăguță și cu totul neconsolată, eu m-am 
întors spre ea şi am încurajat-o „Dumnezeu nu ne va lăsa“. A fost 
foarte dur pentru bunul nostru Leopold [von Hohenzollern fratele 
mai mare, tatăl lui Ferdinand] el însuși bolnav, să trăiască de 
departe toată teama și grija; dar eu sunt bucuros că l-am împiedi- 
cat să vină aici, aceasta ar fi putut avea urmări grave pentru el. 

A fost o enormă responsabilitate ce a apăsat asupra mea în 
aceste săptămâni dramatice, din toate părţile am fost asaltat să 
chem și mai mulţi medici, să scriu să vină rudele, să fac una sau 
alta, etc. am refuzat totul şi am dat un răspuns stereotip „Dieu 
nous aidera“. 

O altă grijă ce mă apasă acum sunt marile inundaţii și ploaia 
neîncetată care poate distruge toată recolta noastră, agricultorii 
și țăranii sunt de-a dreptul disperaţi... 

Sarlatania grecească se va termina în curând, dar elenii sunt 
după fiasco-ul lor la fel de nerușinaţi ca mai înainte. 


253. Bucureşti 10/22 iunie 1897, 
către Fritz von Hohenzollern 
VD 995 


„.. Chiar şi astăzi încă, nu putem privi încrezători în viitor. 
Detaliile gravei boli a lui Nando vă vor fi fost cunoscute, la fel că 
viața sa în repetate rânduri a atârnat de un fir de păr, de aceea 
nu mai vreau să vorbesc despre ceea ce am lăsat în urmă, am intrat 
de 3 săptămâni în aşa-numita reconvalescenţă după tifos, dar de 
atunci nu s-a putut înregistra nici cel mai mic progres, el are 
aproape zilnic febră, este extrem de istovit și doar cu greutate este 
ţinut în viaţă. Din fericire plămânii și inima stau bine dar cea mai 
mică alterare a acestora ar putea fi un pericol de moarte; eu nu-l 
văd în fiecare zi și îl vizitez doar foarte puţin timp deoarece el 
trebuie să rămână absolut iniștit, dar vorbesc zilnic cu medicii la 
Cotroceni, care l-au tratat minunat. Profesorul von Leyden din 
Berlin a stat aici 3 săptămâni şi a plecat de câteva zile cu speranța 
că nici un incident nu va mai tulbura însănătoşirea, care însă se 
va lăsa foarte multă vreme așteptată... 

Călătoria noastră la Ragaz se va amâna probabil până la 
mijlocul lui august, dar mai înainte vreau să-l vizitez pe împă- 
ratul austriac la Ischl. La vizita mea la Sankt Petersburg despre 
care ţi-am vorbit absolut confidenţial în scrisoarea mea din Abazzia 
trebuie să renunţ anul acesta... 

În afară de grija bolii grave care ne-a intrat în casă mai am 
și altele din cauza uriaşelor inundaţii care au pustiit mari 
suprafeţe din România şi au păgubit enorm recolta noastră. Un 
mare număr de sate stau sub ape şi locuitorii lor au pierdut totul; 
eu am iniţiat colecte în toată ţara și m-am înscris în frunte cu o 
sumă de 200.000 de franci, dar avem nevoie de milioane pentru 
a putea veni în ajutorul nefericiţilor oameni. 

Aici, în ţara care ne înconjoară cu dragoste sinceră şi com- 
pasiune, domnește liniștea şi pacea și stăm indiferenți faţă de 
tratativele de la Constantinopol care trebuie să pună capăt 
conflictului turco-grec. Simpatiile [românilor] sunt pentru turci 
și ne bucurăm că grecii au primit o lecţie straşnică, dar vor scăpa 

mult prea uşor, deoarece Anglia se opune oricărei cedări 
teritoriale mai importante. 

Împăratul german are ca și mine o foarte proastă părere 
despre Grecia, care în cincizeci de ani n-a făcut nimic; demersul 
său energic înainte de izbucnirea războiului și înainte de înche- 
ierea armistiţiului a fost foarte oportun şi nimerit; mai puţin 
nimerită este politica sa internă care din păcate produce oscilații 
regretabile în imperiul german; zilele lui von Hohenlohe [prim 
ministru demis la 15 octombrie 1900] şi Marshall par să fie numă- 
rate și acum este în încurcătură să găsească oameni de schimb. 


254. București 16/28 iunie 1897, către Maria de Flandra 
VB 553 


Am ordonat generalului Pencovici să se prezinte la voi şi să 
vă remită veşti despre noi şi despre Nando mai ales. L-am însăr- 
cinat să-ți spună că sunt foarte puţin liniștit în privinţa bolii; din 
nefericire știam de atunci situaţia aşa-numita însănătoșire nu face 
nici un progres, în fiecare clipă se instalează febra cu frecvenţe 
semnificative ale pulsului, acum câteva zile temperatura era 40 
C şi pulsul 150 în 24 de ore cea dintâi a ajuns la 36,7 C iar pulsul 
la 112. Medicii cu greu îşi pot explica aceste oscilaţii și sunt foarte 
îngrijorați din cauza inimii, care pe mine de mult mă neliniștește. 
Consider de datoria mea să-i comunic lui Leopold temerile mele 
şi sper că Dumnezeu nu va face să mă înșel. 

În pofida slăbiciunii sale Nando este curajos, se hrăneşte şi 
doarme bine, plămânii sunt un pic infectați şi trupul balonat; sunt 
deja două luni de când zace în pat și o adevărată îmbunătăţire 
nu se observă deloc. Noi şi medicii, care sunt minunati, îngnjitorii 
și îngrijitoarele sunt complet epuizați. 

La mine se mai adaugă și grijile îngrozitoarelor inundații 
care au adus multă mizerie şi pierderi incalculabile. Au început 
deja bolile în câteva locuri bântuie tifosul exantematic şi febra 
recurentă capătă proporţii, în jurul Bucureștilor băltesc apele. La 
noi deliberăm cu medicii ca să-l ducem pe Nando cât mai curând 
cu putinţă la Sinaia; deocamdată slăbiciunea sa este atât de mare 
că nu ne putem gândi la așa ceva, dar vom trimite copiii acolo. 

Politic nu-i nimic nou, vara şi căldura reduc toate problemele 
la tăcere, încheierea păcii de la Constantinopol putem s-o aşteptăm 
liniștiți, mie îmi este indiferent. 

A fost foarte bătător la ochi că Albert nu a fost trimis la 
serbările jubileului din Anglia. 


255. Castel Peleș 29 octombrie / 11 noiembrie 1897, 
către Maria de Flandra 
VB 554 


Scumpă Maria! 

Prea mult am întârziat să-ți mulțumesc pentru toate seri- 
sorile pe care le primesc cu cea mai mare bucurie, dar nu-ți poţi 
închipui cât de ocupate sunt zilele mele, în special în ultima vreme 
am fost copleșit cu probleme și îndatoriri. Şederea noastră în laşi 
cu serbările ei strălucitoare a fost foarte interesantă și bogată în 
întâmplări și satisfacţii, dar foarte stresantă şi obositoare. 

Elisabeta a suportat bine oboselile și a făcut cea mai bună 
impresie cu cuvântarea pe care a rostit-o la primirea profesorilor 
Universităţii care i-au oferit o placă comemorativă. 

Entuziasmul cu care ne-a primit lașiul este unul din cele 
mai mari pe care l-am trăit în lunga mea domnie și era justificat 
căci a doua capitală a României prin numeroase clădiri impozante 
și stabilimente măreţe a luat un avânt care nimeni din masă nu 
s-ar fi așteptat. 

În timpul celor patru zile de şedere acolo abia ne-a fost posibil 
să vizităm totul. Eu am vizitat și nou înălțatele abatoare care sunt 
destinate exportului de carne, instalațiile sunt măreţe 4.600 de 
boi, nenunărate oi, porci etc. au fost mânați acolo; deoarece ungurii 
ne-au făcut aproape imposibil exportul de vite, noi aprovizionăm 
piaţa europeană cu carne, dar şi aici ne şicanează ei. Vizita mea 
la Pesta, în pofida primirii strălucitoare, nu a îmbunătăţit relaţiile 
noastre; dimpotrivă de atunci domnește aici o anumită iritare 
deoarece maghiarii au exploatat în folosul lor vizita mea la 
împăratul Franz Josef. Toastul meu la dineul de gală a avut la 
ei puţin succes faţă de cel al împăratului german; dimpotrivă în 
Austria, şi aici acesta a fost considerat pe deplin corespunzător 
situaţiei, iar împăratul mi-a mulțumit în mod special pentru el. 

Acum intru într-o scurtă perioadă de liniște până la 15/27 
noiembrie [deschiderea Parlamentului] căci de la venirea mea din 
străinătate a fost aici o agitaţie care ne-a făcut zilele mai mult 
decât pline; nici grijile n-au lipsit. Pentru la iarnă voi fi scutit de 
unele prin absenţa celor tineri. La întoarcerea noastră am găsit-o 
pe Missy într-o dispoziție fatală și pe aici spiritele sunt cam pornite 
împotriva ei. În plus prin propria-i vină a fost foarte suferindă; 
în timpul absenței noastre a dus o viaţă ce nu se cuvine nici unei 
prințese, nici unei tinere doamne și eu am sentimentul că Nando 
a suferit mult din cauza asta. Călărie fără nici o limită, adesea 
pe cea mai nepotrivită vreme, dansuri cu tinerii ofițeri (pe unul 
a vrut morțiș să-l ia cu ea în călătorie)! a lăsat să i se facă curte, 
ahtiată de toalete, s-a uzat într-atâta în privinţa sănătăţii, şi din 
nefericire şi a opiniei publice, că este bine să lipsească în iarna 
aceasta. Ea și mama ei sunt pornite împotriva mea pentru că eu 
nu încuviințez această purtare, mai interzic câte unele și 
lucrurile neraţionale care mi se pretind le-am respins pe ocolite. 


256. Castel Peleș 10/22 noiembrie 1897, 
către principele Ferdinand 
V 52 — fondul regele Ferdinand 


După deschiderea Camerelor voi avea câteva greutăţi deoare- 
ce guvernul este slab. Altminteri pe aici e linişte şi nu mă tem de 
agitaţiile în problema transilvăneană. 

La Iași totul a decurs strălucitor și înălțător, trimiterea 
generalului guvernator al Basarabiei este aici foarte apreciată şi 
în Europa foarte respectată. 

Şederea noastră aici se apropie de sfârşit, din nefericire, în 
pofida vremii minunate, deloc rece, trebuie ca vineri să ne mutăm 
definitiv la București unde bântuie o puternică epidemie de tifos; 
Cerul ne va apăra. 


1. Generalul de mai târziu Zizi Cantacuzino-Grănicerul (1869-1937) 

257. București 2/14 decembrie 1897, 
către principele Ferdinand 
V 53 fond regele Ferdinand 


Dragul meu Nando 

Deși momentan sunt copleșit de probleme, îmi stă pe inimă 
să-ţi mulţumesc din inimă pentru veştile bune pe care mi le-ai 
dat despre scumpa ta sănătate. 

De la deschiderea Parlamentului valurile politicii se ridică 
năvalnic și trebuie să intervin adesea ca să menţin echilibrul. 

D.A. Sturdza dispune de o majoritate zdrobitoare în Camere 
dar îi lipseşte forța morală și prestigiul, căci multi liberali de vază 
sunt împotriva lui și pot să împiedice o activitate serioasă. Dacă 
aici guvernul nu este puternic apar adesea incidente neașteptate 
ca de exemplu agitația evreiască care a dus la dezordini regre- 
tabile, poliţia s-a comportat jalnică și incapabilă și guvernul nu 
a avut curaj să dea ordin armatei să intervină fiindcă era vorba... 
doar de evrei. Acum arată mai multă energie după ce eu mi-am 
exprimat deschis părerea numai că acum e cam târziu, acum 
trebuie să plătim pagubele şi să ne rușinăm în fața Europei. 

Evenimentele de la Praga [de aceeaşi natură] etc. nu sunt 
o scuză pentru noi, evenimentele de aici pot avea urmări grave 
în vreme ce acelea de acolo sunt foarte regretabile. Privesc situaţia 
din Austria cu mare îngrijorare, fără federalism abia de va fi posibil 
să iasă din dificultate. Deocamdată câştigă ungurii. Relaţiile 
noastre cu ei se înrăutăţesc, din nefericire, pe zi ce trece; cu atât 
mai mult se apropie de noi Rusia. 

Aici a avut loc un foarte nefericit duel. 

Nicolae Filipescu l-a provocat și la înjunghiat brutal pe Emil 
Lahovary din cauza unui articol în „Independance Roumaine“ în 
care cel dintâi a spus câteva adevăruri. Cu această ocazie secun- 
danțţii nu și-au făcut deloc datoria. Agitaţia este din cauza aceasta 
foarte mare şi eu sper că acum conservatorii îl vor lăsa să cadă 
pe Nicu Filipescu, le-a făcut mai mult decât pagubă. 

258. București 8/20 decembrie 1897, 
către prințesa Maria a României 
V 454-2 fond Regina Maria 


Aici este o vreme blândă. Dimpotrivă barometrul politicii este 
foarte furtunos, am avut demonstrații zgomotoase în stradă împo- 
triva evreilor, care au avut drept urmare distrugeri vandalice, au 
fost sparte mii de geamuri și jefuite magazine, pagubele se ridică 
la peste 300.000 franci pe care parţial noi o să-i restituim. 
Cavaleria a restabilit ordinea şi au fost luate primele măsuri 
serioase ca asemenea izbucniri josnice să nu se mai repete. 

In Camere domnește o anumită agitaţie, care ca urmare a 
duelului dintre George Lahovary şi Nicu Filipescu a urcat foarte 
mult, ultimul l-a străpuns brutal pe nefericitul Lahovary din cauza 
unui articol de ziar în care nu se poate găsi nici o jignire; opinia 
publică este pornită în special asupra martorilor care nu şi-au făcut 
datoria. 

In Cameră mi se cere acum interzicerea duelurilor. Eu nu 
pot fi de acord cu așa ceva căci există situaţii pentru care trebuie 
să te baţi. 

Impotriva ungurilor domnește aici o mare nemulțumire care 
se exprimă în adunări populare. 


259. București 10/22 decembrie 1897, 
către principele Ferdinand 
V 55 — fond regele Ferdinand 


Momentan sunt copleșit de probleme și nu duc lipsă de griji. 
L-ai văzut cu siguranţă pe Alexandru Lahovary și ţi-a povestit 
detaliile duelului căruia i-a căzut victimă fratele său. Tribunalul 
încă nu s-a pronunţat asupra acestui tragic incident, în orice caz 
martorii sunt cei care poartă o mare răspundere. 

Senatul a votat adresa sa, pe cea a Camerei [Deputaţilor] o 
aștept la sfârşitul săptămânii. Din text poţi vedea cu ce caldă 
compasiune se gândesc oamenii la boala ta. 

Aici e zăpadă şi —4 C. 

260. București 17/29 decembrie 1897, 
către principele Ferdinand 
V 54 — fond regele Ferdinand 


Sper că aici cu începutul sărbătorilor se va instala liniștea: 
momentan fierbe continuu, disensiuni violente în Camere și 
demonstraţii pe străzi care protestează împotriva ungurilor dar 
în fond sunt îndreptate împotriva guvernului pentru a-l sili să se 
implice energic; duminica viitoare trebuie că o se repete comedia. 

Văduva scumpului nostru doctor Kremnitz ca tutore al 
copiilor are de luat banii exigibili ai răposatului ei soţ; sunt mulți 
aceia care însă nu au plătit tratamentele sale medicale. În carnetul 
său de vizite sunt trecuţi cei de la Cotroceni care au apelat la el 
înainte de boala ta de ex.: pentru Alfred, domnișoara Rotzmann, 
oamenii de-ai tăi etc. Eu sunt de părere să-i dai 2000 de franci 
ca dovadă a recunoștinței tale pentru toate serviciile prestate și 
în afară de aceasta să destinezi lunar în următorii 5 ani câte 
250-300 franci pentru creșterea copiilor (eu dau 12.000 franci 
anual). Pentru noul an te sfătuiesc să elaborezi un buget exact 
în care să figureze cheltuielile tale și ale lui Missy. 


261. București 27 decembrie 1897/8 ianuarie 1898, 
către Maria de Flandra 
VB 555 


Să dea Dumnezeu ca noul an să decurgă cu mai multă liniște 
și mai puţine patimi şi ca să trăim cât mai mult cu putinţă în pace. 
Aceasta în ceea ce priveşte marile puteri între ele este absolut 
sigur, iar de peninsula Balcanică nu se va atinge nimeni [...] 

De pe aici pot să-ţi povestesc puţine lucruri interesante. 
Camerele mi-au trimis adrese foarte loiale, altminteri activitatea 
stagnează deoarece guvernul în pofida unei majorităţi covârșitoare 
este moral vorbind slab; asta dă curaj opoziţiei să facă demonstraţii 
de stradă împotriva evreilor şi a ungurilor, dar acestea nu au nici 
o intenţie serioasă ascunsă. 

Expediția flotei germane în China, pornită cu mare emfază, 
la care s-a mobilizat și Heinrich de Prusia, s-a terminat cu o pace 
încheiată înainte de sosirea navelor germane; de la Chiao-Ceau 

germanii pot privi în liniște pe rușii din Port Arthur și să sperăm 
că nu vor ajunge mai târziu la conflict. 

Tânărul împărat poate acum să-și noteze un succes, poate 
că aceasta să faciliteze realizarea planurilor sale navale [...] 

In Belgia nu mi se pare că situația parlamentului este prea 
favorabilă, extremiștii devin tot mai obraznici. 


262. Bucureşti 4/16 ianuarie 1898, 
către Fritz von Hohenzollern 
VD 996 


De aici pot să-ţi dau veşti bune, suntem bine cu toate ten- 
siunile pe care iarna, cu numeroasele ei probleme și îndatoriri 
sociale le aduce cu sine. Camerele mi-au votat de data aceasta 
adrese foarte loiale, domnește o dispoziţie excelentă în toată ţara, 
care are încredere oarbă în mine. Partidele se războiesc între ele, 
fireşte, dar nimeni nu îndrăznește să mai îndrepte atacuri asupra 
mea cum s-a întâmplat de atâtea ori în anii trecuţi, ceea ce la o 
naţiune cu un sânge atât de fierbinte este un mare progres. 

Guvernul se confruntă cu mari dificultăţi: din cauza inun- 
daţiilor şi a recoltei slabe a apărut un deficit evident în buget care 
va trebui acoperit prin noi impozite ceea ce constituie întotdeauna 
o măsură impopulară care în anii proști apare ca un lucru dur şi 
nedrept. România este atât de bogată și finanţele sale atât de bine 
puse la punct că sper ca printr-o majorare a impozitelor indirecte 
să restabilim din nou echilibrul, numai că trebuie să avem anul 
acesta o recoltă bună. Din nefericire până acum iarna nu a fost 
favorabilă, avem mare uscăciune, zăpadă deloc şi ziua o căldură 
cu totul nepotrivită că putem sta cu ferestrele deschise, în grădină 
mugurii tufișurilor au încolţit verde. 

Poimâine am sărbătoarea sfințirii apelor [Boboteaza] care 
de obicei o ţineam pe un ger de — 10 — 15 C, de data asta le va fi 
mult prea cald trupelor care vin în mantale. 

De la Nisa, unde plouă mult, am veşti bune, Nando s-a resta- 
bilit complet, trebuie că acum e mult mai tare, viaţa lui a fost 
condusă până acum cu ceasul în mână și a fost foarte liniștită. 
Missy este cu el împreună acum, sper că nu se vor produce cine 
ştie ce extravaganţe căci nici ea nu este pe deplin restabilită de 

pe urma bolii ei şi medicul i-a interzis strict orice oboseală. Copiii 
sunt foarte bine şi petrec aproape toată ziua în grădină cu părinţii. 

După succesele pe care politica germană le-a repurtat în 
China, succese de altminteri previzibile, deoarece Rusia a luat o 
atitudine binevoitoare, este de aşteptat că proiectul legii de creștere 
a flotei va trece prin Reichstag [parlamentul german] Centrul 
trebuie să fie gata să voteze această lege cu prețul unor concesii 
pentru sine și a unor modificări în proiect. Eu sunt convins că dacă 
împăratul nu se amestecă direct în tratative și dacă miniştrii arată 
un pic de bunăvoință faţă de deputaţii Reichului votul este 
asigurat, căci opinia publică din Germania simte și înțelege acum 
că pentru poziţia ei mondială o flotă puternică este absolut 
necesară. 

Situaţia dificilă a Austriei mă îngrijorează, atâta vreme cât 
trăieşte împăratul Franz Josef nu este nimic de temut, dar o 
schimbare de tron poate produce o mare răsturnare care poate 
schimba constelația europeană de aceea Germania trebuie să fie 
foarte tare și puternică şi pe apă şi pe uscat. 


263. Bucureşti 7/19 ianuarie 1898, 
către principele Ferdinand 
V 56 — fond regele Ferdinand 


.. nu putem mulțumi destul Providenţei care ne-a apărat 
în timpuri atât de grele. Ca un semn care să rămână al grijilor 
şi încercărilor pe care le-am îndurat şi la care întreaga ţară a 
participat într-un mod atât de mișcător am hotărât să fac o Fun- 
dație care să mărturisească recunoştinţa noastră faţă de 
Dumnezeu și poporul meu, fundaţie căreia i-am dat numele tău. 
Inalţ la Zorleni Slobozia un orfelinat pentru fii de ţărani și de 
soldaţi care să fie instruiți acolo pentru agricultură. Aceasta 
hotărâre pe care am făcut-o cunoscută printr-o scrisoare către 
primul ministru [D.A. Sturdza] a fost salutată din toate părţile 
cu o unanimitate cum rar se întâlneşte și cu mare căldură. 

Zilele de sărbătoare au trecut destul de liniștite pe aici, 
urmările anului nefavorabil se fac deja peste tot simţite și fiecare 
este silit să se restrângă. Balul nostru cel mare „était une 
manifestation de devouement“ toate persoanele de vază s-au grăbit 
să apară pentru a-și aduce urările călduroase pentru un an mai 


ANUL 1898 | 375 


bun, a fost un regret general că voi nu aţi putut fi de faţă. O să 
mai dăm vreo trei baluri ca să venim mai des în contact cu înalta 
societate [...] 

Săptămâna viitoare se reunesc din nou Camerele care 
dinainte de sărbători n-au mai lucrat nimic; sesiunea va decurge 
extrem de greu deoarece în pofida unei puternice majorităţi 
guvernul este slab și mă îndoiesc că în componența sa actuală va 
putea să impună impozitele care sunt absolut necesare pentru a 
acoperi deficitul de 11 milioane din buget, D.A. Sturdza tratează 
cu P.S. Aurelian ca să întărească guvernul, dar fiecare tabără caută 
să păstreze pentru sine partea leului. Am făcut cunoscut 
partidului liberal că aştept de la el ca până la 1 aprilie să dea mie 
și ţării un buget echilibrat. Dacă ei, din cauza discordiei, nu sunt 
în stare să facă asta, atunci trebuie ca opoziţia conservatoare să 
împlinească această datorie. Cred că această perspectivă tulbure 
pentru cei care stau acum la masă și se pot ghiftui în voie, 
acţionează favorabil şi va pune capăt scandalului. D.A. Sturdza 
este excelent pentru politica externă și pentru finanțe, dar nu are 
mâna uşoară şi tactul necesar pentru a-şi conduce partidul. 

Sper că scumpa Missy se va reface repede în clima blândă 
şi în aerul tare al mării; la natura bolii ei se cere pentru o vreme 
cea mai mare precauţie și evitarea mișcărilor violente și a oboselii 
căci se pot produce recidive care să fie de natură gravă. Ştiu că 
este plicticos să-ți amintească mereu cineva de menajarea 
sănătăţii şi să-ţi predice prudenţa, dar așa ceva se face numai cu 
cei pe care îi iubeşti în mod deosebit. Sfaturile mele le puteţi 
asculta întotdeauna şi să aveţi în mine o încredere oarbă căci în 
tot ce mă priveşte am un singur ţel în faţa ochilor: să mă îngrijesc 
de binele vostru, să vă văd fericiţi, să vă consolidez poziția din 
toate părţile, să vă fac iubiţi în toată ţara şi cu acest capital, care 
este cel mai mare, să puteţi într-o zi să continuaţi opera mea 
începută spre fericirea României. 


264. București 6/18 februarie 1898, 
către Ferdinand 
V 57 — fond regele Ferdinand 


De când s-au întrunit din nou Camerele nu lipsesc munca 
şi greutățile care nu pot fi învinse decât prin conlucrarea tuturor 

fracţiunilor liberale. Lui D.A. Sturdza îi lipseşte forța morală care 
să impună singur reformele privind impozitele și învățământul. 
Am primit în repetate rânduri pe P.S. Aurelian și pe adepţii săi, 
ca și pe Fleva pentru a stabili o conciliere; fiecare susţine că el 
are toată bunăvoința apoi se ceartă cui trebuie să-i revină cea mai 
mare influenţă. Măcar am obţinut ca Sturdza și Fleva să stea pe 
picior de pace şi să-și vorbească. 

Lascăr Catargi a fost şi el la mine, mi-a declarat că partidul 
conservator poate privi calm la conflictele liberalilor. 

Citesc în ziare că aţi fost în repetate rânduri la Monaco; l-aţi 
vizitat pe principe cu care sunt prieten și care în 1882 vreme de 
o lună a fost aici oaspetele meu? Nevasta lui născută Heine și 
văduvă a ducelui de Richelieu este o doamnă spirituală care, din 
câte îmi amintesc, a fost de faţă la vizita împăratului austriac. 

Aici nu vrea deloc să vină iarna, lipsa de zăpadă se face 
simțită mai ales pe câmpuri iar la munte nu se mai poate aduce 
lemnul de la pădure. 


265. București 18 februarie/2 martie 1898, 
către Maria de Flandra 
VB 556 


Tu nu-ţi poţi închipui, dragă Maria, cât de ocupat sunt eu. 
De la ieşirea din scenă a încercaţilor mei bărbați de stat [vechii 
liberali] toate problemele şi deciziile sunt direct în mâna mea, în 
pofida sistemului constituțional care și-a găsit expresia în for- 
mularea lui Guizot „le roi r6gne mais ne gouverne pas“. Zilnic se 
ridică dificultăţi în faţa mea, dar cum guvernul are majoritatea 
în Camere acestea sunt uşor de depăşit. i 

Niciodată n-a trecut iarna atât de repede ca acum. În curând 
salutăm primăvara; aici s-a instaurat deja. In grădina palatului 
care este mare au început deja să înverzească tufişurile [...] 

Atentatul asupra regelui grec a fost pentru el un incident 
fericit care i-a mai adus ceva din popularitatea pe care o pierduse 
complet. Situaţia de la Atena aşa cum mi-a relatat-o un martor 
ocular este înspăimântătoare, familia regală este atacată de presă 
în modul cel mai violent și unde apare public este ignorată; tenta- 
tiva de crimă va îmbunătăţi, din fericire, aceasta penibilă situaţie, 
dar grecii sunt ei singuri întru totul vinovaţi de nefericirea lor. 

În Constantinopol situaţia este la fel de proastă, sultanul 
se menţine prin rezistenţă pasivă și contează pe faptul că nimeni 
nu-l va putea constrânge la ceva prin forța armelor. Într-adevăr, 
nu merită să faci război pentru Turcia și nici pentru Creta nu se 
va înfierbânta nimeni. 


266. București 11/23 martie 1898, 
către Fritz von Hohenzollern 
VD 997 


[Discută cu fratele său achiziţionarea a 28 de cai de rasă de 
la herghelia maghiară Savar pentru grajdurile regale. Apoi se 
ocupă de problemele politice]. 

Rar am văzut o iarnă care să treacă așa de repede fără gheaţă 
și zăpadă ca aceasta în care am fost copleșit de probleme. Aici 
guvernarea este tot mai grea şi mai stresantă căci prin ieșirea din 
scenă a vechilor și experimentaţilor mei bărbaţi de stat chestiunile 
mici și mari sunt concentrate în mâna mea ca să le studiez și să 
decid. 

Ar fi vremea ca Nando să preia câte unele, dar din nefericire 
îi lipseşte orice inițiativă şi energie. In timpul îndelungatei sale 
absenţe am primit foarte rar vești și absolut insuficiente; deocam- 
dată sunt încă la Nisa unde duce o viaţă ușoară; momentul 
întoarcerii nu este încă precizat. 

De ziua mea de naștere [8/20 aprilie] îl voi numi pe nepotul 
meu general şi îi voi da comanda unei brigăzi de infanterie. Din 
nefericire a comandat prea puţin frumosul său regiment de 
cavalerie [4 de Roşiori] care acum mărșăluiește la graniţa rusească. 
Sperăm ca imediat după Paşti să ne ducem 14 zile la Abazzia; din 
cauza reunirii Camerelor nu pot să fiu absent mai multă vreme. 

La sfârșitul lui mai mă voi duce la Sankt Petersburg, unde 
vizita mea este foarte dorită şi în special în armata rusească este 
salutată cu bucurie. La Varşovia, Moscova și Kiev pe unde voi trece 
staționează trupe care au fost sub comanda mea la Plevna [...] 

În politica [externă] s-au înfundat toate problemele, nici una 
nu va fi abordată energic de frica războiului. Din fericire acesta 
este amânat pe ani de zile. Călătoria lui Heinrich de Prusia în 
Orientul îndepărtat este mai mult o excursie de plăcere care n-avea 
nevoie de nici o cuvântare atât de bombastică. 

În Serbia lucrurile merg prost, sărmana țară n-are bani și 
[regele] Milan o costă mult. Inţeleptul Ferdinand [al Bulgariei] 
manevrează acum ceva mai bine; dar nu este bine văzut de bulgari, 
aceştia nu vor să devină ruși... 


267. București 28 martie/9 aprilie 1898, 
către Maria de Flandra 
VB 557 


Miercurea viitoare plecăm la Abazzia unde vom sosi la 3/15 
aprilie dimineaţa și ne gândim să rămânem până la 3 sau 4 mai 
[stil nou] și apoi să ne întoarcem direct aici, căci până atunci se 
vor reuni din nou Camerele, care în ultima vreme au avut şedinţe 
extrem de furtunoase care au durat de la 8 dimineaţa până seara 
târziu. Opoziția [conservatoare] a vrut să zădărnicească prin orice 
mijloc votarea bugetului de stat, pe care guvernul l-a dat în sfârșit 
după lupte aprige. Cu toate acestea poziţia cabinetului este foarte 
șubredă, dar eu dacă intervin energic îl voi putea ține până toamna 
viitoare [...] 

Din Nisa am cât mai puţine veşti (directe) cu putinţă, asta 
ține de educaţie și de lipsa sentimentului datoriei la noua 
generaţie, în mod special în cercurile noastre. Copiii tăi fac o 
lăudabilă excepție [...] 

Nu sunt de temut complicaţii și pacea europeană nu va fi 
ameninţată prin brutalul procedeu al [Statelor Unite ale] 
Americii împotriva Spaniei, dar economic ar avea serios de suferit 
bătrâna Europa printr-un război din cauza Cubei. 


268. București 5/17 octombrie 1898, către Maria de Flandra 
VB 559 


Leopold a primit un raport detaliat de la mine din care tu 
poţi vedea viața și activitatea noastră aici [nu există în arhivă]. 
Acum suntem mulţumiţi de prezenţa lui Bernhard și a Charlottei 
[Meiningen] care nu ne deranjează în nici un fel şi împărtăşesc 
totul cu interes la fel ca noi. Și ei regretă, ca toate cercurile din 
Germania, vizita în Orient a perechii imperiale al cărei rezultat 
vor fi doar neplăceri și cheltuieli uriașe fără nici un folos. Se 
întreabă ce au de căutat toți păstorii în ţara lăudată. 

Cred, la fel ca şi tine, că Bülow, [ministru de externe al 
Germaniei] cu toată marea sa înțelegere, nu are o voință fermă 
în faţa stăpânului său, că Honenlohe [cancelarul Germaniei] este 
singurul care încă mai impune, el a mai scurtat călătoria de plăcere 
(căci asta este de fapt) între timp ea a început cu o furtună pe 
mare |[...] 

Cei doi Lecomte sunt aici și sunt indignaţi de situaţia din 
Franţa [provocată de incidentul de la Faschoda]. 


269. Castel Peleș 17/29 octombrie 1898, 
către Maria de Flandra 
VB 560 


Pe 15/27 noiembrie trebuie să deschid Camerele, reuniunea 
lor este începutul luptelor şi al marilor dificultăţi căci guvernul 
stă pe picioare slabe și situația financiară este defavorabilă. 

Evenimentele din Paris au stârnit o aşa mare neîncredere 
în cercurile financiare încât conversiunea noastră s-a blocat şi orice 
împrumut este imposibil. Există temerea unor complicații 
serioase, dacă unul dintre pretendenți ar avea acum energie ar 
putea în 24 de ore să dea peste cap putreda economie. 

Ultimul ministru de război francez împreună cu marele stat 
major a dat o grea lovitură armatei. Onoarea și disciplina sunt 
îngropate iar minciuna și înșelătoria sunt ridicate la rang de 
principiu. Cum se vor sfârşi acestea? 


270. Castel Peleș 2/14 noiembrie 1898, 
către principele Ferdinand 
V 58 fond regele Ferdinand 


Dragă Nando! 

Dragă Missy! 

Spre consternarea mea am aflat azi dimineaţă de la aghio- 
tantul de serviciu că voi amândoi aţi plecat la Bucureşti. La raport 
m-a anunţat că Allteţele|] l[or] R[egale] au plecat la 8,1/2 ore. Eu 
am răspuns „da, principele“ dar el a subliniat „și principesa“ [textul 
între ghilimele în lb. română în text]. Eu am tăcut ca să nu par 
ridicol. Această lipsă de consideraţie şi această neîncredere faţă 
de mine mă rănește profund şi nu cred să fi meritat să fiu tratat 

cu desconsiderare a manierelor elementare faţă de toată dragostea 
sinceră pe care v-am arătat-o în orice ocazie. 

Era așa de simplu să-mi spuneţi: mergem amândoi la 
Bucureşti, aş fi găsit asta foarte firesc şi nu aş fi ridicat nici o 
obiecţie. Chiar aseară când ne-am despărțit și eu am mai pus 
câteva întrebări voi doi m-aţi ţinut în ignoranță parcă intenționat, 
în privinţa planurilor voastre unde totuși nu era nimic de ascuns. 
Care este motivul și scopul de a mă ocoli complet (nu vreau să 
spun a manevra prin spate) şi de a mă jigni astfel? Nu pot să văd 
vreun folos, din asta dar paguba care poate rezulta pentru voi pot 
din păcate să o prevăd. Dacă în ţară s-ar şti că voi încercaţi să 
mă surprindeți prin fait accomplis ar fi toți foarte indignaţi. 
Incidentul de ieri este pentru mine un simptom pe care nu pot 
să-l prezint în toată gravitatea lui căci dacă voi mă dați de-o parte 
într-o astfel de chestie măruntă, ce s-ar putea întâmpla care la 
lucruri serioase pentru care probabil eu aș fi făcut răspunzător. 

Nu am voie să accept ca să devină un sistem ţinerea mea 
în ignoranță în privinţa lucrurilor care ulterior devin publice, cu 
atât mai mult cu cât nu este prima oară când aflu de la terţe 
persoane despre decizii luate fără ca ele să-mi fie direct 
comunicate. 

Nu mă îndoiesc nici o clipă că voi împărtăşiţi la fel concepția 
prezentată de mine și vă veţi convinge că este inspirată de interesul 
deosebit pe care îl port faţă de poziţia voastră prezentă şi viitoare 
în stat. 

Vă îmbrăţișez din suflet și cu toată încrederea, poate mai 
multă decât aveţi voi în mine şi rămân unchiul vostru profund 
mâhnit. 


C[arl] 


271. București 25 decembrie 1898/6 ianuarie 1899, 
către Fritz von Hohenzollern 
VD 998 


De la întoarcerea noastră din Sinaia n-am mai avut vreo zi 
de liniște afaceri, primiri prezentări, dineuri etc. s-au îngrămădit 
aşa de repede una după alta că abia dacă îmi mai viu în fire. Acum 
au început sărbătorile, de care nu mă pot bucura prea mult 
deoarece mi-e foarte rău şi mai trebuie să stau câteva zile în casă. 

Am avut un atac puternic de gripă, cu dureri reumatice și febră 
de la surmenaj și vremea dată peste cap. In toată ţara lipsește 
umezeala într-o măsură atât de mare că suntem cu toţii foarte 
îngrijorați; sunt 6 judeţe în care din august nici n-a plouat, nici 
n-a nins. În pădurile de la munte, unde s-au întâmplat dese 
incendii, lemnul nu mai poate fi transportat cu pluta; simţim deja 
strașnic pierderile produse prin aceasta. 

De curând am avut ca oaspeţi vreme de 8 zile o delegaţie a 
regimentului meu rusesc care a primit ordin să-mi înmâneze 
epoleţii cu cifra mea pe care împăratul Nicolae al II-lea i-a conferit 
regimentului Vologda. Într-un mare dineu de gală, în toastul meu, 
am mulțumit pentru această distincţie, rar conferită în Rusia, care 
a fost primită cu bucurie generală în armata rusă. 

Îl vei vedea cu siguranţă pe împăratul [Wilhelm al II-lea] 
care trebuie să fie mândru de succesele costisitoarei sale călătorii 
în Orient. Aici ele nu sunt vizibile. Noi avem cu Germania și Turcia 
un acord privind o linie telegrafică proprie și directă de la Berlin 
la Pera, dar de luni de zile nu putem primi confirmarea în pofida 
demersului ferm al [ministrului] Marschall. La 1 ianuarie noi am 
deschis linia noastră prin telegrama de anul nou pe care mi-a 
trimis-o împăratul [Wilhelm al II-lea]. 

În Franţa lucrurile stau foarte prost, din fericire francezii 
au mare teamă de Anglia și caută o apropiere de Germania. 
Deoarece în Paris guvernează strada nu s-a ajuns la nimic, dar 
se va ajunge. 


272. București 26 decembrie 1898/7 ianuarie 1899, 
către Maria de Flandra 
VB 561 


Politic nu pot să-ţi povestesc nimic nou, vom avea liniște până 
la 12/24 ianuarie, deoarece Camerele au vacanţă până atunci, dar 
după aceea prevăd lupte aprige căci conservatorii sunt nerăbdători 
să vină la cârmă. 

În toate statele domneşte un anume disconfort, dar tocmai 
greutățile interne sunt garanția păcii mondiale. Dezolantă este 
situaţia din Austro-Ungaria, din nefericire acolo lipseşte o mână 
care să intervină energic. 

Revista „Das neue Jahrhundert“ (noul secol) care apare în 
Koln publică o discuţie a lui Bismarck cu Lothar Bucher despre 
Austria care din nefericire este extrem de potrivită. Nu acelaşi 
lucru se poate spune despre „Gânduri şi amintiri“ [memoriile lui 
Bismarck] care oscilează între două extreme: concepţia de om de 
stat şi autoelogierea cu foarte puţin cavalerești aluzii răutăcioase. 
Capitolul „depeșa de la Ems“ este o impertinentă falsificare a 
adevărului. În Franţa revista „Debats“ acordă mai multă încre- 
dere „însemnărilor“... mele. Leopold trebuie să aibă grijă ca până 
la urmă legenda bismarckiană să fie definitiv desființată. 


273. București la 4/16 ianuarie 1899, 
către principesa Maria a României 
V 455 — fond regina Maria 


Scumpa mea Missy! 

Scrisoarea ta m-a bucurat nespus și îți mulțumesc din suflet 
pentru toate cuvintele calde pe care le cuprinde; ele sunt pentru 
mine o comoară şi cad pe un teren fertil căci am o inimă mai moale 
decât pare în aparenţă şi de aceea foarte sensibilă la fiecare dovadă 
de iubire. 

Prin greaua misiune care apasă asupra mea și nenumăratele 
greutăţi în care am continuu de luptat, m-am obişnuit cu interven- 
tiile energice ceea ce uşor poate fi considerat drept duritate şi prea 
mare asprime. Dar în toate acţiunile mele eu nu am înaintea 
ochilor decât împălinirea datoriei către ţară, care aşteaptă totul 
de la mine şi mă face răspunzător pentru toate. 

Cu toată încrederea pot să-ţi spun că Miss Winter este aptă 
să plece în concediu la câteva zile după sosirea voastră la Gotha 
fi] 

Să te distrezi bine în seara asta draga Missy, îmi pare foarte 
rău că nu te pot vedea dansând. Te îmbrăţişez cu drag. Al tău unchi 
credincios. 

Carl 

274. Bucureşti 29 ianuarie/10 februarie 1899, 
către Maria de Flandra 
VB 562 


Moartea subită a fermecătoarei Maria Luisa a Bulgariei 
pentru care aveam o simpatie deosebită este foarte regretabilă, 
nemai vorbind de nenorocirea lui Ferdinand și a copiilor, este un 
gol cu semnificație politică; tânăra principesă era elementul 
conciliator și influenţa ei plină de tact a reparat multe durități 
și decizii pripite şi chiar greşeli. Era extrem de populară ceea ce 
Ferdinand nu este deloc. 

Decesul, pentru noi nu neașteptat, al lui Alfred [fratele 
principesei Maria] este tragic pentru familie şi pentru ducat: se 
poate spune că tânărul a alergat orbește spre moarte și că doar 
proasta creștere poartă toată vina. De doi ani era bolnav de s. [...] 
și se zbenguia mai departe, făcea lungi călătorii și nimeni nu lua 
în serios starea lui foarte gravă. In repetate rânduri am vorbit 
cu Nando despre asta dar el mi-a spus că Alfred nu se lasă strunit 
și că părinţii lui nu bănuiesc nici un pericol. Fie ca acest tragic 
eveniment să fie de învățătură mai ales pentru tinerii prinți. 
Sărmanii părinţi sunt distruși și Missy îl plânge pe nefericitul ei 
frate. I-am scris şi ei şi lui Nando să rămână cât mai mult posibil 
la Gotha, pentru toţi este o consolare. 

La Berlin au fost copleșiți cu atenţii și nepotul meu a fost 
distins în mod deosebit, mi-a scris imediat că aceasta s-a întâmplat 
numai datorită mie și României. Josephine [fiica Mariei de Flandra 
căsătorită cu Carl Anton fratele lui Ferdinand] este încântată de 
frumoasa ei cumnată [principesa Maria] care mi-a făcut puţină 
bucurie în iarna aceasta. A trebuit din nefericire să intervin cam 
aspru de câteva ori ceea ce a provocat lacrimi. Maria de Coburg 
[mama principesei Maria] şi-a răsfăţat copii, nu le-a refuzat nimic 
şi spunea mereu „la jeunesse doit samuser“. Astăzi când se 
gândește la asta trebuie că varsă lacrimi amare. 

Ziarele fabulează despre răscoale ţărăneşti care au luat 
proporții grave; în trei sate fuseseră mici tulburări care au fost 
repede înăbușite fără intervenţia armatei. 

Aici avem o uscăciune îngrozitoare de luni de zile nici o 
precipitaţie chiar la munte nici un pic de zăpadă. Politic puţine 
noutăţi, Camerele noastre lucrează pașnic, în Orient domnește 

liniștea, de aceea mergem mână în mână cu Rusia cu care avem 
cele mai bune relaţii. 


275. București 17 februarie/ 1 martie 1899, 
către Fritz von Hohenzollern 
VD 999 


În relaţiile politice [din Germania] pare să lipsească o mână 
fermă căci cancelarul [Choldwig von Hohenlohe Schillingsfurst] 
este foarte bătrân totuși [80 de ani] iar energia sa este paralizată. 
Împăratul a câştigat Centrul în întregime prin pelerinajul său la 
Ierusalim și a obţinut prin aceasta susţinerea unor proiecte mili- 
tare nu fără însemnătate care sunt o adevărată sfidare (derision) 
în momentul în care se întruneşte conferinţa de pace de la Haga. 
Din fericire toate ţările și guvernele lor sunt presate de 
necesitatea menținerii păcii astfel încât pentru câţiva ani nu este 
de temut nici un război în Europa. 

De pe aici nu pot să-ţi povestesc prea multe iarna a trecut 
destul de liniștit din cauza doliului repetat, care au împiedicat 
balurile noastre. Mâine dăm o petrecere dansantă (la noi carna- 
valul se termină abia peste 10 zile) de care înalta societate şi 
comerţul sunt foarte bucuroase căci astfel vine din nou mai multă 
viaţă şi mişcare în Capitală. 

Moartea tânărului Alfred este tragică; el este din nefericire 
victima vieţii sale desfrânate... 

Impăratul [Wilhelm al II-lea] l-a distins în mod cu totul 
deosebit [pe Ferdinand] prin conferirea unui regiment. Telegrafic 
și printr-un măgulitor ordin de cabinet, împăratul mi-a comunicat 
acest lucru. Noi am încheiat un tratat cu Germania prin care zilnic 
un tren rapid circulă între București și Berlin în 36 de ore, și avem 
o linie telegrafică directă și un cablu cu Constantinopolul. Navele 
noastre vor circula de acum înainte până la Atena şi mai târziu 
până la Alexandria în Egipt. 

Aici avem liniște în politică şi Camerele lucrează fără agita- 
ție. Așa-numita răscoală ţărănească a fost o furtună într-un pahar 
cu apă, dar împotriva socialiștilor am luat măsuri aspre. 

276. București 12/24 martie 1899, 
către prințesa Maria a României 
454/12- fond regina Maria 


Nando care se ocupă în amănunt de brigada sa trăiește cu 
totul retras, vine uneoriu la mesele noastre. Ieri am avut un dineu 
drăguţ la care au fost invitaţi colonelul von Heinze din vechiul 
meu regiment prusac de artilerie de garda care se înapoiază de 
la Constantinopol, generalul Manu, D.A. Sturdza și P.P. Carp cu 
soțiile lor. Din nefericire Lascăr Catargiu este grav bolnav și nu 
va mai fi în stare să mai fie încă o dată prim ministru, ceea ce eu 
regret nespus. 


Guvernarea G. Gr. Cantacuzino 
11/23 aprilie 1899-7/19 iulie 1900 


277. București 18/30 aprilie 1899, către Maria de Flandra 
VB 563 


Evenimentele grave care s-au desfăşurat aici în ultimele 
săptămâni m-au împiedicat să-ţi răspund la scrisorile tale care 
îmi fac mereu cea mai mare bucurie... Am lăsat în urmă un timp 
agitat și neplăcut. Guvernul D.A. Sturdza ce era sprijinit doar de 
o fracțiune de a liberalilor, dar care în Camere dispunea de o 
însemnată majoritate, nu mai putea face nimic, deoarece toată 
opinia publică era pornită împotriva lui. Abstracţie făcând de 
greşelile impardonabile pe care D.A. Sturdza le-a comis ca mi- 
nistru, el a asmutit, pe când era în opoziție, pe românii transil- 
văneni împotriva ungurilor și după aceea ajuns la guvernare, nu 
numai că i-a lăsat de izbelişte, ci le-a mai oprit şi subvenţiile pe 
care noi le plăteam pentru şcoli. Nu demult [10/22 martie] a apărut 
la Pesta o broşură inspirată de Banffy în care politica guvernului 
Sturdza era lăudată, mai ales era subliniată atitudinea sa corectă 
(pentru unguri fireşte) faţă de românii din Ungaria. Această 
publicaţie a provocat aici în toate cercurile politice o furtună de 
indignare. Au urmat scene zgomotoase în Camere, în adunări 
populare, pe străzi; presa a întreprins o campanie pătimașă și 
lozinca a fost „Trădare“ — la cauze naţionale est trahie, ea a fost 

călcată în picioare. Faţă de această agitaţie, care a fost un delir, 
guvernul nu a mai putut opune nici o rezistență şi a trebuit, și 
la dorinţa mea, să se retragă, în pofida majorităţii însemnate din 
ambele Camere, dar al căror mandat expira în 4 luni. 

L-am chemat pe Lascăr Catargiu pentru formarea guver- 
nului, dar scrisoarea nu i-a mai putut fi remisă, căci în aceeași 
clipă a murit de atac de cord, o adevărată fatalitate. In această 
situaţie gravă şi dificilă, cum eu n-am mai trăit vreodată. 14 zile 
a rămas ţara fără guvern căci nici conservatorii nici liberalii nu 
puteau să-mi dea un guvern puternic: la unii liderul era moral 
mort, iar la ceilalți mort de-a binelea. 

Până la urmă m-am hotărât la un guvern conservator în care 
a trebuit să fie acceptat tribunul popular Fleva cu care eu personal, 
nu politic, am stat întotdeauna foarte bine, deoarece tinerii 
conservatori [junimiștii] Carp etc. nu au vrut să-l recunoască pe 
nou proclamatul şef G.Gr. Cantacuzino care are un venit de un 
milion și jumătate de franci. 

Camerele sunt dizolvate săptămâna asta și se vor reuni din 
nou în iunie, astfel încât sunt silit să fiu aici o parte a verii. Aceasta 
este o perspectivă puţin îmbucurătoare. Nu numai că planurile 
mele de primăvară au fost date peste cap, dar acum sunt țintuit 
aici pentru mai multă vreme și pe timpul arșiţei. 

„.. De curând s-a întrunit Conferinţa de la Haga, cred că vor 
fi discutate mai mult probleme umanitare în ducerea războiului 
și probabil se va ajunge la o hotărâre. 

Tribunalul de arbitraj nu va fi acceptat de nimeni. Dar însăși 
în conferință există o garanţie a păcii la care ţin astăzi toate statele. 


278. București 9/21 iunie 1899, 
către Fritz von Hohenzollern 
VD 1000 


... Am avut o primăvară foarte agitată care a fost bogată în 
griji și greutăţi; probleme politice grave nu mi-au îngăduit, nici 
măcar pentru scurtă vreme, să părăsesc Bucureștiul; şi în prezent 
sunt țintuit aici deoarece peste câteva zile trebuie să deschid 
Camerele nou alese. 

Alegerile au decurs relativ în liniște deşi pasiunile, ca urmare 
a căderii fostului guvern [D.A. Sturdza], au fost extrem de aprige. 

Din cauza problemei naţionale (aceasta îi privește pe românii din 
afara regatului pentru ale căror școli noi le plătim subvenții) au 
izbucnit luptele dintre partide şi au provocat contradicții atât de 
puternice încât adversitatea s-a transformat în ură. Sturdza a fost 
acuzat de trădare, fiindcă el, la cererea ungurilor, a oprit sub- 
venţiile şi a căzut [pradă] mâniei și indignării populare care s-a 
manifestat în demonstraţii de stradă, soldate cu răniţi. Cu toate 
acestea după retragerea sa eu i-am adresat o scrisoare de 
mulțumire, ceea ce a indispus teribil opoziţia, dar pe mine ma lăsat 
indiferent căci ea a ajuns până la urmă la putere. 

Guvernul de acum [G.Gr. Cantacuzino] nu este pe gustul 
meu. Singura calitate a șefului de cabinet este averea sa: are un 
venit anual de 1 milion și jumătate de franci. 

Cea mai mare grijă şi greutate pe care o am eu şi guvernul 
meu este recolta complet dezastruoasă de care suntem amenințați. 
De luni de zile nu a mai căzut o picătură de ploaie în judeţele de 
câmpie; grâul şi semănăturile de primăvară sunt pierdute, vitele 
nu mai au nimic de mâncare și porumbul, singura hrană a 
populației, este în cel mai mare pericol. In cei 33 de ani ai guver- 
nării mele este prima oară când se abate o asemenea calamitate 
asupra ţării, ne îndreptăm spre un an de foamete în care şeptelul 
va fi redus cel puţin la jumătate; starea noastră financiară 
favorabilă va fi serios zgâţâită deoarece pierdem aproape 300 
milioane lei la export. 

La munte plouă aproape zilnic și cu toate acestea toate 
râurile și pâraiele de munte cu un debit scăzut. La Sinaia nu mai 
poate fi luminat electric tot castelul. 

Momentan domneşte acolo o epidemie de pojar care ne va 
împiedica ceva timp să mai căutăm mult dorita liniște în aerul 
proaspăt de munte. Nando şi Missy, care este însărcinată, se duc 
pentru o săptămână la Constanţa unde ajunge acum și trenul de 
la Berlin şi marea distanţă este parcursă în 36 de ore. 

... Acum domnește liniștea în politica internă, dar din cauza 
recoltei slabe, manevrele noastre nu vor mai avea loc. În politica 
externă toate privirile sunt aţintite asupra conferinței de pace de 
la Haga al cărei rezultat vor fi multe dorinţe cucernice. Ca factor 
important iese în evidenţă că Franţa se află într-o absolută 
contradicţie cu Rusia şi asta-i cea mai mare garanţie a păcii. 

Din fericire revizuirea procesului Dreyfuss va provoca noi 
complicații dacă este să aibă loc bine meritata urmărire penală 
a generalilor; aceştia vor pune totul în mişcare (vor conspira până 
şi cu regaliștii) ca să scape. 


279. Castel Peleș 9/21 iulie 1899, către Maria de Flandra 
VB 564 


„„„ Din cauza recoltei distruse ne îndreptăm spre un mare 
pericol social și economic care va izbucni înainte de începutul iernii 
şi va crea o situație care cere un ochi treaz și încordări deosebite 
pentru a combate toate greutățile. Revoltele țărănești și penuria 
financiară vor trece în prim-plan. Vom exporta pentru 180 milioane 
francil. 

La grijile statului se adaugă grijile casnice pe care mi le fac 
Nando și Missy; primul prin indolenţă și slăbiciune de caracter 
a doua prin purtarea ei, sub nasul soţului ei; este straşnic 
comentată. Deocamdată o voi expedia de aici pentru câteva luni 
ca să se mai uite oarecum purtarea ei ușuratică. Nando o va însoţi 
mai întâi la Coburg apoi la Sigmaringen. 


280. Castel Peleş 2/14 noiembrie 1899, 
către Maria de Flandra 
VB 565 


„.. Din fericire Carol [al II-lea] este pe drumul însănătoșirii 
dar încă slăbit și rămas în urmă în dezvoltarea sa spirituală, cu 
greu se înţelege ce vorbeşte, doar cu cele mai mari eforturi poate 
să stea în picioare sau să meargă. La fel şi în cazul micii Elisabeta 
care a slăbit mult iar îmbunătățirea de când a venit de la Miinchen 
este cu totul nesemnificativă. 

Criza noastră economică și financiară este foarte îngrijo- 
rătoare, ne îndreptăm spre o iarnă grea, care ne va face multe 
surprize neplăcute și ne va aduce multe lupte. Peste 14 zile deschid 
Camerele și atunci va începe dansul; până atunci rămânem aici 
și ne bucurăm de o liniște relativă... 


1. în realitate 149 mil. Istoria Românilor, p. 130 

281. Castel Peleș 16/28 noiembrie 1899, 
către Fritz von Hohenzollern 
VD 1001 


Intrăm acum în iarnă și nu știm ce ne va aduce. Pentru mine 
în nici un caz nu va fi uşor, căci situaţia economică şi financiară 
a ţării este foarte gravă și se cere multă prudenţă și îndemânare 
pentru a ieși din necaz. 

Suntem pe punctul să încheiem un mare împrumut în con- 
diţii destul de dure, ca să acoperim pierderile însemnate ca urmare 
a recoltei slabe. In Moldova sunt judeţe în care populaţia nu știe 
cum va ieşi din iarnă. Guvernul va trebui să cumpere porumb 
pentru ei. 


282. VB 566 15/27 noiembrie 1899, către Maria de Flandra 
Carte poştală vedere generală a Bucureștilor 


Nando și Missy au plecat din nou ceea ce aici a provocat o 
mare nemulțumire. A trebuit să cedez în faţa mamei [Maria de 
Coburg] care în repetate rânduri m-a ameninţat telegrafic că va 
veni să-și ia fiica dacă eu nu o las să plece. Amândouă se tem de 
nașterea la Cotroceni şi mama [Maria] avea imaginaţia înfier- 
bântată (et la mere avait limagination frappée) ca și-ar putea 
pierde copilul ca prinţesa [Mania Luisa] a Bulgariei. In plus este 
lovită de orbire şi nu vede că îi face rău lui Missy în toate privinţele. 

După 12 ianuarie [1900] naşterea poate avea loc oricând la 
Coburg. Este în orice caz o grijă mai puţin pentru mine. 


283. VB 568 16/28 decembrie 1899, către Maria de Flandra 
Carte poştală: țigancă cu copii în sălaș țigănesc (colorată) 


Dragă Maria!... Sunt copleșit de muncă dar mai ales de griji 
avem o îngrozitoare criză financiară și tot comerţul este paralizat; 
pe deasupra și sărăcia este foarte mare. Cu toate acestea Camerele 
trebuie să voteze impozitele, ceea ce va face să crească nemulțu- 
mirile. Iarna este rece, dar cu prea puţină zăpadă. 

284. București 12/24 ianuarie 1900, 
către Fritz von Hohenzollern 
VD 1002 


„„„ Aici avem o iarnă aspră de ani de zile nu a fost o zăpadă 
aşa de mare ca acum; este bine pentru ogoare, dar rău pentru cei 
săraci pentru ţărani și în special pentru vite, care stau sub cerul 
liber. Pe Dunăre este o năvalnică pornire a gheţurilor şi blocurile 
s-au îngrămădit de așa natură că s-au produs inundaţii enorme, 
sute de mii de hectare sub ape și sunt locuri unde Dunărea a ajuns 
la 18 km. lăţime. În mijlocul crizei noastre financiare şi econo- 
mice aceste inundaţii, care ne vor costa milioane, sunt o mare 
calamitate şi îmi fac nu puţine griji. În pofida deficitului însemnat 
din bugetul meu (domeniile coroanei au produs doar un sfert) va 
trebui să dau 300.000 franci pentru satele inundate și vitele 
pierdute. 

Cu câteva zile în urmă l-am primit pe noul ministru pleni- 
potenţiar al Germaniei von Kiderlen Wächter pe care tu îl cunoşti 
personal. Este un om plăcut, inteligent și cu totul altfel înzestrat 
decât Contele Bray. Soţia lui este o doamnă încântătoare se va 
bucura să fie prezentată. 

Englezilor le merge destul de prost în Africa de Sud. Este o 
pedeapsă bine meritată pentru războiul nedrept şi trufia lor. 
Cuvântarea lui von Bülow a fost excelentă. 


285. București 25 ianuarie/6 februarie 1900, 
către Maria de Flandra 
VB 569 


Situaţia politică de la noi lasă mult de dorit: Un guvern slab 
[Cantacuzino G.Gr.] şi o mare penurie financiară care acționează 
paralizant. Primul meu ministru care este grav bolnav s-a dus 
pentru tratament medical la Viena și din cauza aceasta afacerile 
și tratativele în Camere suferă mult. In plus este un conflict în 
partidul conservator, care se afla la putere, şi care de la moartea 
destoinicului Lascăr Catargiu [30 martie/11 aprilie 1899] n-a mai 
avut nici un șef capabil. 

Ca urmare a barajelor de gheaţă Dunărea a inundat sute 
de mii de hectare, numeroase sate și a ucis cirezi întregi de vite. 

Această calamitate a survenit o dată cu lipsa de hrană a populaţiei 
rurale aşa că nu poţi să scapi de griji. 

Englezilor le merge rău în Africa de Sud; este o pedeapsă 
dreaptă pentru trufia lor. Inzestrarea lor militară și conducerea 
lor sunt așa de jalnice că acest război nedrept mai poate dura luni 
de zile. O deplâng pe sărmana Regină și pe nenumăraţii viteji 
ofiţeri care au căzut la datorie. 

Iarna este pentru oricine un timp greu căci în afară de mai 
multă muncă și griji ești în continuu expus la răceli. Micul Carol 
[al II-lea] care aduce soarele în casa noastră şi cu mine am avut 
un atac de gripă care și aici este foarte răspândită. Nando este 
de zece zile la noi și toți avem sentimentul, aşa cred eu, că viaţa 
de familie fără Missy merge mult mai bine și este mai tihnită. 
Cel mic se simte fericit la noi și când i se vorbește de întoarcerea 
sa la Cotroceni el declară că vrea să rămână la palat. Peste 14 
zile va pleca cu Nando în sud, probabil la Nervi căci după boala 
sa gravă are nevoie de o climă mai blândă și de soare mai ales. 


286. București 6/19 martie 1900, către Maria de Flandra 
VB 570 


... Aici lucrurile merg foarte furtunos, aproape zilnic avem 
demonstraţii de stradă, din cauza unui tribunal de arbitraj care 
trebuie să se pronunţe într-un litigiu cu un întreprinzător francez, 
Hallier, constructor al portului Constanţa. Doi străini şi numai 
un român sunt în acest tribunal şi se dezbate în franţuzește, aşa 
că opoziţia [liberală] i-a instigat în așa măsură pe oamenii de aici, 
că vor să împiedice pronunţarea sentinţei. Adunări, procesiuni cu 
steaguri negre şi pancarte tulbură liniștea și deoarece este vorba 
de jignirea sentimentului naţional după cum susține opoziția, 
demonstrațiile ar putea lua proporţii și mai mari. Guvernul care, 
fie vorba între noi, este cu totul incapabil, a fost nepriceput şi în 
această problemă conflictuală și a pus în mâinile adversarilor o 
armă redutabilă. 

Blocajul financiar contribuie de asemenea ca să domnească 
nemulțumirea, la fel noile impozite și peste tot reduceri. România 
nu a cunoscut nicicând o criză ca aceasta de acum. Deficitulnostru 
bugetar este de 33 milioane şi a fost provocat de recolta dezastru- 
oasă. Din fericire recolta de anul acesta oferă perspective favora- 

bile, dar rezultatul se va simți abia peste 4 luni. Deocamdată 
comerțul și toate tranzacţiile stagnează. 

Primul meu ministru Cantacuzino [G.Gr.] care a fost grav 
bolnav în decembrie s-a întors aproape vindecat de la Meran 
[proprietate a lui Leopold von Hohenzollern]. El este cel mai bogat 
om din România (venituri de un milion) dar cu siguranţă nu și 
cel mai priceput; dar partidul său ţine la el și dispune de o mare 
majoritate în Camere. 


287. Bucureşti 4 aprilie 1900, către Maria de Flandra 
VB 571 


Aici nu am ieșit din iarnă; la munte este zăpadă înaltă (40 cm 
la Sinaia) care face anul foarte rece iar la câmpie avem prea multă 
ploaie care face imposibilă orice lucrare agricolă. Asta ne sporeşte 
grijile din cauza situaţiei financiare. 

Peste două zile se va pronunţa sentinţa în procesul Hallier, 
care agită aici foarte mult masele. Vom avea de plătit probabil 
între 5 şi 6 milioane, după părerea mea se cuveneau 4,5-5 
milioane. Prin acest proces Franţa a pierdut aici multe simpatii 
ceea ce eu cu siguranţă nu regret. Primul meu ministru este mai 
bine, poate din nou să meargă, capacitatea lui de muncă este însă 
redusă. 

Camerele mai lucrează încă 14 zile; după aceea sper să mă 
pot odihni. 


Guvernul P.P. Carp 
7/19 iulie 1900-13/26 februarie 1901 


288. Castel Peleș 19 iulie/1 august 1900, 
către Maria de Flandra 
VB 579 


... Acum după toate veștile proaste a mai venit şi îngrozitoa- 
rea veste a morţii regelui Umberto! a cărei pierdere o deplâng 
profund. 


1. al Italiei, asasinat la 29 iulie la Monza când asista la o întrecere 
atletică de anarhistul Bresci 

În România, ca aproape în toată Europa, domnește o 
căldură anormală, mai suportabilă aici datorită nopților răcoroase 
(15-16 R). Recolta noastră nu a mai ieşit aşa de bine cum ne 
aşteptasem, ceea ce pentru finanțele noastre este fatal. Regle- 
mentarea acestora va fi dificilă și pentru noul guvern [tot 
conservator dar condus de P.P. Carp] care este mult mai capabil 
decât cel precedent; în orice caz acesta are încrederea mea ceea 
ce nu puteam spune despre cabinetul [G.Gr.] Cantacuzino. 

Tulburările chineze afectează piața monetară și vor îngreuna 
lucrurile pe termen lung; ar fi fost de dorit ca împăratul [Wilhelm 
al II-lea] să țină mai puține cuvântări şi să-şi cântărească mai 
mult cuvintele. 


289. Castel Peleș 1/14 august 1900, către Maria de Flandra 
VB 580 


„.. Miniştrilor mei și multor români nu le convine că mă duc 
în Elveţia, se tem că acolo nu voi fi păzit cum trebuie; am promis 
să fiu prudent. 

De la asasinarea regelui Italiei mi-au parvenit mai multe 
scrisori de amenințare şi avertismente anonime, dar trebuie să 
ai încredere în Dumnezeu care păzeşte pe cineva atâta timp cât 
îl consideră necesar. 

Leopold mi-a promis să vină și el la Ragaz unde voi sosi pe 
1 sau 2 septembrie; gen. Warthiadi, col. Mavrocordat şi maiorul 
Baranga [tatăl vitreg al lui Ion Antonescu] mă vor însoţi. Basset 
pe care l-am trimis la Umkirch vine și el. Pe 29 [august] sosesc 
la Ischl, împăratul Franz Josef se bucură să mă vadă... 


290. VL 6 Carol I către regele Alexandru Ial Serbiei 
12/24 august 1900 


Monsieur mon Frere 

J'ai recu la lettre par laquelle V.M. Mannouce Son mariage 
avec Madame Draga [Maşin] fille du feu Panta Lougnevitza, et 
petite fille du voivode Nicolas Longuevitza. 

V.M. doutera pas de la part que je prends a cet evenement, 
qui Lui cause une si vive satisfaction, je La prie donc de recevoir, 
en meme temps avec mes felicitations les voeux sinceres que je 

forme pour cette union puisse contribuer a assurer la felicit 
personnelle de V.M. C'est dans ces sentiments que je saisis cette 
occasion pour lui renouveller expression de la haute estime et 
de linalterable amitié avec lesquelles je suis, Monsieur mon Frere. 
De V.M. le bon frere 

C[arol] 


291. Castel Peleș 14 octombrie 1900, către Maria de Flandra 
VB 582 


„„„ Zilele petrecute la München care ne-au mulţumit pe toți 
rămân o amintire frumoasă. Sunt foarte bucuros că am putut să 
asist la căsătoria iubitului nostru Albert. Cu mult interes am 
urmărit sosirea lui și a tinerei și încântătoarei lui soții [Elisabeta 
ducesa de Bavaria, fiica regelui Bavariei cu care s-a căsătorit la 
München la 2 octombrie 1900.] 

Belgia și capitala ei au dat o nouă dovadă cât de mult ţin 
la dinastia lor națională şi că ideile socialiste și agitaţiile 
republicane nu pot să prindă rădăcini. Strigătele de amnistie și 
vot universal sunt doar demonstraţii politice și nicidecum 
antidinastice. 


292. Castel Peleș 1/14 noiembrie 1900, 
către Maria de Flandra 
VB 585 


„.. La 15/28 noiembrie se întrunesc Camerele şi cu aceasta 
începe viaţa politică cu toate pasiunile ei deoarece un şir de legi 
impopulare și reduceri importante în buget aşteaptă să fie votate. 
Ne temem ca opoziţia va face o atmosferă foarte tensionată, care 
va îngreuna enorm orice lucrare serioasă; deja i-a instigat pe 
țărani. 

Bernhard și Charlotte [von Meiningen] sunt de 3 săptămâni 
la noi, a fost foarte plăcut să-i avem şi au adus multă viaţă la 
Castel. 

Guvernul D.A. Sturdza 
14/26 februarie 1901 - 20 decembrie 1904 


293. București 15/28 februarie 1901, 
către Maria de Flandra 
VB 586 


„„. De luni de zile am determinat o criză ministerială latentă 
în partidul conservator, s-a scindat în două grupări care se luptau 
pentru putere şi influenţă [P.P.] Carp care este cel mai capabil 
cap dintre conservatori, a fost până la urmă învins în Cameră și 
a trebuit să se retragă. Deoarece el a fost doborât printr-o intrigă 
a tovarășilor săi de partid i-am chemat pe liberali și am dizolvat 
Camerele. Jocul fals al vechilor conservatori m-a determinat la 
acest demers energic căci deja de 14 zile aceștia făceau miniștrilor 
asemenea greutăți că ei mi-au înmânat demisia lor. Pe atunci se 
ajunsese la un compromis cu majoritatea Camerelor care 
promisese să sprijine guvernul. In loc să se întâmple așa cabinetul 
a fost răsturnat. 

Noile alegeri pot să înceapă abia peste 4 săptămâni, astfel 
încât voi avea Parlament tocmai de Paște și voi fi țintuit aici. Anul 
nostru financiar începe la 1 aprilie stil vechi şi bugetul trebuia 
să fie votat până atunci. Prin dizolvarea |Camerelor] el poate să 
intre abia (peste) 14 zile mai târziu, ceea ce în greutăţile noastre 
financiare este o chestie urâtă. Din nou ţara şi eu suntem cei care 
suferim de pe urma certurilor partidelor. Sunt obișnuit cu luptele 
și furtunile politice și de cele mai multe ori ies victorios din ele, 
dar pe termen lung devii obosit foarte şi stresat. Sentimentul ăsta 
îl am acum şi am nevoie de liniște. 

Relaţiile noastre cu Bulgaria sunt din nou normale. Ferdi- 
nand al Bulgariei este profund impresionat de simpatia pe care 
noi am manifestat-o în timpul bolii grave a fiului său (n. 1894 pe 
nume Boris) 

Moartea regelui Milan [n. 10/22 august 1854 Mărășești, m. 
29 ianuarie/11 februarie 1901 Wiena], este un incident dramatic 
care doar în Austria va fi profund resimţit; dispariţia sa de pe scena 
politică este ca o pedeapsă pentru el și fiul său pe care nu-l apreciez 
de fel. 

Maria Coburg insistă din nou ca Missy și copii să se ducă 
la Nissa. 


294. București 29 martie/ 12 aprilie 1901 
către Maria de Flandra 
VB 587 


Scumpă Maria! 

De la ultima mea scrisoare au trecut mai multe luni care 
au fost atât de pline încât cu greu m-am putut bucura de o clipă 
de răgaz. Dificultăţile politice dar mai ales cele financiare mi-au 
ocupat tot timpul, mi-au solicitat toată atenţia şi au pretins o 
muncă uriașă încât acum am nevoie absolută de linişte şi odihnă. 
Sunt îndemnat din toate părţile să plec într-o mică excursie de 
odihnă care însă din cauza timpului limitat nu poate fi mai departe 
de Abbazia. Nu intenţionez să părăsesc Bucureștiul înainte de ziua 
mea de naştere deoarece aş avea mai întâi să mă asigur în ce fel 
va primi ţara marile reduceri din bugetul de stat și mai ales 
reducerile din salariile funcţionarilor. Nu trebuie să ne ascundem 
faptul că aceste măsuri vor provoca nemulțumire. Situaţia critică 
în care a ajuns România prin cheltuieli atât de mari reclamă însă 
o intervenţie energică în toate ramurile administrației pentru a 
restabili echilibrul. 

Noile Camere și-au înțeles misiunea și datoria și lucrează 
cu un zel cum n-am mai văzut în lunga mea domnie. In cinci zile 
au rezolvat bugetul cu o economie de 21 de milioane, noi impozite 
de şase milioane și un şir întreg de legi financiare şi reglementări. 
Această enormă activitate va stârni admiraţia Europei şi va ridica 
mult creditul nostru. Conservatorii n-ar fi fost nicicând în stare 
să reglementeze finanţele cu atâta energie și prevedere; am avut 
foarte puţină încredere în munca și capacităţile lor și sunt bucuros 
că am scăpat de ei. Liberalii care își au rădăcinile în popor sunt 
singurii care pot da o guvernare puternică. D. A. Sturdza are o 
forţă de muncă extraordinară și este un om pe care se poate conta. 
El are cea mai mare aderenţă în ţară în vreme ce Carp are doar 
un grup restrâns dă oamenilor peste nas și în timpul scurtei sale 
guvernări a făcut nenumărate greșeli. 

Săptămâna trecută am primit misiunea engleză care mi-a 
notificat urcarea pe tron a lui Berti [Edward al VII-lea]. A fost 

foarte interesant să fac cunoştinţă cu feldmareșalul lord Wolsley 
care este un om fin și foarte cultivat; el și suita sa (4 domni 
fermecători) au locuit în palat şi au fost foarte mulţumiţi de pri- 
mirea pe care le-am pregătit-o. 

Am pus să-i fie arătate feldmareșalului stabilimentele noastre 
militare și câteva detașamente de trupe au executat exerciții în 
faţa lui; a fost plin de laude și a judecat cele văzute cu o privire 
de militar cunoscător. Cu el am discutat în amănunt despre 
războiul sudafrican despre care mi-a povestit multe lucruri 
interesante. Faţă de enorma extindere a teatrului de război și a 
greutăților însemnate el se teme că nu se va ajunge așa de curând 
la sfârșit. 

In China lucrurile pot trena încă multă vreme. De la von 
Waldersee am știri indirecte: el tânjeşte cu atât mai mult să se 
întoarcă deoarece poţi culege acolo doar multe supărări și nici un 
fel de lauri. Germania prin împăratul ei a fost împinsă în această 
aventură costisitoare. Demersurile sale pripite și cuvântările 
nechibzuite am făcut multe nopţi albe consilierilor săi și adesea 
nu-i deloc uşor să repari pagubele provocate. La Berlin domnește 
la ora actuală o stare de spirit defavorabilă din cauza cuvintelor 
împăratului care a făcut aluzie la anul 1848; aceste reminiscenţe 
sunt destul de inutile și imprudente în sine. 

Cu câteva zile în urmă am primit pe ministrul vostru 
plenipotenţiar von Beyens care pleacă în concediu în Belgia. El 
poate să-ţi povestească multe lucruri interesante de pe aici; a 
urmărit cu atenţie situaţia politică și s-a convins de toate greutățile 
pe care a trebuit să le înfrunt iarna asta. Este un om simpatic ca 
și soţia lui, care cu puțin timp în urmă a vorbit la marele nostru 
dejun diplomatic, este frumoasă și plăcută; trebuie să-ți fie acum 
prezentată. 

Pe Mavrodi le-am primit ieri, mi-a adus scrisorile şi tele- 
gramele pe care tu le-ai găsit printre actele scumpei şi neuitatei 
noastre mame. Mii de mulţumiri; este înduioșător cum ea a păstrat 
cu grijă fiecare act ce ne privea pe noi; peste tot se vădește inima 
ei caldă de mamă. 

„.. Copiii sunt încă la Nissa; mă gândesc că se vor întoarce 
la sfârșitul săptămânii viitoare căci lipsesc de cinci săptămâni. 

Nando a primit de ziua mea [7/20 aprilie] comanda unei 
divizii (a treia din Bucureşti) prin aceasta se extinde cercul 

activității sale şi sper că se va ocupa mai mult de ea. Mă miră că 
a fost mutat Carlo la Marele Stat Major [German]. Sub fostul 
împărat nu era aşa obiceiul, era doar atașat acestui corp fiindcă 
nu făceai academia de război. 

À propos de Academie: am ținut acolo în trei săptămâni în 
urmă o conferință despre relațiile lui Frederic cel Mare cu Moldova 
în vremea ultimei alegeri regale din Polonia. Un public numeros 
a urmărit cu atenție încordată comunicările mele. 

... In Bulgaria, cu care stăm din nou bine, situația este puțin 
îmbucurătoare. Comitetele macedonene răscolesc țara şi guvernul 
nu are curajul să intervină direct împotriva acestor bande. 
Ferdinand se teme de această societate; el este acum la Mentone. 
Din fericire îi merge mult mai bine fiului său; am avut chiar ieri 
veşti de la el. 


295. București 16/29 aprilie 1901, către Maria de Flandra 
VB 588 


La 10/23 Mai sărbătorim a 25-a (?) aniversare a indepen- 
denţei şi a războiului; din cauza doliului ceremoniile vor avea un 
pronunțat caracter militar. Voi înmâna 33 de noi drapele regi- 
mentelor care au fost în război și armata intenţionează să mi se 
arate recunoscătoare prin cadouri; sunt impresionat, dar mi-ar 
place mai mult să fiu scutit de asemenea atenții. 

Urmăresc atent evenimentele din Belgia și am văzut imediat 
că demonstrațiile de acolo au fost mai mult politice decât sociale. 
In toate ţările opozițiile sunt mizerabile și de rea credință 
(mauvaise foi), exploatează cele mai sfinte lucruri pentru 
interesele și scopurile lor de partid şi când prin aceasta se creează 
situaţii primejdioase atunci fac răspunzător de ele guvernul. Este 
regretabil că în Belgia nu există un partid liberal puternic care 
ar putea uşor când ar fi la conducere să țină în șah elementele 
extremiste. Intr-un stat constituţional este întotdeauna îngrijorător 
când un partid are prea multă vreme puterea în mână. 

Aici lucrurile merg mulțumitor deși conservatorii s-au de- 
mascat aproape ca revoluționari; din fericire au puţină influenţă 
și sunt puţin iubiţi în ţară. Sturdza s-a dovedit un destoinic om 
de stat şi a adus finanţele în cea mai bună stare, a pus finanţele 
pe făgaşuri bune. 

Evreii instigă în presă și se servesc ca pretext de noua lege 
a meseriilor, afirmând că îi exclude pe evreii de aici, ceea ce este 
cu totul fals, ca să speculeze cu hârtiile noastre de valoare. Acestea 
se prăbuşiseră ca urmare a infamelor articole și apoi fuseseră 
cumpărate de bancherii evrei. La ăștia este vorba numai de 
interese bănești, problemele umanitare nu joacă nici un rol. 

Nando, Missy și copiii sunt foarte bine şi vin des pe la noi. 
Primii vor călători la Londra pentru sărbătoare care se va ţine 
în pofida războiului, așa ceva doar în Anglia este posibil. 

In Orient nu-i lucru curat în ultima vreme, dar ajunge un 
jet de apă rece de pe Neva pentru a-i linişti pe înfierbântaţii 
macedoneni instigați de bulgari. Ferdinand [al Bulgariei], care se 
află într-o mare încurcătură financiară, se duce la sfârşitul lui mai 
la St. Petersburg ca să ia noi instrucţiuni pentru politica sa 
rusească. Francezii sunt dispuși să dea bani Bulgariei dacă li se 
oferă o garanţie sigură şi dacă promite să navigheze în apele 
rușilor. Ei se interesează și de împrumuturile noastre, dar pun 
asemenea condiţii că noi le respingem cu hotărâre. 


296. București 28 mai/ 10 iunie 1901, 
către Maria de Flandra 
VB 589 


... Vei fi citit mult despre șederea noastră la Abbazia în ziare 
care vor să vadă în întâlnirea mea cu regele George [al Greciei] 
importante combinații politice. 

Mi-am dorit foarte mult să fac până la urmă cunoştinţă cu 
el deoarece noi avem în Orient multiple interese comune și am 
legat o strănsă prietenie în cele opt zile cât am fost împreună. Cu 
acest prilej am fost întărit în convingerea mea că grecii sunt un 
popor aproape neguvernabil, plini de șovinisme și contradicții; 
cunosc această rasă de aici unde sunt colonii întregi care ne fac 
multe greutăţi. Intâlnirea (rendez-vous) pentru care se interesează 
împăratul Franz Josef în mod special, va aduce însă bune rezultate 
pentru ambele ţări ale noastre. Vrem să ne ducem la Sinaia la 
începutul săptămânii viitoare, dar eu trebuie să mai rămân câteva 
zile aici căci pe 19 sau 20 luna aceasta ar veni încoace Feld- 
mareșalul von Beck şi va fi oaspetele nostru. Mai târziu va mai 
trebui să vin pe aici deoarece avem o scurtă sesiune a Camerei. 

Săptămâna aceasta este plină de inspecții ale trupelor, joia 
viitoare trebuie ca Nando, care a primit Divizia de aici să-mi 
prezinte un exerciţiu de manevră cu trei arme și după aceea am 
o vizitare detaliată a corpului geniștilor cu toate secțiunile, 
aerostat, porumbei voiajori etc. 

Până acum am avut o vreme caldă şi uscată, fiecare tânjeşte 
după ploaie; aceasta a venit, dar peste măsură, așa că suntem 
foarte îngrijoraţi pentru recoltă. Zilnic au loc adevărate ruperi de 
nori care deja au produs inundaţii și au distrus cerealele, ne temem 
de întreruperi ale traficului pe căile ferate, mai ales pe linia Sinaia. 
România este ţara contrastelor, este greu să ţii echilibrul din 
nefericire și în bugetul nostru are în aceasta primăvară a fost 
considerabil redus. 

Din ziare văd că nici în Belgia lucrurile nu stau mai bine și 
că regele [Leopold II] este adesea la Paris unde se amuză bine — 
așa scrie „Figaro“. Nu pot să-mi imaginez ce probleme importante 
pot fi reglate prin absenţele sale îndelungate. Eu am fost doar puţin 
la Abbazia și cu toate acestea s-au îngrămădit numeroase probleme 
care abia după ce mi-au fost prezentate au putut fi rezolvate... 
Missy este foarte bucuroasă de strălucitul rezultat dat de 
sărbătoarea de binefacere organizată de ea, s-au strâns 40.000 
franci... 

In Orient este momentan liniște, bulgarii s-au mai liniștit 
deoarece Rusia i-a temperat. China este o garanţie că nu vom avea 
aici complicaţii. 


297. Castel Peleş 8/21 iunie 1901, 
către Fritz von Hohenzollern 
VD 1006 


„.. Am avut aici doar o singură zi frumoasă care din fericire 
a coincis cu vizita feldmareșalului von Beck. A venit la mine însoţit 
de 35 de ofiţeri între care 3 generali şi 12 colonei, toţi de la Marele 
Stat Major. Prilej de vizită a fost o călătorie de inspecţie în 
Transilvania după a cărei încheiere împăratul Franz Josef a 
ordonat ca toţi domnii aceștia să mi se prezinte. Le-am dat un 
dejun cu 54 de tacâmuri la care eu am toastat în sănătatea 
împăratului Franz Josef. Nando, care va asista la marile manevre 
austriace, şi Missy au venit special de la Bucureşti ca să asiste 


ANUL 1901 | 401 


la această primire. După amiază am făcut cu toţii o plimbare prin 
pădure şi Missy a oferit un ceai în căsuţa ei dintre copaci unde 
toată societatea a avut loc. Feldmareșalul von Beck şi numeroasa 
sa suită ne-au părăsit la 6 1/2 seara foarte mulțumiți de primire. 
Împăratul mi-a mulțumit telegrafic în cuvinte călduroase pentru 
modul în care i-am întâmpinat pe ofiţerii săi precum și pentru 
toastul meu. Ziarele oficioase se vor ocupa câtva timp de această 
manifestare şi-i vor căuta semnificaţii speciale, la fel ca şi cu 
întrevederea de la Abbazia. Regele George (al Greciei) care este 
fermecător s-a interesat de tine și a vorbit de vizita ta la Atena 
de care el își amintește cu plăcere. 

Inainte de a părăsi Bucureştiul au avut aproape zilnic 
inspecții ale trupelor: Nando a trebuit să-mi prezinte un exercițiu 
de luptă cu trei arme care a mers destul de bine. La toamnă am 
manevre la Focșani şi de aceea cel mai târziu pe 4 octombrie stil 
nou trebuie să fiu înapoi... 

Capriciile vremii ne îngrijorează în privinţa recoltei care până 
acum a fost promițătoare. Avem nevoie de un an foarte bun pentru 
a ne pune în ordine finanțele. 

Deocamdată domnește liniștea în Orient şi bulgarii au fost 
siliți să se tempereze deoarece nimeni nu mai vrea să le dea bani; 
încrederea în modul de guvernare a lui Ferdinand al Bulgariei 
este pretutindeni zdruncinată... 


298. Castel Peleș 12/25 iunie 1901, către Maria de Flandra 
VB 590 


„.. Suntem aici de 6 săptămâni care au fost pline de multe 
evenimente, dar aproape fiecare zi a adus ploaie care s-a întins 
peste toată ţara, astfel încât frumoasele perspective ale recoltei 
s-au redus la o treime. Având în vedere situaţia grea a finanţelor 
noastre aceasta este o grijă în plus, dar sperăm ca porumbul, care 
până acum este splendid, să acopere o parte a pagubelor... 

„.. Afacerile îşi urmează cursul. Primul meu ministru [D.A. 
Sturdza] este momentan în concediu și se întoarce peste o lună... 

Eu trebuie să mă întorc la începutul lui septembrie stil nou, 
deoarece încep manevrele mele la care vrea să asiste şi Bernhard 
von Meiningen. 

După vizita statului major austriac a urmat cea a Marelui 
Duce la Constanţa unde Nando a avut misiunea să mă reprezinte. 
Festivităţile de primire de acolo au decurs foarte bine și ţarul 
precum şi marele duce (a doua oară) mi-au mulţumit telegrafic 
pentru toate atenţiile. Urmează să vină o escadră rusească în 
portul nostru pe care vrem să o onorăm în mod special pentru a 
atenua semnificaţia politică pe care vor să i-o atribuie bulgarii 
[dușmănoasa faţă de România]. 

Momentan suntem în cele mai bune relații cu Rusia și 
aceasta insistă la Sofia ca acolo să fie adoptată o atitudine mai 
calmă față de noi. 

Din ziare văd că în Camerele belgiene nu domnește un spirit 
bun, atacurile împotriva regelui sunt nemaipomenite şi consider 
că în astfel de cazuri majoritatea pe care o are guvernul trebuie 
să intervină energic. Aici ar fi imposibile asemenea manifestări 
în pofida proastei noastre reglementări care permite deputaţilor 
cea mai largă libertate de exprimare. Sistemul parlamentar s-a 
perimat și ar trebui înlăturat dacă s-ar putea găsi altceva pentru 
control. 

.. Pe Ferdinand îl trimit la marile manevre austriace din 
Croaţia, împăratul Franz Josef l-a invitat prietenește; va pleca 
într-acolo la 10 septembrie... 


299. Castel Peleş 15/28 august 1901, 
către Maria de Flandra 
VB 591 


„.. Deocamdată tânjesc după linişte căci am avut o vară foarte 
agitată în care afacerile s-au ţinut lanţ. Primul meu ministru care 
era suprasolicitat a avut nevoie de un concediu de şase săptămâni; 
în timpul absenței sale fiecare afacere, chiar şi cea mai măruntă 
a trebuit să-mi fie adusă la cunoştinţă. 

„.. Bernhard şi Charlotte vin și în acest an la noi şi vor petrece 
o vreme liniștită. ... contăm pe porumb după o slabă recoltă de 
grâu. 

Nando şi Missy sunt absenţi de 8 zile. Sunt în Moldova unde 
vizitează marile mele domenii; între timp copiii sunt la noi, vin 
deja la micul dejun, ceea ce le face o bucurie deosebită. Se dezvoltă 

foarte bine, Carol învaţă de zor și profesorii săi sunt mulțumiți, 
el este favoritul întregii ţări. 

[Dar există o scrisoare a micului Carol al II-lea care îi solicita 
regelui să nu mai asiste la lecţiile sale]. 


300. Castel Peleș 24 octombrie/6 noiembrie 1901, 
către Maria de Flandra 
VB 592 


O felicită pentru nașterea fiului lui Albert 
viitorul Leopold al III-lea (n. 3 noiembrie 1901). 

Familia Meiningen a fost 3 săptămâni aici, e bine să-i avem 
din păcate am putut să le ofer prea puţin căci vremea a fost complet 
nefavorabilă şi la manevre am avut ploaie şi furtună. Cu toate 
acestea ele au decurs acum foarte bine și Bernhard Meiningen ca 
și ofițerii străini au admirat prestaţia trupei. La marea paradă 
finală Missy şi-a condus regimentul de defilare într-un mod foarte 
elegant. Acum este cu Nando la Coburg se vor duce apoi la 
Sigmaringen și vor trebui să fie înapoi la 27 noiembrie (st. nou) 
la deschiderea Camerelor. 

Ieri am fost la Constanţa ca să inspectez marile lucrări 
portuare de acolo. Acestea au progresat atât de mult că toată iarna 
marile nave oceanice vor putea fi încărcate acolo. Am avut vreme 
bună dar a bătut un vânt înghețat din nord-est şi marea a fost 
destul de agitată. Cu toate acestea am ieşit în larg cu un mic vapor 
cu aburi pe care ne-am legănat o vreme deoarece s-a rupt lanţul 
de la cârmă. 

Împăratul german l-a distins în mod special pe Leopold cu 
ocazia aniversării a 50 de ani de serviciu militar: numirea ca 
general-colonel este o distincţie rară. La Berlin a fost sărbătorită 
numirea mea ca șef al Regimentului 1 de artilerie de garda, de 
la care s-au împlinit 10 ani, într-un mod strălucitor și am primit 
o poză a corpului ofițeresc cu împăratul în frunte. Această atenţie 
dovedește că Hohenzollernii svabi au totuși o poziţie înaltă în 
armată şi în statul prusac, tânărul împărat uitase pentru un 
moment acest lucru și acum a remediat totul. 

In Orient este relativ linişte, ocuparea unei insule de către 
francezi nu va avea alte urmări şi îi va convinge pe turci să cedeze 
încă o dată după ce ei cu acest prilej, ca şi în toate celelalte 

reclamaţii opun mereu o rezistenţă pasivă. De la sultan nu poți 
să obţii ceva decât dacă îl sperii. 

Mai grav mi se pare să fie războiul din Transvaal; englezii 
sfidează opinia publică din Europa așa că există temerea că 
guvernele vor fi silite să intervină prieteneşte, ceea ce ar fi o 
înfrângere morală pentru regatul insular. 


301. București 1/14 decembrie 1901, 
către Maria de Flandra 
VB 593 


Ne îndreptăm spre iarnă lungă, care la noi cel puţin aduce 
numai greutăţi și griji și este destul de obositoare prin multele 
obligaţii sociale. Camerele lucrează deja din plin și pasiunile 
politice înfloresc. Miniștrii dispun din fericire de o așa de puternică 
majoritate că vom trece peste iarnă fără criză; la aceasta contribuie 
în primul rând mai buna situaţie financiară care a ridicat 
considerabil încrederea de care ne bucurăm în ţară și străinătate. 

Situaţia generală politică este momentan la fel de favorabilă 
din nici o parte nu sunt de temut complicaţii. Fiecare Stat se simte 
asigurat în această privinţă și liniștea dă prilej ca pretutindeni 
să fie ridicate și inventate probleme și greutăți interne pentru a 
irita și provoca respectivele guverne. În nici o ţară nu este de 
invidiat aşa ceva căci fiecare are de luptat cu situaţii care nu sunt 
deloc lipsite de îngrijorare: când sunt probleme social economice, 
când greutăţi religioase și naționale care dezlănţuie toate 
patimile. Nici în Belgia nu arată mai vesel și este regretabil ca 
acolo nu există un partid liberal puternic care ar putea probabil 
să țină mai mult în şah elementele subversive. La noi socialiștii 
au fost siliți să se contopească cu liberalii şi astfel au fost făcuţi 
inofensivi [trădarea generoșilor“]. 

Tristul divorț din Hessa este din păcate apă la moara 
socialiștilor care sunt fericiţi când pot să atace dinastiile. Ar fi 
trebuit să se facă totul pentru a se evita acest scandal. Maria 
Coburg va fi aspru pedepsită pentru ușurința în educaţia copiilor 
ei, mie nu-mi este clar încă cine poartă vina principală a divorțului; 
în orice caz cu o femeie bine strunită, plină de sentimentul datoriei, 
nu s-ar fi ajuns până aici. Pe Missy o privește, foarte îndeaproape 
drama aceasta, desigur, şi sper că îi va face o impresie durabilă 

ca să-şi ia mai în serios poziţia cu toate îndatoririle. I-am dat acum 
o doamnă de onoare de încredere, care îi este simpatică şi care 
împlinește condiţiile impuse de mine. Aici există temerea 
generală că surorile vor veni la noi; ultima lor ședere cu Erni 
împreună, nu a lăsat o impresie favorabilă. Se spune că divorțul 
nu ar fi fost posibil dacă ar mai fi trăit regina [Victoria] și 
împărăteasa Friederich.! 


302. București 15/28 decembrie 1901, 
către Fritz von Hohenzollern 
VD 1007 


.. Anii trec prea repede din nefericire şi odată cu ei 
îmbătrânim mereu, așa că privirile noastre sunt mai mult 
îndreptate spre trecut decât spre viitor care pentru scurtă vreme 
încă îl mai aveam înainte. Doar încrederea în Cel care ne trasează 
drumul ne dă puterea să păşim curajoși înainte, să ne înplinim 
datoria şi să ne facem utili. 

„.. Afacerile merg destul de bine din fericire, finanțele se 
îmbunătățesc vizibil și Camerele sprijină guvernul meu în aproape 
toate problemele. In Bulgaria dimpotrivă lucrurile nu stau bine; 
de acolo trebuia să te aştepţi oricând la cine știe ce complicaţie 
care ar putea să tulbure situaţia acum pașnică din Orient. 


303. București 26 decembrie 1901/8 ianuarie 1902, 
către Maria de Flandra 
VB 595 


.. Cu câteva săptămâni în urmă am sărbătorit a 25-a 
aniversare a societăţii geografice întemeiată de mine. S-a ţinut o 
şedinţă solemnă pe care am deschis-o eu printr-o cuvântare după 
care Emil Racoviţă a ţinut o conferinţă foarte interesantă despre 
expediția de la Polul sud a lui Gerlach la care el a participat la 


1. Este vorba de divorțul dintre sora Mariei Victoria Melita și Ernest 
Ludwig mare duce de Hesa. Victoria Melita se va căsători în 1905 cu 
marele duce Kiril Vladimirovici al Rusiei. 

îndemnul tău; detaliile acesteia sunt extraordinare și pline de 
învățăminte. Cunoşti desigur conferințele pe care societatea regală 
belgiană de geografie le-a tipărit într-o carte „Expediția antarctică 
belgiana“. Conferinţa lui Racoviţă a avut un mare succes şi 
publicul, care a umplut sala până la refuz, a ovaţionat pe curajosul 
explorator. 


304. București 20 februarie /5 martie 1902, 
către Maria de Flandra 
VB 596 


În ultimele săptămâni am fost extrem de ocupat, n-am avut 
o clipă liberă şi acum sunt încărcat cu numeroase afaceri și în- 
datoriri... 

Camerele noastre discută momentan legi care conţin mult 
material exploziv și Bucureștiul (căci din Capitală pornesc cele 
mai multe demonstraţii) este de câteva săptămâni într-o aşa stare 
de agitaţie care deja a dus la violenţe. Chestia nu este gravă. Legile 
care produc iritare se referă la fixarea pensiilor funcționarilor de 
stat, la corporaţii (sindicate) și reglementarea muncii meseriașilor 
etc. Şi în Belgia aceste legi au provocat greutăţi enorme. Sper că 
vom putea închide Camerele peste câteva zile ca până la toamnă 
să nu le mai vedem. 


305. București 25 aprilie /8 mai 1902, 
către Fritz von Hohenzollern 
VD 1008 


... văd că ați păstrat o amintire plăcută de la șederea voastră 
aici... Şi că v-aţi convins de progresele României sub conducerea 
mea. 

... afacerile s-au cam îngrămădit, îmi ocupa timpul; diminetțile 
am cele mai multe inspecții. Filipescu s-a dus cu soţia sa la Viena 
și Heidelberg pentru consult medical, sper ca medicii nu-i vor găsi 
ceva grav. El este foarte preocupat de starea ei ceea ce eu găsesc 
că este cu totul de înțeles. I-am scris lui Leopold pentru o eventuală 
decorare. 

„.. In presa germană se continuă agitația evreiască împotriva 
României; asta a acţionat deja defavorabil asupra acţiunilor 

noastre bancare așa că trebuie să amânăm orice operaţiune finan- 
ciară. Până la urmă se va înţelege ca evreilor de aici nu le merge 
mai rău decât în alte ţări, cu excepția Ungariei. 


306. București 1/14 iunie 1902, către Maria de Flandra 
VB597 


„.. Micul Carol a fost înscris deja, formal, la școala de cadeți 
din lași și este mândru să-și poarte uniforma care-i vine excelent. 
La toamnă va primi un preceptor, care nu-i uşor de găsit, am trei 
propuneri, tineri din Elveţia franceză care îndeplinesc condiţiile 
impuse, dar decizia definitivă în problema persoanei este mereu 
dificilă... 

... La sfârşitul lui septembrie va trebui să mă întorc pentru 
manevrele la care Nando va primi o comandă mai înaltă. Toată 
primăvara am fost ocupat; pe deasupra au mai venit şi sărbătorile 
jubileului [25 de ani de la proclamarea independenţei] care au 
decurs strălucitor, dar pentru mine au fost foarte obositoare. Cu 
acest prilej armata mi-a arătat într-un mod impresionant 
ataşamentul ei; a fost o nouă dovadă pentru mine cât de sigur mă 
pot baza pe ea. Anexez un articol bun care descrie prima zi a 
festivităților noastre. Ofițerii de artilerie mi-au organizat un mare 
banchet cu 600 de persoane în amintirea duelului de artilerie de 
la Calafat unde trei obuze au căzut lângă mine. 

„.. din fericire liniștea a fost din nou restabilită în Belgia și 
să sperăm că va ţine o vreme. 

Un guvern, respectiv partid, care stă prea mult la cârmă își 
scoate uşor adversarii din fire şi pe urmă acestea nu se mai dau 
înapoi de la nici un mijloc pentru a-şi netezi drumul spre putere. 
Este regretabil că la voi nu există momentan un partid liberal 
capabil să guverneze. Eu prefer să guvernez cu liberalii căci aceştia 
dispun de cele mai multe ori de mase pe care le pot conduce și 
subordona. Sunt mulţumit cu situaţia de acum, finanțele s-au 
îmbunătățit simţitor şi Josnica campanie evreiască împotriva 
României nu mai poate exercita nici o influenţă dăunătoare. Evreii 
vedeau că avem nevoie de bani și foloseau această situație pentru 
a smulge avantaje pentru ei. Excedentele noastre sunt aşa de mari 
că ne putem alege după poftă momentul pentru operațiunile 
[noastre] financiare, toate acţiunile noastre sunt bine cotate. In 

Bulgaria și Serbia dimpotrivă situaţia financiară este foarte gravă 
ne întrebăm cine va plăti marile cheltuieli ale călătoriei lui 
Ferdinand al Bulgariei (împreună cu 25 de persoane) la St. 
Petersburg. Primirea care i s-a făcut acolo arată că el a ajuns într-o 
completă dependenţă de Rusia. 


307. Peleş 9/22 iunie 1902, către Fritz von Hohenzollern 
VD 1012 


„.. Doliul [după mama reginei Elisabeta] a fost lăsat patru 
zile de o parte ca să fie serbat jubileul celor 25 de ani de la 
proclamarea independenţei. Din nefericire parada a fost tulburată 
de o ploaie torențială, am fost udaţi până la piele, la fel și 
doamnele. Cu toate acestea totul a mers după program, partici- 
parea a fost uriașă și entuziasmul câtuși de puţin răcit. Dovezile 
de simpatie care mi-au venit din toate părțile şi din străinătate, 
mai ales din cercurile militare, au fost foarte numeroase și am 
avut nevoie de o săptămână ca să răspund la toate scrisorile şi 
telegramele. 

„.„. Un ciclon a provocat pagube enorme în toată ţara şi aici 
în pădure, sute de copaci au fost dezrădăcinaţi din nefericire şi 
exemplare superbe în apropiere de diverse clădiri; este nevoie de 
o lună ca să se îndepărteze tot lemnul. De când cunosc Sinaia n-am 
văzut o astfel de devastare. 

... Am multe de făcut până în toamnă ca să pregătesc mane- 
vrele care vor trebui să fie mai ample decât cele de anul trecut. 
Am desemnat pentru aceasta Corpul 2 de Armată în plus o brigadă 
de infanterie şi o divizie de cavalerie, în total 15 mii de soldaţi. 

Bernhard von Meiningen va asista din nou la aceste 
manevre. 

Perspectivele recoltei nu sunt nefavorabile, se speră la o 
recoltă medie ceea ce corespunde cu prognoza noastră asupra 
veniturilor. 


308. Telegramă descifrată, 13 iulie 1902, Londres, 
Prince de Roumanie 
V 59 bis 


Il est difficile de prolonger plus quun mois sejour en 
Angleterre en l'exposé a l'incertitude surtout comme Vous n'etre 

plus les hotes de la Cour royale. Cette situation ne reponds pas 
a la position d'un heritier representant d'un royaume. Apres mes 
information sacré se reduire a simple acte politique interieur, 
auquel le plus grand nombre d'Etats ne sera pas répresenté pour 
epargner au Roi les fatigues. 


309. Castel Peleș 1/14 iulie 1902, către Maria de Flandra 
VB 598 


Mă bucur că te-ai întâlnit cu împăratul Franz Josef el mani- 
festa o caldă prietenie față de mine și este plin de atenție, vizitele 
mele îi sunt mereu binevenite. Pe 3 august sosesc la Ischl el m-a 
poftit să zăbovesc mai mult acolo dar din cauza curei mele de la 
Gastein nu-i pot acorda decât două zile din nefericire... 

Doamna Mitte Kremitz ne-a vizitat nu de mult și a stat o 
săptămână la noi. Elisabeta a fost amabilă și foarte prietenoasă, 
exact ca în vremurile bune de odinioară. Infama afacere 
Văcărescu a despărţit-o [pe Elisabeta] de această femeie simpatică 
și inteligentă care a vrut să prevină nenorocirea; poate că ea o să 
vină și la Ragaz. 

Este incredibil cum Regina Alexandra [a Angliei] o protejează 
pe Văcărescu, a invitat-o la încoronare și i s-a rezervat un loc la 
Westminster Abbey. Regina a făcut cunoştinţă cu ea când a 
însoţit-o pe Elisabeta în Scoţia [în oct 1890] şi au rămas în 
corespondenţă chiar şi după îndepărtarea ei de la curtea noastră 
și i-a vorbit cu cel mai profund regret despre nedreptul tratament 
la care a fost supusă (?). La vremea respectivă am făcut-o atentă 
pe regina Victoria într-o scrisoare foarte respectuoasă și mai târziu 
i-am vorbit pe această temă în Anglia la Windsor. Aici ziarele se 
ocupă momentan cu acest semn de favoare pe care nu şi-o pot 
explica. 

Nando şi Missy sunt încă în Anglia şi vor să participe la 
problematica încoronare care, dacă are loc în August trebuie să 
fie scurtă şi fără fast. I-am telegrafiat lui Nando că nu poate să-și 
prelungească şederea acolo cu atât mai mult cu cât nu există nici 
o siguranţă pentru momentul acestei sărbători. 

Micul Carol este extrem de vioi şi inteligent pentru vârsta 
lui... 


410 | ANUL 1902 


310. Castel Peleș 5/17 iulie 1902, 
către principele Ferdinand 
V 59 fondul regele Ferdinand 


Dragul meu Nando! 

Şederea voastră în Anglia, prelungită în incertitudine, este 
cu atât mai neplăcută cu cât voi staţi în aer, nu sunteţi nici oaspeţi 
ai regelui Eduard al VII-lea şi nici nu aveţi un home la vreo rudă. 

Telegrama prin care eu vă atrag atenţia asupra acestei 
situaţii nepotrivite corespunde așa de mult sentimentului ţării că 
mi-au fost puse întrebări atât din cercuri politice şi private precum 
și din străinătate pentru ce și cât timp veţi mai rămâne voi la 
Londra, cum va fi reglementată situaţia voastră şi dacă la o 
eventuală încoronare suveranii vor fi reprezentaţi. Am vrut să mă 
asigur asupra ultimului punct şi am pus să fie întrebate cabinetele. 
De la Berlin, unde sunt cele mai intime relaţii de rudenie, a sosit 
următorul răspuns (de la Bülow) Ambasadorul imperial a 
anunţat că încoronarea este programată în jurul lui 9 august. 
Telegrama voastră nr. 44 mi-a dat din nou prilejul să întreb curtea 
imperială. Conform răspunsul telegrafic al acesteia se știe acolo 
că exclusiv cele mai apropiate rude vor fi invitate la încoronare 
în această calitate și nu ca reprezentanți ai suveranilor lor. Din 
acest motiv misiunea ta s-a încheiat căci reprezentanții regilor 
nu pot fi prezenţi în timpul de așteptare. 

Invitaţia reginei Alexandra [soţia lui Eduard al VII-lea] care 
la insistențele lui Missy mi-a telegrafiat direct m-a pus într-o 
situaţie forţată care mă abate de pe drumul datoriei și al 
sentimentelor corecte care m-au caracterizat dintotdeauna. Ar fi 
trebuit să fiu scutit de această situaţie. Curtoazia nu permite să 
dau alt răspuns decât acesta: Je ne puis m'opposer a Votre desir 
de retenir encore Missy et Nando, comme vos hôtes, pour assister 
a cette grande solemnit6, quoi-que leur retour, avant mon départ 
a 6t6 generalement atendu ici. Fireşte că au fost legate de acesta 
urări călduroase pentru însănătoşirea regelui. Intenţionat am 
adăugat — comme Vos hôtes — în speranța că vor reglementa 
situaţia voastră dubioasă căci să aștepți săptămâni de zile pentru 
a asista la o încoronare care are mai mult caracterul unei ceremonii 
interne și să te muţi în acest scop prin tot felul de gazde 
[incartiruiri] este nedemn pentru poziția voastră şi aici Jignește 

sentimentul naţional. Dacă ar surveni o fatalitate prin care să 
trebuiască să fie din nou amânată încoronarea situaţia voastră 
ar fi extrem de neplăcută, căci aţi aşteptat degeaba lucru care a 
înrăutățit şi mai mult impresia de acum, iar o prelungire a şederii 
voastre n-ar mai fi cu putinţă. 

Nu-mi este clar cum veţi fi voi găzduiţi patru săptămâni; eu 
nu am nimic de obiectat că după încoronarea ce a fost din păcate 
amânată într-un mod atât de neașteptat ați mai petrecut 14 zile 
la Londra şi aţi acceptat diverse invitaţii la reşedinţa de ţară. Dar 
până la urmă și asta are un sfârșit. 

In plus o şedere în Anglia în aceste condiţii este foarte 
costisitoare, lucru la care voi nu prea v-aţi gândit. Am cheltuit 
20.000 franci pentru reprezentarea voastră care pentru programul 
fixat ar fi ajuns cu prisosinţă. Cum o să ieşiţi din afacerea asta 
acum nu-mi pot imagina. Eu sunt dispus, ca să nu fiţi puși în 
încurcătură să mai deschid un credit de 10.000 franci, dar mai 
mult nu pot face căci mai ales pentru voi (cu noua casă) am avut 
cheltuieli importante anul acesta. 

Este de dorit ca tu să te întorci aici înainte de începerea 
manevrelor din Germania căci vor fi de reglementat diferite 
probleme și pentru manevrele noastre unde vei comanda tu. De-aș 
fi bănuit că întoarcerea voastră trenează atât de mult s-ar fi refuzat 
invitația împăratului german. În suita ta vor fi doi ofițeri, 
Antonescu! ca aghiotant al tău şi încă un colonel pe care îl voi 
numi după întoarcerea lui Sturdza. 

Copiii care din păcate vor rămâne singuri pentru multă 
vreme pot să se mute după plecarea noastră în cabana de vână- 
toare, tu trebuie să dai doar ordinele necesare oamenilor tăi. 
Plecarea noastră este fixată pentru 1 august stil nou; pe 3 august 
sunt anunţat la împăratul Franz Josef la Ischl, voiam să rămân 
doar o zi acolo dar am acceptat o a doua zi la dorinţa lui așa că 
abia pe 6 august după amiaza voi sosi la Gastein. Cura de acolo 
este foarte necesară căci în ultima vreme am avut dureri dese, 
ceea ce era în legătură şi cu vremea. Dimineţile sunt friguroase, 
alaltăieri au fost 4 grade. Aerul este însă revigorant și le prinde 
copiilor de minune, arată înfloritor. Aproape zilnic fac lungi 
plimbări cu mine. Când sunt amândoi împreună nu poți să-i 


1. unchiul viitorului mareșal 

urnești chiar întotdeauna, altminteri sunt foarte cuminţi. Cea mică 
este foarte drăgălașă, mereu prietenoasă şi recunoscătoare 
pentru tot. 

Cu câteva zile în urmă am primit o scrisoare de la tatăl tău 
în care se plânge ca nu are deloc veşti de la tine și că ţi-a telegrafiat 
o dată pentru a se interesa de sănătatea regelui E[duard VII] [...] 

Săptămâna viitoare se va întoarce Sturdza din concediu şi 
atunci va fi mult de lucru înainte de plecarea mea căci va surveni 
probabil o mică schimbare în guvern, mai mult ca să întărim 
cabinetul; în plus sunt mai multe chestiuni importante de 
reglementat. 

Am elaborat şi am fixat planul manevrelor într-o ședință de 
trei ore cu generalul Arion. Sper că vor fi interesante. Bernhard 
[von Meiningen] va veni la ele. 

Ziarele se ocupă de zor de invitaţia pe care Elena Văcărescu 
a obținut-o la încoronare. Nu îmi este clar cum a ajuns regina 
A[lexandra] să o distingă în așa fel. Anexat unul din nenumăratele 
articole, altele răscolesc din nou tot romanul. 

Cu cele mai bune urări pentru binele vostru vă îmbrăţișez 
şi eu şi mătuşa pe amândoi şi rămân al vostru unchi iubitor. 

Carl 

P.S. 

Doamnei Romniceanu și domnilor tăi salutări cordiale. Şi 
acestora li se va părea nesfârşită șederea în Anglia. 

În vreme ce mă pregăteam să expediez scrisoarea am primit 
depeşa ta cifrată în care îmi comunici că vi s-a aranjat un loc de 
şedere şi astfel situaţia voastră dubioasă a fost adusă pe un făgaş 
drept. Aceasta atenţie a fost determinată fireşte de telegrama mea. 
Nu mi-a fost chiar plăcut să introduc propoziţia — comme vos hôtes 
dar am considerat absolut necesar să vă scot din această situație 
mai mult decât delicată. Ar fi trebuit să se gândească la voi decât 
să vă ceară să rămânețţi. Aţi putea să-mi fiţi foarte recunoscători 
pentru aceasta grijă căci fără ea rămânerea voastră în Anglia ar 
fi fost o imposibilitate. Regina A[lexandra] mi-a telegrafiat și azi 
ca să-mi mulțumească. 

Tot astăzi mi-a fost trimis spre avizare un raport din Viena 
conform căreia se preocupă în cercurile diplomatice la Londra de 
şederea voastră acolo fără un home precizat. Acesta spune și că 

toate personalităţile princiare au plecat. Se vede de aici că nimic 
nu rămâne neobservat. 


311. Castel Peleș 10/23 noiembrie 1902, 
către Fritz von Hohenzollern 
VD 1010 


„.. ultimele două luni au fost atât de pline de evenimente că 
mi se par ca un vis. Mai întâi am avut manevre care au fost 
deosebit de interesante și la care Nando s-a purtat foarte bine. 
Bernhard Meiningen, care este foarte critic în problemele mili- 
tare şi are o judecată severă, s-a exprimat laudativ asupra 
instalaţiilor și executările diverselor deplasări care s-au desfășurat 
într-un ţinut pitoresc la poalele Carpaţilor. Marea paradă a 14.000 
de soldați la care Missy şi-a condus mulțumitor regimentul a atras 
enorm de mulţi oameni. Vremea a fost favorabilă. 

.. Dar cele mai interesant evenimente al acestei toamne a 
fost vizita mea în Bulgaria care a fost pentru toată Europa cu totul 
neașteptată. De aici a fost dimpotrivă bine pregătită şi încă și mai 
bine executată și va aduce cele mai bune roade. Ferdinand al 
Bulgariei mi-a pregătit o primire extrem de călduroasă pentru care 
Filip [fratele lui Ferdinand] vechiul meu prieten de Universitate, 
a venit special de la Viena; bulgarii mi-au exprimat un entuziasm 
la care niciodată nu m-am așteptat. 

Intrarea mea în Plevna a fost însoţită de cea mai călduroasă 
demonstraţie am fost acoperit de flori şi cununi, mi-au fost în- 
mânate adrese, poeme etc. peste tot se ridicau arcuri de triumf, 
strada mare a primit numele meu. Plevna m-a sărbătorit ca 
învingător şi eliberator. A fost o zi frumoasă, înălțătoare; vizitarea 
câmpului de bătălie (a durat trei ore) a fost dimpotrivă cutre- 
murătoare: este un mare cimitir cu nenumărate monumente 
funerare. Avem o frumoasă capelă în care mitropolitul de Vraţa 
a ţinut slujba religioasă și mi-a adresat o emoţionantă cuvântare. 
In faţa capelei, care poate fi numită biserică aproape, stătea o 
gardă de onoare care s-a prezentat foarte bine; categoric armata 
este demnă de respect, mi-a făcut o impresie foarte favorabilă. 
Ofițerii au ţinută militară, materialul este excelent, caii buni. 

Ferdinand al Bulgariei s-a purtat natural de data asta, a avut 
cea mai tandră atenţie pentru mine, am discutat deschis proble- 

mele politice și a apreciat foarte mult vizita mea, la fel miniştri 
săi cu care am avut discuţii lungi și mulţumitoare. 

Cabinetele europene îmi sunt recunoscătoare pentru vizita 
mea, țara mea se bucură că am pecetluit jubileul celor 25 de ani 
pe câmpul de bătălie; prin aceasta călătoria mea a devenit un 
eveniment istoric, 


312. București 15/28 noiembrie 1902, 
către Maria de Flandra 
VB 599 


„„. Presa este în această privinţă o calamitate care face mai 
mult rău decât bine. Cazul Krupp este o dovadă grăitoare. 

Astăzi am deschis Camerele care mi-au pregătit o călduroasă 
primire. Pasajul din mesajul tronului referitor la vizita mea în 
Bulgaria a fost primit cu multă simpatie și străinătatea s-a bucurat 
de aceasta, ca o garanție a păcii. Ferdinand al Bulgariei m-a primit 
într-adevăr plin de iubire şi a împlinit bucuros toate dorințele mele. 
Bulgarii m-au aclamat peste tot cu un entuziasm sincer... Ei 
datorează mult României, chiar dinainte de război i-am ajutat în 
aspirațiile lor și i-am apărat împotriva turcilor. 

... Am coborât în criptă ca să depun o coroană de bronz și 
încă una la mormintele rușilor... Ferdinand mi-a făcut plăcerea 
să-l invite la Rusciuk pe fratele lui, Philip, vechiul meu prieten 
de la Universitatea din Bonn . 


313. București 8/21 decembrie 1902, 
către Fritz von Hohenzollern 
VD 1011: 


Sărbătoarea a 25 de ani de la căderea Plevnei ce a durat 
aproape o săptămână 

Din toate părțile primesc mișcătoarea dovezi de recunoştinţă, 
de la armată însă și de la comitetele panslaviste sosesc numeroase 
telegrame și scrisori și țarul Nicolae al II-lea și-a exprimat călduros 
simpatia pentru participarea armatei mele la victorie. 

Camerele au votat în unanimitate o lege pentru un mare 
monument. 

Ca un eveniment remarcabil este considerat declaraţia 
guvernului rusesc privind tulburările din Macedonia și legat de 
ea călătoria contelui Lamsdorf la Belgrad, Sofia şi Viena. In 
primele două locuri s-a dus ca să predice liniștea, la Viena s-a dus 
ca să discute eventualele tulburări. Scopul este menţinerea păcii 
în peninsula Balcanică ceea ce se reușește. România este consi- 
derată ca singurul punct ferm spre care toate cabinetele privesc 
cu încredere. 

Moartea doamnei Cantacuzino ne priveşte îndeaproape, a 
lăsat moştenire 300.000 franci societăţii „Elisabeta“. Acum este 
aproape toată înalta societate în doliu, dar cu toate acestea vom 
da marele bal de la 1/14 ianuarie deoarece aduce bani la oameni. 

„„„Nando inspectează regimente de cavalerie. Missy este 
însărcinată. Carol va primi peste trei săptămâni un guvernator 
din Elveţia franceză [Möhrlen]. 


314. București 11/24 decembrie 1902, 
către Maria de Flandra 
VB 600 


„.. Sunt mulţumit de mersul afacerilor de stat, cabinetul este 
capabil și puternic, opoziţia/conservatoare] neputincioasă și 
Camerele lucrează în linişte. 

Campania evreiască (care) a întrecut în josnicie şi calomnii 
tot ce am auzit până acum o lăsăm să treacă pe deasupra noastră. 
De bani n-avem nevoie şi lumea se va potoli. 

Situaţia din Macedonia este îngrijorătoare şi complicațiile 
se vor evita în orice caz. Contele Landsdorf care este un om liniștit, 
se duce la Belgrad şi Sofia să predice moderaţia şi să facă guvernele 
de acolo răspunzătoare pentru menţinerea liniştii. La Viena caută 
înţelegere în caz de tulburări. Rusia este hotărâtă să ocolească 
orice pericol de război. Relaţiile noastre cu ea sunt foarte bune 
(vezi 35 tert). 

Sărbătorirea Plevnei a decurs frumos și demn și am primit 
de la ţarul Nicolae al II-lea, de la armata rusă și comitetele slave 
declaraţii cordiale. 

315. București 6/19 februarie 1903, 
către Maria de Flandra 
VB 601 


„.. sperăm că micul Carol va primi în iulie un frățior. Acum 
el are un preceptor din Elveţia franceză care place tuturor are toate 
calitățile ca să introducă un băiat în viaţă, copiilor le place deja 
mult; micuţei Elisabetei îi predă ore de franceză. 

Suntem în mijlocul unei activităţi parlamentare care decurge 
în general liniștită, dar îmi dă mult de lucru. 

Prin conversia ultimelor împrumuturi finanțele noastre sunt 
reglementate pe o bază trainică astfel că nu mai avem griji pentru 
viitor, rentele noastre sunt la paritate, un succes strălucitor după 
enormele greutăţi pe care le-am avut cu doi ani în urmă, când se 
credea peste tot că statul va da faliment. Presa evreiască ne atacă 
cu patimă deoarece voia să folosească încurcăturile noastre bănești 
ca să obțină emanciparea evreilor de aici, sunt scoşi din fire că 
le-a scăpat această ocazie favorabilă. 

Situaţia din Orient este mult mai puţin amenințătoare decât 
pare din depărtare. Guvernul bulgar s-a hotărât în sfârşit să 
procedeze energic împotriva dezordinilor și exceselor comitetelor 
macedonene. Ferdinand al Bulgariei dorea de mult să ia măsuri 
aspre împotriva acestora, dar se temea de răzbunarea lor. La 
ultima mea vizită mi-a spus că ar fi în stare să-l omoare. Acum 
Rusia a ameninţat Comitetele că vor fi executaţi de turci fără nici 
un fel de formalităţi dacă îndrăznesc să întreprindă ceva în 
Macedonia. Rusia vrea și are nevoie de pace şi îi va sili [să se 
liniștească]. Poarta arată bunăvoință în realizarea reformelor 
pretinse şi sultanul m-a înștiințat de curând că va lua în consi- 
derație în mod special pe românii din Macedonia la numirea 
funcționarilor creştini. 

Aici avem un ger aspru Dunărea este parţial acoperită de 
gheaţă astfel că navigația nu va putea fi deschisă înainte de trei 
săptămâni ceea ce produce pagube mari comerțului. 

316. Castel Peleș 9/22 iunie 1903, 
către Fritz von Hohenzollern 
VD 1012 


... Am început să simt cei 64 de ani ai mei care apasă cu atât 
mai greu asupra mea cu cât grijile şi greutăţile cresc mereu și 
sănătatea mea nu mai are vechea forță de rezistență 

„.. In Peninsula Balcanică este în prezent liniște și înfioră- 
toarea crimă (asasinare) a perechii regale sârbești [2/15 iunie 1903] 
nu va produce complicaţii; noul rege [Petru] va fi recunoscut de 
toate statele fără șovăire și este prevăzut că el îi va lăsa nepedepsiţi 
pe criminali care vor arunca pentru totdeauna o pată de rușine 
pe armata sârbească. M-am grăbit să refuz proprietatea asupra 
regimentului meu sârbesc, ceea ce a provocat consternare la 
Belgrad; dimpotrivă la St. Petersburg și Viena a făcut cea mai bună 
impresie. În armata germană erau convinși dinainte de acest pas. 

... A apărut acum o nouă biografie a mea semnată de Doamna 
Mitte Kremnitz care-i scurtă și cuprinzătoare. Este scoasă din cele 
patru volume şi întregită cu ultimii ani. 

Perspectivele recoltei sunt foarte mulțumitoare nu au lipsit 
ploile bogate; acum se cere uscăciune și căldură ca să se coacă grâul 
şi să se poată dezvolta porumbul. 


317. București 14/27 decembrie 1903, 
către Fritz von Hohenzollern 
VD 1013 


„.. Camerele sunt în plină activitate ceea ce implică pentru 
mine o muncă încordată cu miniştri. Săptămâna viitoare încep 
sărbătorile noastre şi pentru parlament 3 săptămâni vacanţă. 

Pe 1/14 ianuarie dăm balul cel mare la care vor trebui invitați 
de data aceasta 3000 de persoane, an de an cresc pretenţiile. 

Nando are acum un splendid domeniu de activitate, în afară 
de inspectarea cavaleriei el comandă Corpul 2 de Armată în locul 
excelentului general Arion care din nefericire a încetat din viaţă. 
Toamna asta a fost terminată tabăra de la Comana (între 
București şi Giurgiu) unde se vor reuni la primăvară garnizoana 
de aici și alte trupe din Corpul 3 de armată. Se lucrează strașnic 
acum în armată ca să fim pregătiţi în caz de complicaţii serioase. 

În Orient trebie să fii mereu pregătit pentru surprize, dar 
nu cred că se va ajunge în primăvară la complicații mai grave. 
Puterile sunt unanime în a menţine pacea şi să constrângă Turcia 
să înfăptuiască reformele; aceasta va contribui mult la menţinerea 
liniştii în Macedonia și Bulgariei i se va lua pretextul pentru a 
se interesa de bandele de acolo. 

România are acum rolul conducător între ţările balcanice 
asupra cărora influența noastră este în creștere. Cu Grecia și 
Bulgaria stăm foarte bine și cu Serbia nu mai stăm rău; o parte 
a armatei de acolo a priceput foarte bine că eu am avut toate 
motivele când am depus funcţia de proprietar al unui regiment 
sârbesc. 

Mai gravă pare să fie situaţia miilor de refugiaţi care se 
găsesc în principatul Bulgariei şi care trăiesc pe cheltuiala 
guvernului de acolo; gravă este situaţia din Serbia unde un rege 
lipsit de energie [Petru] Karagheorghevici (1844-1921) rege 
(1903-1921)] adăpostește o bandă de asasini și încuviințează ca 
să se formeze acolo bande pentru a neliniști graniţele turcești. 


318. București 17/30 decembrie 1903, 
către Maria de Flandra 
VB 603 


„.. Suntem în plină activitate parlamentară care va mai dura 
14 zile abia săptămâna viitoare îmi vor putea fi înmânate adresele 
care sunt foarte călduros concepute. În Camere, în care guvernul 
are o majoritate copleșitoare, lucrurile stau bine, dimpotrivă în 
țară crește nemulțumirea din cauza marilor reduceri de salarii 
pensii şi în diferite ramuri ale administraţiei. Oamenii sunt de 
părere că după ce finanţele stau atât de strălucitor şi există exce- 
dente însemnate poate să înceapă din nou vechea risipă; deoarece 
aceasta nu poate fi nicidecum acceptat și opoziția [conservatoare] 
promite tot ceea ce nu poate şi nu vrea să ţină, încep să fie sătui 
de guvern și sunt puse în mișcare toate pârghiile ca să-l răstoarne 
și prin aceasta situaţia este enorm îngreunată şi mă umple de 
îngrijorare. 

La vecinii noștri este şi rămâne liniște; cu Ferdinand al 
Bulgariei stau foarte bine și relațiile dintre ţările noastre sunt 
foarte mulțumitoare. 

Nefericitul rege al Serbiei [Petru I Karagheorghevici] caută 
să se elibereze din îmbrăţișarea de fier a bandei de asasini, dar 
îi lipseşte energia și curajul pentru aşa ceva. Deocamdată 
diplomaţii se abţin să apară la curte, respectiv se duc în concediu. 
Izolarea în care se afla îl va sili la acțiune până la urmă. 

In Ungaria s-a constituit în cele din urmă un guvern în 
detrimentul coroanei. 

... Nando are acum Corpul de armată de aici (2) care îi dă 
suficientă bătaie de cap. Carol [II] este încă la Sinaia (din cauza 
scarlatinei de aici care bântuie) și învaţă silitor. Vorbeşte fluent 
patru limbi. 

Elisabeta este bine şi trăieşte în întregime în muzică, din 
nefericire mai scrie unele prostii... (urmează referiri defavorabile 
la biografia reginei) care conţine multe lucruri pe care aș fi vrut 
să le văd mai bine trecute sub tăcere, chiar și scrisorile intime 
ale Elisabetei îmi sunt în mare parte inoportune. [Biografie 
elaborată de Mitte Kremnitz]. 


319. București 2/15 martie 1904, către Maria de Flandra 
VB 606 


.. Momentan ne preocupă pregătirile pentru convențiile 
comerciale căreia li se acordă cea mai mare atenţie în toate ţările; 
aici ele joacă un rol cu atât mai important cu cât de ele depinde 
dezvoltarea muncii noastre industrii pe care eu am ridicat-o şi am 
sprijinit-o foarte mult, în special pe valea Prahovei (Sinaia). 
Camerele rămân reunite până la paștele pe stil vechi [ortodox] şi 
se vor deschide din nou în mai pentru a discuta eventualele 
proiecte de lege care privesc politica noastră comercială. 

In Peninsula Balcanică, în care România nu poate fi în nici 
un fel considerată, liniştea se va menţine în măsura în care se va 
ajunge la o înţelegere; agitatorii își vor continua într-adevăr 
tulburările, dar până la urmă faute de combattants et d'argent 
se vor risipi. 

Relaţiile mele cu Ferdinand al Bulgariei sunt dintre cele mai 
bune, el a afirmat în mod repetat către reprezentantul meu la Sofia 
cât de preţioase îi sunt sfaturile mele. 

Războiul din Asia este o mare calamitate pentru Rusia, care 
acolo faţă de japonezi, este slabă. În patru luni nu pot avea o 

armată de 400.000 de soldaţi gata de luptă în Manciuria. Prietenul 
meu Kuropatkin, care a stat sub ordinele mele la Plevna, a preluat 
comanda supremă în Asia de răsărit cu puţin entuziasm, deoa- 
rece cunoaşte bine enormele greutăţi pe care le vor înfrunta trupele 
rusești. La început japonezii vor avea iniţiativa şi abia mai târziu 
vor trebui să cedeze în fața unei superputeri. Războiul va costa 
miliarde și va slăbi considerabil Rusia pentru ani de zile de acum 
înainte, ceea ce nu este deloc regretabil pentru pacea mondială. 

Din nefericire împăratul Franz Josef are mereu griji şi greu- 
tăi; în Austria naționalităţile se lupta una cu alta și în Ungaria 
mecanismul guvernării aproape s-a oprit. Din fericire guvernul 
a impus până la urmă legea recrutării, care a dat motive de 
insubordonare în armată ce începuseră să devină îngrijorătoare. 

Aici este relativ liniște; opoziţia instigă în toate cercurile şi 
caută să răstoarne guvernul prin toate mijloacele permise și 
nepermise. Dar guvernul care în grava criză financiară a făcut 
atât de mult nu și-a înstrăinat încă simpatiile. Dar în prezent are 
o situaţie grea. 

Am avut un carnaval foarte dinamic la Palat au fost trei 
baluri și alte petreceri și sărbători frumoase în oraș. Săptămâna 
viitoare este o reprezentație teatrală la noi; o bună distracţie 
pentru Elisabeta care asistă zilnic mai multe ore la repetiţii. Este 
foarte bine, scrie prea mult şi face muzică. De biografia Mittei 
Kremnitz nu se preocupă deloc, cu atât mai bine. La Cotroceni 
merge bine copiii cresc, Missy e mai liniștită, Nando îşi vede de 
îndatoririle militare. 


320. București 10/23 aprilie 1904, 
către Fritz von Hohenzollern 
VD 1014 


... O săptămână mi-a fost foarte rău așa că nu am putut asista 
la ceremoniile Paștelui românesc, iarna a fost prea lungă şi 
obositoare, de odihnă nu a putut fi vorba. 

La sfârșitul săptămânii viitoare vrem să facem cu toţii o 
excursie pe Dunărea de la Porţile de Fier până la Sulina (900 km.) 
care va dura 8 zile. Vreau să văd din nou toate locurile istorice 
ale războiului de la 1877. Nu demult am ţinut o conferinţă la 
Academie despre războiul la Dunăre, în special despre Nicopole 

care va apare curând în traducere în ziarele germane. Şederea la 
Abbazia seamănă căci Camerele lucrează încă pentru a vota tariful 
[vamal] ca bază pentru convențiile comerciale. 

Războiul din Asia de răsărit este o adevărată calamitate 
pentru Rusia care va ieși din el slăbită moral, dar mai ales 
financiar. Marina, care este lovită de ghinioane, este într-o stare 
puţin mulțumitoare; în plus la Petersburg au fost surprinși de 
ostilităţi cu totul nepregătiţi. Țarul Nicolae al II-lea și guvernul 
său au lucrat sincer pentru pace, în vreme ce guvernatorul de la 
Port Arthur a făcut totul pentru a declanșa războiul al cărui sfârșit 
nu se poate prevedea astăzi. 

De la complicațiile extrem asiatice peninsula Balcanică s-a 
liniştit, agenţii panslaviști nu îndrăznesc să mai instige în acest 
moment şi bandele nu mai au bani ca să lupte mai departe. Din 
fericire Turcia s-a putut înţelege cu Bulgaria ceea ce pentru o 
vreme este o garanţie a păcii. Acum turcii au timp și liniște ca să 
aplice reformele care de fapt sunt foarte antipatice sultanului. 

Situaţia din Ungaria este îngrijorătoare: izbucnirea grevelor 
feroviarilor prin care guvernul a fost luat prin surprindere putea 
fi provocată numai din cauza situaţiei interne care era aproape 
de revoluţie; sunt manifestări scandaloase în Camere, care ar fi 
trebuit de mult dizolvate, ele poartă toată vina. 

În prezent noi avem doar o legătură poştală prin Galiţia cu 
întârziere de 24 ore. 

În Berlin a fost sărbătorită a 40-a aniversare a bătăliei de 
la Diippel. La dineu s-a toastat în sănătatea mea ca „singurul 
comandant de oști încă în viaţă care a câştigat bătălia“. Am fost 
foarte măgulit de această atenţie. Carol a fost azvârlit de pe ponei 
acum 8 zile și a trebuit să stea 3 zile în pat din cauza unei puternice 
contuzii. 


321. București 17/30 aprilie 1904, către Maria de Flandra 
VB 607 


„„. Ziua mea de naștere a fost sărbătorită cu solemnităţi 
speciale în toată ţara căci pe măsură ce îmbătrânesc cu atât mai 
mult supușii mei mă înconjoară cu dragoste şi grijă şi se roagă 
Cerului să mă ţină încă multă vreme. Aceste sentimente sunt 

foarte sincere deoarece toți sunt convinşi că eu menţin pacea şi 
liniştea României și i-am impulsionat dezvoltarea. 

Toată iarna până acum am fost extrem de ocupat şi copleșit 
de muncă ce nu a fost în zadar, au fost votate numeroase reforme 
care vor aduce cele mai bune roade. Camerele se închid zilele 
acestea după ce au votat tariful vamal care va servi drept bază 
pentru apropiatele convenţii comerciale. 

Săptămâna viitoare voi întreprinde o călătorie pe Dunăre 
de la Vârciorova la Sulina, 800 km. Elisabeta, Nando, Missy şi 
cei doi copii mai mari mă vor însoţi, de asemenea, mai mulţi 
miniștrii şi o mare suită. Nutresc dorinţa să revăd toate localităţile 
de-a lungul fluviului care au jucat un rol în războiul de la 1877. 
Micul Carol va cunoaşte cu această ocazie istoria războiului 
patriotic la fața locului. 

In peninsula Balcanică este din nou liniștea asigurată pentru 
câtva timp; buna înţelegere dintre Bulgaria și Turcia este cea mai 
bună garanție pentru viitor. Rusia vrea sincer să evite orice 
complicaţie în vecinătatea noastră deoarece războiul din Extremul 
Orient îi face griji enorme și înghite sute de milioane. Țarul Nicolae 
al II-lea este foarte abătut ca urmare a pierderilor însemnate ale 
flotei sale care astăzi nu mai poate juca nici un rol în faţa japone- 
zilor. Vor mai trece încă luni de zile până când se va ajunge la o 
mare bătălie în Manciuria, până atunci ruşii pot să-și aducă 
armata la acelaşi nivel cu cea a japonezilor, care este într-o 
excelentă condiţie. 

Şi eu am trimis doi ofiţeri pe teatrul de operaţiuni, le-am 
spus că acolo bolile sunt mai periculoase decât gloanţele. Lacul 
Baikal este un focar de ciumă care pricinuiește vara mari pustiiri. 

Împăratul Wilhelm al II-lea a navigat foarte mult în 
Mediterana, vizita sa anunţată la Corfu a fost contramandată la 
cererea Sultanului; la Atena sunt cu atât mai indignaţi cu cât se 
făcuseră toate pregătirile pentru primirea sa solemnă şi contra- 
mandarea a venit în ultimul moment. Deoarece noi stăm rău cu 
grecii din cauza Macedoniei şi mai ales că ei fac o politică stupidă, 
afrontul făcut lor îmi este indiferent. Dar vizita nu ar fi trebuit 
să fie contramandată înainte de a se informa despre amploarea 
acesteia. 

Sărmanul împărat Franz Josef are într-adevăr greutăţi prea 
mari, situaţia din Ungaria a ajuns până în pragul revoluţiei, ultima 

grevă feroviară, care din fericire a fost energic anihilată, a paralizat 
și relațiile comunicaţiilor noastre; am rămas trei zile fără poștă. 

.. Aici e totul bine am fost doar câtva timp foarte răcit. 
Elisabeta se agită într-una cu multe idei nepractice care doar costă 
bani și sunt fără rezultat. La Cotroceni copii cresc, Missy este în 
continuu în mișcare, cu greu își poate găsi liniștea. In vara asta 
vrea să se ducă din nou în Anglia unde va fi și mama ei, asta e 
chinuită de aceeași neliniște. 

Aici avem o uscăciune serioasă care ne ameninţă recolta căci 
iarna de abia a avut zăpadă şi din martie n-a mai căzut nici o 
picătură de ploaie. 


322. București 4/17 iunie 1904, 
către Fritz von Hohenzollern 
VD 1015 


„.. La sfârşitul lui septembrie mă cheamă înapoi manevrele 
din Moldova, la acestea se adaugă câteva sărbători la lași ambele 
foarte obositoare. 

Intr-o convorbire cu ministrul meu plenipotenţiar [Al. Beldi- 
man] împăratul Wilhelm al II-lea și-a exprimat intenția de a mă 
invita la manevre la Berlin. Dar Bülow a fost informat că eu am 
dispus deja asupra timpului meu. 

La 1 iulie va veni la Sinaia o delegaţie a regimentului II de 
dragoni ai gărzii compusă din comandant un căpitan și un 
locotenent pentru a-mi înmâna un album la care vei fi contribuit 
și tu. Generalul von John va sosi în același timp. 

În câteva zile ne instalăm la Castelul Peleș, după ce am 
petrecut aici o primăvară foarte bogată, dar care din nefericire a 
fost tulburată de o uscăciune înspăimântătoare care ne-a umplut 
de griji mari. De luni de zile nu a mai plouat de ajuns astfel că 
recolta este parțial pierdută și porumbul grav ameninţat. Vitele 
nu mai au nimic de păscut, ţăranii sunt foarte disperaţi să-şi vadă 
boii slăbiţi şi oile pierdute. Toate râurile noastre sunt așa de 
scăzute că lemnul nu mai poate fi adus cu pluta și ne temem de 
lipsa apei. În Sinaia cu greu se va mai putea lumina electric 
castelul; poate va trebui să fie instalată o maşină cu aburi care 
are mari dezavantaje şi este foarte scumpă. Nu demult a fost aici 
Loew de la Sigmaringen și a vizitat domeniile mele, peste tot a 

avut cele mai bune impresii și regretă că administraţia curţii nu 
este condusă ca a mea; în orice caz consilierii curţii ar putea să 
învețe multe lucruri bune de la noi. 

In ultimele două luni am inspectat multe părți ale trupelor 
și m-am bucurat pentru progresele vizibile. Nando își împlinește 
bine funcţia militară, arată zel şi interes pentru instrucţia cava- 
leriei al cărei inspector a rămas. 

Timpul merge cu paşi de uriaş și vârsta ne amintește că avem 
în urma noastră mai mult de o jumătate de secol, în care s-au 
petrecut considerabile schimbări statale şi am fost martorii unor 
evenimente mărețe, dar în același timp și moartea a avut o recoltă 
bogată... au rămas puţini cu care putem vorbi de timpurile bune 
de odinioară. 

[Ultima scrisoare către Fritz von Hohenzollern/ 


323. Castel Peleș 22 iunie/5 iulie 1904, 
către Maria de Flandra 
VB 608 


„.. Azi ne-a părăsit delegaţia regimentului 2 de dragoni de 
gardă cu colonelul în frunte după o şedere de trei zile... 

Sinaia este acum foarte mult vizitată de străini care trec pe 
aici cu un tren mare spre Constantinopol. Din cauza atentatelor 
cu bombe se preferă ruta prin România decât cea prin Serbia și 
Bulgaria. Deşi acolo pare momentan să fie liniște trebuia să fii 
mereu pregătit pentru ceva neașteptat. Relaţiile noastre cu 
Bulgaria sunt în prezent dintre cele mai prietenești și Ferdinand 
al Bulgariei are bune relaţii cu turcii, dar există multe capete 
înfierbântate în ţara lui şi în special în Macedonia astfel că situația 
nu poate fi considerată absolut sigură. Manevrele şi marile 
sărbători de la laşi mă cheamă înapoi la sfârşitul lui septembrie. 

Aici avem o secetă îngrozitoare astfel că o mare parte a 
recoltei noastre este distrusă și vitele nu mai au furaj. Este o 
adevărată calamitate care nu va fi lipsită de influenţă asupra 
politicii noastre interne; în câteva luni vom avea alegeri generale 
parlamentare. 

324. Castel Peleș 18/31 octombrie 1904, 
către Maria de Flandra 
VB 609 


„.. La Viena am discutat pe îndelete cu împăratul Franz Josef 
și cu miniștrii săi; am putut să aflu multe și să văd diverse 
personalităţi interesante, o şedere de două zile a fost prea scurtă 
pentru a rezolva toate problemele... L-am văzut într-o lungă 
audienţă pe nunțiul apostolic de Belmonte, care mi-a transmis 
salutări pentru tine; am putut să reglez cu el diverse chestiuni 
privind episcopii de aici. 

Pe atunci era pe rol procesul împotriva [şcolii] Les soeurs 
de Notre Dame de Sion care au fost condamnate la închiderea 
temporară a școlii lor. Cu mare trudă am evitat furtuna care le 
ameninţa şi i-am determinat pe ministrul [Cultelor şi învăță- 
mântului Spiru Haret] la o pedeapsă mai uşoară care constă în 
schimbarea personalului şi a regulamentului [vezi decupajul de 
ziar]. 

Călătoria noastră la laşi şi șederea acolo a fost însoţită de 
cele mai entuziaste manifestări și festivitățile au decurs strălucitor. 
Acestea au căpătat un aspect special prin prezenţa miniștrilor 
plenipotenţiari ai celor două imperii vecine care au fost martori 
ai credinţei poporului meu și au părăsit laşiul cu cele mai bune 
impresii. Noile biserici care au fost sfinţite sunt adevărate 
capodopere ale arhitecturii bizantine... 

Wilhelm a fost încântat de ceea ce a văzut. Au fost mai multe 
anul trecut, când a fost Carlo. Acesta se afla acum într-un post 
foarte expus şi va rămâne luni de zile dacă nu va fi chemat mai 
devreme. 

Citesc acum cartea lui Lieman despre K[aiserul] W[ilhelm 
al II-lea], îl conturează excelent prin discursurile sale care sunt 
parţial uitate, dar adesea incredibile. 


325. București 2/15 decembrie 1904, 
către Maria de Flandra 
VB 610 


... Miercuri 30 noiembrie [stil nou] mi-a telegrafiat Schilgen 
că a survenit o înrăutățire gravă vineri dimineaţa [2 decembrie 

stil nou] am fost înștiințat că starea lui este fără speranţă și seara 
la ora 6 a sosit vestea morţii [lui Fritz von Hohenzollern]. 

... De la Carlo avem din fericire vești liniștitoare el este foarte 
entuziasmat de japonezi care sunt un popor cu totul extraordinar. 
Acest război nenorocit poate să mai dureze încă multă vreme iarna, 
când sunt geruri prea mari ești obligat să oprești operaţiunile (la 
— 30 gr. R nu se mai poate lupta). Pe lângă această nenorocire 
am acum şi multe griji: în partidul liberal a survenit o scindare 
care se face simțită și în guvern, și prin care lucrările Camerelor 
sunt enorm îngreunate. Deocamdată încă mai pot menţine situația 
prin autoritatea mea personală, dar mă tem că mai devreme sau 
mai tărziu se va ajunge la o criză gravă. Pe de altă parte în ţară 
este foamete ca urmare a recoltei mizerabile și guvernul a fost 
silit să cumpere porumb pentru vreo 20 milioane de fr. Vitele au 
de asemenea mare lipsă de furaje. Vezi, dragă Maria, că nici eu 
nu stau pe roze și am multe greutăți. 


Guvernul G.Gr. Cantacuzino 
22 decembrie 1904-12 martie 1907 


326. București 4/17 ianuarie 1905 către Maria de Flandra 
VB 612 


Criza de cabinet şi schimbarea de guvern pe care le-am 
prevăzut de mult m-au ocupat în așa măsură că şi de sărbători 
am avut puţin timp liber. 

„„„ pe Filip îl rog să primească o carte bine scrisă despre 
România și câteva plachete care au fost emise în amintirea 
măreţelor biserici sfințite la Iași. 

Crăciunul l-am sărbătorit în liniște cu copiii la Cotroceni; 
la fel și de Anul Nou a fost doar serviciu religios şi după aceea 
primirea autorităţilor la Mitropolie. Privesc îndurerat în urmă la 
anul ce a trecut care ne-a adus răni atât de grele; și pentru țara 
mea a fost cel mai rău an din lunga mea domnie. Acum resimţim 
profund urmările recoltei proaste, 2/3 din populaţie trebuie să fie 
hrănite de Stat, altminteri mor oamenii de foame. Mari trans- 
porturi navale de porumb pe care l-am adus din America de Sud 
sunt împărțite ţăranilor. 

Politic situaţia este la fel de grea căci o schimbare de guvern 
răscoleşte patimile și loveşte profund în toate interesele. Guvernul 
actual are în faţă deja o opoziţie violentă care va acţiona energic 
la alegeri. Acestea au fost fixate pentru mijlocul lui februarie și 
să sperăm că vor decurge în linişte. Camerele se reunesc în martie 
și vor vota imediat bugetul pe care partidul liberal l-a dezbătut 
în Camera dizolvată şi vor ratifica convenţia comercială cu 
Germania. Politica noului cabinet va rămâne exact aceeaşi care 
era sub Sturdza, care, hotărât lucru, este unul din cei mai 
însemnați bărbaţii ai noștri de stat. 

Nu de mult am primit o scrisoare de la Carlo din Takou; este 
foarte încrezător în japonezi, despre care este convins că vor 
rămâne victorioși până la capăt. Parţial sunt de aceeaşi părere, 
dar cred că Rusia va pune totul în mișcare pentru a obține măcar 
o victorie pentru a avea o bază pentru [negocierea] păcii care este 
dorită de toate cercurile din Rusia cu excepţia armatei. Situaţia 
de acolo este foarte îngrijorătoare şi dacă nu este remediată se 
poate ajunge la o explozie. 

Ferdinand al Bulgariei se va duce la Berlin de ziua 
împăratului Wilhelm al II-lea [27 ianuarie], cei doi s-au împrie- 
tenit în mod special la Coburg și cel dintâi este acum „persoana 
grata“ deşi mai înainte nu era deloc în gratii. 

Îti trimit brosura „Nicopolis“ ea conține traducerea germană 
a unei Conferinţe pe care eu am tinut-o la Academia Română anul 
trecut. A fost tradusă şi în franceză și este citită cu interes. 


327. București 8/21 februarie 1905, către Maria de Flandra 
VB 613 


... O perioadă agitată în care s-au dezlănţuit toate patimile 
se află în urma mea. Opoziția [liberală] m-a atacat în timpul 
alegerilor cu telegrame care acuzau guvernul că a exercitat o 
presiune nepermisă asupra acestora. Íl făcusem răspunzător pe 
ministrul de interne [adică pe primul ministru G.Gr. Cantacuzino] 
pentru menţinerea ordinii şi apărarea libertății alegerilor; cu toate 
acestea câţiva prefecţi şi-au permis să abuzeze de puterea lor, ceea 
ce a dat prilej în Cameră pentru atacuri vehemente. Dar opoziţia 
[liberală] nu se poate plânge căci a reușit să obţină 32 de locuri 
în Senat şi Camera Deputaţilor ceea ce în anii trecuţi cu greu se 

putea realiza. De aceea guvernul nu va avea o situaţie comodă în 
Parlament pe care-l voi deschide la 20 februarie/5 martie. Bugetul 
şi convenţia comercială vor trebui să fie votate încă înainte de Paști 
ceea ce minoritatea va încerca să împiedice. 

Suntem încă sub impresia tragicelor evenimente din Rusia, 
unde situaţia este tot mai amenințătoare. Am telegrafiat imediat 
după groaznica asasinare a marelui duce Serghei (1857-1905) 
țarului Nicolae și sărmanei Ella (Elisabeta de Hessen Darmstadt 
asasinată şi ea în 1918) care mi-a trimis următorul răspuns: „Din 
adâncul unui suflet cernit vă mulţumesc la amândoi. Dumnezeu 
dă putere în rugăciuni mângâietoare“. 

Maria de Coburg a plecat imediat de la Nissa la Moscova 
pentru a asista la înmormântarea fratelui ei favorit; aceasta are 
loc în mod provizoriu căci nu au încredere să-i ducă rămăşiţele 
pământești la Petersburg unde întreaga familie imperială se 
aflaîntr-o continuă ameninţare a vieţii. Este momentul să se 
intervină căci altminteri se poate ajunge la o catastrofă. Țarul este 
constrâns să facă pace cu poporul său sau cu japonezii, nu poate 
duce ambele războaie până la capăt. Situaţia [din tabăra] rușilor 
în Manciuria este jalnică, acolo domnește dezordinea şi lipsa de 
disciplină deoarece generalii nu se înțeleg între ei. De puţine zile 
s-a întors unul din ofiţerii mei care a stat aproape un an în Extre- 
mul Orient și mi-a raportat în detaliu despre mersul războiului 
pe care mi l-a zugrăvit în culori sumbre. 

Dorinţa generală în Rusia este ca să 1 se pună capăt acestei 
campanii impopulare, dar la Petersburg nu vrea să se audă această 
voce amenințătoare. De aceea Carlo poate să mai rămână încă 
multă vreme în Extremul Orient... 

„.. Ferdinand al Bulgariei este foarte mulțumit de vizita sa 
la Berlin, unde Kaiserul Wilhelm al II-lea l-a distins în mod special. 
EI l-a primit pe ministrul meu plenipotenţiar într-o audienţă mai 
lungă şi i-a spus că ar fi acţionat la Berlin pentru pace, ceea ce 
pentru peninsula Balcanică este foarte important. Dar între timp 
Bulgaria se înarmează până în dinţi pentru a se năpusti asupra 
Turciei la momentul potrivit. Bülow l-a prevenit stăruitor pe 
Ferdinand să nu cumva să facă vreun pas necugetat, ceea ce eu 
pentru un moment nu mă tem, deoarece Bulgaria abia în doi ani 
își va primi tunurile franţuzești. Eu sunt foarte bucuros că tunurile 

pentru armata mea sunt comandate la Krupp căci nu am nici o 
încredere în livrările francezilor. 

„.. aici suntem încă în iarnă, avem zăpadă mare şi — 14 C 
frig, aşteptăm primăvara cu nerăbdare, căci vitele nu mai au furaje 
și oile mor cu sutele. Statul trebuie să cumpere mari cantităţi de 
porumb pentru ţărani și pentru semănături. 


328. București 12/25 aprilie 1905, către Maria de Flandra 
VB 614 


... Camerele se reunesc din nou peste două săptămâni pentru 
a rezolva câteva proiecte de legi importante, ceea ce necesită 
prezența mea... 

... Am avut o primăvară destul de rece; vegetaţia este întâr- 
ziată, dar semănăturile au primit o umiditate suficientă aşa că 
putem spera într-o recoltă bună. Ţăranii, dar mai ales vitele, au 
suferit în iarna aceasta mari privaţiuni. Guvernul a cheltuit 35 
de milioane ca să cumpere porumb (din America) şi furaj ca să 
poată fi evitate parţial însemnatele lipsuri. Cu o recoltă bună pot 
fi acoperite aceste cheltuieli enorme pe jumătate. 

Pe lângă numeroasele afaceri de stat am avut în ultimele 
săptămâni un șir de inspecții militare care durau câte 3-4 ore şi 
o şedinţă solemnă la Academia Română unde am ţinut o mare 
cuvântare despre limba română veche, care a fost primită cu 
entuziasm. R 

Situația politică pare sumbră în jurul nostru. In Ungaria 
corabia statului s-a împotmolit şi împăratul Franz Josef nu poate 
ieși fără concesii, care ar fi foarte regretabile, nici un guvern n-ar 
putea să lucreze cu Camerele actuale. În Viena se consolează cu 
proverbul „a câştiga timp înseamnă a câştiga mult“ dar tocmai 
această aşteptare a pricinuit multe pagube, căci lipsește întot- 
deauna hotărârea de a acţiona la momentul oportun. Neîncetatele, 
nesfârşitele concesii făcute Ungariei au creat situaţia de astăzi 
din care nu se va ieși decât printr-o acţiune energică. 

In Rusia situaţia ar părea de la distanţă foarte periculoasă 
ceea ce nu este cazul, dar este extrem de tristă; nu se va ajunge 
la revoluţie, dar acțiunea statului este paralizată şi războiul nu 
va mai putea fi continuat multă vreme fiindcă nu mai poate fi pusă 
pe picioare o nouă armată. La Petersburg toate cercurile tânjesc 

după pace, numai că ar vrea să obţină de la japonezi condiţii mai 
favorabile pentru aceasta. Rusia renunţă la tot ceea ce nu posedau 
mai înainte, dar refuza să plătească despăgubiri de război, aceasta 
nu atât din cauza banilor cât din cauza prestigiului în fața 
popoarelor păgâne. 

Sunt foarte bucuros că se întoarce Carlo, a adunat o bogată 
experienţă care-i va asigura o strălucitoare carieră militară. Acum 
trebuie să-i fim recunoscători Kaiserului Wilhelm al II-lea că l-a 
trimis pe teatrul de război. În Bulgaria este relativ liniște, Ferdi- 
nand ar vrea să proclame regatul, dar supușii săi vor să aștepte 
până când pun mâna pe Macedonia, ceea ce într-adevăr doar 
printr-un război victorios s-ar putea realiza. 

Evenimentele din Creta sunt grave în măsura în care pot 
acţiona molipsitor asupra altor țări din Turcia. Puterile n-au luat 
nici o decizie în problema unirii [Cretei] cu Grecia. 

Cu câtva timp în urmă am cumpărat corespondența Hortensei 
Conu cu părinţii și cu noi de la Madame Tardieu, fiica fratelui 
el... sunt bucuros că le am pe ale mele căci în ele sunt tratate multe 
probleme delicate. 

Slavă Domnului, sunt bine, dar foarte obosit şi ca urmare 
simt un gol în cap; adesea mi-e greu să-mi amintesc nume. 

Împăratul Wilhelm al II-lea călătorește prea mult, vizita lui 
în Maroc ar fi fost mai bine anulată, deoarece el a încurajat 
populaţia de acolo la rezistenţă și a provocat la Paris o agitaţie 
inutilă care era aproape să-l răstoarne pe Delcass6. Dar acesta 
nu are dreptate în politica lui marocană faţă de Germania. 
Reglementarea acestei chestiuni a fost misiunea lui Bülow. 


329. Castel Peleș 29 iunie/ 12 iulie 1905 
către Maria de Flandra 
VB 615 


.. La Viena am găsit foarte multă compasiune... [pentru 
moartea lui Leopold von Hohenzollern]. 

is Împăratul era foarte sobru și indispus căci chiar în ziua 
sosirii noastre ministerul ungar fusese primit într-un mod 
neruşinat de către parlament. Am avut o lungă discuţie amândoi 
în care am atins situaţia internă din Rusia şi Ungaria; ambele 

sunt foarte grave și din cauza lor este îngreunată şi situaţia 
noastră. 

Episodul cu puternicul crucișător „Potemkin“ arată cât de 
uşor poate fi atinsă România de anarhia din imperiul vecin. Timp 
de 8 zile (iunie) populaţia de aici a fost în cea mai mare agitaţie 
şi am avut destule griji. Zi şi noapte telegraful dintre Constanţa 
şi Sinaia a fost în acţiune şi fiecare pas şi fiecare măsură trebuia 
matur chibzuită pentru a ieşi dintr-o situaţie extrem de dificilă 
pe care a creat-o o navă revoltată. Au fost momente foarte critice 
deoarece Rusia a pretins că noi trebuie să refuzăm să ni se predea 
„Potemkin“. La prima sa apariţie se aşteptau la Petersburg ca el 
să ni se predea, acolo şi-au pierdut absolut cumpătul că nu mai 
ştiau ce trebuie să facă sau să nu facă. Noi am dat înapoi nava 
intactă amiralului rus care fără să ne avizeze a apărut în fața 
Constanţei cu cinci crucișătoare și torpiloare. Noi am reclamat şi 
amiralitatea (marina) rusească s-a scuzat prin aceea că amiralul 
rus fusese trimis în urmărirea lui Potemkin şi în grabă uitase să 
înştiinţeze autorităţile noastre portuare. Guvernul rusesc este 
foarte indispus pentru că nu i-am predat pe marinarii ruși, la 
diferitele reclamaţii pe care ni le-au făcut noi le-am răspuns până 
la urmă că trebuie să ne fie recunoscători că şi-au salvat o navă 
de 40 de milioane. Până acum nu ne-a mulţumit decât amiralul. 
De la Petersburg nu avem încă nici un semn de recunoștință, în 
vreme ce pentru primele tratative cu nava răsculată am fost 
felicitaţi de guvernul rusesc. 

Nu se poate prevedea cum se va termina revoluţia care a 
izbucnit în toate colţurile imperiului țarist; în orice caz Europa 
și noi în primul rând trebuie să fim foarte îngrijorați. Rusia este 
acum constrânsă să încheie pacea, deși există un mare partid care 
se pronunţă pentru continuarea războiului. Prinţul Urusov pe care 
l-am văzut la Viena a spus că s-a ratat momentul favorabil pentru 
propunerile de pace. Acesta a fost după sosirea flotei baltice, care 
la început i-ar fi intimidat pe japonezi. Cu acea impozantă forță 
navală în spate japonezii ar fi fost bucuroşi să treacă la tratative. 
Acum — afirmă Urusov ar fi prea târziu să se trateze. 

În Ungaria maşinăria statului s-a blocat; până la mijlocul 
lui septembrie acolo nu se va lua nici o decizie. 

Bulgarii se plâng că principele lor de luni de zile este absent; 
nu este înțelept din partea lui să fie într-una departe de ţara sa 
care până la urmă s-ar putea obişnui să se guverneze fără el. 

Nando, Missy şi copiii au fost primiţi cordial în Anglia de 
familia regală... 

Niciodată ca anul acesta nu a fost Sinaia atât de plină; mulți 
străini au venit pentru a admira frumosul ţinut. Din cauza doliului 
mare invităm puţine persoane la masă. Dar cu atât mai multe 
audienţe trebuie să acord. 


330. Castel Peleș 22 iulie /4 august 1905, 
către Maria de Flandra 
VB 616 


„„„ De opt zile avem o arşiță neobișnuită care dăunează 
câmpurilor noastre de porumb așa că ne temem de o recoltă parțial 
compromisă. Chiar și aici la munte tânjim după ploaie. Mâine 
sosește o delegaţie a regimentului meu austriac să mă felicite 
pentru jubileul de 25 de ani. Regimentul meu de dragoni prusieni 
mă sărbătoreşte la fel la 30 august. Ambelor regimente le-am 
trimis tacâmuri de argint. 

Anul viitor se vor împlini 50 de ani de când am intrat în 
regimentul de artilerie de gardă; acesta va primi portretul meu 
călare. 

Se fac deja mari pregătiri pentru a serba în 1906 jubileul 
celor patruzeci de ani de domnie ai mei. În pofida tuturor rugă- 
minţilor mele de a se aștepta 50 de ani nu pot sili ţara acum să 
contramandeze aniversarea și probabil că are dreptate, căci este 
problematic dacă voi mai apuca jumătatea de secol a domniei mele. 

Despre afacerile politice pot doar puține noutăţi să-ţi 
comunic. Întâlnirea celor doi împărați [Wilhelm II și Nicolae II] 
a fost dorită de Kaiserul Wilhelm şi avea drept scop ca el să joace 
un rol în tratativele de pace; acestea sunt încă departe. Rusia are 
asigurarea din partea guvernului german că-și poate întrebuința 
fără grijă trupele în Extremul Orient. Au fost din nou trimise cinci 
corpuri de armată în Manciuria și regimentul meu [Vologda] 
mărșăluiește într-acolo şi mi-a trimis toată ruta de marş: la 15/28 
august va fi la Harbin. 

Toată problema marocană a fost mai mult o maşinațiune 
engleză decât ceva care să pornească direct de la Franţa. Anglia 
voia să-i împingă pe francezi în război împotriva Germaniei şi le 
promisese în acest caz intervenţia puternicei lor flote, pe care flota 
germană unită cu cea franceză ar bate-o categoric; pe uscat armata 
franceză ar fi complet zdrobită. Ura Angliei împotriva Germaniei 
este determinată de creșterea rapidă a marinei germane și a 
comerțului germane care deja face peste tot concurenţă celui 
britanic. In prezent există o anumită gelozie între unchi [Eduard 
al VII-lea] și nepot [Wilhelm al II-lea] care dintotdeauna au avut 
o antipatie reciprocă. Aceasta s-a exacerbat până la ură, imediat 
după moartea minunatului Friedrich Wilhelm [al III-lea în 1888]. 
Vizita la Copenhaga a corespuns dorinței de a începe o îmbună- 
tăţire a relațiilor. 

.. Anul acesta s-a suferit în toată Europa de a arşiţă 
îngrozitoare, doar la Sinaia a fost temperatura ideală, serile erau 
chiar răcoroase. La ţară şi în special la Dunăre oamenii și vitele 
suferă sub soarele arzător care usucă pământul. Avem nevoie de 
multă ploaie pentru a ne salva recolta de porumb. 


331. Bad Gastein 5 septembrie (stil nou) 1905 
către Maria de Flandra 
VB 617 


... Doamna Mitte Kremnitz m-a rugat foarte mult să-i indic 
un loc unde ar putea să mă vadă şi ar fi fericită să ne poată revedea 
din nou după toată nenorocirea noastră pe care a împărtăşit-o în 
modul cel mai sincer. Cred că şi ţie îţi va face plăcere să o întâlneşti 
la Zell. Am invitat-o acolo și cred că va veni; mi-a scris încă de la 
Brand și mi-a spus că avea să se întoarcă repede la Berlin. In anii 
trecuţi eram noi fraţii așa de mulţumiţi la ea; mi-a scris imediat 
după moartea scumpului nostru Leopold o scrisoare într-adevăr 
emoţionantă. Este un suflet credincios și regret nespus că Elisabeta 
i-a întors spatele. La Berlin ea îmi este extrem de utilă pentru că 
se afla în relaţii intime cu Bülow. De aceea am toată consideraţia 
pentru ea. 

332. Castel Peleș 5/18 octombrie 1905, 
către Maria de Flandra 
VB 619 


... Solicitările manevrelor și oboseala primirilor, recepțiilor, 
dineurilor le-am suportat cu bine până când am căpătat un guturai. 
Dar și acesta abia dacă a tulburat programul stabilit și trupele 
au evoluat excelent pe un teren desfundat de ploaie. Ofițerii străini 
au fost plini de laude și au căpătat cele mai bune impresii. Anglia 
se interesează în mod special de armata mea și a trimis 3 colonei 
și în plus un foarte de încredere corespondent de la Times, pe care 
eu îl cunosc de mult. Ar vrea ca la Londra să fie orientaţi în pri- 
vința capacităţii de război a românilor faţă de armata bulgară; 
ultima nu este de subestimat, dar noi le suntem încă superiori. 

Delegaţia regimentului meu de dragoni a asistat la manevre 
şi la paradă am avut şi un reprezentant al Negusului Abissiniei 
care prin costumul său bogat a atras asupra sa atenţia generală. 
Acesta este un om cultivat, inteligent care vorbește curent 
franţuzeşte; la dineul de după paradă a stat lângă mitropolitul 
Moldovei cu care s-a întreţinut cu vioiciune. 

După manevre am vizitat cele mai nordice judeţe ale Moldo- 
vei unde n-am mai fost din 1867. Primirea acolo a fost emoţio- 
nantă şi foarte pitorească deoarece 6000 de ţărani şi ţărănci în 
frumoasele şi bogatele lor costume populare au format un șir 
neîntrerupt şi după aceea au defilat în faţa mea. 

La marele dineu de la Prefectură, care a fost opulent, am 
putut să spun în toastul meu că în urmă cu 38 de ani am găsit 
aici un sat în condiții primitive; astăzi sunt salutat cu entuziasm 
de un oraş cu clădiri frumoase aflat în plină dezvoltare. Deoarece 
Dorohoi se află la graniţa cu Austria împăratul Franz Josef a trimis 
un feldmareșal locotenent din Galiţia să mă salute; acesta era 
însoţit de un ofiţer de la statul major. Împăratul folosește fiecare 
ocazie pentru a-mi arăta atenţia sa. Duminica viitoare urmează 
să mi se prezinte toţi generalii din Transilvania. 

La Viena l-am găsit pe împărat foarte proaspăt, fizic vorbind, 
dar moral era abătut ceea ce este mai mult decât firesc; mi-a spus 
din nou că nu va ceda în ceea ce priveşte limba de comandă [în 
armată]. Eu am pledat pentru votul universal în Ungaria deoarece 
acesta va găsi un corectiv în naţionalitate; în ceea ce priveşte un 

stat unitar nu l-aș fi sfătuit. Împăratul nu s-a opus argumentelor 
mele. Aud acum că se elaborează o lege a dreptului de vot limitat. 
S-ar fi putut accepta dinainte la Viena programul lui Fehervary 
şi opoziţiei, care într-adevăr este nerușinată, şi să nu i se fi dat 
peste gură căci prin asta a crescut şi mai mult înverşunarea. Din 
nefericire în monarhia habsburgică nu se acţionează niciodată la 
momentul potrivit; acum situaţia este foarte gravă şi luptele vor 
fi disperate. 

„.. Ieri l-am avut la masă pe fostul prim ministru [olandez] 
Ruyper cu care am avut o interesantă conversaţie despre politică. 
I-am spus că Olanda ar trebui să încheie un tratat ori cu Japonia 
ori cu America de Nord, altminteri coloniile olandeze din Africa 
sunt în pericol. Mi-a dat dreptate. 

După prea multă uscăciune avem acum prea multă ploaie, 
așa că nu poate fi bine niciodată, căci România este ţara extre- 
melor. 

Sora lui Missy [Victoria Melita] este acum căsătorită cu Kiril 
[Vladimirovici] al Rusiei împotriva voinţei ţarului care l-a scos din 
toate funcţiile. Maria de Coburg şi-a pierdut complet poziţia în 
Rusia, este prea slabă faţă de copiii ei. 


333. Castel Peleș 29 octombrie /11 noiembrie 1905, 
către Maria de Flandra 
VB 620 


„.. Sper ca anul viitor să poţi să-mi vezi toate creaţiile, la fel 
şi Expoziţia la care se lucrează de zor, dar mă îndoiesc că va fi 
gata în mai. 

România reprezintă mai mult decât niciodată o zonă, un 
punct sigur în mijlocul statelor în care au loc frământări îngrijo- 
rătoare. Dar din nefericire pericolul unei reacții privind mișcările 
agrare și votul universal nu este exclus. În Rusia și Ungaria 
amândouă problemele au fost ridicate şi este de la sine înţeles că 
acționează molipsitor. La noi persistă de ani de zile strădania 
țăranilor de a-şi însuși pământurile și aceştia pretind ca moșiile 
să fie împărţite între ei. În fiecare an mii de țărani devin pro- 
prietari prin vânzarea de parcele (loturi) dar sunt peste o sută de 
mii care deocamdată se descurcă fără nimic și sunt instigaţi de 

socialiști. Ultima răscoală am avut-o în 1888; pe atunci a trebuit 
să se tragă și a curs mult sânge până când ordinea a fost resorbită. 

In Rusia după ce au fost smulse enorme concesii se va 
instaura în curând liniștea, dar trecerea bruscă de la despotism 
la cele mai mari libertăţi poate deveni un pericol pentru viitor. 
Tarul a abdicat moralmente, dar nu mai poate să acţioneze altfel 
căci a fost aproape să-și piardă tronul. Marii duci, spre norocul 
Rusiei, au rămas indiferenți, în primul rând cumnatul ţarului 
[Alexandru Mihailovici] care a avut o influenţă nefastă. Viitorul 
acestui uriaş imperiu este un mare semn de întrebare; acum se 
bucură de toate libertăţile unui stat constituţional fără să fie 
pregătit pentru aşa ceva. 

Situaţia din Ungaria în care mari reforme sociale sunt 
prezentate ca programe este enorm de încâlcită, naţionalitățile 
se pregătesc acum de luptă. Intre acestea se remarcă în mod 
deosebit românii care sunt ferm hotărâți să-şi impună autonomia. 
Alegerile vor descătușa toate pasiunile şi vor lua un curs sângeros. 
Acum împăratul Franz Josef sta în faţa unor mari dificultăţi. De 
ziua numelui meu mi-a trimis o telegramă extrem de cordială; el 
nutreşte într-adevăr o foarte călduroasă prietenie faţă de mine 
care ar fi fost mai natural să mi-o arate împăratul german 
[Wilhelm al II-lea] în primul rând ca Hohenzollern și în al doilea 
rând pentru cel mai bun prieten al tatălui său. Din nefericire acum 
la Berlin contează prea puţin vechile tradiții. Tara mea resimte 
mai mult decât mine faptul că el nu a venit niciodată aici. 

În februarie este nunta lui Eitel Fritz! [cu Sofia de Olden- 
burg]. Ca naș [de botez] ar trebui să asist, dar prefer să mă las 
reprezentat. Momentan Berlinul are o afluenţă de regi. Cel din 
Grecia [George I] s-a plâns de noi acolo, dar a făcut puţină impresie. 
Grecii sunt peste tot rău notaţi şi atitudinea lor faţă de noi este 
dezaprobată. Este de așteptat ca o schimbare ministerială la Atena 
să aducă o oarecare îmbunătăţire a relațiilor noastre. Dar noi 
pretindem să se înceteze persecuțiile împotriva cuţovlahilor, 
aceştia sunt intimidaţi prin jaf și crimă ca să renunţe la limba 
lor în Biserică sultanul nr promite mereu multe și abia respectă 
jumătate. Slăbiciunea Rusiei îi dă curaj să opună rezistenţă 


1. cel de-al doilea fiu al Kaiserului Wilhelm al II-lea botezat de Carl 
I în iulie 1883 

Europei, care până la urmă doar printr-o demonstraţie navală 
poate fi înfrântă. Doar frica poate să-l silească să cedeze. 

Cu Bulgaria stăm bine acolo situația s-a îmbunătăţit consi- 
derabil şi se consolidează tot mai mult în pofida lungilor şi 
repetatelor absenţe ale principelui [Ferdinand] de care se plâng 
bulgarii. 

Am citit cu interes broşura despre Anvers. Linia de apărare 
a orașului şi a portului mi se pare exagerată; aceasta ar face din 
Anvers o tabără întărită de primul rang care necesită 200.000 de 
oameni pentru apărare. Cine se gândește să-l atace? şi de unde 
ar trebui să se producă atacul? Cu siguranţă că nu de pe mare. 
Un oraş comercial prea întărit este într-o situaţie mai dificilă decât 
un port deschis, căci poate să fie blocat luni de zile şi să fie paralizat 
tot comerțul. Un astfel de port aproape la ocean are nevoie mai 
ales de nave de luptă şi torpile. Noi am fortificat Bucureştiul pentru 
că este capitala, căci într-o ţară mică ești dator să aperi în primul 
rând sediul guvernului. Dacă Bruxelles ar fi ocupat de inamic 
atunci întregul aparat de stat ar trebui să se refugieze la Anvers 
care este într-adevăr inima comerțului belgian dar nu și a statului. 
La voi ar trebui să se ştie mai bine decât pot eu să apreciez de ce 
are nevoie regatul. 


334. Castel Peleș 7/20 noiembrie 1905 [în text: 1901] 
către Maria de Flandra 
VB 621 


Deplânge moartea lui Filip de Flandra 

Un lumbago violent cu dureri aproape insuportabile îmi 
răpeşte orice putinţă de mișcare, până acum durerile pe fond 
reumatic au slăbit foarte puţin; astăzi pot cel puţin să scriu, ceea 
ce ieri era cu totul imposibil. Nopțile sunt un mare chin deoarece 
le petrec fără somn în dureri. Şi acum pe deasupra mare supărare 
şi grija pentru tine scumpă Maria aşa că moral și fizic sunt 
dărâmat. Trebuie să mă refac repede căci peste opt zile deschid 
Camerele şi cu asta încep grijile și greutăţile. 

„„„ Numele lui Filip de Flandra este înscris în istoria României 
drept cel dintâi prinţ străin ales la 1866. Presa de aici i-a dedicat 
articole ample în parte bine scrise. 

335. București 2/15 decembrie [în text: 2/14 decembrie] 
1905 către Maria de Flandra 
VB 622 


„.. Aici au fost toţi foarte alarmaţi de starea mea și s-a cerut 
o consultaţie care a liniștit pe toată lumea. Acum sunt aproape 
restabilit doar că mă simt slăbit după nenumărate nopți nedor- 
mite și lipsă de poftă de mâncare. Munca, primirile şi audiențele 
au fost reduse la strictul necesar. 

„.. De aici pot să-ţi povestesc doar puţine lucruri. Situaţia 
anarhică din Rusia are ecou (contre-coup) în localitățile noastre 
de graniţă spre care se refugiază mii [de oameni]. După infor- 
maţiile noastre ordinea liniștea nu vor fi prea curând restabilite. 
Tarul este slab şi la Petersburg domnesc trei orientări diferite care 
lucrează în sensuri opuse. 

Până acum avem încă vreme de toamnă care permite să se 
lucreze la locul marii expoziții. 


336. București 24 ianuarie/6 februarie 1906, 
către Maria de Flandra 
VB 623 


„.. Deoarece de luni de zile mă simt suferind și în repetate 
rânduri a trebuit să contramandez conferințele cu miniștrii, aceştia 
s-au alarmat în așa măsură că fără știința mea l-am chemat pe 
Dr. Ortner, un excelent diagnostician din Viena, ca să mă consulte. 
Opinia publică de aici a fost foarte agitată şi plină de compasiune 
şi a cerut să afle ce probleme am. De când a apărut în Monitor 
buletinul semnat de doctorul de mai sus și de medicii mei, oamenii 
s-au liniştit (Anexez un decupaj din „Neue Freie Presse“ care 
prezintă corect chestiunea). Slavă Domnului momentan îmi merge 
mult mai bine, doar că mă simt încă obosit şi încordat. Atâta vreme 
cât pulsul rămâne neregulat nu pot fi complet vindecat. Ca să 
ajung aici mi-a fost prescris un tratament pe care trebuia să-l 
urmez exact. 

„.. A apărut o carte ciudată „Der Seestern“ (Steaua mării) 
care descrie un război european care în parte se desfăşoară şi în 
Belgia ce va fi anexată la pace. Te sfătuiesc să o citești şi tu; este 
un avertisment pentru toți belgienii și trebuie să-i determine să 

facă cele mai mari sacrificii pentru armată. Regele [Leopold II] 
are absolută dreptate să susțină cu atâta energie pentru înarmare 
şi apărare. Cartea este şi un avertisment să nu se provoace în mod 
necugetat un război, pare să fie scrisă sub impresia politicii 
neruşinate a lui Delcass€. 

Conferinţa pentru Maroc va decurge favorabil şi este de 
sperat că această problemă ce a stârnit mult prea mult praf să 
fie scoasă de pe ordinea de zi. 

In Rusia se restabilește încet liniştea, dar este silită să acorde 
o autonomie extinsă Poloniei și Provinciilor Baltice. 

Cu Bulgaria ne aflăm în cele mai bune relaţii; dimpotrivă 
relaţiile cu Turcia sunt foarte încordate, ceea ce este foarte 
îngrijorător ca urmare a marilor agitaţii din Macedonia. 

Aici avem liniște, toți caută să mă ferească de supărări și 
greutăți şi se pregăteşte sărbătorirea celor 40 de ani de domnie 
ai mei. Este de la sine înţeles că aș fi fost recunoscător ca aceasta 
să se fi limitat la minimum. 

Expoziţia promite să devină în toate privințele frumoasă și 
interesantă. 


337. București 15/28 februarie 1906, către Maria 
VB 624 


.. Deși partidele de aici se încaieră și se păruiesc straşnic 
pe mine că cruţă de tot ceea ce ar putea să-mi fie neplăcut sau 
tulburător. Oamenii sunt așa de scoşi din fire să mă știe suferind 
că se gândesc numai la sănătatea mea și privesc cu dorință 
arzătoare spre jubileul celor 40 de ani de domnie ai mei pe care 
aș vrea să-i pot serba complet restabilit... Mă face foarte nefericit 
să fiu bolnav mai ales că mă împiedică să muncesc, cu toate acestea 
lucrez zilnic cu câte un ministru. Noutăţi politice n-am a-ţi povesti. 
Chestiunea marocană se poate termina oricum, nu există absolut 
nici un pericol [pentru pace] în ea. Franţa este în prezent așa de 
slabă că nu poate face nimic. 


440 | ANUL 1906 


338. București 2/15 martie 1906, către Maria 
VB 625 


„.. Conversaţiile mai lungi sau mișcările bruște îmi provoacă 
palpitaţii. Ultima săptămână am avut două atacuri dureroase care 
aproape că mi-au tăiat respiraţia. 


339. București 24 mai/5 iunie 1906, către Maria 
VB 626 


„„„ Nando îţi va povesti pe larg despre aniversarea pe care 
am aşteptat-o cu inima strânsă. Festivităţile au decurs strălucitor 
și au fost însoţite de un entuziasm emoţionant care m-a ajutat să 
trec peste orice solicitare şi oboseală. Am fost fericit că am putut 
să mă urc pe cal şi să călăresc de-a lungul frontului trupelor. Abia 
am simţit vreo oboseală deși parada a durat mai mult de două 
ore. În aceeași zi am primit și corpul diplomatic şi am făcut o mare 
reuniune. Fiecare șef de misiune mi-a înmânat scrisori de la şeful 
de stat. Aceştia și toate ţările au salutat cu cea mai caldă simpatie 
cei 40 de ani de domnie ai mei și au arătat o sinceră bucurie pentru 
că sănătatea mea s-a îmbunătățit așa de mult... Pentru asta este 
nevoie de linişte pe care o voi afla la Peleş, deşi ca urmare a 
expoziției trebuie să aibă loc multe primiri şi acolo. Expoziţia se 
va putea deschide abia pe 14/28 iunie [corect 15/28 iunie] deoarece 
toate pavilioanele sunt în întârziere. Până atunci Nando trebuie 
să fie înapoi după ce va trebui să zăbovească o zi la Viena pentru 
a remite împăratului Franz Josef noul meu ordin [Ordinul Carol]. 

In prezent marea politică mă preocupă cu atât mai mult cu 
cât situația din cele două imperii vecine este gravă şi extrem de 
grea. Ungurii au avut din nou un succes remarcabil care le 
netezește drumul spre o şi mai mare independenţă şi Austria 
trebuie să suporte cheltuielile. Iritarea împotriva maghiarilor este 
în creștere acolo și își croiește drum peste tot dorinţa de separare 
de Ungaria care mai devreme sau mai târziu va avea loc cu 
siguranţă. 

În Rusia situaţia internă devine tot mai îngrijorătoare, Duma 
pretinde lucruri pe care nici un guvern nu le poate acorda iar ţarul 
nu poate şi nu are voie să mai retragă concesiile acordate. 

În Bulgaria este linişte în vreme ce în Serbia este o zăpăceală 
generală. 

Aici se închid mâine Camerele ceea ce va contribui la 
calmarea elementelor nemulţumite. Carp şi ai lui vor absolut să 
devină miniștrii și de aceea organizează întruniri cu cuvântări 
incendiare şi caută să provoace dezordini pe străzi. Dar influența 
lor este atât de restrânsă că nu vor ajunge nicăieri cu aşa ceva. 


340. Castel Peleș 27 iunie/10 iulie 1906, către Maria 
VB 627 


„.. Cu sănătatea o duc mult mai bine, doar neregularitatea 
pulsului mă chinuie încă adesea la care cu siguranţă că poate 
contribui şi altitudinea Sinaiei. Dr. Buzzi sosește mâine pentru 
a continua cura de masaje întreruptă, sper că acestea vor contribui 
mult la însănătoşirea mea completă. 

Să sperăm că vom avea o toamnă lungă şi frumoasă care ne 
va aduce mult dorita ta vizită. Până atunci Expoziţia noastră va 
fi desăvârşită în toate detaliile şi îţi va da o imagine reală a 
enormelor progrese ale ţării sub conducerea mea. Sunt foarte 
mulţumit de toate dispozițiile acesteia și impresia generală prin 
așezarea ei pitorească este uluitoare. Ceremonia deschiderii a fost 
minunată și am fost foarte emoţionat de ea. În cuvântarea mea 
ca și în gândurile mele am aruncat o privire asupra trecutului 
îndepărtat când am pus piciorul pe pământul românesc și am văzut 
țara înaintea mea aşa cum am găsit-o şi ce a devenit astăzi. După 
deschidere Elisabeta și cu mine am vizitat zilnic Expoziţia mai 
multe ore și am părăsit-o mereu cu regret, dar cu mare mulțu- 
mire. Îndescriptibil este entuziasmul pe care îl trezește apariţia 
noastră, poliția abia poate să ţină drumul liber. Tara întreagă este 
cuprinsă de un sentiment de sinceră recunoștință și mândră 
satisfacție pentru cele realizate. 

Azi am primit o delegaţie a regimentului meu rusesc, care 
încă se mai afla pe drumul de întoarcere din Manciuria. Mi-au 
adus o frumoasă sabie de onoare şi Elisabetei o superbă broderie. 
A avut loc un dejun de gală şi am toastat în sănătatea ţarului 
Nicolae. După masă am stat mult de vorbă cu Giers care tocmai 
se întorsese de la St. Petersburg. El consideră gravă situaţia de 
acolo dar presa străină exagerează enorm agitația care se 

manifestă în toate clasele. Eu sunt oarecum îngrijorat de mișcarea 
agrară care se face simțită până la graniţele noastre căci și la noi 
țăranii pretind într-una pământ. Din fericire avem o recoltă așa 
de bună că peste tot în ţară domnește liniştea și mulțumirea. 


341. Castel Peleș 22 august /4 septembrie 1906, către Maria 
V 628 


... De o lună de zile sănătatea mea lasă mult de dorit, aceste 
frecvente dureri de stomac m-au slăbit mult şi m-au împiedicat 
de la o muncă mai serioasă. Dr. Buzzi și-a prelungit șederea aici 
pentru a le înlătura. El nu este deloc îngrijorat, dar insistă pe un 
regim sever. Acum mă hrănesc exclusiv cu lapte, zilnic muls 
proaspăt adus de pe păşunile noastre și durerile apar mult mai 
rar şi până la urmă vor dispărea cu totul Dr. Buzzi care a plecat 
ieri a fost şi el două săptămâni foarte bolnav, o paralizie la piciorul 
drept l-a țintuit la pat. Cauza răului a fost suprasolicitarea la 
masaj, a tratat aici nenumărate persoane şi a avut succese 
strălucitoare. 

Perspectiva de a te putea vedea aici peste puţine săptămâni 
ne bucură nespus... Vei avea dorinţa de a vedea expoziția noastră 
care are multe de oferit. De pe 8 octombrie am manevre care se 
vor desfăşura la 70 de km. de aici, 2 ore cu trenul şi vor dura doar 
4 zile. Dacă te interesează vei putea asista împreună cu Elisa- 
beta la paradă. 

„.. In Rusia sunt în continuare agitaţii fără a se ajunge la o 
revoluţie adevărată. 

La atentatul împotriva ministrului Stolâpin a fost ucis și 
fratele doamnei Giers, al treilea deces în familia ministrului 
plenipotenţiar rus de la noi care în război a pierdut un fiu. 


342. Castel Peleș 2/15 septembrie 1906, către Maria 
VB 629 


„„„ Peste 8 zile plecăm la București pentru a asista la 
festivitățile expoziţiei care este enorm vizitată. 

„.. Sănătatea mea este ceva mai bună Dacă beau numai lapte 
nu mai am dureri de stomac, la orice altă mâncare, cât de puţină 
apar durerile. 

343. București 27 noiembrie / 10 decembrie 1906 
către Maria de Flandra 
VB 630 


... Cura prescrisă de profesorul Noorden, şi pe care o urmez 
cu cea mai mare punctualitate, a dat cele mai bune rezultate. Am 
scăpat în sfârşit de chinuitoarele dureri care au durat luni de zile. 
De 8 zile de când m-am întremat este în bună stare numai că 
trebuie să fiu foarte precaut cu mâncarea. 

Pe lângă lapte mai am voie legume, terci, ouă şi carne fin 
tocată, dar toate acestea în cantități mici. Digestia merge bine, 
numai că simt în intestine că se schimbă mâncarea. Puterile sunt 
mulțumitoare, am câștigat un pic în greutate și la fel în circum- 
ferința taliei. La sfârșitul acestei săptămâni vine Dr. V. Noorden 
din nou aici ca să se convingă personal de succesul prescripţiilor 
sale. Sper că va fi mulțumit și mă va putea asigura că sunt complet 
vindecat, 

Elisabeta mi-a făcut suportabile cele 4 săptămâni pe care 
trebuit să le petrec zăcând. Mi-a citit ore în şir, în plus am expediat 
toate actele pentru diferite ministere şi când erau afaceri impor- 
tante de rezolvat venea primul ministru [G.Gr. Cantacuzino]... Dar 
când ai dureri cel mai bine-i să fii singur, te-ai convins și tu de 
asta [Maria de Flandra avusese zona zoster] . 

In perioada când am fost atât de bolnav am pierdut toată 
energia și nu mai aveam poftă să întreprind ceva sau să văd lumea. 
Tţi amintești când am călătorit la Lugano nu voiam să întâlnesc 
pe nimeni. 

.„. La 1 ianuarie sărbătoresc 50 de ani de la intrarea mea în 
armata prusiană. Împăratul german va trimite cu acest prilej o 
delegaţie a regimentului meu să mă felicite. Bülow în marele său 
discurs în Parlament [Reichstag] s-a exprimat măgulitor la adresa 
mea. Ziarele berlineze afirmă că aceste declaraţii nu convin în 
sferele înalte. El [Bülow] a spus că eu sunt monarhul cel mai 
credincios angajamentelor etc.; nu știu dacă ai citit acest pasaj. 

Dispoziţia faţă de împăratul [Wilhelm II] devine din ce în 
ce mai puțin binevoitoare; a apărut din nou o carte „impăratul 
nostru şi poporul său. Îngrijorările germane ale unui pesimist“ 
(Ediţia 3-a Freiburg im Breisgau și Leipzig) este critică fără a fi 
dușmănoasă. 

Tabloul tău de Grigorescu a plecat astăzi. 

Frumoasa noastră Expoziţie s-a închis [23 noiembrie/6 
decembrie]; acum, mi-a fost foarte greu să nu pot să o închid eu 
personal. M-a reprezentat Elisabeta și Lahovary a ţinut o frumoasă 
cuvântare. Ceremonia a avut loc la Arene [Romane] în care s-au 
adunat mii de oameni; vremea a fost frumoasă. Nando a fost în 
călătorie de inspecţie, Missy a însoţit-o pe Elisabeta în pofida unei 
răceli care o ţintuise la pat. Câtă vreme am zăcut ea a venit zilnic 
și a fost foarte drăguță. 


344. VD 108 
Schonbrunn 2 aprilie 1907 


Telegrama împăratului Franz Josef al Austriei 
către Majestatea Sa Regele României 


Cu sentimente de prietenie credincioasă și de vecin îngri- 
jorat m-am gândit la tine cu cea mai mare afecţiune în aceste zile 
agitate. Măsurile energice şi precis direcționate ale guvernului tău 
au reuşit acum să găzduiască periculoasa mișcare şi să liniștească 
spiritele. Exprimându-mi bucuria mea pentru aceasta, te felicit 
mai ales pentru exemplara atitudine pe care au manifestat-o 
trupele tale. 


345. VD 146 21 martie/3 aprilie 
Telegrama Regelui Carol I către 
Maiestatea Sa Imperială și Regală 


Participarea ta sinceră la gravele griji de care am fost încer- 
caţi face nesfârşit de mult bine inimii mele tulburate și din adâncul 
sufletului îţi mulțumesc pentru această inestimabilă dovadă a 
caldei tale prietenii care este pentru mine o mare consolare. 

Elogiile pe care le-ai adus armatei mele mă umplu de 
mândrie şi mă îndatorează la o sinceră mulțumire. Mobilizarea 
executată rapid și dislocarea trupelor în mijlocul unei frământări 
critiuce este o prețioasă chezăşie care ne dă încredere și pentru 
viitor, 

Din momentul în care s-a ordonat o intervenţie energică 
armata şi-a făcut pe deplin datoria și mulțumită ripostei ei 

prompte s-a putut anihila în scurt timp aceasta primejdioasă 
revoltă anarhică. Acum se instaurează treptat liniştea şi căinţa 
populaţiei rurale pentru necugetatele violenţe care au provocat 
atât de însemnate pagube morale şi materiale. 
Privesc cu încredere spre viitorul care va vindeca în curând 
rănile și va asigura României poziţia căștigată prin lupte și muncă. 
Incă odată cele mai calde mulțumiri pentru participarea ta 
afectuoasă şi cuvintele tale de inaugurare. 
Carl 


346. București 3/17 (sic!) ianuarie 1908 
către Maria de Flandra 
VB 631 


Scumpă Maria 

In sfârşit ajung să-ţi scriu după ce am zăcut patru săptă- 
mâni. Cura a durat mai mult de data aceasta, deoarece durerile 
au fost intense şi au durat adesea ore în şir; a fost un mare chin 
de care am fost lovit tocmai în cea mai grea situație politică; 
aceasta l-a şi determinat de fapt. Am căzut la pat în aceeaşi zi în 
care am primit adresa Camerei şi cu acest prilej, într-o caldă 
cuvântare, am îndemnat, am cerut împăcarea, concilierea între 
partidele care voiau să reînceapă lupta a outrance. 

Ti-am scris în ultima epistolă [nu există în arhivă] despre 
contradicţiile violente ale partidelor în problema agrară. Apelul 
meu şi discuțiile pe care le-am avut înainte cu opoziţia [con- 
servatoare] nu au rămas fără succes şi s-a ajuns la o înțelegere 
asupra acelei reforme care era aproape un atac asupra dreptului 
de proprietate. Dar după această luptă am fost complet terminat 
şi Noorden care a sosit dimineaţă a constatat epuizarea mea; am 
căzut la pat și a durat 8-10 zile până când s-au liniștit durerile. 
Nu manevrele şi nici călătoriile sau vizitele au înrăutățit starea 
mea, ci doar încordarea mentală și emoția. Să sperăm că acum 
vom avea aici o relativă liniște, deși mai sunt încă multe probleme 
grave la ordinea zilei. Dar toţi cer să mă menajez, ceea ce se va 
și întâmpla, dar nu pot să stau fără să lucrez. 

347. București 5/18 februarie 1908 către Maria de Flandra 
VB 632 


... Slavă Domnului sunt complet restabilit, de o lună n-am 
mai avut dureri și pot să mănânc mai mult, doar că mâncărurile 
trebuie alese cu grijă. Două ore pe zi trebuie să stau întins. Apoi 
Elisabeta îmi citeşte; avem lecturi bogate. 

Munca mea zilnică încordată este din nou în desfășurare 
atâta vreme cât Camerele sunt reunite și este enorm de lucru. În 
prezent avem un șir de legi importante care ating multe interese 
personale, peste care trebuie să trecem; bine înţeles acestea vor 
stârni nemulţumire și agitaţie exprimate în numeroase adunări 
publice. 

Tragicul eveniment din Portugalia! este din nou o dovadă 
a progresului ideilor anarhiste care de data aceasta se întâlnesc 
cu cele republicane. Din nefericire Carlos dăduse motiv pentru 
mari nemulțumiri. Foarte trist este că a fost ucis fermecătorul prinţ 
moștenitor. Regina Amelie care a fost împotriva sistemului de 
guvernare al soţului ei și-a asigurat un loc durabil în toate inimile... 
Wilhelm [fratele lui Ferdinand] este la Sigmaringen şi mi-a scris 
pe larg despre călătoria sa la Lisabona. El consideră situaţia din 
Portugalia drept foarte critică și că poate duce la proclamarea 
republicii. 

Afacerea Congo se va reglementa, dar poziţia regelui [Leopold 
II] mi se pare serios zdruncinată, în străinătate este judecat cu 
puţină indulgență. 

Presa franceză s-a ambalat strașnic încă o dată în privinţa 
căilor ferate din Macedonia pe care Austria este îndreptățită să 
le construiască. Rusia oficială judecă cu bună voinţă această 
problemă și buna înţelegere nu este tulburată. 


1. Asasinarea regelui Carlos I şi a prinţului moștenitor Luis Filip 

348. București 23 februarie / 7 martie 1908, 
către Maria de Flandra 
VB 633 


În Camere cele mai grele legi au fost rezolvate şi partidele 
s-au putut înțelege asupra multor puncte ceea ce pentru mine este 
o liniştire. 

Căsătoria lui Ferdinand al Bulgariei cu Eleonora de Reuss 
Kostriz (1860-1917) a decurs fără probleme, este posibil ca la 
întoarcere el să ne viziteze dar dorește să nu se vorbească despre 
asta. 

Afacerea Congo se va reglementa acum. Aud că regele 
Leopold II a cedat din cauza Angliei. De altfel se spune că este 
sănătos și bine dispus ceea ce mi-a povestit ataşatul meu militar 
la Paris care a asistat la ultimul bal al Curţii la Bruxelles şi anume 
că a avut o lungă discuţie cu cumnatul tău regele care i-a zis 
printre alte că eu aș putea fi mândru de armata mea; el regele 
nu a putut să obţină nimic în Belgia în această privinţă. 

Anglia a făcut noi propuneri de reformă pentru Macedonia 
care l-au indispus enorm pe Sultan. Nici noi nu putem să ne 
declarăm de acord cu această propunere a eventualei numiri a unui 
guvernator general Rumelia a avut la vremea ei aşa ceva și bulgarii 
l-au răsturnat pur şi simplu și au ocupat provincia [1885] și n-au 
mai dat-o înapoi. 


349. București 15/28 martie 1908, către Maria de Flandra 
VB 634 


Care este de fapt starea sănătăţii cumnatului tău regele? 
se spune că este foarte bolnav. [Va muri anul următor]. Principele 
Bulgariei m-a întrebat de curând dacă ştiu ceva precis despre asta. 
El şi soţia sa, care este prea puţin drăguță dar foarte distinsă, au 
stat două zile la noi. Am dat un mare dineu unde am toastat în 
sănătatea perechii proaspăt căsătorite. Principesa Eleonore este 
o doamna cultivată şi călătorită prin lume cu care conversaţia este 
plăcută și vioaie; sunt convins că va avea o bună influenţă asupra 
soțului ei şi va fi repede iubită în Bulgaria. Deocamdată zăbovesc 
la Varna, la mare, deoarece Ferdinand suferă de dureri cumplite 
de gută. Intrarea în Sofia va avea loc abia săptămâna viitoare. 

Despre politică am discutat puţin deoarece am altă părere despre 
problema macedoneană decât el. Am aflat de la Sofia că acolo se 
bucură enorm de propunerea engleză în privința Macedoniei. Cele 
mai multe mari puteri o consideră însă absurdă. Anglia caută să 
producă pretutindeni nemulțumire ca să-și facă propriile afaceri 
fără să-i pese de situaţia generală europeană. Propunerea sa de 
a numi un guvernator în Macedonia este mai mult decât mioapă 
și va fi combătută din toate părţile. Macedonia trebuie să rămână 
complet sub autoritatea sultanului şi sub supravegherea marilor 
puteri și în același timp să aibă acolo un puternic contingent de 
trupe turcești, altminteri se ajunge la război cu Bulgaria. 

Nu ne putem hotări să facem vreo călătorie în primăvara 
asta, și în plus Camerele rămân în activitate până la sfârşitul lui 
aprilie deoarece o grămadă de lucrări trebuiesc rezolvate, lucrări 
care în absenţa mea ar stagna. Intervenţia mea directă în afaceri 
este mult mai necesară aici decât în orice alt stat constituţional. 

Am citit o carte captivantă scrisă de frumoasa Marta Bibescu, 
ea este fiica lui Jean Lahovary, pe care tu l-ai văzut la Sinaia și 
la Expoziţie ca ministru al Agriculturii și soţia lui Valentin Bibescu 
(cel care mă duce la manevre cu automobilul său). Cartea se 
numește „Les huit Paradis“ descrie călătoria ei în Persia, Asia Mică 
şi Constantinopol, este foarte poetică şi concepută într-un stil 
propriu. 


350. București 24 aprilie / 7 mai 1905, 
către Maria de Flandra 
VB 635 


La noi este aşa o uscăciune că deja putem fi îngrijoraţi pentru 
recoltă. [Relatează pe larg proiectul unei călătorii de opt zile pe 
Dunăre pe care o vom face săptămâna viitoare.] Călătorim pe noul 
nostru Yacht [„Ştefan cel Mare“] care este dotat cu tot confortul 
şi amenajat pentru un mare număr de persoane. Ca să o scutesc 
pe Elisabeta de orice oboseală ne ducem cu automobilul până la 
Giurgiu de acolo 24 de ore la Turnu Severin, unde sosirea va fi 
la amiază. De acolo vizităm defileul Dunării de la Cazane și 
navigăm apoi încet în josul fluviului până la Sulina la Marea 
Neagră. Călătoria este o mare plăcere în acest anotimp şi primirile 
în localităţile mari foarte pitorească. Cu siguranţă că ai citit 

călătoria pe Dunăre scrisă de Elisabeta [din 1902] cu ilustraţii. 
Îi luăm pe Carol şi Elisabeta; părinţii lor rămân până la mijlocul 
lui mai în Petersburg unde le-a fost pregătită o primire 
călduroasă. Nando a fost numit ă la suite în regimentul meu 
rusesc; ţarul a fost extrem de amabil şi mi-a exprimat bucuria lui 
pentru această vizită. Tânăra țarină [Alexandra Feodorovna-Alix] 
a fost reţinută și jenată ceea ce stă în firea ei. 

La Viena se desfășoară un act istoric în această clipă prin 
omagiul principilor germani cu împăratul Wilhelm [al II-lea] în 
frunte. Împăratul Franz Josef se va bucura de aceasta atenţie și 
nostalgic impresionat se va gândi la vremurile trecute cînd el ca 
tânăr suveran stătea în fruntea confederației germane şiu prezida 
congresul principilor de la Frankfurt. Eu îl voi felicita la sfârşitul 
toamnei cu ocazia călătoriei mele în străinătate... 

Afacerea Congo trenează foarte mult deoarece cumnatul tău 
a cedat în aproape toate punctele — constrâns de bună seamă ceea 
ce este regretabil — aşa că rezolvarea definitivă nu va mai ridica 
dificultăți. 


351. București 25 mai/ 7 iunie 1905, către Maria de Flandra 
VB 636 


Cele 8 zile au decurs bine doar numeroasele primiri și dineuri 
au fost cam obositoare. Regele Serbiei [Petru I Karagheorghevici] 
și Ferdinand al Bulgariei au trimis misiuni ca să ne salute și în 
ambele ţări ni s-au pregătit primiri călduroase; pretutindeni 
trupele erau aliniate pe țărm, ceea ce era foarte pitoresc. Sosirea 
în porturile noastre, însoțiți de 10 de vapoare cu aburi și cu muzică, 
a fost măreaţă. Toată flotila noastră de pe Dunăre (18 nave) era 
dispusă în ordine de bătaie şi tunurile ne-au salutat. Acestea ne-au 
însoţit apoi până la Sulina unde ţarul Nicolae al II-lea trimisese 
un amiral cu două mari nave de luptă. Comisia europeană a 
Dunării ne-a primit in corpore și sutele de nave ale tuturor 
naţiunilor care se aflau în Marea Neagră erau pavoazate, iar seara 
au fost strălucitor luminate și a fost organizat un mare foc de 
artificii. Pe yachtul meu care este frumos și comod amenajat am 
dat un dineu cu 80 de persoane și deoarece era ziua de naştere a 
țarului Rusiei [era născut la 6/18 mai 1868] am băut în sănătatea 
lui și fanfara a intonat imnul [rusesc]. Nando și Missy au plecat 
în aceeași zi din 'Țarskoe Selo, după ce și-au prezentat felicitările. 

Au fost copleșiți cu atenţii, Nando a fost numit à la suite în 
regimentul meu. Au fost înapoi la sărbătoarea noastră naţională 
și Missy a avut bucuria să-și conducă regimentul la paradă care 
la toamnă se va muta aici. Prinţul Napoleon [Victor-Napoleon VI 
1862-1926] nu a putut veni în acea zi deoarece a fost primit de 
către împăratul Franz Josef mai târziu decât se anunţase. A venit 
în ziua următoare seara, a fost primit de mine la gară și adus la 
palat unde am avut dineu în familie. A rămas la noi 4 zile și a 
fost un oaspete bine venit la fel ca şi cei doi domni care îl însoțeau 
colonelul Nikot şi prinţul Lucigne. Am vorbit mult despre tine și 
am purtat o lungă și interesantă discuţie. I-am oferit un dineu 
cu miniștri și alte persoane la care el a purtat cordonul ordinului 
meu și eu Legiunea de Onoare pe care mi-a dat-o împăratul 
Napoleon al III-lea [în 1869]. Am mers cu el şi cu alţi oaspeți la 
Sinaia care i-a încântat pe toţi. O excursie la mânăstire l-a 
interesat foarte mult la fel ca și pe domnii din suita lui care sunt 
fermecători. Prinţul Napoleon [care se va căsători doi ani mai 
târziu cu Clémentine de Belgia fiica lui Leopold II] mi-a scris din 
Constantinopol că va păstra mereu în amintire șederea lui aici. 

Cu câteva zile în urmă societăţile de binefacere au 
sărbătorit-o pe Elisabeta într-un mod încântător. Membri (numai 
doamnele) au luat-o de la Palat într-un cortegiu de 60 de trăsuri 
ca să o însoţească la o mare festivitate de binefacere în parcul 
Expoziţiei. Impozantul cortegiu s-a format în așa fel încât să aibă 
în mijloc trăsura de flori a Elisabetei trasă de 8 poney galbeni, 
împodobiţi. Era împreună cu Missy, cu mica Elisabeta și multe 
alte fetiţe cu alte trăsuri împodobite cu flori; la fel și doamnele. 
Şcolile erau aliniate pe stradă, în parc era o mulţime imensă, peste 
30.000 de oameni, erau organizate cortegii alegorice pedestre, în 
trăsuri și călare, în plus s-au desfăşurat jocuri în arene. Seara totul 
a fost feeric luminat şi amintea de frumoasa noastră expoziţie. 
Săptămâna asta mai este o sărbătoare populară, târgul moşilor, 
apoi ne grăbim să ne ducem la Sinaia căci căldura este insu- 
portabilă. O căldură tropicală care a pârjolit câmpiile noastre fără 
ca o ploaie binefăcătoare să răcorească frumoasele noastre 
semănături,; și recolta este grav amenințată și vitele numai au nici 
un pai de mâncare. Este o calamitate care ne face cele mai mari 
griji. Tăranii încep să se agite și se tem că nu vor avea nici măcar 
porumb pentru hrană; să sperăm că va veni mult dorita ploaie. 

352. Sinaia 27 iulie / 14 iunie 1908 (sic!) 
către Maria de Flandra 
VB 637 


Din nefericire avem o vreme foarte nefavorabilă aici plouă 
zilnic iar la câmpie uscăciune. Pentru recoltă este un an foarte 
prost; eu de exemplu pentru toate moșiile mele am un deficit de 
o jumătate de milion. 

Am străbătut din nou vremuri grele cu numeroase griji şi 
greutăți. Ultimele au contribuit la reapariţia vechilor mele dureri 
și a trebuit să zac 3 săptămâni. Acum mă îndrept spre vindecare, 
dar trebuie să fiu foarte liniștit ceea ce aici este foarte greu de 
realizat. Inainte de a cădea la pat am avut o criză ministerială 
care a durat săptămâni de zile și a fost determinat de o problemă 
din afara politicii. Fiul primului ministru [D.A.] Sturdza [anume 
Alexandru Sturdza — colonelul care va trece la nemți în 1916] a 
discutat într-o revistă! niște chestiuni care în cercurile militare 
au fost receptate ca o critică jignitoare. Deoarece el însuşi este 
ofiţer, nu era îndreptăţit la așa ceva şi de aceea eu am cerut o 
pedeapsă care din nefericire nu a fost aplicată deoarece tatăl s-a 
identificat cu fiul și şi-a oferit demisia ca președinte al cabinetului. 
Trei ofiţeri l-au provocat la duel pe tânărul Sturdza care nu a vrut 
să accepte confruntarea, dar superiorii săi l-au constrâns la 
aceasta. Prima întâlnire cu sabia a luat aproape o întorsătură 
tragică [duelul cu căpitanul Cătuneanu]; a fost rănit grav la gât 
aşa că o clipă am fost îngrijoraţi pentru viaţa lui. Poţi să-ţi închipui 
emoția sărmanului tată, care a cerut pedepsirea adversarului fiului 
său cu care eu nu puteam fi de acord şi de aici din nou supărare 
şi ameninţare cu demisia. Din fericire a survenit curând o 
ameliorare şi până la urmă vindecarea rănii ce a dat o întorsătură 
bună fatalului conflict; celelalte două dueluri au fost interzise. 
Săptămâni în şir a trebuit să ne certăm pentru asta şi toate 
afacerile statului au fost lăsate baltă; m-am enervat foarte mult 
şi m-am îmbolnăvit. O criză de guvern pentru o chestiune 
particulară în mijlocul verii și fără Camere ar fi fost foarte gravă, 
de aceea am discutat cu ministrul meu prezident foarte hotărât, 
dar conciliant deși el nu avea dreptate. Dar guvernul a primit o 


1. „Ramuri“ din Craiova 

lovitură ale căror urmări se vor resimți la sfârşitul toamnei. Pe 
toată durata conflictului am avut numeroase vizite: mai întâi șeful 
statului major austriac cu șase generali și cinci colonei etc., după 
aceea a venit arhiducele Leopold Salvator, inspector general de 
artilerie; a rămas două zile și a fost un oaspete fermecător cu care 
s-a putut discuta despre toate problemele. Mai târziu ne va vizitat 
moștenitorul tronului austriac cu soţia sa invitaţi de mine special. 


353. Castel Peleș 10/23 august 1908, 
către Maria de Flandra 
VB 638 


Mă tem că de data asta vindecarea va dura mai mult decât 
în celelalte două cazuri... Din multiple motive regret că sunt țintuit 
aici căci aş fi putut să mă întâlnesc cu Kaiserul Wilhelm al II-lea 
cu regele Eduard al VII-lea al Angliei și, firește, cu împăratul Franz 
Josef ceea ce acum când în Turcia se pregătesc evenimente 
importante ar fi fost util pentru ţara mea; deja am scris Kaiserului 
german că aș fi venit de la Umkirch la marea paradă de la Metz 
ca să conduc personal regimentul meu de dragoni. 

In sfârșit afacerea congoleză s-a reglementat ceea ce este 
important pentru viitor. Îl felicit pe Albert pentru acest rezultat 
îmbucurător. Cumnatul tău va fi doar parţial mulţumit deoarece 
nu și-a putut impune pretențiile imposibile. Ziarele povestesc 
despre el tot felul de lucruri îngrijorătoare, dar cum eu cunosc 
genul ăsta de rapoarte nu cred nici jumătate. 


354. Castel Peleș 5/18 octombrie 1908, 
către Maria de Flandra 
VB 639 


„„. Toată vara și până de curând am fost chinuit de dureri 
care după consultul cu raze Röntgen au crescut simțitor și mi-au 
luat somnul. Lumea de aici a fost scoasă din fire și au cerut 
zgomotos chemarea celor mai mari medici din străinătate; săr- 
manul Theodori care m-a tratat excelent a fost vehement atacat 
în ziare; s-a spus că el nu are voie să-şi asume singur toată res- 
ponsabilitatea. Până la urmă am consimţit să vină dr. Noorden, 
dar deja înaintea sosirii sale s-a produs o ameliorare evidentă. 

Presa și-a făcut o plăcere în a răspândi veşti proaste despre mine, 
iar ziarele evreiești se folosesc de ele pentru a organiza speculaţii 
de bursă. Este extraordinar că odată cu apariția complicaţiilor 
politice [externe] ameliorarea mea a făcut progrese rapide şi mi-am 
recâștigat vechea mea energie. Toată lumea a fost frapată de asta 
Și în ţară se spune că în vremuri grele regele nostru este mereu 
la datorie ca să vegheze asupra noastră. 

Situaţia este gravă deşi un război este exclus. Există mai 
multă indignare faţă de Austria decât față de Bulgaria, ceea ce 
regret foarte mult pentru prietenul meu Aeranthal care este un 
cap politic; din toate părţile el este făcut responsabil de provocarea 
dificultăţilor care cu greu pot fi depășite; îi este fatal faptul că 
evenimentele bulgărești [proclamarea independenței] au coincis 
cu anexarea Bosniei [şi Herțegovinei]; asta a venit cu totul 
neașteptat la Viena. Ceea ce s-a întâmplat nu mai poate fi revocat 
și Turcia se va găsi în fața unui fapt împlinit. Avem simpatie 
pentru proclamarea independenței Bulgariei, dar nu putem să 
recunoaștem aceasta faţă de marile puteri ceea ce am pus să i se 
spună lui Ferdinand. 

... Tocmai s-a petrecut o mare nenorocire care m-a bulversat 
complet şi mi-a provocat imediat noi dureri. Bătrânul și cre- 
dinciosul meu Theodori a rămas cu piciorul atârnat în lift şi a căzut 
atât de rău că recuperarea sa este problematică. Patru medici pe 
care i-am chemat îl tratează, dar se tem că infecția în piciorul 
zdrobit se întinde; pericolul stă în vârsta sa înaintată, unui om 
mai tânăr i l-ar fi amputat. Sunt deprimat de o așa nenorocire, 
sărmanul om suferă eroic îţi voi telegrafia dacă va fi să-l pierdem. 
Acum am nevoie permanent de doctor şi nu va fi uşor să găsesc 
unul nou. Dr. Mamulea care îl tratează în prezent ar putea să-i 
fie succesor, Theodori însuși şi Noorden îl preţuiesc. 


355. Castel Peleș 2/14 (sic!) noiembrie [1908], 
către Maria de Flandra 
VB 640 


.. La vârsta noastră sănătatea este bunul cel mai preţios 
care din nefericire se topeşte o dată cu trecerea anilor. Din nou 
am fost câteva zile foarte suferind ca urmare a unei violente dureri 
de ficat cu icter. Dr. Mamulea, care cu siguranță îl va înlocui pe 

credinciosul Theodori, m-a tratat excelent, astfel încât în afara 
unei diete severe sunt aproape restabilit. Este groaznic că nu mă 
mai pot baza pe sănătatea mea, sunt paralizat în tot felul de 
probleme. Voiam să mă duc la Viena să-l felicit personal pe împă- 
ratul Franz Josef cu ocazia jubileului celor 60 de ani de domnie; 
acum i-am încredinţat lui Nando această misiune... 

„.. Copiii tăi sunt acum cu prinții prusieni la Kreuth unde 
se discută cu siguranţă despre călătorii cu dirijabilul care acum 
şi-a găsit o întrebuințare practică. Rezultatul este într-adevăr 
strălucitor și contele Zeppelin a meritat „Vulturul Negru“ în toate 
privințele. Este bine că împăratul [Wilhelm] așa cum intenționase, 
nu a întreprins nici o ascensiune, căci lui îi place oricum să se 
avânte prea sus. 

Ultimele dezvăluiri ale discuţiilor cu englezii sunt tot ceea 
ce se putea întâmpla mai rău: acestea îl demască în totalitate și 
provoacă cele mai jignitoare critici. Să dea Dumnezeu ca dreapta 
indignare de care este cuprinsă toată Germania și consternarea 
întregii lumi să îl facă în mod special mai rezervat. Este regretabil 
că în anturajul său apropiat nu este nimeni care să aaibă curajul 
să-i spună adevărul; el are mereu dreptate în toate problemele și 
nu-i place să fie consiliat. În Europa s-a acumulat deja multă 
materie explozivă așa încât guvernele trebuie să fie extrem de 
prudente ca să nu se ajungă la o catastrofă. 

Bulgarii vor discuta cu turcii şi se vor înțelege până la urmă; 
ultimii sunt însă indignaţi în mod special împotriva Austriei şi 
lasă să se simtă acest lucru printr-o ruşinoasă campanie împo- 
triva comerțului ei. Şi aici începe o agitaţie împotriva imperiului 
vecin [Austro-Ungaria] care este cu totul neîntemeiată, dar ei se 
cred că au voie (?) să protesteze pentru încălcarea tratatelor ceea 
ce este ridicol. 

Rămânem aici până la sfârșitul lunii; imediat după întoar- 
cerea noastră deschid Camerele și atunci încep greutăţile şi 
intrigile. Primul meu ministru care este foarte suferind nu-și mai 
poate ţine din cauza aceasta partidul în mână şi mersul 
afacerilor are de suferit. 

Theodori zace de 4 săptămâni, 6 medici nu i-au mai dat 
speranţe, dar firea lui este atât de puternică că va mai putea 
rezista ceva timp; doar o minune l-ar mai putea salva. Rana nu 

vrea să se închidă şi hrănirea lasă mult de dorit. Il vizitez zilnic 
și observ slăbirea forțelor deși este perfect conștient. 


356. București 8/21 decembrie 1908, către Maria 
VB 641 


„.. poţi să-ţi închipui cât de ocupat este timpul meu cu pro- 
bleme politice. De ar fi doar acestea de rezolvat aş trece uşor peste 
multele greutăţi, dar din nefericire ministrul meu prezident [D.A. 
Sturdza] este bolnav şi aproape incapabil să conducă afacerile, ceea 
ce mă sileşte să lucrez cu fiecare ministru în parte; conducerea 
unitară a Camerelor lipsește momentan. 

Este extrem de regretabil că domnește în ţară un curent 
extrem de ostil împotriva Austro-Ungariei şi îşi găseşte ecoul în 
Parlament. Cauzele sunt multiple: mai întâi încorporarea 
Bosniei, deşi pe noi nu ne privește deloc, dar se consideră aici o 
brutală încălcare a tratatului [de la Berlin] apoi declarația baro- 
nului Aerenthal către delegaţi că Serbia ar putea fi despăgubită 
printr-un loc în comisia dunăreană, unde doar noi singuri și marile 
puteri sunt reprezentate şi în final nemaiauzita lege electorală a 
Ungariei prin care, dacă se votează, cu greu de mai poate ajunge 
vreun român în Camere. Ungurii ca vecini sunt absolut 
insuportabili și nu au nici o consideraţie faţă de nimeni. Jubileul 
de 60 de ani de domnie al împăratului Franz Josef a fost sărbătorit 
aici mai mult decât la unguri; în orașele lor dacă a fost arborat 
vreun drapel. Actuala situaţie politică pe care a creat-o baronul 
Aerenthal, cu care mă aflu în relaţii de prietenie, îngreunează 
enorm relaţiile noastre cu imperiul vecin, ceea ce eu regret cu atât 
mai mult cu cât împăratul [Fr. J.] mai ales în ultima vreme, a 
fost foarte atent cu mine: mai întâi primirea deosebită a lui Nando 
la Viena, apoi numirea mea ca general austriac, o onoare pe care 
în afară de împăratul german mi-au făcut-o doar ţarul Alexandru 
al II-lea și [regele] Albert al Saxoniei. Situaţia nu se va clarifica 
prea curând deoarece sunt prea multe interese în Joc și la Viena 
sunt încăpăţânaţi, cercurile de acolo şi mai ales din Ungaria sunt 
puţin încântate de politica austriacă ceea ce eu înţeleg prea bine. 

... Theodori are o putere de rezistență incredibilă călătoria 
la Sinaia până aici a suportat-o bine, dar vindecarea este absolut 
exclusă piciorul este încă deschis şi durerile sunt insuportabile 

fără morfină. Cu toţii suntem convinşi că nu va mai apuca 
primăvara. 


357. București 2/15 ianuarie 1905, către Maria de Flandra 
VB 643 


... Prin starea fără speranţă a credinciosului meu ministru 
prezident care astăzi este cu totul alterat spiritual, greutățile 
provocate de situația internă și externă au crescut şi mi-au 
îngreunat mersul afacerilor, care astăzi necesită o muncă dublă. 
Sunt mâhnit să pierd un consilier atât de încercat şi un distins 
om de stat, mai ales în grelele vremuri pe care le străbatem în 
Orient. Situaţia s-a mai lămurit; actualmente la Viena au înţeles 
că nu poţi păstra două provincii frumoase fără să faci un sacrificiu, 
care oricum nu este mare, ar fi trebuit oferit acum o lună pentru 
a evita marea agitaţie care a cuprins toată Europa. Pacea este 
acum asigurată, dar liniștea încă nu. Serbia este în continuare 
în fierbere, în Bulgaria situaţia rămâne încâlcită şi ceea ce este 
mai grav profunda antipatie a Rusiei faţă de Austria care este mult 
sporită prin antipatia pe care prietenul meu Izvolski o are față 
Aerenthal, despre care afirmă că l-a lucrat pe la spate. Această 
tensiune provoacă şi încurajează mişcări revoluționare printre slavi 
care iau proporţii îngrijorătoare în Boemia şi în sudul monarhiei 
austriece, de aici noi griji pentru împăratul Fr. Josef care cu fiecare 
prilej mi-a manifestat cea mai călduroasă simpatie. 

Nu pot să spun același lucru despre miniștrii săi de la Viena 
şi Pesta care cu ocazia reînnoirii Convenţiei comerciale ne-au 
ridicat cele mai mari obstacole în drum. 

Aerenthal m-a felicitat ieri de Anul Nou i-am mulţumit și 
am exprimat speranţa că greutăţile vor fi înlăturate căci ar putea 
umbri asupra bunelor noastre relaţii. Aici sunt sincer indignaţi 
împotriva monarhiei vecine mai ales din cauza prigonirilor 
românilor din Ungaria care sunt păgubiţi în toate interesele lor: 
biserica, școala, dreptul de întrunire, presa alegerile etc. 

Nu a fost uşor să-l înlocuiesc pe Sturdza; l-am desemnat pe 
[Ion I.C.] Brătianu ca ministru prezident. El este încă tânăr, dar 


1. [a murit abia în mai 1919 la 85 de ani. (Cf. Enciclopedia Lucian 
Predescu, p. 847) 

foarte capabil şi poartă cel mai popular nume din România. În 
Camere, care se reunesc peste 10 zile, va avea o situaţie grea, şi 
opoziţia intenţionează să-l atace aprig; dar deoarece va fi 
sprijinit de mine urmările atacului nu vor fi periculoase. 


358. București 10/23 februarie 1909, 
către Maria de Flandra 
VB 644 


„.. În afară de afacerile statului am mai avut numeroase 
obligaţii sociale de îndeplinit. Mai întâi a fost jubileul de 50 ani 
al unirii celor două Principate care a fost aniversat festiv serviciu 
religios, paradă, primirea delegaţiilor și un mare dineu de gală 
la Palat, la care au fost invitaţi toţi foştii şi actualii miniştri; eu 
am ţinut un toast mai lung în care am reliefat fericitele urmări 
ale unirii. În noaptea care a precedat sărbătoarea au murit 
mitropolitul primat [Iosif Gheorghian], un prieten adevărat al 
familiei noastre şi președintele Senatului [P.S.] Aurelian 
[1833-1909], un om care mi-a fost foarte devotat, ambii de 80 de 
ani. Aceste decese au umbrit festivitățile. La Mitropolie era Te 
Deum iar la Palat alături zăcea întins răposatul mitropolit care 
după aceea a fost înmormântat şezând cu odăjdii strălucitoare. 
Jilţul său stătea într-o trăsură mare, patru arhimandriți stăteau 
alături în odăjdii; toată populaţia orașului a venit să participe la 
mărețele funeralii ceea ce a făcut o puternică impresie asupra 
copiilor care-l iubeau şi-l vizitau în fiecare duminică. Mica 
Elisabeta a plâns. 

Alaltăieri 8/21 februarie am participat la investitura solem- 
nă a noilor mitropoliți (cel de la Iași-Partenie Clinceni demisionat) 
pe care i-a desemnat marele colegiu electoral. Ca primat a fost 
ales un episcop tânăr, care este doctor în teologie de la Cernăuţi, 
unde se găsește o excelentă universitate, vorbește și ceva 
germană și este energic. 

Putem ca înainte de închiderea sezonului să mai dăm un 
mare bal la care Elisabeta nu poate participa dar Missy dimpotrivă 
îşi poate face ieșirea în lume. După naștere Ileana la 23 decembrie 
1908/5 ianuarie 1909 ea arată superb şi toţi se bucură că arată 
așa de înfloritoare. Acum ea este în mare doliu pentru unchiul ei 

Vladimir! a cărui moarte eu o regret personal foarte mult căci am 
avut relaţii prietenești cu el. Ferdinand al Bulgariei a folosit acest 
trist prilej ca să se ducă repede la Sankt Petersburg și să ceară 
să fie primit ca rege, ceea ce s-a și întâmplat dar guvernul rus a 
fost foarte nemulțumit de această vizită neașteptată și a declarat 
că primirea regală nu include în sine recunoașterea ca ţar (?) El 
ar trece pe aici şi mă pregătesc sufleteşte pentru văicărelile sale 
pe motiv că poziţia lui de atâta vreme nu este reglementată; la 
turci trebuie să ai o răbdare nesfârşită căci ei amână mereu toate 
problemele. Bulgarii sunt hotărâți că dacă recunoașterea nu se 
produce în două săptămâni să declare război. Din nou situaţia din 
peninsula Balcanică a devenit foarte nesigură. Sârbii continuă să-i 
provoace Austria, care a declarat că nu mai poate tolera multă 
vreme această situație. Dacă se va trece la o ocupaţie sunt temeri 
pentru complicaţii grave. Şi noi avem greutăţi cu monarhia vecină 
din cauza reînoirii convenției comerciale. Noi ar trebui să 
consimţim la tot şi să primim puţin pentru asta. Aici se cere în 
unanimitate revocarea relaţiilor comerciale existente, ceea ce nu 
ar atinge pe cele politice. 


359. Castel Peleș 4/17 mai 1909, către Maria de Flandra 
VB 645 


.. În timpul când mi-am sărbătorit cea de a șaptezecea 
aniversare starea sănătăţii mele a fost puţin mulţumitoare și am 
fost silit să mă abţin de la multe lucruri care erau prevăzute în 
program. Vizita de 6 zile a tânărului prinţ moștenitor [al Ger- 
maniei] a avut loc cu toate acestea spre deplina sa mulțumire și 
numeroasa lui suită a fost frapată de ceea ce a văzut și a trăit 
aici. Prin impresionanta atenţie a împăratului german [care i-a 
conferit bastonul de feldmareșal] aniversarea celor 70 de ani ai 
mei a devenit un eveniment istoric, ce a fost salutat cu bucurie 
de toată ţara care mi-a dat mişcătoare dovezi de iubire şi 
devotament. Prinţul moștenitor are în el ceva extrem de cuceritor 
şi a câștigat aici toate inimile, s-a simţit la noi ca în familia sa. 
Deoarece eu din cauza prea marilor solicitări a trebuit să zac două 


1. 1847-1909, istoric, fratele țarului Alexandru al III-lea și fiul 
țarului Alexandru al II-lea 

zile în pat el a stat ore în şir cu mine şi a renunțat la excursia la 
Constanţa doar ca să nu mă lase singur o zi întreagă; nu l-am putut 
convinge nici măcar să vadă podul de peste Dunăre. A spus că a 
venit ca să înveţe de la mine să se orienteze în problemele politice. 
Carlo şi Nando şi suita s-au dus la Marea Neagră. 

Remiterea bastonului de feldmareșal a realizat-o în modul 
cel mai grațios cu putinţă, înconjurat de strălucitul său stat major 
printre care comandanții fostului meu regiment (regimentul în care 
Carol I nu a putut să obţină gradul de căpitan!] Ceremonia, despre 
care am scris și tatălui său a fost într-adevăr emoţionantă și foarte 
solemnă toată familia mea era de faţă. Prinţul moștenitor a dat 
citire mai întâi frumoasei scrisori a împăratului și mi-a înmânat 
apoi bastonul învelit în catifea albastră și bătut în argint. Am 
mulţumit pentru această rară distincţie și am aruncat o privire 
asupra vremurilor de odinioară și a strânselor mele relaţii cu 
armata prusiană a cărei dezvoltare am trăit-o sub trei împărați. 
Cuvintele mele trebuie că au făcut o impresie profundă asupra 
auditoriului care nu şi-a ascuns emoția și toţi cu Kronprinţul în 
frunte mi-au sărutat mâna iar eu i-am îmbrățișat pe domni. După 
această solemnitate ne-am dus la Mitropolie unde s-a oficiat Te 
Deum și după aceea în sala cea mare am primit felicitările. 
Incheierea a constituit-o parada care a plăcut enorm ofiţerilor 
prusieni. Seara a fost dineul de gală cu toasturi. Kronprinţul şi-a 
citit frumoasa şi măgulitoarea cuvântare, vocea sa suna foarte 
simpatic. După aceea a fost reprezentaţie teatrală, dar eu am 
rămas acasă căci abia de mai mă puteam ţine pe picioare și eram 
fără grai. 

... Am regretat nespus că nu l-am putut însoţi pe Kronprinz 
la Sinaia, de unde el a plecat spre casă. Şi-a luat rămas bun de 
la mine la căpătâiul meu şi a promis să revină împreună cu soţia 
lui, pentru că s-a simţit așa de fericit în mijlocul nostru; același 
lucru l-a scris şi împărăteasă Elisabetei. 

„„. Deoarece abia mă puteam odihni la Bucureşti Dr. Mamu- 
lea a insistat să mă duc la munte, cu atât mai mult cu cât în urma 
unei arșițe nemaipomenite la câmpie aerul era complet infectat; 
gripa era epidemică. Aici mi-a mers imediat mult mai bine, dar 
din nefericire a venit o mare schimbare de vreme care ne-a aruncat 
în iarnă două zile viscol și —30 ger; la București au fost —20 de la 
+26°. Nici o sănătate nu poate rezista unei astfel de schimbări de 

temperatură De câteva zile vremea s-a îmbunătățit și a venit chiar 
arșița ceea ce la munte în acest anotimp este nefiresc. Zăpada se 
topește așa de repede pe munţi că ne temem de inundaţii. Mă duc 
acum să mă plimb mult în pădure şi mă refac în sfârşit după 
plicticoasa gripă, dar tusea nu vrea să mă lase. La sfârșitul acestei 
săptămâni ne întoarcem pentru scurtă vreme la Bucureşti ca să 
asistăm la sărbătoarea noastră națională şi să reglementez nume- 
roasele chestiuni care au rămas baltă ca urmare a indispoziției 
mele. 

Aici am folosit liniștea ca să scriu ambilor împărați ai 
Austriei și Germaniei. Cel dintâi mi-a adresat o emoţionantă 
scrisoare care începea cu „Scumpul meu prieten“ și evidenția 
prietenia mea devotată pe care el se poate baza ferm de ani de 
zile. I-am mulţumit pentru toată dragostea și atenţia și pentru 
intervenţia energică în timpul tratativelor convenției noastre 
comerciale care şi pe mine m-a costat multă trudă și muncă. Era 
cât pe ce să eşueze. Cel târziu pe 10 sau 12 mai îl primesc pe 
ministrul plenipotenţiar austriac, prinţul de Schonburg, pentru 
a ajunge la țelul dorit. Ambele părţi sunt acum mulțumite că 
această convenţie s-a realizat. 

La sfârşitul lui iunie îl așteptăm pe arhiducele Franz Ferdi- 
nand cu soția sa [Sofia Choteck] pe care eu i-am invitat special 
în vizită aici. El este un mare prieten al naturii și cunoscător de 
artă, astfel încât cu siguranţă va avea o bună impresie despre 
castel și împrejurimi. 

Poate ar veni mai târziu și perechea regală bulgară. El este 
fericit să fie în sfârşit recunoscut. Cum a fost în iarna asta pe la 
mine m-am adresat cu titlul „Sire şi Majestate“ ceea ce l-a 
impresionat plăcut. Am avut și vizita unor prinți japonez și siamez. 
Ambii erau cultivați și bine crescuţi; se interesau în primul rând 
de armată și aveau misiunea să o studieze în detaliu. 

Evenimentele de la Constantinopol (răsturnarea sultanului 
Abdul Hamid al II-lea] m-au lăsat foarte rece chiar când era 
Kronprinţul aici, a făcut Abdul Hamid revoluţia de palat: toți 
domnii prusieni m-au întrebat dacă nu ar fi de temut mari 
complicaţii. Le-am spus că trebuie să fie doar sultanul Hamid 
răsturnat și liniștea se va instaura. Această declaraţie a mea i-a 
uluit, dar când le-am povestit ce om fals și nesigur era care 
promitea totul și nu respectă nimic, au înţeles părerea mea. nu 

puteam să obţinem nimic de la el; o singură dată am impus o 
problemă la el [românii macedoneni] când am ameninţat cu 
ruperea legăturilor diplomatice. Lucrurile nu vor merge bine în 
Turcia, dar în orice caz mai bine decât sub ultimul Sultan; cel de 
acum [Mehmed V. Reşad] este un instrument în mâinile comite- 
tului junilor turci. Este şi un conflict cu Grecia de temut din cauza 
Cretei, deoarece nici o parte nu vrea să cedeze. 

Îţi trimit o rectificare inspirată de mine privind problema 
spaniolă [succesiunea din 1869]; ar trebui să se consemneze că 
noi nici o dată nu am urmărit candidatura şi am fost foarte bucuros 
că a eşuat. Emile Olivier era dispus să discute anumite puncte, 
dar eu am evitat să mă las antrenat în aşa ceva. 


360. Castel Peleș 19 iunie/2 iulie 1909, 
către Maria de Flandra 
VB 646 


... Apropierea ta de Carlsbad unde vine toată Europa îţi va 
aduce ceva vizite. Aud că Ferdinand al Bulgariei vine pe acolo: 
la el nu se știe ce au de gând căci planurile și intenţiile sale sunt 
învăluite mereu în cel mai mare întuneric. Lunga sa absenţă, 
într-un moment în care în Orient au loc neîncetat frământări, va 
fi resimţită în ţara lui. 

Pe 10 luna aceasta ne va vizita arhiducele Franz Ferdinand 
cu soţia sa. I se pregăteşte o primire entuziastă deoarece el este 
cunoscut ca prieten al românilor; mai ales aceia din Ungaria își 
pun mari speranţe în el. Acolo situaţia este foarte gravă, și îl 
îngrijorează mult pe împăratul [Fr. Josef]. Până la urmă el va 
trebui să se sprijine pe naţionalităţi, singurele care se pot opune 
șovinismului maghiar. 

Noul meu ministru plenipotenţiar, Djuvara, care deja a avut 
posturi diplomatice mai mari sau mai mici, a plecat la Bruxelles 
pentru a-şi înmmâna acolo scrisorile de acreditare; după aceea se 
va duce în concediu. Este un om versat și relația cu el este uşoară. 
Mavrodin poate că era iubit la voi, dar este prea puţin capabil, 
abia făcea rapoarte; de exemplu în afacerea congoleză nu era deloc 
orientat. 

Missy s-a instalat aici de 8 zile cu copiii. Carol [al II-lea] s-a 
dezvoltat extraordinar, în octombrie va deveni ofiţer. Nando are 

încă inspecții de făcut, dar va veni aici în curând; el este foarte 
mult ocupat de problemele militare. 

Urmăresc cu mare interes evenimentele din Germania și 
sunt profund mâhnit că prietenul meu von Bulow s-a hotărât să 
demisioneze. Nu va fi uşor să fie găsit un urmaş capabil care să 
aibă cunoștințele şi abilitatea cancelarului. Toate guvernele îl vor 
vedea plecând cu un sincer regret. Kaiserul nu mai este momen- 
tan pornit împotriva lui, dar zăbovește și ezită să-i acorde 
dizolvarea Reichstagului ceea ce ar fi cea mai bună lecţie pentru 
conservatori și Centru. 


361. Castel Peleș 18/31 iulie 1909, către Maria de Flandra 
VB 648 


„.. Prezenţa arhiducelui Franz Ferdinand și a fermecătoarei 
sale soţii a fost foarte binevenită și totul a decurs spre mulțumirea 
generală, pe care a exprimat-o şi împăratul Fr. Josef: el mi-a 
mulțumit în modul cel mai călduros pentru primirea cordială a 
nepotului său. Acesta a făcut cea mai bună impresie asupra tuturor 
celor de faţă şi în ţară vizita sa a fost foarte populară, deoarece 
se cunosc simpatiile sale pentru românii din Ungaria. De acolo 
au venit cu sutele să-l aclame aici ceea ce a trezit nemulțumirea 
și gelozia ungurilor. Presa lor a fost pur și simplu infamă, a răs- 
pândit vestea că un drapel maghiar ar fi fost sfâșiat de studenți, 
iar alte ziare dimpotrivă au afirmat că s-ar fi evitat arborarea 
steagurilor ungurești, una mai neadevărată ca alta. Guvernul 
maghiar a fost atât de prost inspirat să ceară de la Viena satisfacție 
pentru insultarea (?) emblemelor maghiare și după aceea a trebuit 
să recunoască faptul că fusese greşit informat. La cererea noastră 
a trebuit să fie rectificată chestiunea într-un comunicat oficial. 
Presa austriacă dimpotrivă a salutat în modul cel mai călduros 
întâlnirea de la Sinaia care, după cum s-a exprimat, a fost pe cât 
de strălucitoare pe atât de cordială. Oaspeţii noștri dragi au plecat 
de aici cu cele mai bune impresii pe care le-au arătat apoi printr-o 
scrisoare cordială. Prințesa von Hohenberg [Sofia Choteck| este 
absolut încântătoare și se comportă cu mare tact în dificila ei 
poziţie, a fost prima dată când şi-a însoţit soţul într-o vizită oficială; 
şi el şi ea au fost impresionați şi recunoscători că eu am determinat 
aceasta. Ea a vorbit mult şi despre tine şi despre fiicele tale şi 

șederea ei la Bruxelles i-a rămas un mod special plăcută în 
amintire. Cu arhiducele am atins multe chestiuni politice și m-am 
bucurat să aud judecata lui sănătoasă, el este bine orientat în toate 
chestiunile şi nu este de acord cu continuele concesii pe care sunt 
siliți să le facă ungurilor şi care amărăsc zilele sărmanului împărat. 

Am prevăzut un program bogat pentru șederea arhiducelui. 
Ziua sosirii a fost în întregime oficială: primire solemnă, gardă 
de onoare, dineu de gală cu toasturi; din nefericire a plouat straşnic 
în timpul călătoriei spre castel. Tot drumul, frumos împodobit, era 
plin de oameni și au fost aşezate coruri care intonau imnul 
imperial. Dejunul pentru șaptezeci de persoane s-a desfășurat în 
sala maură iar masa era acoperită cu bujori de munte și flori de 
colţ. A doua zi duminică am mers împreună la capela catolică și 
peste munte înapoi la castel. După amiaza am făcut o excursie la 
Timiş (Tomosch) în 12 automobile și am luat ceaiul la Bușteni. 
Seara, după cina în familie, a fost dată o reprezentaţie teatrală, 
o mică operetă jucată de domni și doamne din înalta societate, 
minunat interpretată, apoi un mare supeu. A treia zi excursie la 
stânca lui Franz Josef, numai tineretul, şi după amiaza o mare 
sărbătoare populară cu costume naţionale, cu jocuri și dansuri 
populare, pe care am privit-o dintr-un cort împodobit cu covoare 
şi broderii. Seara cină şi după aceea concert. 

În ultima zi au fost aplicaţii de tragere ale batalionului de 
vânători; după amiază s-a luat ceaiul în Foişor unde încap 60 de 
persoane și apoi excursie cu automobilele la Comarnic. La ora 10 
seara oaspeţii noştri ne-au părăsit; castelul şi parcul erau luminate 
de focuri de artificii bengale. La gară a fost un călduros rămas 
bun. Frumoasele zile care au lăsat tuturor cele mai plăcute 
amintiri au fost favorizate de cea mai frumoasă vreme. 

Am suportat foarte bine oboselile şi abia acum s-au instalat 
mici dureri din când în când. Aceste fenomene fac ca proiectele 
noastre de călătorie să fie încă incerte; Dr. Mamulea nu permite 
călătorii prea lungi cu trenul... 

Dar în octombrie va trebui să mă duc la Constanţa unde vor 
fi mari festivități prilejuite de inaugurarea marilor instalaţii 
portuare, silozuri etc. 

„.. Am avut aici în ţară cea mai mare arșiţă înregistrată în 
ultima jumătate de secol, din păcate aceasta a afectat enorm 
porumbul nostru; înainte contam pe o recoltă bună. Acum în 

schimb prețul grâului a urcat așa de sus că se poate conta pe 
venituri mari. Aici la munte nu suferă nimeni de căldură, nopţile 
sunt mereu reci și în pădure este o temperatură plăcută. Fac zilnic 
plimbări mai lungi care îmi prind bine. Miniștrii sunt în concediu, 
în afară de trei, aşa încât am într-adevăr o perioadă de linişte și 
politica externă este calmă în pofida problemei cretane, care 
deocamdată nu lasă să se întrevadă nici o complicaţie. 

Mi-a părut rău de retragerea prințului Bülow, [10 iulie 1909] 
relaţiile strânse care le aveam cu el au ușurat rezolvarea multor 
probleme. Ni s-a comunicat că succesorul său! va fi la fel de 
simpatic României ca fostul cancelar. 


362. Castel Peleș 6/19 septembrie 1909, 
către Maria de Flandra 
VB 649 


... Am primit misiuni turceşti, persane, americane, bulgare, 
ofițeri din marina germană, delegaţii militare austriace și rusești, 
în plus numeroase persoane interesante din toate țările... o 
societate de călătorii franceză formată din 200 de persoane: 
învăţaţi, profesori, clerici, funcţionari superiori etc. Pentru că sunt 
atât de numeroşi nu voi invita decât vreo douăzeci la masă. 

„.. Cu câtva timp în urmă am făcut cu Elisabeta o excursie 
în regiunea petroliferă care a fost extrem de interesantă. Acolo 
au fost investite deja peste 300 de milioane și zonele în care au 
fost instalate sondele fac impresia unor aşezări americane cu o 
populaţie de mai multe mii de locuitori. Vizitarea marii rafinării 
petrolifere (cea mai mare construită până acum) a fost minunată, 
căci aceasta era luminată cu 2000 de lămpi electrice şi crea o 
impresie feerică. Am străbătut întinsul complex de clădiri la 
lăsarea nopţii în automobile şi ne-am urcat pe o terasă de unde 
se putea vedea întregul stabiliment care a costat cinci milioane. 

Deși în jurul nostru sunt agitaţii de temut nu sunt com- 
plicaţii. Evenimentele din Grecia sunt foarte regretabile, în special 
pentru familia regală, la fel în Serbia. Dar în Europa sunt 
indiferenți faţă de acestea. 


1. Theobald von Bethmann Hollweg 

Aici este linişte absolută, doar ura împotriva ungurilor crește 
îngrijorător. Este nemaipomenit cum îi prigonesc pe românii de 
la ei; pretind acum ca și învăţământul religios să fie ţinut în limba 
maghiară. Mitropoliţii și episcopii atât cei uniţi cât și cei ortodocşi 
sunt hotărâți să se opună acestei măsuri cea mai fermă rezistență 
ceea ce va duce la conflicte grave. 


363. Castel Peleș 30 octombrie / 12 noiembrie 1909, 
către Maria de Flandra 
VB 650 


.. Mai rămânem aici până la 14/27 noiembrie pentru a savura 
aerul înviorător până la deschiderea Camerelor, apoi încep muncă 
grea și luptele de partid care vor fi violente de data aceasta 
deoarece opoziţia [conservatoare] este nerăbdătoare să vină la 
putere. Situaţia externă ne va face griji mai puţine, deoarece nu 
sunt de temut complicaţii deși Grecia rămâne un punct negru. 

Niciodată nu am avut simpatii pentru greci, astăzi nu pot 
să-i privesc decât cu milă şi dispreţ. De ani de zile le spun bărba- 
ților mei politici că sângele grecesc care s-a infiltrat în poporul 
român a avut consecinţe rele şi că eu trebuie să veghez neîncetat 
ca obiceiurile urâte ale parlamentului grecesc să nu se înrădăcineze 
la noi. Din acest motiv nu am fost niciodată de acord ca miniștrii 
numiţi să fie confirmaţi de Camerele noastre. 

Astăzi toți politicienii de aici spun: „regele nostru a avut 
dreptate să-şi impună mereu părerile și voinţa sa, altminteri am 
fi în aceeaşi situaţie ca şi Grecia“. Regele George I s-a lăsat mereu 
intimidat de către așa numita opinie publică și opinia străzii şi 
astăzi este pedepsit pentru indiferența sa, ceea ce regret profund, 
deoarece el îmi este drag. 

Procedeul grecilor este o adevărată ruşine și pierd prosteşte 
toată simpatia Europei care mai are interes doar în ce privește 
dinastia, dar care astăzi este înmormântată, ar trebui să întoar- 
că spatele ţării. A fost pentru mine o mare satisfacție ca prinţul 
Carol [al II-lea] să fie primit în armată tocmai în momentul când 
la Atena prinții erau excluși din oştire. Numirea sa ca locotenent 
a fost un moment istoric pe care țara întreagă l-a salutat cu un 
sincer entuziasm. Îţi trimit poze de la frumoasa solemnitate care 
va rămâne în amintirea tuturor și s-a ţinut pe o vreme minunată. 

Am regretat că ofițerii ruși au fost siliţi să plece cu două zile 
mai devreme deoarece ţarul Nicolae II a venit la Odessa. A fost 
o delegaţie de 30 de ofiţeri cu 7 generali în frunte; printre ei vechiul 
meu prieten, Kaulbars, care a fost însărcinat de suveranul său 
să-mi comunice cât de mult regretă să nu mă întâlnească la 
Constanţa, dar speră că ne vom putea întâlni anul viitor. I-am 
primit mai întâi pe ofiţeri acolo și i-am invitat apoi la Sinaia la 
un mare dineu oficial cu toasturi. 

Inaugurarea portului Constanţa cu mărețele instalații pentru 
încărcarea cerealelor și petrolului a decurs pe un soare strălucitor 
spre mulțumirea generală. Banchetul cu 300 de invitaţi într-o sală 
bogat decorată a cărei iluminare era doar în culori roșu, galben 
și albastru producea un efect feeric; după aceea am asistat de pe 
nava noastră la un impresionant foc de artificii, portul şi navele 
toate (erau reunite acolo navele mele militare) au fost luminate, 
o adevărată mare de foc... 

Regina Bulgariei, care duminică a fost la noi și astăzi se 
întoarce la Sofia, a fost o vizită binevenită; am petrecut împreună 
zile plăcute și interesante și în fiecare zi am făcut plimbări lungi 
pe care le-am folosit pentru discuţii amănunțite. Ea este foarte 
iubită și cu raţiunea ei ar putea să Joace un rol important în 
Bulgaria. Dar soţul ei este gelos și o ţine departe de lume; sărmana 
femeie nu este fericită dar își suportă situaţia cu multă 
demnitate. 

Alaltăieri l-am invitat pe [baronul] Guillaume, ministrul 
vostru la Haga [căsătorit cu Eufrosina Grădișteanu în urma unui 
scandal de imoralitate la Sinaia în 1883 la curtea lui Carol I]. A 
îmbătrânit mult. Am vorbit despre Grecia şi părerile noastre se 
potrivesc perfect. 

Comnatul tău are dreptate să fie indignat împotriva Angliei 
a cărei politică perfidă nu vrea să permită altor state nici un succes. 
Prietenia cu Rusia este de aceea percepută ca fiind în scădere. 

„.. Astăzi am numit trei noi miniştri care au depus jură- 
mântul; fratele ministrului meu la Bruxelles a preluat Externele.! 


1. Este vorba de Alexandru Djuvara (1858-1913). Ceilalţi doi sunt 
gral Gr. Crăiniceanu la război şi Al. Constantinescu „Porcu“ la 
Agricultură în plus Mihailă G. Orleanu la Industrie și Comerţ. 

364. București Palatul Regal 24 decembrie 1909, 
către Maria de Flandra 
VB 647 


Telegramă în lb. franceză în care mulţumeşte sorei sale 
pentru atenţia exprimată faţă de atentatul asupra lui Ion I.C. 
Brătianu [8 decembrie 1909]. 

„Sănătatea mea este bună în pofida emoţiei. Starea preşe- 
dintelui meu de Consiliu este satisfăcătoare; două gloanţe au fost 
extrase. 


365. București 2/14/ 15] ianuarie 1910, 
către Maria de Flandra 
VB 651 


.. Moartea cumnatului tău poate să fie considerată ca 
mântuirea de o situaţie bolnăvicioasă care a fost cât pe ce să 
producă complicaţii serioase. Leopold al II-lea va rămâne însă în 
istorie ca un rege însemnat care a creat lucruri măreţe și să sperăm 
de durată. Din nefericire evenimentele ultimilor ani și relaţiile 
jalnice din viaţa sa personală și de familie au umbrit acţiunea șiu 
creația sa; dar merită recunoştinţa pe care poporul belgian o 
datorează domnitorului său pentru uriașul elan și măreţele 
realizări ale unei ţări deja foarte bogate. 

Aproape fără excepţie este lăudată prima apariţie a lui Albert 
[noul rege, fiul Mariei] a cărui cuvântare bine gândită a produs 
un puternic răsunet. Toate acţiunile sale au fost până acum 
înțelepte şi au contribuit la sporirea popularității sale. Inţepăturile 
partidelor extremiste nu pot schimba de aceea nimic, ba mai 
curând vor fi de folos. După părerea mea ar fi de dorit ca liberalii 
să câştige în următoarele alegeri ca să aducă un sânge proaspăt 
în arterele vieţii publice. Este întotdeauna dăunător când într-un 
stat constituţional un partid dispune de putere prea multă vreme. 
Unirea liberalilor cu socialiștii, dacă aceştia nu sunt prea radicali, 
este mai curând un corectiv pentru cei din urmă care o dată cu 
asumarea răspunderii renunță la utopiile lor. Vorbesc din 
experienţă, ministrul meu de la lucrări publice și căi ferate era 

un socialist convins! şi în legătură cu radicalii francezi și belgieni, 


care cu puțin timp în urmă şi-au exprimat indignarea pentru 
asprele măsuri împotriva sindicatelor pe care el le-a executat 
energic. După atentatul asupra ministrului meu prezident [Ion 
I.C. Brătianu la 8 decembrie 1909] Camerele au adoptat câteva 
legi pentru care au votat şi deputații socialiști care pun în mâna 
guvernului mijloacele de acţiune împotriva manifestărilor 
extremiste. 

In ultimele săptămâni am avut multe griji, greutăţi și am 
decis în probleme grave, ceea ce pentru sănătatea mea a fost mai 
puţin folositor. Întors în Capitală de la Sinaia am constatat o 
furtună politică şi o agitaţie îngrijorătoare care lăsau să se 
întrevadă complicaţii. Aproape zilnic aveau loc întruniri cu 
cuvântări instigatoare ce provocau dezordini pe străzi; guvernul 
nu se simțea destul de puternic pentru a interveni energic 
împotriva lor, deoarece opoziţia unită atacă fără scrupule pe 
miniștri. La încheierea unor dezbateri furtunoase pe marginea 
adresei parlamentului s-a produs, seara, [8/21 decembrie 1909] 
atentatul asupra lui Ion I.C. Brătianu care a scăpat de moarte 
printr-o minune cu două gloanţe în corp. Moartea lui ar fi creat 
o situaţie ce cu greu ar fi putut fi descâlcită: liberalii fără şef, iar 
opoziţia nu era în stare să formeze în această clipă un guvern. 
Din fericire am fost scutit de această încercare și lovitura criminală 
a întărit în așa măsură guvernul că eu deocamdată pot fi liniștit. 
Brătianu a primit concediu pentru refacerea sa pe care îl petrece 
în Italia și eu l-am numit pe președintele Camerei [Deputaţilor] 
ca ministru de Interne șji provizoriu ca şef al guvernului [Mihal 
Pherekyde]. El este un bărbat foarte energic care cu șase ani în 
urmă ca ministru de interne a dizolvat cluburile socialiste din 
orașele de provincie în pofida unor proteste violente. 

Altă grijă care m-a chinuit câtva timp a fost „Vatra 
luminoasă“ care în pofida numeroaselor mele avertismente s-a 
prăbuşit până la urmă. Deoarece era o fundaţie a Elisabetei, pe 
care ea a transpus-o în viaţă cu planuri fantastice și utopii am 
vrut să evit un scandal și am luat în mână toată afacerea: am 


1. Virgil G. Morţun (1860-1919) ministrul lucrărilor publice de la 
12 martie 1907 la 28 decembrie 1910 și de interne 4 ianuarie 1914 — 11 
decembrie 1916 a făcut studii superioare la Bruxelles 

reglementat datoriile însemnate și am trecut instituţia în admi- 
nistraţia Statului cu un capital, inclusiv datoriile, de o jumătate 
de milion; în acelaşi timp am avut de acoperit un deficit al curţii 
de la Cotroceni care s-a ridicat la peste 200.000 franci. Aceste 
cheltuieli neașteptate sunt o grea povară în bugetul meu care s-a 
încheiat cu un deficit considerabil. 

.. Dr. Mamulea mă îngrijește excelent Dr. Theodori s-a 
ridicat din nou, ceea ce pentru toţi doctorii este o adevărată 
minune. Mai vine uneori pe la mine în cârje. 


366. București 8/21 februarie 1910, către Maria de Flandra 
VB 652 


... Membrii misiunii belgiene au fost foarte bine aleşi de către 
Albert [regele Belgiei] domnii aceștia ne-au făcut cea mai bună 
impresie și sper că se întorc mulţumiţi căci au fost primiţi în modul 
cel mai călduros. Contele [Limburg] este un om fin şi cultivat care 
şi-a îndeplinit misiunea cu mult tact. Lt. col. van Straten și cu 
tânărul Terlinden [fiul unui general belgian cu funcţii înalte în 
armata belgiană] care este fermecător, au avut ocazia să vadă 
instituții și trupe. 

„.. Din toate părţile aud, spre marea mea bucurie că Albert 
știe să iasă cu mult tact și abilitate din cele mai grele situaţii și 
își îndeplinește cu zel al datoriei dificila misiune. Cu siguranță 
că va da relaţiilor externe o direcţie precisă și mai multă sin- 
ceritate. Ultima este o necesitate în politică pentru a insufla încre- 
dere. Aceasta a pierdut-o regele Bulgariei, nu mai este crezut pe 
nicăieri şi cei trei împărați judecă cu asprime mașinaţiile și 
intrigile sale. Vizita sa la St. Petersburg cu primire regală a 
obținut-o după ce a întâmpinat ceva rezistenţă căci a intervenit 
marea ducesă Maria Pavlovna ca să-l însoțească regina Eleonora 
[adică soţia lui Ferdinand]; prin aceasta a vrut să ridice din nou 
prestigiul verișoarei ei în Bulgaria, care a fost atât de urât tratată 
de soţul ei. 

În Grecia situaţia este jalnică, demnitatea regală a fost în 
aşa măsură călcată în picioare că o rămânere în continuare pe 
tronul grecesc cu greu mai poate fi considerată decentă. Dar 
puterile sunt decise să evite războiul, ceea ce categoric putem să 
sperăm. Înțelegerea dintre Austria şi Rusia, care este pe drumul 

cel bun, va contribui mult la aceasta. În Ungaria, unde situaţia 
un an de zile a fost foarte complicată, pot fi considerate acum 
greutățile ca depășite; cabinetul demisionar a ruinat în aşa hal 
administraţia, finanţele, căile ferate că este nevoie de un an pentru 
a face din nou ordine. Prigonirea naționalităților, în primul rând 
a românilor, din partea conților Andrassy și Appony va fi în sfârșit 
oprită. Contele Khuen pe care îl cunosc îndeaproape este un om 
calm, raţional, drept care va urma dorinţele împăratului, ceea ce 
foştii miniștri nu au făcut. Totul depinde acum de alegeri, la care 
se vor dezlănţui toate pasiunile; sper că guvernul va învinge. 

... Nando și Missy au fost primiţi ca rude la Berlin se dorește 
acolo ca mica Elisabeta să se căsătorească cu unul din fii 
împăratului. 


367. București 17/30 mai 1910, către Maria de Flandra 
VB 653 


Wilhelm [fratele lui Ferdinand] ţi-a trimis o scrisoare în care 
ţi-a povestit cu siguranţă despre Gustav al Suediei. Prezenţa lui 
ne-a fost binevenită, din nefericire el nu se simte bine și prin 
intermediul Charlotei [Meiningen] se tratează la Scheweninger. 
Are ca şi mine dureri de stomac ce apar zilnic, dar din nefericire 
mai grave ca ale mele. Cele 8 zile petrecute la noi i-au picat de 
minune deoarece a urmat regimul meu cu excepţia fumatului care 
pentru el este otravă. Acum mai stă două săptămâni la München 
şi apoi se întoarce la Stockholm. 

... La toamnă prevăd grave dificultăţi politice pe plan intern; 
acestea au început deja să se manifeste prin întruniri zgomotoase, 
au avut loc și demonstraţii de stradă. Vara va rămâne liniștită 
deoarece majoritatea se duc la ţară. Este o facțiune a conser- 
vatorilor care vrea să răstoarne guvernul cu orice preț și prin 
aceasta s-o ia înaintea așa-numiţilor conservatori democrați 
[conduşi de Take Ionescu care sperau să vină la putere printr-o 
înțelegere cu liberalii]. Djuvara poate să-ți explice mai îndeaproape 
situaţia politică a partidelor noastre care din nefericire este foarte 
încâlcită. In acest moment cei slabi [conservatorii conduși de P.P. 
Carp] luptă împotriva guvernului și a takiştilor, care odinioară 
erau cu totul împreună cu vechii conservatori. Cum se va sfârși 
această luptă pătimașă nu se poate prevedea acum, dar în nici 

un caz nu văd viitorul în roz cu atât mai mult cu cât noi alegeri 
bat la uşă. Albert se va convinge curând că guvernarea înseamnă 
griji și greutăţi. Nando consideră că el a devenit tăcut şi închis 
în sine, cu siguranţă că ar fi dorit să-și mai păstreze o vreme 
libertatea. Vizita sa la Berlin este foarte oportună, mai ales că el 
o face înaintea celei de la Paris. În problema congoleză Belgia va 
găsi mai multă înțelegere de la Germania decât de la francezii 
aliaţi cu Anglia. Decesul regelui Eduard [al VII-lea] îl regret sincer 
căci era un prieten credincios pe care se putea conta personal, chiar 
când politica engleză era potrivnică. Tânărul rege George [al V-lea] 
este un semn de întrebare, a cărui influenţă în relațiile externe 
va fi puţin evidentă. 

Am avut vizita lui Ferdinand al Bulgariei care nu este un 
oaspete comod. Nu poţi să-ți închipui cât de neiubit este el în ţara 
sa; presa bulgară îl atacă fără menajamente şi mulţi oameni de 
stat de acolo discută înlăturarea sa. Relaţia cu fermecătoarea sa 
soție este mai rea ca niciodată, ceea ce îi aduce ei calda simpatie 
a bulgarilor. 


368. Peleș 2/14/15] iulie 1910, către Maria de Flandra 
VB 654 


... Conflictul cu Grecia este însfârșit aplanat după insistenţele 
noastre, mai trebuiesc tratative încă vreo patru săptămâni pentru 
a ajunge la un rezultat mulțumitor. Italia şi Rusia au luat în 
mâinile lor interesele noastre şi au dat de înţeles grecilor că au 
de împlinit satisfacțiile cerute. Sărmana ţară este în așa măsură 
dezorganizată că nici un guvern nu este destul de puternic pentru 
a menţine autoritatea. Există temeri că la toamnă din cauza Cretei 
vor apare complicaţii grave. 

Numirea lui Kiderlen [Wachter] ca ministru de externe la 
Berlin o văd cu sentimente împărțite căci regret sincer plecarea 
sa el este un om extrem de priceput și ne-a adus mari servicii. El 
nu se duce cu inima ușoară la Berlin și ştie din experienţă că nu 
este uşor de lucrat cu Kaiserul. Speră ca după scurt timp să vină 
la Constantinopol căci Marschall începe să îmbătrânească. 
Radolin, care era potrivit la Paris, nu mai are energia pentru a 
face faţă unui post atât de strălucit. Noul ambasador, mulţumită 
soției sale pe care cu siguranţă o cunoşti ca făcând parte din suită, 

va câştiga curând influenţa. Cercurile republicane o vor vedea mai 
bine pe aceasta decât pe prinţesa Radolin. 

Noi vom primi ca ministru plenipotenţiar pe Dr. Rosen, un 
orientalist remarcabil care s-a distins în Maroc. 

Din Berlin mi s-a raportat că Albert a lăsat cea mai bună 
impresie; acolo i se laudă simplitatea și amabilitatea. Păcat că 
împăratul tocmai atunci a fost suferind. Vizita lui Albert la Paris 
a decurs spre mulțumirea ambelor părți; dorința a fost să-i prezinte 
o paradă a trupelor deoarece și în Berlin a fost una, din nefericire 
aceasta a coincis cu 14 iulie. În orice caz s-a purtat cu mai multă 
demnitate şi tact decât Ferdinand al Bulgariei care se distinge 
prin lipsă de punctualitate. 

„.„. La începutul lui octombrie am o mare sărbătoare la Iași 
[50 de ni de la întemeierea Universităţii] la care am promis să 
mă duc, bineînţeles dacă sănătatea îmi va permite. Manevrele sunt 
un semn de întrebare pentru mine ceea ce îmi vine foarte greu. 
Avem multă ploaie pentru o recoltă bună. 

„„„Nando, Missy și copiii sunt bine; cu cei din urmă fac adesea 
călătorii cu automobilul deși dr. Mamulea nu este de acord cu 
aceasta, el este categoric de părere că multele şi rapidele călătorii 
sunt dăunătoare. 


369. Telegramă către Maria de Flandra 
16 august 1910 
VB 655 


Am aflat cu mare tristeţe despre incendiul din expoziţia de 
la Bruxelles şi particip din toată inima la durerea provocată de 
această nenorocire. 

Poimâine soseşte regina Bulgariei şi va rămâne până 
duminică, apoi [va sosi] misiunea engleză. 


370. Castel Peleș 29 august / 11 septembrie 1910, către Maria 
de Flandra 
VB 656 


.. Nu de mult m-a vizitat regina Bulgariei căreia am vrut 
să-i arăt cascada de la Peleş. La înapoiere am avut dureri așa de 
mari că am fost bucuros când am ajuns la castel. În ziua următoare 

a plecat înapoi la Sofia şi am însoţit-o la gară, dar a trebuit să 
zac după aceea și câteva zile am fost incapabil să mai fac ceva. 
Mă bucuram că în acest an voi asista din nou la manevre, 
căci vara n-am avut dureri, acum însă nu mai poate fi vorba de 
așa ceva ceea ce îmi este cu atât mai penibil deoarece oamenii cred 
judecând după aspectul meu că am voie să particip la toate ca 
înainte. Nando s-a întors și preia pentru mine conducerea 
manevrelor; se va duce mai întâi în Moldova apoi în Dobrogea unde 
o divizie nou constituită este concentrată şi după a doua 
întoarcere a sa de la Sigmaringen va ţine manevrele regale. 

La Iași trebuia sărbătorit jubileul de 50 de ani al Univer- 
sităţii de acolo, am promis să fiu de faţă, dar din cauza holerei 
care se apropie de graniţele noastre festivitatea trebuie amânată. 
Aici lumea are o teamă copilărească de această boală de care astăzi 
te poţi păzi foarte bine. 

„.. cu prilejul vizitei împăratului german la Sigmaringen 
[dezvelirea statuii ecvestre a lui Leopold von Hohenzollern] vei 
fi de faţă cu siguranţă. Lunga ședere a ţarului bulgar a fost foarte 
strânjenitoare mai ales că are mari pretenţii și este greu de 
mulţumit. Regina Eleonora... merită în nenorocirea ei [căsătoria 
cu Ferdinand al Bulgariei] toată simpatia căci soțul îi face viața 
extrem de grea, tu nu poţi să-ți închipui cum o tratează şi cât de 
mult este expusă toanelor lui. Nando poate să-ţi povestească multe 
lucruri pe care eu nu doresc să le încredinţez hârtiei. Domnia sa 
va avea într-o zi un jalnic sfârșit: este detestat în ţara lui și prost 
notat la toate curţile. 

Misiunea engleză care avea de notificat urcarea pe tron a 
regelui George al V-lea trebuia să se ducă şi la Sofia; dar pentru 
că lui [Ferdinand] nu i-a convenit momentul i-a refuzat şi acum 
e jignit că aceasta nu mai apare. Lordul Roberts care este un om 
distins şi serios, ne-a spus că este foarte bucuros că este scutit de 
călătoria în Bulgaria. L-am primit împreună cu strălucitoarea sa 
suită, în modul cel mai cordial și toţi acești domni ne-au părăsit 
cu sincere regrete și plini de recunoştinţă pentru primirea 
organizată. Amiralul flotei, Sir Noel, este extrem de amabil şi mare 
prieten al naturii a comparat Sinaia cu Himalaia Generalul sir 
Jan Hamilton, care comandă toate trupele din Mediterana, este 
soldat din cap până-n picioare, s-a distins în multe campanii şi a 
participat la războiul japonezilor despre care a scris o carte 


474 | ANUL 1910 


interesantă. Earl of March viitorul duce de Richmond, şi Gordon 
[descendent al lui Carol al II-lea Stuart] şi un maestru de 
ceremonii, Syng, mai însoțeau misiunea. Deoarece nu era permis 
să se acorde vreo decorație domnii au primit portretul meu în 
miniatură în rame bogate pe tabachere sau inele. 

O vizită binevenită a fost cea a marelui vizir Hakki Paşa, 
un om scund, foarte vioi şi inteligent, care ştie ce vrea şi este 
hotărât să-i ţină pe bulgari în graniţele lor și nu se sperie nici chiar 
de război. Ne-am înţeles bine şi mi-a declarat că România este 
cel mai important factor în politica orientală, armata ei cântărește 
greu în balanţă. 

Carol [al II-lea] este acum la Bruxelles mi-a cerut telegrafic 
permisiunea de a zbura, ceea ce eu nu puteam încuviinţa. Il vei 
vedea la Sigmaringen și vei fi uimită cât de mult s-a dezvoltat, 
la fel și mica Elisabeta pentru care trebuie să căutăm în curând 
un sot. 

Intr-un timp nu prea îndepărtat văd apropiindu-se mari 
greutăți politice; la noi partidele se iau de păr și se luptă pentru 
putere, deoarece guvernul actual se va retrage în curând, și trebuie 
făcute noi alegeri. 

Tânărul Brătianu s-a dovedit un politician destoinic și eu 
aș fi vrut să-l mai păstrez dar el consideră că este mai înţelept 
să se întărească în opoziţie. Acum am de ales între [P.P.] Carp și 
Take Ionescu, ambii foarte capabili, dar mari adversari, ceea ce 
îngreunează enorm situaţia, căci se vor lupta la sânge, așa că vom 
avea alegeri furtunoase. 


371. Castel Peleș 30 octombrie / 12 noiembrie 1910, 
către Maria de Flandra 
VB 657 


„„„ cunoscutele dureri mă chinuie neîncetat și sunt comdam- 
nat la liniște absolută şi trebuie să-mi refuz tot ce îmi este drag 
în primul rând călăria, manevrele, inspecţiile militare, călătoriile 
în automobil etc. In această situaţie, care nu este în nici un caz 
gravă, mă îndrept spre o iarnă grea plină de pătimașe lupte 
politice. Mă aflu în faţa unei schimbări de guvern și a noilor alegeri. 
Deja se luptă cele două facţiuni ale conservatorilor [P.P. Carp 
versus Take Ionescu] pentru succesiunea liberalilor; eu trecuie să 

decid cine o va primi. Înainte de sfârşitul lunii ne întoarcem în 
Capitală, pe 23 [noiembrie] deschid Camerele şi prin aceasta arena 
luptelor aprige pe care eu le pot domina firește. 

Situaţia externă este din fericire favorabilă, deşi bulgarii ne 
caută ceartă din cauza tratatului nostru cu Turcia (?) care în ciuda 
tuturor dezminţirilor s-a fixat în creierul lor; atacă România în 
modul cel mai nerușinat în presa lor. Ferdinand al Bulgariei, deși 
este convins că nu există nici un tratat, este un vecin incomod și 
absolut nesigur. In prezent are relaţii încordate cu toate statele. 

Retragerea lui Izvolski, de care mă simţeam apropiat, este 
un câştig pentru el, căci acesta avea chiar antipatie pentru con- 
ducătorul bulgarilor. 

Cu viu interes urmăresc vizita Kaiserului la Bruxelles și mă 
bucur că aceasta decurge atât de bine. Prietenia Germaniei este 
un mare avantaj pentru Belgia, deoarece este dezinteresată și va 
tempera pretenţiile Angliei privitoare la Congo. 

De curând l-am primit pe noul plenipotenţiar german Dr. 
Rosen, un distins orientalist, pe care l-a ales Kinderlen [Wachter] 
deoarece de ani de zile se interesează despre mine şi este persona 
gratissima la Berlin, prin cei doi domni voi fi mereu iniţiat în 
politica mondială care la ora actuală urmăreşte doar pacea. 

Grecia şi Portugalia nu joacă nici un rol în această relaţie, 
ultima își merită republica care va guverna și mai prost decât 
monarhia care nu se mai putea ţine cu o armată atât de mizerabilă 
[revolta marinei din 5 octombrie 1910]. 

Vizita fiilor lui Wilhelm [von Hohenzollern, fratele lui 
Ferdinand] ne-a bucurat mult. Ei sunt bine crescuţi, doar prea 
scunzi, cel mare este aproape un pitic.! Carol [al II-lea] îi cople- 
şeşte complet Mi se pare că nu se înțeleg întru totul interesele 
lor sunt foarte deosebite. Micii Hohenzollerni sunt soldaţi deose- 
bit de pasionaţi, ceea ce din nefericire Carol este prea puţin. 

„.. Sinaia este acum căutată din toate părţile, mai ales de 
americani, care au poziţii înalte în ţara lor. Industria noastră 


1. Este vorba de cei doi fii gemeni ai lui Wilhelm: Friedric 1891-1965 
prinț moștenitor, și Franz Josef, 1891-1964; acesta din urmă a făcut parte 
din echipajul crucișătorului „Emden“ care s-a distins în primul război 
mondial și a primit în 1933 dreptul de a-ș adăuga acest nume la cel 
nobiliar. 

petroliferă, ce a luat un având uriaş (exportă în valoare de 60 de 
milioane) are o forță specială de atracţie și zilnic sunt făcute 
încercări de a constitui noi societăţi, ceea ce este mai puţin 
dezirabil, pentru că se fac speculaţii cu pierderi. Belgienii au și 
ei exploatări, dar mai puţin rentabile. Datorită recoltei bune din 
acest an au intrat mulţi bani în ţară ceea ce a contribuit la 
mulțumirea generală. Țăranii, care încă mai erau agitați anul 
trecut, sunt momentan complet liniștiți, lucru la care au contri- 
buit esenţial și noile legi agrare. Instigatorii au fost împiedicaţi 
să mai acţioneze. 

Djuvara a fost foarte fericit de primirea ta distinsă. Este un 
omuleț inteligent cu care lucrez cu plăcere. Din nefericire se va 
retrage o dată cu întregul guvern. 

„.. Cele două întâlniri pe care le-au avut cu împăratul german 
vor aduce bune rezultate şi că vor însufleţi din nou fidelitatea 
tatălui său ca veche tradiţie. De la Sigmaringen el mi-a telegrafiat 
de două ori, exprimându-și regretul profund pentru absenţa mea; 
același lucru l-a repetat şi Dr. Rosen cu care a vorbit o oră numai 
despre mine și activitatea mea și şi-a exprimat admiraţia. Ar veni 
bucuros încoace şi o aşteaptă doar o invitaţie îi ese penibil că a 
ratat momentul favorabil [aniversarea celor 70 de ani ai lui Carol 
I din 1909]. Partea a doua a scrisorii 1/14 noiembrie 1910. 

Nu am atins în scrisoarea mea nemaiauzitul scandal al 
socialiștilor cu prilejul deschiderii Camerelor belgiene, deoarece 
veştile puţin binevoitoare pe care le aduce de obicei „Neue Freie 
Presse“ despre guvernul de acum [Frans Schollaert] nu sunt de 
încredere. Din alte ziare văd acum că demonstrațiile au fost 
neruşinate în gradul cel mai înalt, vizau într-adevăr doar guvernul, 
dar au fost un avertisment şi pentru coroană. Dacă s-ar fi 
întâmplat asemenea lucruri sub Leopold al II-lea, care rareori a 
deschis personal Parlamentul nu s-ar fi putut tăgădui caracterul 
antidinastic și populaţia ar fi fost ușor atrasă spre o mişcare 
revoluţionară de stradă; astăzi așa ceva este categoric exclus. Dar 
mi se pare că manifestaţia socialistă nu ar trebui să rămână 
neobservată, căci îndelungata guvernare a partidului clerical și 
despotismul lui trebuie să fi provocat nemulţumirea tuturor 
adversarilor şi chiar ura, care facilitează activitatea instigatoare 
a socialiștilor la masele populare. Ar fi de dorit ca liberalii să se 
înțeleagă cu aceştia asupra unui program care să cuprindă în 

primul rând dreptul de vot extins, fără votul majorităţii, mai bine 
o împărţire pe colegii electorale, pe urmă şcoli libere și obligaţia 
generală a școlarizării. Asupra celorlalte puncte s-ar ajunge mai 
uşor la o înţelegere de ex. Imbunătăţirea legilor sociale ca asigu- 
rarea de muncă, ziua de odihnă, tribunalele de arbitraj privind 
grevele, participarea muncitorilor la profit în mici procente (este 
de aşteptat ca toți industriașii să păstreze) şi bănci populare. Pe 
acestea din urmă noi le-am introdus cu câţiva ani în urmă, au deja 
un capital de 54 de milioane și funcţionează spre mulțumirea 
generală a populaţiei. Proiectul inițial de lege l-am îmbunătățit 
eu împreună cu un socialist, el a fost raportor în Cameră. Ţi l-am 
prezentat la Sinaia, este Stere cel care a fost deportat 12 ani în 
Siberia. Astăzi socialiștii sunt aproape cu totul absorbiți de către 
liberali, după ce multă vreme s-au păruit; unul dintre ei este 
ministrul meu la lucrările publice [V. Morţun] și foarte destoinic, 
a făcut chiar şi o lege împotriva sindicatelor [dec. 1909]. Mai avem 
extremiști, dar care nu mai au conducător. Liberalii au promis 
socialiștilor dreptul de vot extins pentru care şi eu am fost câştigat 
căci alegerile limitate dau prilej mituirilor și promisiunilor care 
nu se țin niciodată. In toate țările este un curent pentru votul 
universal. Împăratul Franz Josef şi moștenitorul sunt pentru așa 
ceva în Ungaria, am vorbit în repetate rânduri cu amândoi și le-am 
explicat că acolo asta este o necesitate pentru a proteja drepturile 
politice ale naţionalităţi lor. 

Ca în toate ţările conservatorii sunt și aici împotrivă şi îmi 
reproșează că sunt prea liberal, dar eu guvernez mai bine cu 
liberalii decât cu ceilalţi. Conservatorii vin acum la guvernare, 
dar vor avea vremuri grele dacă nu renunţă la prejudecăţi. Faţă 
de ei vor rămâne credincios convingerilor mele, mai ales în ceea 
ce privește legile agrare. In timpul răscoalei ţărăneşti am dat un 
manifest în care am promis ţăranilor să le îmbunătăţesc soarta 
și să-i protejez de atacurile proprietarilor. Liberalii au împlinit 
promisiunile mele, iar conservatorii trebuie să le respecte. Vor 
trebui să se împace până la urmă și cu o extindere a legii electorale. 

Albert va avea de luptat cu mari greutăţi în cursul acestei 
ierni, căci socialiștii vor acţiona foarte dur în Camere și vor agita 
în ţară. Eu nu voi obosi să-l sfătuiesc din inimă să se ocupe în- 
deaproape de armată, să viziteze cazărmile și să păstreze un 
contact strâns cu ofiţerii. 

Cu câteva zile în urmă l-am primit pe noul ataşat militar 
prusian, maiorul Bronsart von Schellendorf, care a fost în aceeași 
calitate la Madrid şi Lisabona. El s-a dus în Portugalia imediat 
după revoluţie! unde a vorbit cu aşa numiții ofițeri credincioși 
regelui, care i-au spus că armata nu a fost, din nefericire, la 
dispoziţia curţii. Tânărul rege nu a fost niciodată într-o cazarmă, 
nu a vizitat nici o şcoală militară şi a privit trupele doar din 
depărtare. Regele Spaniei i-a spus lui Bronsart că l-ar fi rugat pe 
Don Emmanuel [Manuel al II-lea] să se ocupe de armată şi să-i 
adune pe ofiţeri în jurul său. Din nefericire acest sfat bun nu a 
fost ascultat, regele Spaniei s-ar mai fi exprimat și despre influența 
negativă a reginei Amelie, care se lasă condusă de clerici. Aceştia 
se află în Portugalia pe o treaptă foarte joasă. Eu, acum 50 de ani 
am fost şocat de situaţia lor jalnică. Clerul superior este fanatic 
şi de aceea lovit de orbire, cel mărunt este fără influenţă și 
condamnat la cerșetorie. 

Interesele noastre pentru această nefericită ţară se limitează 
doar la relaţii de familie şi aparţine unui trecut îndepărtat. [Cu 
toate acestea în 1913 regele exilat s-a căsătorit cu Victoria Augusta 
fiica lui Wilhelm de Hohenzollern]. 


372. București Crăciun 1910, către Maria de Flandra 
VB 658 


În prezent sunt foarte ocupat prin faptul că parlamentul 
trebuie să fie dizolvat. In curând un alt partid [conservator] va 
face alegerile şi se vor provoca mari lupte. 

„„. Momentan mă chinuie mai puțin durerile, dar nopțile îmi 
sunt foarte agitate și sute de gânduri îmi trec atunci prin minte, 
căci din nefericire grijile guvernării sunt mai curând în creștere 
decât în scădere. Tara este tot mai greu de guvernat, căci sunt 
prea multe interese în joc şi prea multe facţiuni... [lipseşte pagina 
care ar fi conţinut probabil continuarea acestei explicaţii]. 


1. este vorba de revolta marinei din 5 octombrie 1910 care l-a 
determinat pe tânărul rege Manuel al II-lea să părăsească ţara şi să se 
stabilească în Anglia unde va muri fără urmași în 1932 iar în Portugalia 
s-a proclamat republica 

Guvernarea conservatoare P.P. Carp 
29 decembrie 1910 — 27 martie 1912 


373. București 24 ianuarie /6 februarie 1911, 
către Maria 
VB 659 


De mult voiam să-ți scriu, dar am fost atât de ocupat de schim- 
barea de guvern că mi-a rămas puţin timp liber la dispoziție. 

... Mă îndrept acum spre o perioadă foarte agitată prin ale- 
gerile parlamentare care bat la ușă; acestea se vor desfăşura cu 
o înverșunare fără precedent, deoarece pasiunile politice și ura 
partidelor au atins punctul de fierbere. Văd apropiindu-se chiar 
şi agitaţii de stradă care vor domina. În adunările electorale sunt 
adesea atacat şi se face afirmaţia că guvernul nu ar fi parlamentar 
ceea ce este o prostie, căci un guvern trebuie să fie constituţional 
şi acesta este. După retragerea liberalilor i-am chemat pe 
conservatori [P.P. Carp] şi nu facțiunea [conservator] democrată 
[Take Ionescu] din care motiv aceștia sunt acum furioși; până la 
urmă vor trebui să se liniștească. La sfârşitul lui februarie încep 
alegerile şi vor dura 10 zile. Camerele se reunesc la 17 martie stil 
nou [4 martie stil vechi]. Guvernul va avea majoritatea, dar 
opoziţia va avea şi ea un mare număr de voturi ceea ce va îngreuna 
lucrările Parlamentului. 


374. București 9/22 martie 1911, către Maria de Flandra 
VB 660 


„.. Şi eu sunt mereu răcit şi mai ales foarte obosit şi încordat 
căci campania electorală şi la urmă alegerile care au durat 14 zile 
încheiate au fost un adevărat iad pentru mine. Opoziția, care de 
data aceasta a fost foarte puternică, m-a copleșit cu reclamaţii 
telegrafice, care erau incredibil exagerate; acuza guvernul de 
influențare directă a alegerilor şi se plângeau că eu nu o protejez 
etc. ca urmare a atacurilor ei personale la adresa mea. Până la 
urmă rezultatul a fost extrem de favorabil guvernului, dar opoziţia 
a cucerit în Cameră şi Senat 50 de locuri, un rezultat care nu a 
mai fost vreodată atins. Unde am putut am ajutat și eu la asta. 
Alaltăieri am deschis Parlamentul și apariţia mea a fost primită 

foarte călduros; şi opoziţia a apărut, deoarece eu spun în acesta 
că alegerile ar fi adus un „acord“ între Tron şi ţară. Este de 
prevăzut că şedinţele vor decurge foarte furtunos... afacerile și 
munca îmi vor ocupa tot timpul până la Paști. 

Vei fi aflat cu siguranță că prinţul Carl von Fürstenberg a 
fost numit aici ministru plenipotenţiar austriac. Împăratul [Fr. 
Josef] s-a interesat mai înainte dacă eu nu ridic vreo obiecţie din 
cauza rudeniei. Eu am răspuns că acest lucru nu va putea fi 
subliniat la recepţiile oficiale, altminteri alegerea mi-ar fi 
agreabilă. Sper doar ca el să fie suficient de inteligent ca să folo- 
sească cu succes postul său foarte greu de aici, trebuie mult tact 
și stăpânire pentru aceasta. 

„.. Intenţionăm să întreprindem o excursie pe Dunăre și să 
petrecem câteva zile la Constanţa. La mijlocul lui mai trebuie să 
mă duc la lași unde se serbează jubileul de 50 de ani al Univer- 
sităţii de acolo [care fusese amânat din octombrie 1910] Nando 
și Missy trebuie după aceea să se ducă în Anglia la încoronarea 
[lui George al V-lea] (la începutul lui iunie încep festivitățile). 

„„„ Nimic nou în politica mondială; pacea nu este ameninţată 
din nici o parte; doar problemele sociale agită masele populare în 
toate ţările. In Franţa s-a ajuns la ultima graniţă a radicalismului. 


375. București 16/29 aprilie 1911, către Maria 
VB 661 


Am vrut să-ţi să-ţi scriu înainte de plecarea copiilor [Carlo 
von Hohenzollern și soţia sa Josephine, fiica Mariei de Flandra]. 
«Josephine este considerată încântătoare, amabilă și foarte politi- 
coasă, ceea ce din nefericire lui Missy îi lipsește în întregime. 

„„. Fireşte că am discutat mult despre tine, despre vremurile 
de odinioară și despre toţi cei dragi care astăzi nu mai sunt printre 
noi; am atins și situaţia din Belgia și greaua misiune a lui Albert. 
El are absolută nevoie să aibă pe cineva alături care să-l facă atent 
asupra anumitor îndatoriri pe care cei aflaţi în cele mai înalte 
poziţii trebuie să le respecte; spun asta în interesul lui, deoarece 
multe lucruri pe care le neglijezi sau le uiţi sunt luate în nume 
de rău. De exemplu de ziua mea [7/20 aprilie] mi-au telegrafiat 
toţi suveranii, unul n-a lipsit, nici măcar nefericitul rege Manuel 
[fostul rege al Portugaliei], doar felicitările sale [ale lui Albert al 

Belgiei] lipseau. I-am spus Josephinei, că așa ceva ar fi indiferent 
pentru persoana mea, dar alții ar fi foarte jigniţi, la fel ești obligat 
să răspunzi cât de repede posibil la telegrame. De Anul Nou i-am 
luat-o înainte lui Albert, dar am primit abia după 3 săptămâni 
urări și mulţumiri. La Viena, cu ocazia ultimei sale vizite nu a 
purtat tot timpul pe uniformă ordinul „Lânii de Aur“ care, conform 
statutului trebuie să fie purtat permanent, mai ales la curtea 
austriacă. 

„.. Situaţia în Belgia se conturează tot mai dificilă, nu pot 
să înţeleg de ce guvernul a prezentat Camerelor legea şcolară, deşi 
dispune de o slabă majoritate, încât chiar în cercurile oficiale nu 
va mai găsi sprijin şi nici putere pentru a stăvili indignarea și 
agitația crescândă. Albert se află în faţa unei dileme, a cărei 
rezolvare constă ori într-o schimbare de guvern ori în retragerea 
proiectului, ceea ce ar însemna o înfrângere morală pentru 
miniștri. Mă tem că demonstrațiile nu vor înceta înainte a reuși 
să răstoarne actualul partid. O răsturnare produsă prin dezordini 
aduce Coroana într-o poziţie de constrângere, în vreme ce prin 
asumarea rolului de mediere ea își păstrează mâinile libere. Sigur 
că eu judec situația după condiţiile de la noi și știu prea bine că 
regele trebuie să fie foarte prudent în manifestările sale de voință 
faţă de belgieni. Şi eu am avut de luptat cu multe greutăți în ultima 
vreme; Camerele mai lucrează încă o săptămână şi după aceea 
sper să am linişte până la toamnă, asta în ceea ce privește relațiile 
politice, căci suveranii rareori se pot odihni. 

Nando, Missy şi copiii se duc în Anglia la începutul lui iunie, 
cei dintâi la încoronarea [lui George al V-lea] ceilalţi au nevoie 
de o cură la Marea Nordului, mai ales Carol care a crescut repede 
și trebuie să se fortifice. El a primit acum şi un perceptor militar 
pe lângă cel de acum [Moehrlen]; pentru asta l-am recomandat 
pe cel care mi-a fost ani mulţi aghiotant, generalul Perticari; el 
m-a însoţit la nunta lui Wilhelm și a lui Nando la Sigmaringen 
[10 ianuarie 1893]. Sunt convins că el corespunde tuturor cerințelor 
deoarece este serios, energic şi cultivat. Therlinden [general 
belgian] îl cunoaşte foarte bine. Elisabeta [fiica Mariei și a lui 
Ferdinand] este deja în atenţia diferitelor personalități princiare, 
dar noi mai avem doi ani la dispoziţie. Kronprinţul Germaniei ar 
dori-o pentru unul din fraţii săi: Missy înclină spre Rusia, ţara 
și noi privim această legătură cu mai puțină simpatie. 

Împăratul Franz Josef este simit să se menajeze enorm. 
Deoarece este adesea răcit medicii sunt temători. În ultima vreme 
el a fost deosebit de tensionat în timpul nesfârșitelor tratative 
dintre cele două jumătăți ale imperiului său privitor la intro- 
ducerea limbii ungare în tribunalele militare, măsura împotriva 
căreia se pronunţă toată armata, ca să nu se compromită coeziunea 
ei; împăratul a pus mult la inimă această afacere. Pentru a-l 
menaja au fost amânate vizitele celor doi regi balcanici. Ferdinand 
al Bulgariei ardea de dorinţa de a fi primit oficial la Viena după 
ce reuşise să obţină ordinul „Lânii de aur“. Sărmana sa soţie este 
o adevărată martiră, trăiește la Euxinograd, la Marea Neagră, 
despărțită de soț și de copii; nici măcar Paștile nu a avut voie să 
le petreacă cu familia. In Orient aceasta este o sărbătoare a 
împăcării, în cercurile bulgărești toţi sunt indignaţi. Domnia sa 
ar putea uşor să aibă o dată un sfârșit urât. 


376. Castel Peleș 15/28 iunie 1911, către Maria de Flandra 
VB 663 


„„. Publicul a fost foarte îngrijorat deoarece m-a văzut la 
inaugurarea palatului Camerei de Comerţ şi Bursă [actuala 
Bibliotecă Naţională] și a considerat că arat suferind. Festivitatea 
a avut loc pe o caniculă îngrozitoare și a trebuit să ţin un discurs 
care m-a tensionat, în plus mi-au fost prezentate sute de persoane 
aşa că am ajuns acasă complet epuizat. Dr. Mamulea a insistat 
ca îndată ce îmi merge mai bine să vin aici [la Sinaia] pentru a 
scăpa de aerul rău al Capitalei... 

Afacerile statului continuă aici și miniștri vin pe rând la 
conferinţe. Cu câteva zile în urmă l-am primit într-o audienţă mai 
lungă pe prințul Carl von Fürstenberg, care este foarte plăcut și 
inteligent. Am vorbit despre tine, despre vremurile de odinioară, 
de relaţiile de rudenie și firește despre politică, mai ales despre 
situaţia internă din Austria... Tot corpul diplomatic s-a instalat 
aici. Ministrul italian [Beccaria] care a fost acreditat 14 ani aici 
a fost rechemat. 

... Cu greu ne vom hotărî la o excursie în străinătate, lungile 
călătorii pe căile ferate, mai ales pe liniile maghiare îmi fac rău; 
aş dori să mă menajez pentru la toamnă ca să ţin manevrele din 
Moldova şi să mă duc la laşi unde vor avea loc mari festivități. 

Este o necesitate politică să vizitez din nou vechea capitală 
moldavă. 

.. Cu ocazia călătoriei pe Dunăre [din mai] m-am putut 
convinge ce avânt enorm a luat ţara mea; domnește o viaţă şi o 
activitate în porturile noastre care se dezvoltă şi se integrează în 
comerțul mondial. Toate orașele şi porturile pe care le-am vizitat 
s-au întrecut în a organiza primiri călduroase. La Sulina, ultimul 
nostru port dunărean la Marea Neagră, unde ne-au salutat multe 
sute de nave pavoazate, am dat un dineu la bordul yachtului nostru 
cu aproape o sută de persoane la care am invitat şi ofiţeri de pe 
navele de război străine venite să ne salute. Seara a fost luminaţie 
și foc de artificii care văzute de pe apă sunt mereu pline de efect. 

... n ultima vreme Albert a avut griji şi greutăți la guvernare 
care pentru un moment au fost înlăturate. Mai târziu acestea vor 
fi mult mai grave, dar sper că el le va domina; doar schimbarea 
de partid poate asigura liniștea. 


377. Castel Peleș 7/20 septembrie 1911, 
către Maria de Flandra 
VB 665 


„„„ Printre numeroșii oaspeţi pe care i-am avut cel mai 
interesant a fost moștenitorul tronului turcesc [lusuf Izedin] cel 
care cu prilejul vizitei mele de la Constantinopol din 1866, ca băiat 
de 9 ani a condus în faţa mea exerciţiile unui batalion de vânători; 
el este fiul sultanului de atunci [Abdul Aziz 1861-1876]. I-am 
pregătit o primire frumoasă și călduroasă ce l-a mișcat profund. 

La dineul de gală la care au luat parte 70 de persoane am 
rostit un toast în sănătatea sultanului [Mehmed al V-lea Reşad 
1909-1918] şi a lui şi am evidențiat excelentele noastre relaţii cu 
Turcia care s-au încheiat în interesul păcii europene. După masă 
a avut loc un concert... Din nefericire prinţul lusuf Izedin vorbeşte 
prea puţin franţuzește, dar a avut o suită aleasă cu care te puteai 
întreţine cu ușurință. La despărţire, la gară, el a vrut să-mi sărute 
mâna, la care eu l-am sărutat pe frunte; acest gest l-a emoţionat 
aşa de tare că m-a luat de gât și nu mai voia să-mi dea drumul. 
După vizita sa la Berlin m-a înștiințat că nicăieri nu a fost atât 
de cordial primit ca la noi. S-a comportat cu tact şi a fost plăcut 
după ce şi-a biruit timiditatea. 

„„„ Din cauza automobilelor din București am pus să se trimită 
o notă prefecturii poliţiei. Cel mai periculos concurent al 
belgienilor, un anume Leonida a fost înlăturat. Sărmanul om a 
fost victima imprudenţei sale, rulând cu o viteză de 110 km pe 
oră ca urmare a unei manevre greşite s-a răsturnat și a murit 
imediat; nenorocirea s-a petrecut pe drumul spre Kronstadt 
[Brașov] nu departe de acel loc. Cei care erau cu el au suferit doar 
răniri ce s-au vindecat repede. Într-un al doilea automobil urmau 
fiicele lui Zoe Bengescu, dar care abia după un sfert de oră au sosit 
la locul accidentului; le-am văzut seara încă palide de groază; 
cadavrul era de nerecunoscut, 

Nando s-a întors de la Sigmaringen şi a fost aici doar două 
zile ca să plece apoi la manevre. Sărbătoarea din vechiul nostru 
oraş de baştină [centenarul nașterii lui Karl Anton von 
Hohenzollern-Sigmaringen, tatăl lui Carol I și al Mariei născut 
la 11 septembrie 1811, m. 8 iunie 1885) trebuie să fi fost foarte 
măreaţă; toți au resimţit absenţa noastră dar pentru noi doi ar 
fi fost foarte dureros să stăm aproape însinguraţi în faţa monu- 
mentului scumpului nostru tată... 

Biografia [lui Karl Anton von Hohenzollern tatăl] a fost 
inteligent concepută. Câteva lucruri ar fi putut fi eliminate, în 
vreme ce problema [succesiunii] spaniole este insuficient tratată, 
ea este prea mult prezentată ca o chestiune de familie; intervenţia 
politică a lui Bismarck dimpotrivă este trecută sub tăcere. S-a făcut 
la Berlin această concesie, deoarece cancelarul Reichului a rugat 
ca să nu se trateze în detaliu aceasta; de asemenea s-a dorit ca 
lupta pentru cultură [Kultur Kampf] în care tata s-a exprimat 
profetic, ceea ce s-a şi întâmplat până la urmă, să fie doar în treacăt 
atinsă. 

Teama privind chestiunea spaniolă stă în conexiune cu 
problema marocană, care deja de ani de zile nelinişteşte Europa; 
voiau să-i menajeze pe francezi, care momentan și cu Spania au 
conflicte. Va mai dura câtva timp până când cele două mari puteri 
vor găsi o soluție mulțumitoare; teama de război pe care o stârnesc 
tratativele este copilărească. Pretenţiile jusficate (îndreptăţite) ale 
Germaniei vor fi până la urmă admise; dar garanţiile, care se cer 
pentru întreprinderile și lucrările publice din Maroc, vor rămâne 
cu timpul iluzorii căci Franţa își va exercita acolo puterea sa 
exclusivă, pe care o datorează în primul rând Angliei, care este 

plină numai de ură faţă de Germania şi s-ar bucura dacă s-ar 
ajunge la război între cele două state civilizate. Din nefericire 
situația din Germania este puţin îmbucurătoare, recolta 
compromisă poate să aibă ca urmare grave probleme interne care 
să dea apa la moara socialiștilor. 

Carol este încă în Anglia unde călătorește împreună cu gen. 
Perticari; acesta a devenit acum însoțitorul său militar şi se 
comportă excelent în această calitate. Cu fostul său preceptor 
[Mohrlen] am avut mari neplăceri și a trebuit să-l concediem; la 
început nu a vrut să-și înmâneze demisia pe care eu i-am cerut-o 
și a ameninţat cu tot felul de dezvăluiri dacă nu este lăsat cu micul 
Nicolae. Până la urmă a trebuit să intervin eu energic şi să rezolv 
problema. Nando n-are deloc voinţă şi Missy voia să-l păstreze 
pentru că el îi era comod; amândoi se preocupă mult prea puţin 
de educaţia copiilor şi când eu vreau să intervin sunt nemulțumiți. 
Carol are mai multă încredere în mine decât în părinţii săi. El se 
întoarce la începutul lui octombrie împreună cu mama sa şi apoi 
vrem să ne ducem împreună la marile manevre din Moldova în 
cazul în care sănătatea mea îmi permite... 

În orice caz mă voi duce la cea de-a 50-a aniversare a Univer- 
sității din Iași unde sunt așteptat cu mare nerăbdare... 


378. Castel Peleș, către Maria de Flandra, 
datare internă începutul lui octombrie 1911 
VB 584 (sic!) 


„. În seara asta plecăm la laşi, mâine dimineaţă voi asista 
la încheierea manevrelor din nordul Moldovei. Seara voi sosi la 
Iași mare primire, serviciu religios la Mitropolie, dineu de gală 
la care sunt invitaţi emisarii împăraţilor Austr[o-Ungariei] și cu 
Rus[iei] cu numeroșii lor însoțitori. Marţi festivitate la Teatru cu 
prilejul jubileului de 50 de ani ai Universităţii [manifestaţie care 
trebuia să se ţină în 1910 dar fusese amânată din cauza pericolului 
holerei, vezi VB 656] 11 universități străine sunt reprezentate prin 
cei mai distinși profesori. Noi vom rămâne până vineri la Iaşi; vom 
da un șir de dineuri, o serată muzicală, un bal al municipalității. 
Toate acestea sunt foarte obositoare; din fericire îmi merge bine, 
deși adesea apar scurte dureri. 

Vremea este minunată. Evenimentele politice s-au precipitat: 
Italia a făcut o campanie prădalnică asupra Tripolisului contrat 
tuturor uzanțelor dreptului internațional. 

Există speranţa că acest conflict războinic se va aplana, toate 
marile puteri lucrează pentru asta. Pentru noi nu există nici un 
motiv de teamă; am trimis acum două zile ordinul meu [Carol I 
decorația] sultanului. Bulgaria are un prim ministru raţional [Ivan 
Gheşov 16 III 1911 — 1 VI 1913] care va evita orice atac. Ferdinand 
al Bulgariei este paşnic, grecii sunt într-o situaţie atât de 
mizerabilă că nu se pot mişca. De aceea sunt perspective pentru 
pace. 


379. Castel Peleș 31 octombrie / 13 noiembrie 1911, 
către Maria de Flandra 
VB 666 


... Trăim în prezent într-un timp foarte agitat care îndrep- 
tăţește grijile; viitorul poate aduce surprize neaşteptate şi poate 
să pună guvernele tuturor ţărilor într-o situație extrem de grea, 
dacă nu se iau măsuri pentru a evita eventualele pericole. Pro- 
blemele sociale devin tot mai acute și scumpirea mai ales la 
alimente, este în creştere, ceea ce agită masele populare într-un 
mod îngrijorător. La noi, unde până acum te puteai hrăni cel mai 
ieftin, s-a făcut la fel de scump ca în cele mai vechi state. Acest 
fenomen este inexplicabil în condițiile unei bune recolte, dar pentru 
că se petrece sub ochii noștri suntem obligaţi să-i cercetăm cauzele 
şi să găsim mijloacele pentru a-l combate. La noi de exemplu se 
accentuează scumpetea deoarece în restul Europei au fost recolte 
compromise şi de aici se exportă masiv cereale, carne, legume, ouă 
etc. ceea ce este un câştig doar pentru cei bogaţi și pentru infamele 
trusturi, acestea împiedică vânzarea cu amănuntul şi mono- 
polizează preţurile; de aici o speculă a celor avuţi pe seama claselor 
mai sărace. In asta stă un mare pericol care va mai crește în 
Occident din cauza lipsei de hrană suficientă și ieftină pentru 
populaţie. Responsabili pentru asta vor fi făcuţi în primul rând 
agrarienii, care se gândesc doar la propriile lor venituri şi nu vor 
să înţeleagă că ceea ce câştigă prin tarifuri vamale protecţioniste 
trebuie să cheltuiască din nou pe salarii mai mari; cei care 
flămânzesc nu contează în aceste calcule, dar în inimile lor se 

hrănește ura și revolta împotriva claselor conducătoare şi câștigă 
ideile de răsturnare; ca urmare nu te poţi niciodată ocupa destul 
cu problemele sociale și nu poți să lași doar legislativul să 
administreze în acest domeniu. Mai ales trusturilor alimentare 
trebuie să le fie aplicate pedepse legislative în toate ţările și 
trebuiesc diminuate impozitele. Noi vrem să purtăm de grijă 
ambelor aspecte şi aş vrea să ating aceste probleme încă de la 
Mesajul Tronului. Dar scăderea impozitelor depinde de scăderea 
cheltuielilor militare; acestea au căpătat asemenea proporții că 
binele poporului este cu totul trecut cu vederea. De aceea trebuie 
să salutăm cu mare bucurie încheierea problemei marocane, căci 
prin aceasta s-a făcut un pas decisiv în menţinerea păcii, asta 
cântărește mai mult decât chestiunile de detaliu şi o mie de km? 
mai mult sau mai puţin în Africa. Eu nu înțeleg nemulţumirea 
și opoziția demonstrativă din Germania pe care a provocat-o 
acordul germano-francez, aici există o lipsă de înțelegere pentru 
o politică raţională care caută în primul rând să realizeze o bună 
înțelegere cu Franţa și Anglia. Dacă s-ar sacrifica bunăstarea 
statului intereselor particulare s-ar ajunge la complicații pentru 
care singură Germania ar avea de purtat răspunderea. Într-un 
mod fericit dorinţa de pace a Kaiserului Wilhelm al II-lea a păstrat 
ascendenţa asupra dorințelor contrare ale Kronprinţului și 
pericolul iminent al unui război între două state civilizate a fost 
înlăturat. Pentru asta ar trebui să fie mulțumiți în Germania; 
restul lumii va acorda o deplină recunoaștere cabinetului berli- 
nez. Îl felicit pe vechiul meu prieten Kiderlen Wachter, ministrul 
de externe, pentru rezultatul favorabil pe care l-a obţinut după 
o îndelungată muncă şi multe lupte. Momentan este atacat din 
toate părțile și acțiunile sale sunt răsplătite cu ingratitudine; mai 
târziu se va înțelege că el a făcut o operă bună. 

Incheierea rapidă a tratatului marocan a fost cu atât mai 
importantă și o necesitate în sine, deoarece prin războiul turco-ita- 
lian situaţia generală s-a complicat mult. La Constantinopol este 
în creștere indignarea împotriva Italiei și fanatismul turcilor nu 
are voie să fie subestimat. La Roma acesta nu s-a luat în calcul 
cu atât mai puţin o astfel de rezistenţă. Italienii ar vrea acum să 
încheie pace; am fost rugați să sondăm Poarta, cu care avem relații 
excelente, dacă asta ar fi posibil acum. Insă de acolo s-a declarat 
categoric că fără recunoașterea suveranităţii turcești nu se va 

putea trata. Dar Italia a refuzat această condiţie astfel încât 
situaţia tensionată va mai dura încă multă vreme, ceea ce este 
un mare pericol pentru viitor. Dacă Italia ameninţă cu flota sa 
peninsula Balcanică există temerea unei conflagrații generale în 
care România poate fi ușor atrasă. 

In prezent marile puteri discută găsirea unui modus 
[vivendi] ca să aplaneze pericolul şi să acţioneze asupra celor două 
ţări aflate în conflict, dar există temerea că ambele se vor crampona 
de punctul lor de vedere. De aceea viitorul nu poate fi privit decât 
cu îngrijorare, care este gravă în toate privinţele; în toate ţările 
sunt cele mai mari greutăţi. 

Peste 14 zile ne ducem la București pentru a deschide Ca- 
merele. Guvernul de acum [P.P. Carp] nu a înţeles să se concilieze 
cu opoziţia, dimpotrivă a făcut totul ca să ascută contradicţiile [vezi 
afacerea tramvaielor] ceea ce a provocat chiar ura adversarilor; 
de aceea lupta nu va fi purtată cu menajamente. 

Călătoria mea la manevre și la lași mi-a adus o mulţumire 
specială. Primirea care mi s-a făcut în Moldova a fost pe cât de 
măreaţă pe atât de mișcătoare și festivitățile din a doua mea 
capitală au reușit într-un mod extraordinar. La sărbătoarea 
Universităţii au venit mari profesori din Berlin, Viena, Roma, 
Breslau etc. Şi au ţinut cuvântări elogioase despre dezvoltarea şi 
progresul României, care au fost salutate ca manifestări entuziaste 
de către toţi cei prezenţi. Amândoi am suportat foarte bine 
oboselile, care n-au fost puţine (în fiecare zi dineu de 60 de persoane 
şi serate, un bal). Categoric sănătatea noastră nu a mai fost demult 
așa de bună ca acum. 

„.. In Belgia veţi avea şi voi o iarnă agitată deoarece partidele 
sunt foarte veninoase între ele; nu apare însă nici o perspectivă 
ca opoziţia [liberală] să vină la putere. 


380. București 2/15 decembrie 1911, 
către Maria de Flandra 
VB 667 


Scumpă Maria! 

Îţi trimit drept cadou de Crăciun o operă despre vestita 
noastră biserică de la Curtea de Argeş pe care tu ai vizitat-o 
împreună cu Elisabeta [în 1906]. Cartea te va interesa deoarece 

cunoşti construcţia şi pe arhitect [Lecomte de Nouy] care din 
nefericire este grav bolnav. 

La sfârşitul cărții este un tablou genealogic după care noi 
am fi înrudiţi cu Basarabii... 

[Carte poştală reproducere după tabloul lui Theodor Aman 
„Constituanta din 10 mai 1866“ Carol I a scris pe ea: „Prima mea 
apariţie în Cameră în București *66“]. 


381. București 24 februarie 1912, către Maria de Flandra 
VB 668 


Îti mulțumesc pentru vizita ta la legația românească [din 
Bruxelles] suntem foarte mulțumiți că ai avut ocazia să-l asculți 
pe artistul nostru Enescu... 


Primul guvern Titu Maiorescu 
28 martie — 12 octombrie 1912 


382. Bucureşti 28 martie/ 10 aprilie 1912, 
către Maria 
VB 669 


.. Jalnicele stări de lucruri din România mă indignează în 
aşa măsură că nu am mai găsit nici timp și nici linişte ca să concep 
o scrisoare raţională. Luptele de partid au atins un aşa grad că 
nu putem să sperăm prea curând la o liniștire. Deoarece guvernul 
P.P. Carp prin brutalitatea sa i-a iritat pe adversarii săi [liberali 
şi takişti — afacerea tramvaielor] într-un mod nemaiauzit m-am 
hotărât să chem un guvern de tranziție pour détendre la situation; 
dar mă tem că opoziţia unită (liberalii și conservatorii democrați) 
nu vor dezarma astfel încât liniștea nu se va instaura atât de 
curând. Agitaţia neîntreruptă care deja durează de săptămâni mi-a 
zdruncinat nervii în așa hal că a trebuit să zac în pat aproape 14 
zile, ca să adun forţe proaspete pentru lupte noi. Din nefericire 
nu am mai putut să-l primesc pe baronul Gaiffier [ministrul 
plenipotenţiar belgian] a cărei plecare o regret sincer, pentru 
înmânarea scrisorii de rechemare; aflu că el va fi raportat pe larg 
lui Albert despre situaţia de aici, care a stârnit consternarea 

corpului diplomatic. Când am vorbit cu el la ultimul bal l-am 
însărcinat să scrie la Bruxelles că eu consider situaţia general 
europeană atât de favorabilă că ar fi excluse conflicte grave şi 
Belgia nu are a se teme de nimic, dimpotrivă acum eu nu aș putea 
afirma cu siguranţă aceasta în ceea ce privește Orientul din cauza 
nefericitului război pe care Italia l-a provocat pe nepregătite și 
al cărui sfârșit nu se poate prevedea. Din cauza nesiguranţei din 
țările balcanice am predicat toată iarna că ar trebui să se renunţe 
la conflictele interne și să ajungă la un compromis; dar P.P. Carp, 
care vrea să ştie totul mai bine, nu a urmat sfaturile mele, a ofensat 
într-una opoziţia. Este de necrezut faptul că toate conflictele și 
contradicţiile au izbucnit ca urmare a concesionării tramvaielor 
Capitalei pe care au primit-o liberalii. Această concesiune care a 
lezat dreptul de monopol al societăţii belgiene, a dat societăţii nou 
create, prin statute, mai multe privilegii decât prevăzuse legea; 
guvernul le-a anulat pe cele dintâi și a modificat legea în Cameră, 
ceea ce a fost considerat drept anticonstituţional; pentru a se lua 
o decizie în această controversă s-a ajuns în faţa justiţiei care s-a 
pronunțat în defavoarea guvernului. Pentru toate acestea guver- 
nul a dat vina pe liberali care ar fi vrut să-şi asigure pe seama 
liniilor de tramvai câștiguri ilicite şi Carp a declarat în Cameră 
că el ar proceda fără menajamente împotriva unui partid politic 
care vrea să-și asigure prin afaceri o prea mare influență politică; 
în afară de asta el a declarat că această concesiune ar fi o spoliere 
a municipalității — o învinuire doar parțial îndreptăţită. Firește 
că aceste acuzaţii au indignat opoziţia în cel mai înalt grad și 
dintr-o afacere s-a ridicat o însemnată problemă politică care va 
învrăjbi pe termen lung partidele. 

Noul guvern [condus de Titu Maiorescu] trebuie acum să 
încerce să acţioneze conciliant; mă tem însă că pacea nu va fi aşa 
de uşor de obținut. 

Duminică va fi o mare întrunire a opoziţiei cu demonstraţie 
pe străzi care poate uşor să provoace conflicte. Luni se reunesc 
din nou Camerele, se va ajunge probabil la confruntări dure; dar 
eu m-am hotărât să mă duc la Sinaia pentru a mă odihni după 
neîncetatele osteneli și să-mi sărbătoresc acolo ziua de naștere. 

383. 19 mai/1 iunie 1912, Sf. Gheorghe 
carte poștală cu yachtul „Ștefan cel Mare“, 
către Maria de Flandra 

VB 670 


Îți trimit o salutare din inimă de la vărsarea Dunării în 
Marea Neagră unde am sosit în seara aceasta pe o vreme furtu- 
noasă; cu toate acestea locuitorii fermecătoarei localităţi Sfântu 
Gheorghe ne-au făcut o primire emoţionantă. Valurile Dunării se 
unesc cu cele ale mării și oferă o priveliște măreață. Mâine 
dimineaţă ne ducem înapoi la Cernavodă și de acolo cu trenul la 
Constanţa. Călătoria cu toţi copiii şi o numeroasă societate (la 
masă suntem 34 de persoane) este extrem de plăcută și însoțită 
de o vreme favorabilă. 

Elisabeta rămâne 14 zile la mare ca să se refacă (din fericire 
a renunţat la călătoria la Rin). Eu mă întorc la bucurești și după 
câteva zile mă voi duce la Iaşi unde va fi dezvelit un moment 
pentru principele Cuza Pe 1/15 iunie (!) ne instalăm la Sinaia unde 
de data aceasta va fi multă însufleţire deoarece noile mari hoteluri, 
Cazinoul, Teatrul vor atrage mulți străini. 


384. Castel Peleș 15/28 iulie 1912, către Maria de Flandra 
VB 671 
Ultima scrisoare 


„„„ Deoarece sănătatea mea este, slavă Domnului mulțu- 
mitoare pot să fac mult mai mult decât în ultimii ani. După rela- 
xanta noastră călătorie pe Dunăre şi scurta şedere la Constanţa, 
unde Elisabeta a rămas mai mult de o lună m-am dus la Iaşi la 
dezvelirea monumentului pentru principele Cuza, am străbătut 
o mare parte a Moldovei și am inspectat trupele de acolo. Cu 
această ocazie mi-au fost pregătite pretutindeni primiri atât de 
entuziaste încât m-am întors în Capitală într-adevăr întărit şi cu 
forțe proaspete. 

Iarna trecută din cauza luptelor înverşunate dintre partide 
m-am confruntat cu asemenea greutăți și am avut atâtea supărări 
că primăvara am fost complet epuizat şi am zăcut o săptămână 
în pat. 

In prezent în luptele dintre partide s-a produs o oarecare 
acalmie, dar care în septembrie va fi tulburată prin noi divergențe 

deoarece conservatorii se ceartă între ei cine să păstreze 
conducerea. La ora actuală am un guvern pașnic [Titu Maiorescu] 
care deocamdată conduce doar afacerile, dar este prea slab ca să 
reziste furtunilor iminente ce le datorăm guvernului Carp care 
toată iarna a provocat opoziţia. 

De un an de zile situația europeană s-a îmbunătăţit mult 
și raporturile anglo-germane sunt mulțumitoare în pofida votării 
însemnatelor credite ale flotei [în Germania, împrumuturi votate 
de Reichstag pentru înarmarea și extinderea flotei militare]. Este 
dorinţa sinceră a marilor puteri de a menţine pacea, căci proble- 
mele interne absorb toate forţele statelor. 

Mai puţin îmbucurător arată imperiul turcesc unde situația 
este îngrijorătoare din cauza armatei; nenorocitul război cu Italia 
conţine mai puţine pericole decât certurile de partid din Constan- 
tinopol, care ajung până la cercurile ofițerești. Cu toate acestea 
există speranţa că actuala criză va trece fără complicaţii grave. 
[Așa a şi fost: războiul turco-italian s-a încheiat la începutul lunii 
octombrie 1912, dar...] Atâta vreme cât Rusia și Bulgaria nu se 
vor folosi de slăbiciunea Turciei nu este nimic de temut. Relaţiile 
noastre cu Viena sunt tot mai strânse ceea ce numeroasele dovezi 
de prietenie o arată Europei. 

Nu demult am primit vizita tuturor generalilor și coman- 
danţilor de regimente din corpul XII de armată (din Transilvania) 
şi imediat după aceea a venit și nou numitul şef al Marelui stat 
Major! din ordinul împăratului Franz Josef ca să mi se prezinte. 

La mijlocul lui august îl aştept pe contele Berchtold [ministru 
de externe austro-ungar pe care mi l-a anunţat Fürstenberg. 
Pentru a arăta celui dintâi o dovadă specială de prietenie l-am 
rugat să vină cu soţia pe ai cărei părinţi — Karoly — îi cunosc 
îndeaproape de la Berlin. Pe contele Berchtold încă nu-l cunosc; 
este dorința împăratului [Fr. Josef] să fac cunoștință cu el, o atenţie 
care mă impresionează mult. 

In toamna asta marile manevre au loc în Dobrogea unde sunt 
invitați numeroși ofițeri străini. Un întreg corp de armată și o 
divizie de cavalerie vor trece dunărea pe un pod de pontoane lung 
de 1200 metri; cu prilejul călătoriei pe Dunăre din mai am stabilit 
locul trecerii împreună cu Marele Stat Major. Vor fi concentrați 


1. Conrad von Hotzendorf 1852-1925 care fusese șef M.St.M. 
1906-1911 şi apoi a fost numit din nou în această funcţie 1912-1917. 

35.000 de soldaţi; Corpul VI de armată care este Dobrogea este 
menit să respingă atacul. 

La sfârşitul manevrelor parada se va desfăşura la Constanţa 
de unde mă voi duce zilnic pe câmpul de manevre. Trecerea Dună- 
rii o voi supraveghea de pe yachtul meu unde va fi și Elisabeta. 

Missy care este însărcinată trebuie să se menajeze, medicii 
i-au impus să stea liniștită 14 zile, pentru a a avut dureri. Ea 
așteaptă nașterea în decembrie [va naște în ianuarie pe prințul 
Mircea m. noiembrie 1916]. In august ar vrea să se ducă la 
Tegernsee, la mama ei, dar călătoria depinde de starea ei de sănă- 
tate. Nando îl va vizita pe Wilhelm [fratele său] la Sigmaringen 
iar Carol [al II-lea], care a reuşit excelent la examene, va face o 
călătorie de instrucţie în Germania de Nord. Mica Elisabeta, care 
se face tot mai frumoasă, este râvnită din diferite părți. Dorinţa 
mea este ca prin ea să se lege mai strâns cele două ramuri ale 
Hohenzollernilor. Aceeași dorinţă o are și împăratul Wilhelm [al 
II-lea]; discutăm acum pentru o întâlnire. O alianţă matrimonială 
cu Bulgaria, de care presa se ocupă neîncetat, nu ne este simpatică. 

Este de prevăzut că Albert va avea greutăți interne la iarnă 
căci opoziţia pare foarte agitată. Situaţia ar fi fost cu siguranță 
uşurată dacă la alegeri ar fi câștigat opoziţia. Eu nu înţeleg de 
ce la voi este o aşa frică faţă de socialiști; sunt convins că aceştia, 
dacă vin la putere cu liberalii, vor fi mult mai temperati. Cine are 
o răspundere devine prudent şi adesea temător. 

Astăzi este în Franţa Millerand ministru de război şi a 
introdus marșul de paradă şi rezervele [de trupe] pentru a stârni 
devotamentul maselor pentru militărie. 

Deschanel care m-a vizitat de curând, m-a asigurat că 
Millerand va restabili ordinea și disciplina în armată. Am vorbit 
cu el despre Maroc și i-am spus că a fost un noroc pentru Europa 
ca această afacere să fie în sfârşit reglementată și nu în defavoarea 
Franţei; dar el a spus că aceasta a lăsat urme și resentimente pe 
care abia timpul le va şterge. 

Poziţia lui Kiderlen [Wachter ministrul de externe german] 
s-a întărit din nou, deși împăratul Wilhelm [al II-lea] nu-l iubește 
în mod special Cancelarul imperial [Betmann Holweg] a declarat 
însă că el nu se poate lipsi de un diplomat atât de experimentat. 


1. Manevrele au fost contramandate din cauza izbucnirii în 
octombrie a primului război balcanic 

Eu sunt puţin contrariat de el deoarece l-a mutat la Lisabona pe 
reprezentantul german de aici Dr. Rosen, pe care-l preferam în 
mod deosebit și pe care el [cancelarul] mi l-a recomandat călduros 
cu doi ani în urmă. [A fost înlocuit cu Waldthausen]. 

Categoric se produc aici mult prea dese schimbări în corpul 
diplomatic ceea ce noi am semnalat la Berlin și Viena. Ministrul 
belgian care trebuie să fie şi el un întors [Gekehrter] soseşte peste 
14 zile. Fürstenberg este în concediu, dar vine înapoi pentru vizita 
contelui Berchtold. 

Soţia sa [a lui Fürstenberg] ar veni abia în octombrie, așteap- 
tă atunci să nască. 

Cu câteva săptămâni în urmă a fost Dna Kremnitz aici; 
Elisabeta a primit-o foarte prietenos. Ea te va vizita probabil la 
toamnă la Haslihorn. 

Din nefericire nu voi întreprinde nici în anul acesta vreo 
călătorie în străinătate pe care aş fi dorit-o doar ca să te văd în 
sfârşit. [Nu s-au mai întâlnit niciodată: Maria a încetat din viaţă 
la Bruxelles la 13/26 noiembrie 1912 în vârstă de 67 de ani]. 

Sinaia este atât de frumoasă şi plină de viaţă... s-a construit 
un nou hotel uriaș şi un cazinou unde din păcate se joacă mult 
prea mult; cu 8 zile în urmă am asistat la deschiderea acestuia 
din urmă care are şi o frumoasă sală de teatru unde se joacă în 
românește și franțuzește. 

Avem din nou un an bun de recoltă, ceea ce prinde foarte 
bine finanţelor noastre; acestea sunt așa de favorabile că bugetul 
s-a încheiat cu un excedent de aproape o sută de milioane; 
bunăstarea a crescut așa de mult încât anual se constată o sporire 
considerabilă a populaţiei. România are acum şapte miloane cinci 
sute de mii de suflete; la începutul domniei mele abia dacă erau 
cinci milioane.! 


1. Titu Maiorescu consemnează în Jurnalul său datele recensă- 
mântului din 19 decembrie 1912: 
România are 7.248.000 locuitori 
5.918.600 în comune rurale 
1.329.400 în comune urbane 
București 338.000 locuitori 
Peste recensământul din 1899 România are 1.291.000 
Bucureștii un plus de 61.000 
Mai sunt 5 oraşe cu peste 50.000 locuitori 
Iași, Galaţi, Ploiești. 


ANUL 1912 | 495 


Peste câteva zile Nicolae va pleca în Anglia invitat de regele 
[George al V-lea] şi regină [Mary] să stea la mare cu copiii lor. 

Pentru că este plăpând el trebuie să petreacă mult timp la 
mare; toată primăvara a stat la Constanţa cu Elisabeta a cărei 
sănătate este mulţumitoare. 


Aceasta este practic ultima scrisoare. 
Cotele VB 672 și VB 673 sunt nedatate și neimportante. 

